
fen:: 
other:: 
### 2
五分律卷第十三
translator:: 宋罽賓三藏佛陀什共竺道生等譯
第二分之四第八十九事
爾時諸比丘尼不安居，遊行人間，或遇八月賊，或遇水火諸難。
諸長老比丘尼見，種種訶責：「云何諸比丘尼，不夏安居？」
乃至今為諸比丘尼結戒，亦如上說。
「從今是戒應如是說： ^89a13

「若比丘尼，不安居，波逸提。」
安居者：前後安居。 ^89a17

若無緣事，待後安居，突吉羅。
式叉摩那、沙彌尼，突吉羅。 ^89a18

若八難起，不犯。〔九十〕 ^89a19

爾時諸比丘尼於無比丘眾處安居，便有諸疑：
可應度、不可應度，可與受戒、不可與受戒，
作衣如法、不如法。
於戒中有如是等種種疑，不知問誰。
又為惡人、外道之所輕 #CB00654;。
諸長老比丘尼見，種種訶責，以事白佛。
佛以是事集二部僧，問諸比丘尼：「汝等實爾不？」
答言：「實爾。世尊！」佛種種訶責言：「我先不說八敬法，比丘尼應依比丘眾安居耶？」
訶已，告諸比丘：「今為諸比丘尼結戒，從今是戒應如是說： ^89a20

「若比丘尼，不依比丘眾安居，波逸提。」 ^89a28

雖依比丘眾，而無教誡者，突吉羅。 ^89a29

式叉摩那、沙彌尼，突吉羅。 ^89b1

若安居中比丘眾移去、死亡、罷道；若為強力所制；
若病，皆不犯。 ^89b2

爾時諸比丘尼雖安居，於中遊行，遇賊火諸難。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^89b3

「若比丘尼，於安居內遊行，波逸提。」 ^89b6

遊行者：若從一聚落至一聚落，若無聚落半由旬，波逸提。 ^89b7

式叉摩那、沙彌尼，突吉羅。 ^89b8

若八難起，不犯。 ^89b9

爾時諸比丘尼安居竟，不於比丘僧中請見聞疑罪，
無人教誡，愚無所知，不能學戒。
諸長老比丘尼種種訶責，以事白佛。
佛以是事集二部僧，問諸比丘尼：「汝等實爾不？」
答言：「實爾。世尊！」佛種種訶責言：「我先不說八敬法，
比丘尼安居竟，應從比丘眾請見聞疑罪耶？」
訶已，告諸比丘：「今為諸比丘尼結戒，從今是戒應如是說： ^89b10

「若比丘尼，安居竟，不從比丘僧請見聞疑罪，波逸提。」 ^89b17

若僧不和集，若八難時，不犯。 ^89b18

爾時諸長者請差摩比丘尼於舍衛城安居，
作是言：「若受我請，當隨時供給！」
便受其請。遂長住，不復餘行。
彼諸長者譏訶言：「我等應作餘事，諸比丘尼不知籌量，不復知去！
此等常說少欲知足，而今無厭！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^89b20

「若比丘尼，就安居請竟，一宿不去，波逸提。」 ^89b26

式叉摩那、沙彌尼，突吉羅。 ^89b27

若病，若恐怖，若不齊限請，若非受請處安居，
不去，不犯。 ^89b28

爾時諸比丘尼於國內恐怖處行，無救護者，為惡人剝奪。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^89c1

「若比丘尼，於國內恐怖處，無所依怙而獨行者，波逸提。」 ^89c4

雖眾多比丘尼共行，而無白衣強伴，名為獨行。 ^89c5

從一聚落至一聚落，若無聚落行半由旬，波逸提。 ^89c6

式叉摩那、沙彌尼，突吉羅。 ^89c7

若急難，叛走，皆不犯。 ^89c8

爾時諸比丘尼出國境，恐怖處行，亦無救護者，
為惡人剝奪，乃至今為諸比丘尼結戒，亦如上說。
「從今是戒應如是說： ^89c9

「若比丘尼，出國境恐怖處，無所依怙而獨行者，波逸提。」 ^89c11

餘如上說。 ^89c12

爾時諸比丘尼在毘舍佉母所，作精舍安居竟，
無所囑付，空寺出行。
於後火起，有人見之，語毘舍佉母言：「汝所作比丘尼精舍，為火所燒！」
彼便遣奴婢往救，得不燒盡。
諸比丘尼後還，毘舍佉母問言：「阿姨！
汝不失物不？」答言：「我失如是如是物！」
遂過長說所失物，毘舍佉母訶責言：「云何在我精舍安居，不付囑而去？
致使火燒，而復過長說所失物！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^89c14

「若比丘尼，安居竟，不付囑精舍，出行者，波逸提。」 ^89c23

若不付囑，行一脚出門，突吉羅；兩脚出門，波逸提。 ^89c24

式叉摩那、沙彌尼，突吉羅。 ^89c25

若更有比丘、比丘尼來住；若無人可付囑，不犯。 ^89c26

爾時諸比丘尼在毘舍佉母精舍安居竟，
不捨精舍還主，而去。
於後火起，有人見之，語毘舍佉母言：「汝所作比丘尼精舍，為火所燒！」
毘舍佉母言：「置使燒盡！
先諸比丘尼不付囑出行，致使失火。
後還，復過長說所失物，貽我惡名！」
彼比丘尼後復還來，毘舍佉母問言：「阿姨！
去時留物精舍中不？」
答言：「無！」便訶責言：「云何去，不還我精舍，致使燒盡？
若語我者，自當守護，不使致此！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^89c28

「若比丘尼，安居竟，不捨精舍還主，去者，波逸提。」 ^90a9

餘如上說。 ^90a10

爾時諸比丘尼看王宮殿及看畫舍，又遊觀諸嬉戲處；
到華池上，彼處多人聚看，比丘尼語諸男子言：
「汝可小避，莫逼近我！」
諸男子言：「不吉利人！
剃頭著割截衣，不應來此；而來此者，是欲求男子！
云何使我避去？」便捉牽曳，作麁惡婬欲語。
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^90a11

「若比丘尼，種種遊看，波逸提。」
發心及方便，突吉羅；若發行，步步波逸提。 ^90a18

式叉摩那、沙彌尼，突吉羅。 ^90a19

不為看戲往，皆不犯。 ^90a20

爾時諸比丘尼半月布薩，不來比丘僧中乞教誡師，
以無人教誡故，愚闇無知不能學戒。
諸長老比丘尼見，種種呵責，以事白佛。
佛以是事集二部僧，問諸比丘尼：「汝等實爾不？」
答言：「實爾。世尊！」佛種種訶責諸比丘尼：
「我先不說八敬法，教汝等半月乞教誡師耶？」
訶責已，告諸比丘：「今為諸比丘尼結戒，
從今是戒應如是說： ^90a21

「若比丘尼，半月不於僧中乞教誡師，波逸提。」 ^90a28

式叉摩那、沙彌尼，不求教誡悔過，突吉羅。 ^90a29

若請不得，若病，不犯。
〔一百〕 ^90b1

爾時差摩比丘尼命過，諸比丘尼於比丘僧坊中為起骨塔，
其眷屬日三反圍繞，啼哭言：「施我法者！
施我衣、食、床、臥具、醫藥者！
如何一旦捨我長逝？」
諸比丘厭患，妨廢坐禪行道。 ^90b2

時優波離來入僧坊，問舊住比丘：「此是何聲？」
具以事答，優波離即使人壞之。
諸比丘尼聞，共作是議：「我等皆當持杖打彼比丘，
若不同往，不復共住！」
議已，皆執杖詣僧坊，見比丘便圍繞欲打，
知非乃止；進前於狹路逢優波離，前後共遮，舉杖欲打。
優波離即以神力飛到佛所，以事白佛。
佛以是事集二部僧，問諸比丘尼：「汝等實爾不？」
答言：「實爾。世尊！」佛種種訶責比丘尼言：「汝等所作非法！
云何比丘尼打比丘！」
訶責已，告諸比丘：「今為諸比丘尼結戒，
從今是戒應如是說： ^90b6

「若比丘尼，入比丘住處，波逸提。」 ^90b16

有諸比丘尼行路見空僧坊，欲入禮拜，
而不敢入；以事白佛。
佛以是事集二部僧，告諸比丘：「今聽比丘尼入空僧坊！
從今是戒應如是說： ^90b17

「若比丘尼，入有比丘住處，波逸提。」 ^90b20

有諸比丘尼於僧坊內有因緣事，須入而不敢入。
以事白佛。佛以是事集二部僧，告諸比丘：
「今聽比丘尼有緣事須入僧坊，白比丘，
比丘聽，然後入！從今是戒應如是說： ^90b21

「若比丘尼，入有比丘住處，不白比丘，波逸提。」 ^90b25

有諸比丘尼有緣事欲入僧坊，諸比丘或坐禪、
或眠，不能得白。以事白佛。
佛以是事集二部僧，告諸比丘：「今聽諸比丘尼進入坊內，見比丘便白。
從今是戒應如是說： ^90b26

「若比丘尼，入有比丘住處，見比丘不白，波逸提。」 ^90b29

有諸比丘尼急難時，欲避難入僧坊，而不敢入，
或為賊所奪，或為惡獸所害。
以事白佛。佛以是事集二部僧，告諸比丘：
「今聽比丘尼若急難時，隨意入僧坊。
從今是戒應如是說： ^90c1

「若比丘尼，入有比丘住處，見比丘不白，
除急難時，波逸提。」 ^90c5

若不見比丘，不得白而入，須見比丘便往白。
彼比丘應籌量，若可入時，應聽入；若不可入時，不應聽入。 ^90c7

見而不白及不聽而入，波逸提。 ^90c9

式叉摩那、沙彌尼，突吉羅。 ^90c10

爾時諸比丘尼未滿十二歲畜眷屬，不能教誡，
不能攝取，弟子愚闇無知不能學戒。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^90c11

「若比丘尼，不滿十二歲畜眷屬，波逸提。」 ^90c14

不滿十二歲者：受戒未滿十二歲。 ^90c15

畜眷屬者：為人作和尚。 ^90c16

若發心欲畜眾，至白四羯磨未竟，突吉羅。
白四羯磨竟，和尚，波逸提；餘尼師僧，突吉羅。 ^90c17

爾時諸比丘尼雖滿十二歲，而聾盲瘖瘂種種諸病，
無所知，而畜弟子，不能教誡、不能攝取，弟子愚闇無知不能學戒。
諸長老比丘尼見，種種訶責，以事白佛。
佛以是事集二部僧，問諸比丘尼：「汝等實爾不？」
答言：「實爾。世尊！」佛種種訶責言：「云何比丘尼盲聾瘖瘂種種諸病，
而畜弟子，不能教誡，不能攝取，使弟子愚闇無知不能學戒？」
訶已，告諸比丘：「今聽諸比丘尼白二羯磨畜眾。」 ^90c19

彼比丘尼應到比丘尼僧中，脫革屣，偏袒右肩，
胡跪合掌，白言：「阿姨僧聽！
我某甲比丘尼，已滿十二歲，欲畜眾；從僧乞畜眾羯磨。
善哉！僧與我作畜眾羯磨。」
如是三乞。 ^90c27

諸比丘尼應籌量觀察，此比丘尼堪畜眾不？
若不堪，不應與作畜眾羯磨；若堪，應與作。 ^91a2

應一比丘尼，若上座、若上座等，知法、知律者，
唱言：「阿姨僧聽！此某甲比丘尼，已滿十二歲，
欲畜某甲為眾；從僧乞畜眾羯磨，僧今與作畜眾羯磨。
若僧時到僧忍聽。
白如是。」 ^91a4

「阿姨僧聽！此某甲比丘尼，已滿十二歲，
欲畜某甲為眾；從僧乞畜眾羯磨，僧今與作畜眾羯磨。
誰諸阿姨忍者，默然；若不忍者，便說。
僧已與某甲比丘尼作畜眾羯磨竟；僧忍，默然故。
是事如是持。」 ^91a7

「今為諸比丘尼結戒，從今是戒應如是說： ^91a12

「若比丘尼，滿十二歲，僧不與作畜眾羯磨；
畜眾者，波逸提。」 ^91a13

餘如上說。 ^91a14

爾時諸比丘尼，與未滿十二歲已嫁女受具足戒，愚闇無知不堪學戒。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^91a15

「若比丘尼，與未滿十二歲已嫁女受具足戒，波逸提。」 ^91a18

未滿十二歲者：雖已嫁，而未滿十二歲。 ^91a19

嫁者：已經男子。餘如上畜眷屬中說。 ^91a20

爾時諸比丘尼，雖滿十二歲已嫁女，而女聾啞種種諸病，
與受具足戒，愚癡無知不能學戒。
諸長老比丘尼見，種種訶責，乃至「今聽諸比丘尼白四羯磨，
與滿十二歲已嫁女受具足戒。」 ^91a22

彼欲受具足戒人，應到比丘尼僧中，白言：「阿姨僧聽！
我某甲已嫁，滿十二歲，求某甲和尚受具足戒，今從僧乞受具足戒。
善哉！僧與我受具足戒，憐愍故！」
如是三乞已，諸比丘尼應籌量可與受、不可與受。
應一比丘尼羯磨，依如上說。
告諸比丘：「今為諸比丘尼結戒，從今是戒應如是說： ^91a26

「若比丘尼，滿十二歲已嫁女，僧不作羯磨，
與受具足戒，波逸提。」 ^91b3

餘如畜眷屬中說。 ^91b4

爾時諸比丘尼，與未滿十八歲童女受學戒，愚闇無知不堪學戒。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^91b6

「若比丘尼，與未滿十八歲童女受學戒，波逸提。」 ^91b9

童女者：未經男子。
發心及方便，乃至白二羯磨未滿，突吉羅。
白二羯磨滿，波逸提；餘師眾，皆突吉羅。 ^91b10

爾時諸比丘尼，雖滿十八歲童女，而女聾啞種種諸病，
與受學戒，乃至今聽諸比丘尼白二羯磨，與滿十八歲童女受二歲學戒。 ^91b13

欲受學戒人，應到比丘尼僧中，白言：「阿姨僧聽！
我某甲，和尚某甲，今從僧乞二歲學戒。
善哉！阿姨僧與我受二歲學戒，憐愍故！」
如是三乞已，諸比丘尼應善籌量，可與受、不可與受。
應一比丘尼羯磨，依如上說。
告諸比丘：「今為諸比丘尼結戒，從今是戒應如是說： ^91b15

「若比丘尼，雖滿十八歲童女，僧不作羯磨，
與受學戒，波逸提。」 ^91b21

餘如上說。 ^91b23

爾時偷羅難陀比丘尼主人婦，求欲出家。
偷羅難陀言：「汝先與我衣，我當度汝。」
主人婦便訶責言：「我是主人！
云何先索我衣，然後見度？
不欲度我生老病死，反利我衣！
此等無沙門行，破沙門法！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^91b24

「若比丘尼，語白衣婦女：『先與我衣，我當度汝。』
波逸提。」 ^91c1

若比丘尼語式叉摩那、沙彌尼，突吉羅。 ^91c2

若彼負債，債償然後度，不犯。 ^91c3

爾時偷羅難陀比丘尼語諸比丘尼言：「與我作畜眾羯磨。」
諸比丘尼言：「如佛所說，應與作畜眾羯磨者；
汝無是事，不得與汝作畜眾羯磨。」
彼比丘尼便言：「諸比丘尼隨愛恚癡畏！
畏者便與作，不畏者便不與作。」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^91c4

「若比丘尼，諸比丘尼語言：『如佛所說，應與作畜眾羯磨。
汝無是事！』便訶諸比丘尼者，波逸提。」 ^91c10

爾時諸比丘尼教誡時不往聽，羯磨時亦不往聽，便愚闇無知不能學戒。
諸長老比丘尼種種訶責，乃至今為諸比丘尼結戒，亦如上說。
「從今是戒應如是說： ^91c13

「若比丘尼，教誡及羯磨時，不往聽，波逸提。」 ^91c16

教誡者：說八敬等法。
羯磨者：白羯磨、白二、白四羯磨。
〔一百一十〕 ^91c17

爾時諸比丘尼，有學戒尼滿二歲，不與受具足戒。
彼後時得重病，聾盲瘖瘂種種諸病，遮受戒法。 ^91c19

差摩比丘尼弟子學戒滿二歲，亦不與受具足戒，
語言：「汝且學是戒。」
彼後時得白癩病，不知云何。
諸長老比丘尼種種訶責，乃至今為諸比丘尼結戒，亦如上說。
「從今是戒應如是說： ^91c21

「若比丘尼，式叉摩那滿二歲，無難，不與受具足戒，
語言：『汝且學是戒。』
波逸提。」 ^91c25

爾時諸比丘尼度婬女，不受教誡。
譬如窈領牛不堪駕車，若駕車時但欲出轅。
諸長老比丘尼種種訶責，乃至今為諸比丘尼結戒，亦如上說。
「從今是戒應如是說： ^91c28

「若比丘尼，度婬女，波逸提。」 ^92a2

發心，乃至白四羯磨未竟，突吉羅。
白四羯磨竟，和尚，波逸提；餘尼師眾，突吉羅。 ^92a3

彼厭惡女身，度之，不犯。 ^92a5

爾時諸比丘尼，與未滿二歲學戒尼受具足戒，彼愚闇無知不能學戒。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^92a6

「若比丘尼，與未滿二歲學戒尼，受具足戒，波逸提。」 ^92a9

餘如畜眷屬中說。 ^92a10

爾時諸比丘尼，雖滿二歲學戒尼，而聾盲瘖瘂種種諸病，與受具足戒。
諸長老比丘尼見，種種訶責，乃至今為諸比丘尼結戒，
亦如上說，滿十二歲已嫁女中說。
「從今是戒應如是說： ^92a12

「若比丘尼，滿二歲學戒尼，僧不作羯磨，
與受具足戒，波逸提。」 ^92a16

餘如畜眷屬中說。 ^92a17

爾時諸比丘尼，與滿二歲學戒尼不學戒者，
受具足戒，愚闇無知不能學戒。
諸長老比丘尼種種訶責，乃至今為諸比丘尼結戒，亦如上說。
「從今是戒應如是說： ^92a18

「若比丘尼，與滿二歲學戒尼不學戒者，
受具足戒，波逸提。」 ^92a21

餘如畜眷屬中說。 ^92a22

爾時諸比丘尼，與懷妊女受具足戒，入村乞食，
諸白衣見，戲弄言：「此比丘尼擔重擔，應速與食！」
或有言：「且觀其腹！」
或有言：「此等不修梵行！」
或有言：「此修梵行，是未出家時事。」
便訶責諸比丘尼言：「何不待產竟，然後出家？
以此毀辱梵行！諸比丘尼不知可度、不可度，無沙門行！
破沙門法！」諸長老比丘尼聞，種種訶責，
乃至今為諸比丘尼結戒，亦如上說。
「從今是戒應如是說： ^92a24

「若比丘尼，與懷妊女受具足戒，波逸提。」 ^92b3

發心，乃至白四羯磨竟，皆如上說。
若欲與受具足戒，應先看乳，若無兒相，不犯。
若受戒竟，方知懷妊，亦不犯。 ^92b4

爾時諸比丘尼，與新產婦受具足戒，一手捉鉢，
一手抱兒，行乞食。
諸白衣見，戲弄言：「速與二人食！」
諸白衣譏嫌訶責。
長老諸比丘尼種種呵責，乃至今為諸比丘尼結戒，亦如上說。
「從今是戒應如是說： ^92b7

「若比丘尼，與新產婦受具足戒，波逸提。」 ^92b11

餘如上畜眷屬中說。 ^92b12

爾時諸比丘尼，年年與弟子受具足戒，
弟子眾多不能一一教誡，愚闇無知不能學戒。
諸長老比丘尼見，種種呵責，乃至今為諸比丘尼結戒，亦如上說。
「從今是戒應如是說： ^92b13

「若比丘尼，年年與弟子受具足戒，波逸提。」 ^92b16

比丘尼隔一年，得與一弟子受具足戒。
餘如畜眷屬中說。 ^92b17

爾時諸比丘尼，於比丘尼僧中授弟子具足戒，經宿然後就比丘僧受戒。
受戒人於一宿中得遮受戒病，比丘僧不復與受。
諸長老比丘尼聞，種種呵責，乃至今為諸比丘尼結戒，亦如上說。
「從今是戒應如是說： ^92b20

「若比丘尼，異宿與弟子受具足戒，波逸提。」 ^92b24

從發心，乃至明相未出，突吉羅。
明相出，和尚，波逸提；餘師僧，突吉羅。 ^92b25

若僧不和集，及八難起，不犯。 ^92b27

爾時諸比丘尼新受戒，不依承和尚，無人教誡故，愚無所知不能學戒。
諸長老比丘尼見，種種呵責，乃至今為諸比丘尼結戒，亦如上說。
「從今是戒應如是說： ^92b28

「若比丘尼，新受具足戒，不六年依承和尚，
若使人依承者，波逸提。」 ^92c2

式叉摩那、沙彌尼，突吉羅。
若和尚不須依承者，不犯。
〔一百二十〕 ^92c4

爾時諸比丘尼與弟子受具足戒已，不攝取、
不教誡、不教誦習，愚闇無知不能學戒。
諸長老比丘尼見，種種呵責，乃至今為諸比丘尼結戒，亦如上說。
「從今是戒應如是說： ^92c6

「若比丘尼，畜弟子六年中不自攝取，不教人攝取，波逸提。」 ^92c9

若弟子不受教，不犯。 ^92c11

爾時諸比丘尼與弟子受具足戒，不將離其本處，
先知識男子見生染著心，便調弄，共作麁惡婬欲語。
諸長老比丘尼見，種種呵責，乃至今為諸比丘尼結戒，亦如上說。
「從今是戒應如是說： ^92c12

「若比丘尼，畜弟子不自將，不使人將離本處五、
六由旬，波逸提。」 ^92c16

本處者：若生處、若嫁處。 ^92c17

若弟子不從者，不犯。 ^92c18

爾時諸比丘尼同學病，不看視故，或不時差，或至命過。
諸長老比丘尼見，種種呵責，乃至今為諸比丘尼結戒，亦如上說。
「從今是戒應如是說： ^92c19

「若比丘尼，同學病，不自看、不教人看，波逸提。」 ^92c22

同學者：同和尚、阿闍梨，及常共伴。
式叉摩那、沙彌尼，突吉羅。 ^92c23

若住止不同，不犯。 ^92c24

爾時諸比丘尼度屬人婦女，諸白衣譏訶言：
「此諸比丘尼無可度、不可度者！」
諸居士有言：「應奪取衣鉢，將付官者。」
有言：「波斯匿王有令：若輕 #CB00654;比丘尼者，
當與重罪。應速放去，莫令人聞！」
皆言：「此等無沙門行，破沙門法！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^92c25

「若比丘尼，度屬人婦女，波逸提。」 ^93a2

屬人者：若屬官、若餘人。 ^93a3

發心，乃至白四羯磨竟，亦如上說。
若主聽，不犯。 ^93a4

爾時諸比丘尼度長病女人，不堪學戒，愚闇無知。
諸長老比丘尼見，種種訶責，乃至今為諸比丘尼結戒，亦如上說。
「從今是戒應如是說： ^93a6

「若比丘尼，度長病女人，波逸提。」
長病者：長患寒熱，發作有常。 ^93a9

發心，乃至白四羯磨竟，亦如上說。 ^93a10

若受戒後，得此病，不犯。 ^93a11

爾時諸比丘尼度屬夫婦人，白衣譏訶，
或欲奪衣、或欲放遣，乃至今為諸比丘尼結戒，皆如屬人婦女中說。
「從今是戒應如是說： ^93a12

「若比丘尼，度屬夫婦人，波逸提。」 ^93a14

發心，乃至白四羯磨竟亦如上說。 ^93a15

爾時諸比丘尼度負債女人，乃至今為諸比丘尼結戒，皆如上度屬人婦女中說。
「從今是戒應如是說： ^93a17

「若比丘尼，度負債女人，波逸提。」 ^93a19

發心，乃至白四羯磨竟，亦如上說。
若言：「出家竟，然後還債。」
度此人，不犯。 ^93a20

爾時諸比丘尼於闇處，與男子共立、共語，
生染著心，不樂修梵行，致有反俗、作外道者。
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^93a22

「若比丘尼，與男子闇處共立、共語，波逸提。」 ^93a25

若闇處語，語語波逸提。 ^93a26

式叉摩那、沙彌尼，突吉羅。
若疑怖處，若燈卒滅，不犯。 ^93a27

爾時諸比丘尼隨所知識家，輒坐其床。
諸白衣譏呵言：「不喜見此不吉利物！
不知可坐、不可坐，無有風法！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^93a29

「若比丘尼，不語主人輒坐其床，波逸提。」 ^93b4

式叉摩那、沙彌尼，突吉羅。
若主人教坐，不犯。 ^93b5

爾時諸比丘尼，自手與白衣及外道男子食。
彼作是念：「此比丘尼必以染著心與我食！」
便調弄，說麁惡婬欲語。
諸長老比丘尼聞，種種呵責，乃至今為諸比丘尼結戒，亦如上說。
「從今是戒應如是說： ^93b7

「若比丘尼，自手與白衣及外道男子食，波逸提。」 ^93b11

式叉摩那、沙彌尼，突吉羅。 ^93b12

若不自手與，及自手與親里，皆不犯。 ^93b13

爾時諸比丘尼，向諸白衣說諸比丘過失，
言：「彼比丘破戒、破威儀、破見！」
諸比丘聞便瞋，不復教誡。
諸長老比丘尼聞，種種訶責，以事白佛。
佛以是事集二部僧，問諸比丘尼：「汝等實爾不？」
答言：「實爾。世尊！」佛種種訶責言：「我先不為汝說八敬法耶？」
種種訶責已，告諸比丘：「今為諸比丘尼結戒，
從今是戒應如是說： ^93b15

「若比丘尼，向白衣說比丘過，波逸提。」 ^93b21

式叉摩那、沙彌尼，突吉羅。 ^93b22

若白衣先聞而問，應反問言：「汝云何聞？」
若言：「我如是如是聞！」
諸比丘尼聞亦如是，然後以實答，不犯。 ^93b23

爾時旃茶修摩那比丘尼，與人鬪諍已，
自椎、自打，大喚啼哭。
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^93b26

「若比丘尼，與人鬪已，自打啼哭，波逸提。」 ^93b29

若自椎、自打，下下皆波逸提。
式叉摩那、沙彌尼，突吉羅。 ^93c1

爾時諸比丘尼共遙指點旃茶修摩那，
說其鬪事，便謂罵己，復大喚言：「諸比丘尼罵我！」
諸比丘尼即往問言：「我等作何等罵？
汝便不知何道？」諸長老比丘尼聞，種種訶責言：
「云何比丘尼不諦了人語，而妄云罵己？」
乃至今為諸比丘尼結戒，亦如上說。
「從今是戒應如是說： ^93c3

「若比丘尼，不諦了人語，妄瞋他，波逸提。」
式叉摩那、沙彌尼，突吉羅。 ^93c9

爾時諸比丘尼共諍，各作呪誓言：「我若如是，當墮地獄。
如調達、瞿伽梨受罪，我亦當爾！
我若不如是，汝當受如是罪！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^93c11

「若比丘尼，自呪誓，實以呪彼，波逸提。」 ^93c15

作此呪誓，語語波逸提。
式叉摩那、沙彌尼，突吉羅。 ^93c16

爾時諸比丘尼擲屎溺於籬牆外，污泥人及非人。 ^93c18

時有婆羅門大臣被冕，齋潔清淨，晨朝洗浴，
著香熏衣，欲至天祠求復其官，裹頭行路，
恐見剃髮割截衣人；至比丘尼牆外，遇值擲屎灌其頭上，
舉體流漫，便大恚言：「我畏見此不吉人，
而今乃為擲屎所灌，必是我命不吉祥事；
然我要當至波斯匿王所，言殺禿婢！」
於是便還，逢一相師婆羅門。
婆羅門問言：「何故如此？」
具以事答。相師言：「乃是大吉！
汝今當得金錢一千，復本官位！」
猶瞋不已，持此屎污之形，逕詣王所。
王問：「何故如此？」即具以事答。
王拍手大笑，即勅賜金錢一千，復先官位。
王諸傍臣便譏訶言：「擲屎污人，豈是求道濟物之意！」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^93c19

「若比丘尼，擲屎溺於籬牆外，若使人擲，波逸提。」 ^94a4

式叉摩那、沙彌尼，突吉羅。 ^94a5

爾時諸比丘尼擲糞掃及殘食於籬牆外，污泥人及非人。
諸白衣見，譏訶言：「云何比丘尼隔牆擲糞掃，污泥於人？
此等無有法則！」諸長老比丘尼聞，種種訶責，
乃至今為諸比丘尼結戒，亦如上說。
「從今是戒應如是說： ^94a6

「若比丘尼，擲糞掃及殘食於籬牆外，若使人擲，波逸提。」 ^94a10

式叉摩那、沙彌尼，突吉羅。 ^94a12

爾時王園精舍前，地極平正，生軟好草，
眾人常於中嬉戲，亂諸比丘尼坐禪行道。
諸比丘尼厭患，便共於中大小便，污使不淨，以却眾人。
眾人後來如常嬉戲，污其手脚、衣服、器物，
便大恚言：「誰於此處，漫縱屎溺？」
有人言：「是比丘尼！」
皆譏訶言：「此等出家求道清淨，如何穢污如此好處，斷人樂事？」
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^94a13

「若比丘尼，於生草上大小便，波逸提。」 ^94a21

式叉摩那、沙彌尼，突吉羅。
若急病，不犯。 ^94a22

爾時諸比丘尼，復擲糞掃殘食於王園精舍前地，
以却眾人，諸白衣譏嫌。
長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^94a24

「若比丘尼，擲糞掃、殘食生草上，波逸提。」 ^94a27

式叉摩那、沙彌尼，突吉羅。 ^94a28

若擲坑中、非淨潔處，不犯。 ^94a29

爾時諸比丘尼於有食家宿，聞彼夫婦交會時聲，
生愛欲心，不復樂道，遂有反俗、作外道者。
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^94b1

「若比丘尼，於有食家宿，波逸提。」
有食者：有男女情相食入。 ^94b5

式叉摩那、沙彌尼，突吉羅。
若病須宿，及諸難起，皆不犯。 ^94b6

爾時諸比丘問諸比丘尼：「某甲家在何處？」
「此路向何處？」諸比丘尼輕慢不答，諸比丘瞋嫌，
不復教誡，便愚闇無知不能學戒。
諸長老比丘尼聞，種種訶責，乃至今為諸比丘尼結戒，亦如上說。
「從今是戒應如是說： ^94b8

「若比丘尼，比丘問，不答，波逸提。」 ^94b12

時六群比丘作麁惡語問比丘尼，比丘尼雖答，
而懷羞恥，以事白佛。
佛以是事集二部僧，告諸比丘：「今聽諸比丘尼，
若比丘如法問，應答。
從今是戒應如是說： ^94b13

「若比丘尼，若比丘如法問，不答，波逸提。」 ^94b16

式叉摩那、沙彌尼，突吉羅。 ^94b17

若先相嫌，不共語，不答，不犯。
〔一百四十〕 ^94b18

爾時諸比丘尼乘乘詣諸白衣，諸白衣譏訶言：
「此諸比丘尼如王夫人、貴家婦女，乘乘行來，無有儀法！」
諸長老比丘尼聞，種種訶責，乃至今為比丘尼結戒，亦如上說。
「從今是戒應如是說： ^94b20

「若比丘尼，乘乘行來，波逸提。」
乘者：車輿、象馬，乃至著屐，皆名為乘。 ^94b24

式叉摩那、沙彌尼，突吉羅。 ^94b25

若老、若病、若為強力所逼、若行路，乃至脚指病，皆不犯。
五分律卷第十三
 ^94b26
