
fen:: 大宗地玄文本論卷第十七
author:: 馬鳴菩薩造
translator:: 真諦三藏譯

#  33 解脫山王大道路大決擇分
解脫山王大道路大決擇分第三十三
如是已說解脫山王根本地地無礙自在大決擇分，次當說解脫山王大道路大決擇分。
其相云何？偈曰：
　　山王道路中，前所說量中，
　　增空空有有，位位轉勝生。 ^689a25

論曰：就解脫山王大道路分中則有三轉。
云何為三？一者空空轉，十空無為一一各各生十空故；
二者有有轉，十有無為一一各各生十有故；
三者位位轉，五十一位一一各各生五十故。
是名為三。取自相生非他相故。
如偈「山王道路中，前所說量中，增空空有有，
位位轉勝生」故。餘種種門轉轉增數，應廣通達。
fen:: 
#  34 廣大無盡解脫海海摩訶山王大決擇分
廣大無盡解脫海海摩訶山王大決擇分第三十四 ^689b1

如是已說解脫山王大道路大決擇分，次當說廣大無盡解脫海海摩訶山王大決擇分。
其相云何？偈曰：
　　前所說諸轉，無有窮盡故。 ^689b10

論曰：今此偈中為明何義？
為欲現示空生自空無有窮盡，空生異空無有窮盡，空生諸有無有窮盡。
有亦如是無有窮盡，位亦如是無有窮盡，
重重無窮亂轉無窮，無其邊際無其始終，
甚深甚深周遍周遍廣大轉行，則是解脫海海山王無礙自在體相用故。
如偈「前所說諸轉，無有窮盡故」故。
大宗地玄文本論卷第十七
 ^689b14
