佛說老女人經
translator:: 吳月氏優婆塞支謙譯
jing:: 
聞如是：
一時，佛在墮舍羅，所止處名樂音。
時有八百比丘、菩薩萬人俱。
時有貧窮老女人來到佛所，以頭面著地，
為佛作禮，白佛言：「願欲有所問。」 ^911c25

佛言：「善哉！當問。」
老女人言：「生從何所來，去至何所？
老從何所來，去至何所？
病從何所來，去至何所？
死從何所來，去至何所？
色、痛痒、思想、生死、識從何所來，去至何所？
眼、耳、鼻、口、身、心從何所來，去至何所？
地、水、火、風、空從何所來，去至何所？」 ^911c28

佛言：「善哉！問是大快。
生無所從來，去亦無所至；老無所從來，
去亦無所至；病無所從來，去亦無所至；
死無所從來，去亦無所至；色、痛痒、思想、
生死、識無所從來，去亦無所至；眼、耳、鼻、
口、身、心無所從來，去亦無所至；地、水、火、
風、空無所從來，去亦無所至。
諸法皆如是，譬如兩木相揩，火出還燒木；木盡火便滅。」 ^912a4

佛問老女人：「是火從何所來，去至何所？」 ^912a11

老女人言：「因緣合便得火，因緣離散火便滅。」 ^912a12

佛言：「諸法亦如是，因緣合乃成，因緣離散即滅。
法亦無所從來，去亦無所至。
目見色即是意，意即是色，二者俱空，無所有成，滅亦如是。
譬如鼓，不用一事成，有皮，有#CB01115;，
有人持桴打鼓，鼓便有聲。
是聲亦空，當來聲亦空，過去聲亦空。
是聲亦不從皮，亦不從#CB01115;，
亦不從桴、從人手出，合會諸物乃成鼓聲，聲從空盡空。
萬物亦爾，本淨無所有，因作法，法亦無所有。
譬如雲起，陰霧便雨，不從龍身出，亦不從龍心出，皆龍因緣所作乃致此雨。
諸法亦無所從來，去亦無所至。
譬如畫師先治壁板素，便和調諸彩，自在所作。
是畫不從壁板素出，亦不從人手出，隨意所作，各各悉成。
生死亦如是，各自隨所作行。
譬禍生、泥犁、天上、人間亦爾。
有餘是者不著，著便有。」 ^912a13

老女人聞之，大歡喜言：「蒙佛恩，得法眼。
雖身羸老，今得開解。」 ^912a28

阿難政衣服，長跪，白佛言：「是老女人何以智慧乃爾？
聞佛言即開解。」 ^912b1

佛告阿難：「是老女人者，是我前世發意學道時母也。」 ^912b2

阿難問佛言：「是母何以貧窮困苦乃爾？」 ^912b4

佛言：「往昔拘留秦佛時，我欲作沙門。
是母慈愛，不肯聽我去。
我憂愁，不食一日。
因是故，五百世來生世間輒貧窮。
今壽盡當生阿彌陀佛國，供養諸佛。
却後六十八億劫當作佛，號波犍，其國名化華。
作佛時，人所有被服、飲食如忉利天上。
其國中人民皆壽一劫。」 ^912b5

佛說經已，老女人及阿難，諸菩薩、比丘僧，
諸鬼神、龍、天、人、阿須倫，皆大歡喜，前為佛作禮而去。
佛說老女人經
 ^912b11
