
hui:: 
pin:: 
### 2
大寶積經卷第七十一
translator:: 北齊三藏那連提耶舍譯
菩薩見實會淨居天子讚偈品第二十三之二
爾時力生天子說偈讚曰：
　　「若諸因緣業，及所得果報，
　　此體性悉空，佛說如師子。」 ^401a26

爾時隨順力天子說偈讚曰：
　　「若以業因緣，增長於諸果，
　　兩足尊能知，是故佛無等。」 ^401a29

爾時順行力天子說偈讚曰：
　　「修習如是界，造作如是業，
　　當還獲是報，佛眼悉能知。」 ^401b3

爾時力起天子說偈讚曰：
　　「修習如是界，成就如是性，
　　佛知諸眾生，如觀手五指。」 ^401b6

爾時力行天子說偈讚曰：
　　「修習如是界，還值如是友，
　　如是相親近，勝丈夫悉知。」 ^401b9

爾時力加天子說偈讚曰：
　　「加持於彼界，導師能了知，
　　親近於諸友，人尊悉照見。」 ^401b12

爾時決定界天子說偈讚曰：
　　「彼界彼要期，彼友彼相應，
　　佛悉決定知，故能除疑惑。」 ^401b15

爾時正定界天子說偈讚曰：
　　「彼界彼相續，隨所住世間，
　　所行及諸趣，勝人皆悉知。」 ^401b18

爾時學界天子說偈讚曰：
　　「於彼諸界中，導師智能知，
　　彼智體性空，勝智如是說。」 ^401b21

爾時乘界天子說偈讚曰：
　　「修習於彼界，隨機時住世，
　　佛悉如實知，故號無比身。」 ^401b24

爾時隨順界天子說偈讚曰：
　　「修習於彼界，隨所得功德，
　　依因及果報，佛知悉無餘。」 ^401b27

爾時共界住天子說偈讚曰：
　　「隨所修習界，隨其所向道，
　　佛悉知無餘，故為智所敬。」 ^401c1

爾時智行天子說偈讚曰：
　　「隨所修習界，隨其所向道，
　　佛知眾生行，故號學智者。」 ^401c4

爾時行無畏天子說偈讚曰：
　　「正定及邪定，及不定眾生，
　　於此三聚中，佛能決定知。」 ^401c7

爾時乘行天子說偈讚曰：
　　「若正定眾生，堪趣涅槃者，
　　佛為世間日，於中智無礙。」 ^401c10

爾時解脫行天子說偈讚曰：
　　「若有諸眾生，住於不定聚，
　　墮於諸惡道，亦為說涅槃。」 ^401c13

爾時力期會天子說偈讚曰：
　　「佛者但假名，力智亦如是，
　　及四無畏等，但隨言說有。」 ^401c16

爾時見實天子說偈讚曰：
　　「無佛及佛法，亦無餘智聚，
　　顯示第一義，如來如實知。」 ^401c19

爾時力住天子說偈讚曰：
　　「住於佛法力，因是得無畏，
　　自在隨所欲，悉是諸佛子。」 ^401c22

爾時法無畏天子說偈讚曰：
　　「世諦及真諦，顯示此二種，
　　彼於真諦中，言說不可得。」 ^401c25

爾時智尊天子說偈讚曰：
　　「法言說各異，法相亦復異，
　　是言說無相，佛智是法相。」 ^401c28

爾時行精進天子說偈讚曰：
　　「非處不定眾，或向於異趣，
　　邪定一切處，大牟尼悉知。」 ^402a2

爾時信力天子說偈讚曰：
　　「修習於彼界，如起信樂心，
　　見貪以為淨，牟尼悉了知。」 ^402a5

爾時不淨乘天子說偈讚曰：
　　「不實妄分別，增長貪欲界，
　　信則行彼道，牟尼如實知。」 ^402a8

爾時慈乘行天子說偈讚曰：
　　「不實妄分別，增長瞋恚界，
　　信則乘彼道，牟尼悉了知。」 ^402a11

爾時乘因緣道天子說偈讚曰：
　　「不實妄分別，增長愚癡界，
　　信則乘彼道，牟尼悉了知。」 ^402a14

爾時乘捨天子說偈讚曰：
　　「有不活畏者，增長於嫉妬，
　　信彼則習行，牟尼悉了知。」 ^402a17

爾時習近善知識天子說偈讚曰：
　　「近於善惡友，還增彼惡界，
　　還成於彼信，瞿曇悉了知。」 ^402a20

爾時識堅固天子說偈讚曰：
　　「流轉於世間，隨所修習界，
　　隨順信於彼，佛知悉無餘。」 ^402a23

爾時行堅固天子說偈讚曰：
　　「流轉於生死，修習如是行，
　　隨順信於彼，佛知悉無餘。」 ^402a26

爾時信根天子說偈讚曰：
　　「若有諸眾生，隨所修習界，
　　佛悉能了知，故號無礙智。」 ^402a29

爾時根行天子說偈讚曰：
　　「佛了知諸根，隨其方便起，
　　攀緣及境界，隨所入如生。」 ^402b3

爾時乘根天子說偈讚曰：
　　「身苦所逼迫，由貪著渴愛，
　　斷滅諸渴愛，唯佛智為勝。」 ^402b6

爾時根境界天子說偈讚曰：
　　「教下根眾生，遠離於色愛，
　　教利者觀察，兩足尊所說。」 ^402b9

爾時根勝天子說偈讚曰：
　　「下根住空閑，能滅於貪欲，
　　正觀於渴愛，兩足尊能知。」 ^402b12

爾時根決定天子說偈讚曰：
　　「於先起愛欲，佛觀無所得，
　　知無知寂滅，故名為勝根。」 ^402b15

爾時不離根天子說偈讚曰：
　　「遠離不忿怒，是離瞋對治，
　　是下根所行，佛知眾生欲。」 ^402b18

爾時信根天子說偈讚曰：
　　「行慈除瞋恚，能起眾生智，
　　彼能滅恚界，人尊悉能知。」 ^402b21

爾時求根天子說偈讚曰：
　　「不瞋無過惡，慈行性寂滅，
　　淨穢不可得，故號人中尊。」 ^402b24

爾時根順行天子說偈讚曰：
　　「行於邪分別，為他說邪行，
　　惑重無方便，佛見倒解脫。」 ^402b27

爾時智起天子說偈讚曰：
　　「貪瞋恚癡等，取著於前事，
　　違彼得智明，大名稱悉知。」 ^402c1

爾時離智愛天子說偈讚曰：
　　「貪瞋及愚癡，及明闇事中，
　　其性不可得，兩足尊悉知。」 ^402c4

爾時持威德天子說偈讚曰：
　　「眾生所得智，隨得智多少，
　　隨所成智器，如來悉能知。」 ^402c7

爾時求根天子說偈讚曰：
　　「以智知於智，遠離諸煩惱，
　　天人師悉知，故我稽首禮。」 ^402c10

爾時一向樂根天子說偈讚曰：
　　「國土及時節，觀察法方便，
　　煩惱穢及淨，如來悉知空。」 ^402c13

爾時智幢天子說偈讚曰：
　　「眾生根欲信，上中下差別，
　　縛解及智慧，悉見無覺知。」 ^402c16

爾時根幢天子說偈讚曰：
　　「諸根上中下，煩惱智及受，
　　調伏不調伏，佛說悉無相。」 ^402c19

爾時修根天子說偈讚曰：
　　「禪解脫煩惱，正受三摩提，
　　起清淨眾生，如來悉能知。」 ^402c22

爾時力速疾天子說偈讚曰：
　　「得禪寂滅故，於諸法自性，
　　悉皆能了知，故號一切智。」 ^402c25

爾時力鎧天子說偈讚曰：
　　「若法及自性，能說於此法，
　　能如實正受，故不著三世。」 ^402c28

爾時樂力天子說偈讚曰：
　　「煩惱邪分別，起生於四種，
　　能知業所生，故號無比人。」 ^403a2

爾時知力天子說偈讚曰：
　　「能知清淨法，對治於煩惱，
　　能宣說於業，故號佛無比。」 ^403a5

爾時力士天子說偈讚曰：
　　「於禪解脫起，三摩提正受，
　　煩惱及清淨，佛悉說虛假。」 ^403a8

爾時力生天子說偈讚曰：
　　「禪解脫清淨，三昧及正受，
　　彼從不逸生，佛於此悉知。」 ^403a11

爾時力增長天子說偈讚曰：
　　「大雄於此中，能於禪等轉，
　　知入捨無礙，如風行於空。」 ^403a14

爾時知前際天子說偈讚曰：
　　「於無數億劫，住於諸有中，
　　不為有過染，故號勝丈夫。」 ^403a17

爾時住前際天子說偈讚曰：
　　「於無數億佛，已曾修供養，
　　為求無上道，是故我歸依。」 ^403a20

爾時見前際天子說偈讚曰：
　　「曾於過去世，種種奉施佛，
　　於其種種辯，人尊悉獲得。」 ^403a23

爾時前際善巧天子說偈讚曰：
　　「昔流轉世間，如法學如行，
　　曾見無量佛，故能深解法。」 ^403a26

爾時學前際天子說偈讚曰：
　　「諸佛法王所，大雄昔修行，
　　於佛邊學已，故禮知眾行。」 ^403a29

爾時本方便具足天子說偈讚曰：
　　「於無量億劫，無邊諸佛行，
　　修行勝精進，為求佛智故。」 ^403b3

爾時本方便決定天子說偈讚曰：
　　「一切法決定，多億劫觀察，
　　一切法無入，但說緣和合。」 ^403b6

爾時思前際天子說偈讚曰：
　　「於無量億劫，導師曾修行，
　　知於處非處，故名解世間。」 ^403b9

爾時簡擇前際天子說偈讚曰：
　　「住於處非處，觀察於業因，
　　界根禪解脫，佛悉能知彼。」 ^403b12

爾時觀察前際天子說偈讚曰：
　　「過去曾觀察，增長智慧力，
　　十力大雄猛，以智觀世間。」 ^403b15

爾時前際境界天子說偈讚曰：
　　「大雄本修行，知一切眾生，
　　淨行不淨行，故能治眾生。」 ^403b18

爾時觀察前際行天子說偈讚曰：
　　「先觀於眾生，過去之所行，
　　信樂及與界，然後治眾生。」 ^403b21

爾時信力天子說偈讚曰：
　　「我今信如來，不可思議劫，
　　觀察本所行，心悉無所著。」 ^403b24

爾時智信天子說偈讚曰：
　　「於無數億劫，思佛昔所行，
　　善男子無能，測盡如來德。」 ^403b27

爾時觀後際善巧天子說偈讚曰：
　　「如來以佛眼，觀十方眾生，
　　初生及與死，種種業相應。」 ^403c1

爾時學後際天子說偈讚曰：
　　「若因及以業，隨趣向佛道，
　　牟尼悉知彼，故號一切智。」 ^403c4

爾時識生死天子說偈讚曰：
　　「若眾生以界，熏習造諸業，
　　眾生及業習，佛了知無覺。」 ^403c7

爾時知生死天子說偈讚曰：
　　「近如是朋友，造作如是業，
　　趣向如是道，牟尼悉了知。」 ^403c10

爾時所須善巧天子說偈讚曰：
　　「能知於所須，隨其如作業，
　　如是作業已，如來悉了知。」 ^403c13

爾時事善巧天子說偈讚曰：
　　「依於如是事，造作如是業，
　　佛悉能知彼，皆是佛境界。」 ^403c16

爾時知事天子說偈讚曰：
　　「隨所執著事，能有所造作，
　　佛了諸根故，悉能知彼業。」 ^403c19

爾時智善巧天子說偈讚曰：
　　「若智及與事，佛知彼妄想，
　　隨彼如執著，佛亦知無餘。」 ^403c22

爾時修作善巧天子說偈讚曰：
　　「隨執著造業，由於煩惱故，
　　佛悉能知彼，故為世間歸。」 ^403c25

爾時趣善巧天子說偈讚曰：
　　「隨趣如造業，隨業得彼果，
　　隨所緣作業，佛眼悉了知。」 ^403c28

爾時攀緣善巧天子說偈讚曰：
　　「能知於所緣，隨緣業成熟，
　　於諸趣受報，佛悉知無失。」 ^404a2

爾時習氣善巧天子說偈讚曰：
　　「知惡業習氣，善業亦復然，
　　知過去所行，眾生趣趣中。」 ^404a5

爾時業善巧天子說偈讚曰：
　　「能知三種業，現未及過去，
　　眾生於趣中，凡於中迷惑。」 ^404a8

爾時報善巧天子說偈讚曰：
　　「少作得多報，多作得少報，
　　及知多少等，外道於中惑。」 ^404a11

爾時學業天子說偈讚曰：
　　「知於現報業，亦知生報業，
　　及以後報業，佛眼悉能了。」 ^404a14

爾時知現法業天子說偈讚曰：
　　「若現世作業，現在則受報，
　　佛悉能了知，凡夫不能解。」 ^404a17

爾時知生報天子說偈讚曰：
　　「若作如是業，於異生得報，
　　彼大智悉知，眾生不能了。」 ^404a20

爾時知後報天子說偈讚曰：
　　「若業多億劫，然後得受報，
　　或復過於彼，如來悉了知。」 ^404a23

爾時知業不熟天子說偈讚曰：
　　「若所造作業，其業緣未熟，
　　未得於果報，如來悉了知。」 ^404a26

爾時觀業未熟天子說偈讚曰：
　　「如來善觀業，若業相應時，
　　生於諸眾生，悉皆能善說。」 ^404a29

爾時善知業熟天子說偈讚曰：
　　「彼業若成熟，能與當來報，
　　佛能如實知，亦知彼智空。」 ^404b3

爾時業熟決定天子說偈讚曰：
　　「一切智了達，輕業及以重，
　　能知眾生欲，故得為我尊。」 ^404b6

爾時知業輕重天子說偈讚曰：
　　「趣惡道眾生，隨其業如見，
　　彼業若輕重，智者悉了知。」 ^404b9

爾時知眾生行天子說偈讚曰：
　　「見眾生所行，及輕重諸業，
　　雄猛隨順知，外道不能了。」 ^404b12

爾時觀眾生行天子說偈讚曰：
　　「觀於眾生行，宣說於業報，
　　如器恒河水，投鹽於一兩。」 ^404b15

爾時學業天子說偈讚曰：
　　「若受於思業，佛說業究竟，
　　亦學無學報，勝仙已宣說。」 ^404b18

爾時樂佛智天子說偈讚曰：
　　「佛勝眼所見，三界中愚智，
　　隨業受於報，見微細頂禮。」 ^404b21

爾時說業盡天子說偈讚曰：
　　「生死眾生所，世尊大導師，
　　悉了知無餘，故禮智無畏。」 ^404b24

爾時無所得天子說偈讚曰：
　　「若業生及死，眾生各趣趣，
　　彼報由如夢，兩足尊悉知。」 ^404b27

爾時求煩惱天子說偈讚曰：
　　「貪欲瞋恚癡，兩足尊悉盡，
　　猶如夢渴人，飲於清冷水。」 ^404c1

爾時離分別天子說偈讚曰：
　　「從於分別生，貪欲瞋恚癡，
　　猶如夢中戲，歸命勝說者。」 ^404c4

爾時滅分別天子說偈讚曰：
　　「若滅於分別，則名盡煩惱，
　　如夢見雲散，人尊顯現此。」 ^404c7

爾時觀察漏盡天子說偈讚曰：
　　「如夢見天雨，起漏亦如是，
　　大雄能顯示，起漏之因緣。」 ^404c10

爾時觀察夢天子說偈讚曰：
　　「如夢見大雨，起漏亦如是，
　　大雄能顯示，凡迷惑生漏。」 ^404c13

爾時觀如夢天子說偈讚曰：
　　「如夢見天雨，隨順起諸漏，
　　大雄能顯示，凡迷生諸漏。」 ^404c16

爾時如自性知天子說偈讚曰：
　　「如女夢生子，生已還復死，
　　生喜亦生悲，佛觀世亦然。」 ^404c19

爾時思量夢天子說偈讚曰：
　　「如夢見斬首，盡漏亦如是，
　　自解亦教他，故禮悉解者。」 ^404c22

爾時修習慧天子說偈讚曰：
　　「見法能解了，如夢遇愛事，
　　遠離彼非實，如是悅世間。」 ^404c25

爾時智心天子說偈讚曰：
　　「聞於如來法，以空法自悅，
　　如夢中說夢，如是曉世間。」 ^404c28

爾時欣喜意天子說偈讚曰：
　　「禪定者能令，世間天人喜，
　　觀察於諸趣，猶如鏡中像。」 ^405a2

爾時決定慧天子說偈讚曰：
　　「聞於如來法，由如箜篌音，
　　渡人天疑海，故禮人中王。」 ^405a5

爾時幻喜天子說偈讚曰：
　　「如人作幻化，迷惑於愚人，
　　智者終不迷，知幻不實故。」 ^405a8

爾時除相天子說偈讚曰：
　　「觀於一切世，猶如夢作幻，
　　我於中無疑，以聞佛法故。」 ^405a11

爾時學幻天子說偈讚曰：
　　「如幻師作幻，自於幻不迷，
　　以知幻虛故，佛觀世亦然。」 ^405a14

爾時觀妄想天子說偈讚曰：
　　「妄想生世間，大導師悉知，
　　如精進念佛，夢中即見佛。」 ^405a17

爾時滅妄想天子說偈讚曰：
　　「非事能生欲，皆由妄想起，
　　不實妄起欲，人尊如實知。」 ^405a20

爾時識解天子說偈讚曰：
　　「猶如深谷聲，其響無有實，
　　是故不著世，如是觀世間。」 ^405a23

爾時說善巧天子說偈讚曰：
　　「彼聲無有實，而於中聽聞，
　　人尊宣說此，救拔諸凡愚。」 ^405a26

爾時如說行善巧天子說偈讚曰：
　　「於法別義中，眾生異妄取，
　　能行者知法，於中除疑惑。」 ^405a29

爾時順義行天子說偈讚曰：
　　「若義及法實，無有能了者，
　　無說亦無證，牟尼作是說。」 ^405b3

爾時法假名行天子說偈讚曰：
　　「煩惱垢漏習，皆想妄分別，
　　穢污及清淨，但假名言說。」 ^405b6

爾時分別善巧天子說偈讚曰：
　　「一切但名字，謂煩惱漏等，
　　穢污及清淨，大智之所說。」 ^405b9

爾時無依慧天子說偈讚曰：
　　「於三界不著，其心如虛空，
　　離惡真福田，頂禮心寂滅。」 ^405b12

爾時不下劣天子說偈讚曰：
　　「非色非非色，非欲非涅槃，
　　佛心無所依，其猶如虛空。」 ^405b15

爾時無欲天子說偈讚曰：
　　「離於欲界愛，色無色亦然，
　　解脫於貪礙，頂禮愛盡者。」 ^405b18

爾時遠離愛天子說偈讚曰：
　　「於有無有中，佛永斷遠離，
　　於三界無著，頂禮牟尼王。」 ^405b21

爾時障愛天子說偈讚曰：
　　「障蔽於三界，行於丈夫行，
　　能解脫眾生，歸命救濟者。」 ^405b24

爾時解脫渴愛天子說偈讚曰：
　　「遠離於結使，於後盡生滅，
　　身心皆清淨，頂禮無熱親。」 ^405b27

爾時知自性天子說偈讚曰：
　　「大雄解自在，知法中無事，
　　無縛亦無解，頂禮見實者。」 ^405c1

爾時出瘀泥天子說偈讚曰：
　　「遠離愛欲泥，亦離於諸有，
　　無取亦無捨，頂禮盡後有。」 ^405c4

爾時吐棄資緣天子說偈讚曰：
　　「棄垢及資緣，捨罪亦遠愛，
　　亦離於諸蓋，歸命大導師。」 ^405c7

爾時棄欲天子說偈讚曰：
　　「棄捨利不利，無著行決定，
　　出離於魔網，頂禮無著者。」 ^405c10

爾時樂利益天子說偈讚曰：
　　「若自及他道，遠離惱熱者，
　　大雄見彼道，頂禮無礙見。」 ^405c13

爾時得名稱天子說偈讚曰：
　　「與佛智相應，如說如觀者，
　　彼能除煩惱，頂禮解世間。」 ^405c16

爾時無畏天子說偈讚曰：
　　「於諸法決定，無能當對者，
　　師子吼無畏，智海吼亦然。」 ^405c19

爾時一切處無所畏天子說偈讚曰：
　　「善度一切處，遠離諸毒箭，
　　無畏不怯弱，我禮最勝者。」 ^405c22

爾時無所希天子說偈讚曰：
　　「非天乾闥婆，非魔及與梵，
　　能有難問者，故佛如師子。」 ^405c25

爾時師子遊步天子說偈讚曰：
　　「佛於法無畏，曉了諸法故，
　　無礙故無著，無能難問者。」 ^405c28

爾時無怖天子說偈讚曰：
　　「如山林師子，無怖亦無畏，
　　摧伏諸禽獸，林中而大吼。
　　世尊如是吼，驚怖諸外道，
　　天龍乾闥婆，不見敵對者。」 ^406a2

爾時一切處超勝天子說偈讚曰：
　　「一切三界中，悉皆都無有，
　　力敵於佛者，故為我歸依。」 ^406a7

爾時師子慧天子說偈讚曰：
　　「大智見一切，於諸法無畏，
　　世間無與等，我禮無所畏。」 ^406a10

爾時稱順生天子說偈讚曰：
　　「自知是正覺，如法無能難，
　　若有能難者，世間悉無有。」 ^406a13

爾時持藏天子說偈讚曰：
　　「佛作師子吼，開顯諸法藏，
　　億梵聞說已，悉發菩提心。」 ^406a16

爾時順威儀天子說偈讚曰：
　　「彼眾得大利，順佛威儀者，
　　發菩提心已，必作勝導師。」 ^406a19

爾時順樂法天子說偈讚曰：
　　「彼世大眾生，得聞佛法已，
　　能發菩提心，必成妙丈夫。」 ^406a22

爾時淨心天子說偈讚曰：
　　「得聞佛說已，世間無與比，
　　千億眾生等，發勝菩提心。」 ^406a25

爾時清淨流天子說偈讚曰：
　　「人王於長夜，佛學善修習，
　　故佛身清淨，嚴相三十二。」 ^406a28

爾時無漏心天子說偈讚曰：
　　「佛得盡漏故，而作師子吼，
　　得上智慧山，無能難問者。」 ^406b2

爾時順眾生天子說偈讚曰：
　　「三界中悉無，天人及修羅，
　　言佛漏不盡，故佛具十力。」 ^406b5

爾時巧盡漏天子說偈讚曰：
　　「大勝沙門漏，皆悉盡無餘，
　　於是無能難，故佛是我父。」 ^406b8

爾時常精進天子說偈讚曰：
　　「於人王能難，言有餘煩惱，
　　世間不可得，故佛自在父。」 ^406b11

爾時寂滅行天子說偈讚曰：
　　「佛已斷貪瞋，愚癡及習氣，
　　亦滅惡業行，我禮寂滅者。」 ^406b14

爾時方便行天子說偈讚曰：
　　「若以方便觀，斷盡諸煩惱，
　　彼佛滿足智，是故我頂禮。」 ^406b17

爾時方便解天子說偈讚曰：
　　「無量巧方便，導師於中修，
　　斷彼諸煩惱，皆悉盡無餘。」 ^406b20

爾時方便慧天子說偈讚曰：
　　「導師照世間，巧慧無有盡，
　　故斷諸煩惱，及以習氣等。」 ^406b23

爾時修寂滅天子說偈讚曰：
　　「斷諸煩惱故，習氣悉無餘，
　　於是佛大智，不動無所畏。」 ^406b26

爾時觀道理天子說偈讚曰：
　　「佛斷煩惱盡，及滅諸習氣，
　　照明如佛者，世間更無比。」 ^406b29

爾時斷使天子說偈讚曰：
　　「佛斷諸習氣，無有腥臭事，
　　故佛一切智，天中最勝慧。」 ^406c3

爾時住邊天子說偈讚曰：
　　「佛今最後身，已斷生因緣，
　　由盡諸漏故，世親得無畏。」 ^406c6

爾時無量智天子說偈讚曰：
　　「大雄斷種子，焚燒苦惱牙，
　　枯涸憂枝蔓，我禮離惱者。」 ^406c9

爾時出坑#CB00589;天子說偈讚曰：
　　「世尊一切智，已離無明坑，
　　佛行已得淨，故佛得無畏。」 ^406c12

爾時度有天子說偈讚曰：
　　「已度於有海，導師所作辦，
　　亦捨於彼岸，自利得無畏。」 ^406c15

爾時入涅槃天子說偈讚曰：
　　「佛已得寂滅，悉破諸煩惱，
　　乃至少習氣，世親皆悉無。」 ^406c18

爾時法幢天子說偈讚曰：
　　「佛建正法幢，摧折憍慢幢，
　　大雄已顯示，無量諸法行。」 ^406c21

爾時法性天子說偈讚曰：
　　「性與諸子本，牟尼達諸法，
　　善友於群生，我禮最勝海。」 ^406c24

爾時法充天子說偈讚曰：
　　「渴樂於佛法，故得無所畏，
　　無著諸佛子，而作師子吼。」 ^406c27

爾時求法天子說偈讚曰：
　　「為求諸法故，佛子得發心，
　　及見佛無畏，有知求菩提。」 ^407a1

爾時渴法天子說偈讚曰：
　　「渴樂佛法故，多億眾生輩，
　　聞佛無畏已，深發大精進。」 ^407a4

爾時法起天子說偈讚曰：
　　「見佛說法勝，建立於正法，
　　無畏布施已，佛子求菩提。」 ^407a7

爾時持法天子說偈讚曰：
　　「世尊所說法，甚深難可見，
　　佛子得聞已，求無上菩提。」 ^407a10

爾時無悋天子說偈讚曰：
　　「身命及餘財，佛子無悋惜，
　　聞佛師子吼，悉求妙菩提。」 ^407a13

爾時無異慧天子說偈讚曰：
　　「聞佛說法已，心思無有異，
　　於佛無畏所，求法持律儀。」 ^407a16

爾時無異行天子說偈讚曰：
　　「聞法王吼已，不趣於異路，
　　遠離於二乘，求無上菩提。」 ^407a19

爾時近住天子說偈讚曰：
　　「見佛師子吼，諸子得聞已，
　　定得勝菩提，當成如來身。」 ^407a22

爾時近辯天子說偈讚曰：
　　「於佛世尊所，得聞辯才已，
　　如來妙法中，深生喜樂心。」 ^407a25

爾時得辯才天子說偈讚曰：
　　「佛吼無畏時，所說不可毀，
　　信樂心決定，終無退轉意。」 ^407a28

爾時常喜天子說偈讚曰：
　　「十力吼無畏，所有諸佛子，
　　一切時欣喜，心調求菩提。」 ^407b2

爾時無怯弱心天子說偈讚曰：
　　「常喜不怯弱，世尊諸佛子，
　　樂求勝菩提，以聞佛語故。」 ^407b5

爾時無礙心天子說偈讚曰：
　　「彼等求佛心，終不有退轉，
　　欣喜微妙心，聞佛善說故。」 ^407b8

爾時巧知無邊法天子說偈讚曰：
　　「以修正法故，白法黨不減，
　　導師知非處，不生厭足心。」 ^407b11

爾時巧說法天子說偈讚曰：
　　「修行黑法黨，若不退減者，
　　世尊知非處，故佛無所畏。」 ^407b14

爾時法性無畏天子說偈讚曰：
　　「黑法體性爾，必當穢淨法，
　　彼不污心者，佛知彼非處。」 ^407b17

爾時巧相應天子說偈讚曰：
　　「黑法及白法，二異不相合，
　　佛說於彼義，故佛是我師。」 ^407b20

爾時巧知善不善天子說偈讚曰：
　　「大雄皆悉知，諸法不雜聚，
　　妄想分別故，於善法中退。」 ^407b23

爾時如說行滿足天子說偈讚曰：
　　「行於煩惱者，終不生白法，
　　不生白法故，當知必退減。」 ^407b26

爾時樂解脫天子說偈讚曰：
　　「若樂解脫者，修行於黑法，
　　佛說彼有障，故佛一切智。」 ^407b29

爾時淨心天子說偈讚曰：
　　「心樂解脫者，須知煩惱事，
　　大雄說此法，故佛應受供。」 ^407c3

爾時見煩惱天子說偈讚曰：
　　「行於煩惱中，不識煩惱者，
　　彼不知正法，善逝如是說。
　　若言行諸惡，不退善法者，
　　於解脫非器，兩足尊所說。」 ^407c6

爾時調伏天子說偈讚曰：
　　「離欲及憒閙，亦離瞋癡等，
　　如佛所說法，應當如是修。
　　煩惱及白法，愚癡不知者，
　　佛於彼非師，大仙如是說。」 ^407c11

爾時勤修解脫天子說偈讚曰：
　　「佛說對治法，為除煩惱故，
　　行彼不盡惑，無能擊難者。」 ^407c16

爾時向解脫天子說偈讚曰：
　　「佛說如是法，為斷煩惱故，
　　若修不滅惑，無能擊難者。」 ^407c19

爾時方便相應天子說偈讚曰：
　　「佛是說法者，為諸聲聞等，
　　若修不證者，無能擊難佛。」 ^407c22

爾時趣解脫天子說偈讚曰：
　　「佛說如是法，為欲斷煩惱，
　　若不滅惑者，無能擊難佛。」 ^407c25

爾時無畏功德天子說偈讚曰：
　　「為滅煩惱故，佛說不淨觀，
　　若不盡滅者，無能擊難佛。」 ^407c28

爾時善發心必修天子說偈讚曰：
　　「慈能斷瞋恚，修慈若不斷，
　　無能擊難佛，世尊得無畏。」 ^408a2

爾時淨目天子說偈讚曰：
　　「佛說能修彼，智慧除愚癡，
　　若彼不斷者，無能擊難佛。」 ^408a5

爾時滅覺觀天子說偈讚曰：
　　「為覺對治故，說於安般念，
　　修彼不滅者，無能擊難佛。」 ^408a8

爾時尊重無相天子說偈讚曰：
　　「為斷吾我故，佛說空寂滅，
　　以彼不滅者，於是無能難。」 ^408a11

爾時斷我慢天子說偈讚曰：
　　「為斷憍慢故，佛說無相法，
　　若修不滅者，不見能難佛。」 ^408a14

爾時淨身天子說偈讚曰：
　　「深心信清淨，一切煩惱盡，
　　修彼不斷者，無能擊難者。」 ^408a17

爾時深解想天子說偈讚曰：
　　「對治及朋黨，求於煩惱道，
　　無畏難佛者，如來初不見。」 ^408a20

爾時解用天子說偈讚曰：
　　「世尊但名用，此彼盡不盡，
　　無畏問難者，彼亦但假名。」 ^408a23

爾時調伏身業天子說偈讚曰：
　　「以智善解已，身業得流行，
　　世尊悉遍知，故號一切智。」 ^408a26

爾時知身天子說偈讚曰：
　　「身業甚清淨，大雄悉無餘，
　　憐愍群生者，我禮世間親。」 ^408a29

爾時身業簡擇天子說偈讚曰：
　　「善簡擇身業，憐愍眾生等，
　　照世而造作，故號勝丈夫。」 ^408b3

爾時善見身業天子說偈讚曰：
　　「身業得清淨，導師悉觀見，
　　憐愍諸群生，故等一切智。」 ^408b6

爾時善觀身天子說偈讚曰：
　　「善觀得清淨，身業得相應，
　　憐愍群生故，勝丈夫遊行。」 ^408b9

爾時成就語言天子說偈讚曰：
　　「具甘美功德，離於綺澁語，
　　智慧相圍繞，世親而演說。」 ^408b12

爾時時語天子說偈讚曰：
　　「依時義相應，遠離無益事，
　　佛言無不忠，眾生悉受行。」 ^408b15

爾時成就智慧天子說偈讚曰：
　　「不惱愍眾生，成相應不濁，
　　不壞於因果，佛本如是說。」 ^408b18

爾時不相違天子說偈讚曰：
　　「乃至為身命，未曾有妄語，
　　是故佛功德，於世無有礙。」 ^408b21

爾時實語天子說偈讚曰：
　　「佛行實語因，以是世瞻仰，
　　至心樂聽聞，為得佛法故。」 ^408b24

爾時從實生天子說偈讚曰：
　　「世尊以實語，漸備成菩提，
　　諸法真實性，世尊皆悉知。」 ^408b27

爾時實精進天子說偈讚曰：
　　「於諸有為法，如性真實見，
　　世尊皆悉知，諸法真實相。」 ^408c1

爾時簡擇業天子說偈讚曰：
　　「於己及與他，知身口意業，
　　以其智清淨，故號佛無等。」 ^408c4

爾時觀察意業天子說偈讚曰：
　　「人王心意業，所有思量事，
　　悲念於眾生，故禮愍世者。」 ^408c7

爾時巧覺觀意天子說偈讚曰：
　　「世尊心緣處，是心皆調柔，
　　悲念於眾生，故禮愍世者。」 ^408c10

爾時巧方便天子說偈讚曰：
　　「眾生心所緣，意業所起作，
　　種種智慧生，世尊悉知彼。」 ^408c13

爾時解慧天子說偈讚曰：
　　「意業是佛地，愍觀眾生故，
　　方便智清淨，佛智無體性。」 ^408c16

爾時巧知過去天子說偈讚曰：
　　「佛知過去世，若人所行業，
　　戒忍精進智，佛皆悉知彼。」 ^408c19

爾時觀察過去天子說偈讚曰：
　　「觀察過去行，能知多億佛，
　　過去所行處，求勝菩提故。」 ^408c22

爾時本行具足天子說偈讚曰：
　　「憶念本行事，億劫阿僧祇，
　　佛心無所著，佛本所行處。」 ^408c25

爾時觀察本行天子說偈讚曰：
　　「阿僧祇億佛，導師悉曾問，
　　出生三昧方，種種成佛法。」 ^408c28

爾時本行生天子說偈讚曰：
　　「無量阿僧祇，導師三昧門，
　　過去諸佛所，曾問亦修行。」 ^409a2

爾時觀察本住天子說偈讚曰：
　　「生死中多過，應供非應供，
　　觀已化眾生，度脫於盲冥。」 ^409a5

爾時厭過去世天子說偈讚曰：
　　「彼此相食噉，亦曾相戲樂，
　　迭互相殺害，世尊皆悉知。」 ^409a8

爾時知未來境界天子說偈讚曰：
　　「導師未來時，智慧無有礙，
　　眾生信業報，諸趣佛能知。」 ^409a11

爾時從本行來天子說偈讚曰：
　　「世尊於過去，智慧無障礙，
　　善業三摩提，離趣知諸趣。」 ^409a14

爾時巧知未來天子說偈讚曰：
　　「佛於未來時，智慧無障礙，
　　終死及生處，於業報亦爾。」 ^409a17

爾時離有法天子說偈讚曰：
　　「世尊王三界，三世中說勝，
　　佛智常無礙，善知有境界。」 ^409a20

爾時用行天子說偈讚曰：
　　「眾生業行趣，及受果報事，
　　此等但假名，世尊如是說。」 ^409a23

爾時觀察現在天子說偈讚曰：
　　「王尊王現在，智慧終不礙，
　　於無數佛土，牟尼皆悉知。」 ^409a26

爾時現在無畏天子說偈讚曰：
　　「世尊正觀察，三世悉平等，
　　究竟無所有，迷惑凡夫智。」 ^409a29

爾時智無所住天子說偈讚曰：
　　「導師如是見，三世無所住，
　　以依於法性，諸法無事故。」 ^409b3

爾時教三世天子說偈讚曰：
　　「過去及未來，陰生必敗壞，
　　無事無自性，導師所顯說。」 ^409b6

爾時意無著天子說偈讚曰：
　　「世尊說三世，皆悉無堅牢，
　　如幻亦如焰，說言猶如響。」 ^409b9

爾時三世自在富天子說偈讚曰：
　　「世尊於三世，常勤增智慧，
　　知諸行如幻，諸根無所著。」 ^409b12

爾時欲到彼岸天子說偈讚曰：
　　「大雄於其夜，得證上菩提，
　　世尊勤進欲，至今不退減。」 ^409b15

爾時欲作精進天子說偈讚曰：
　　「世燈所有欲，常不有退減，
　　世尊諸子等，甚樂精進欲。」 ^409b18

爾時建立欲作天子說偈讚曰：
　　「世尊從欲起，猶如水中蓮，
　　不為世所染，如蓮處於水。」 ^409b21

爾時欲解脫天子說偈讚曰：
　　「欲及世間親，此二名法界，
　　不二無二體，世尊皆悉見。」 ^409b24

爾時精進生天子說偈讚曰：
　　「以精進威德，剋證大菩提，
　　於其是非法，終不捨精進。」 ^409b27

爾時念具足天子說偈讚曰：
　　「佛於一切處，發心皆隨順，
　　於其善惡法，佛念不損減。」 ^409c1

爾時攝心天子說偈讚曰：
　　「世親常攝心，知諸眾生行，
　　隨其所修行，而為其說法。」 ^409c4

爾時敬重般若天子說偈讚曰：
　　「世尊智慧海，邊際不可得，
　　經億僧祇劫，佛說不可盡。」 ^409c7

爾時學解脫天子說偈讚曰：
　　「無等佛世尊，解脫不損減，
　　解脫及脫者，佛求不能得。」 ^409c10

爾時會解脫智天子說偈讚曰：
　　「世尊解脫者，等解脫知見，
　　解真實不減，以知無自性。」 ^409c13

爾時觀察身天子說偈讚曰：
　　「佛於然燈始，常修真實行，
　　三業無過失，故歎號為佛。」 ^409c16

爾時深行天子說偈讚曰：
　　「世尊無過失，不如餘眾生，
　　知諸法自性，佛自性不惑。」 ^409c19

爾時大慧天子說偈讚曰：
　　「佛於一切種，心念不迷惑，
　　其念常現前，譬如油滿鉢。」 ^409c22

爾時心不散亂天子說偈讚曰：
　　「乃至少許時，心念終不亂，
　　佛得不共法，眾生悉不知。」 ^409c25

爾時善解智慧天子說偈讚曰：
　　「若有思量捨，善逝無此事，
　　世尊不共法，其法不思議。」 ^409c28

爾時超一切天子說偈讚曰：
　　「於是三界中，知其一切法，
　　一切無如佛，故號難降伏。」 ^410a2

爾時堅持天子說偈讚曰：
　　「無上堅固士，於法無所畏，
　　等同一切佛，能覺未覺者。」
大寶積經卷第七十一
 ^410a5
