
jing:: 降三世忿怒明王念誦儀軌
translator:: 特進試鴻臚鄉大興善寺三藏沙門大廣智不空奉　詔譯
爾時諸佛菩薩一切賢聖現世間，利益一切有情。
時為非順正法相、損壞國土眾生魔等。
阿閦普賢大弘誓甚深故，示現忿怒形相，
白佛言：「我在真言，於世間甚所希有。
諸如來被聽宣說真言，我等當守護諸佛教法，饒益一切有情。」
爾時佛告言：「善哉善哉！
忿怒王！汝聽說降伏真言。」
則時示現四面八臂極惡大忿怒形相，說真言句頌。
真言曰： ^41a24

「唵蘇婆儞蘇婆吽蘖哩〔二合〕訶拏蘖哩
〔二合〕訶拏〔二合〕吽蘖哩〔二合〕訶拏〔二合〕
波耶吽阿那野斛〔引〕婆誐 #CB01227;嚩日羅
〔二合〕吽#CB01215;吒」 ^41b3

爾時普賢大士等說此真言時，三千大千世界六種震動，
所有天魔鬼界於眾生生損害者，皆悉恐怖非得安樂，
各走集白忿怒尊言：「唯願愍念，令我無恐懼。」
爾時忿怒王皆令得安穩，則尚右足下踏大自在魔王，
左足下踏魔婦人，於國土有情皆令得快樂。
「誦此真言一遍，則無量無邊魔界，各苦惱熱病故，
於行者生障礙者無得便者，變成行者僕從乃到妨難。
行者　宜須護三業內外，此亦可辟除結界印身五處。
作契儀則可見金剛頂瑜伽教中，更不翻譯。
復不須作諸契法印，但威驗皆在。
此真言亦無有別呪。
若欲修此真言者，面東像前忿怒坐，想我身則為不異本尊威怒王，
則淨三業。所謂吽字三遍，亦安法界。
則二手堅固縛捧額上，左右三轉亦成辟除結界。
次至心合掌，禮拜忿怒尊諸聖眾。 ^41b7

「若欲降伏一切惡人，作三角爐，壇向南，
取惡木一遍一燒滿三百二十四遍，惡人自降伏，生歸依。 ^41b24

「又欲令惡人病疾者，作調伏壇，誦根本真言一千八十遍，
燒赤黑二種芥子，一千八十粒一遍一燒，
真言句中誦姓名，則洗長病而無死滅。 ^41b27

「若欲除病者，作息災壇向東，燒白米一千粒一呪一燒，
真言句中安除病宇則息病，歸伏佛法無有異心，如此枝木。 ^41c2

「若欲頓滅惡人，爐中安惡人姓名形，以惡心誦呪一百八遍，
以砂打惡人燒之，則死。
若欲急甦，對忿怒王，以慈悲心誦一百八遍，不過時甦復無損壞。 ^41c5

「若欲勝軍陣者，取香花木一百八枚，誦真言燒之，即雖魔敵軍即時得勝。
亦須五穀、五香，若無者隨在，莫惱不得。 ^41c9

「若欲入山林不遭惡禽獸毒虫者，二手掌內把隨節之石呪二七遍，
打投行道前，雖禽獸毒虫皆降伏，敢無有害損心。 ^41c12

「若欲被敬愛國王大臣者，作敬愛壇爐，
燒菊根一百八枚，一呪一燒一則敬愛自來。 ^41c15

「若欲濟助重病人者，對像前呪香水一百八遍，
急撮入病者腹懷內，則醒起。 ^42a1

「若欲留癲#CB04229;病者，
取龍水則呪一百八遍，洗二眼口舌等，自然消滅無有他病。 ^42a3

「若欲縛男女令問顯一辭，取柘榴木一丈二尺，
加持一萬遍，然後別處。
以枝一呪一打，打人二七處，即萬事隨問皆顯語，即想意計被解縛。 ^42a5

「若行者修此法時，七七日間須斷五穀味鹽，
一心無餘境，滿真言十萬遍。
爾時本尊現形，作大惡怖魔體，試謙行者心。
是時慎勿生散發，則法成就。」 ^42a9

爾時忿怒王說此真言時，一切天魔惡鬼等皆大降伏，
而信受歸依佛道，各作將護者行者。 ^42a13

次解結界，禮佛出堂場，任意讀般若等之經。
降三世忿怒明王念誦儀軌
 ^42a16
