
hui:: 
pin:: 
### 7
大般若波羅蜜多經卷第九十五
三藏法師玄奘奉　詔譯
初分求般若品第二十七之七
「憍尸迦！菩薩摩訶薩所行般若波羅蜜多，
不應於一切陀羅尼門求，不應於一切三摩地門求；
不應離一切陀羅尼門求，不應離一切三摩地門求。
所以者何？若一切陀羅尼門，若一切三摩地門，
若離一切陀羅尼門，若離一切三摩地門，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非一切陀羅尼門，非一切三摩地門；非離一切陀羅尼門，非離一切三摩地門。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非一切陀羅尼門，非一切三摩地門；非離一切陀羅尼門，非離一切三摩地門。
是故菩薩摩訶薩所行般若波羅蜜多，
不應於一切陀羅尼門求，不應於一切三摩地門求；
不應離一切陀羅尼門求，不應離一切三摩地門求。 ^526a20

「憍尸迦！菩薩摩訶薩所行般若波羅蜜多，
不應於預流求，不應於一來、不還、阿羅漢求；
不應離預流求，不應離一來、不還、阿羅漢求。
所以者何？若預流，若一來、不還、阿羅漢，
若離預流，若離一來、不還、阿羅漢，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非預流，非一來、不還、阿羅漢；非離預流，
非離一來、不還、阿羅漢。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非預流，非一來、不還、阿羅漢；非離預流，
非離一來、不還、阿羅漢。
是故菩薩摩訶薩所行般若波羅蜜多，
不應於預流求，不應於一來、不還、阿羅漢求；
不應離預流求，不應離一來、不還、阿羅漢求。 ^526b10

「憍尸迦！菩薩摩訶薩所行般若波羅蜜多，
不應於預流向預流果求，不應於一來向一來果、
不還向不還果、阿羅漢向阿羅漢果求；
不應離預流向預流果求，不應離一來向乃至阿羅漢果求。
所以者何？若預流向預流果，若一來向乃至阿羅漢果，
若離預流向預流果，若離一來向乃至阿羅漢果，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非預流向預流果，非一來向一來果、不還向不還果、
阿羅漢向阿羅漢果；非離預流向預流果，非離一來向乃至阿羅漢果。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非預流向預流果，非一來向乃至阿羅漢果；
非離預流向預流果，非離一來向乃至阿羅漢果。
是故菩薩摩訶薩所行般若波羅蜜多，
不應於預流向預流果求，不應於一來向乃至阿羅漢果求；
不應離預流向預流果求，不應離一來向乃至阿羅漢果求。 ^526b27

「憍尸迦！菩薩摩訶薩所行般若波羅蜜多，
不應於獨覺求，不應於獨覺向獨覺果求；
不應離獨覺求，不應離獨覺向獨覺果求。
所以者何？若獨覺，若獨覺向獨覺果，若離獨覺，
若離獨覺向獨覺果，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非獨覺，非獨覺向獨覺果；非離獨覺，非離獨覺向獨覺果。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非獨覺，非獨覺向獨覺果；非離獨覺，非離獨覺向獨覺果。
是故菩薩摩訶薩所行般若波羅蜜多，
不應於獨覺求，不應於獨覺向獨覺果求；
不應離獨覺求，不應離獨覺向獨覺果求。 ^526c20

「憍尸迦！菩薩摩訶薩所行般若波羅蜜多，
不應於菩薩摩訶薩求，不應於三藐三佛陀求；
不應離菩薩摩訶薩求，不應離三藐三佛陀求。
所以者何？若菩薩摩訶薩，若三藐三佛陀，
若離菩薩摩訶薩，若離三藐三佛陀，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非菩薩摩訶薩，非三藐三佛陀；非離菩薩摩訶薩，非離三藐三佛陀。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非菩薩摩訶薩，非三藐三佛陀；非離菩薩摩訶薩，非離三藐三佛陀。
是故菩薩摩訶薩所行般若波羅蜜多，
不應於菩薩摩訶薩求，不應於三藐三佛陀求；
不應離菩薩摩訶薩求，不應離三藐三佛陀求。 ^527a8

「憍尸迦！菩薩摩訶薩所行般若波羅蜜多，
不應於菩薩摩訶薩法求，不應於無上正等菩提求；
不應離菩薩摩訶薩法求，不應離無上正等菩提求。
所以者何？若菩薩摩訶薩法，若無上正等菩提，
若離菩薩摩訶薩法，若離無上正等菩提，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非菩薩摩訶薩法，非無上正等菩提；非離菩薩摩訶薩法，非離無上正等菩提。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非菩薩摩訶薩法，非無上正等菩提；非離菩薩摩訶薩法，非離無上正等菩提。
是故菩薩摩訶薩所行般若波羅蜜多，
不應於菩薩摩訶薩法求，不應於無上正等菩提求；
不應離菩薩摩訶薩法求，不應離無上正等菩提求。 ^527a26

「憍尸迦！菩薩摩訶薩所行般若波羅蜜多，
不應於聲聞乘求，不應於獨覺乘、無上乘求；
不應離聲聞乘求，不應離獨覺乘、無上乘求。
所以者何？若聲聞乘，若獨覺乘、無上乘，
若離聲聞乘，若離獨覺乘、無上乘，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非聲聞乘，非獨覺乘、無上乘；非離聲聞乘，
非離獨覺乘、無上乘。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非聲聞乘，非獨覺乘、無上乘；非離聲聞乘，
非離獨覺乘、無上乘。
是故菩薩摩訶薩所行般若波羅蜜多，
不應於聲聞乘求，不應於獨覺乘、無上乘求；
不應離聲聞乘求，不應離獨覺乘、無上乘求。 ^527b16

「復次，憍尸迦！菩薩摩訶薩所行般若波羅蜜多，
不應於色真如求，不應於受、想、行、識真如求；
不應離色真如求，不應離受、想、行、識真如求。
所以者何？若色真如，若受、想、行、識真如，
若離色真如，若離受、想、行、識真如，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非色真如，非受、想、行、識真如；非離色真如，
非離受、想、行、識真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非色真如，非受、想、行、識真如；非離色真如，
非離受、想、行、識真如。
是故菩薩摩訶薩所行般若波羅蜜多，
不應於色真如求，不應於受、想、行、識真如求；
不應離色真如求，不應離受、想、行、識真如求。 ^527c4

「憍尸迦！菩薩摩訶薩所行般若波羅蜜多，
不應於眼處真如求，不應於耳、鼻、舌、身、
意處真如求；不應離眼處真如求，不應離耳、
鼻、舌、身、意處真如求。
所以者何？若眼處真如，若耳、鼻、舌、身、意處真如，
若離眼處真如，若離耳、鼻、舌、身、意處真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非眼處真如，非耳、鼻、舌、身、意處真如；非離眼處真如，
非離耳、鼻、舌、身、意處真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非眼處真如，非耳、鼻、舌、身、意處真如；非離眼處真如，
非離耳、鼻、舌、身、意處真如。
是故菩薩摩訶薩所行般若波羅蜜多，
不應於眼處真如求，不應於耳、鼻、舌、身、
意處真如求；不應離眼處真如求，不應離耳、
鼻、舌、身、意處真如求。 ^527c22

「憍尸迦！菩薩摩訶薩所行般若波羅蜜多，
不應於色處真如求，不應於聲、香、味、觸、
法處真如求；不應離色處真如求，不應離聲、
香、味、觸、法處真如求。
所以者何？若色處真如，若聲、香、味、觸、法處真如，
若離色處真如，若離聲、香、味、觸、法處真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非色處真如，非聲、香、味、觸、法處真如；非離色處真如，
非離聲、香、味、觸、法處真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非色處真如，非聲、香、味、觸、法處真如；非離色處真如，
非離聲、香、味、觸、法處真如。
是故菩薩摩訶薩所行般若波羅蜜多，
不應於色處真如求，不應於聲、香、味、觸、
法處真如求；不應離色處真如求，不應離聲、
香、味、觸、法處真如求。 ^528a12

「憍尸迦！菩薩摩訶薩所行般若波羅蜜多，
不應於眼界真如求，不應於色界、眼識界及眼觸、
眼觸為緣所生諸受真如求；不應離眼界真如求，不應離色界乃至眼觸為緣所生諸受真如求。
所以者何？若眼界真如，若色界乃至眼觸為緣所生諸受真如，
若離眼界真如，若離色界乃至眼觸為緣所生諸受真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非眼界真如，非色界、眼識界及眼觸、眼觸為緣所生諸受真如；
非離眼界真如，非離色界乃至眼觸為緣所生諸受真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非眼界真如，非色界乃至眼觸為緣所生諸受真如；
非離眼界真如，非離色界乃至眼觸為緣所生諸受真如。
是故菩薩摩訶薩所行般若波羅蜜多，
不應於眼界真如求，不應於色界乃至眼觸為緣所生諸受真如求；
不應離眼界真如求，不應離色界乃至眼觸為緣所生諸受真如求。 ^528b2

「憍尸迦！菩薩摩訶薩所行般若波羅蜜多，
不應於耳界真如求，不應於聲界、耳識界及耳觸、
耳觸為緣所生諸受真如求；不應離耳界真如求，不應離聲界乃至耳觸為緣所生諸受真如求。
所以者何？若耳界真如，若聲界乃至耳觸為緣所生諸受真如，
若離耳界真如，若離聲界乃至耳觸為緣所生諸受真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非耳界真如，非聲界、耳識界及耳觸、耳觸為緣所生諸受真如；
非離耳界真如，非離聲界乃至耳觸為緣所生諸受真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非耳界真如，非聲界乃至耳觸為緣所生諸受真如；
非離耳界真如，非離聲界乃至耳觸為緣所生諸受真如。
是故菩薩摩訶薩所行般若波羅蜜多，
不應於耳界真如求，不應於聲界乃至耳觸為緣所生諸受真如求；
不應離耳界真如求，不應離聲界乃至耳觸為緣所生諸受真如求。 ^528b25

「憍尸迦！菩薩摩訶薩所行般若波羅蜜多，
不應於鼻界真如求，不應於香界、鼻識界及鼻觸、
鼻觸為緣所生諸受真如求；不應離鼻界真如求，不應離香界乃至鼻觸為緣所生諸受真如求。
所以者何？若鼻界真如，若香界乃至鼻觸為緣所生諸受真如，
若離鼻界真如，若離香界乃至鼻觸為緣所生諸受真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非鼻界真如，非香界、鼻識界及鼻觸、鼻觸為緣所生諸受真如；
非離鼻界真如，非離香界乃至鼻觸為緣所生諸受真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非鼻界真如，非香界乃至鼻觸為緣所生諸受真如；
非離鼻界真如，非離香界乃至鼻觸為緣所生諸受真如。
是故菩薩摩訶薩所行般若波羅蜜多，
不應於鼻界真如求，不應於香界乃至鼻觸為緣所生諸受真如求；
不應離鼻界真如求，不應離香界乃至鼻觸為緣所生諸受真如求。 ^528c19

「憍尸迦！菩薩摩訶薩所行般若波羅蜜多，
不應於舌界真如求，不應於味界、舌識界及舌觸、
舌觸為緣所生諸受真如求；不應離舌界真如求，不應離味界乃至舌觸為緣所生諸受真如求。
所以者何？若舌界真如，若味界乃至舌觸為緣所生諸受真如，
若離舌界真如，若離味界乃至舌觸為緣所生諸受真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非舌界真如，非味界、舌識界及舌觸、舌觸為緣所生諸受真如；
非離舌界真如，非離味界乃至舌觸為緣所生諸受真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非舌界真如，非味界乃至舌觸為緣所生諸受真如；
非離舌界真如，非離味界乃至舌觸為緣所生諸受真如。
是故菩薩摩訶薩所行般若波羅蜜多，
不應於舌界真如求，不應於味界乃至舌觸為緣所生諸受真如求；
不應離舌界真如求，不應離味界乃至舌觸為緣所生諸受真如求。 ^529a13

「憍尸迦！菩薩摩訶薩所行般若波羅蜜多，
不應於身界真如求，不應於觸界、身識界及身觸、
身觸為緣所生諸受真如求；不應離身界真如求，不應離觸界乃至身觸為緣所生諸受真如求。
所以者何？若身界真如，若觸界乃至身觸為緣所生諸受真如，
若離身界真如，若離觸界乃至身觸為緣所生諸受真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非身界真如，非觸界、身識界及身觸、身觸為緣所生諸受真如；
非離身界真如，非離觸界乃至身觸為緣所生諸受真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非身界真如，非觸界乃至身觸為緣所生諸受真如；
非離身界真如，非離觸界乃至身觸為緣所生諸受真如。
是故菩薩摩訶薩所行般若波羅蜜多，
不應於身界真如求，不應於觸界乃至身觸為緣所生諸受真如求；
不應離身界真如求，不應離觸界乃至身觸為緣所生諸受真如求。 ^529b7

「憍尸迦！菩薩摩訶薩所行般若波羅蜜多，
不應於意界真如求，不應於法界、意識界及意觸、
意觸為緣所生諸受真如求；不應離意界真如求，不應離法界乃至意觸為緣所生諸受真如求。
所以者何？若意界真如，若法界乃至意觸為緣所生諸受真如，
若離意界真如，若離法界乃至意觸為緣所生諸受真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非意界真如，非法界、意識界及意觸、意觸為緣所生諸受真如；
非離意界真如，非離法界乃至意觸為緣所生諸受真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非意界真如，非法界乃至意觸為緣所生諸受真如；
非離意界真如，非離法界乃至意觸為緣所生諸受真如。
是故菩薩摩訶薩所行般若波羅蜜多，
不應於意界真如求，不應於法界乃至意觸為緣所生諸受真如求；
不應離意界真如求，不應離法界乃至意觸為緣所生諸受真如求。 ^529c1

「憍尸迦！菩薩摩訶薩所行般若波羅蜜多，
不應於地界真如求，不應於水、火、風、空、
識界真如求；不應離地界真如求，不應離水、
火、風、空、識界真如求。
所以者何？若地界真如，若水、火、風、空、識界真如，
若離地界真如，若離水、火、風、空、識界真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非地界真如，非水、火、風、空、識界真如；非離地界真如，
非離水、火、風、空、識界真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非地界真如，非水、火、風、空、識界真如；非離地界真如，
非離水、火、風、空、識界真如。
是故菩薩摩訶薩所行般若波羅蜜多，
不應於地界真如求，不應於水、火、風、空、
識界真如求；不應離地界真如求，不應離水、
火、風、空、識界真如求。 ^529c24

「憍尸迦！菩薩摩訶薩所行般若波羅蜜多，
不應於苦聖諦真如求，不應於集、滅、道聖諦真如求；
不應離苦聖諦真如求，不應離集、滅、道聖諦真如求。
所以者何？若苦聖諦真如，若集、滅、道聖諦真如，
若離苦聖諦真如，若離集、滅、道聖諦真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非苦聖諦真如，非集、滅、道聖諦真如；非離苦聖諦真如，
非離集、滅、道聖諦真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非苦聖諦真如，非集、滅、道聖諦真如；非離苦聖諦真如，
非離集、滅、道聖諦真如。
是故菩薩摩訶薩所行般若波羅蜜多，
不應於苦聖諦真如求，不應於集、滅、道聖諦真如求；
不應離苦聖諦真如求，不應離集、滅、道聖諦真如求。 ^530a14

「憍尸迦！菩薩摩訶薩所行般若波羅蜜多，
不應於無明真如求，不應於行、識、名色、
六處、觸、受、愛、取、有、生、老死愁歎苦憂惱真如求；
不應離無明真如求，不應離行乃至老死愁歎苦憂惱真如求。
所以者何？若無明真如，若行乃至老死愁歎苦憂惱真如，
若離無明真如，若離行乃至老死愁歎苦憂惱真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非無明真如，非行、識、名色、六處、觸、受、愛、
取、有、生、老死愁歎苦憂惱真如；非離無明真如，非離行乃至老死愁歎苦憂惱真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非無明真如，非行乃至老死愁歎苦憂惱真如；
非離無明真如，非離行乃至老死愁歎苦憂惱真如。
是故菩薩摩訶薩所行般若波羅蜜多，
不應於無明真如求，不應於行乃至老死愁歎苦憂惱真如求；
不應離無明真如求，不應離行乃至老死愁歎苦憂惱真如求。 ^530b4

「憍尸迦！菩薩摩訶薩所行般若波羅蜜多，
不應於內空真如求，不應於外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空真如求；不應離內空真如求，不應離外空乃至無性自性空真如求。
所以者何？若內空真如，若外空乃至無性自性空真如，
若離內空真如，若離外空乃至無性自性空真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非內空真如，非外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空真如；
非離內空真如，非離外空乃至無性自性空真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非內空真如，非外空乃至無性自性空真如；
非離內空真如，非離外空乃至無性自性空真如。
是故菩薩摩訶薩所行般若波羅蜜多，
不應於內空真如求，不應於外空乃至無性自性空真如求；
不應離內空真如求，不應離外空乃至無性自性空真如求。 ^530b27

「憍尸迦！菩薩摩訶薩所行般若波羅蜜多，
不應於真如真如求，不應於法界、法性、
不虛妄性、不變異性、平等性、離生性、法定、
法住、實際、虛空界、不思議界真如求；不應離真如真如求，不應離法界乃至不思議界真如求。
所以者何？若真如真如，若法界乃至不思議界真如，
若離真如真如，若離法界乃至不思議界真如，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非真如真如，非法界、法性、不虛妄性、不變異性、
平等性、離生性、法定、法住、實際、虛空界、
不思議界真如；非離真如真如，非離法界乃至不思議界真如。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非真如真如，非法界乃至不思議界真如；
非離真如真如，非離法界乃至不思議界真如。
是故菩薩摩訶薩所行般若波羅蜜多，
不應於真如真如求，不應於法界乃至不思議界真如求；
不應離真如真如求，不應離法界乃至不思議界真如求。
大般若波羅蜜多經卷第九十五
 ^530c24
