
jing:: 如來方便善巧呪經
translator:: 隋三藏法師闍那崛多譯
如是我聞：
一時婆伽婆在雞羅娑山頂諸天所居仙人住處，
與大比丘眾五百人俱，復有五百諸大菩薩摩訶薩眾俱，
其名曰：彌勒菩薩、虛空藏菩薩、普賢菩薩、
無邊華菩薩、普華菩薩等，此諸菩薩皆悉住於一生補處紹尊位者。
爾時世尊於彼林中，與諸大眾前後圍繞。
時一比丘為鬼所持，形體裸露不自覺知，舉手叫喚言語麁獷。
更一比丘著邪背佛，在虛空中嗚呼出聲不得自在。
時虛空藏菩薩見聞是已，即從坐起，偏袒右肩右膝著地，
合掌向佛白言：「世尊！
是虛空中作是聲者，誰之所為？
復何因緣此一比丘形體裸露、舉手唱叫？」 ^565a6

爾時世尊告虛空藏菩薩摩訶薩言：「善男子！
是一比丘惡鬼所捉，復一比丘著於邪魅。」
時虛空藏菩薩白佛言：「世尊！
如來今日憐愍一切諸眾生故、除滅一切諸病苦故，應說神呪。」 ^565a19

爾時世尊以神通力，令虛空中有六如來忽然而現，
各各說呪，一名毘婆尸佛、二名尸棄佛、
三名毘舍浮佛、四名拘婁孫佛、五名拘那含牟尼佛、六名迦葉佛。
時毘婆尸佛住在虛空，為護一切諸眾生故、
除滅一切惡邪鬼故而說呪曰： ^565a23

「南無佛陀耶〔一〕　南無達摩耶〔二〕　南無僧伽耶
〔三〕　唵〔四〕　呵羅呵羅〔五〕　醯隷醯隷醯羅耶
〔六〕　南莫結隷結羅耶〔七〕　闍健模柘那耶
〔八〕　南無那摩蘇婆訶」 ^565a29

爾時毘婆尸佛說是呪已，告虛空藏菩薩言：「善男子！
若清信士及清信女有能受持讀誦於是陀羅尼者，
一切刀杖不能加損，一切水火所不能害，
非人惡鬼不能侵惱，終不橫死。
若中毒藥，變成美食，易消無病。
若欲食時先取一匙七遍呪之然後乃食，
能除一切呪詛厭魅，一切諸病皆得除愈，
壽命延長，耳所聞事憶持不忘，於睡眠中夢見諸佛。
若復有人被厭魅者，於其耳邊誦呪七遍，是人聞已即便除愈。
若復有人著於癲病及白癲者，應以蘇摩那華，
熏胡麻為油，取青木香、青蓮華、懷香草、
東門東皆悉等分令使作末，和油煎之呪一百八遍，
塗其身上即便除愈，一切諸病皆能破之。」 ^565b4

爾時尸棄佛住在虛空，為護一切眾生、
除一切病斷一切鬼邪故，說是神呪： ^565b17

「南無佛陀耶〔一〕　南無達摩耶〔二〕　南無僧伽耶
〔三〕　南無尸棄泥多他伽多耶〔四〕　唵
〔五〕　鉢柘鉢柘〔六〕　波柘耶〔七〕　薩婆菩多男
〔八〕　闡大邏耶〔九〕　鉢邏毘甜〔十〕　薩婆呵」 ^565b19

爾時尸棄如來說是呪已，告虛空藏菩薩言：「善男子！
是陀羅尼，無量百千億那由他諸佛所說，
我今亦說，為欲憐愍一切眾生、除一切病却一切鬼，及諸惡夢枉橫死等。
虛空藏！若善男子及善女人有能晝夜憶念誦持是神呪者，
終不為於惡病所惱，及諸惡人之所 #CB01679;魅，
於睡眠中夢見諸佛；若捨身時得值彼佛，於其佛所剋獲道證。
虛空藏！是陀羅尼威力無量，我今為汝更略說之。
若有善男子善女人欲斷一切病，當取五色縷結其呪索。
若有疫病，取蘇摩那華油呪一百八遍，塗其身上即得除愈。
若護自身令安隱者，呪水一百八遍，散於四方結其界場，取五色縷結呪索帶行。
小兒著邪者，取青色縷結為呪索。
若值惡邪之所嬈亂悶無省者，於其耳邊誦是陀羅尼，乃至七遍即得除愈。
如是等一切事中隨意所用。」 ^565b23

爾時毘舍浮佛住在虛空，為護一切除諸眾生一切病苦、
斷一切惡鬼故，說是陀羅尼： ^565c11

「南無佛陀耶〔一〕　南無達摩耶〔二〕　南無僧伽耶
〔三〕　南無毘舍浮誓多他伽多耶〔四〕　唵
〔五〕　迦羅迦羅迦羅〔六〕　居路居路〔七〕
　居盧蹉大男〔八〕　居嚧薩婆伽羅拏
〔九〕　蘇婆呵〔十〕」 ^565c13

爾時毘舍浮佛說是呪已，告虛空藏菩薩言：「善男子！
是陀羅尼，賢劫之中所有諸佛及三世諸佛皆悉說之，我今亦說。
虛空藏！汝應護持。
若有善男子善女人受持讀誦是陀羅尼，
一切刀杖所不能害，一切惡毒亦不能傷，
諸瘧熱病皆得遠離，水不能漂、火不能燒，
終不橫死，一切惡病亦不能侵，唯除宿業定報。
若有比丘、比丘尼、優婆塞、優婆夷，於晨朝時應淨澡浴著淨潔衣，
在佛像前燒好妙香，誦持是呪足一百八遍，
一切厭魅呪詛等事悉不能害，一切病苦皆能遠離，
捨除諸障、壽命延長，所有錢財什物隨心所樂莫不稱遂。
若有惡人惡賊、縣官帝主，先意慰喻，一切眾生無不同意。
若有恐怖鬪諍縣官所對者，取白色縷誦呪一百八遍結呪索帶行者，
於諸事中皆悉得勝。
若欲長壽者，取酪、蜜、稻穀華和之，以匙抄，
呪一遍擲火中，乃至一千八遍即便如意。
若欲除自他諸障、念一切錢財珍寶等，
離一切惡，成就一切功巧、受持一切呪，
降諸怨敵者，取懷香、草香、末香、尸利沙華、
多伽羅香、石上華、恭居摩香、香附子、帝釋手草香、
樹枝出白汁者，取等分作末和之，呪一千八遍塗身上，即得如意。
若欲見縣官大臣等，取樹枝出白汁者然火，
呪胡麻，一撮呪一遍，擲著火中燒之，乃至一千八遍即得如意。
若欲治毒藥者，於佛像前用泥塗地，取紫剛木枝長二寸截一百八枚，
內酥蜜中，一一稱彼人名字擲著火中呪之，即得如意。
若欲除一切惡鬼者，取燒死屍殘火頭一百八枚，
各呪一遍擲火中燒之，即便除愈。
如是等一切處中用悉皆得，唯除損害眾生身命。」 ^565c17

爾時拘婁孫佛住在虛空，為護一切眾生除一切病、
斷一切惡及鬼魅故，說是呪曰： ^566a19

「南無佛陀耶〔一〕　南無達摩耶〔二〕　南無僧伽耶
〔三〕　那莫迦囉脚村大耶〔四〕　多他伽多耶
〔五〕　阿囉漢坻〔六〕　三藐迦三佛陀耶
〔七〕　唵〔八〕　迦吒迦吒迦吒迦吒〔九〕　翅致翅致翅致迦耶
〔十〕　那莫薩婆多他伽坻馥〔十一〕　阿囉呵大地耶
〔十二〕　三藐三菩提毘〔脾咩反〕邪蘇婆呵」 ^566a21

爾時拘婁孫佛說是呪已，告虛空藏菩薩言：「善男子！
是陀羅尼，乃至恒河沙等同名拘婁孫佛并及三世諸佛所說、
讚歎隨喜。若人受持是神呪者，於未來世末劫之中建立三寶能生正信。
若比丘、比丘尼、優婆塞、優婆夷，於晨朝時淨潔洗浴著新淨衣，
辦具種種妙好香華，供養於佛，誦念是呪一百八遍，
彼人則能知於七世宿命之事，若生天上為天中尊，若在人間得作人主。
若能如法盡命受持，捨壽之時生安樂國。
若能如是常誦持者，於現身中離於一切種種病苦，得陀羅尼聞持不忘。
若欲飲食，未入口時先呪七遍然後食之，如是則離一切毒病。
若欲為他除災患者，呪於淨水一千八遍，用澡浴身然後行之。
若呪惡瘡，用赤銅刀子。
如是等諸事，誦呪七遍即便如意。
若能常誦持者，錢財自然、破一切毒，一切障礙惡鬼魔邪皆悉遠離。
若欲得見於佛身者，至清淨處，若在道場或在塔前，
牛糞泥地，燒沈水香，誦於此呪一千八遍，
頭東向臥，夢見諸佛，隨心所願無不稱遂。
彼佛如來即便開示，是汝命長、是汝命短，
或有缺少，如是等事悉皆示現。」 ^566a27

爾時拘那含牟尼佛住在虛空，為護一切眾生迷荒、
除一切病、斷一切惡諸鬼魅故，而說是呪： ^566b19

「南無佛陀耶〔一〕　南無達摩耶〔二〕　南無僧伽耶
〔三〕　那莫迦那迦謨那頤〔四〕　多他伽多耶
〔五〕　阿囉漢坻〔六〕　三藐迦三佛陀耶
〔七〕　唵〔八〕　薩囉薩囉薩囉薩囉〔九〕　賜囉波耶
〔十〕　達摩達摩達摩達摩〔十一〕　度無度無度摩耶
〔十二〕　那莫迦那無那頤〔十三〕　多他伽多耶
〔十四〕　阿囉漢坻〔十五〕　三藐迦三佛陀耶　悉淀妬漫多囉鉢大
〔十七〕　蘇婆呵〔十八〕」 ^566b22

爾時拘那含牟尼佛說是呪已，告虛空藏菩薩言：「善男子！
是陀羅尼，若有善男子善女人常能讀誦受持之者，
是人永得離於怖畏及諸怨敵，水不能漂、
火不能燒，一切毒藥若誤食者，變成甘美資身益壽，
無有橫病橫死等難，壽命延長、增加官位，常為一切諸佛護念。
若有先業諸障起時，日三誦之悉得除愈。
若欲治他疾病苦者，隨所有力辦於食飲及雜香華，
若沈水香若熏陸香，作淨好湯，呪千八遍洗浴於身，
爾乃行呪，是諸病苦及惡邪鬼所附著者皆得除愈。
若治癩病、身體腫癖、風冷病等，取菖蒲末以白蜜和，
佛前誦呪一千八遍，空腹服之即便除愈。
若有四日三二一日諸瘧病者，亦於佛前用牛糞泥塗道場地，
取蘇摩那華以用作鬘，著於頭上即便遠離。
若被厭魅乃至悶絕不覺知者，於其耳邊為誦此呪一百八遍即便除愈。
若有羊癲及諸狂病，或為迦吒富單那、
毘舍遮鬼等之所著者，於佛像前以牛糞泥塗地，
如上燒好妙香，取所供養佛前萎華，呪一千八遍火中燒之，
熏其鼻孔即得除愈。
如是等一切病中隨其事用。」 ^566b29

爾時迦葉佛住在虛空，為護一切無量眾生、
除一切病、斷一切惡諸邪魅故，說是神呪： ^566c22

「南無佛陀耶〔一〕　南無達摩耶〔二〕　南無僧伽耶
〔三〕　南無迦葉波多他伽多耶〔四〕　唵
〔五〕　呵囉呵囉呵囉呵囉〔六〕　呵呵呵
〔七〕　南無迦葉波耶〔八〕　阿囉漢坻〔九〕
　三藐三佛陀耶〔十〕　悉著呵妬〔十一〕
　摩多囉鉢陀〔十二〕　蘇婆呵〔十三〕」 ^566c24

爾時迦葉佛說是呪已，告虛空藏菩薩言：「善男子！
是陀羅尼，三十三恒河沙等諸佛所說，汝當受持讀誦修行。
虛空藏！若有善男子善女人晝夜三時誦是呪者，
即得現前夢見諸佛，離諸業障，唯除宿世決定報耳，於一切事隨意所欲。
若有癩病及白癩等，於佛像前牛糞泥地，
燒好妙香，取供養佛所有萎華呪一千八遍，擣末水和佛前服之即得除愈。
若有長病及諸疫疾，治法亦然。
若病頭痛，亦用華末塗其額上。
女人難產，用此華末和油煎之塗其女根。
有如是等，隨其事用無不蒙益。
若疥濕瘡，亦用萎華細末酥和，火上煎之，呪千八遍塗上即愈。
若欲止雨，亦取萎華呪千八遍露地燒之，
令其作煙，即時便晴；若大風起雷電震雹亦得除止。
若著瘧病一日二日乃至四日，亦取萎華呪千八遍，
細擣作末酒和服之，即時除愈。
著羊癲者，呪華如前，若燒若服皆得除愈。
若被#CB01679;魅或毘舍遮諸鬼神等之所捉持，
或風冷病月食病等，和水服之。
諸如是等一切疾病，悉於佛前牛糞泥地，
呪於萎華一千八遍，或燒或服皆悉除愈，各受安樂。
勿生疑惑，應決定信隨心用之。」 ^566c29

爾時釋迦如來亦在虛空，為護一切無量眾生、
除一切病、斷一切惡諸邪鬼故，說是神呪： ^567a22

「南無佛陀耶〔一〕　南無達摩耶〔二〕　南無僧伽耶
〔三〕　南無貰迦牟尼夷〔四〕　多他伽多耶
〔五〕　阿囉漢坻〔六〕　三藐三佛陀耶〔七〕
　多地他懼迷懼迷〔八〕　摩呵懼迷〔九〕
　多梨多梨〔十〕　摩訶多梨〔十一〕　柘梨柘梨
〔十二〕　摩呵柘梨〔十三〕　大 #CB00074;大#CB00074;
〔十四〕　摩呵大梨〔十五〕　帝#CB00074;帝#CB00074;
〔十六〕　摩呵帝梨〔十七〕　呵呵翅隷翅隷
〔十八〕　摩呵翅隷〔十九〕　諸嚧諸嚧〔二十〕
　摩呵諸嚧〔二十一〕　覓隷覓隷〔二十二〕
　摩呵覓隷〔二十三〕　帝隷帝隷〔二十四〕
　摩呵帝隷〔二十五〕　度迷度迷〔二十六〕
　摩呵度迷〔二十七〕　柘梨柘梨〔二十八〕
　摩呵柘梨〔二十九〕　詰唎詰唎〔三十〕
　摩呵詰唎〔三十一〕　折隷折隷〔三十二〕
　摩呵折隷〔三十三〕　蘇婆呵〔三十四〕」 ^567a24

爾時釋迦如來說是呪已，告虛空藏菩薩言：「虛空藏！
若善男子善女人受持讀誦是陀羅尼者，
一切刀杖所不能加、一切水火亦不能害、
一切惡病所不能惱，終不橫死，如前六佛所說神呪等無有異。」 ^567b7

爾時虛空藏菩薩摩訶薩白佛言：「世尊！
如上諸佛所說神呪，我當護持。
我今亦說護持一切無量眾生、除一切障、
斷一切業、滅一切罪、消一切殃、去一切鬼、
却一切邪、愈一切病，以如是故說此神呪： ^567b12

「阿他佉羅利〔一〕　迦伽囉〔二〕　菩提薩埵
〔三〕　摩呵薩埵〔四〕　婆伽婆梨多〔五〕　迷多大符柘多
〔六〕　阿呵摩 #CB04280;
〔七〕　婆伽婆〔八〕　喻婆煩塞〔九〕　薩鞞衫鉢唎波簸
〔十〕　遲耶南〔十一〕　尼婆囉膩〔十二〕　薩婆浮休多
〔十三〕　尼婆囉膩〔十四〕　薩婆嚧伽〔十五〕
　尼婆囉膩〔十六〕　哆地夜他〔十七〕　至詈至詈
〔十八〕　摩訶至詈〔十九〕　妬漏妬漏〔二十〕
　摩訶妬漏〔二十一〕　夕和隷夕和隷
〔二十二〕　摩訶夕和隷〔二十三〕　#CB04302;
〔馨翅反〕詈#CB04302;詈〔二十四〕
　摩訶#CB04302;詈　蘇婆呵
〔二十六〕」 ^567b17

爾時虛空藏菩薩摩訶薩說是呪已，白佛言：「世尊！
如是神呪，無量神力不可思議。
若有善男子善女人惡鬼所持，以諸縷綖作於呪索，
一百八遍帶行坐者，是諸惡鬼即便捨離。
復更取蘇摩那華、好淨牛酥、白芥子等，
和置一處誦呪一遍一擲火中，如是乃至一百八遍，一百八擲即得除愈。
若有惡人欲來害已，取鑌鐵刀子呪一百八遍，
斫彼惡人所行道徑，便不能害。
或復呪水散於四方，結四方界，止住其中，一切諸惡則不能加。
欲護自身令無損者，以五色縷索作於繩，呪百八遍坐起帶行。
若欲除毒，手把藥草以呪呪之。
若為除病，應當呪油一百八遍，塗之即愈。
若患耳者，取青木香細擣作末，油內煎之，著於耳中。
若患腹者，呪於薑水一百八遍服之即愈。
若患牙齒蟲風齲者，取蘇摩那木枝呪一百八遍，
以口嚼之并揩牙齒，即便除愈。
小兒患者，當結白縷以為呪索，令其帶行。
若患頭者，或用刀子或用於手，呪百八遍即得除愈。
若被 #CB01679;魅，當呪刀子以用解之。
若斷惡風雹雨，呪石榴枝以用擬之。
斷惡毒藥，呪水用之。
諸如是等一切事中隨意所用。
於一切處在佛像前泥地，散華燒香如法受持。」
如是諸佛所說此呪經已，虛空藏菩薩并及一切諸大菩薩阿羅漢等，
聞佛所說，歡喜奉行。
如來方便善巧呪經
 ^567b26
