
pin:: 
## 2
父子合集經卷第十七
translator:: 西天譯經三藏朝散大夫試鴻臚卿宣梵大師賜紫沙門臣日稱等奉　詔譯
六界差別品第二十六之二
佛言：「大王！譬如有人於睡夢中，聞妙樂聲，心生適悅。
是人覺已，憶念夢中美妙音樂，是實有不？」 ^966c27

王曰：「不也！」
佛言：「大王！於意云何？
是人所夢執以為實，是智者不？」 ^966c29

王曰：「不也！世尊！何以故？
夢中畢竟無有樂聲，何況復有生適悅耶？
當知是人徒自疲勞，都無有實。」 ^967a1

佛言：「大王！如是，如是！
愚夫異生聞可意聲起於愛樂，而生染著，
造作惡行，身三、語四、意業三種，作是業已剎那滅謝。
是業滅已，不依東方南西北方四維上下中間而住，
最後邊際命根滅時，自分業報皆悉現前，猶如夢覺念夢中事。
大王！識為其主，業為攀緣，二種相因初識生起，
或趣地獄，或墮傍生、琰摩羅界及阿脩羅，若人若天。
初識生已，各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時無所從來，滅無所去；彼業生時無所從來，
滅無所去；初識生時無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空，了知業轉無有作者，
亦無受者，但唯名相分別顯示。 ^967a3

「大王！耳聞惡聲則生憂惱，如人夢中親愛別離，
悲號啼哭，生大苦惱。
於意云何？是人覺已憶夢中事，是實有不？」 ^967a20

王曰：「不也！」
佛言：「大王！是人所夢執以為實，為智者不？」 ^967a22

王曰：「不也！世尊！何以故？
夢中親愛畢竟無有，何況復有別離事耶？
當知是人徒自疲勞，都無有實。」 ^967a23

佛言：「大王！如是，如是！
愚夫異生聞其惡聲，則生憂惱，起於瞋心，
造作瞋業，所謂身三、語四、意業三種，造彼業已剎那滅謝。
是業滅已，不依東方南西北方四維上下中間而住，
最後邊際命根滅時，自分業報皆悉現前，猶如夢覺念夢中事。
大王！識為其主，業為攀緣，二種相因初識生起，
或趣地獄，或墮傍生、琰摩羅界及阿修羅，若人若天。
初識生已，各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時無所從來，滅無所去；彼業生時無所從來，
滅無所去；初識生時無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者亦無受者，但唯名相分別顯示。 ^967a25

「大王！耳聞捨聲起於捨想，如人夢中聞他宣說不了義句。
於意云何？是人覺已憶念夢中所聞之聲，為實有不？」 ^967b13

王曰：「不也！」
佛言：「大王！是人所夢執以為實，是智者不？」 ^967b15

王曰：「不也！世尊！何以故？
夢中畢竟無有音聲，何況更有不了義句。
當知是人徒自疲勞，都無有實。」 ^967b16

佛言：「大王！如是，如是！
愚夫異生耳聞捨聲，不達義趣，輕慢毀呰，造作癡業。
身三、語四、意三種業，最初造作，即便滅謝。
是業滅已，不依東方南西北方四維上下中間而住，
最後邊際命根滅時，自分業報皆悉現前，猶如夢覺憶夢中聞不了義句。
大王！識為其主，業為攀緣，二種相因初識生起，
或趣地獄，或墮傍生、琰摩羅界及阿脩羅，若人若天。
初識生已各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時無所從來，滅無所去；彼業生時無所從來，
滅無所去；初識生時無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者，亦無受者，但唯名相分別顯示。 ^967b18

「大王！當知諸根如幻境界如夢，一切諸法皆悉空寂，
此名空解脫門；空無空相，名無相解脫門；
若無有相，則無願求，名無願解脫門。
如是三法與空共行，涅盤先道決定，如法界周遍虛空際，於此譬喻當如是知。 ^967c7

「大王！譬如有人於睡夢中，以旃檀香或多摩羅葉香及餘香等而以塗身。
於意云何？是人覺已，憶念夢中所塗之香，是實有不？」 ^967c12

王曰：「不也！」 ^967c14

佛言：「大王！是人所夢執以為實，為智者不？」 ^967c15

王曰：「不也！世尊！何以故？
夢中畢竟無有諸香，何況復有以塗身耶？
當知是人徒自疲勞都無有實。」 ^967c16

佛言：「大王！如是，如是！
愚夫異生初聞妙香便生愛樂，心起染著，
造如是業，身三、語四、意三種業，造彼業已，即便滅謝。
是業滅已，不依四方四維上下中間而住，
乃至最後識滅，自業現前，猶如夢覺念夢中事。
大王！識為其主，業為攀緣，二種相因，初識生起，
或趣地獄，或墮傍生、琰摩羅界及阿脩羅，若人若天。
初識生已，各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時無所從來，滅無所去；彼業生時，
無所從來，滅無所去；初識生時，無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者亦無受者，但唯名相分別顯示。 ^967c18

「大王！如人夢中見以死蛇死狗人屍繫己頸上，心生怖畏。
於意云何？是人覺已憶念所見，為實有不？」 ^968a5

王曰：「不也！」
佛言：「大王！是人所夢執以為實，是智者不？」 ^968a7

王曰：「不也！世尊！何以故？
夢中畢竟無死蛇等，何更復有繫之頸耶？
當知是人徒自疲勞，都無有實。」 ^968a8

佛言：「大王！如是，如是！
愚夫異生見是臭惡，瞋恚毀呰造作是業，
身三、語四、意三種業。
造是業已剎那滅謝，是業不依東西南北四維上下中間而住，
最後邊際命根滅時，自分業報皆悉現前，猶如夢覺念夢中事。
大王！識為其主，業為攀緣，二種相因，初識生起，
或趣地獄，或墮傍生、琰摩羅界及阿修羅，若人若天。
初識生已各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時，無所從來，滅無所去；彼業生時，
無所從來，滅無所去；初識生時，無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者亦無受者，但唯名相分別顯示。 ^968a10

「大王！譬如有人於睡夢中為彼非人斷其鼻根。
於意云何？是人覺已，憶念夢中鼻根斷壞，是實有不？」 ^968a27

王曰：「不也！」
佛言：「大王！是人所夢執以為實，是智者不？」 ^968a29

王曰：「不也！世尊！何以故？
夢中畢竟無有鼻根，何更說有被斷壞耶？
當知是人徒自疲勞，都無有實。」 ^968b1

佛言：「大王！如是，如是！
愚夫異生見鼻根壞，起恐怖想，造作癡業，
身三、語四、意三種業，最初造作剎那滅謝。
是業滅已，不依四方四維上下中間而住，
最後邊際，命根滅盡，自分業報皆悉現前，猶如夢覺念夢中事。
大王！識為其主，業為攀緣，二種相因，初識生起，
或趣地獄，或墮傍生、琰摩羅界及阿修羅，若人若天。
初識生已，各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時，無所從來，滅無所去；彼業生時，
無所從來，滅無所去；初識生時，無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者，亦無受者，但唯名相分別顯示。 ^968b3

「大王！當知諸根如幻境界如夢，一切諸法皆悉空寂，
此名空解脫門；空無空相，名無相解脫門；
若無有相，則無願求，名無願解脫門。
如是三法，與空共行，涅盤先道，決定如法界，
周遍虛空際；於此譬喻當如是知。 ^968b20

「大王！譬若有人於睡夢中，為彼饑渴之所逼切，遇諸美饌隨意而食。
於意云何？是人覺已憶念美饌，為實有不？」 ^968b25

王曰：「不也。」
佛言：「大王！是人所夢執以為實，是智者不？」 ^968b27

王曰：「不也！世尊！何以故？
夢中畢竟無彼美膳，況得食耶？
當知是人徒自疲勞都無有實。」 ^968b28

佛言：「大王！如是，如是！
愚夫異生見美食已，心生愛著起於貪行，
身三、語四、意三種業，最初造作剎那滅謝。
是業滅已，不依東方南西北方四維上下中間而住，
最後邊際命根滅時，自分業報皆悉現前，猶如夢覺念夢中事。
大王！識為其主，業為攀緣，二種相因，初識生起，
或趣地獄，或墮傍生、琰摩羅界及阿脩羅，若人若天。
初識生已，各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時，無所從來，滅無所去；彼業生時，
無所從來，滅無所去；初識生時，無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者，亦無受者，但唯名相分別顯示。 ^968c1

「大王！如人夢中為饑所逼，得其苦瓠并拘賒怛計子、
畢租摩哩捺子，而便食之，心生恚恨。
於意云何？是人覺已，憶其夢中食苦瓠等，為實有不？」 ^968c18

王曰：「不也。」
佛言：「大王！是人所夢執以為實，是智者不？」 ^968c21

王曰：「不也！世尊！何以故？
夢中畢竟無苦瓠等，況復食耶？
當知是人徒自疲勞都無有實。」 ^968c22

佛言：「大王！如是，如是！
愚夫異生夢為饑逼，噉其苦味，心生恚惱，
造是業行，身三、語四、意三種行，造彼業已即便滅謝。
是業滅已，不依東方南西北方四維上下中間而住，
最後邊際命根滅時，自分業報皆悉現前，猶如夢覺念夢中事。
大王！識為其主，業為攀緣，二種相因，初識生起，
或趣地獄，或墮傍生、琰摩羅界及阿脩羅，若人若天。
初識生已，各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時，無所從來，滅無所去；彼業生時，
無所從來，滅無所去；初識生時，無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者亦無受者，但唯名相分別顯示。 ^968c24

「大王！如人夢中舌根斷壞。
於意云何？是人覺已，憶念夢中，是為實不？」 ^969a12

王曰：「不也！」
佛言：「大王！是人所夢執以為實，是智者不？」 ^969a13

王曰：「不也！世尊！何以故？
夢中畢竟無有舌根，況復斷壞？
當知是人徒自疲勞，都無有實。」 ^969a14

佛言：「大王！如是，如是！
愚夫異生見舌壞已，心生恚惱造是業行，
身三、語四、意三種業，造彼業已，剎那滅謝。
是業不依四方四維上下而住，最後邊際命根滅謝，
自分業報皆悉現前，如夢覺已，念夢中事。
大王！識為其主，業為攀緣，二種相因，初識生起，
或趣地獄，或墮傍生、琰摩羅界及阿脩羅，若人若天。
初識生已各受其報，同分心品相續隨轉，
最後識滅名為死蘊，最初識起名為生蘊。
大王！無有少法從於此世得至他世。
所以者何？性生滅故。
大王！身識生時，無所從來，滅無所去；彼業生時，
無所從來，滅無所去；初識生時，無所從來，滅無所去。
何以故？自性離故。
如是了知身識身識空，自業自業空，初識初識空，
若滅滅空，若生生空。
了知業轉無有作者亦無受者，但唯名相分別顯示。 ^969a16

「大王！當知諸根如幻境界如夢，一切諸法皆悉空寂，
此名空解脫門；空無空相，名無相解脫門；
若無有相，則無願求，名無願解脫門。
如是三法，與空共行，涅盤先道，決定如法界，
周遍虛空際；於此譬喻，當如是知。」
父子合集經卷第十七
 ^969b4
