
hui:: 
pin:: 
### 6
大般若波羅蜜多經卷第九十四
三藏法師玄奘奉　詔譯
初分求般若品第二十七之六
爾時，具壽善現復告天帝釋言：「憍尸迦！
汝先所問菩薩摩訶薩所行般若波羅蜜多當於何求者，憍尸迦！
菩薩摩訶薩所行般若波羅蜜多，不應於色求，
不應於受、想、行、識求；不應離色求，不應離受、
想、行、識求。所以者何？
若色，若受、想、行、識，若離色，若離受、想、行、
識，若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非色，非受、想、行、識；非離色，非離受、想、行、識。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非色，非受、想、行、識；非離色，非離受、想、行、識。
是故菩薩摩訶薩所行般若波羅蜜多，
不應於色求，不應於受、想、行、識求；不應離色求，
不應離受、想、行、識求。 ^520c29

「憍尸迦！菩薩摩訶薩所行般若波羅蜜多，
不應於眼處求，不應於耳、鼻、舌、身、意處求；
不應離眼處求，不應離耳、鼻、舌、身、意處求。
所以者何？若眼處，若耳、鼻、舌、身、意處，若離眼處，
若離耳、鼻、舌、身、意處，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非眼處，非耳、鼻、舌、身、意處；非離眼處，非離耳、
鼻、舌、身、意處。所以者何？
如是一切皆無所有性不可得。
由無所有不可得故，菩薩摩訶薩所行般若波羅蜜多，
非眼處，非耳、鼻、舌、身、意處；非離眼處，非離耳、
鼻、舌、身、意處。是故菩薩摩訶薩所行般若波羅蜜多，
不應於眼處求，不應於耳、鼻、舌、身、意處求；
不應離眼處求，不應離耳、鼻、舌、身、意處求。 ^521a17

「憍尸迦！菩薩摩訶薩所行般若波羅蜜多，
不應於色處求，不應於聲、香、味、觸、法處求；
不應離色處求，不應離聲、香、味、觸、法處求。
所以者何？若色處，若聲、香、味、觸、法處，若離色處，
若離聲、香、味、觸、法處，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非色處，非聲、香、味、觸、法處；非離色處，非離聲、
香、味、觸、法處。所以者何？
如是一切皆無所有性不可得。
由無所有不可得故，菩薩摩訶薩所行般若波羅蜜多，
非色處，非聲、香、味、觸、法處；非離色處，非離聲、
香、味、觸、法處。是故菩薩摩訶薩所行般若波羅蜜多，
不應於色處求，不應於聲、香、味、觸、法處求；
不應離色處求，不應離聲、香、味、觸、法處求。 ^521b5

「憍尸迦！菩薩摩訶薩所行般若波羅蜜多，
不應於眼界求，不應於色界、眼識界及眼觸、
眼觸為緣所生諸受求；不應離眼界求，不應離色界乃至眼觸為緣所生諸受求。
所以者何？若眼界，若色界乃至眼觸為緣所生諸受，
若離眼界，若離色界乃至眼觸為緣所生諸受，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非眼界，非色界、眼識界及眼觸、眼觸為緣所生諸受；
非離眼界，非離色界乃至眼觸為緣所生諸受。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非眼界，非色界乃至眼觸為緣所生諸受；
非離眼界，非離色界乃至眼觸為緣所生諸受。
是故菩薩摩訶薩所行般若波羅蜜多，
不應於眼界求，不應於色界乃至眼觸為緣所生諸受求；
不應離眼界求，不應離色界乃至眼觸為緣所生諸受求。 ^521b22

「憍尸迦！菩薩摩訶薩所行般若波羅蜜多，
不應於耳界求，不應於聲界、耳識界及耳觸、
耳觸為緣所生諸受求；不應離耳界求，不應離聲界乃至耳觸為緣所生諸受求。
所以者何？若耳界，若聲界乃至耳觸為緣所生諸受，
若離耳界，若離聲界乃至耳觸為緣所生諸受，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非耳界，非聲界、耳識界及耳觸、耳觸為緣所生諸受；
非離耳界，非離聲界乃至耳觸為緣所生諸受。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非耳界，非聲界乃至耳觸為緣所生諸受；
非離耳界，非離聲界乃至耳觸為緣所生諸受。
是故菩薩摩訶薩所行般若波羅蜜多，
不應於耳界求，不應於聲界乃至耳觸為緣所生諸受求；
不應離耳界求，不應離聲界乃至耳觸為緣所生諸受求。 ^521c14

「憍尸迦！菩薩摩訶薩所行般若波羅蜜多，
不應於鼻界求，不應於香界、鼻識界及鼻觸、
鼻觸為緣所生諸受求；不應離鼻界求，不應離香界乃至鼻觸為緣所生諸受求。
所以者何？若鼻界，若香界乃至鼻觸為緣所生諸受，
若離鼻界，若離香界乃至鼻觸為緣所生諸受，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非鼻界，非香界、鼻識界及鼻觸、鼻觸為緣所生諸受；
非離鼻界，非離香界乃至鼻觸為緣所生諸受。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非鼻界，非香界乃至鼻觸為緣所生諸受；
非離鼻界，非離香界乃至鼻觸為緣所生諸受。
是故菩薩摩訶薩所行般若波羅蜜多，
不應於鼻界求，不應於香界乃至鼻觸為緣所生諸受求；
不應離鼻界求，不應離香界乃至鼻觸為緣所生諸受求。 ^522a6

「憍尸迦！菩薩摩訶薩所行般若波羅蜜多，
不應於舌界求，不應於味界、舌識界及舌觸、
舌觸為緣所生諸受求；不應離舌界求，不應離味界乃至舌觸為緣所生諸受求。
所以者何？若舌界，若味界乃至舌觸為緣所生諸受，
若離舌界，若離味界乃至舌觸為緣所生諸受，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非舌界，非味界、舌識界及舌觸、舌觸為緣所生諸受；
非離舌界，非離味界乃至舌觸為緣所生諸受。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非舌界，非味界乃至舌觸為緣所生諸受；
非離舌界，非離味界乃至舌觸為緣所生諸受。
是故菩薩摩訶薩所行般若波羅蜜多，
不應於舌界求，不應於味界乃至舌觸為緣所生諸受求；
不應離舌界求，不應離味界乃至舌觸為緣所生諸受求。 ^522a27

「憍尸迦！菩薩摩訶薩所行般若波羅蜜多，
不應於身界求，不應於觸界、身識界及身觸、
身觸為緣所生諸受求；不應離身界求，不應離觸界乃至身觸為緣所生諸受求。
所以者何？若身界，若觸界乃至身觸為緣所生諸受，
若離身界，若離觸界乃至身觸為緣所生諸受，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非身界，非觸界、身識界及身觸、身觸為緣所生諸受；
非離身界，非離觸界乃至身觸為緣所生諸受。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非身界，非觸界乃至身觸為緣所生諸受；
非離身界，非離觸界乃至身觸為緣所生諸受。
是故菩薩摩訶薩所行般若波羅蜜多，
不應於身界求，不應於觸界乃至身觸為緣所生諸受求；
不應離身界求，不應離觸界乃至身觸為緣所生諸受求。 ^522b19

「憍尸迦！菩薩摩訶薩所行般若波羅蜜多，
不應於意界求，不應於法界、意識界及意觸、
意觸為緣所生諸受求；不應離意界求，不應離法界乃至意觸為緣所生諸受求。
所以者何？若意界，若法界乃至意觸為緣所生諸受，
若離意界，若離法界乃至意觸為緣所生諸受，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非意界，非法界、意識界及意觸、意觸為緣所生諸受；
非離意界，非離法界乃至意觸為緣所生諸受。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非意界，非法界乃至意觸為緣所生諸受；
非離意界，非離法界乃至意觸為緣所生諸受。
是故菩薩摩訶薩所行般若波羅蜜多，
不應於意界求，不應於法界乃至意觸為緣所生諸受求；
不應離意界求，不應離法界乃至意觸為緣所生諸受求。 ^522c11

「憍尸迦！菩薩摩訶薩所行般若波羅蜜多，
不應於地界求，不應於水、火、風、空、識界求；
不應離地界求，不應離水、火、風、空、識界求。
所以者何？若地界，若水、火、風、空、識界，若離地界，
若離水、火、風、空、識界，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非地界，非水、火、風、空、識界；非離地界，非離水、
火、風、空、識界。所以者何？
如是一切皆無所有性不可得。
由無所有不可得故，菩薩摩訶薩所行般若波羅蜜多，
非地界，非水、火、風、空、識界；非離地界，非離水、
火、風、空、識界。是故菩薩摩訶薩所行般若波羅蜜多，
不應於地界求，不應於水、火、風、空、識界求；
不應離地界求，不應離水、火、風、空、識界求。 ^523a3

「憍尸迦！菩薩摩訶薩所行般若波羅蜜多，
不應於苦聖諦求，不應於集、滅、道聖諦求；
不應離苦聖諦求，不應離集、滅、道聖諦求。
所以者何？若苦聖諦，若集、滅、道聖諦，若離苦聖諦，
若離集、滅、道聖諦，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非苦聖諦，非集、滅、道聖諦；非離苦聖諦，
非離集、滅、道聖諦。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非苦聖諦，非集、滅、道聖諦；非離苦聖諦，
非離集、滅、道聖諦。
是故菩薩摩訶薩所行般若波羅蜜多，
不應於苦聖諦求，不應於集、滅、道聖諦求；
不應離苦聖諦求，不應離集、滅、道聖諦求。 ^523a20

「憍尸迦！菩薩摩訶薩所行般若波羅蜜多，
不應於無明求，不應於行、識、名色、六處、
觸、受、愛、取、有、生、老死愁歎苦憂惱求；不應離無明求，不應離行乃至老死愁歎苦憂惱求。
所以者何？若無明，若行乃至老死愁歎苦憂惱，
若離無明，若離行乃至老死愁歎苦憂惱，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非無明，非行、識、名色、六處、觸、受、愛、取、有、
生、老死愁歎苦憂惱；非離無明，非離行乃至老死愁歎苦憂惱。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非無明，非行乃至老死愁歎苦憂惱；非離無明，非離行乃至老死愁歎苦憂惱。
是故菩薩摩訶薩所行般若波羅蜜多，
不應於無明求，不應於行乃至老死愁歎苦憂惱求；
不應離無明求，不應離行乃至老死愁歎苦憂惱求。 ^523b8

「憍尸迦！菩薩摩訶薩所行般若波羅蜜多，
不應於內空求，不應於外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空求；
不應離內空求，不應離外空乃至無性自性空求。
所以者何？若內空，若外空乃至無性自性空，
若離內空，若離外空乃至無性自性空，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非內空，非外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空；非離內空，非離外空乃至無性自性空。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非內空，非外空乃至無性自性空；非離內空，非離外空乃至無性自性空。
是故菩薩摩訶薩所行般若波羅蜜多，
不應於內空求，不應於外空乃至無性自性空求；
不應離內空求，不應離外空乃至無性自性空求。 ^523b29

「憍尸迦！菩薩摩訶薩所行般若波羅蜜多，
不應於真如求，不應於法界、法性、不虛妄性、
不變異性、平等性、離生性、法定、法住、實際、
虛空界、不思議界求；不應離真如求，不應離法界乃至不思議界求。
所以者何？若真如，若法界乃至不思議界，
若離真如，若離法界乃至不思議界，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非真如，非法界、法性、不虛妄性、不變異性、
平等性、離生性、法定、法住、實際、虛空界、
不思議界；非離真如，非離法界乃至不思議界。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非真如，非法界乃至不思議界；非離真如，非離法界乃至不思議界。
是故菩薩摩訶薩所行般若波羅蜜多，
不應於真如求，不應於法界乃至不思議界求；
不應離真如求，不應離法界乃至不思議界求。 ^523c24

「憍尸迦！菩薩摩訶薩所行般若波羅蜜多，
不應於布施波羅蜜多求，不應於淨戒、
安忍、精進、靜慮、般若波羅蜜多求；不應離布施波羅蜜多求，
不應離淨戒、安忍、精進、靜慮、般若波羅蜜多求。
所以者何？若布施波羅蜜多，若淨戒、安忍、
精進、靜慮、般若波羅蜜多，若離布施波羅蜜多，
若離淨戒、安忍、精進、靜慮、般若波羅蜜多，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非布施波羅蜜多，非淨戒、安忍、精進、靜慮、
般若波羅蜜多；非離布施波羅蜜多，非離淨戒、
安忍、精進、靜慮、般若波羅蜜多。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非布施波羅蜜多，非淨戒、安忍、精進、靜慮、
般若波羅蜜多；非離布施波羅蜜多，非離淨戒、
安忍、精進、靜慮、般若波羅蜜多。
是故菩薩摩訶薩所行般若波羅蜜多，
不應於布施波羅蜜多求，不應於淨戒、
安忍、精進、靜慮、般若波羅蜜多求；不應離布施波羅蜜多求，
不應離淨戒、安忍、精進、靜慮、般若波羅蜜多求。 ^524a15

「憍尸迦！菩薩摩訶薩所行般若波羅蜜多，
不應於四靜慮求，不應於四無量、四無色定求；
不應離四靜慮求，不應離四無量、四無色定求。
所以者何？若四靜慮，若四無量、四無色定，
若離四靜慮，若離四無量、四無色定，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非四靜慮，非四無量、四無色定；非離四靜慮，
非離四無量、四無色定。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非四靜慮，非四無量、四無色定；非離四靜慮，
非離四無量、四無色定。
是故菩薩摩訶薩所行般若波羅蜜多，
不應於四靜慮求，不應於四無量、四無色定求；
不應離四靜慮求，不應離四無量、四無色定求。 ^524b10

「憍尸迦！菩薩摩訶薩所行般若波羅蜜多，
不應於八解脫求，不應於八勝處、九次第定、
十遍處求；不應離八解脫求，不應離八勝處、
九次第定、十遍處求。
所以者何？若八解脫，若八勝處、九次第定、
十遍處，若離八解脫，若離八勝處、九次第定、
十遍處，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非八解脫，非八勝處、九次第定、十遍處；
非離八解脫，非離八勝處、九次第定、十遍處。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非八解脫，非八勝處、九次第定、十遍處；
非離八解脫，非離八勝處、九次第定、十遍處。
是故菩薩摩訶薩所行般若波羅蜜多，
不應於八解脫求，不應於八勝處、九次第定、
十遍處求；不應離八解脫求，不應離八勝處、
九次第定、十遍處求。 ^524b28

「憍尸迦！菩薩摩訶薩所行般若波羅蜜多，
不應於四念住求，不應於四正斷、四神足、
五根、五力、七等覺支、八聖道支求；不應離四念住求，不應離四正斷乃至八聖道支求。
所以者何？若四念住，若四正斷乃至八聖道支，
若離四念住，若離四正斷乃至八聖道支，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非四念住，非四正斷、四神足、五根、五力、
七等覺支、八聖道支；非離四念住，非離四正斷乃至八聖道支。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非四念住，非四正斷乃至八聖道支；非離四念住，非離四正斷乃至八聖道支。
是故菩薩摩訶薩所行般若波羅蜜多，
不應於四念住求，不應於四正斷乃至八聖道支求；
不應離四念住求，不應離四正斷乃至八聖道支求。 ^524c19

「憍尸迦！菩薩摩訶薩所行般若波羅蜜多，
不應於空解脫門求，不應於無相、無願解脫門求；
不應離空解脫門求，不應離無相、無願解脫門求。
所以者何？若空解脫門，若無相、無願解脫門，
若離空解脫門，若離無相、無願解脫門，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非空解脫門，非無相、無願解脫門；非離空解脫門，
非離無相、無願解脫門。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非空解脫門，非無相、無願解脫門；非離空解脫門，
非離無相、無願解脫門。
是故菩薩摩訶薩所行般若波羅蜜多，
不應於空解脫門求，不應於無相、無願解脫門求；
不應離空解脫門求，不應離無相、無願解脫門求。 ^525a10

「憍尸迦！菩薩摩訶薩所行般若波羅蜜多，
不應於五眼求，不應於六神通求；不應離五眼求，不應離六神通求。
所以者何？若五眼，若六神通，若離五眼，
若離六神通，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非五眼，非六神通；非離五眼，非離六神通。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非五眼，非六神通；非離五眼，非離六神通。
是故菩薩摩訶薩所行般若波羅蜜多，
不應於五眼求，不應於六神通求；不應離五眼求，不應離六神通求。 ^525a28

「憍尸迦！菩薩摩訶薩所行般若波羅蜜多，
不應於佛十力求，不應於四無所畏、四無礙解、
大慈、大悲、大喜、大捨、十八佛不共法求；
不應離佛十力求，不應離四無所畏乃至十八佛不共法求。
所以者何？若佛十力，若四無所畏乃至十八佛不共法，
若離佛十力，若離四無所畏乃至十八佛不共法，
若菩薩摩訶薩，若般若波羅蜜多，若求如是，
一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非佛十力，非四無所畏、四無礙解、大慈、
大悲、大喜、大捨、十八佛不共法；非離佛十力，非離四無所畏乃至十八佛不共法。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非佛十力，非四無所畏乃至十八佛不共法；
非離佛十力，非離四無所畏乃至十八佛不共法。
是故菩薩摩訶薩所行般若波羅蜜多，
不應於佛十力求，不應於四無所畏乃至十八佛不共法求；
不應離佛十力求，不應離四無所畏乃至十八佛不共法求。 ^525b14

「憍尸迦！菩薩摩訶薩所行般若波羅蜜多，
不應於無忘失法求，不應於恒住捨性求；
不應離無忘失法求，不應離恒住捨性求。
所以者何？若無忘失法，若恒住捨性，若離無忘失法，
若離恒住捨性，若菩薩摩訶薩，若般若波羅蜜多，
若求如是，一切皆非相應非不相應、非有色非無色、
非有見非無見、非有對非無對，咸同一相，所謂無相。
何以故？憍尸迦！菩薩摩訶薩所行般若波羅蜜多，
非無忘失法，非恒住捨性；非離無忘失法，非離恒住捨性。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非無忘失法，非恒住捨性；非離無忘失法，非離恒住捨性。
是故菩薩摩訶薩所行般若波羅蜜多，
不應於無忘失法求，不應於恒住捨性求；
不應離無忘失法求，不應離恒住捨性求。 ^525c7

「憍尸迦！菩薩摩訶薩所行般若波羅蜜多，
不應於一切智求，不應於道相智、一切相智求；
不應離一切智求，不應離道相智、一切相智求。
所以者何？若一切智，若道相智、一切相智，
若離一切智，若離道相智、一切相智，若菩薩摩訶薩，
若般若波羅蜜多，若求如是，一切皆非相應非不相應、
非有色非無色、非有見非無見、非有對非無對，
咸同一相，所謂無相。
何以故？憍尸迦！菩薩摩訶薩所行般若波羅蜜多，
非一切智，非道相智、一切相智；非離一切智，
非離道相智、一切相智。
所以者何？如是一切皆無所有性不可得。
由無所有不可得故，菩薩摩訶薩所行般若波羅蜜多，
非一切智，非道相智、一切相智；非離一切智，
非離道相智、一切相智。
是故菩薩摩訶薩所行般若波羅蜜多，
不應於一切智求，不應於道相智、一切相智求；
不應離一切智求，不應離道相智、一切相智求。
大般若波羅蜜多經卷第九十四
 ^525c24
