
other:: 
pin:: 大方等大集經卷第三十二
translator:: 北涼天竺三藏曇無讖譯
日密分中四方菩薩集品第二之二
爾時，西方過四十恒河沙等諸佛世界，
有佛世界名曰堅幢，具足五滓。
其土有佛，名高貴德王如來、應供、正遍知、
明行足、善逝、世間解、無上士、調御丈夫、
天人師、佛、世尊，今現在，宣說法要教化眾生。 ^219b25

彼大眾中有一菩薩，名光密功德，仰瞻虛空見諸菩薩從西方來趣於東方。
見已，白佛言：「世尊！
何因緣故無量菩薩從西方來趣於東方？」 ^219b29

佛言：「善男子！東方去此四十恒河沙等世界，
彼有世界名曰娑婆，具足五滓。
釋迦如來以是因緣，為諸眾生宣說妙法名曰大集，
分別三乘為不斷絕三寶性故，破魔界故竪法幢故。
一切十方無量諸佛悉集彼國，咸共宣說寶幢陀羅尼，
說已各各還本住處，釋迦如來為諸菩薩及聲聞眾，敷揚宣說四無礙智清淨梵行。 ^219c3

「善男子！汝今頗欲詣彼世界見彼佛不？
我今亦欲與彼佛欲，所謂斷業陀羅尼，
隨無願定，成就具足無量功德，能斷欲貪色無色貪、
憍慢、慢慢、我慢，乃至盡智無生智，得阿耨多羅三藐三菩提。」 ^219c10

爾時，世尊即說陀羅尼句： ^219c15

「舍那舍#CB02725;〔一〕　摩舍那舍#CB02725;
〔二〕　阿#CB02725;叉舍〔三〕
　叉#CB02814;舍#CB02725;
〔四〕　遮#CB02814;舍#CB02725;
〔五〕　輸盧多舍#CB02725;
〔六〕　其浪那舍 #CB02725;
〔七〕　視貺#CB02725;〔八〕　迦蛇舍#CB02725;
〔九〕　摩那舍#CB02725;〔十〕
　叉#CB02725;邲陀〔十一〕
　遮#CB02814;卑利癡比叉#CB02725;
〔十二〕　輸盧多阿#CB02725;叉#CB02725;
〔十三〕　其浪那汦祇叉#CB02725;
〔十四〕　視貺#CB02725;由叉#CB02725;
〔十五〕　迦蛇迦邏摩叉#CB02725;
〔十六〕　摩那烏闍叉婆〔十七〕　阿路迦若蛇叉婆
〔十八〕　頻闍散迦羅摩叉婆〔十九〕　安仇邏却伽叉婆
〔二十〕　三摩流波脾蛇叉婆〔二十一〕　舍摩迦闍叉婆
〔二十二〕　叉蛇邏婆叉婆〔二十三〕　扇多脾娑邏叉婆
〔二十四〕　那奴那〔二十五〕　泥那奴那
〔二十六〕　阿婆泥那奴那〔二十七〕　那蛇波那移那奴那
〔二十八〕　伊槃都頭呿寫莎呵〔二十九〕」 ^219c16

爾時，佛告光密功德言：「善男子！
汝持是持至彼世界，先問起居然後說之。」 ^219c28

時諸菩薩白佛言：「世尊！
我已受持是陀羅尼，我雖欲往然生畏想。
何以故？曾從佛聞，彼土眾生惡見成就，
多貪恚癡隨女人語，能速造作阿鼻獄業。」 ^219c29

佛言：「善男子！汝非彼土諸四天下二界中間二十一日大金翅鳥，
恐怖大海六萬四千億諸大龍王，令得歸依佛法僧寶發菩提心耶？」 ^220a4

「世尊！實如聖教。」
「善男子！國土亢旱，汝非象龍、馬龍、金翅鳥龍，
於七日中降注大雨，令諸惡龍生恐怖耶？」 ^220a7

「世尊！實如所言。」
「善男子！汝於如是諸惡龍中猶不生畏，何緣而今生怖畏耶？」 ^220a9

「世尊！譬如智人聞於他處多有寶藏，是人即往以抓把之。
把已，漸見心生歡喜，竟無疲厭。
我亦如是，因問如來，得聞如是實語；因聞是語，
得大勢力，能執佛印調伏彼土。」 ^220a11

佛言：「善哉，善哉！善男子！
我當施汝大神良咒，能淨諸業，淨於因緣，
淨於調伏，淨於欲，淨增長，淨平等，淨惡風，
淨行，淨無明，淨生死，淨一切煩惱，淨一切三界有為之法，
淨於彼此，是名曰呪。 ^220a15

「善男子！如是神呪彼國聞已，上中下結皆悉微薄，
色無色有亦復如是，皆得超越恒河沙等劫中諸業，
一切五有身口意惡，皆能令淨。 ^220a19

「善男子！若有人能聽受是呪，持諷誦讀乃至七日至心不忘，
當知是人一切惡罪皆悉消滅，除五逆罪、
謗方等經、毀呰聖人、犯四重禁。
是人所求，乃至菩提隨意即得。
若欲修行檀波羅蜜亦得成就，乃至般若波羅蜜亦復如是。 ^220a22

「善男子！娑婆世界所有眾生，無有因緣得呵責法。
何以故？十方世界所可擯遣諸惡眾生，
皆往生彼娑婆世界，是故能作五逆惡罪、
謗方等經、毀呰聖人、犯四重禁。
是人以是業因緣故，多生惡道受無量苦，
既受苦已，又不能得十善之法，以是因緣復還生於娑婆世界。
是人若本修集信根乃至慧根，終不生於弊惡國土，
以修如是惡法因緣故，生於惡國諸根殘缺、
不具人身無有念心，飲食衣被臥具醫藥、
嚴身資生所須難得，壽命促短不得安眠，
智慧善根福德不具，吉事尠少無有慈心，
樂行惡業樂修惡見，樂讀邪書樂信惡友樂發惡願，
多諸病苦多惡遽務，常憙增長三惡道法，
敬事邪神受性弊惡，調戲嫉妬，具足成就諸不善業，樂謗三寶樂行三惡道。 ^220a27

「善男子！是惡眾生聞是呪已，於生死法而生悔心，
離三惡道，修集信根乃至慧根，亦樂修行六波羅蜜清淨梵行，
增壽益算除惡病苦，智慧熾盛親厚無損，
一切善法無有耗減，具足成就十善之法，
長益三寶樂修法行，令諸眾生具足如是無量善法。 ^220b13

「善男子！釋迦如來娑婆世界，若有眾生受持禁戒，
敬信三寶諮啟妙法讀誦書寫得歡喜心，
以是因緣，即得過於三惡道業。
若有未來重惡之罪，即現在受苦，小遇頭痛，
若失財物、眷屬離壞、惡名遠聞，若被打罵則得除滅。 ^220b19

「善男子！如是神呪成就具足無量功德，
能壞一切所有惡業，能為眾生作大利益，
能浣眾生無量惡心，作大光明，得大念心作大寂靜。
是人常為十方諸佛菩薩、聲聞緣覺、諸天、龍鬼人王之所擁護。
是人臨死得見十方無量諸佛，聞佛所說，
諸佛讚言：『善哉，善哉！
善男子！汝來生我淨妙國土，我能令汝速住十地。』
是人尋時生歡喜心，歡喜心故則得深信，
以是因緣則得生於淨妙國土，生已即階十住正位，得阿耨多羅三藐三菩提。 ^220b24

「善男子！汝可受持如是神呪讀誦通利，
向娑婆世界先往問訊釋迦如來，然後宣說。」 ^220c5

爾時，世尊即說此陀羅尼： ^220c7

「却伽波利車陀〔一〕　竭婆叉斯〔二〕　竭婆呤
〔三〕　邲陀波邏婆伽差〔四〕　叉婆俞岐
〔五〕　波邏提呵呤〔六〕　舍摩那思迦提
〔七〕　三摩咩伽受蓰〔八〕　阿叉蛇那汦
〔九〕　叉婆#CB02725;祇〔十〕
　尼陀那闍蓰〔十一〕　三摩那闍蓰〔十二〕
　阿陀舍蛇闍蓰〔十三〕　比波邏#CB02725;闍蓰
〔十四〕　斯叉闍蓰〔十五〕　斯若闍婆闍蓰
〔十六〕　娑利羅仇呵闍蓰〔十七〕　沙羅仇呵闍蓰
〔十八〕　廁婆那拘施〔十九〕　婆陀那拘薄
〔二十〕　思婆陀那緹〔二十一〕　比婆波邏羅汦
〔二十二〕　優波迦羅摩那緹〔二十三〕　阿那婆哆羅#CB01218;
〔二十四〕　波羅提迦邏咩那〔二十五〕　婆迦咃施
〔二十六〕　婆盧遮那#CB02725;咩迦羅咃陀呤
〔二十七〕　迦摩娑施〔二十八〕　阿舍却岐
〔二十九〕　那蛇軍祇〔三十〕　邲陀#CB02725;濘
〔三十一〕　基離那婆濘〔三十二〕　留遮婆濘
〔三十三〕　婆咩摩迦呤〔三十四〕　舍利蛇#CB02725;濘
〔三十五〕　摩伽闍蓰〔三十六〕　訶利拘那婆
〔三十七〕　那蛇那目#CB01218;　婆羅叉拘羅
〔三十九〕　那蛇那受呤〔四十〕　因陀羅#CB02725;娑濘
〔四十一〕　烏阿〔四十二〕　阿婆阿〔四十三〕
　阿邏#CB02725;阿〔四十四〕
　#CB02725;邏阿#CB02725;邏
〔四十五〕　婆咩伽豆佉尼提羅涅槃希
〔四十六〕　莎呵〔四十七〕」 ^220c8

爾時，彼佛說此陀羅尼已，時彼會中復有無量菩薩大眾同聲讚言：
「善哉，善哉！我等今日亦欲往彼。」 ^220c26

彼佛告言：「宜知是時。
汝若往者，一切變身為那羅延像。」
皆言：「如是，世尊！」 ^220c28

爾時，光密菩薩與諸大眾，一切化為那羅延像，俱共發來至娑婆界。
既至此已，於虛空中雨細金沙，持以供養釋迦如來。
既供養已，從空而下頭面敬禮，右遶三匝，却住一面。 ^221a1

爾時，北方過於八萬恒河沙等諸佛世界，
彼有世界名普香身，具足五滓。
是中有佛，號德華密如來、應供、正遍知、
明行足、善逝、世間解、無上士、調御丈夫、
天人師、佛、世尊，今現在，為諸眾生宣說法化。 ^221a6

彼大眾中有一菩薩名虛空密，在會聽法，
仰瞻虛空見諸菩薩其數無量，從北方來趣於南方，
即白佛言：「世尊！何因緣故，無量菩薩從北方來趣於南方？」 ^221a10

佛言：「善男子！南方過於八萬恒河沙等諸佛世界，
彼有世界名曰娑婆，具足五滓。
有佛世尊名釋迦牟尼，今現在世，為諸眾生宣說妙法，
分別三乘竪大法幢廣說法聚，十方諸佛悉集彼國，
為諸菩薩解說寶幢陀羅尼已，各各還歸本所住處。
釋迦如來故為大眾菩薩聲聞宣說法要，
多有祕密甘露之語，若欲聽者可往彼國。
釋迦如來常發大願：『若有十方諸菩薩等來聽我語，即得十八不共之法。』
又復願言：『我成佛已，願我土地具足上味。』
彼佛世界所有菩薩有大念心，精進持戒智慧具足，
猶如諸佛清淨世界；修集禪定成就具足，
若入禪定其身放光，或如一燈或如百千無量日月，悉共集會聽佛說法。
若有十方諸菩薩等來至彼者，皆從定起往至彼國，
覲見釋迦牟尼如來及其大會，聽陀羅尼遊戲神通。 ^221a13

「善男子！汝若欲往娑婆世界，彼土眾生壽命短促多諸惡病，
智慧善根福德善行皆悉薄少，於三惡道不生怖畏，
貪著財物心不清淨，多懷嫉妬無有慚愧樂行十惡，是諸眾生或有雜行。
捨是身已，即於其國作大惡鬼，乃至作惡迦那富單那。
作惡鬼已收取地味，乃至一切果蓏穀米草木等味，若有食者身得惡病無有勢力。
是諸惡鬼常伺眾生初生長大能斷其命，是故其土眾生短壽。 ^221a29

「善男子！我本修集菩提道時，亦常發願，
願我來世常勤精進不休不息，恭敬供養無量諸佛，
聽受正法問難深義，我當云何護處胎者，令其母子產生安隱？
若天、龍、鬼、若羅剎鬼、若阿修羅、若迦樓羅、
若緊那羅、若摩睺羅伽、若拘辯荼、若荔#CB01420;多、
若毘舍遮、若富單那、若迦多富單那、若受多羅、
若阿衛末羅、若一行乃至四行、若起死屍鬼、
若毒蠱道、若惡藥、若觸身心，如是等事，
不能為是母子作惡，乃至生已乳哺飲食長養大時，
不能作惡令其心濁，乃至夢中亦復如是，
常行十善樂施樂戒，於三惡道心生怖畏。
世尊！有何呪藥能辦是事？
時無量佛即時施我淨陀羅尼，以是持力令我於往無量世中，
調伏無量無數眾生，勸之令行六波羅蜜。
我於無量無數世中，常念何處有是妊身諸女人等，防遮惡鬼乃至惡藥。
是故我往先教三歸，教三歸已，一切惡眾及諸毒藥無能加害，
是兒生已常得善心，智慧具足身體無缺。
若遊行時，常為無量善神擁護，面貌端正眾生樂見，
樂修慈悲，布施持戒忍辱精進，處在寂靜樂修禪定，
近善知識具足智慧壞諸苦惱，一切天鬼樂為供養，厭離生死甘樂涅槃。
若發無上菩提之心即得阿耨多羅三藐三菩提，
若發辟支佛心即得辟支佛道，若發聲聞心即得如實忍，是諸眾生永離惡趣常行善道。」 ^221b9

「善男子！我以如是無量方便調伏眾生，為阿耨多羅三藐三菩提。
善男子！若有眾生遇大重病，取師子皮以呪呪之持與病者；
如其無皮，若肉若骨；若無肉骨，若取糞塗及屎處土；
若無糞土，以呪結索，或作符書以與病者，病即除愈。
若樹無華果，以呪雨水持以溉灌便得華果。
若亢旱時求覓龜心，五返呪之置龍泉中，則降大雨。
若多雨時，壞敗穀麥城邑聚落，求蠎蛇皮七返呪之，置龍泉中霖雨即止。
若其國土多有怪異，惡風惡雨惡星日月，
應於七日中淨自洗浴，服食乳糜，七日之中讀誦是呪，諸惡異怪尋即消滅。 ^221c6

「善男子！若有人聞是陀羅尼，所有煩惱尋即薄少入正定聚。 ^221c18

「善男子！我以如是無量方便調伏眾生，
令得修集六波羅蜜，乃至得阿耨多羅三藐三菩提。 ^221c20

「善男子！是陀羅尼，能為眾生作大利益，
能斷一切諸惡重病，能護一切妊身女人，
及處胎者滅一切結知陰入界，摧伏四魔所有境界，能令一切諸天歡喜。
令諸惡鬼生知足想，能令惡龍心大怖畏，能壞一切惡邪諸論。
令諸四姓心生歡喜，能令女人貪心自除。
令多聞者念心堅牢，坐禪之人心得善寂，能壞一切國土惡相。
令三寶種無有斷絕，能令法果增長無減，
能令佛法廣普流布，能壞一切無明癡聚，能得盡智及無生智。」 ^221c22

爾時，世尊即說此陀羅尼句： ^222a3

「摩那叉〔一〕　阿#CB02725;叉
〔二〕　伽羅婆叉〔三〕　闍羅叉〔四〕　摩摩那叉
〔五〕　叉婆叉〔六〕　摩陀叉〔七〕　那茶叉
〔八〕　那茶羅休〔九〕　比婆那吒〔十〕　却伽那吒
〔十一〕　阿吒那吒〔十二〕　究那吒〔十三〕
　波利究婆那吒〔十四〕　那茶那吒〔十五〕
　富利迦那吒〔十六〕　遮凡婆羅那吒　却鉗#CB02725;羅那吒
〔十八〕　佛迦羅那吒〔十九〕　帝婆留陀邏那吒
〔二十〕　三摩羅蛇那吒〔二十一〕　尸利拘婆那吒
〔二十二〕　憍多吒〔二十三〕　多茶羅婆
〔二十四〕　摩留多却婆〔二十五〕　提休叉
〔二十六〕　婆提邏酬〔二十七〕　挫摩那酬
〔二十八〕　婆呵那富置〔二十九〕　散提邏闍婆
〔三十〕　阿摩摩闍婆〔三十一〕　摩休羅伽闍羅
〔三十二〕　阿涅那〔三十三〕　阿涅那邏婆
〔三十四〕　阿涅那叉〔三十五〕　阿 #CB02725;呵末力伽涅那叉
〔三十六〕　伊槃都豆呿寫〔三十七〕　莎呵
〔三十八〕 ^222a4

「畢竟盡苦是名為呪。」
說是呪時，彼大眾中六萬億人得如法忍，復有六萬人入正定聚。 ^222a17

「善男子！我今以是淨陀羅尼與彼佛欲，汝當受持諷讀誦寫。」 ^222a18

時虛空密菩薩摩訶薩敬承佛教，受持讀寫是陀羅尼，
與無量菩薩俱共發來至娑婆界，悉自變其身為轉輪王，
以種種寶供養如來頭面敬禮，右遶三匝，却坐一面。
pin:: 
##  3 分別說欲品
大方等大集經日密分中分別說欲品第三 ^222a20

爾時，頻婆娑羅王見無量菩薩，或作梵像及帝釋像、
那羅延像、轉輪王像，從座而起，敬意合掌，在一面立。 ^222a26

爾時，日密菩薩摩訶薩即於佛前，以偈讚歎：
　　「於諸足中最殊勝，施諸惡見大光明，
　　行正道者施法印，摧滅惡龍及四魔。
　　堅竪法幢施解脫，以大法炬壞眾闇，
　　親近善友修集定，愍眾生故說福田。
　　佛法僧寶甚難得，人身信心亦復難，
　　雖得人身善友難，得善友者壞煩惱。
　　眾生闇行沒結河，如來船師能拔濟，
　　四方諸佛遣我來，今於大會說與欲。」 ^222a28

日密菩薩說是偈已，如其本土所教誡事悉皆說之。 ^222b9

爾時，世尊告舍利弗：「是陀羅尼四方諸佛所與欲也，為欲利益此土眾生。
舍利弗！汝當受持讀誦書寫是陀羅尼，於四眾中廣分別說。」 ^222b10

時虛空密菩薩摩訶薩復以偈，讚於佛：
　　「如來真實知法界，示魔眾生正直道，
　　若有真實生信心，是則能破三惡道。
　　供養如來一香華，無量世受無上樂，
　　無量世中身具足，亦得無上真智慧。
　　若能一聞是總持，即得摧滅諸煩惱，
　　一切人天所供養，獲得無生及盡智。」
pin:: 
##  4 分別品

### 1
大方等大集經日密分中分別品第四 ^222b13

爾時，世尊告四大菩薩：「善男子！
汝若住此世界者，隨意修集所有善法。」
時四菩薩及其大眾，即便各各隨意入定，
既入定已，身出光明猶如一燈，乃至猶如無量日月。 ^222b22

爾時，大德阿若憍陳如，承佛神力即作是念：
「我今若問如來一義，如來因是或當分別廣說如是四陀羅尼。
如來說時其聲必聞娑婆世界，眾生聞已疑網心壞，
於向法中得大光明，度於彼岸到正定聚不墮惡道，一切悉行純善之法。」
作是念已，即從座起，敬意默然合掌而立。 ^222b25

爾時佛告阿若憍陳如：「汝將不欲問大義耶？」 ^222c3

「如是，世尊！實欲諮啟，惟願聽許。」
佛言：「憍陳如！汝今知時，我當破壞一切疑網。」 ^222c4

憍陳如言：「如佛經中說有二種：所謂愛與士夫行於生死。
云何名愛？云何士夫？
何故如來說是二種行於生死？」 ^222c5

佛言：「善哉，善哉！憍陳如！
快發斯問，能大利益無量眾生，是知時問是如法問。
諦聽，諦聽！吾當為汝分別解說。 ^222c8

「憍陳如！愛有三種：所謂欲愛，色、無色愛。
復有三種：所謂有愛、斷愛、法愛。 ^222c10

「憍陳如！云何欲愛？
所言欲者名為放逸，放逸因緣則為貪觸，
以觸因緣則生樂想，樂想因緣則焦身心，
焦身心故樂行十惡，十惡因緣則能增長三惡道苦。
若受人身貧窮困苦，貪因緣故五道受生，
生在羊中多受苦惱，雖受是苦心無慙愧不生悔恨。
若因少善還得人身愛心增長，愛增長故身口不淨，
造作無量諸重惡業乃至五逆，以是因緣復於地獄受大苦惱。
一切受苦皆因愛心，是故如來為愛解脫，宣說正法呵責欲法。 ^222c12

「若有眾生得聞如是呵責欲已，觀欲如焰，
如大毒樹、毒盆、行廁，如刀如賊，如旃陀羅如熱鐵丸，
如惡雹雨如惡暴風，毒蛇怨家空野羅剎如殺害人，如糞如塚。
若有人能作如是觀，是人所有愛之與貪，
愛膩、愛著、愛宅、愛熱、愛憎等法尋即除滅。
滅已，念法樂法，學法受法取法，勤求於法，
財法藏法淨法行法，歸依於法，是人臨死獲得法念。 ^222c22

「因法念故，尋得聞於十方諸佛宣說法要教化眾生，
既聞法已心生歡喜，生歡喜故即得覩見諸佛色身。
是人捨身生淨國土無三惡道，常與善人遊止共俱具足智慧，
捨施精進修集慈悲，調伏眾生斷煩惱習，具足無量莊嚴功德。
譬如香篋以盛衣服，衣服皆香篋香不減。 ^222c29

「憍陳如！若諸眾生善願力故生淨國土，
共善眾生同共事業，亦復如是，自增諸善彼善無減。 ^223a7

「憍陳如！是故善男子、善女人，若欲自利、
利他、共利，常當勤求依於善友。
憍陳如！若人能作如是觀察欲性之相，當知是人不久當得阿耨多羅三藐三菩提。」 ^223a9

「世尊！云何善友？」
「憍陳如！夫善友者，所謂諸佛菩薩諸阿羅漢；又善友者即我身是。
何以故？我常憐愍一切眾生，能說諸欲所有過患，是故大眾應受我語。
我所出語終無有二，言不虛妄不兩舌語，
非無義語非麁惡語，所言誠實慈語悲語安眾生語。
我今當說諸欲罪過，汝等應當一心受持，
既受持已，脫三惡道疾得阿耨多羅三藐三菩提。」 ^223a12

爾時，娑婆世界一切眾生同發聲言：「世尊！
唯願宣說欲之罪過，我等今當至心受持。」 ^223a20

佛言：「諸善男子！有四種欲：一者、色欲；二者、
形欲；三者、天欲；四者、欲欲，是名為四。 ^223a22

「云何色欲？四大造色，凡夫不見無我、眾生，
生顛倒想，見男女想、上下色想，是色可愛是色可惡，
因是顛倒見男女相故，令貪欲未生便生、
生已增長，是人因是遠離善根及善知識，
不能善護身口意業，是故名為惡法之聚。
何以故？不能觀察欲解脫故，以是義故增三惡道，
受於地獄、餓鬼、畜生，無量世中受大苦惱皆由貪欲，貪欲因緣令欲增長。
若有智者觀察女色，見不淨相皮膚肌肉筋骨血脈，
見已心樂修集是想，如女身男身亦爾，
如近遠亦如是，如此彼亦如是，如他自亦如是。
是人若能修集是心，即於貪愛疾得解脫，
觀是身骨筋節相連，心隨身行。
爾時繫心在於額上，如棗許處，心樂修集如是相已，
身得寂靜不見惡相，不見惡事不見惡緣，
是則名為奢摩他，名心寂靜。 ^223a24

「云何復名身寂靜耶？
是人入定滅於入息，既無入息何有出息？
是則名為身心寂靜。
身心寂靜即舍摩他之因緣也。
是人觀身所有骨節，離散如沙為風所吹，
見已即生空無物想，觀於虛空，是則名為身心寂靜，是名因於舍摩他定而得解脫。」 ^223b10

「世尊！虛空相者，是有為相不？」
「憍陳如！是有為相。」 ^223b16

「世尊！虛空若是有為相者，為是自相是他相耶？」 ^223b17

「憍陳如！若能觀察一切法界及有為界，是名為自相。
何以故？若能觀察色寂靜者即見佛身。
所以者何？若人觀骨能令如沙為風所吹，是人能破色貪色欲。
能深觀察色之實性，是人所見皆如虛空，
十方諸色空如琉璃，於中復見無量諸佛，乃至十方亦復如是。
復見如來三十二相、八十種好，十方世界亦復如是。
是人若得悔生死法，即自思惟：『我當問佛，如是虛空誰之所作？
當云何滅？』作是念已，我已問已、我已知已，
『虛空之性無有作者，當云何滅？
言虛空者，無有覺觀無物無數，無有相貌無出無滅，一切諸法亦復如是。』
作是觀時得阿那含果。
是阿那含悉斷一切貪欲之心，唯有五事未能除斷：
一者、色愛；二者、無色愛；三、恌；四、慢；五者、無明。
是人若得見如來身，便作是念：『我當知數，是人爾時觀少見少觀多見多。』
復作是念：『如是諸佛從何處來？』
復作是念：『如是諸佛，無所從來去無所至，
我三界心是心因身，我隨覺觀欲多見多欲少見少，諸佛如來即是我心。』
何以故？隨心見故心即我身我即虛空，
我因覺觀見無量佛，我以覺心見佛知佛，
心不見心心不知心，我觀法界性無堅牢，
一切諸法皆從覺觀因緣而生，是故一切所有性相即是虛空，
虛空之性亦復是空。
若有初發菩提心者，當觀無量諸法因緣。
是人若發求聲聞心，爾時即得無相三昧，
令彼無明永滅寂靜，亦復獲得隨順空忍。
是人若見虛空是空，爾時即得身心寂靜，
是則名為空解脫門，取阿羅漢則為不難。
若復修行滅定解脫，為滅無量諸法因緣。」 ^223b18

說是法時，九萬九千億眾生得修定忍，
八萬四千眾生得修空忍，六萬眾生得空三昧解脫門，
二萬眾生悉得現見諸佛三昧，八萬四千眾生得阿羅漢果，
無量眾生得須陀洹果。 ^223c19

「復次，憍陳如！若有比丘自觀己身作不淨想，
不能調伏自己心者，是人次應諦觀死屍。
若青色、若爛壞、若赤色、若膖脹、若離散、
若骨白如貝，當深觀心樂住何處？
知已，即取如觀外色自身亦爾，若青色乃至如貝；
如晝夜亦如是，如夜晝亦如是；如去來亦如是，如來去亦如是。 ^223c23

「爾時，若見外物樹木人畜雜物皆作骨想，
作是觀已，乃至命終不生貪心，是人現在能離於欲，他世未能。
是人若能獲得修空陀羅尼者，即能觀骨作離散相如沙微塵。
若自、若他不見色相如一微塵，即時獲得虛空之相，見一切色如青琉璃。
見已，復觀虛空黃色，能觀黃色、赤色、白色、
雜色、琉璃色。若見地水亦如琉璃，是人能觀一切大地如四指許。
若欲動者，即以足指躡之令動隨意久近，乃至大地樹木山河悉為之動。
若觀諸水作種種色，或分陀利華、優鉢羅華、
拘物頭華、波頭摩華，於一切水行住坐臥，
觀一切山作種種色，其形細軟如兜羅綿，而於其中行住坐臥。 ^223c29

「又自觀身輕漂如風，作是觀已，能遊虛空行住坐臥。
是人復入火光三昧，身放種種妙色光明。
又復遊入焰摩迦定，身上出水身下出火。
作如是等大神變已，復作是念：『我當云何得見諸佛？』
爾時，隨其所觀方面悉得見佛，多觀多見、少觀少見。
見已復念：『諸佛世尊無所從來去無所至，
我三界心是心因身，我隨覺觀欲多見多欲少見少。
諸佛如來即是我心。
何以故？隨心見故。
心即我身，我即虛空，我因覺觀見無量佛，
我以覺心見佛、知佛，心不見心、心不知心。
我觀法界性無堅牢，一切諸法皆從覺觀因緣而生。
是故法性即是虛空，虛空之性亦復是空。
我因是心見青黃赤白雜色虛空，作神變已，
所見如風無有真實，是則名為共凡夫人如實陀羅尼。』 ^224a13

「是人復作是念：『若有虛空即是無取，無有覺觀不可宣說，
如我心離觀虛空相，亦觀心相不作遠離，
離一切作不作發心，設發尋滅，以心緣滅故，
是心便滅，淨身口意修集滅定，是人長夜繫心在定。
從滅定起，捨其壽命入於涅槃，是名不共凡夫如實陀羅尼。』 ^224a27

「云何名為共凡夫人如實陀羅尼？
若有能作如是思惟：『我隨意觀，色即是見，
色即是我心，我心即色，如我遠離一切色相，觀虛空相。』
是人爾時修虛空相，是則名為共凡夫人如實陀羅尼。
若有能作如是觀，色即是虛空，我以如是色因緣故得觀虛空，
虛空之性名無障礙，是風住處，如是風者因四大生，
我是色相亦復如是因四大起，虛空風色等無差別；
一切法性性自空寂，觀自他性亦復如是。
虛空者，即是無生無滅。
作是觀時繫念如來，作是念已見虛空中有無量佛，
即時獲得阿那含果，是名不共凡夫如實陀羅尼也。 ^224b4

「復作是念：『言虛空者，即是我也，即是淨我，即是我心。
我者無色如空無邊，我亦如是。』
是名共凡夫如實陀羅尼。
若有能觀一切法中無我無我所，言空處者即是無我色無有我。
若念如來，若觀如來即是我也。
我見佛已，得沙門果乃至阿羅漢果，是名不共凡夫如實陀羅尼也。
若觀淨我者，即是空處空即我心。
若能永斷一切煩惱，即是淨心。
若能修集八直正道，是名淨心。
能如是修，即能獲得須陀洹果乃至阿羅漢果，是名不共凡夫如實陀羅尼。
復有觀色，觀色相者即分別相。
分別相者即是瞋相。
瞋恚相者即生死相，我今為斷生死相故，
觀心相空，是名共凡夫如實陀羅尼。
又復，觀我即是寂靜，我今亦未斷於覺觀。
若我觀我，我如虛空，我我者即是苦，苦所從生即名為集，
如是苦集是可斷法是名為滅；觀苦集滅是名為道；
得須陀洹果乃至阿羅漢，是名不共凡夫如實陀羅尼。 ^224b16

「又復念言：『我何以故觀於虛空？』
空者即我，我若遠離虛空觀者；次觀識處如虛空觀，
識觀亦爾，如空無邊心亦如是，是名共凡夫如實陀羅尼。
若能觀識即是苦者，知苦所從名之為集；
若集可斷是名為滅；觀苦集滅是名為道；
得須陀洹果乃至阿羅漢果，是名不共凡夫如實陀羅尼。 ^224c5

「若觀識處即是覺觀瘡疣煩惱，如我遠離空處識處修無想處，
是人修無想已得無想定，是名共凡夫人如實陀羅尼。
若觀識處，即是瘡疣苦惱之法，如我遠離觀於識相，
次觀無想相，言無想者即是無我無我所相。
作是觀已，即得須陀洹果乃至阿羅漢果，是名不共凡夫如實陀羅尼。
若有能觀無想處者，即是細想；如我遠離是無想處，
觀非有想非無想處，是名共凡夫人如實陀羅尼。
若觀非想非非想處即是大苦，是處可斷可得解脫。
作是觀時，得須陀洹果乃至阿羅漢果，
永斷一切欲貪色貪，離凡夫名得聖人號，
永斷一切三惡道因，是名如實陀羅尼也。
是彼諸佛之所遣來，日密菩薩所齎持欲，
能斷一切諸結煩惱，一切惡見、我見、取見、
戒見、常見、斷見、命見、作見、士夫見、受見、
色見、觸見、出見、四大見，能斷如是等見，
是陀羅尼善能了達陰入界等，能淨諸見能令受者永受安樂，
沮壞眾魔，調伏惡龍，令諸天喜，壞阿修羅調迦樓羅，
能喜剎利、婆羅門、毘舍、首陀，能斷惡欲。
令坐禪者貪樂寂靜，能療一切諸惡重病，
能防一切諸惡鬪訟，能增法界能護三寶，能得盡智及無生智壞無明聚。」 ^224c11

如來說是陀羅尼時，無量眾生得須陀洹果，
無量眾生得阿羅漢果，無量眾生獲得是持，
無量眾生發阿耨多羅三藐三菩提心，無量眾生得無生忍。
大方等大集經卷第三十二
 ^225a5
