
pin:: 
### 4
大般若波羅蜜多經卷第三百八十九
三藏法師玄奘奉　詔譯
初分不可動品第七十之四
「善現！以色不異本性空，本性空不異色，
色即是本性空，本性空即是色；受、想、行、
識不異本性空，本性空不異受、想、行、識，
受、想、行、識即是本性空，本性空即是受、
想、行、識。 ^1009b21

「善現！以眼處不異本性空，本性空不異眼處，
眼處即是本性空，本性空即是眼處；耳、
鼻、舌、身、意處不異本性空，本性空不異耳、
鼻、舌、身、意處，耳、鼻、舌、身、意處即是本性空，
本性空即是耳、鼻、舌、身、意處。 ^1009b24

「善現！以眼界不異本性空，本性空不異眼界，
眼界即是本性空，本性空即是眼界；耳、
鼻、舌、身、意界不異本性空，本性空不異耳、
鼻、舌、身、意界，耳、鼻、舌、身、意界即是本性空，
本性空即是耳、鼻、舌、身、意界。 ^1009b29

「善現！以色界不異本性空，本性空不異色界，
色界即是本性空，本性空即是色界；聲、
香、味、觸、法界不異本性空，本性空不異聲、
香、味、觸、法界，聲、香、味、觸、法界即是本性空，
本性空即是聲、香、味、觸、法界。 ^1009c4

「善現！以眼識界不異本性空，本性空不異眼識界，
眼識界即是本性空，本性空即是眼識界；
耳、鼻、舌、身、意識界不異本性空，本性空不異耳、
鼻、舌、身、意識界，耳、鼻、舌、身、意識界即是本性空，
本性空即是耳、鼻、舌、身、意識界。 ^1009c9

「善現！以眼觸不異本性空，本性空不異眼觸，
眼觸即是本性空，本性空即是眼觸；耳、
鼻、舌、身、意觸不異本性空，本性空不異耳、
鼻、舌、身、意觸，耳、鼻、舌、身、意觸即是本性空，
本性空即是耳、鼻、舌、身、意觸。 ^1009c14

「善現！以眼觸為緣所生諸受不異本性空，
本性空不異眼觸為緣所生諸受，眼觸為緣所生諸受即是本性空，
本性空即是眼觸為緣所生諸受；耳、鼻、
舌、身、意觸為緣所生諸受不異本性空，
本性空不異耳、鼻、舌、身、意觸為緣所生諸受，
耳、鼻、舌、身、意觸為緣所生諸受即是本性空，
本性空即是耳、鼻、舌、身、意觸為緣所生諸受。 ^1009c18

「善現！以地界不異本性空，本性空不異地界，
地界即是本性空，本性空即是地界；水、
火、風、空、識界不異本性空，本性空不異水、
火、風、空、識界，水、火、風、空、識界即是本性空，
本性空即是水、火、風、空、識界。 ^1009c25

「善現！以因緣不異本性空，本性空不異因緣，
因緣即是本性空，本性空即是因緣；等無間緣、
所緣緣、增上緣不異本性空，本性空不異等無間緣、
所緣緣、增上緣，等無間緣、所緣緣、增上緣即是本性空，
本性空即是等無間緣、所緣緣、增上緣。 ^1010a1

「善現！以從緣所生諸法不異本性空，本性空不異從緣所生諸法，
從緣所生諸法即是本性空，本性空即是從緣所生諸法。 ^1010a6

「善現！以無明不異本性空，本性空不異無明，
無明即是本性空，本性空即是無明；行、
識、名色、六處、觸、受、愛、取、有、生、老死愁歎苦憂惱不異本性空，
本性空不異行乃至老死愁歎苦憂惱，
行、識、名色、六處、觸、受、愛、取、有、生、老死愁歎苦憂惱即是本性空，
本性空即是行乃至老死愁歎苦憂惱。 ^1010a9

「善現！以布施波羅蜜多不異本性空，本性空不異布施波羅蜜多，
布施波羅蜜多即是本性空，本性空即是布施波羅蜜多；
淨戒、安忍、精進、靜慮、般若波羅蜜多不異本性空，
本性空不異淨戒、安忍、精進、靜慮、般若波羅蜜多，
淨戒、安忍、精進、靜慮、般若波羅蜜多即是本性空，
本性空即是淨戒、安忍、精進、靜慮、般若波羅蜜多。 ^1010a16

「善現！以內空不異本性空，本性空不異內空，
內空即是本性空，本性空即是內空；外空、
內外空、空空、大空、勝義空、有為空、無為空、
畢竟空、無際空、散空、無變異空、自相空、
共相空、一切法空、不可得空、無性空、自性空、
無性自性空不異本性空，本性空不異外空乃至無性自性空，
外空、內外空、空空、大空、勝義空、有為空、
無為空、畢竟空、無際空、散空、無變異空、
自相空、共相空、一切法空、不可得空、無性空、
自性空、無性自性空即是本性空，本性空即是外空乃至無性自性空。 ^1010a23

「善現！以四念住不異本性空，本性空不異四念住，
四念住即是本性空，本性空即是四念住；
四正斷、四神足、五根、五力、七等覺支、八聖道支不異本性空，
本性空不異四正斷乃至八聖道支，四正斷、
四神足、五根、五力、七等覺支、八聖道支即是本性空，本性空即是四正斷乃至八聖道支。 ^1010b4

「善現！以苦聖諦不異本性空，本性空不異苦聖諦，
苦聖諦即是本性空，本性空即是苦聖諦；
集、滅、道聖諦不異本性空，本性空不異集、
滅、道聖諦，集、滅、道聖諦即是本性空，本性空即是集、
滅、道聖諦。 ^1010b10

「善現！以四靜慮不異本性空，本性空不異四靜慮，
四靜慮即是本性空，本性空即是四靜慮；
四無量、四無色定不異本性空，本性空不異四無量、
四無色定，四無量、四無色定即是本性空，
本性空即是四無量、四無色定。 ^1010b15

「善現！以八解脫不異本性空，本性空不異八解脫，
八解脫即是本性空，本性空即是八解脫；
八勝處、九次第定、十遍處不異本性空，
本性空不異八勝處、九次第定，十遍處，
八勝處、九次第定、十遍處即是本性空，
本性空即是八勝處、九次第定、十遍處。 ^1010b20

「善現！以陀羅尼門不異本性空，本性空不異陀羅尼門，
陀羅尼門即是本性空，本性空即是陀羅尼門；
三摩地門不異本性空，本性空不異三摩地門，
三摩地門即是本性空，本性空即是三摩地門。 ^1010b25

「善現！以空解脫門不異本性空，本性空不異空解脫門，
空解脫門即是本性空，本性空即是空解脫門；
無相、無願解脫門不異本性空，本性空不異無相、
無願解脫門，無相、無願解脫門即是本性空，
本性空即是無相、無願解脫門。 ^1010c1

「善現！以極喜地不異本性空，本性空不異極喜地，
極喜地即是本性空，本性空即是極喜地；
離垢地、發光地、焰慧地、極難勝地、現前地、
遠行地、不動地、善慧地、法雲地不異本性空，
本性空不異離垢地乃至法雲地，離垢地、
發光地、焰慧地、極難勝地、現前地、遠行地、
不動地、善慧地、法雲地即是本性空，本性空即是離垢地乃至法雲地。 ^1010c6

「善現！以五眼不異本性空，本性空不異五眼，
五眼即是本性空，本性空即是五眼；六神通不異本性空，
本性空不異六神通，六神通即是本性空，本性空即是六神通。 ^1010c13

「善現！以佛十力不異本性空，本性空不異佛十力，
佛十力即是本性空，本性空即是佛十力；
四無所畏、四無礙解、大慈、大悲、大喜、大捨、
十八佛不共法不異本性空，本性空不異四無所畏乃至十八佛不共法，
四無所畏、四無礙解、大慈、大悲、大喜、大捨、
十八佛不共法即是本性空，本性空即是四無所畏乃至十八佛不共法。 ^1010c17

「善現！以三十二大士相不異本性空，本性空不異三十二大士相，
三十二大士相即是本性空，本性空即是三十二大士相；
八十隨好不異本性空，本性空不異八十隨好，
八十隨好即是本性空，本性空即是八十隨好。 ^1010c24

「善現！以無忘失法不異本性空，本性空不異無忘失法，
無忘失法即是本性空，本性空即是無忘失法；
恒住捨性不異本性空，本性空不異恒住捨性，
恒住捨性即是本性空，本性空即是恒住捨性。 ^1010c29

「善現！以一切智不異本性空，本性空不異一切智，
一切智即是本性空，本性空即是一切智；
道相智、一切相智不異本性空，本性空不異道相智、
一切相智，道相智、一切相智即是本性空，
本性空即是道相智、一切相智。 ^1011a5

「善現！以預流果不異本性空，本性空不異預流果，
預流果即是本性空，本性空即是預流果；
一來、不還、阿羅漢果、獨覺菩提不異本性空，
本性空不異一來、不還、阿羅漢果、獨覺菩提，
一來、不還、阿羅漢果、獨覺菩提即是本性空，
本性空即是一來、不還、阿羅漢果、獨覺菩提。 ^1011a9

「善現！以一切菩薩摩訶薩行不異本性空，
本性空不異一切菩薩摩訶薩行，一切菩薩摩訶薩行即是本性空，
本性空即是一切菩薩摩訶薩行；諸佛無上正等菩提不異本性空，
本性空不異諸佛無上正等菩提，諸佛無上正等菩提即是本性空，
本性空即是諸佛無上正等菩提故，諸菩薩摩訶薩修行般若波羅蜜多時，
觀一切法皆本性空，證得無上正等菩提。 ^1011a15

「何以故？善現！離本性空無有一法是實、
是常、可壞、可斷，本性空中亦無一法是實、
是常、可壞、可斷，唯諸愚夫迷謬顛倒起別異想，
謂執色異本性空，或執受、想、行、識異本性空；
或執眼處異本性空，或執耳、鼻、舌、身、意處異本性空；
或執色處異本性空，或執聲、香、味、觸、法處異本性空；
或執眼界異本性空，或執耳、鼻、舌、身、意界異本性空；
或執色界異本性空，或執聲、香、味、觸、法界異本性空；
或執眼識界異本性空，或執耳、鼻、舌、身、
意識界異本性空；或執眼觸異本性空，
或執耳、鼻、舌、身、意觸異本性空；或執眼觸為緣所生諸受異本性空，
或執耳、鼻、舌、身、意觸為緣所生諸受異本性空；
或執地界異本性空，或執水、火、風、空、識界異本性空；
或執因緣異本性空，或執等無間緣、所緣緣、
增上緣異本性空；或執從緣所生諸法異本性空；
或執無明異本性空，或執行、識、名色、六處、
觸、受、愛、取、有、生、老死愁歎苦憂惱異本性空；
或執布施波羅蜜多異本性空，或執淨戒、
安忍、精進、靜慮、般若波羅蜜多異本性空；
或執內空異本性空，或執外空、內外空、
空空、大空、勝義空、有為空、無為空、畢竟空、
無際空、散空、無變異空、自相空、共相空、
一切法空、不可得空、無性空、自性空、無性自性空異本性空；
或執四念住異本性空，或執四正斷、四神足、
五根、五力、七等覺支、八聖道支異本性空；
或執苦聖諦異本性空，或執集、滅、道聖諦異本性空；
或執四靜慮異本性空，或執四無量、四無色定異本性空；
或執八解脫異本性空，或執八勝處、九次第定、
十遍處異本性空；或執陀羅尼門異本性空，
或執三摩地門異本性空；或執空解脫門異本性空，
或執無相、無願解脫門異本性空；或執極喜地異本性空，
或執離垢地、發光地、焰慧地、極難勝地、
現前地、遠行地、不動地、善慧地、法雲地異本性空；
或執五眼異本性空，或執六神通異本性空；
或執佛十力異本性空，或執四無所畏、
四無礙解、大慈、大悲、大喜、大捨、十八佛不共法異本性空；
或執三十二大士相異本性空，或執八十隨好異本性空；
或執無忘失法異本性空，或執恒住捨性異本性空；
或執一切智異本性空，或執道相智、一切相智異本性空；
或執預流果異本性空，或執一來、不還、
阿羅漢果、獨覺菩提異本性空；或執一切菩薩摩訶薩行異本性空，
或執諸佛無上正等菩提異本性空。 ^1011a25

「善現！是諸愚夫執諸法異本性空已，不如實知色，
不如實知受、想、行、識。
由不知故便執著色，執著受、想、行、識。
由執著故便於色計我、我所，於受、想、行、
識計我、我所。由妄計故著內外物，受後身色、
受、想、行、識，由此不能解脫諸趣生老病死愁憂苦惱，往來三有輪轉無窮。 ^1011c12

「由是因緣，諸菩薩摩訶薩住本性空波羅蜜多修行般若波羅蜜多，
不執受色，亦不壞色若空若不空；不執受受、
想、行、識，亦不壞受、想、行、識若空若不空。
不執受眼處，亦不壞眼處若空若不空；
不執受耳、鼻、舌、身、意處，亦不壞耳、鼻、舌、
身、意處若空若不空。
不執受色處，亦不壞色處若空若不空；
不執受聲、香、味、觸、法處，亦不壞聲、香、味、
觸、法處若空若不空。
不執受眼界，亦不壞眼界若空若不空；
不執受耳、鼻、舌、身、意界，亦不壞耳、鼻、舌、
身、意界若空若不空。
不執受色界，亦不壞色界若空若不空；
不執受聲、香、味、觸、法界，亦不壞聲、香、味、
觸、法界若空若不空。
不執受眼識界，亦不壞眼識界若空若不空；
不執受耳、鼻、舌、身、意識界，亦不壞耳、鼻、
舌、身、意識界若空若不空。
不執受眼觸，亦不壞眼觸若空若不空；
不執受耳、鼻、舌、身、意觸，亦不壞耳、鼻、舌、
身、意觸若空若不空。
不執受眼觸為緣所生諸受，亦不壞眼觸為緣所生諸受若空若不空；
不執受耳、鼻、舌、身、意觸為緣所生諸受，
亦不壞耳、鼻、舌、身、意觸為緣所生諸受若空若不空。
不執受地界，亦不壞地界若空若不空；
不執受水、火、風、空、識界，亦不壞水、火、風、
空、識界若空若不空。
不執受因緣，亦不壞因緣若空若不空；
不執受等無間緣、所緣緣、增上緣，亦不壞等無間緣、
所緣緣、增上緣若空若不空。
不執受從緣所生諸法，亦不壞從緣所生諸法若空若不空。
不執受無明，亦不壞無明若空若不空；
不執受行、識、名色、六處、觸，受、愛、取、有、生、
老死愁歎苦憂惱，亦不壞行乃至老死愁歎苦憂惱若空若不空。
不執受布施波羅蜜多，亦不壞布施波羅蜜多若空若不空，
不執受淨戒、安忍、精進、靜慮、般若波羅蜜多，
亦不壞淨戒、安忍、精進、靜慮、般若波羅蜜多若空若不空。
不執受內空，亦不壞內空若空若不空；
不執受外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，亦不壞外空乃至無性自性空若空若不空。
不執受四念住，亦不壞四念住若空若不空；
不執受四正斷、四神足、五根、五力、七等覺支、
八聖道支，亦不壞四正斷乃至八聖道支若空若不空。
不執受苦聖諦，亦不壞苦聖諦若空若不空；
不執受集、滅、道聖諦，亦不壞集、滅、道聖諦若空若不空。
不執受四靜慮，亦不壞四靜慮若空若不空；
不執受四無量、四無色定，亦不壞四無量、四無色定若空若不空。
不執受八解脫，亦不壞八解脫若空若不空；
不執受八勝處、九次第定、十遍處，亦不壞八勝處、
九次第定、十遍處若空若不空。
不執受陀羅尼門，亦不壞陀羅尼門若空若不空；
不執受三摩地門，亦不壞三摩地門若空若不空。
不執受空解脫門，亦不壞空解脫門若空若不空；
不執受無相、無願解脫門，亦不壞無相、無願解脫門若空若不空。
不執受極喜地，亦不壞極喜地若空若不空；
不執受離垢地、發光地、焰慧地、極難勝地、
現前地、遠行地、不動地、善慧地、法雲地，亦不壞離垢地乃至法雲地若空若不空。
不執受五眼，亦不壞五眼若空若不空；
不執受六神通，亦不壞六神通若空若不空。
不執受佛十力，亦不壞佛十力若空若不空；
不執受四無所畏、四無礙解、大慈、大悲、
大喜、大捨、十八佛不共法，亦不壞四無所畏乃至十八佛不共法若空若不空。
不執受三十二大士相，亦不壞三十二大士相若空若不空；
不執受八十隨好，亦不壞八十隨好若空若不空。
不執受無忘失法，亦不壞無忘失法若空若不空；
不執受恒住捨性，亦不壞恒住捨性若空若不空。
不執受一切智，亦不壞一切智若空若不空；
不執受道相智、一切相智，亦不壞道相智、一切相智若空若不空。
不執受預流果，亦不壞預流果若空若不空；
不執受一來、不還、阿羅漢果、獨覺菩提，
亦不壞一來、不還、阿羅漢果、獨覺菩提若空若不空。
不執受一切菩薩摩訶薩行，亦不壞一切菩薩摩訶薩行若空若不空；
不執受諸佛無上正等菩提，亦不壞諸佛無上正等菩提若空若不空。 ^1011c18

「所以者何？善現！色不壞空，空不壞色，謂此是色，
此是空；受、想、行、識不壞空，空不壞受、想、
行、識，謂此是受、想、行、識，此是空。 ^1012c7

「善現！眼處不壞空，空不壞眼處，謂此是眼處，
此是空；耳、鼻、舌、身、意處不壞空，空不壞耳、
鼻、舌、身、意處，謂此是耳、鼻、舌、身、意處，此是空。 ^1012c10

「善現！色處不壞空，空不壞色處，謂此是色處，
此是空；聲、香、味、觸、法處不壞空，空不壞聲、
香、味、觸、法處，謂此是聲、香、味、觸、法處，此是空。 ^1012c13

「善現！眼界不壞空，空不壞眼界，謂此是眼界，
此是空；耳、鼻、舌、身、意界不壞空，空不壞耳、
鼻、舌、身、意界，謂此是耳、鼻、舌、身、意界，此是空。 ^1012c16

「善現！色界不壞空，空不壞色界，謂此是色界，
此是空；聲、香、味、觸、法界不壞空，空不壞聲、
香、味、觸、法界，謂此是聲、香、味、觸、法界，此是空。 ^1012c19

「善現！眼識界不壞空，空不壞眼識界，謂此是眼識界，
此是空；耳、鼻、舌、身、意識界不壞空，空不壞耳、
鼻、舌、身、意識界，謂此是耳、鼻、舌、身、意識界，此是空。 ^1012c22

「善現！眼觸不壞空，空不壞眼觸，謂此是眼觸，
此是空；耳、鼻、舌、身、意觸不壞空，空不壞耳、
鼻、舌、身、意觸，謂此是耳、鼻、舌、身、意觸，此是空。 ^1012c25

「善現！眼觸為緣所生諸受不壞空，空不壞眼觸為緣所生諸受，
謂此是眼觸為緣所生諸受，此是空；耳、
鼻、舌、身、意觸為緣所生諸受不壞空，空不壞耳、
鼻、舌、身、意觸為緣所生諸受，謂此是耳、
鼻、舌、身、意觸為緣所生諸受，此是空。 ^1012c28

「善現！地界不壞空，空不壞地界，謂此是地界，
此是空；水、火、風、空、識界不壞空，空不壞水、
火、風、空、識界，謂此是水、火、風、空、識界，此是空。 ^1013a4

「善現！因緣不壞空，空不壞因緣，謂此是因緣，
此是空；等無間緣、所緣緣、增上緣不壞空，
空不壞等無間緣、所緣緣、增上緣，謂此是等無間緣、
所緣緣、增上緣，此是空。 ^1013a7

「善現！從緣所生諸法不壞空，空不壞從緣所生諸法，
謂此是從緣所生諸法，此是空。 ^1013a11

「善現！無明不壞空，空不壞無明，謂此是無明，
此是空；行、識、名色、六處、觸、受、愛、取、有、生、
老死愁歎苦憂惱不壞空，空不壞行乃至老死愁歎苦憂惱，
謂此是行、識、名色、六處、觸、受、愛、取、有、生、
老死愁歎苦憂惱，此是空。 ^1013a13

「善現！布施波羅蜜多不壞空，空不壞布施波羅蜜多，
謂此是布施波羅蜜多，此是空；淨戒、安忍、
精進、靜慮、般若波羅蜜多不壞空，空不壞淨戒、
安忍、精進、靜慮、般若波羅蜜多，謂此是淨戒、
安忍、精進、靜慮、般若波羅蜜多，此是空。 ^1013a18

「善現！內空不壞空，空不壞內空，謂此是內空，
此是空；外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空不壞空，空不壞外空乃至無性自性空，
謂此是外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，此是空。 ^1013a22

「善現！四念住不壞空，空不壞四念住，謂此是四念住，
此是空；四正斷、四神足、五根、五力、七等覺支、
八聖道支不壞空，空不壞四正斷乃至八聖道支，
謂此是四正斷、四神足、五根、五力、七等覺支、
八聖道支，此是空。 ^1013b2

「善現！苦聖諦不壞空，空不壞苦聖諦，謂此是苦聖諦，
此是空；集、滅、道聖諦不壞空，空不壞集、
滅、道聖諦，謂此是集、滅、道聖諦，此是空。 ^1013b7

「善現！四靜慮不壞空，空不壞四靜慮，謂此是四靜慮，
此是空；四無量、四無色定不壞空，空不壞四無量、
四無色定，謂此是四無量、四無色定，此是空。 ^1013b10

「善現！八解脫不壞空，空不壞八解脫，謂此是八解脫，
此是空；八勝處、九次第定、十遍處不壞空，
空不壞八勝處、九次第定，十遍處，謂此是八勝處、
九次第定、十遍處，此是空。 ^1013b13

「善現！陀羅尼門不壞空，空不壞陀羅尼門，
謂此是陀羅尼門，此是空；三摩地門不壞空，
空不壞三摩地門，謂此是三摩地門，此是空。 ^1013b17

「善現！空解脫門不壞空，空不壞空解脫門，
謂此是空解脫門，此是空；無相、無願解脫門不壞空，
空不壞無相、無願解脫門，謂此是無相、
無願解脫門，此是空。 ^1013b20

「善現！極喜地不壞空，空不壞極喜地，謂此是極喜地，
此是空；離垢地、發光地、焰慧地、極難勝地、
現前地、遠行地、不動地、善慧地、法雲地不壞空，
空不壞離垢地乃至法雲地，謂此是離垢地、
發光地、焰慧地、極難勝地、現前地、遠行地、
不動地、善慧地、法雲地，此是空。 ^1013b24

「善現！五眼不壞空，空不壞五眼，謂此是五眼，
此是空；六神通不壞空，空不壞六神通，
謂此是六神通，此是空。 ^1013b29

「善現！佛十力不壞空，空不壞佛十力，謂此是佛十力，
此是空；四無所畏、四無礙解、大慈、大悲、
大喜、大捨、十八佛不共法不壞空，空不壞四無所畏乃至十八佛不共法，
謂此是四無所畏、四無礙解、大慈、大悲、
大喜、大捨、十八佛不共法，此是空。 ^1013c3

「善現！三十二大士相不壞空，空不壞三十二大士相，
謂此是三十二大士相，此是空；八十隨好不壞空，
空不壞八十隨好，謂此是八十隨好，此是空。 ^1013c8

「善現！無忘失法不壞空，空不壞無忘失法，
謂此是無忘失法，此是空；恒住捨性不壞空，
空不壞恒住捨性，謂此是恒住捨性，此是空。 ^1013c10

「善現！一切智不壞空，空不壞一切智，謂此是一切智，
此是空；道相智、一切相智不壞空，空不壞道相智、
一切相智，謂此是道相智、一切相智，此是空。 ^1013c13

「善現！預流果不壞空，空不壞預流果，謂此是預流果，
此是空；一來、不還、阿羅漢果、獨覺菩提不壞空，
空不壞一來、不還、阿羅漢果、獨覺菩提，
謂此是一來、不還、阿羅漢果、獨覺菩提，此是空。 ^1013c16

「善現！一切菩薩摩訶薩行不壞空，空不壞一切菩薩摩訶薩行，
謂此是一切菩薩摩訶薩行，此是空；諸佛無上正等菩提不壞空，
空不壞諸佛無上正等菩提，謂此是諸佛無上正等菩提，此是空。 ^1013c21

「善現！譬如虛空不壞虛空，內虛空界不壞外虛空界，外虛空界不壞內虛空界。 ^1013c26

「如是，善現！色不壞空，空不壞色；受、想、行、
識不壞空，空不壞受、想、行、識。
何以故？如是諸法俱無自性，不可相壞，
謂此是空，此是不空。 ^1013c27

「善現！眼處不壞空，空不壞眼處；耳、鼻、舌、
身、意處不壞空，空不壞耳、鼻、舌、身、意處。
何以故？如是諸法俱無自性，不可相壞，
謂此是空，此是不空。 ^1014a1

「善現！色處不壞空，空不壞色處；聲、香、味、
觸、法處不壞空，空不壞聲、香、味、觸、法處。
何以故？如是諸法俱無自性，不可相壞，
謂此是空，此是不空。 ^1014a5

「善現！眼界不壞空，空不壞眼界；耳、鼻、舌、
身、意界不壞空，空不壞耳、鼻、舌、身、意界。
何以故？如是諸法俱無自性，不可相壞，
謂此是空，此是不空。 ^1014a8

「善現！色界不壞空，空不壞色界；聲、香、味、
觸、法界不壞空，空不壞聲、香、味、觸、法界。
何以故？如是諸法俱無自性，不可相壞，
謂此是空，此是不空。 ^1014a11

「善現！眼識界不壞空，空不壞眼識界；耳、
鼻、舌、身、意識界不壞空，空不壞耳、鼻、舌、
身、意識界。何以故？
如是諸法俱無自性，不可相壞，謂此是空，此是不空。 ^1014a14

「善現！眼觸不壞空，空不壞眼觸；耳、鼻、舌、
身、意觸不壞空，空不壞耳、鼻、舌、身、意觸。
何以故？如是諸法俱無自性，不可相壞，
謂此是空，此是不空。 ^1014a17

「善現！眼觸為緣所生諸受不壞空，空不壞眼觸為緣所生諸受；
耳、鼻、舌、身、意觸為緣所生諸受不壞空，
空不壞耳、鼻、舌、身、意觸為緣所生諸受。
何以故？如是諸法俱無自性，不可相壞，
謂此是空，此是不空。 ^1014a21

「善現！地界不壞空，空不壞地界；水、火、風、
空、識界不壞空，空不壞水、火、風、空、識界。
何以故？如是諸法俱無自性，不可相壞，
謂此是空，此是不空。 ^1014a25

「善現！因緣不壞空，空不壞因緣；等無間緣、
所緣緣、增上緣不壞空，空不壞等無間緣、
所緣緣、增上緣。何以故？
如是諸法俱無自性，不可相壞，謂此是空，此是不空。 ^1014a28

「善現！從緣所生諸法不壞空，空不壞從緣所生諸法。
何以故？如是諸法俱無自性，不可相壞，
謂此是空，此是不空。 ^1014b3

「善現！無明不壞空，空不壞無明；行、識、名色、
六處、觸、受、愛、取、有、生、老死愁歎苦憂惱不壞空，空不壞行乃至老死愁歎苦憂惱。
何以故？如是諸法俱無自性，不可相壞，
謂此是空，此是不空。 ^1014b6

「善現！布施波羅蜜多不壞空，空不壞布施波羅蜜多；
淨戒、安忍、精進、靜慮、般若波羅蜜多不壞空，
空不壞淨戒、安忍、精進、靜慮、般若波羅蜜多。
何以故？如是諸法俱無自性，不可相壞，
謂此是空，此是不空。 ^1014b11

「善現！內空不壞空，空不壞內空；外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空不壞空，空不壞外空乃至無性自性空。
何以故？如是諸法俱無自性，不可相壞，
謂此是空，此是不空。 ^1014b15

「善現！四念住不壞空，空不壞四念住；四正斷、
四神足、五根、五力、七等覺支、八聖道支不壞空，空不壞四正斷乃至八聖道支。
何以故？如是諸法俱無自性，不可相壞，
謂此是空，此是不空。 ^1014b21

「善現！苦聖諦不壞空，空不壞苦聖諦；集、
滅、道聖諦不壞空，空不壞集、滅、道聖諦。
何以故？如是諸法俱無自性，不可相壞，
謂此是空，此是不空。 ^1014b26

「善現！四靜慮不壞空，空不壞四靜慮；四無量、
四無色定不壞空，空不壞四無量、四無色定。
何以故？如是諸法俱無自性，不可相壞，
謂此是空，此是不空。 ^1014b29

「善現！八解脫不壞空，空不壞八解脫；八勝處、
九次第定、十遍處不壞空，空不壞八勝處、
九次第定、十遍處。
何以故？如是諸法俱無自性，不可相壞，
謂此是空，此是不空。 ^1014c3

「善現！陀羅尼門不壞空，空不壞陀羅尼門；
三摩地門不壞空，空不壞三摩地門。
何以故？如是諸法俱無自性，不可相壞，
謂此是空，此是不空。 ^1014c7

「善現！空解脫門不壞空，空不壞空解脫門；
無相、無願解脫門不壞空，空不壞無相、無願解脫門。
何以故？如是諸法俱無自性，不可相壞，
謂此是空，此是不空。 ^1014c10

「善現！極喜地不壞空，空不壞極喜地；離垢地、
發光地、焰慧地、極難勝地、現前地、遠行地、
不動地、善慧地、法雲地不壞空，空不壞離垢地乃至法雲地。
何以故？如是諸法俱無自性，不可相壞，
謂此是空，此是不空。 ^1014c14

「善現！五眼不壞空，空不壞五眼；六神通不壞空，空不壞六神通。
何以故？如是諸法俱無自性，不可相壞，
謂此是空，此是不空。 ^1014c19

「善現！佛十力不壞空，空不壞佛十力；四無所畏、
四無礙解、大慈、大悲、大喜、大捨、十八佛不共法不壞空，空不壞四無所畏乃至十八佛不共法。
何以故？如是諸法俱無自性，不可相壞，
謂此是空，此是不空。 ^1014c21

「善現！三十二大士相不壞空，空不壞三十二大士相；
八十隨好不壞空，空不壞八十隨好。
何以故？如是諸法俱無自性，不可相壞，
謂此是空，此是不空。 ^1014c26

「善現！無忘失法不壞空，空不壞無忘失法；
恒住捨性不壞空，空不壞恒住捨性。
何以故？如是諸法俱無自性，不可相壞，
謂此是空，此是不空。 ^1014c29

「善現！一切智不壞空，空不壞一切智；道相智、
一切相智不壞空，空不壞道相智、一切相智。
何以故？如是諸法俱無自性，不可相壞，
謂此是空，此是不空。 ^1015a3

「善現！預流果不壞空，空不壞預流果；一來、
不還、阿羅漢果、獨覺菩提不壞空，空不壞一來、
不還、阿羅漢果、獨覺菩提。
何以故？如是諸法俱無自性，不可相壞，
謂此是空，此是不空。 ^1015a7

「善現！一切菩薩摩訶薩行不壞空，空不壞一切菩薩摩訶薩行；
諸佛無上正等菩提不壞空，空不壞諸佛無上正等菩提。
何以故？如是諸法俱無自性，不可相壞，
謂此是空，此是不空。」
大般若波羅蜜多經卷第三百八十九
 ^1015a11
