^bk974f【】
jing:: 佛頂尊勝陀羅尼別法
translator:: 龜茲國僧若那奉　詔譯
口問筆綴，授與崇福寺僧普能，因即流布。 ^396b13

先畫像。凡欲受持此呪者，先須畫像。
畫像須好絹用白#CB00626;三幅高一丈，
彩色中勿用皮膠，須用香汁。
畫人須清淨不喫葷辛，從月一日起首畫，滿七日須造了。
當作甘露山，山中作雜樹木、華菓、流泉、鳥獸。
山中心作禪窟，窟內作釋迦牟尼佛結跏趺坐，
左邊作天主帝釋，一切眷屬圍繞，右邊作乾闥婆兒名善住，
顏端嚴似菩薩，頂髻衣冠亦復如是，以種種瓔珞華冠嚴飾，
又似白疊斜勒左臂，右手把毬杖。
又作乾闥婆眷屬圍繞善住，歌舞作樂。
佛左右各作兩箇四天王及諸眷屬。
又於佛左邊作梵天王并魔王。
畫像了，即須作壇受法。 ^396b14

結壇。此壇法者，先覓淨地，勿令有瓦石。
以五香湯和黃士，泥地方圓一杖。
於壇中心方圓周內闊一肘內，畫佛頂螺髻青色。
於壇四面外，名安飲食，面別七盆。
四方安香爐一具，燒諸名香。
南門安一銅瓶，滿盛五香水。
南門安帝釋坐處。
東門安乾達婆兒善住座。
呪師於西門坐，面向東，佛像面向西。
又以五色綵幡立於壇外四邊。
又著五盞燈。中心一盞高著，四角各一盞，如下似塔形。
壇內散諸雜華。供養物等並於壇外安置，勿於壇內。
作法七日，於七日內，誦數滿萬遍了，佛頂山放大光明。
呪師七日內，數數發露懺悔，起大悲願。
當爾之時，即得法成，更莫疑盧之。
乾心供養，生福無量。 ^396b27

一法：若人欲得壽命長遠，不墮地獄惡道、
餓鬼、畜生、阿修羅道，及滅諸重罪者，每時至心誦此真言二十一遍，
起大悲願，憐愍一切眾生，即得十障五逆消滅。 ^396c12

二法：若人有飛騰羅利鬼神入國，恐怖亂惱一切人者，
常即結印稱「南無佛」，心心憶念，誦此陀羅尼，即得如上諸難悉皆消滅。 ^396c16

三法：若有不信人者，但制心一處，當作此法印，
得大驗已，即令不信者悉得信受。
若作法得驗之時，當有白旋風來入身，身所有麁惡重黑皮及諸厄難出風吹。
惡皮變退，厄難重障風吹消滅畫之。 ^396c19

四法：若人欲得威力自在者，於七日內，對四方誦呪。
以種種穀作人形，安置四方，必得所願如意。 ^396c24

五法：欲得滅自身重罪者，即於城門底作前法。 ^396c27

六法：欲得滅先亡罪者，即於十字街頭作前法。 ^396c29

七法：欲得一切眾生罪滅者，即於佛前作前法。 ^397a2

八法：欲得救地獄若眾生者，每時結佛頂印誦呪，
即向四方散，即得罪障消滅。 ^397a4

九法：欲施餓鬼漿水者，呪淨水七遍，以水散灑四方，
作施彼鬼之心，鬼等悉得甘露水喫之。 ^397a6

十法：若欲救畜生罪苦者，呪黃土二十一遍，
散畜生上及四方，即得罪障消滅。 ^397a9

十一法：欲得救人天罪苦及墮落恐怖，
剪五色雜綵華，誦呪華散三寶及佛頂上，即得一切罪垢消滅。 ^397a11

十二法：若有王難、官難、甲兵、口舌等難起時，
呪五香水二十一遍，以香湯洗佛及灌頂，即得安樂。 ^397a14

十三法：若沙門、婆羅門、毘舍、首陀及四眾等，
欲得福報具足，每日發願懺悔，誦此陀羅尼，以此功德迴施眾生。
但作此願，必得如願，一切罪障皆消滅。 ^397a17

十四法：欲得滅一切眾生罪障滅者，當以五色破帛作拂，
用當拂誦呪二十二遍，拂故佛身經，至心作印，
誦呪二十一遍，一生罪即消滅。 ^397a21

十五法：若有口舌者，取蜜淨器盛，以朱砂和蜜，
呪二十一遍，即以朱蜜塗一百軀佛像唇口，
便得口舌消滅，得福無量。 ^397a25

十六法：若人長病在床，復有人欲須一切人愛念恭敬，
欲救一切世及出世事必得定成者，若被鬼神鬪亂夢想顛倒者，
當以金薄一百薄，呪二十一遍，用帖百佛像頂前，
作摩尼寶珠形，一切罪銷，求得如意。 ^397a28

十七法：若國內被神鬼作病，及時氣疫病流行，
當於四城門以青紙寫呪，白檀作函盛之，
以蠟印，當城門立之，以五色傘蓋函，門門安置一本，即疫疾鬼病皆悉消滅不敢來。 ^397b4

十八法：若有國內五穀不熟，風雨不時，
當以白絹作幡，畫佛頂印，呪於幡上，立於一百八十尺剎上，
正滿著之，即得風雨調順、五穀成熟、人人安樂，
即得惡鬼風神迴心向善，阿修羅王不能障礙。 ^397b8

十九法：若多雨不止者，即以緋絹書上呪，
呪二十一遍，立著剎上，即得天雨時晴。 ^397b13

二十法：若諸怨家賊起時國內，以青絹書呪二十一首，
中心畫乾闥婆兒善住，兩手調弓箭，立於正東剎上，即得怨賊之難亦得自退散走。 ^397b15

二十一法：若有國土災禍至，當以雜物作一百八箇浮圖相輪，
又打葉各書呪十本，於一一相輪置上頭，
函內盛之，即得災禍消盡福祚延命。 ^397b19

二十二法：若有眾多貴人賤人，欲得常擁護，
及自身所求財寶稱意，當起善心，敬禮無時。
佛像前結印，誦呪七遍，瞻仰佛面目不動。
如此作法，即得種種福德充足，命終之後，不入地獄惡道。 ^397b23

二十三法：若有女人欲得男子者，於一百日造美飲食，
施與貧兒病者食，食時口誦呪莫絕。
如此作之，必得有男子身。 ^397b28

二十四法：若夫婦相憎，取絹帛呪之二十一遍，
當作衣著，夫婦相戀。 ^397c2

二十五法：有女嫁，施與現前僧喫，即得嫁，長定決無疑。 ^397c4

二十六法：若有人及國王、大臣、百官等不信佛法，
取無瘡瘢黃乳牛三頭，呪水草二十一遍與牛喫。
日欲出時取乳，以銀器盛之，又呪乳二十一遍，即於四方淨地寫之。
其將乳人須著白衣，口云：「乾闥婆兒善住及帝釋，今此事當自處分。」
呪師當即入城，國王、大臣、外道、不信佛法人等，
見此呪師深生歡喜，呪師所說，悉皆信受深心讚。 ^397c6

二十七法：有人所在住處界內，有惡鬼神、
惡龍，池內若龍又出來者，呪師語言：「莫損此界內眾生。」
令依舊安置。若薄媚不出，惡業不止，即呪砂二十一遍，
散於龍，即呪龍二十一遍，莫遣東西。
若鬼神，呪餘食二十一遍以施之，呪師言：
「我語汝，若不損害眾生，任汝此住；若損害眾生者，須即出界。」
宜告其鬼神。若薄媚不受處分，即作鐵橛長二十二指，
呪二十一遍，即於入地。
鬼等散出去，呪師仍安置鬼神遣得所。
又造言：「一如處分，不得東西。」 ^397c14

二十八法：若呪師每出行之時，作一拂呪之一百八遍持行，
若逢諸畜生等，遙拂之一遍，即得畜生離苦解脫。 ^397c24

二十九法：若欲令先亡離苦解脫，當屍陀林中安坐，
七日日別三時誦呪，任意多少。
七日滿已，即以呪師所坐土散於四方。
當散之時，離惡道即生天上。 ^397c27

三十法：若人雇賣不信、所求不稱意者，
呪師結印誦二十一遍，安置善住形像前，
於密處供養，即得所求雇賣稱意歡喜。 ^398a2

三十一法：若人欲入山林，遇逢師子、虎、
狼、毒蛇、惡獸者，欲入之時，須於山頭誦呪一百八遍呪黃土，
以土口含，數呵氣。
入於山中，口云：「惡毒禽獸等所有惡毒皆盡消滅，此地屬我。
若能於我法行者，任意聽住。
若不能依行者，即宜急出去。
若不出者，口塞不開！」
呪師見此禽獸虎狼口閉者，即須集之一處，
以手摩娑其頭上，呪之二十一遍。
師云：「我和上令開汝口，旋出界外守護此地，勿令損此界內眾生。」
呪之發去，仍須著所安置令盡得所。
呪師坐山中二月餘日，更不得坐。
即須且東西去，已後更來坐。
若其久住者，禽獸即不安穩。
知之。 ^398a5

三十二法：若人入山中，有慳鬼神慳龍等，
不許呪師於此山中隱者，呪師見知此事，即依法處分。
師云：「我樂此地，是儞與我。
若其許我，當共汝住。
若不許者，汝即須出界於三百由旬外安置。
若其薄媚不受勸諫者，我即禁繫汝，不令東西。」
呪師釘鍼橛如其法，彼諸禽獸於一百由旬外，
始得安置，不敢入界。 ^398a18

三十三法：有諸龍被外道禁繫者，致令國內無風雨。
呪師當於有龍泉邊作一小壇，以桑木根作橛八箇，
安於壇中，又乳酪三椀，安置壇上，總呪橛子等一百八遍，
即以木橛釘泉四伴處，又以乳酪寫於池水中，
以金簿葉書呪，著荷葉上著泉中。
呪師云：「善知識今有厄難，被諸外道禁繫，
今此作法已訖，以陀羅尼擁護汝。」
發盡已收飲食，其荷葉與金薄呪等，即投水底去，
呪師呵氣三回，外道禁法即使被懷，其龍即得解脫無難。
其龍當出來供養呪師。
龍云：「曹主有何處分？」
呪師云：「汝可每依時節興雲致雨，將此陀羅尼頂上安置，
令汝永得安樂，無諸災難。」 ^398a25

三十四法：若大水泛漲損人者，即呪師呪水二十一遍，
散大水中，更不泛溢。 ^398b9

三十五法：若常念誦，速得決定生諸淨土，永得安樂。 ^398b11

三十六法：若人日日諸千遍并詰印者，
得金剛不懷身，此生即證無生法忍。 ^398b13

三十七法：若人日日誦一百八遍并結印，
速得十方諸佛為授記，決定無疑。 ^398b15

三十八法：若人四方四面誦二十一遍并結印，
為眾生稱名者，并散散印一遍，得一切魔王、
鬼神、毘那夜迦、諸惡鬼王、龍等敬愛守護，一切所須悉皆自至。
顏色姣美，福德無量，功德無邊，十方諸佛讚嘆，何況餘人？
但制心一處持誦，速證無生法忍，十方淨土隨意受生，蓮華化生得證佛果。
尊勝陀羅尼別法
 ^398b17
