
other:: 勅修百丈清規卷第七
editor:: 大智壽聖禪寺住持臣僧德煇奉　勅重編
corrector:: 大龍翔集慶寺住持臣僧大訴奉　勅校正
other:: 
## 板帳式
板帳式
今具估唱亡僧某甲稱呼衣鉢鈔收支下項。 ^1149b11

一收鈔一千貫文〔係唱衣鈔收到。
或別有收鈔名目。
逐一列寫〕 ^1149b12

支鈔九十一貫文〔係板帳支行〕開具內一十五貫文
〔回龕〕 ^1149b13

三貫文〔回祭〕　三貫文〔設粥〕 ^1149b15

一貫文〔龕前燈油〕　十貫文〔筆紙造單幡花雪柳〕 ^1149b16

一貫文〔淨髮〕　二貫伍伯文〔移龕擡亡〕 ^1149b17

伍伯文〔燒浴湯〕　二貫文〔浴亡〕 ^1149b18

一貫文〔直靈上粥飯〕　伍伯文〔庫司客頭報造祭〕 ^1149b19

伍伯文〔釘掛祭筵〕　伍伯文〔管計出椀楪〕 ^1149b20

伍伯文〔庫子出給造祭〕　伍伯文〔監厨造食〕 ^1149b21

伍伯文〔庫司茶頭上茶湯〕　伍伯文〔參頭差撥行者〕 ^1149b22

二貫文〔堂司行者報眾〕　伍伯文 ^1149b23

伍伯文〔方丈聽叫捧香合〕　十貫文〔行堂諷經〕 ^1149b24

一貫文〔貼堂司行者鳴廊板〕　二貫文
〔四寮茶頭供應〕 ^1149b25

一十伍貫文〔舁龕〕　一貫文〔打鈸〕 ^1149b26

三貫文〔鼓樂〕　三貫文 ^1149b27

伍伯文〔俵雪柳柴枝〕　一貫文〔化亡〕 ^1149b28

三貫文〔方丈一行人僕送喪〕　一貫文
〔四寮人力扛橙卓〕 ^1149b29

伍伯文〔貼堂司行者呈衣〕　伍伯文〔堂司行者唱衣〕 ^1149c1

伍伯文〔貼供頭遞唱衣標〕　伍伯文〔供頭收衣〕 ^1149c2

伍伯文　伍伯文〔收骨〕 ^1149c3

一貫文〔擡灰函〕　一貫文〔直塔〕共支行 ^1149c4

支鈔二伯七十貫文〔係板帳支行外三七抽分歸常住。
計上件支行〕 ^1149c5

支鈔一伯三十伍貫文〔佛事錢〕 ^1149c6

開具內二十貫〔秉炬〕 ^1149c7

一十貫〔貼秉炬佛事〕　四十貫〔鎖龕起龕起骨入塔〕 ^1149c8

二十貫〔貼上四項佛事〕　三十貫〔維那山頭佛事知客侍者把帳〕 ^1149c9

一十伍貫〔貼上三項佛事〕　共支行 ^1149c10

支鈔一十伍貫文〔首座主喪。
都寺押喪。維那主磬。
各伍貫文。計上件支行〕 ^1149c11

支鈔九貫文 ^1149c12

支鈔一十伍貫文 ^1149c14

支鈔二十貫文〔方丈兩序僉單。
方丈雙分。計上件支行〕 ^1149c15

支鈔四伯四十四貫伍伯文 ^1149c16

除支外見管鈔伍伯文〔收堂司公用〕 ^1149c18

右具如前 ^1149c19

年　月　日堂司行者　某　具 ^1149c20

把帳　侍者　某押　知客　某押 ^1149c21

直歲　　　知殿 ^1149c22

典座　　　知浴 ^1149c23

副寺　　　藏主 ^1149c24

維那　　　藏主 ^1149c25

副寺　　　書記 ^1149c26

監寺　　　首座 ^1149c27

都寺　　　首座　某押〔兩序並同〕 ^1149c28

住持　　　　　　押 ^1150a1

板帳之設。蓋古者凡立成式必書諸板。
示不可移易也。故叢林亡僧有板帳焉。
凡僧亡以其所有衣物。
對眾估唱懲貪積也。
估唱得錢必照板帳。
支用外其錢作三七。
抽分歸常住〔百貫抽三十貫。
不滿百貫則不抽分〕餘則均俵僧眾。
經資一伯則佛事一貫。
方丈倍之。以一千貫為率條列于前。
約其成式多則增而上之。
少則降而殺之。臨時又量眾。
隨宜以斟酌之。 ^1150a2

大眾章終
other:: 
#  8 節臘章
節臘章第八 ^1150a12

僧不序齒而序臘以別俗也。
西域三時以一時為安居。
出入有禁止。凡禪誦行坐依受戒先後為次。
而制以九旬策勳于道。
以三旬營資身之具。
使內外均養身心俱安也。
剋期進修不捨寸陰。
護惜生命行兼慈忍。
旨哉聖訓萬世永遵。
而五竺地廣暑寒霖潦氣候之弗齊。
故結制有以四月五月十二月。
然皆始以十六日。
所謂雨安居者。因地隨時惟適之安。
或曰坐夏或曰坐臘。
戒臘之義始此。如言驗蠟人氷以坐臘之人。
驗其行猶氷潔。或謂埋蠟人於地。
以驗所修之成虧者。
類淫巫俚語庸非相傳之訛耶。
且吾所修證聖不能窺。
豈外物可測其進退哉。
今禪林結制以四月望。
解以七月望者　若先一日講行禮儀而期內得專志於道故略繁文。
亦隨方毘尼。或議不如法而不知其得法外意也。
中土以冬為一陽之始。
歲為四序之端。物時維新人情胥慶。
禮貴同俗化在隨宜故。
以結解冬年為四大節。
周旋規矩。聳觀龍象之筵。
主賓唱酬。兼聞獅子之吼。
禮文秩猗歟盛哉。
other:: 
## 夏前出草單
夏前出草單 ^1150a14

叢林以三月初一日。
出草單。見後方丈止掛搭。
堂司依戒臘牌寫僧數。
令行者先呈首座。
次呈住持。兩序掛僧堂前。
備卓子列筆硯于下。
凡三日皆齋後出。
或有差誤請自改正。
蓋防初上床曆。一時恐有錯亂。
又眾多或致漏落。
將寫圖帳故先具草單。
各當自看本名戒次高下。
近來好爭作閙者。
往往恃強挾私。爭較名字。
是非互相塗抹。喧譁撓眾犯者合擯。
果有冐名越戒者。
惟當詳稟。維那首座。
覆住持處置。 ^1150b6

草單式〔戒次朱書名字墨書〕 ^1150b16

清眾戒臘　威音王戒　陳如尊者 ^1150b17

堂頭和尚　至元幾戒　元貞幾戒 ^1150b18

某甲上座　某甲上座　大德幾戒 ^1150b19

至大幾戒　某甲上座　某甲上座 ^1150b20

右具如前。恐有差誤請自改正。
伏幸眾悉。 ^1150b21

今月　日　堂司　某　具
other:: 
## 新掛搭人點入寮茶
新掛搭人點入寮茶 ^1150b22

新掛搭人入寮後。
照列納陪寮錢若干。
候寮元輪排。當在何日。
掛點茶牌報眾。書云須各備小香合具威儀。
預列眾寮前右邊立候眾下堂。
茶頭即鳴寮前板。
眾至揖迎歸位立定。
點茶人列一行問訊。
揖坐坐畢。分進中爐上下間爐前。
燒香人多不過九人。
則三三進前退步。
轉身須相照顧詳緩。
列一行問訊仍分進爐前問訊退。
仍一行列問訊而立。
謂之揖香。鳴寮內小板二下。
行茶遍。瓶須從穿堂入。
仍如前進前問訊復退作一行。
問訊謂之揖茶。鳴小板一下收盞眾起立定。
寮元出爐前對點茶人代眾謝茶。
眾人就位同時合掌謝畢。
寮元復位。點茶人復一行列問訊。
再各分進鑪前問訊。
謂之謝眾臨。仍退作一行問訊。
鳴寮前板三下。大眾和南而散。
寮元隨令茶頭請點茶人獻茶。
候點入寮茶畢寮〔元逐日衣戒具名點戒臘茶。
行體並同前〕。
other:: 
## 出圖帳
出圖帳 ^1150b24

草單已定。堂司依戒臘寫楞嚴圖念誦巡堂圖被位圖鉢位圖
〔式前後互見〕戒臘牌。
惟鉢位圖當分十六板〔餘隨僧堂大小不拘〕除單寮西堂首座勤舊。
排板頭外。其餘並依戒臘。
舊以送蒙堂者排副鉢。
後因爭兢不排。悉依戒次具草本。
呈首座。次呈住持看定方寫諸圖。
正本再呈。惟鉢位圖貼僧堂前後門。
other:: 
## 眾寮結解特為眾湯
眾寮結解特為眾湯〔附建散楞嚴〕 ^1150c11

四月初待眾詣方丈謝掛搭罷。
堂司圖帳已定。寮元依戒排經櫃圖。
茶湯問訊圖。清眾戒臘牌。
入寮資次牌淨髮牌。
夏中行茶湯瓶盞圖〔兄弟結緣隨意書名〕圖成大眾和南時俱出於穿堂。
十二日午後堂司行者覆住持兩序。
諸寮掛諷經牌報眾寮元洒掃眾寮預具狀見後。
貼寮前下間。請合寮尊眾。
特為湯鋪設照牌。
觀音前設供養。上下間排香爐燭臺。
預煎湯寮元親送方丈。
令茶頭分送諸寮。
俱畢鳴寮內小 [fg_../figures/T/T48p1151_01.gif]板。
先講小座湯亦設照牌。
特為寮主副寮楞嚴頭行瓶盞人。
請寮長光伴揖坐。
燒香揖香歸位坐行湯畢。
方鳴寮前板。寮長大眾入座。
請維那侍者。光伴與寮元分手位。
寮長對面位。大眾依戒四案位。
寮主副寮分案行禮。
皆巡問訊。入座揖坐燒香揖香。
鳴寮內板二下。行湯遍揖湯。
又鳴板一下收盞畢寮長進爐前謝湯畢。
鳴寮前板三下退座。
兩序入寮首座都寺各燒香歸班位立。
寮元於門外右立。
伺迎住持入燒香立定。
寮元於西序班末後立。
出燒香禮拜楞嚴頭舉呪。
回向畢。寮元送住持出。
七月十二日禮同。 ^1150c20

守寮比丘　某　右某啟取今晚就寮煎湯 ^1151b13

狀　一中特為　合寮尊眾聊旌　某制之儀伏 ^1151b14

望　眾慈同垂 ^1151b15

光降謹狀　今月　日守寮比丘　某　狀 ^1151b16

式　可漏子狀請　合寮尊眾禪師　守寮比丘 ^1151b17

某謹狀
other:: 
## 楞嚴會
楞嚴會 ^1151b18

四月十三日啟建。
堂司預照大眾戒臘寫圖見後。
浴佛日諸圖帳俱同出鋪殿前。
請書記製疏語。維那先期擇有音聲者為楞嚴頭。
引詣方丈庫司問訊。
皆請點心。維那光伴至期寫普回向偈
〔偈見後乃真歇了禪師製〕貼殿內左右柱上。
有處見成刻碑則掛牌。
堂司行者隔宿報眾云就掛諸寮諷經牌。
次日粥罷。候殿上排辦畢。
覆兩序次覆住持。
自眾寮前鳴板。起巡廊鳴遍。
鳴方丈板。住持出。
鳴庫堂前大板三下。
鳴大鍾僧堂鍾殿鍾。
住持至佛前燒香上茶湯畢歸位行者鳴鈸。
維那揖住持兩序出班燒香白佛宣疏畢。
楞嚴頭唱。楞嚴眾和畢。
仍作梵音。唱念經首序引畢。
方舉呪。呪畢唱摩訶。
眾和畢。維那回向云每日粥罷少歇。
伺眾更衣。堂司行者覆兩序。
次覆住持。然後巡廊鳴板各三下遍。
住持出則鳴大板三下。
不出則不鳴。鳴僧堂鐘殿鐘不鳴大鐘。
集眾諷呪畢。楞嚴頭舉普回向偈。
大眾同聲念。如遇旦望則祝聖壽。
係維那回向至七月〔十三日。
滿散禮同。但楞嚴頭唱念呪尾之末章維那回向而散〕。
^cb1151e1 [fg_../figures/T/T48p1151_02.gif] ^1151c2

上來現前比丘眾　諷誦楞嚴祕密呪 ^1152a1

回向護法眾龍天　土地伽藍諸聖造 ^1152a2

普　三塗八難俱離苦　四恩三有盡沾恩 ^1152a3

回　國界安寧兵革銷　風調雨順民康樂 ^1152a4

向　一眾熏修希勝進　十地頓超無難事 ^1152a5

偈　山門鎮靜絕非虞　檀信歸依僧福慧 ^1152a6

十方三世一切佛　一切菩薩摩訶薩 ^1152a7

摩訶般若波羅密 ^1152a8

疏語〔啟建〕金由淬礪之精其鋒莫挫。
鏡假鍊磨之瑩則照不昏。
故　先聖顯抑揚之機　為眾生破微細之惑。
摩登慶喜　妙協冥權　世尊文殊特彰化軌　闡一代教觀則有觀有教　示密因修證而無證無修　明真見而息諸塵。
空花無蒂　居正定以制群動。
止水不波。顧末裔之何知。
誦　遺言而自警。
伏願促恒河沙劫為一念。
無間長期。會十方剎土以同居。
咸成　正覺　〔滿散〕睠此林園宛爾　祇桓精舍　現前海眾儼然　一會靈山　括大千於微塵　融三際於當念。
屬休夏之自恣。無犯無持。
總萬象以交參。孰凡孰聖。
人人妙覺。剎剎毘盧　示現千百億身　超越五十七位。
以指喻指之非指。
指亦俱亡。似空藏空而合空。
空寧可餉　為憐幼穉　特獎愚蒙。
遵　遺教以受持。
賴　安居之無障。
伏願奢摩寂靜具足諸塵勞門　大用繁興等入首楞嚴定。
other:: 
## 戒臘牌
戒臘牌 ^1152a9

堂司侍司眾寮預依戒臘寫造。
至十四日午後。堂司牌列僧堂前上間。
侍司牌列法堂下間。
眾寮牌列寮內。各備香几爐燭供養。
大眾各炷香展拜畢。
仍各收牌掛起。
other:: 
## 方丈小座湯
方丈小座湯 ^1152a27

四節講行按古有三座湯。
第一座分二出。特為東堂西堂請首座。
光伴第二座分四出。
頭首一出。知事二出西序勤舊三出。
東序勤舊四出。西堂光伴第三座位。
多分六出。本山辦事。
諸方辦事。隨職高下分坐。
職同者次之。首座光伴侍司預備草圖。
呈方丈議定。至日依名書照牌。
午後備卓袱。作一二三座。
陳列寢堂下間。東西堂前堂首座都寺係請客侍者。
各詣寮觸禮拜請云。
堂頭和尚請今晚就寢堂。
特為獻湯。餘頭首辦事名勝方丈客頭行者請云。
方丈和尚參前請就寢堂。
特為獻湯。寢堂釘掛排位。
秉燭裝香畢。客頭行者覆侍者。
次覆方丈鳴鼓。初座客集侍者揖引。
至住持前問訊依照牌入位立定。
燒香侍者請客侍者分往特為人前。
巡問訊揖坐已。復位並立。
燒香侍者進前燒香。
仍歸位。與請客侍者同時轉身分巡問訊揖香。
候鳴板二下行湯遍。
仍巡揖湯畢。燒香侍者進燒光伴香。
鳴板一下收盞鳴鼓五下退座。
三座行禮並同。叢林以茶湯為盛禮。
近來多因爭位次高下。
遂寢不講。住持當力行之。
江湖老成當力從臾之。
庶將來知所矜式云。 ^1152b2

 [fg_../figures/T/T48p1152_01.gif]
other:: 
## 四節土地堂念誦
四節土地堂念誦 ^1152b24

凡遇節。先一日午後土地堂嚴設供養。
排香燭臺凡爐瓶。
堂司行者報眾掛念誦牌。
巡廊鳴板與三八同。
眾集相對雁立。住持先祖堂。
次大殿炷香三拜。
鳴大板三下。鳴大鍾。
住持至〔大眾俛首合掌為迎住持。
侍者隨後。只當叉手而過〕燒香歸位。
行者鳴鈸維那出揖班上香畢。
念誦回向〔見後〕。 ^1152b28

切以。薰風扇野。炎帝司方。
當法王禁足之辰 ^1152c5

乃釋子護生之日。
恭裒大眾肅詣靈祠。
誦持 ^1152c6

萬德洪名。回向合堂真宰。
所祈加護得遂安 ^1152c7

四　居。仰憑大眾念云云。 ^1152c8

切以。金風扇野白帝司方。
當覺皇解制之辰 ^1152c9

節　是法歲周圓之日。
九旬無難一眾咸安。
誦持 ^1152c10

萬德洪名。仰答合堂真宰。
仰憑大眾念云云。 ^1152c11

念　切以。時臨亞歲節屆書雲。
當一陽來復之辰 ^1152c12

乃萬彙發生之始。
恭裒大眾肅詣靈祠。
誦持 ^1152c13

誦　萬德洪名。回向合堂真宰。
仰憑大眾念云云。 ^1152c14

切以。化工密運歲曆云周。
咸忻四序之安。將 ^1152c15

回　啟三陽之慶。
恭裒大眾肅詣靈祠。
誦持萬 ^1152c16

德洪名。回向合堂真宰。
仰憑大眾念云云。 ^1152c17

向　上來念誦功德回。
向當山土地列位護伽藍神 ^1152c18

合堂真宰。所冀。神功叶贊。
發揮有利之勛。 ^1152c19

梵苑超隆。永錫無私之慶。
再勞尊眾念十方 ^1152c20

三世一切云云四節並同。
other:: 
## 庫司四節特為首座大眾湯
庫司四節特為首座大眾湯 ^1152c21

念誦罷。就僧堂講禮。
都寺預於齋退具湯榜見後。
即令客頭行者備柈袱爐燭。
詣前堂首座前。插香觸禮一拜。
稟云以榜呈納首座。
隨令本寮茶頭遞付供頭。
貼僧堂前下間。庫司客頭隨覆云〔拜請湯罷就座藥石〕都寺懷香詣方丈。
觸禮一拜請云仍分付客頭。
請勤舊蒙堂諸寮。
各掛點湯牌。逐一請已。
僧堂前列照牌。設首座與住持對面位。
上下間安大眾位。
差行者專直特為人。
念誦畢。即鳴齋鼓一通。
大眾歸鉢位。頭首一班齊歸前板。
都寺隨入揖首座離位。
却揖以次頭首進板首。
隨送首座歸位。從聖僧後。
右出堂外。迎住持入堂。
供頭緩鳴堂前鍾七下。
送住持入位。仍往首座前揖坐。
仍如前出從首座板。
起巡堂一匝。外堂上下間。
歸堂中立問訊眾坐。
進前燒香次上下間外堂歸香合安元處。
即往特為人前問訊。
右出住持前問訊。
仍巡問訊一匝。及外堂歸堂中問訊側立。
鳴堂前鍾二下。先進特為人與住持湯。
次行大眾湯遍瓶出。
往特為人前問訊。
右出聖僧前。大展三拜。
仍巡堂一匝。出外堂巡畢。
引全班入住持前行禮。
初展云再展云〔即日時令謹時恭惟。
堂頭和尚尊候起居多福〕退觸禮三拜畢。
轉身引從聖僧後轉。
右出堂前排立。首座隨出對觸禮一拜謝湯。
復從上間入特為位。
都寺復歸中燒香〔為藥石故〕而退。
堂司行者喝云〔請大眾下鉢〕行者進住持特為人卓。
大眾展鉢行藥石食畢鳴鼓三下退座。
方丈預出免人事榜云〔某節並就來日法堂上人事例免到方丈伏希眾悉　住山某　咨白〕
貼僧堂上間。不鳴放參鍾〔各鄉曲依所出榜詣各處團拜〕四節並同。
惟冬節湯罷行糍果。
方行藥石。 ^1152c23

湯　庫司今晚就雲堂點湯一中。
特為首座大眾。 ^1153a23

聊旌某節之儀。伏望眾慈同垂光降。 ^1153a24

榜　今月　日庫司比丘某等敬白
other:: 
## 結制禮儀
結制禮儀 ^1153a25

至日五更兩序大小勤舊。
江湖辦事鄉曲法眷小師。
皆當詣方丈插香展禮。
若見僧堂前出免人事榜。
則不必往。侍者覆方丈令行者報眾掛上堂牌。
粥罷。住持說法畢。
詳白行禮始末云下座行者即進香燭臺几爐瓶。
作一字排列畢。西堂進前人事。
次知事進插香。初展云〔此際安居獲奉巾瓶。
惟仗法力資持願無難事〕再展云退觸禮三拜。
住持答一拜。次首座領眾插香。
勤舊諸寮皆隨後。
次第插香。展禮致詞並與前同。
眾退住持趺座侍者小師插香展拜。
次參頭領眾行者插香禮。
拜。次作頭領老郎諸直廳轎番人僕等參拜。
首座領眾。詣庫司。
人事觸禮三拜。後堂首座領眾。
歸僧堂前下間。立定。
前堂首座居上間。
堂司行者喝云對觸禮三拜畢。
依念誦圖立。首座領眾。
巡入堂內歸位立。
侍者暫到巡半堂。
侍者於聖僧龕後立。
暫到向侍者立定。
首座離位進聖僧前燒香。
大展三拜。巡堂一匝。
復位喝云。首座禮謝大眾。
對觸禮三拜畢。知事入燒香展拜巡堂畢排立聖僧板頭。
喝云〔知事禮謝大眾〕對觸禮三拜畢不出堂。
住持入堂燒香展拜巡堂歸位喝云〔堂頭和尚與大眾人事〕
普觸禮三拜。喝云〔大眾普同作禮〕觸禮三拜知事退身出堂外。
侍者暫到隨後出。
大眾就坐。侍者歸中問訊揖坐。
進中鑪上下間至外堂燒香。
香合安元處。退身當中問訊。
上下間外堂問訊了歸中立。
鳴鐘二下。行茶遍瓶出復如前問訊中立。
鳴鐘一下收盞。鳴鐘三下。
出堂眾散。住持次第巡寮。
各寮嚴設坐椅香几。
於門外候住持。從東廊第一寮巡。
起至各寮香几前。
寮主同眾。插香云〔此日禮當拜賀返沐降重〕
畣香云〔適辱禮賀專此致謝〕送住持數步。
復側立香几之右。
合掌問訊待眾行盡。
就隨其末次第巡過。
各寮人隨後接巡。
至法堂上。住持於香几內中立。
大眾三人一引問訊而過。
巡至本寮香几之側。
各各依次合掌立定。
一一巡遍而散。四節並同。
other:: 
## 四節秉拂
四節秉拂 ^1153a27

住持小參時白云次日齋退燒香。
侍者即令客頭行者携主杖牌拂人僕捧柈袱爐燭約都寺維那。
同詣各頭首寮。炷香觸禮一拜。
稟云一一請已。首座約同受請頭首。
帶行者將牌拂主丈。
隨詣方丈稟辭。住持當力勸勉送出。
首座轉身就稟云次就燒香侍者處。
借法鼓。秉拂人令茶頭行者。
請聖僧侍者禪客。
燒香獻茶畢云〔今晚秉拂。
輙煩侍者燒香禪客問話〕復令行者僧堂前掛秉拂牌。
方丈請秉拂人藥石。
免赴當送往。堂司行者排辦法座左手敷罘罳。
設住持位。昏鍾鳴時。
行者覆秉拂人。次覆住持鳴鼓一通眾集。
小參禮同。住持出徑歸位立定。
都寺維那侍者同往秉拂人前問訊。
秉拂人往住持前問訊。
次知事前問訊。巡至班末。
次至同班前問訊。
亦巡至班末即舉手與大眾普同問訊。
登座坐定。秉拂侍者同方丈侍者出座下問訊。
兩序西堂次第問訊。
住持問訊秉拂人當起身仍就座云〔侍者請堂頭和尚趺坐〕
秉拂侍者至住持前問訊。
轉身登座燒香。提坐具問訊。
叉手側立。秉拂人索語問答了。
提綱敘謝方丈及兩序勤舊諸寮大眾畢。
舉方丈小參公案。
或拈或頌畢下座。
住持前問訊復元位。
以次秉拂人並如前禮。
秉拂罷。方丈客頭唱請湯果。
如小參時。秉拂人即懷香。
同詣方丈拜謝。就坐湯果。
次日方丈請茶。如都寺辦齋併請茶。
半齋點心。別日上堂敘謝管待。
或請立班西堂在第二夜秉拂。
住持小參時小委曲勸請舉揚。
隨意拈頌公案。遞相激揚此道。
近時敘謝循襲繁贅。
使人厭聽取誚識者。
蓋秉拂以法為施。
苟徇時儀但總標名。
或略提過足矣。
other:: 
## 方丈四節特為首座大眾茶
方丈四節特為首座大眾茶 ^1153c13

至日粥罷請客侍者寫茶榜見後。
備柈袱鑪燭詣寮炷香。
觸禮請云〔堂頭和尚今晨齋退。
就雲堂點茶。特為伏望降重〕以榜呈納貼僧堂前上間。
客頭行者請以次頭首諸寮。
及請知事。光伴掛點茶牌。
長板鳴。請客侍者入堂聖僧前燒香一炷。
大展三拜。巡堂一匝。
至中問訊而退。謂之巡堂請茶。
堂前排特為照牌。
首座與住持對面。
上首知事與住持分手位。
維那次之。以次知事與受特為人分手位。
鳴鼓集眾。燒香侍者行禮首座至住持前謝茶。
兩展三禮。初展云。
〔茲者特蒙煎點。下情不勝感激之至〕再展云〔即日時令謹時恭惟。
堂頭和尚尊候起居多福〕退觸禮三拜住持每一展。
則約止之。至觸禮則答一拜。
首座轉身從聖僧後右出。
住持略送復位。侍者燒光伴香。
鳴鍾收盞鳴鼓退座。
亦同前。首座先往法堂。
候住持拜謝。免則問訊。 ^1154a17

榜　堂頭和尚今晨齋退就雲堂點茶一中特為 ^1154b4

首座大眾聊旌某節之儀仍請 ^1154b5

諸知事同垂　光降 ^1154b6

式　今月　日侍司　某敬白
other:: 
## 庫司四節特為首座大眾茶
庫司四節特為首座大眾茶 ^1154b7

遇節之次日粥罷。
庫司具茶榜〔與湯同〕請茶報眾掛牌。
長板鳴入常請茶。
與侍者同。齋退排照牌。
設位鳴鼓集眾。揖坐揖香揖茶巡堂問訊。
住持前行禮致詞。
並同湯禮。
other:: 
## 前堂四節特為後堂大眾茶
前堂四節特為後堂大眾茶 ^1154b9

遇節之第三日。首座具茶狀見後詣後堂首座寮及詣方丈。
請茶講行禮儀。次第並與庫司。
特為茶同。但添設知事位次。 ^1154b14

前堂首座比丘某　右某啟取今晨齋退就 ^1154b17

茶　雲堂點茶一中特為　後堂首座大眾聊旌 ^1154b18

某節之儀仍請　諸知事同垂　光伴 ^1154b19

今月　日具位某狀 ^1154b20

狀　可漏子　狀請　後堂首座大眾　具位 ^1154b21

謹封
other:: 
## 旦望巡堂茶
旦望巡堂茶 ^1154b22

住持上堂說法竟。
白云大眾至僧堂前依念誦圖立。
次第巡入堂內。暫到與侍者隨眾巡。
至聖僧龕後。暫到向龕與侍者對面而立。
大眾巡遍立定鳴堂前鍾七下。
住持入堂燒香巡堂一匝歸位。
知事堂排列聖僧前問訊。
轉身住持前問訊。
從首座板起巡堂一匝。
暫到及侍者隨知事後出。
燒香侍者就居中問訊揖坐。
俟眾坐定。進前燒香及上下堂外堂。
先下間。次上間香合安元處爐前逐一問訊揖香畢。
歸元位。鳴鐘二下。
行茶瓶出復如前問訊。
揖茶而退。鳴鐘一下收盞。
鳴鍾三下。住持出堂。
首座大眾次第而出。
或迫他緣。或住持暫不赴眾則粥罷。
就座喫茶。侍者行禮同前。
other:: 
## 方丈點行堂茶
方丈點行堂茶 ^1154b24

節臘僧堂茶罷。侍者同客頭至行堂點茶。
客頭預報參頭掛點茶牌報眾。
燒湯出盞請典座光伴。
方丈預送茶。侍者至庫司。
典座接入。參頭堂主領眾行者門迎。
侍者居主位代住持也。
典座右位侍者出中燒香一炷。
復位以手揖眾坐。
喫茶畢典座送出。
參頭堂主門送。即詣方丈謝茶。
other:: 
## 庫司頭首典行堂茶
庫司頭首典行堂茶 ^1154c9

庫司候方丈點茶罷。
知事詣行堂。點茶知事居主位。
典座分手行禮與方丈侍者同。
送出門喝云〔參頭大眾詣庫司謝茶〕庫司客頭報云
〔知事傳語免謝茶〕頭首候點僧堂茶〔見兩序章〕罷。
令堂司行者報參頭掛牌報眾。
請典座光伴行禮〔與庫司同出門喝謝喝免亦同〕。
other:: 
## 月分須知
月分須知 ^1154c17

正月　初一日有處。
四孟月大眾行道諷經祈保。
次具門狀。官員檀越諸山賀歲。
十七日　百丈忌。 ^1154c23

二月　初一日僧堂內閉爐。
或山寺高寒母拘。
十五日　佛涅槃。 ^1154c26

三月　初一日堂司出草單。
清明日祖堂諸祖塔諸檀越祠庫司。
預報洒掃嚴備供養。
集眾諷經。此月出榜禁約山林茶笋。 ^1154c28

四月　初一日〔鎖旦過。
初四五間告香普說初八日〕佛誕浴佛。
庫司預造黑飯。方丈請大眾。
夏前點心。十三日建楞嚴會。
十五日結制〔候天氣僧堂內下暖簾上涼簾〕。 ^1155a2

五月　端午日早晨知事僧堂內燒香點菖蒲茶。
住持上堂次第建青苗會。
堂司預出諸寮看經誦經單。
直歲點檢諸處整漏。
疏浚溝渠。方丈詣諸寮諸庵塔。
各作一日點茶溫存。
僧堂內掛帳。 ^1155a5

六月　初一日隆暑首座免鳴坐禪板。
入伏堂司提調晒薦。
炭頭或庫司打炭團。 ^1155a10

七月　初旬堂司預出盂蘭盆會諸寮看誦經單。
預率眾財。辦斛食供養。
十三日散楞嚴會。
十五日解制。當晚設盂蘭盆會。
諷經施食。 ^1155a12

八月　初一日開旦過。
知客預晒寮內薦席。
此月修補本色衲子未遽起單。
僧堂收帳。 ^1155a15

九月　初一日首座復鳴坐禪板。
堂司提調糊僧堂窓。
下涼簾上暖簾。重陽日早晨知事燒香點茱萸茶。
住持上堂許方來相看。 ^1155a17

十月　初一日開爐方丈〔大相看初五日〕達磨忌。 ^1155a20

十一月　二十二日　帝師忌。
冬至庫司預辦糍果。
此月或進退職事。
或在歲節。方丈請大眾冬前點心。 ^1155a21

十二月　初八日　佛成道庫司預造紅糟。
歲終結呈諸色簿書。 ^1155a24

節臘章〔終〕勅修百丈清規卷第七
 ^1155a26
