
other:: 
other:: 
## 卷第四目錄
續傳燈錄卷第四目錄大鑑下第十一世谷隱聰禪師法嗣三十五人金山曇頴禪師　洞庭慧月禪師仗錫修己禪師大乘德遵禪師竹園法顯禪師永福延照禪師景清居素禪師仁壽嗣珍禪師雲門顯欽禪師永慶光普禪師駙馬李遵勗居士英公夏竦居士〔已上十二人見錄〕龍華齊岳禪師石門守進禪師谷隱可宗禪師棲隱自然禪師承天#CB05883;元禪師湖州上方新禪師翠峯普禪師鳳皇了同禪師壽寧慧靈禪師雲門靈毅禪師安樂通照嚴禪師襲親圓慧禪師廣教了同禪師蘇州泗洲祕禪師雙林已禪師疎山古禪師普明澄禪師福勝集禪師廣德遠禪師普照和尚杭州覺圓上座文康公王曙居士谷隱薛大頭和尚〔已上二十三人無錄〕神鼎諲禪師法嗣十四人開聖寶情山主妙智光雲禪師〔已上二人見錄〕夾山子英禪師潭州龍興禹禪師隨州善光蘭禪師枕峯清契禪師鰲口政禪師永康延超禪師德山懷宥禪師靈芝子政禪師濛陽希譽禪師龍興慧牧禪師高田法明禪師靈巖文智和尚〔已上十二人無錄〕廣慧璉禪師法嗣七人華嚴道隆禪師慧力慧南禪師廣慧德宣禪師文公楊億居士〔已上四人見錄〕華嚴明禪師佛迹雲皎禪師雲臺己親禪師〔已上三人無錄〕梁山巖禪師法嗣一人梁山善糞禪師〔見錄〕道吾詮禪師法嗣一人天平契愚禪師〔見錄〕歸宗柔禪師法嗣九人羅漢行林禪師天童新禪師功臣覺軻禪師天童清簡禪師〔已上四人見錄〕護國法端禪師雪竇清禪師富樂智靜禪師古田道成禪師崇聖道珍禪師〔已上五人無錄〕百丈恒禪師法嗣三人西賢澄湜禪師萬壽德興禪師雲門知永禪師〔已上三人見錄〕撫州崇壽稠禪師法嗣四人雲臺令岑禪師資國圓進禪師〔已上二人見錄〕淨土惟素禪師天童子凝禪師〔已上二人無錄〕雲居錫禪師法嗣四人般若從進禪師清化志超禪師〔已上二人見錄〕淨眾先禪師法濟海蟾禪師〔已上二人無錄〕慈雲謐禪師法嗣一人谷隱法全禪師〔無錄〕石霜誠禪師法嗣一人岳麓珪禪師〔無錄〕羅漢仁禪師法嗣一人龍潭從曉禪師〔無錄〕續傳燈錄卷第四
other:: 大鑑下第十一世
## 谷隱聰禪師法嗣
谷隱聰禪師法嗣
other:: 
### 金山曇頴禪師

潤州金山曇頴達觀禪師。
杭州丘氏子。首謁大陽玄禪師。
遂問。洞山特設偏正君臣意明何事。
陽曰。父母未生時事。
師曰。如何體會。陽曰。
夜半正明天曉不露。
師罔然。遂謁谷隱舉前話。
隱曰。大陽不道不是。
秖是口門窄滿口說未盡。
老僧即不然。師問。
如何是父母未生時事。
隱曰。糞墼子。師曰。
如何是夜半正明天曉不露。
隱曰。牡丹花下睡猫兒。
師愈疑駭。一日普請。
隱問。今日運薪邪。
師曰然。隱曰雲門問僧。
人搬柴柴搬人如何會。
師無對。隱曰。此事如人學書。
點畫可効者工否者拙。
蓋未能忘法耳。當筆忘手手忘心乃可也。
師於是默契。良久曰。
如石頭云。執事元是迷。
契理亦非悟。隱曰。
汝以為藥語為病語。
師曰。是藥語。隱呵曰。
汝以病為藥又安可哉。
師曰。事如函得蓋。
理如箭直鋒妙。寧有加者而猶以為病。
實未喻旨。隱曰。妙至是亦秖名理事。
祖師意旨智識所不能到。
矧事理能盡乎。故世尊云。
理障礙正見知。事障續諸生死。
師恍如夢覺曰。如何受用。
隱曰。語不離窠臼。
安能出蓋纏。師嘆曰。
纔涉唇吻便落意思。
盡是死門終非活路。
住後示眾曰。纔涉唇吻便落意思。
盡是死門俱非活路。
直饒透脫猶在沈淪。
莫教孤負平生虛度此世。
要得不孤負平生麼。
拈拄杖卓一下曰。
須是莫被拄杖瞞始得。
看看拄杖子穿過爾諸人髑髏。
#CB01387;跳入爾鼻孔裏去也。
又卓一下。僧問。經文最初兩字是甚麼字。
師曰。以字。曰有甚麼交涉。
師曰。八字。曰好賺人。
師曰。謗斯經故獲罪如是。
問一百二十斤鐵枷教阿誰擔。
師曰。老僧。曰自作自受。
師曰。苦苦。問和尚還曾念佛也無。
師曰。不曾念佛。曰為甚麼不念佛。
師曰。怕污人口。上堂眾集定。
首座出禮拜。師曰。
好好問著。座低頭問話次師曰。
今日不答話便歸方丈。
上堂。山僧門庭別。
已改諸方轍為文殊拔出眼裏楔。
教普賢休嚼口中銕。
勸人放開骼〔枯駕切〕蛇手。
與汝斫却繫驢橛。
駐意擬思量。喝曰揑揑參。
上堂。山僧平生意好相撲。
秖是無人搭對。今日且共首座搭對。
捲起袈裟下座。索首座相撲。
座纔出。師曰。平地上喫交。
便歸方丈。上堂。三世諸佛是奴婢。
一大藏教是涕唾。
良久曰。且道三世諸佛是誰奴婢。
乃將拂子畫一畫曰。
三世諸佛過這邊。
且道一大藏教是誰涕唾。
師乃自唾一唾。上堂。
秤鎚井底忽然浮。
老鼠多年變作牛。
慧空見了拍手笑。
三脚猢猻差異猴。
上堂。五千教典諸佛常談。
八萬塵勞眾生妙用。
猶未是金剛眼睛在。
如何是金剛眼睛。
良久曰瞎。上堂大眾集定。
有僧纔出禮拜。師曰。
欲識佛性義當觀時節因緣。
僧便問。如何是時節因緣。
師便下座。問如何是向去底人。
師曰。從歸青嶂裏。
不出白雲來。曰如何是却來底人。
師曰。自從游紫陌。
誰肯隱青山。問如何是奪人不奪境。
師曰。家裏已無回日信。
路邊空有望鄉牌。
曰如何是奪境不奪人。
師曰。滄海盡教枯到底。
青山直得碾為塵。
曰如何是人境兩俱奪。
師曰。天地尚空秦日月。
山河不見漢君臣。
曰如何是人境俱不奪。
師曰。鶯囀千林花滿地。
客遊三月草侵天。
問如何是和尚家風。
師曰。伸手不見掌。
曰忽遇仙陀客來又作麼生。
師曰。對面千里。問師唱誰家曲宗風嗣阿誰。
師曰。臨濟。曰恁麼則谷隱的子也。
師曰。德山。問如何是長法身。
師曰。拄杖六尺。曰如何是短法身。
師曰。算子三寸。曰恁麼則法身有二也。
師曰。更有方圓在。
上堂。諸方鉤又曲餌又香。
奔湊猶如蜂。抱王因聖。
這裏鉤又直餌又無。
猶如水底捺葫蘆。
舉拄杖作釣魚勢曰。
深水取魚長信命。
不曾將酒祭江神。
擲拄杖下座。
other:: 
### 洞庭慧月禪師
 ^489a6

蘇州洞庭翠峯慧月禪師。
僧問。一花開五葉結果自然成時如何。
師曰。脫却籠頭卸却角馱。
曰拶出虛空去。處處盡聞香。
師曰。雲愁聞鬼哭。
雪壓髑髏吟。問和尚未見谷隱時一句作麼生道。
師曰。步步登山遠。
曰見後如何。師曰。
驅驅信馬蹄。
other:: 
### 仗錫修已禪師
 ^489c16

明州仗錫山修已禪師杭州人。
與浮山遠公遊。嘗卓菴廬山佛手巖。
後至四明山心獨居十餘載。
虎豹為隣。嘗曰。羊腸鳥道無人到。
寂莫雲中一箇人。
爾後道俗聞風而至遂成禪林。
僧問。如何是無縫塔。
師曰。四稜著地。曰如何是塔中人。
師曰。高枕無憂。問如何是祖師西來意。
師曰。舶船過海赤脚回鄉。
other:: 
### 大乘德遵禪師
 ^489c22

唐州大乘山德遵禪師。
問谷隱曰。古人索火意旨如何。
曰任他滅。師曰。滅後如何。
曰初三十一。師曰。
恁麼則好時節也。
曰。汝見甚麼道理。
師曰。今日一場困。
隱便打。師乃有頌曰。
索火之機實快哉。
藏鋒妙用少人精。
要會我師親的旨。
紅爐火盡不添柴。
僧問世界圓融一句請師道。
師曰。團團七尺餘。
問如何是祖師西來意。
師曰。鼻大眼深。上堂。
上來又不問。下去又不疑。
不知是不是。是即也大奇。
便下座。荊南府竹園法顯禪師。
僧問。如何是佛。師曰。
好手畫不成。問如何是道。
師曰。交橫十字。曰如何是道中人。
師曰。往往不相識。
other:: 
### 永福延照禪師
 ^489c29

彭州永福院延照禪師。
僧問。如何是彭州境。
師曰。人馬合雜。僧以手作拽弓勢。
師拈棒。僧擬議。師便打。
other:: 
### 景清居素禪師
 ^490a12

安吉州景清院居素禪師。
僧問。即此見聞非見聞。
為甚麼法身有三種病二種光。
師曰。填凹就缺。問承和尚有言。
寰中天子勅。塞外將軍令。
如何是塞外將軍令。
師曰揭。曰其中事如何。
師曰蹴。曰莫便是和尚為人處也無。
師彈指一下。問遠遠投師乞師一接。
師曰。新羅人打鼓。
曰如何領會。師曰。
舶主未曾逢。問如何是末上一句。
師曰。金剛樹下。曰如何是末後一句。
師曰。拘尸城邊。曰向上更有事也無。
師曰有。曰如何是向上事。
師曰。波旬拊掌呵呵笑。
迦葉擡頭不識人。
other:: 
### 仁壽嗣珍禪師
 ^490a15

處州仁壽嗣珍禪師。
僧問。知師已得禪中旨。
當陽一句為誰宣。
師曰。土雞瓦犬。曰如何領會。
師曰。門前不與山童掃。
任意松釵滿路岐。
上堂。明明無悟有法即迷。
日上無雲麗天普照。
眼中無翳空本無花。
無智人前不得錯舉。
參。
other:: 
### 雲門顯欽禪師
 ^490a26

越州雲門顯欽禪師。
上堂。良久曰。好箇話頭。
若到諸方不得錯舉。
便下座。
other:: 
### 永慶光普禪師
 ^490b3

果州永慶光普禪師。
初問谷隱。古人道。
來曰大悲院裏有齋意旨如何。
曰日出隈陽坐。天寒不舉頭。
師入室次隱曰。適來因緣汝作麼生會。
師曰。會則途中受用。
不會則世諦流布。
曰未在更道。師拂袖便出。
住後僧問。如何是佛法大意。
師曰。蜀地用鑌鐵。
other:: 
### 駙馬李遵勗居士
 ^490b5

駙馬都尉李遵勗居士汴州人。
謁谷隱問出家事。
隱以崔趙公問徑山公案答之。
公於言下大悟。作偈曰。
學道須是鐵漢。著手心頭便判。
直趣無上菩提。一切是非莫管。
公一日與堅上座送別。
公問。近離上黨得屆中都方接麈譚。
遽回虎錫指雲屏之翠嶠。
訪雪嶺之清流。未審此處彼處的的事作麼生。
座曰。利劍拂開天地靜。
霜刀纔舉斗牛寒。
公曰。恰值今日耳聵。
座曰。一箭落雙鵰。
公曰。上座為甚座著草鞋睡。
座以衣袖一拂。公低頭曰。
今日可謂降伏也。
座曰。普化出僧堂。
公臨終時膈胃躁熱。
有尼道堅謂曰。眾生見劫盡。
大火所燒時。都尉切宜照管主人公。
公曰。大師與我煎一服藥來。
堅無語。公曰。這師姑藥也不會煎得。
公與慈明問答罷泊然而終。
語見慈明傳中。
other:: 
### 英公夏竦居士
 ^490b11

英公夏竦居士字子喬。
自契機於谷隱。日與老衲遊。
偶上藍溥禪師至。
公問。百骸潰散時那箇是長老自家底藍曰。
前月二十離蘄陽。
公休去。藍却問。百骸潰散時那箇是相公自家底。
公便喝。藍曰。喝則不無。
畢竟那箇是相公自家底。
公對以偈曰。休認風前第一機。
太虛何處著思惟。
山僧若要通消息。
萬里無雲月上時。
藍曰。也是弄精魂。
other:: 
## 神鼎諲禪師法嗣
神鼎諲禪師法嗣
other:: 
### 開聖寶情山主
 ^490b27

荊南府開聖寶情山主。
僧問。如何是開聖境。
師曰。三烏引路。曰如何是境中人。
師曰。二虎巡山。
other:: 
### 妙智光雲禪師
 ^490c7

天台山妙智寺光雲禪師。
僧問。如何是祖師西來意。
師曰。東籬黃菊。曰意旨如何師曰。
九日重陽。
other:: 
## 廣慧璉禪師法嗣
廣慧璉禪師法嗣
other:: 
### 華嚴道隆禪師
 ^490c10

東京華嚴道隆禪師。
初參石門徹和尚。
問曰。古者道。但得隨處安閑。
自然合他古轍。雖有此語疑心未歇時如何。
門曰。知有乃可隨處安閑。
如人在州縣住。或聞或見千奇百怪。
他總將作尋常。不知有而安閑。
如人在村落住。有少聲色則驚怪傳說。
師於言下有省。門盡授其洞上厥旨。
後為廣慧嗣。一日福嚴承和尚。
問曰。禪師親見石門。
如何却嗣廣慧。師曰。
我見廣慧。渠欲剃髮使我擎凳子來。
慧曰。道者我有凳子詩聽取。
乃曰放下便平穩。
我時便肯伊。因敘在石門處所得。
廣慧曰。石門所示如百味珍羞。
秖是飽人不得。師至和初游京客景德寺。
日縱觀都市歸常二鼓。
一夕不得入。臥於門之下。
仁宗皇帝夢至寺門見龍蟠地。
驚覺中夜遣中使視之。
覩師熟睡鼻鼾。撼之驚矍問名歸奏。
帝聞名道隆乃喜曰。
吉徵也。明日召至便殿問宗旨。
師奏對詳允。帝大悅。
後以偈句相酬唱絡繹於道。
或入對留宿禁中禮遇特厚。
賜號應制明悟禪師。
皇祐間詔大覺璉禪師。
於化成殿演法。召師問話。
機鋒迅捷。帝大悅侍衛皆山呼。
師即奏疏舉璉自代。
禁林待問祕殿談禪。
乞歸廬山。帝覽表不允。
有旨於曹門外建精舍延師。
賜號華嚴禪院。開堂僧問。
如何是道。師曰。高高低低。
曰如何是道中人。
師曰。脚瘦草鞋寬。
師年八十餘示寂於盛暑。
安坐七日手足柔和。
全身塔于寺之東。
other:: 
### 慧力慧南禪師
 ^490c14

臨江軍慧力慧南禪師。
僧問。師唱誰家曲宗風嗣阿誰。
師曰。鐵牛不喫欄邊草。
直上須彌頂上眠。
曰恁麼則昔日汝陽親得旨。
臨江今日大敷揚。
師曰。禮拜了退。問如何是佛。
師曰。頭大尾小。曰未曉玄言乞師再指。
師曰。眉長三尺二。
曰恁麼則人人皆頂戴見者盡攢眉。
師長噓一聲。僧拍一拍便禮拜。
師曰。一任 #CB01387;跳。
other:: 
### 廣慧德宣禪師
 ^491a12

汝州廣慧德宣禪師。
僧問。祖祖相傳傳祖印。
師今得法嗣何人。
師曰。仲氏吹塤伯氏吹箎。
曰。恁麼則廣慧的子首山親孫也。
師曰。椽塠裏坐地不打闍梨。
other:: 
### 文公楊憶居士
 ^491a20

文公楊憶居士字大年。
建寧人。幼舉神嬰及壯負才名。
而未知有佛。一日過同僚見讀金剛經。
笑且罪之。彼讀自若。
公疑之曰。是豈出孔孟之右乎。
何佞甚。因閱數板懵然。
始少敬信。後會翰林李公維勉令參問。
及由祕書監出守汝州。
首謁廣慧。慧接見公。
便問。布鼓當軒擊。
誰是知音者。慧曰。
來風深辨。公曰。恁麼則禪客相逢秖彈指也。
慧曰。君子可八。公應喏喏。
慧曰。草賊大敗。夜語次慧曰。
祕監曾與甚人道話來。
公曰。某曾問雲巖諒監寺。
兩箇大蟲相齩時如何。
諒曰。一合相。某曰。
我秖管看。未審恁麼道還得麼。
慧曰。這裏即不然。
公曰。請和尚別一轉語。
慧以手作拽鼻勢曰。
這畜生更#CB01387;跳在。
公於言下脫然無疑。
有偈曰。八角磨盤空裏走。
金毛師子變作狗。
擬欲將身北斗藏。
應須合掌南辰後。
復杼其師承密證。
寄李翰林曰。病夫夙以頑憃獲受獎顧。
預聞南宗之旨。久陪上國之游。
動靜咨詢周旋策發。
俾其刳心之有詣。
牆面之無慚者。誠出於席間床下矣。
矧又故安公大師每垂誘導。
自雙林滅影隻履西歸。
中心浩然罔知所止。
仍歲沈痾神慮迷恍。
殆及少間再辨方位。
又得雲門諒公大士見顧蒿蓬。
諒之旨趣正與安公同轍。
並自廬山雲居歸宗而來。
皆是法眼之流裔。
去年假守茲郡。適會廣慧禪伯。
實承嗣南院念。念嗣風穴。
穴嗣先南院。南院嗣興化興化嗣臨濟。
臨濟嗣黃蘗。黃蘗嗣百丈。
丈嗣馬祖。祖出讓和尚。
讓即曹溪之長嫡也。
齋中務簡退食之暇。
或坐邀而至。或命駕從之。
請扣無方蒙滯頓釋。
半歲之後曠然弗疑。
如忘忽記。如睡忽覺。
平昔礙膺之物嚗然自落。
積劫未明之事廓爾現前。
固亦決擇之洞分。
應接之無蹇矣。重念先德率多參尋。
如雪峯九上洞山三到投子遂嗣德山。
臨濟得法於大愚終承黃蘗。
雲巖多蒙道吾訓誘。
乃為藥山之子。丹霞親承馬祖印可。
而終作石頭之裔。
在古多有於理無嫌。
病夫今繼紹之緣實屬於廣慧。
而提激之自良出於鼇峯也。
欣幸欣幸。公問廣慧曰。
承和尚有言。一切罪業皆因財寶所生。
勸人疎於財利。況南閻浮提眾生以財為命。
邦國以財聚人。教中有財法二施。
何得勸人疎財乎。
慧曰。幡竿尖上鐵龍頭。
公曰。海壇馬子似驢大。
慧曰。楚雞不是丹山鳳。
公曰。佛滅二千歲。
比丘少慚愧。公置一百問請廣慧答。
慧一一答回。公問李都尉曰。
釋迦六年苦行成得甚麼事。
尉曰。擔折知柴重。
公因微恙。問環大師曰。
某今日忽違和。大師慈悲如何醫療。
環曰。丁香湯一盌。
公便作吐勢。環曰。
恩愛成煩惱。環為煎藥次公叫曰。
有賊。環下藥於公前叉手側立。
公瞠目視之曰。少叢林漢。
環拂袖而出。又一日問曰。
某四大將欲離散。
大師如何相救。環乃槌胸三下。
公曰。賴遇作家。環曰。
幾年學佛法。俗氣猶未除。
公曰。禍不單行。環作噓噓聲。
公書偈遺李都尉曰。
漚生與漚滅。二法本來齊。
欲識真歸處。趙州東院西。
尉見遂曰。泰山廟裏賣紙錢。
尉即至公已逝矣。
other:: 
## 梁山巖禪師法嗣
梁山巖禪師法嗣
other:: 
### 梁山善冀禪師
 ^491a24

鼎州梁山善冀禪師。
僧問。撥塵見佛時如何。
師曰。莫眼華。問和尚幾時成佛。
師曰。且莫壓良為賤。
曰為甚麼不肯承當。
師曰。好事不如無。
師頌魯祖面壁曰。
魯祖三昧最省力。
纔見僧來便面壁。
若是知心達道人。
不在揚眉便相悉。
other:: 
## 道吾詮禪師法嗣
道吾詮禪師法嗣
other:: 
### 天平契愚禪師
 ^491c24

相州天平山契愚禪師。
僧問。師唱誰家曲宗風嗣阿誰。
師曰。杖鼓兩頭打。
問如何是祖師西來意。
師曰。鎮州蘿蔔石。
含茶居士問。法無動搖時如何。
師曰。爾從潞府來。
士曰。一步也不曾驀。
師曰。因甚得到這裏。
士曰。和尚睡語作麼。
師曰。放爾二十棒。
官人問。無隣可隔為甚麼不相見。
師曰。怨阿誰。師廊下行次。
見僧以拄杖示之。
僧便近前接。師便打。
other:: 
## 歸宗柔禪師法嗣
歸宗柔禪師法嗣
other:: 
### 羅漢行林禪師
 ^492a2

南康軍羅漢行林祖印禪師。
僧問。天垂甘露地涌七珍。
是甚麼人分上事。
師曰。謝汝相報。曰恁麼則佛子住此地。
即是佛受用去也。
師曰。更須仔細。上堂纔坐。
忽有猫兒跳上身。
師提起示眾曰。昔日南泉親斬却。
今朝耶舍示玄徒。
而今賣與諸禪客。
文契分明要也無。
良久拋下猫兒。便下座。
other:: 
### 天童新禪師
 ^492a11

明州天童新禪師。
僧問。如何是密作用。
師曰。何曾密。問心徑未通時如何。
師曰。甚麼物礙汝。
問求之不得時如何。
師曰。用求作麼。曰如何即是。
師曰。何曾失却。問如何是天童境。
師曰。雲無人種生何極。
水有誰教去不回。
other:: 
### 功臣覺軻禪師
 ^492a18

杭州功臣覺軻心印禪師。
僧問。祖師不在東西山。
未審在什麼處。師曰。
且討。問如何是天真佛。
師曰。爭敢裝點。
other:: 
### 天童清簡禪師
 ^492a23

明州天童清簡禪師錢塘張氏子。
師為事孤潔。時謂之簡浙客。
僧問。如何是祖師西來意。
師曰。不欲向汝道。
曰請和尚道。師曰。
達磨不可再來也。
師晚居雪竇而終。
塔于寺之東南隅。
other:: 
## 百丈恒禪師法嗣
百丈恒禪師法嗣
other:: 
### 西賢澄湜禪師
 ^492a26

廬山棲賢澄湜禪師建寧人。
僧問。趙州石橋度驢度馬。
三峽石橋當度何人。
師曰。蝦蟇蚯蚓。曰恁麼則物物盡沾恩。
師曰。踏不著。問仙洞昨朝師唱罷。
棲賢今日請師宣。
師曰。來日又作麼生。
曰未審如何領會。
師曰。箭過新羅。問如何是佛。
師曰。張三李四。問古人斬蛇意旨如何。
師曰。猶未知痛痒。
問此是選佛場心空及第歸。
學人如何得及第歸。
師曰。不才謹退。晚參眾集。
師曰。早晨不與諸人相見。
今晚不可無言。便下座。
問毘目仙人執善財手見微塵諸佛。
秖如未執手時見箇甚麼。
師曰。如今又見箇甚麼。
上堂良久曰。幸好一盤飯。
不可糝椒薑。雖然如此試唼噉看。
便下座。
other:: 
### 萬壽德興禪師
 ^492b3

蘇州萬壽德興禪師。
僧問。如何是佛。師曰。
大眾一時瞻仰。問如何是和尚為人一句。
師曰。汝且自為。乃曰。
問答俱備其誰得意。
若向他求還成特地。
老僧久處深山比為藏拙。
何期今日入到萬壽門下。
可謂藏之不得。既藏不得分明露現。
未審諸人阿誰先見。
如有見處出來對眾吐露箇消息。
良久曰。久立珍重。
other:: 
### 雲門知永禪師
 ^492b16

越州雲門雍熙永禪師。
僧問。師子未出窟時如何。
師曰。且莫哮吼。曰出窟後如何。
師曰。退後著。問如何是古佛徑路。
師曰。誰不履踐。問如何是學人休心息意處。
師曰。拗折住杖得也未。
問心王出勅時如何。
師曰。更宣一遍看。
問如何是決定義。
師曰。不可執著。問如何是佛法大意。
師曰。此意不小。
other:: 
## 崇壽稠禪師法嗣
崇壽稠禪師法嗣
other:: 
### 雲臺令岑禪師
 ^492b23

泉州雲臺山令岑禪師本州蔡氏子。
僧問。如何是雲臺境。
師曰。前山後山。曰如何是境中人。
師曰。瞌睡漢。
other:: 
### 資國圓進禪師
 ^492c2

杭州資國圓進山主本州人。
僧問。丹霞燒木佛意旨如何。
師曰。招因帶果。問庭前柏樹子意旨如何。
師曰。碧眼胡僧笑點頭。
問古人道。東家作驢西家作馬意旨如何。
師曰。相識滿天下。
other:: 
## 雲居錫禪師法嗣
雲居錫禪師法嗣
other:: 
### 般若從進禪師
 ^492c5

台州般若從進禪師。
僧問。古#CB00589;寒泉時如何。
師曰切忌飲著。曰飲著又如何。
師曰。喪却汝性命。
other:: 
### 清化志超禪師
 ^492c11

越州清化志超禪師杭州董氏子。
僧問。如何是佛。師曰。
汝是甚麼人。曰莫便是也無。
師曰。是即沒交涉。
續傳燈錄卷第四
 ^492c14
