千手千眼觀世音菩薩治病合藥經
translator:: 西天竺國三藏伽梵達摩奉　詔譯
jing:: 
爾時佛告阿難言：「此觀世音菩薩所說廣大圓滿無礙大悲心陀羅尼神呪者，
真實不虛。若有人等所求願，而欲請求觀世音自在菩薩摩訶薩者，
取拙具羅香呪三七遍燒，時觀世音菩薩必即來到。 ^103c11

「若有人等橫鬼所著，取弭哩吒那燒作灰，
和淨泥捻作橫鬼形，於千眼像前取鑌鐵刀子呪一百八遍，
段段切斷為一百八遍，即稱彼名即差永差，
還復不著〔弭哩吒那，猫兒頭骨是也〕。 ^103c16

「若有人等蠱毒所害者，取劫布羅香以和拙具羅香各等分，
以井花水一斗和大上，煮取半升去滓取汁，
於千眼像前呪一百遍，呪即差〔劫布羅香者，龍腦香是也〕。 ^103c20

「若有人等為惡毒蛇蠍所螫者，乾薑大小末呪一七遍著瘡上，
立即除愈。 ^103c24

「若有人等邪惡怨敵以邪辭相謨傷害者，
取淨土或麵或蠟捨作彼惡人形相，於千眼像前，
取鑌鐵刀子呪一百八遍，一呪一截一稱其名，
燒盡一百八段，彼人即歡喜修身厚重相愛恭敬，彼是無怨。 ^103c26

「若有人等患眼精壞者，若有清盲暗者、
若白暈赤瞙無光明者，取呵梨勒果、菴摩勒果、
鞞醯勒果三各一顆，擣破油下篩，當研時唯須淨護，
莫令新產婦人及狗見，口中念佛，以白蜜若人乳汁和封眼中者，
其人乳汁要須男孩子母乳汁，若女兒乳汁者，
成其藥和竟者，還須千眼像前呪一千八遍，
著眼中，滿七日在深室內，慎風房室、五辛、
諸不淨物，即得精還明淨光盛。 ^104a2

「若有人等患虐鬼病者，取虎豹犲狼皮呪三七遍，彼著身上即差。
師子皮最上。 ^104a11

「若有人等被蛇螫，取被螫人結#CB00995;呪三七遍，
著瘡中即差〔結聹者，所聹耳穴內結耳屎是也〕。 ^104a13

「若有人等患惡痓入心悶絕欲死者，取桃膠一丸，
大小亦如桃實大，以清水一升和煎，取半升呪七遍，頓服盡即差。
其藥莫令婦人煮，須淨護造也。
夫諸藥造，不須人無驗。 ^104a15

「若有人等患傳屍鬼氣伏連病者，取拙具羅香呪三七遍，燒熏鼻孔中。
又取七丸如菟失大，呪二七遍吞即差。
慎酒肉、五辛及惡罵。
又取摩那屎羅和白芥子，印成鹽呪三七遍，
於病者床下燒，其作病鬼身即壁裂也，鬼逆走不敢住也。 ^104a19

「若有人等患一邊偏風，耳鼻不通、手脚不便者，
取胡麻油內木香煎，呪三七遍，摩拭身上，永得除差。
又取純牛蘇呪三七遍，摩身上差好。
若有婦人患產難者，取胡麻油呪三七遍，
摩產婦臍中及玉門中，若令口吞易生。
若有女人懷妊死腹中者，取阿婆末唎草一大兩，
以水二升和煮，絞去滓，取一升汁，呪三七遍，
服即出，一無苦痛。
若不出胎衣者，亦服此藥即出差〔阿婆末唎草，牛膝草是也〕。 ^104a25

「若有人等卒患心痛不可忍者，為道屍疰取杜嚕香如乳頭成者一丸，
呪三七遍，口中嚼咽不限多小，令變吐即差。
慎五辛、酒肉油物、諸不淨物及房內〔杜嚕香者，薰陸香是也〕。 ^104b5

「若有人等被大燒瘡者，取熱瞿摩夷呪二七遍，塗瘡上即差。 ^104b9

「若有人等患蛔虫齩心痛者，取骨嚕末遮半升，
呪三七遍，服即差。
若重者，一升，虫即如綟索出來差。 ^104b11

「若有人等患下瘡者，取菱#CB03851;葉搗絞取汁，
呪三七遍，夜臥著眼中即差。
若須用白牡馬失汁，呪三七遍，如上差
〔骨魯怛佉者，新驢糞是也〕。 ^104b14

「若有人等患腹中病痛者，取井花水和印成鹽二顆，
呪三七遍，服半升即差。 ^104b17

「若有人等患赤眼者，及眼中有努肉，及有翳者，
取奢弭葉搗，綟取汁，呪七遍，#CB00404;濱錢一宿更呪七遍，
著眼中即差。 ^104b19

「若有人等患畏夜不安、恐怖出入驚怕者，
白線作索，呪三七遍，作二十一結繫項，恐即除。
非但除怖，亦得福生、滅罪、壽命延長。 ^104b22

「若有人等於家內橫起災難者，取石榴枝等截一千段，
兩頭塗蘇酪蜜，一呪一燒，盡一千八遍，一切災難患悉除滅。
要在千眼像前作之。 ^104b25

「若取白昌蒲呪一百八遍，繫著右臂上，一切聞處論議得勝。 ^104b29

「若取奢弭葉、若枝柯寸截，兩頭塗真牛蘇、
白蜜、牛酪，一呪一燒，盡一千八段。
日別三時，時別一百遍，滿七日，呪師自悟通智。 ^104c2

「若有行人欲降諸大力鬼神者，取阿利瑟迦紫呪三七遍，
火中燒，還須蘇酪蜜。
要須於悲像前作之〔阿梨瑟迦紫者，木槵子是也〕。 ^104c5

「若取胡盧遮那一大兩，著流漓瓶中，置大悲像前，
呪一千八遍，塗身點額，一切天龍鬼神人及非人皆悉歡喜
〔胡盧遮那，牛黃是也〕。 ^104c8

「若有人身被杻械枷鎖者，取白領失呪一百八遍，
塗於手上、用摩杻械枷鎖者，即自解脫。 ^104c11

「若有夫婦不和狀如水火者，取鴛鴦尾，
於大悲心像前呪一千八遍，上帶之，彼是即終身歡喜相愛敬。 ^104c13

「若有人等被虫食田苗及五菓子者，取淨灰砂呪一千八遍，
散田四邊，虫退散也。
若有諸菓樹，兼呪水一百八遍乃至一千八遍，
灑著樹上，虫不敢食害菓也。 ^104c16

「若有人等逢鬼，口禁吐沫、不知人色、應急死者，
取虎魄玉細屑呪一百八遍，以酒令服。
又取骨嚕萬異絞汁，呪二七遍令服。
又造其額上鬼神建，呪一百一八遍即差
〔骨嚕萬異者，白馬屎是也〕。 ^104c20

「若有人等被湯爛傷者，取木灰和水，呪三七遍，
泥瘡上，日三遍。又熱瞿摩夷呪三七遍，塗瘡上即差。 ^104c24

「若有人等食諸畜生災毒煩心悶欲死者，
取淨土一升，以水三升煮取一升汁，呪三七遍，令服即差。 ^104c27

「若有人等卒得諸腫#CB03900;者，
取蕪菁葉搗，和清酒，呪三七遍， #CB03882;腫上即差。 ^105a1

「若有人等惡腫入腹欲死者，取瞿摩夷燒和酒，呪三七遍塗腫上。
又口令服即差。 ^105a3

「若有人等患鼻大衄下欲死者，取生蓬萊和水煮取汁，
不限大小，呪三七遍令吞即留生。 ^105a5

「若有人等亦血痢血者，取桃脂大如鷄子，呪三七遍令吞即差。 ^105a7

「若有人等患喈咳者，取桃子人一升，熱火和 #CB03828;糖，
呪一百八遍，頓令服盡。
乃至須造三四劑，病即愈。 ^105a9

「若有人患大便孔癢名，取草纏羅菓，熱細末和糖，
呪一百八遍塗孔，日三，即差〔草纏羅菓者，菟糸子是也〕。 ^105a12

「若有人患大便不通，取葵子二升，以水四升煮，
取一升汁，呪三七遍，數服即下。 ^105a14

「若有人患小便不通者，取瞿摩犢夷絞取汁，
呪三七遍，令服即愈〔瞿摩夷者，犢牛子之失是也〕。 ^105a16

「若有人等患小便不通者，取房內樑上塵細下篩，
以三指撮，和清水，呪三七遍服差。 ^105a18

「若有人等小便數忽起者、若去斗許者，
取括樓根一兩，以清水三升煮，絞取半汁，
呪三七遍若一百八遍，頓服即差。 ^105a20

「若有婦人任身卒得病，煮取小豆五升、
豉三升，以清水一斗煮，取三升汁，呪一百八遍，
分為二服，即差病產生安樂。 ^105a23

「若有婦人患倒子產難生欲死者，取蓬萊一升，
以水三升煮取一升汁，呪三七遍，令服即生無病。 ^105a26

「若有小兒患夜啼不安眠者，其兒目下書鬼之字，
呪三七遍三唾，即差息。 ^105a29

「若有小兒頭生諸瘡者，取瞿摩摩角鰓燒末，
和猪暏，呪三七遍，塗瘡上即差〔半角中子〕。 ^105b2

「若有小兒患舌腫不能哺乳者，取東方乘汁，呪一百八遍塗舌立愈。 ^105b4

「若有小兒口中生瘡不能食者，取黃連根細搗篩下，
以和男子母乳汁，呪三七遍，塗口瘡上即差。」 ^105b6

爾時觀世音菩薩摩訶薩告諸大眾言：
「若於如來般涅槃，末世眾生造蓬口諸疾病應在無量，是故我今說療治法亦復如是。
若比丘、比丘尼、優婆塞、優婆夷、善男子善女人等，
若能受持此療治法救眾生苦者，當知是即我化身，
以大悲心救眾生故，必我到其所，作諸法令有勝驗。
是人受持大悲心隨心自在陀羅尼神妙章句能救世間苦，
是人如我、無異我身也。 ^105b9

「若有淨信男子女人，有能受持是救苦陀羅尼呪者，
持世翳法雖療諸病，以慈心故，必以至心應呪一百八遍，觀音力故無不著者。
若有眾生能持我法，其人若在命終時，
我急迎來，以無邊樂乘寶雲車速令往生安樂世界，蓮華化生成佛不久。」 ^105b18

爾時釋迦牟尼佛讚觀世音菩薩言：「善哉善哉！
大士！如是如是，如汝所說。
若有善士善女等，以一分藥施疾病者，
現在得福滅罪，於當來世福報無盡，生生世世受無病身、
受諸快樂，天上人中受諸勝利，天上人中壽命無量，得道不久。」 ^105b24

爾時會中大眾菩薩摩訶薩等，梵釋四王、
天、龍、夜叉、諸神鬼王、人非人等，聞佛所說皆大歡喜，信受頂禮迴向奉行。
千手千眼觀世音菩薩療病合藥經
 ^105c1
