鐔津文集卷第十七
author:: 藤州鐔津東山沙門契嵩撰
other:: 
#  13 古律詩共六十首(一七)
古律詩共六十首
other:: 
## 三高僧詩
三高僧詩〔并敘〕
唐僧皎然靈徹道標。
以道稱於吳越。故諺美之曰。
霅之晝能清秀。越之澈如氷雪。
杭之標摩雲霄。吾聞風而慕其人。
因諺所謂。遂為詩三章。
以廣其意也。
other:: 
### 霅之晝能清秀
霅之晝能清秀 ^738b7

晝公文章清復秀。
天與其能不可鬪。
僧攻文什自古有。
出拔須尊晝為首。
造化雖移神不遷。
晝公作詩心亦然。
上跨騷雅下沈宋。
俊思縱橫道自全。
禪伯修文〔修或揮字〕豈徒爾。
誘引人心通佛理。
縉紳先生魯公輩。
早躡清游慕方外。
斯人已歿斯言在。
護法當應垂萬代。
other:: 
### 越之澈如氷雪
越之澈如氷雪 ^738b12

澈公之清若氷雪。
高僧天資與人別。
三十能詩名已出。
名在詩流心在律。
不殊惠遠殊惠休。
皎然未合誰與儔。
白雲蕭散何定止。
忽入關中訪包李。
孤清難立眾所沮。
到底無辜中非語。
木秀於林風必摧。
澈公懷德成禍胎。
古人已往不復歎。
為爾為詩遺後來。
other:: 
### 杭之標摩雲霄
杭之標摩雲霄 ^738b19

標師之高摩雲霄。
在德豈在於沈寥。
一庵嶺底寄幽獨。
抗迹蕭然不入俗。
有時虛陟層崖眺。
不聞其語聞清嘯。
當時陸羽事幽討。
曾入青雲預聞道。
取雨救旱驅神龍。
此與人間事豈同。
冥機感異心之苗。
此公所以稱道標。
other:: 
### 送章表民祕書
送章表民祕書 ^738b26

一日夫子來山陲。
來言去別將何之。
清塵舊尉亦皆至〔時周感之同來〕鮮車輕珮光陸離。
入門顧我顏色好。
林下把袂相追隨。
笑傲恣肆意氣豪。
舉首不覺白日欹。
拂榻乃留嵒宇宿。
紙衾蒲席誠可嗤。
不計豐約但適美。
唯唯無語相拒違。
是時春和二月半。
永夜耿耿輕寒微。
高談交發雅興合。
如瓶注泉爭淋漓。
須臾促席命言志。
直吐胸臆撝淳詞。
人心不同有如面。
平生各自有所為。
表民卒然趨席端。
曰吾有志人不知。
末俗淺近烏足語。
含哺未吐長嗟咨。
少從先生學經典。
不探枝葉窮根基。
帝王之道斷可識。
殷盤周誥無復疑。
古今事業貴適用。
文意述作須有規。
豈類童稚空琢刻。
畫餅不能療朝飢。
十五孜孜事文字。
磨礱筆硯精神罷。
長篇大軸浩無數。
慷慨但欲扶政治。
前年補吏來浙右。
局務冗俗不可窺。
傾懷欲效王#CB00649;略。
騏驥捕鼠非宜宜。
錢唐大府多達官。
品秩相較我最卑。
孟軻獨負浩然氣。
誰能斂袂長低眉。
丈夫所重以道進。
青雲萬里須自馳。
咄嗟顧我胡為者。
甘以門廕為身資。
遂為謝病遠引去。
遽與簪組相差池。
膠西董生苟可慕。
下帷克苦窮書詩。
閒居落莫多感激。
所感時政生瑕玼。
賤臣抱節私自效。
作書萬字投丹墀。
天閽深岩在西北。
引領一望雲#CB06560;#CB06560;。
德音畢竟不下報。
漫陳肝膽空涕洟。
嗟嗟吾生時命謬。
不遇當時甘佚遺。
龍蛇之蟄尺蠖屈。
萬物不時須自怡。
我家田園在南國。
亦有溪山名武夷。
泉甘壤黑堪稼穡。
歸與老農事鎡基。
余與感之聞此語。
精神飛動驚支頤。
深謀遠慮不可測。
滄溟無底天無涯。
閶闔門前無限客。
摩肩踏足爭前詞。
暖衣飽食恣氣艶。
幾輩卓犖能如斯。
請君更前與君語。
何必輕沮煩孜孜。
嘉#CB01919;冬收槿朝發。
眾物榮茂有疾遲。
不聞伊尹五干湯。
堯舜之道方得施。
賢傑輕身重天下。
豈使汲汲營其私。
況當夷狄侮中國。
蹂踐二鄙翻地皮。
將軍誅討苦未剋。
百萬師老勞旌旗。
凶年樂歲復間作。
風雨霜雪猶不時。
天子勤政不暇食。
亦待才能相補裨。
廟堂之上有君子。
聰明豈肯饒臯夔。
執秉公道尊大匠。
裁度杞梓寧參差。
愛君為人性疎達。
不以其教交相訾。
臨風明月千里別。
祝祠豈憚傾肝脾。
俗人好毀寡樂善。
嘉名清節慎莫虧。
朝廷若問平津策。
賢良第一非君誰。
other:: 
## 古意
古意〔五首〕
other:: 
### 一
 ^738c3

風吹一點雲。散漫為春雨。
洒余松柏林。青葱枝可取。
持此歲寒操。手中空楚楚。
幽谷無人來。日暮意誰與。
other:: 
### 二
二 ^739a19

君莫笑支許。寂寞非愚懵。
君莫輕稽阮。山林有清興。
人生徒百歲。樂少憂還剩。
萬事漫短長。無如使道勝。
爾非傲世士。高蹈釣名稱。
但謝區中緣。甘心棲石磴。
澄空白日飛。世事終無應。
不如省爾誠。自言還自贈。
other:: 
### 三
三 ^739a23

雲中見雙鳥。高飛揭日月。
毛羽賁文章。翱翔異鷹鶻。
翛然邈千里。竟不顧林樾。
春風漫飄颺。勁翮更超忽。
陌上遊俠子。窺爾徒倉卒。
雖有金彈丸。睥睨不敢發。
因知奇異資。自保長超越。
回視黃雀群。胡為戀塵#CB01240;。
other:: 
### 四
四 ^739a29

堪笑浮雲高。凌虛翳日星〔凌虛或作扶搖〕寧作蘭蕙幽。
草中自芳馨。自足乃天分。
未需爾虛靈。掩翳之所惡。
胡為久亭亭。古來曠達士。
浪跡多晦暝。山林惜長往。
藏用亦藏形。愚谷不可及。
窅然還自寧。嗟余亦羨此。
岑寂養頹齡。
other:: 
### 五
五 ^739b6

窮品偶真叟。授我一卷書。
深林值幽人。遺我斧與鋤。
斧鋤亦奚為。教養材與蔬。
荒穢必須剪。使之藹自如。
授書欲胡為。教爾心與軀。
學必先正己。自治乃及餘。
此意有嘉訓。佩之未始除。
如何悠悠人。自謬欲是渠。
相習成薄俗。尠德懷蘧篨。
吾裁此俚語。憑君為傳諸。
other:: 
## 游龍山訪道士李仙師
游龍山訪道士李仙師 ^739b12

日出野曠明。肅然訪道生。
杳渺湖外去。散誕雲邊行。
秋高天宇淨。脫葉飛縱橫。
乘風度林嶺。轉覺衣屨輕。
時聞縹緲間。微颷傳鶴聲。
知與仙家近。逸思泠然清。
須臾轉幽谷。紫府芝田平。
仙童走脚報。松子來門迎。
接袂語且笑。所歡非俗情。
丹臉人未老。道貌天已成。
開筵羅玉粒。盤餐饈紫英。
綢繆似交舊。洒落懷抱傾。
薄暮忍云去。徘徊倚山楹。
欲有重尋約。還憂變高名。
other:: 
## 感遇
感遇〔九首〕
other:: 
### 一
 ^739b19

海水晦夜清。秋色涵蓬壺。
有叟雙龍公。鐵網羅珊瑚。
風雲浩容與。悵恨何所圖。
欲問天上人。可換明月無。
other:: 
### 二
二 ^739b29

仙人白玉京。去去何縹緲。
瓊樓十二層。玲瓏汎雲表。
銀湟月為波。萬頃即池沼。
秋來宮殿光。逗落人間曉。
空際時澄明。烟霞眇青鳥。
可見不可到。所思空杳杳。
other:: 
### 三
三 ^739c4

悠哉楊執戟。識遠才絕奇。
初提草玄筆。頗為人所嗤。
卓卓孔孟道。謝爾平嶮巇。
玉鑑含幽光。千載方葳蕤。
寄語曠懷士。未達休嗟咨。
心期道自貴。俗態勢焉隨。
青山保長往。白日貞可窺。
高標謝松柏。孤芳操弗移。
other:: 
### 四
四 ^739c9

天威不到處。干戈動邊鄙。
將軍奮威猛。英雄勢隨起。
紛紛出榆關。肅肅秋色裏。
白馬冐黃雲。清霜厲嚴旨。
少壯羽林兒。務能莫多喜。
好武匪君心。用兵不得已。
寄言飛將軍。妙略應無比。
志在報君恩。豈為黃金死。
丈夫身許國。慷慨當如此。
寧教太史書。輕笑魯連子。
other:: 
### 五
五 ^739c15

蒼茫天地間。流光一何遽。
曾聞太古人。未見曦輪駐。
才沈崦嵫雲。還上浮桑樹。
山色愁裡暝。天形夢中曙。
安知穆天子。龍馬神為御。
萬里速乘風。又向瑤臺去。
超遙侶神仙。此理當何故。
不向堯年長。永使人間住。
other:: 
### 六
六 ^739c22

冠蓋何處客。凌雲意氣驕。
旦旦趨雙闕。衝衝過渭橋。
金珂雲外響。畵燭月中燒縹緲行天路。
升騰在玉霄。如何區宇內。
頓與人間遙。長拂羅裳去。
明光殿下朝。一俯復一仰。
榮多憂亦饒。白髮領邊長。
朱顏鏡裏凋。豈知松檜下。
幽人長寂寥。萬事淡無慮。
恣臥時長謠。浩蕩天地間。
孰問犧黃堯。臨風一清嘯。
胡為王子喬。
other:: 
### 七
七 ^739c28

空虛澄遠煙。霽色含秋景。
思君每盤桓。駐目千峯頂〔駐目或作獨往〕明月初團圞可照美人影美人來不來雲霞渺林嶺。
other:: 
### 八
八 ^740a8

松柏地之靈。草莾亦同茂。
願得區域中。人心復純素。
蒼梧會稽陰。罔復有陵墓。
六合無知音。青山有歸路。
人生惜朱顏。賢照長相顧。
昨夜露華臺。誰不怨秋暮。
other:: 
### 九
九 ^740a12

悠然嚴子陵。遠大寥廓器。
故人貴為君。白駒要不至。
耽閑戀淥潭。高超弄芳餌。
青山汎白雲。萬古寄高意。
侯#CB00649;不知道。
初亦嫌傲志。何事卑王侯。
其心越天地。因悲婁護輩。
胡為附權勢。流游絳灌間。
折節蹁蹮例。皇皇古皇道。
勞生自拘繫。不如歸去來。
乘風拂長袂。
other:: 
## 懷越中兼示山陰諸開士
懷越中兼示山陰諸開士 ^740a17

厭見人境喧。清游憶靈越。
東南千萬山。浮青滿寥沈。
從來鑑中景。形勝人間絕。
月湛換鵝溪。雲起藏書穴。
客子若飄蓬。遽與故人別。
尺素未及通。芳草已云歇。
所悲行路難。俯仰損名節。
鳴雁欲東飛。寄語謝明月。
other:: 
## 早秋吟
早秋吟 ^740a24

山家昨夜房櫳冷。
梧桐一葉飄金井。
長天如水淨藏雲。
明月含暉變秋景。
桂枝花拆風飄飄。
誰在高樓吹玉簫。
人間不見槎升漢。
天上將看鵲作橋。
年少征人在何處。
白露霑衣未歸去。
海畔今無漂母家。
江南誰與王孫遇。
徘徊月下空長吟。
吾徒自古難知音。
欲上高臺問明月。
明月何不照人心。
other:: 
## 群賢宿山賦得暮雲嵒下宿
群賢宿山賦得暮雲嵒下宿 ^740b1

微風靜林杪。紅日下嵒阿。
明月出已滿。白雲歸未多。
高應伴猿鶴。深不暗松蘿。
若弗為霖去。其如旱歲何。
other:: 
## 浙江晚望
浙江晚望 ^740b9

暮色看無際。秋空水混天。
片帆飛鳥外。新月落潮邊。
隔越山形小。吞吳地勢偏。
幾人來往老。早晚渡頭船。
other:: 
## 題徑山寺
題徑山寺 ^740b13

翠拔群山外。連天勢未休。
雲迷飛鳥道。雨出古龍湫。
僧在深雲定。香和杳靄浮。
人間游不到。臺殿自清秋。
other:: 
## 郎侍郎致仕
郎侍郎致仕 ^740b17

平時獨高謝。道勝欲韜光。
白髮辭明主。青山戀故鄉。
藥畦容鶴到。吟徑恐雲藏。
更愛禪林臥。時來拂石床。
other:: 
## 山中早梅
山中早梅 ^740b21

亭亭映晚景。皎皎出林端。
小圃連雲淡。孤芳冐雪寒。
人間殊未見。物外最先看。
但欲方瓊玉。寧將勝牡丹。
other:: 
## 汎若耶溪
汎若耶溪 ^740b25

越水乘春泛。船窓掩又開。
好山#CB00403;岸去。
驟雨落花來。岸影樵人渡。
歌聲浣女回。滄浪無限意。
日暮更悠哉。
other:: 
## 書毛有章園亭
書毛有章園亭 ^740b29

愛此園林好。重來花木滋。
游人醉不去。幽鳥語無時。
烟郭連芳草。春湖泛淥池。
松篁非俗韻。游子漫相期。
other:: 
## 山亭晚春
山亭晚春 ^740c4

山庭晚來靜。林石自巉嵒。
犬去吠人語。花飛恣鳥#CB03458;。
晴烟熏茂草。煦日靄高杉。
更喜團圓月。清光下碧巖。
other:: 
## 自贈
自贈 ^740c8

靜坐還看竹。閑行亦合樵。
道心應有在。生事合無憀。
客去清談少。年來白髮饒。
漫將支遁筆。閒且賦逍遙。
other:: 
## 夏日無雨
夏日無雨 ^740c12

山中苦無雨。日日望雲霓。
小暑復大暑。深溪成淺溪。
泉枯連井底。地熱亢蔬畦。
無以問天意。空思水鳥啼〔俗謂水鳥啼則天下雨焉〕。
other:: 
## 歲暮書懷
歲暮書懷 ^740c16

朔風適變寒。曉日將含煦。
南國殊未還。東山歲云暮。
浮生奄忽往。芳顏安得駐。
寄謝人世間。紛華尤可悟。
other:: 
## 山中早行
山中早行 ^740c20

前山經夜雨。獨往步春泥。
天岸日將出。田家雞更啼。
孤烟行處起。曠野望中低。
猶喜逢樵客。相將過數溪。
other:: 
## 湖上晚歸
湖上晚歸 ^740c24

人間薄游罷。歸興尋舊隱。
春岸行未窮。夕陽看欲盡。
嵐光山際淡。天影水邊近。
自憐幽趣真。清吟更長引。
other:: 
## 季春寄友生
季春寄友生 ^740c28

湖上無烟晝。人間寒食時。
陰晴春易變。花月候難齊。
未畏青蛙亂。先愁紫蕨衰。
雲山向漸熱。相訪勿應遲。
other:: 
## 寄懷泐潭山月禪師
寄懷泐潭山月禪師 ^741a3

聞道安禪處。深蘿杳隔溪。
清猿定中發。幽鳥坐邊栖。
雲影朝晡別。山峯遠近齊。
不知誰問法。雪夜立江西。
other:: 
## 送客還北闕道中作
送客還北闕道中作 ^741a7

北郭送陽子。日斜歸舊居。
路泥侵曉潤。晦月逼春餘。
桑柘雨中綠。人烟關外疎。
依然見風俗。歸興混樵漁。
other:: 
## 次韻無#CB05883;赴承天再命
次韻無#CB05883;赴承天再命 ^741a11

載命還高讓。知君所趣深。
青山當隱處。白髮欲栖心。
更俟逢梅雨。何妨過虎林。
潺湲合#CB00589;水。
六月足清音。
other:: 
## 山舍晚歸
山舍晚歸 ^741a15

薄暮還精廬。徐行無所並。
日入月還清。山空水更靜。
彷彿聞疎鍾。翛然在西嶺。
寄語高世流。來茲謝塵境。
other:: 
## 讀書
讀書 ^741a19

讀書老何為。更讀聊遮眼。
此意雖等閒。高情寄無限。
錯磨千古心。翻覆幾忘飯。
不知白雲去。春靜山中晚。
other:: 
## 送廬隱士歸廬山
送廬隱士歸廬山 ^741a23

世事如循環。是非終莫盡。
羨爾歸深山。任他譏小隱。
黃鵠舉已高。白雲去非近。
天籟歸寂寞。何峯弄清軫。
other:: 
## 還南屏山即事
還南屏山即事 ^741a27

歲晚歸來石室寒。
松蘿岑寂自盤桓。
但知林下一年過。
不見人間萬事難。
招隱有詩題石記。
解嘲無說與時看。
此心已共空生合。
身似浮雲不必觀。
other:: 
## 入石壁山
入石壁山 ^741b2

身似浮雲年似流。
人間擾攘只宜休。
老來已習青蘿子。
隱去應追白道猷。
直入亂山寧計路。
定看落葉始知秋。
他時谷口人相遇。
莫問裁詩謝五侯。
other:: 
## 山中自怡謝所知
山中自怡謝所知 ^741b7

萬事隨宜勿強攀。
暫過朝市即歸山。
勞生未必浮名好。
稱性應須到處閑。
都似夢中休問影。
只堪吟裏更怡顏。
襄陽道者寧知爾。
猿鶴蕭然石室間。
other:: 
## 寄承天元老
寄承天元老 ^741b12

清散年來事益閑。
不論林下與人間。
禪心至了非喧靜。
默客何妨更往還。
奇石清軒增勝趣。
流泉碧座照衰顏。
支形脫略時機甚。
應笑歸來別買山。
other:: 
## 誡題
誡題〔因事〕 ^741b17

高吟遠矚倚雲梯。
往事經心盡可題。
道德二篇徒自辯。
是非一馬豈能齊。
暉山真玉傷驚火。
失水靈蛇畏在泥。
寄語冥鴻上天去。
凌雲羽翼莫思低。
other:: 
## 元日
元日 ^741b22

暗裏春催曙色明。
百雞迎曉報新聲。
宿寒尚在龍蛇蟄。
藏曆初傳日月迎。
萱葉四時今始發。
梅花一旦占先榮。
山家也祝堯天壽。
漫學牛山報太平。
other:: 
## 著書罷思南還復會客自番禺來因賦此詩
著書罷思南還復會客自番禺來因賦此詩 ^741b27

平昔著書今粗畢。
南還終欲隱羅浮。
初春況遇故鄉子。
終夜更誇滄海遊。
但貴羊城風物好。
豈辭梅嶺路岐修。
應須相與葛洪輩。
抗迹山林送白頭。
other:: 
## 冷泉獨賞寄冲晦上人
冷泉獨賞寄冲晦上人 ^741c4

南風掠波溪水滿。
山中幽人來洗浣。
獨立溪傍清興欵。
更愛泉流芳草短。
平生幽討貴蕭散。
世道紛紜何足算。
人間五月夏雲煩。
相約歸來君莫緩。
other:: 
## 遣興三絕
遣興三絕 ^741c9

逸興應須傚皎然。
此生瀟洒老詩禪。
何妨剩得驚人句。
詠遍江山一萬篇。 ^741c14

吾道陵遲事事訛。
而今無計遏頹波。
徇人玩法成流俗。
但泣金書柰爾何。 ^741c16

去年聊駐江頭寺。
今寄林僧嵒下扃。
莫謂此身無定迹。
人生都類一浮萍。
other:: 
## 書南山六和寺
書南山六和寺 ^741c18

青葱玉樹接溪岑。
臺閣凌虛地布金。
行到白雲重疊處。
水聲松韻淡人心。
other:: 
## 寒食日雨中
寒食日雨中 ^741c21

漠漠行雲晴復陰。
野花垂濕晚沈沈。
游人莫怨天多雨。
況在東臯春已深。
other:: 
## 早起
早起 ^741c24

天窓月過星疎渺。
檐際冥分雲窈窕。
山家深處勿雞啼。
時有寒鵶來報曉。
other:: 
## 對喜鵲
對喜鵲 ^741c27

靜臥時驚鵲喜多。
須臾果有故人過。
山中明度還無事。
問爾綿蠻更語麼。
other:: 
## 寄晤冲晦
寄晤冲晦 ^742a1

年老相看眼倍青。
念君詩思苦勞形。
人間更有無窮感。
好把禪關護性靈。
other:: 
## 洗筆
洗筆 ^742a4

古人信文字。字字從此出。
天下心不欺。爾亦有陰隲。
濯之遺孺子。念茲未應失。
other:: 
## 遊大慈山書晝上人壁
遊大慈山書晝上人壁 ^742a7

谷裏侵雲寺。尋幽到深處。
春過寒花開。人來啼鳥去。
豈期草菴客。日暮此相遇。
other:: 
## 清溪
清溪 ^742a10

勿謂清溪清。長如鏡初洗。
須防苟容物。污爾清到底。
鐔津文集卷第十七
 ^742a13
