
hui:: 
pin:: 
### 26
大般若波羅蜜多經卷第三十六
三藏法師玄奘奉　詔譯
初分教誡教授品第七之二十六
「善現！汝復觀何義言：即諸佛無上正等菩提若有為若無為增語非菩薩摩訶薩耶？」 ^198a21

「世尊！諸佛無上正等菩提有為無為，尚畢竟不可得，
性非有故，況有諸佛無上正等菩提有為無為增語！
此增語既非有，如何可言：即諸佛無上正等菩提若有為若無為增語是菩薩摩訶薩？」 ^198a22

「善現！汝復觀何義言：即諸佛無上正等菩提若有漏若無漏增語非菩薩摩訶薩耶？」 ^198a27

「世尊！諸佛無上正等菩提有漏無漏，尚畢竟不可得，
性非有故，況有諸佛無上正等菩提有漏無漏增語！
此增語既非有，如何可言：即諸佛無上正等菩提若有漏若無漏增語是菩薩摩訶薩？」 ^198a29

「善現！汝復觀何義言：即諸佛無上正等菩提若生若滅增語非菩薩摩訶薩耶？」 ^198b4

「世尊！諸佛無上正等菩提生滅，尚畢竟不可得，
性非有故，況有諸佛無上正等菩提生滅增語！
此增語既非有，如何可言：即諸佛無上正等菩提若生若滅增語是菩薩摩訶薩？」 ^198b6

「善現！汝復觀何義言：即諸佛無上正等菩提若善若非善增語非菩薩摩訶薩耶？」 ^198b10

「世尊！諸佛無上正等菩提善非善，尚畢竟不可得，
性非有故，況有諸佛無上正等菩提善非善增語！
此增語既非有，如何可言：即諸佛無上正等菩提若善若非善增語是菩薩摩訶薩？」 ^198b11

「善現！汝復觀何義言：即諸佛無上正等菩提若有罪若無罪增語非菩薩摩訶薩耶？」 ^198b16

「世尊！諸佛無上正等菩提有罪無罪，尚畢竟不可得，
性非有故，況有諸佛無上正等菩提有罪無罪增語！
此增語既非有，如何可言：即諸佛無上正等菩提若有罪若無罪增語是菩薩摩訶薩？」 ^198b17

「善現！汝復觀何義言：即諸佛無上正等菩提若有煩惱若無煩惱增語非菩薩摩訶薩耶？」 ^198b22

「世尊！諸佛無上正等菩提有煩惱無煩惱，
尚畢竟不可得，性非有故，況有諸佛無上正等菩提有煩惱無煩惱增語！
此增語既非有，如何可言：即諸佛無上正等菩提若有煩惱若無煩惱增語是菩薩摩訶薩？」 ^198b24

「善現！汝復觀何義言：即諸佛無上正等菩提若世間若出世間增語非菩薩摩訶薩耶？」 ^198b28

「世尊！諸佛無上正等菩提世間出世間，
尚畢竟不可得，性非有故，況有諸佛無上正等菩提世間出世間增語！
此增語既非有，如何可言：即諸佛無上正等菩提若世間若出世間增語是菩薩摩訶薩？」 ^198c1

「善現！汝復觀何義言：即諸佛無上正等菩提若雜染若清淨增語非菩薩摩訶薩耶？」 ^198c6

「世尊！諸佛無上正等菩提雜染清淨，尚畢竟不可得，
性非有故，況有諸佛無上正等菩提雜染清淨增語！
此增語既非有，如何可言：即諸佛無上正等菩提若雜染若清淨增語是菩薩摩訶薩？」 ^198c8

「善現！汝復觀何義言：即諸佛無上正等菩提若屬生死若屬涅槃增語非菩薩摩訶薩耶？」 ^198c12

「世尊！諸佛無上正等菩提屬生死屬涅槃，
尚畢竟不可得，性非有故，況有諸佛無上正等菩提屬生死屬涅槃增語！
此增語既非有，如何可言：即諸佛無上正等菩提若屬生死若屬涅槃增語是菩薩摩訶薩？」 ^198c14

「善現！汝復觀何義言：即諸佛無上正等菩提若在內若在外若在兩間增語非菩薩摩訶薩耶？」 ^198c19

「世尊！諸佛無上正等菩提在內在外在兩間，
尚畢竟不可得，性非有故，況有諸佛無上正等菩提在內在外在兩間增語！
此增語既非有，如何可言：即諸佛無上正等菩提若在內若在外若在兩間增語是菩薩摩訶薩？」 ^198c21

「善現！汝復觀何義言：即諸佛無上正等菩提若可得若不可得增語非菩薩摩訶薩耶？」 ^198c26

「世尊！諸佛無上正等菩提可得不可得，
尚畢竟不可得，性非有故，況有諸佛無上正等菩提可得不可得增語！
此增語既非有，如何可言：即諸佛無上正等菩提若可得若不可得增語是菩薩摩訶薩？ ^198c28

「世尊！色等法及增語，色等常無常等法及增語，
既不可得，而言色等法增語及色等常無常等法增語是菩薩摩訶薩者，
無有是處。」 ^199a3

佛告善現：「善哉！善哉！
如是！如是！如汝所說。
善現！色等法及色等常無常等法，不可得故，色等法增語及色等常無常等法增語亦不可得。
法及增語不可得故，菩薩摩訶薩亦不可得。
菩薩摩訶薩不可得故，所行般若波羅蜜多亦不可得。
善現！諸菩薩摩訶薩修行般若波羅蜜多時，應如是學。 ^199a6

「復次，善現！汝先所言『我不見有法可名菩薩摩訶薩。』
者，如是！如是！如汝所說。
善現！諸法不見諸法，諸法不見法界；法界不見諸法，法界不見法界。 ^199a14

「善現！法界不見色界，色界不見法界；法界不見受、
想、行、識界，受、想、行、識界不見法界。 ^199a17

「善現！法界不見眼處界，眼處界不見法界；
法界不見耳、鼻、舌、身、意處界，耳、鼻、舌、身、意處界不見法界。
法界不見色處界，色處界不見法界；法界不見聲、
香、味、觸、法處界，聲、香、味、觸、法處界不見法界。 ^199a19

「善現！法界不見眼界、色界、眼識界，眼界、
色界、眼識界不見法界；法界不見耳界、
聲界、耳識界，耳界、聲界、耳識界不見法界；
法界不見鼻界、香界、鼻識界，鼻界、香界、
鼻識界不見法界；法界不見舌界、味界、
舌識界，舌界、味界、舌識界不見法界；法界不見身界、
觸界、身識界，身界、觸界、身識界不見法界；
法界不見意界、法界、意識界，意界、法界、意識界不見法界。 ^199a23

「善現！法界不見地界，地界不見法界；法界不見水、
火、風、空、識界，水、火、風、空、識界不見法界。 ^199b2

「善現！法界不見苦聖諦界，苦聖諦界不見法界；
法界不見集、滅、道聖諦界，集、滅、道聖諦界不見法界。 ^199b4

「善現！法界不見無明界，無明界不見法界；
法界不見行、識、名色、六處、觸、受、愛、取、有、
生、老死愁歎苦憂惱界，行乃至老死愁歎苦憂惱界不見法界。 ^199b6

「善現！法界不見欲界，欲界不見法界；法界不見色、
無色界，色、無色界不見法界。 ^199b10

「善現！有為界不見無為界，無為界不見有為界。
何以故？善現！非離有為施設無為，非離無為施設有為故。 ^199b11

「善現！如是菩薩摩訶薩修行般若波羅蜜多時，於一切法都無所見。
於一切法無所見時，其心不驚不恐不怖，於一切法心不沈沒亦不憂悔。
所以者何？是菩薩摩訶薩修行般若波羅蜜多時，
不見色，不見受、想、行、識；不見眼處，不見耳、
鼻、舌、身、意處；不見色處，不見聲、香、味、觸、
法處；不見眼界、色界、眼識界，不見耳界、
聲界、耳識界，不見鼻界、香界、鼻識界，不見舌界、
味界、舌識界，不見身界、觸界、身識界，不見意界、
法界、意識界；不見地界，不見水、火、風、空、
識界；不見苦聖諦，不見集、滅、道聖諦；不見無明，
不見行、識、名色、六處、觸、受、愛、取、有、生、老死愁歎苦憂惱；
不見欲界，不見色、無色界；不見有為，不見無為；
不見貪、瞋、癡，不見貪、瞋、癡斷；不見我，不見有情、
命者、生者、養者、士夫、補特伽羅、意生、儒童、
作者、使作者、起者、使起者、受者、使受者、
知者、見者；不見聲聞，不見聲聞法；不見獨覺，
不見獨覺法；不見菩薩，不見菩薩法；不見佛，
不見佛法；不見無上正等菩提。
善現！如是菩薩摩訶薩，於一切法都無所見。
於一切法無所見時，其心不驚不恐不怖，於一切法心不沈沒亦不憂悔。」 ^199b14

具壽善現白佛言：「世尊！
何因緣故，是菩薩摩訶薩於一切法心不沈沒亦不憂悔？」 ^199c7

佛言：「善現！是菩薩摩訶薩普於一切心、
心所法不得不見，由此因緣，是菩薩摩訶薩於一切法心不沈沒亦不憂悔。」 ^199c9

具壽善現復白佛言：「世尊！
云何是菩薩摩訶薩於一切法，其心不驚不恐不怖？」 ^199c11

佛言：「善現！是菩薩摩訶薩普於一切意界、
意識界不得不見，如是菩薩摩訶薩於一切法，其心不驚不恐不怖。
善現！諸菩薩摩訶薩於一切法都無所得，應行般若波羅蜜多。
善現！諸菩薩摩訶薩修行般若波羅蜜多時，
於一切處不得般若波羅蜜多，不得般若波羅蜜多名，
不得菩薩，不得菩薩名，不得菩薩心。
善現！應如是教誡教授諸菩薩摩訶薩，令於般若波羅蜜多修學究竟。」
pin:: 
##  8 勸學品
初分勸學品第八 ^199c13

爾時，具壽善現白佛言：「世尊！
菩薩摩訶薩欲滿布施波羅蜜多，當學般若波羅蜜多；
菩薩摩訶薩欲滿淨戒、安忍、精進、靜慮、
般若波羅蜜多，當學般若波羅蜜多。
菩薩摩訶薩欲遍知色，當學般若波羅蜜多；
菩薩摩訶薩欲遍知受、想、行、識，當學般若波羅蜜多。
菩薩摩訶薩欲遍知眼處，當學般若波羅蜜多；
菩薩摩訶薩欲遍知耳、鼻、舌、身、意處，當學般若波羅蜜多。
菩薩摩訶薩欲遍知色處，當學般若波羅蜜多；
菩薩摩訶薩欲遍知聲、香、味、觸、法處，當學般若波羅蜜多。
菩薩摩訶薩欲遍知眼界、色界、眼識界及眼觸、
眼觸為緣所生諸受，當學般若波羅蜜多；
菩薩摩訶薩欲遍知耳界、聲界、耳識界及耳觸、
耳觸為緣所生諸受，當學般若波羅蜜多；
菩薩摩訶薩欲遍知鼻界、香界、鼻識界及鼻觸、
鼻觸為緣所生諸受，當學般若波羅蜜多；
菩薩摩訶薩欲遍知舌界、味界、舌識界及舌觸、
舌觸為緣所生諸受，當學般若波羅蜜多；
菩薩摩訶薩欲遍知身界、觸界、身識界及身觸、
身觸為緣所生諸受，當學般若波羅蜜多；
菩薩摩訶薩欲遍知意界、法界、意識界及意觸、
意觸為緣所生諸受，當學般若波羅蜜多。
菩薩摩訶薩欲遍知地界，當學般若波羅蜜多；
菩薩摩訶薩欲遍知水、火、風、空、識界，當學般若波羅蜜多。
菩薩摩訶薩欲遍知苦聖諦，當學般若波羅蜜多；
菩薩摩訶薩欲遍知集、滅、道聖諦，當學般若波羅蜜多。
菩薩摩訶薩欲遍知無明，當學般若波羅蜜多；
菩薩摩訶薩欲遍知行、識、名色、六處、觸、
受、愛、取、有、生、老死愁歎苦憂惱，當學般若波羅蜜多。
菩薩摩訶薩欲永斷貪、瞋、癡，當學般若波羅蜜多。
菩薩摩訶薩欲永斷薩迦耶見、戒禁取、
疑、欲貪、瞋恚，當學般若波羅蜜多。
菩薩摩訶薩欲永斷色貪、無色貪、無明、
慢、掉舉，當學般若波羅蜜多。
菩薩摩訶薩欲永斷一切纏結、隨眠，當學般若波羅蜜多。
菩薩摩訶薩欲永斷四食，當學般若波羅蜜多。
菩薩摩訶薩欲永斷四暴流、軛、取，當學般若波羅蜜多。
菩薩摩訶薩欲永斷四身繫、四顛倒，當學般若波羅蜜多。
菩薩摩訶薩欲永斷三漏、三不善根，當學般若波羅蜜多。
菩薩摩訶薩欲遠離十不善業道，當學般若波羅蜜多；
菩薩摩訶薩欲習行十善業道，當學般若波羅蜜多。
菩薩摩訶薩欲修四靜慮、四無量、四無色定，當學般若波羅蜜多。
菩薩摩訶薩欲修四念住，當學般若波羅蜜多；
菩薩摩訶薩欲修四正斷、四神足、五根、
五力、七等覺支、八聖道支，當學般若波羅蜜多。
菩薩摩訶薩欲得佛十力，當學般若波羅蜜多；
菩薩摩訶薩欲得四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智，當學般若波羅蜜多。
菩薩摩訶薩欲得六神通自在，當學般若波羅蜜多。
菩薩摩訶薩欲得四靜慮、四無色定、滅盡定次第超越順逆自在，
當學般若波羅蜜多。
菩薩摩訶薩欲於一切陀羅尼門、三摩地門皆得自在，當學般若波羅蜜多。
菩薩摩訶薩欲得具覺支三摩地、師子遊戲三摩地、
師子奮迅三摩地、師子頻伸三摩地、師子欠呿三摩地、
健行三摩地、寶印三摩地、妙月三摩地、
月幢相三摩地、一切法印三摩地、灌頂印三摩地、
法界決定三摩地、決定幢相三摩地、金剛喻三摩地、
入一切法印三摩地、安住定王三摩地、
王印三摩地、精進力三摩地、等涌三摩地、
入一切言詞決定三摩地、入一切名字決定三摩地、
觀方三摩地、陀羅尼印三摩地、無忘失三摩地、
諸法等趣海印三摩地、遍覆虛空三摩地、
三輪清淨三摩地、趣向不退轉神通三摩地、
器中涌出三摩地、最勝幢相三摩地、燒諸煩惱三摩地、
降伏四魔三摩地、大智慧炬三摩地、出生十力三摩地，
菩薩摩訶薩欲得如是等無量百千三摩地門，當學般若波羅蜜多。
菩薩摩訶薩欲滿一切有情心之所願，當學般若波羅蜜多。
菩薩摩訶薩欲滿如是殊勝善根，由此善根，
永不墮惡趣，不生貧賤家，不墮聲聞及獨覺地，
於菩薩頂終不退墮，當學般若波羅蜜多。」 ^199c24

時，舍利子問善現言：「云何名為菩薩頂墮？」 ^200c12

善現答言：「若諸菩薩無方便善巧而行六波羅蜜多，
無方便善巧住三解脫門，墮於聲聞或獨覺地，
不入菩薩正性離生，如是名為菩薩頂墮，
即此頂墮，亦名為生。」 ^200c13

時，舍利子即復問言：「何緣菩薩頂墮名生？」 ^200c17

善現答言：「生謂法愛，若諸菩薩順道法愛，說名為生。」 ^200c18

舍利子言：「何謂菩薩順道法愛？」 ^200c19

善現答言：「若菩薩摩訶薩修行般若波羅蜜多時，
於色住空而起想著，於受、想、行、識住空而起想著；
於色住無相而起想著，於受、想、行、識住無相而起想著；
於色住無願而起想著，於受、想、行、識住無願而起想著；
於色住無常而起想著，於受、想、行、識住無常而起想著；
於色住苦而起想著，於受、想、行、識住苦而起想著；
於色住無我而起想著，於受、想、行、識住無我而起想著；
於色住不淨而起想著，於受、想、行、識住不淨而起想著；
於色住寂靜而起想著，於受、想、行、識住寂靜而起想著；
於色住遠離而起想著，於受、想、行、識住遠離而起想著。
是為菩薩順道法愛。 ^200c20

「復次，舍利子！若菩薩摩訶薩作是念言：
『是色應斷，是受、想、行、識應斷；由此故色應斷，
由此故受、想、行、識應斷。
是苦應遍知，由此故苦應遍知；是集應永斷，
由此故集應永斷；是滅應作證，由此故滅應作證；
是道應修習，由此故道應修習。
是雜染、是清淨，是應親近、是不應親近，
是應行、是不應行，是道、是非道，是應學、
是不應學，是布施波羅蜜多、是非布施波羅蜜多，
是淨戒波羅蜜多、是非淨戒波羅蜜多，
是安忍波羅蜜多、是非安忍波羅蜜多，
是精進波羅蜜多、是非精進波羅蜜多，
是靜慮波羅蜜多、是非靜慮波羅蜜多，
是般若波羅蜜多、是非般若波羅蜜多，
是方便善巧、是非方便善巧，是菩薩生、是菩薩離生。』
舍利子！若菩薩摩訶薩修行般若波羅蜜多時，
住如是等法，而生想著，是為菩薩順道法愛。
如是法愛，說名為生。
如宿食生，能為過患。」 ^201a3

時，舍利子問善現言：「云何菩薩摩訶薩入正性離生？」 ^201a21

善現答言：「若菩薩摩訶薩修行般若波羅蜜多時，
不見內空、不待內空而觀外空，不見外空、
不待外空而觀內空；不待外空而觀內外空，
不見內外空、不待內外空而觀外空；不待內外空而觀空空，
不見空空、不待空空而觀內外空；不待空空而觀大空，
不見大空、不待大空而觀空空；不待大空而觀勝義空，
不見勝義空、不待勝義空而觀大空；不待勝義空而觀有為空，
不見有為空、不待有為空而觀勝義空；
不待有為空而觀無為空，不見無為空、
不待無為空而觀有為空；不待無為空而觀畢竟空，
不見畢竟空、不待畢竟空而觀無為空；
不待畢竟空而觀無際空，不見無際空、
不待無際空而觀畢竟空；不待無際空而觀散空，
不見散空、不待散空而觀無際空；不待散空而觀無變異空，
不見無變異空、不待無變異空而觀散空；
不待無變異空而觀本性空，不見本性空、
不待本性空而觀無變異空；不待本性空而觀自相空，
不見自相空、不待自相空而觀本性空；
不待自相空而觀共相空，不見共相空、
不待共相空而觀自相空；不待共相空而觀一切法空，
不見一切法空、不待一切法空而觀共相空；
不待一切法空而觀不可得空，不見不可得空、
不待不可得空而觀一切法空；不待不可得空而觀無性空，
不見無性空、不待無性空而觀不可得空；
不待無性空而觀自性空，不見自性空、
不待自性空而觀無性空；不待自性空而觀無性自性空，
不見無性自性空、不待無性自性空而觀自性空。 ^201a22

「舍利子！菩薩摩訶薩修行般若波羅蜜多時，
若作是觀，名入菩薩正性離生。 ^201b24

「復次，舍利子！諸菩薩摩訶薩修行般若波羅蜜多時，
應如是學：色應知不應著，受、想、行、識應知不應著；
色名應知不應著，受、想、行、識名應知不應著。
眼處應知不應著，耳、鼻、舌、身、意處應知不應著；
眼處名應知不應著，耳、鼻、舌、身、意處名應知不應著。
色處應知不應著，聲、香、味、觸、法處應知不應著；
色處名應知不應著，聲、香、味、觸、法處名應知不應著。
眼界、色界、眼識界應知不應著，眼界、色界、
眼識界名應知不應著；耳界、聲界、耳識界應知不應著，
耳界、聲界、耳識界名應知不應著；鼻界、
香界、鼻識界應知不應著，鼻界、香界、鼻識界名應知不應著；
舌界、味界、舌識界應知不應著，舌界、味界、
舌識界名應知不應著；身界、觸界、身識界應知不應著，
身界、觸界、身識界名應知不應著；意界、
法界、意識界應知不應著，意界、法界、意識界名應知不應著。
地界應知不應著，水、火、風、空、識界應知不應著；
地界名應知不應著，水、火、風、空、識界名應知不應著。
苦聖諦應知不應著，集、滅、道聖諦應知不應著；
苦聖諦名應知不應著，集、滅、道聖諦名應知不應著。
無明應知不應著，行、識、名色、六處、觸、受、
愛、取、有、生、老死愁歎苦憂惱應知不應著；
無明名應知不應著，行乃至老死愁歎苦憂惱名應知不應著。
四靜慮應知不應著，四無量、四無色定應知不應著；
四靜慮名應知不應著，四無量、四無色定名應知不應著。
五眼應知不應著，六神通應知不應著；
五眼名應知不應著，六神通名應知不應著。
布施波羅蜜多應知不應著，淨戒、安忍、
精進、靜慮、般若波羅蜜多應知不應著；
布施波羅蜜多名應知不應著，淨戒、安忍、
精進、靜慮、般若波羅蜜多名應知不應著。
四念住應知不應著，四正斷、四神足、五根、
五力、七等覺支、八聖道支應知不應著；
四念住名應知不應著，四正斷乃至八聖道支名應知不應著。
佛十力應知不應著，四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智應知不應著；佛十力名應知不應著，四無所畏乃至一切相智名應知不應著。 ^201b25

「復次，舍利子！諸菩薩摩訶薩修行般若波羅蜜多時，
應如是學：菩提心應知不應著，菩提心名應知不應著；
無等等心應知不應著，無等等心名應知不應著；
廣大心應知不應著，廣大心名應知不應著。
何以故？是心非心，本性淨故。」 ^202a8

時，舍利子問善現言：「是心云何本性清淨？」 ^202a13

善現答言：「是心本性非貪相應非不相應，
非瞋相應非不相應，非癡相應非不相應，
非諸纏結、隨眠相應非不相應，非諸見趣、
漏、暴流、軛、取等相應非不相應，非諸聲聞、獨覺心等相應非不相應。
舍利子！是心如是本性清淨。」 ^202a14

舍利子言：「是心為有心非心性不？」 ^202a19

善現答言：「非心性中，有性、無性為可得不？」 ^202a20

舍利子言：「不也！善現！」
善現答言：「非心性中，有性無性既不可得，
如何可問：是心為有心非心性不？」 ^202a21

舍利子言：「何等名為心非心性？」 ^202a23

善現答言：「於一切法無變異、無分別，是名心非心性。」 ^202a24

舍利子言：「如心無變異、無分別，色亦無變異、無分別耶？」 ^202a25

善現答言：「如是！」
「如心無變異、無分別，受、想、行、識亦無變異、無分別耶？」 ^202a26

答言：「如是！」
「如心無變異、無分別，眼處亦無變異、無分別耶？」 ^202a28

答言：「如是！」
「如心無變異、無分別，耳、鼻、舌、身、意處亦無變異、無分別耶？」 ^202a29

答言：「如是！」 ^202b1

「如心無變異、無分別，色處亦無變異、無分別耶？」 ^202b2

答言：「如是！」
「如心無變異、無分別，聲、香、味、觸、法處亦無變異、無分別耶？」 ^202b3

答言：「如是！」
「如心無變異、無分別，眼界、色界、眼識界亦無變異、無分別耶？」 ^202b4

答言：「如是！」
「如心無變異、無分別，耳界、聲界、耳識界亦無變異、無分別耶？」 ^202b6

答言：「如是！」 ^202b7

「如心無變異、無分別，鼻界、香界、鼻識界亦無變異、無分別耶？」 ^202b8

答言：「如是！」
「如心無變異、無分別，舌界、味界、舌識界亦無變異、無分別耶？」 ^202b9

答言：「如是！」
「如心無變異、無分別，身界、觸界、身識界亦無變異、無分別耶？」 ^202b11

答言：「如是！」
「如心無變異、無分別，意界、法界、意識界亦無變異、無分別耶？」 ^202b12

答言：「如是！」
「如心無變異、無分別，地界亦無變異、無分別耶？」 ^202b14

答言：「如是！」
「如心無變異、無分別，水、火、風、空、識界亦無變異、無分別耶？」 ^202b15

答言：「如是！」
「如心無變異、無分別，苦聖諦亦無變異、無分別耶？」 ^202b17

答言：「如是！」
「如心無變異、無分別，集、滅、道聖諦亦無變異、無分別耶？」 ^202b18

答言：「如是！」 ^202b19

「如心無變異、無分別，無明亦無變異、無分別耶？」 ^202b20

答言：「如是！」
「如心無變異、無分別，行、識、名色、六處、觸、
受、愛、取、有、生、老死愁歎苦憂惱亦無變異、無分別耶？」 ^202b21

答言：「如是！」
「如心無變異、無分別，四靜慮亦無變異、無分別耶？」 ^202b23

答言：「如是！」 ^202b24

「如心無變異、無分別，四無量、四無色定亦無變異、無分別耶？」 ^202b25

答言：「如是！」
「如心無變異、無分別，五眼亦無變異、無分別耶？」 ^202b26

答言：「如是！」 ^202b27

「如心無變異、無分別，六神通亦無變異、無分別耶？」 ^202b28

答言：「如是！」
「如心無變異、無分別，布施波羅蜜多亦無變異、無分別耶？」 ^202b29

答言：「如是！」
「如心無變異、無分別，淨戒、安忍、精進、靜慮、
般若波羅蜜多亦無變異、無分別耶？」 ^202c1

答言：「如是！」
「如心無變異、無分別，四念住亦無變異、無分別耶？」 ^202c3

答言：「如是！」
「如心無變異、無分別，四正斷、四神足、五根、
五力、七等覺支、八聖道支亦無變異、無分別耶？」 ^202c5

答言：「如是！」
「如心無變異、無分別，佛十力亦無變異、無分別耶？」 ^202c7

答言：「如是！」
「如心無變異、無分別，四無所畏、四無礙解、
大慈、大悲、大喜、大捨、十八佛不共法，乃至無上正等菩提亦無變異、
無分別耶？」 ^202c8

答言：「如是！」
時，舍利子讚善現言：「善哉！
善哉！誠如所說。汝真佛子！
從佛心生，從佛口生，從佛法生，從法化生，
受佛法分，不受財分，於諸法中身自作證，慧眼現見而能起說。
世尊說汝聲聞眾中住無諍定最為第一，如佛所說真實不虛。 ^202c11

「善現！菩薩摩訶薩於般若波羅蜜多應如是學。
若菩薩摩訶薩於般若波羅蜜多能如是學，
應知已住不退轉地，不離般若波羅蜜多。 ^202c16

「善現！欲學聲聞地者，當於般若波羅蜜多應勤聽習、
讀誦、受持、如理思惟，令其究竟。
欲學獨覺地者，當於般若波羅蜜多應勤聽習、
讀誦、受持、如理思惟，令其究竟。
欲學菩薩地者，當於般若波羅蜜多應勤聽習、
讀誦、受持、如理思惟，令其究竟。
欲學如來地者，當於般若波羅蜜多應勤聽習、
讀誦、受持、如理思惟，令其究竟。
何以故？如是般若波羅蜜多中，廣說開示三乘法故。
若菩薩摩訶薩學般若波羅蜜多，則為遍學三乘，亦於三乘法皆得善巧。」
pin:: 
##  9 無住品

### 1
初分無住品第九之一 ^202c19

爾時，具壽善現白佛言：「世尊！
我於菩薩摩訶薩及於般若波羅蜜多皆不得不見，云何令我以般若波羅蜜多相應之法教誡教授諸菩薩摩訶薩？
世尊！我於諸法不得不見若集若散，若以此法教誡教授諸菩薩摩訶薩或當有悔。 ^203a2

「世尊！我於諸法不得不見若集若散，云何可言此是菩薩摩訶薩？
此是般若波羅蜜多？
世尊！是菩薩摩訶薩名及般若波羅蜜多名，皆無所住亦非不住。
何以故？是二名義既無所有故，是二名皆無所住亦非不住。 ^203a7

「世尊！我於色、受、想、行、識，不得不見若集若散，云何可言此是色乃至此是識？
世尊！是色等名皆無所住亦非不住。
何以故？色等名義既無所有故，色等名皆無所住亦非不住。 ^203a12

「世尊！我於眼、耳、鼻、舌、身、意處，不得不見若集若散，云何可言此是眼處乃至此是意處？
世尊！是眼處等名皆無所住亦非不住。
何以故？眼處等名義既無所有故，眼處等名皆無所住亦非不住。 ^203a16

「世尊！我於色、聲、香、味、觸、法處，不得不見若集若散，云何可言此是色處乃至此是法處？
世尊！是色處等名皆無所住亦非不住。
何以故？色處等名義既無所有故，色處等名皆無所住亦非不住。 ^203a20

「世尊！我於眼界、色界、眼識界及眼觸、眼觸為緣所生諸受，
不得不見若集若散，云何可言此是眼界乃至此是眼觸為緣所生諸受？
世尊！是眼界等名皆無所住亦非不住。
何以故？眼界等名義既無所有故，眼界等名皆無所住亦非不住。 ^203a24

「世尊！我於耳界、聲界、耳識界及耳觸、耳觸為緣所生諸受，
不得不見若集若散，云何可言此是耳界乃至此是耳觸為緣所生諸受？
世尊！是耳界等名皆無所住亦非不住。
何以故？耳界等名義既無所有故，耳界等名皆無所住亦非不住。 ^203b1

「世尊！我於鼻界、香界、鼻識界及鼻觸、鼻觸為緣所生諸受，
不得不見若集若散，云何可言此是鼻界乃至此是鼻觸為緣所生諸受？
世尊！是鼻界等名皆無所住亦非不住。
何以故？鼻界等名義既無所有故，鼻界等名皆無所住亦非不住。 ^203b6

「世尊！我於舌界、味界、舌識界及舌觸、舌觸為緣所生諸受，
不得不見若集若散，云何可言此是舌界乃至此是舌觸為緣所生諸受？
世尊！是舌界等名皆無所住亦非不住。
何以故？舌界等名義既無所有故，舌界等名皆無所住亦非不住。 ^203b11

「世尊！我於身界、觸界、身識界及身觸、身觸為緣所生諸受，
不得不見若集若散，云何可言此是身界乃至此是身觸為緣所生諸受？
世尊！是身界等名皆無所住亦非不住。
何以故？身界等名義既無所有故，身界等名皆無所住亦非不住。 ^203b17

「世尊！我於意界、法界、意識界及意觸、意觸為緣所生諸受，
不得不見若集若散，云何可言此是意界乃至此是意觸為緣所生諸受？
世尊！是意界等名皆無所住亦非不住。
何以故？意界等名義既無所有故，意界等名皆無所住亦非不住。 ^203b22

「世尊！我於地、水、火、風、空、識界，不得不見若集若散，云何可言此是地界乃至此是識界？
世尊！是地界等名皆無所住亦非不住。
何以故？地界等名義既無所有故，地界等名皆無所住亦非不住。 ^203b27

「世尊！我於苦、集、滅、道聖諦，不得不見若集若散，云何可言此是苦聖諦乃至此是道聖諦？
世尊！是苦聖諦等名皆無所住亦非不住。
何以故？苦聖諦等名義既無所有故，苦聖諦等名皆無所住亦非不住。 ^203c2

「世尊！我於無明、行、識、名色、六處、觸、受、愛、
取、有、生、老死愁歎苦憂惱，不得不見若集若散，云何可言此是無明乃至此是老死愁歎苦憂惱？
世尊！是無明等名皆無所住亦非不住。
何以故？無明等名義既無所有故，無明等名皆無所住亦非不住。 ^203c7

「世尊！我於無明滅乃至老死愁歎苦憂惱滅，
不得不見若集若散，云何可言此是無明滅乃至此是老死愁歎苦憂惱滅？
世尊！是無明滅等名皆無所住亦非不住。
何以故？無明滅等名義既無所有故，無明滅等名皆無所住亦非不住。 ^203c12

「世尊！我於貪、瞋、癡、一切纏結、隨眠、見趣、
不善根等，不得不見若集若散，云何可言此是貪乃至此是不善根等？
世尊！是貪等名皆無所住亦非不住。
何以故？貪等名義既無所有故，貪等名皆無所住亦非不住。 ^203c18

「世尊！我於四靜慮、四無量、四無色定，不得不見若集若散，云何可言此是四靜慮乃至此是四無色定？
世尊！是四靜慮等名皆無所住亦非不住。
何以故？四靜慮等名義既無所有故，四靜慮等名皆無所住亦非不住。
大般若波羅蜜多經卷第三十六
 ^203c22
