
jing:: 佛說大摩里支菩薩經卷第六
translator:: 西天譯經三藏朝散大夫試鴻臚少卿明教大師臣天息災奉　詔譯
「復次發遣賢聖，誦此真言： ^279a9

「唵〔引〕訖里〔二合〕覩〔引〕嚩〔入〕薩里嚩〔二合〕
薩怛嚩〔二合引〕囉他〔二合〕悉地那怛嚩
〔二合引〕野他〔引〕努誐〔引〕誐蹉特嚩〔二合〕
沒馱尾沙焰布曩囉〔引〕誐摩曩〔引〕野左」 ^279a10

「誦此真言時，作發遣根本印。
以二手於頂上作散印相及誦此真言： ^279a14

「唵〔引〕摩〔引〕里支〔引〕目」 ^279a16

「誦真言已，阿闍梨即隨意而行。
復誦百字真言，為自擁護身口意業。
真言曰： ^279a17

「唵〔引〕嚩日囉〔二合〕薩怛嚩〔二合〕三摩野摩努播
〔引〕羅野嚩日囉〔二合〕薩怛嚩〔二合〕怛吠
〔二合〕努波底瑟姹〔二合〕涅里〔二合〕跓〔引〕
彌〔引〕婆嚩酥覩〔引〕瑟喻彌〔引〕婆嚩阿努囉訖覩
〔二合〕彌〔引〕婆嚩酥布瑟喻〔二合引〕彌〔引〕
婆嚩薩里嚩〔二合〕悉#CB04129;
〔切身〕彌〔引〕鉢囉〔二合〕野蹉薩里嚩〔二合〕
羯里摩〔二合〕酥左彌〔引〕唧多室里〔二合引〕
焰俱魯吽賀賀賀賀斛〔引〕婆誐鑁薩里嚩
〔二合〕怛他〔引〕誐多嚩日囉〔二合〕摩〔引〕彌
〔引〕捫左嚩日里〔二合〕婆嚩摩賀〔引〕三摩野薩怛嚩
〔二合〕惡」 ^279a19

「依如是儀軌志誠持誦，如見祥瑞即別作其法。
如為息災，用樺皮或匹帛書前所說如意寶輪。
阿闍梨須自了知真言儀軌輪內四門，
若為女用牛黃書，若為男用供俱摩香書。
輪法既成，復想輪上諸位賢聖，滿手持甘露瓶與自灌頂。
各本賢聖真言誦阿喻多，如是自他俱得災息。
若女人欲求子者，於前如意寶輪上與真言同書此女人名，
阿闍梨結根本印，想妙吉祥入女人身中，
即得滅罪，感福相子而來受生，無諸患難。 ^279a29

「復次增益法者，用供俱摩香於樺皮上書如意寶輪真言及自己名，
即自頂戴。然後面北，想自心中有賢聖眾，
深黃色，俱執寶瓶，滿盛珍寶降入道場，即加持中指而得增益為大財主。
若作敬愛，法亦用此輪，以赤檀、牛黃、燕脂、
無優樹花、無名藥，用血相和，書敬愛真言於樺皮上。
用黃 #CB01044;作彼人形，
以樺皮輪安彼人心中，用酥蜜紅花供養。
復作觀想，想箭如無優樹花攢射彼心。
面向水天位，誦本真言阿喻多數，至夜半加持無名指，即得敬愛成就。 ^279b10

「若作降伏法，儀則如前，於輪上書降伏真言，
即自觀想真言輪仰面降伏彼人，以羂索鉤牽。
作觀想已，即誦真言，所欲降者皆來降伏。 ^279b21

「復次五逆之人欲令調伏法。
用毒藥、芥子、阿里迦木汁合和，於日中時面南，
以人骨為筆，於死屍衣上書前如意輪真言，
及書前敬愛真言，更添烏字#CB00760;字加持頭指。
復用人骨粖、燒人灰淨土、五逆人足下土同合和為彼人形。
以真言輪置彼形心中，用佉禰囉木火炙其形，
誦前降伏真言阿喻多數，彼人即得重病。
若以彼形藏在神廟中及屍多林內，復得熱病等。
此法依用，調伏最上。 ^279b25

「復次令彼互相憎嫉法。
用水牛血、馬血、#CB04156;
〔切身〕摩木、猫兒血、鼠血合和，於死屍衣上書前真言輪，
復取燒人灰、河兩岸土及彼人足下土合和，各作彼人之形。
其面西向，以真言輪置在心中，然用水牛毛、
馬毛緊縛彼形，復以三種毒藥塗之。
作法者想彼二人，一乘水牛、一乘馬互相馳殺。
如是想已，用佉禰囉木火炙彼形，誦真言阿喻多數。
以彼形藏在舍下或屍多林中，即彼二人互為冤酬。
用此儀法，欲界天等尚得如斯，何況凡人！ ^279c5

「復次禁縛凶惡之法。
用毒藥、芥子、雌黃、黃薑汁、赤土同和，於樺皮上書禁縛真言輪。
以輪安一椀中，用灰覆滿。
復用一椀蓋之，藏在密處，誦真言阿喻多數，彼人即得禁縛。 ^279c15

「復次發遣冤家法。
用赤色毒藥、#CB04156;〔切身〕
摩木汁合和為墨，以烏翅為筆，於死屍衣上或波羅舍木葉等書發遣真言，
作如意輪，即自誦真言阿喻多數，以輪繫烏項上，
於西北方放之，或南方亦得，經剎那中間冤家自退。 ^279c19

「復次破壞冤家法。
用毒藥、鹽、芥子及自指上血合和一處，
以人骨為筆，於死屍衣上或髑髏上書真言輪。
復用燒人灰及骨粖、淨土、冤家足下土并毒藥合和為泥作冤家形。
以真言輪置彼形心中。
就日中時，用佉禰囉木火炙其形，即自面南想頭指上有三猪頭黑色，
仍誦真言阿喻多數。
復想冤形於自面前破碎無數，有百千鷲鳥及烏鵄等食彼冤家。
如是想已，以形藏冤家舍下或屍多林中，於三日內冤家命終。 ^279c24

「復次求降雨之法。
如前儀則，先觀想毘盧遮那佛，次想如意寶輪上一切賢聖，
手持甘露瓶如奉師勅。
盡日呪龍，即入三昧，龍即降雨。 ^280a5

「復次求降雨法。用供俱摩香、白檀、青黛於樺皮上書真言輪。
復取打瓦輪上土作龍形。
以青線繫真言輪於龍項上，用乳汁一椀，
安龍在內，復用一椀合之，以金剛印印彼，仍誦真言阿喻多數。
即送龍於龍堂內，其雨大降。 ^280a9

「復次求降雨法。用毒藥等於死屍衣上或破瓦瓶上書真言輪，
於輪心書#CB00760;吒二字。
輪東輻上畫阿難多大龍王，南輻上畫嚩酥枳龍王，
西輻上畫德叉迦龍王，北輻上畫羯句吒迦龍王，
東南輻上畫商佉羅龍王，西南輻上畫大蓮華龍王，
西北輻上畫蓮華龍王，東北輻上畫俱里迦龍王。
於輪輞上畫一切降雨龍及書降雨真言。
如是復作觀想，想佉禰囉木火中有摩里支菩薩，作忿怒相。
想已即誦真言阿喻多數，速降大雨。
若雨不止，用金粖、雌黃及黃薑合和，於瓦椀上書真言，
以灰滿覆其椀，用黃線繫於椀上，以黃花供養，
即誦真言阿喻多數，其雨速止。 ^280a14

「復次禁冤家法。用毒藥等於死屍衣上書摩細菩薩真言及根本真言，
藏在密處，即誦真言阿喻多數，隨意經行，一切冤家自然禁止。 ^280a27

「復次禁止冤兵不令侵境法。
若國王信重佛法、恭敬阿闍梨，作此壇法決定不侵。
用雌黃、黃薑汁於死屍衣上書摩細菩薩真言及逆主名，
為如意寶輪，取河兩岸土、十字道中土或山上土、
燒人灰同和為泥作冤兵主形，用真言輪置彼形心中。
復用泥作一猪形，猪口之內含冤兵主足，身體半垂。
都安在一椀中，復用一椀合之。
將往冤兵之界地內埋藏，以佉禰囉木橛長八指釘冤形之上，
用飲食酒肉出生祭祀。
時阿闍梨懸摩里支#CB01251;像，
於#CB01251;後面隨意書真言，
安在幢幡上，發忿怒相如金剛明王，即誦真言阿喻多數。
乘象車往彼軍前，冤兵如索繫手足，無所施勇怖而自退。 ^280b2

「復次息災法。先隨意出生食一切處供養，
然自心作觀想，想前如意寶輪一切賢聖擁護世人。
即依法請召已，用甘露水供養，即誦此真言： ^280b15

「唵〔引〕佉佉佉呬佉呬誐里〔二合〕恨曩〔二合〕
誐里恨#CB00718;〔二合〕覩薩里嚩
〔二合〕部帝迦嚩隷摩摩扇帝孕〔二合〕俱里嚩
〔二合〕覩娑嚩〔二合引〕賀」 ^280b19

「誦此真言已，自他俱得息災。 ^280b22

「復次久雨不止祈晴之法。
令持誦者而作觀想，想摩里支菩薩作黑煙色，腹大面惡忿怒瞻顧。
復想真言輪在菩薩心間，如大劫火，樹木乾枯。
如是想已，即出舌舐食，眴息之間天自晴朗。 ^280b23

「復次禁縛法。用雌黃、黃薑汁、赤土和合一處，
於銅器內畫彼人形，復於心上書禁縛真言輪，
於隱密之處安置水中，以黃色花而為供養，
即誦真言，所有來者往者冤惡之人皆能禁縛。 ^280b28

「復次令冤家心得迷亂法。
如前如意輪上書迷亂真言等，用人小便處土及蔓多羅木汁和合為冤家形，
以真言輪置彼形心中，用屍多林火炙彼形，
誦真言阿喻多數，即藏彼形於冤家舍下，速得迷亂。
或以蔓多羅子入於肉內，安在水中浸七日，取出與冤家喫。
或將和酒或用燒香，俱得迷亂。
若要却除迷亂，用乳汁洗浴自身，誦真言阿喻多數，即得息災還復如故。 ^280c4

「復次若有女人夫所耽著，欲令嫌棄法。
用#CB04156;〔切身〕摩花汁，
如無此花汁用毒藥、自指頭上血同合和，
於死屍衣上書真言及其夫名，如前作輪，
用悉祖木汁搵過，以棗木火炙，即誦真言阿喻多數。
以真言輪埋於門下，其夫即生憎嫌而無耽著。 ^280c13

「復次女人欲令人愛敬法。
用牛黃、吉祥樹葉汁及人血於樺皮上同書真言輪及書自名，
誦真言阿喻多數加持彼輪，戴在頸上，即得人所敬愛。 ^280c19

「如是摩里支菩薩真言等，若阿闍梨依法受持，
恒時持誦，所求之事無不成就，所謂聖劍、
眼藥、革屣、丸藥，降伏夜叉女、天女、龍女、
阿修羅女、緊曩羅女等，悉皆隨順敬愛和合。
彼持明者以真言威德，如摩里支菩薩神通威力，
所有天、龍、夜叉、乾闥婆、羯吒布單曩、毘舍左、
羅叉母鬼、拏枳儞鬼、烏娑多囉迦餓鬼、
身鬼、迷鬼、大曜吠多拏唧左迦，及僕從諸惡鬼等懷惡心者，
彼持明者影尚不能侵，何況害其身？
是故持明阿闍利，能獲清淨大福、能增長廣大吉祥、
能消除一切重罪、能成就本尊三昧，當證毘盧法身。
摩里支經汝等宜應信受讀誦。 ^280c23

「復次息災增益等法，起首之時各有時分。
作息災之法用早辰，增益之法亦用早辰，
降伏之法用日中，敬愛之法用夜半。
如是四法，色相各異。
息災之法所用器物及持明者衣服並用白色，
增益之法所用器物及阿闍利衣服並用黃色，
敬愛之法所用器物及阿闍利衣服並用紅色，降伏之法所用器物及阿闍利衣服並用黑色。
如前所說如意寶輪書寫真言應用作法，
有二十二種，求一切事皆悉真實，無不成就。
彼阿闍利依此軌儀通達祕密，此真言王殊勝第一。
　　「正心歸命禮，摩里支菩薩，
　　毘盧遮那佛，所說成就法。
　　依此勝軌儀，慈悲復為說，
　　我等如得聞，永離諸嶮難。」 ^281a7

「復次若有於曼拏羅得受灌頂弟子，乘自師勅，
持本三昧，發清淨心求無上道、救度一切眾生者，
而作是法，先誦此真言： ^281a22

「唵〔引〕吽#CB00760;吒」 ^281a25

「誦真言已，手作忿怒拳，安心上、頸上、額上、
頂上，即以水漱口入賢聖堂，展摩里支菩薩#CB01251;，
誦辟魔真言加持香水。
真言曰： ^281a26

「唵〔引〕摩〔引〕里支〔引〕吽薩里嚩〔二合〕尾近喃
〔二合引〕努蹉〔引〕那野娑嚩〔二合引〕賀」 ^281a29

「誦真言已即作觀想，想自心中有阿字變成月輪，有盎字變成日輪。
其日月相如融金之色，復出羯磨光明，
其光變成正等正覺天人師，即自作禮獻諸供養而誦真言： ^281b2

「唵〔引〕摩〔引〕里支〔引〕婆訖旦〔二合〕鉢囉〔二合〕
底蹉娑嚩〔二合引〕賀〔引〕」 ^281b6

「誦此真言獻佛飲食。」 ^281b8

「唵〔引〕摩〔引〕里支〔引〕補瑟半〔二合〕鉢囉〔二合〕
底蹉娑嚩〔二合引〕賀」 ^281b9

「誦此真言獻華佛。」 ^281b11

「唵〔引〕摩〔引〕里支〔引〕度半鉢囉〔二合〕底蹉娑嚩
〔二合引〕賀〔引〕」 ^281b12

「誦此真言獻佛香。」 ^281b14

「唵〔引〕摩〔引〕里支〔引〕禰半鉢囉〔二合〕底蹉娑嚩
〔二合引〕賀〔引〕」 ^281b15

「誦此真言獻佛燈。」 ^281b17

「唵〔引〕摩〔引〕里支〔引〕巘馱鉢囉〔二合〕底蹉娑嚩
〔二合引〕賀〔引〕」 ^281b18

「誦此真言獻佛塗香。」 ^281b20

「唵〔引〕摩〔引〕里支〔引〕娑嚩〔二合引〕賀〔引〕」 ^281b21

「誦此真言加持閼伽水。
如是一一供獻。若無力辦此飲食等供養者，即觀想飲食等一一供獻。
如是歸依佛法僧三寶真淨福田，悔懺一切罪障已，
所有隨喜諸善功德發願迴向曰：
　　「我發菩提心，所作諸功德，
　　迴向於真如，周遍於法界。
　　一切諸眾生，同霑於利樂，
　　普發無上心，俱成正等覺。」 ^281b22

「如是誦偈三遍已，即入三昧，思惟一切諸法而無有我。
作是觀已，即誦無我真言： ^281c2

「唵〔引〕輸儞也〔二合〕多〔引〕惹拏〔二合〕曩嚩日囉
〔二合引〕娑嚩〔二合〕婆〔引〕嚩〔引〕怛摩〔二合〕
俱憾」 ^281c4

「誦真言已復入三昧，觀微妙字如幻如化無其實性。
次觀三界六道九有四生、色等五塵內外四大，
唯從緣生都無實體，一切性空不離識故。
如是觀已，所有過現業障悉皆除滅。
即誦三業清淨真言： ^281c6

「唵〔引〕娑嚩〔二合〕婆〔引〕嚩 #CB02122;馱
〔引〕薩里嚩〔二合〕達里摩〔二合〕娑嚩〔二合〕
婆〔引〕嚩#CB02122;度〔引〕憾」 ^281c11

「誦此真言三遍，即入三昧，復想如意寶輪上唵字變成毘盧遮那佛，
於蓮華藏師子座上，作金剛結跏趺坐，
身作金，色結毘盧印為入定相，髮髻頭冠具一切莊嚴。
彼佛心上有其月輪，輪有第五第六微妙梵字，具第一第二音體如法界。
復於微妙字上，有其日月如檀金色，一切如來受持此字，
復能變化成五股金剛杵，名如來族。
彼金剛杵以神通力，入毘盧遮那身中，而自宣說曼拏羅法。
此壇四方作四門，樓下有八柱，真珠瓔珞以為莊嚴。
於壇四角安其寶月，月有半金剛。
曼拏羅中安八重金剛杵，一一殊妙。
復以金剛周圍一匝，放大光明如天秋月。
即誦安菩薩真言： ^281c13

「唵〔引〕阿里迦〔二合〕摩細娑嚩〔二合引〕賀」 ^281c26

「於東方安此菩薩，身作紅色，如童女相，
著青天衣一切莊嚴，手持針線縫冤家口眼。
復誦安菩薩真言： ^281c27

「唵〔引〕摩里迦〔二合〕摩細娑嚩〔二合引〕賀
〔引〕」 ^282a1

「於南方安此菩薩，身作金色，如童女相，
著青天衣一切莊嚴，左手持無憂樹枝、右手持針線。
復誦安菩薩真言： ^282a2

「唵〔引〕桉多里馱〔二合引〕曩摩細娑嚩〔二合引〕
賀」 ^282a5

「於西方安此菩薩，身作黃色，如童女相，
著青天衣一切莊嚴，右手持無憂樹枝、左手執羂索。
復誦安菩薩真言： ^282a6

「唵〔引〕帝〔引〕祖摩細娑嚩〔二合引〕賀」 ^282a9

「於北方安此菩薩，身如日初出之色，如童女相，
著青天衣一切莊嚴，手執弓箭。
此四菩薩如是安住。」
佛說大摩里支菩薩經卷第六
 ^282a10
