
hui:: 
pin:: 
###  4
大般若波羅蜜多經卷第七
三藏法師玄奘奉　詔譯
初分相應品第三之四
「復次，舍利子！諸菩薩摩訶薩修行般若波羅蜜多時，
不為布施波羅蜜多故修行般若波羅蜜多，
不為淨戒、安忍、精進、靜慮、般若波羅蜜多故修行般若波羅蜜多。 ^34a6

「諸菩薩摩訶薩修行般若波羅蜜多時，
不為內空故修行般若波羅蜜多，不為外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空故修行般若波羅蜜多。 ^34a9

「諸菩薩摩訶薩修行般若波羅蜜多時，
不為真如故修行般若波羅蜜多，不為法界、
法性、不虛妄性、不變異性、平等性、離生性、
法定、法住、實際、虛空界、不思議界故修行般若波羅蜜多。 ^34a15

「諸菩薩摩訶薩修行般若波羅蜜多時，
不為入正性離生故修行般若波羅蜜多，
不為得不退轉地故修行般若波羅蜜多，
不為成熟有情故修行般若波羅蜜多，不為嚴淨佛土故修行般若波羅蜜多。 ^34a19

「諸菩薩摩訶薩修行般若波羅蜜多時，
不為四念住故修行般若波羅蜜多，不為四正斷、
四神足、五根、五力、七等覺支、八聖道支故修行般若波羅蜜多；
不為苦聖諦故修行般若波羅蜜多，不為集、
滅、道聖諦故修行般若波羅蜜多。 ^34a24

「諸菩薩摩訶薩修行般若波羅蜜多時，
不為四靜慮故修行般若波羅蜜多，不為四無量、四無色定故修行般若波羅蜜多。 ^34a29

「諸菩薩摩訶薩修行般若波羅蜜多時，
不為八解脫故修行般若波羅蜜多，不為八勝處、
九次第定、十遍處故修行般若波羅蜜多。 ^34b3

「諸菩薩摩訶薩修行般若波羅蜜多時，
不為空解脫門故修行般若波羅蜜多，
不為無相、無願解脫門故修行般若波羅蜜多。 ^34b6

「諸菩薩摩訶薩修行般若波羅蜜多時，
不為一切陀羅尼門故修行般若波羅蜜多，不為一切三摩地門故修行般若波羅蜜多。 ^34b8

「諸菩薩摩訶薩修行般若波羅蜜多時，
不為極喜地故修行般若波羅蜜多，不為離垢地、
發光地、焰慧地、極難勝地、現前地、遠行地、
不動地、善慧地、法雲地故修行般若波羅蜜多。 ^34b11

「諸菩薩摩訶薩修行般若波羅蜜多時，
不為肉眼故修行般若波羅蜜多，不為天眼、
慧眼、法眼、佛眼故修行般若波羅蜜多。 ^34b15

「諸菩薩摩訶薩修行般若波羅蜜多時，
不為佛十力故修行般若波羅蜜多，不為四無所畏、
四無礙解、大慈、大悲、大喜、大捨、十八佛不共法故修行般若波羅蜜多。 ^34b18

「諸菩薩摩訶薩修行般若波羅蜜多時，
不為三十二大士相故修行般若波羅蜜多，不為八十隨好故修行般若波羅蜜多。 ^34b22

「諸菩薩摩訶薩修行般若波羅蜜多時，
不為無忘失法故修行般若波羅蜜多，不為恒住捨性故修行般若波羅蜜多。 ^34b25

「諸菩薩摩訶薩修行般若波羅蜜多時，
不為一切智故修行般若波羅蜜多，不為道相智、
一切相智、一切相微妙智故修行般若波羅蜜多。 ^34b27

「諸菩薩摩訶薩修行般若波羅蜜多時，
不為超越預流果故修行般若波羅蜜多，
不為超越一來、不還、阿羅漢果、獨覺菩提故修行般若波羅蜜多。 ^34c1

「諸菩薩摩訶薩修行般若波羅蜜多時，
不為一切菩薩摩訶薩行故修行般若波羅蜜多，不為諸佛無上正等菩提故修行般若波羅蜜多。 ^34c5

「何以故？舍利子！諸菩薩摩訶薩修行般若波羅蜜多，不見諸法性差別故。 ^34c8

「舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^34c9

「復次，舍利子！諸菩薩摩訶薩修行般若波羅蜜多時，
不為天眼智證通故修行般若波羅蜜多，
不為天耳智證通故修行般若波羅蜜多，
不為他心智證通故修行般若波羅蜜多，
不為宿住隨念智證通故修行般若波羅蜜多，
不為神境智證通故修行般若波羅蜜多，不為漏盡智證通故修行般若波羅蜜多。
何以故？舍利子！諸菩薩摩訶薩修行般若波羅蜜多時，
尚不見有所修般若波羅蜜多，況當見有菩薩如來所修六神通事！ ^34c12

「舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^34c21

「復次，舍利子！諸菩薩摩訶薩修行般若波羅蜜多時，
不作是念：『我以天眼智證通，遍見十方殑伽沙等諸佛世界一切有情死此生彼。』
不作是念：『我以天耳智證通，遍聞十方殑伽沙等諸佛世界諸佛菩薩所說法音。』
不作是念：『我以他心智證通，遍知十方殑伽沙等諸佛世界一切有情心心所法。』
不作是念：『我以宿住隨念智證通，遍憶十方殑伽沙等諸佛世界一切有情諸宿住事。』
不作是念：『我以神境智證通，遍至十方殑伽沙等諸佛世界，
供養恭敬、尊重讚歎爾所界中諸佛菩薩。』
不作是念：『我以漏盡智證通，遍觀十方殑伽沙等諸佛世界一切有情漏盡不盡。』 ^34c24

「舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^35a7

「復次，舍利子！諸菩薩摩訶薩修行般若波羅蜜多時，
與如是般若波羅蜜多相應故，善能安立無量、
無數、無邊有情於無餘依般涅槃界，一切惡魔不得其便，
所有煩惱皆能伏滅，世間眾事所欲隨意。
十方各如殑伽沙界一切如來、應、正等覺，
及諸菩薩摩訶薩眾，皆共護念如是菩薩，
不令退墮一切聲聞、獨覺等地。
十方各如殑伽沙界四大王眾天、三十三天、
夜摩天、覩史多天、樂變化天、他化自在天、
梵眾天、梵輔天、梵會天、大梵天、光天、少光天、
無量光天、極光淨天、淨天、少淨天、無量淨天、
遍淨天、廣天、少廣天、無量廣天、廣果天、
無繁天、無熱天、善現天、善見天、色究竟天，
及餘一切聲聞、獨覺，皆共擁衛如是菩薩，
諸有所為令無障礙，身心疾惱咸得痊除，
設有罪業，於當來世應招苦報轉現輕受。
何以故？舍利子！是菩薩摩訶薩於諸有情慈悲遍故。 ^35a10

「舍利子！是菩薩摩訶薩修行般若波羅蜜多威神力故，
少用加行便能引發最勝自在陀羅尼門、
三摩地門，令速現起，隨所生處常得奉事一切如來、
應、正等覺，乃至證得所求無上正等菩提，於其中間常不離佛。 ^35a27

「舍利子！是菩薩摩訶薩修行般若波羅蜜多時，
與如是般若波羅蜜多相應故，得如是等無量無數不可思議微妙功德。 ^35b2

「復次，舍利子！諸菩薩摩訶薩修行般若波羅蜜多時，
不作是念：『有法與法若相應若不相應、若等若不等。』
何以故？舍利子！是菩薩摩訶薩不見有法與法若相應若不相應、
若等若不等故。 ^35b6

「諸菩薩摩訶薩修行般若波羅蜜多時，
不作是念：『我於法界若疾現等覺、若不疾現等覺。』
何以故？舍利子！是菩薩摩訶薩不見少法能於法界現等覺故。
諸菩薩摩訶薩修行般若波羅蜜多時，
不見有法離法界者，不見法界離諸法有，
亦不見諸法即是法界，不見法界即是諸法。 ^35b10

「諸菩薩摩訶薩修行般若波羅蜜多時，
不作是念：『法界能為諸法因緣。』
不作是念：『諸法能為法界因緣。』
諸菩薩摩訶薩修行般若波羅蜜多時，
不作是念：『此法能證法界，此法不能證法界。』
何以故？舍利子！是菩薩摩訶薩尚不見法，況見有法能證法界或不能證！ ^35b16

「舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^35b22

「復次，舍利子！諸菩薩摩訶薩修行般若波羅蜜多時，
不見色與空相應，亦不見空與色相應；
不見受、想、行、識與空相應，亦不見空與受、
想、行、識相應。 ^35b25

「諸菩薩摩訶薩修行般若波羅蜜多時，
不見眼處與空相應，亦不見空與眼處相應；
不見耳、鼻、舌、身、意處與空相應，亦不見空與耳、
鼻、舌、身、意處相應。 ^35b28

「諸菩薩摩訶薩修行般若波羅蜜多時，
不見色處與空相應，亦不見空與色處相應；
不見聲、香、味、觸、法處與空相應，亦不見空與聲、
香、味、觸、法處相應。 ^35c2

「諸菩薩摩訶薩修行般若波羅蜜多時，
不見眼界與空相應，亦不見空與眼界相應；
不見耳、鼻、舌、身、意界與空相應，亦不見空與耳、
鼻、舌、身、意界相應。 ^35c6

「諸菩薩摩訶薩修行般若波羅蜜多時，
不見色界與空相應，亦不見空與色界相應；
不見聲、香、味、觸、法界與空相應，亦不見空與聲、
香、味、觸、法界相應。 ^35c9

「諸菩薩摩訶薩修行般若波羅蜜多時，
不見眼識界與空相應，亦不見空與眼識界相應；
不見耳、鼻、舌、身、意識界與空相應，亦不見空與耳、
鼻、舌、身、意識界相應。 ^35c12

「諸菩薩摩訶薩修行般若波羅蜜多時，
不見眼觸與空相應，亦不見空與眼觸相應；
不見耳、鼻、舌、身、意觸與空相應，亦不見空與耳、
鼻、舌、身、意觸相應。 ^35c16

「諸菩薩摩訶薩修行般若波羅蜜多時，
不見眼觸為緣所生諸受與空相應，亦不見空與眼觸為緣所生諸受相應；
不見耳、鼻、舌、身、意觸為緣所生諸受與空相應，
亦不見空與耳、鼻、舌、身、意觸為緣所生諸受相應。 ^35c19

「諸菩薩摩訶薩修行般若波羅蜜多時，
不見地界與空相應，亦不見空與地界相應；
不見水、火、風、空、識界與空相應，亦不見空與水、
火、風、空、識界相應。 ^35c24

「諸菩薩摩訶薩修行般若波羅蜜多時，
不見因緣與空相應，亦不見空與因緣相應；
不見等無間緣、所緣緣、增上緣及從緣所生法與空相應，
亦不見空與等無間緣、所緣緣、增上緣及從緣所生法相應。 ^35c27

「諸菩薩摩訶薩修行般若波羅蜜多時，
不見無明與空相應，亦不見空與無明相應；
不見行、識、名色、六處、觸、受、愛、取、有、生、老死愁歎苦憂惱與空相應，
亦不見空與行乃至老死愁歎苦憂惱相應。 ^36a3

「諸菩薩摩訶薩修行般若波羅蜜多時，
不見布施波羅蜜多與空相應，亦不見空與布施波羅蜜多相應；
不見淨戒、安忍、精進、靜慮、般若波羅蜜多與空相應，
亦不見空與淨戒、安忍、精進、靜慮、般若波羅蜜多相應。 ^36a8

「諸菩薩摩訶薩修行般若波羅蜜多時，
不見內空與空相應，亦不見空與內空相應；
不見外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空與空相應，亦不見空與外空乃至無性自性空相應。 ^36a12

「諸菩薩摩訶薩修行般若波羅蜜多時，
不見真如與空相應，亦不見空與真如相應；
不見法界、法性、不虛妄性、不變異性、平等性、
離生性、法定、法住、實際、虛空界、不思議界與空相應，亦不見空與法界乃至不思議界相應。 ^36a19

「諸菩薩摩訶薩修行般若波羅蜜多時，
不見四念住與空相應，亦不見空與四念住相應；
不見四正斷、四神足、五根、五力、七等覺支、
八聖道支與空相應，亦不見空與四正斷乃至八聖道支相應。 ^36a24

「諸菩薩摩訶薩修行般若波羅蜜多時，
不見苦聖諦與空相應，亦不見空與苦聖諦相應；
不見集、滅、道聖諦與空相應，亦不見空與集、
滅、道聖諦相應。 ^36a28

「諸菩薩摩訶薩修行般若波羅蜜多時，
不見四靜慮與空相應，亦不見空與四靜慮相應；
不見四無量、四無色定與空相應，亦不見空與四無量、四無色定相應。 ^36b3

「諸菩薩摩訶薩修行般若波羅蜜多時，
不見八解脫與空相應，亦不見空與八解脫相應；
不見八勝處、九次第定、十遍處與空相應，
亦不見空與八勝處、九次第定、十遍處相應。 ^36b6

「諸菩薩摩訶薩修行般若波羅蜜多時，
不見空解脫門與空相應，亦不見空與空解脫門相應；
不見無相、無願解脫門與空相應，亦不見空與無相、無願解脫門相應。 ^36b10

「諸菩薩摩訶薩修行般若波羅蜜多時，
不見一切陀羅尼門與空相應，亦不見空與一切陀羅尼門相應；
不見一切三摩地門與空相應，亦不見空與一切三摩地門相應。 ^36b14

「諸菩薩摩訶薩修行般若波羅蜜多時，
不見極喜地與空相應，亦不見空與極喜地相應；
不見離垢地、發光地、焰慧地、極難勝地、
現前地、遠行地、不動地、善慧地、法雲地與空相應，亦不見空與離垢地乃至法雲地相應。 ^36b18

「諸菩薩摩訶薩修行般若波羅蜜多時，
不見五眼與空相應，亦不見空與五眼相應；
不見六神通與空相應，亦不見空與六神通相應。 ^36b23

「諸菩薩摩訶薩修行般若波羅蜜多時，
不見佛十力與空相應，亦不見空與佛十力相應；
不見四無所畏、四無礙解、大慈、大悲、大喜、
大捨、十八佛不共法與空相應，亦不見空與四無所畏乃至十八佛不共法相應。 ^36b26

「諸菩薩摩訶薩修行般若波羅蜜多時，
不見三十二大士相與空相應，亦不見空與三十二大士相相應；
不見八十隨好與空相應，亦不見空與八十隨好相應。 ^36c1

「諸菩薩摩訶薩修行般若波羅蜜多時，
不見無忘失法與空相應，亦不見空與無忘失法相應；
不見恒住捨性與空相應，亦不見空與恒住捨性相應。 ^36c5

「諸菩薩摩訶薩修行般若波羅蜜多時，
不見一切智與空相應，亦不見空與一切智相應；
不見道相智、一切相智與空相應，亦不見空與道相智、一切相智相應。 ^36c8

「諸菩薩摩訶薩修行般若波羅蜜多時，
不見預流果與空相應，亦不見空與預流果相應；
不見一來、不還、阿羅漢果、獨覺菩提與空相應，
亦不見空與一來、不還、阿羅漢果、獨覺菩提相應。 ^36c12

「諸菩薩摩訶薩修行般若波羅蜜多時，
不見一切菩薩摩訶薩行與空相應，亦不見空與一切菩薩摩訶薩行相應；
不見諸佛無上正等菩提與空相應，亦不見空與諸佛無上正等菩提相應。 ^36c16

「舍利子！修行般若波羅蜜多諸菩薩摩訶薩，
若能如是相應，是為第一與空相應。 ^36c21

「舍利子！修行般若波羅蜜多諸菩薩摩訶薩，
由與如是空相應故，不墮聲聞、獨覺等地，
嚴淨佛土、成熟有情，速證無上正等菩提。 ^36c22

「舍利子！修行般若波羅蜜多諸菩薩摩訶薩，
諸相應中與般若波羅蜜多相應為最第一、
最尊最勝、最上最妙、最高最極、無上無上上、無等無等等。
何以故？舍利子！此般若波羅蜜多相應最第一故，
即是空相應，即是無相相應，即是無願相應，由此因緣最為第一。 ^36c25

「舍利子！修行般若波羅蜜多諸菩薩摩訶薩，
與如是般若波羅蜜多相應時，當知即為受記作佛，若近受記。 ^37a2

「舍利子！是菩薩摩訶薩由此相應，能為無量無數無邊有情作大饒益。 ^37a5

「舍利子！是菩薩摩訶薩不作是念：『我與般若波羅蜜多相應。』
不作是念：『我得受記，定當作佛，若近受記。』
不作是念：『我能嚴淨佛土。』
不作是念：『我能成熟有情。』
亦不作是念：『我當證得所求無上正等菩提，轉妙法輪度無量眾。』 ^37a6

「何以故？舍利子！是菩薩摩訶薩不見有法離於法界，
不見法界離於諸法，不見諸法即是法界，
不見法界即是諸法，不見有法修行般若波羅蜜多，
不見有法得佛授記，不見有法當得無上正等菩提，
不見有法嚴淨佛土，不見有法成熟有情。 ^37a11

「何以故？舍利子！諸菩薩摩訶薩修行般若波羅蜜多時，
不起我想、有情想、命者想、生者想、養者想、
士夫想、補特伽羅想、意生想、儒童想、作者想、
使作者想、起者想、使起者想、受者想、使受者想、
知者想、見者想故。
所以者何？我、有情等畢竟不生亦復不滅，
彼既畢竟不生不滅，云何當能修行般若波羅蜜多及得種種功德勝利！ ^37a17

「舍利子！是菩薩摩訶薩不見有情生故修行般若波羅蜜多，
不見有情滅故修行般若波羅蜜多，知諸有情空故修行般若波羅蜜多，
知諸有情非我故修行般若波羅蜜多，
知諸有情不可得故修行般若波羅蜜多，
知諸有情遠離故修行般若波羅蜜多，知諸有情本性非有情性故修行般若波羅蜜多。 ^37a24

「舍利子！修行般若波羅蜜多諸菩薩摩訶薩諸相應中，
與空相應最為第一，與般若波羅蜜多相應最尊最勝，無能及者。 ^37b2

「舍利子！諸菩薩摩訶薩如是相應，普能引發如來十力、
四無所畏、四無礙解、大慈、大悲、大喜、大捨、
十八佛不共法、三十二大士相、八十隨好、
無忘失法、恒住捨性、一切智、道相智、一切相智，及餘無量無邊佛法。 ^37b4

「舍利子！諸菩薩摩訶薩修行般若波羅蜜多，
與如是般若波羅蜜多相應故，畢竟不起慳貪、
犯戒、忿恚、懈怠、散亂、惡慧障礙之心；布施、
淨戒、安忍、精進、靜慮、般若波羅蜜多，任運現前無間無斷。」
pin:: 
##  4 轉生品

### 1
初分轉生品第四之一 ^37b9

爾時，舍利子白佛言：「世尊！
安住般若波羅蜜多諸菩薩摩訶薩，從何處沒來生此間？
從此處沒當生何處？」 ^37b15

佛告具壽舍利子言：「安住般若波羅蜜多諸菩薩摩訶薩，
有從他方佛土沒來生此間，有從覩史多天沒來生此間，有從人中沒生此人中。 ^37b17

「舍利子！若菩薩摩訶薩安住般若波羅蜜多，
從他方佛土沒來生此者，是菩薩摩訶薩速與般若波羅蜜多相應。
由與般若波羅蜜多相應故，轉生便得深妙法門疾現在前，
從此已後恒與般若波羅蜜多速得相應，
在所生處常得值佛，供養恭敬、尊重讚歎，能令般若波羅蜜多漸得圓滿。 ^37b20

「舍利子！若菩薩摩訶薩安住般若波羅蜜多，
從覩史多天沒來生此者，是菩薩摩訶薩多為一生所繫，
布施、淨戒、安忍、精進、靜慮、般若波羅蜜多自在現前常不忘失，
亦於一切陀羅尼門、三摩地門自在現前常不忘失。 ^37b26

「舍利子！若菩薩摩訶薩安住般若波羅蜜多，
從人中沒生人中者，是菩薩摩訶薩除不退轉，
其根昧鈍，雖勤修般若波羅蜜多，而不能速與般若波羅蜜多相應，
又於一切陀羅尼門、三摩地門未得自在。 ^37c2

「又，舍利子！汝後所問『安住般若波羅蜜多諸菩薩摩訶薩，從此間沒當生何處？』
者，舍利子！是菩薩摩訶薩由與般若波羅蜜多恒相應故，
從此處沒生餘佛土，從一佛國至一佛國，
在在生處常得值遇諸佛世尊，供養恭敬、
尊重讚歎，乃至無上正等菩提終不離佛。 ^37c7

「復次，舍利子！有菩薩摩訶薩無方便善巧故，
入初靜慮，入第二、第三、第四靜慮，亦能修行布施、
淨戒、安忍、精進、靜慮、般若波羅蜜多。
是菩薩摩訶薩得靜慮故生長壽天，隨彼壽盡來生人間，
值遇諸佛，供養恭敬、尊重讚歎。
雖行布施、淨戒、安忍、精進、靜慮、般若波羅蜜多，
而諸根昧鈍不甚明利，諸有所為非極善巧。 ^37c14

「復次，舍利子！有菩薩摩訶薩入初靜慮，
入第二、第三、第四靜慮，亦能修行布施、
淨戒、安忍、精進、靜慮、般若波羅蜜多。
是菩薩摩訶薩無方便善巧故，捨諸靜慮而生欲界。
當知是菩薩摩訶薩，亦諸根昧鈍不甚明利，諸有所為非極善巧。 ^37c21

「復次，舍利子！有菩薩摩訶薩入初靜慮，
入第二、第三、第四靜慮；入慈無量，入悲、
喜、捨無量；入空無邊處定，入識無邊處定、
無所有處定、非想非非想處定；修行布施波羅蜜多，
修行淨戒、安忍、精進、靜慮、般若波羅蜜多；
安住內空，安住外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空；
安住真如，安住法界、法性、不虛妄性、不變異性、
平等性、離生性、法定、法住、實際、虛空界、
不思議界；修行四念住，修行四正斷、四神足、
五根、五力、七等覺支、八聖道支；安住苦聖諦，
安住集、滅、道聖諦；修行八解脫，修行八勝處、
九次第定、十遍處；修行空解脫門，修行無相、
無願解脫門；修行一切陀羅尼門，修行一切三摩地門；
修行五眼，修行六神通；修行佛十力，修行四無所畏、
四無礙解、大慈、大悲、大喜、大捨、十八佛不共法；
修行無忘失法，修行恒住捨性；修行一切智，
修行道相智、一切相智。
是菩薩摩訶薩有方便善巧故，不隨靜慮、
無量、無色勢力而生，隨所生處常遇如來、
應、正等覺，供養恭敬、尊重讚歎，常不遠離甚深般若波羅蜜多。
當知是菩薩摩訶薩，此賢劫中定得無上正等菩提。 ^37c26

「復次，舍利子！有菩薩摩訶薩入初靜慮，
入第二、第三、第四靜慮；入慈無量，入悲、
喜、捨無量；入空無邊處定，入識無邊處定、
無所有處定、非想非非想處定。
是菩薩摩訶薩有方便善巧故，不隨靜慮、
無量、無色勢力而生，還生欲界若剎帝利大族、
若婆羅門大族、若長者大族、若居士大族，
為欲成熟諸有情故，不為貪染後有故生。 ^38a22

「復次，舍利子！有菩薩摩訶薩入初靜慮，
入第二、第三、第四靜慮；入慈無量，入悲、
喜、捨無量；入空無邊處定，入識無邊處定、
無所有處定、非想非非想處定。
是菩薩摩訶薩有方便善巧故，不隨靜慮、
無量、無色勢力而生，或生四大王眾天，
或生三十三天，或生夜摩天，或生覩史多天，
或生樂變化天，或生他化自在天，為欲成熟諸有情故，
及為嚴淨諸佛土故，常值諸佛，供養恭敬、尊重讚歎無空過者。 ^38a29

「復次，舍利子！有菩薩摩訶薩入初靜慮，
入第二、第三、第四靜慮；入慈無量，入悲、
喜、捨無量；入空無邊處定，入識無邊處定、
無所有處定、非想非非想處定。
是菩薩摩訶薩修行般若波羅蜜多有方便善巧故，
於此處沒生梵世中作大梵王，威德熾盛過餘梵眾多百千倍。
從自天處遊諸佛土，從一佛國至一佛國，
其中有菩薩摩訶薩，未證無上正等菩提者勸證無上正等菩提，
已證無上正等菩提未轉法輪者請轉法輪，為欲利樂諸有情故。 ^38b9

「復次，舍利子！有菩薩摩訶薩一生所繫，
有方便善巧故，入初靜慮，入第二、第三、
第四靜慮；入慈無量，入悲、喜、捨無量；入空無邊處定，
入識無邊處定、無所有處定、非想非非想處定；
修行布施波羅蜜多，修行淨戒、安忍、精進、
靜慮、般若波羅蜜多；安住內空，安住外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空；安住真如，安住法界、
法性、不虛妄性、不變異性、平等性、離生性、
法定、法住、實際、虛空界、不思議界；修行四念住，
修行四正斷、四神足、五根、五力、七等覺支、
八聖道支；安住苦聖諦，安住集、滅、道聖諦；
修行八解脫，修行八勝處、九次第定、十遍處；
修行空解脫門，修行無相、無願解脫門；
修行一切陀羅尼門，修行一切三摩地門；
修行五眼，修行六神通；修行佛十力，修行四無所畏、
四無礙解、大慈、大悲、大喜、大捨、十八佛不共法；
修行無忘失法，修行恒住捨性；修行一切智，
修行道相智、一切相智。
是菩薩摩訶薩不隨靜慮、無量、無色勢力而生，
現前奉事親近供養現在如來、應、正等覺，
於是佛所勤修梵行，從此處沒生覩史多天。
盡彼壽量，諸根無缺，具念正知，無量無數百千俱胝那庾多天眾圍繞導從，
遊戲神通來生人中，現修苦行證得無上正等菩提，轉妙法輪度無量眾。 ^38b19

「復次，舍利子！有菩薩摩訶薩得六神通，
不生欲界，不生色界，不生無色界，遊諸佛土，
從一佛國至一佛國，供養恭敬、尊重讚歎無量如來、
應、正等覺，修諸菩薩摩訶薩行，漸次證得所求無上正等菩提。 ^38c17

「復次，舍利子！有菩薩摩訶薩得六神通自在遊戲，
從一佛國至一佛國，所經佛土無有聲聞、
獨覺等名，唯有一乘真梵行者。
是菩薩摩訶薩於諸佛土供養恭敬、尊重讚歎無量如來、
應、正等覺，修行般若波羅蜜多，漸次圓滿嚴淨佛土、
成熟有情，常無懈廢。 ^38c21

「復次，舍利子！有菩薩摩訶薩得六神通自在遊戲，
從一佛國至一佛國，所經佛土有情壽量不可數知。
是菩薩摩訶薩於諸佛土供養恭敬、尊重讚歎無量如來、
應、正等覺，修行般若波羅蜜多，漸次圓滿嚴淨佛土、
成熟有情，曾無懈倦。 ^38c27

「復次，舍利子！有菩薩摩訶薩得六神通自在遊戲，
從一世界至一世界，有諸世界不聞佛名、
法名、僧名。是菩薩摩訶薩往彼世界，稱揚讚歎佛、
法、僧寶，令諸有情深生淨信，由斯長夜利益安樂。
是菩薩摩訶薩於此命終生有佛界，修諸菩薩摩訶薩行，
漸次證得所求無上正等菩提，利益安樂諸有情類。 ^39a3

「復次，舍利子！有菩薩摩訶薩從初發心勇猛精進得初靜慮，
得第二、第三、第四靜慮；得慈無量，得悲、
喜、捨無量；得空無邊處定，得識無邊處定、
無所有處定、非想非非想處定；修行布施波羅蜜多，
修行淨戒、安忍、精進、靜慮、般若波羅蜜多；
安住內空，安住外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空；
安住真如，安住法界、法性、不虛妄性、不變異性、
平等性、離生性、法定、法住、實際、虛空界、
不思議界；修行四念住，修行四正斷、四神足、
五根、五力、七等覺支、八聖道支；安住苦聖諦，
安住集、滅、道聖諦；修行八解脫，修行八勝處、
九次第定、十遍處；修行空解脫門，修行無相、
無願解脫門；修行一切陀羅尼門，修行一切三摩地門；
修行極喜地，修行離垢地、發光地、焰慧地、
極難勝地、現前地、遠行地、不動地、善慧地、
法雲地；修行五眼，修行六神通；修行佛十力，
修行四無所畏、四無礙解、大慈、大悲、大喜、
大捨、十八佛不共法；修行無忘失法，修行恒住捨性；
修行一切智，修行道相智、一切相智。
是菩薩摩訶薩不生欲界、不生色界、不生無色界，
常生能益諸有情處，利益安樂一切有情。 ^39a11

「復次，舍利子！有菩薩摩訶薩先已修習布施、
淨戒、安忍、精進、靜慮、般若波羅蜜多，初發心已便入菩薩正性離生，
乃至證得不退轉地。 ^39b6

「復次，舍利子！有菩薩摩訶薩先已修習六波羅蜜多及餘無量無邊佛法，
初發心已便能展轉證得無上正等菩提，
轉妙法輪度無量眾，於無餘依大涅槃界而般涅槃。
般涅槃後，所說正法住世一劫或一劫餘，利樂無邊諸有情類。 ^39b9

「復次，舍利子！有菩薩摩訶薩先已修習六波羅蜜多及餘菩薩摩訶薩行，
初發心已便與般若波羅蜜多相應，與無量無數百千俱胝那庾多菩薩摩訶薩，
前後圍繞遊諸佛土，從一佛國至一佛國，
供養恭敬、尊重讚歎諸佛世尊，成熟有情、嚴淨佛土。
大般若波羅蜜多經卷第七
 ^39b14
