^bk2830a【】道安法師念佛讚
other:: 
　　□十三天佛最尊　萬物中貴不過人
　　一世眼□□□□　妙□相勸入善門
　　只恐眾生造諸惡　經律法教□修身
　　食肉眾生短命保　緣佛慈悲徵諫君
　　莫道□□□□□　善惡童子每知聞
　　好事惡事□□□　□□□□□□□
　　造惡人多修福少　所以眾生長受貧
　　天堂快樂無人去　地獄苦處競來莽
　　不是閻羅王倉入　亦不是諸佛不慈悲
　　總緣慳貪難勸諫　百劫千生自□身
　　第一當官莫誑法　恃恃形勢乃欺貪
　　蠢動眾生皆惜命　負骨埋身不放□
　　善惡加遭誑橫事　法外綾遲不敢嗔
　　狂取一錢徵萬倍　命終地獄受艱辛
　　富貴前生希施得　貧是慳貪宿業因
　　世人無慈好酒肉　百味調和勸六親
　　但著猪羊被宰殺　苦痛之聲上帝聞
　　眼光早已隨身落　四脚高低就血盆
　　將知食肉屠他命　地獄恐讐不可論
　　累月不曾得一類　終日虛霑喫肉人
　　死生猶來美生處　若箇不覓命長存
　　輪迴六道受諸類　改頭換面不相知
　　但取眾生血肉喫　誰知父母及妻兒
　　一切猪羊皆惜命　惜命叫喚口中悲
　　緣業力劣負他命　百劫千生不放衣
　　善惡皆將業鏡照　寸步驅逐入阿鼻
　　普勸眾生修萬行　今逢法教莫生疑
　　決定至心聞妙法　當來極樂佛為期

