
jing:: 佛說金剛手菩薩降伏一切部多大教王經卷中
translator:: 西天譯經三藏朝散大夫試鴻臚卿傳教大師臣法天奉　詔譯
爾時金剛手菩薩說降伏諸部多觀想成就之法。
「於十五日月圓之時，想彼月中有一吽字，字有光明圓滿照曜。
即誦真言曰： ^553a25

「唵〔引〕悉馱嚩日囉〔二合〕吽」 ^553a28

「此真言滅一切罪業。
復想囉字，如彼日輪光遍熾盛。
作此觀時，即誦此真言曰： ^553a29

「唵〔引〕賀那尾特網〔二合〕娑野曩〔引〕舍野播
〔引〕半吽發吒〔半音〕」 ^553b2

「誦此真言已，復作空觀。
然後想一淨帛，如軍那華、如頗胝迦。
復想吽字變成八葉蓮華，光明遍滿。
即誦動靜覺悟明王真言曰： ^553b4

「唵〔引〕骨嚕〔二合引〕馱〔引〕吠〔引〕舍吽吽吽惡」 ^553b7

「復結覺悟明王印，誦此真言曰： ^553b8

「唵〔引〕嚩日囉〔二合〕吠舍阿〔引〕吠舍播〔引〕
多曳〔引〕吽」 ^553b9

「誦此真言已，復想本尊形像印，結忿怒明王印，
安自身分，誦六字真言曰： ^553b10

「唵〔引〕賀曩嚩日囉〔二合〕吽」 ^553b12

「想此真言安於頭上： ^553b13

「唵〔引〕那賀嚩日囉〔二合〕吽」 ^553b14

「想此真言安於頂上： ^553b15

「唵〔引〕禰〔引〕鉢多〔二合〕嚩日囉〔二合〕吽」 ^553b16

「想此真言安於眼上： ^553b17

「唵〔引〕嚩日囉〔二合〕嚕沙吽」 ^553b18

「想此真言安於心上： ^553b19

「唵〔引〕捺哩〔二合〕茶嚩日囉〔二合〕吽」 ^553b20

「想此真言為鎧甲作擁護： ^553b21

「唵〔引〕賀曩那賀跛左骨嚕〔二合〕馱嚩日囉
〔二合〕薩哩嚩〔二合〕訥瑟吒摩囉野吽發吒
〔半音〕」 ^553b22

想此真言為器仗。
如是大忿怒明王六分觀想真言，作此觀已，
請召曼拏羅中大賢聖，即以二手相交，
舒二頭指復曲如鉤，誦此真言曰： ^553b24

「唵〔引〕嚩日囉〔二合〕馱囉摩賀〔引〕骨嚕〔二合〕
馱三摩野摩努播羅野尸伽覽〔二合〕阿
〔引〕誐蹉紇哩〔二合〕 #CB00763;吽發吒
〔半音〕娑嚩〔二合〕賀〔引〕」 ^553b28

「誦此真言普請一切賢聖已，復別誦此真言曰： ^553c2

「唵〔引〕薩哩嚩〔二合〕禰嚩多〔引〕鉢囉〔二合〕
細那吽」 ^553c4

誦此真言獻閼伽水已，復誦此真言： ^553c5

「唵〔引〕曩〔引〕舍野訥瑟吒〔二合引〕那賀跛左婆悉弭俱嚕吽吽發吒
〔半音〕發吒」 ^553c6

「誦此真言時作忿怒相。
復誦此真言曰： ^553c8

「唵〔引〕嚩日囉〔二合〕骨嚕〔二合〕馱摩賀〔引〕
室贊〔二合〕拏滿駄滿馱那舍禰舍〔引〕吽發吒
〔半音〕」 ^553c9

誦此真言令作結界。
復誦請召諸天真言。
今說大自在天真言曰： ^553c11

「唵〔引〕部哩普〔二合〕嚩娑嚩〔二合引〕賀〔引〕」 ^553c13

「那羅延天真言曰： ^553c14

「唵〔引〕阿室哩〔二合〕嚩日囉〔二合〕播拏曳
〔引〕娑嚩賀〔引〕」 ^553c15

「大梵天真言曰： ^553c17

「唵〔引〕禰〔引〕嚩虞嚕禰〔引〕嚩〔引〕馱囉〔引〕野娑嚩
〔二合引〕賀」 ^553c18

「迦哩帝計野天真言曰： ^553c20

「唵〔引〕紇哩〔二合〕骨嚕〔二合引〕左舍吉底
〔二合〕馱哩尼發吒〔半音〕娑嚩〔二合引〕賀」 ^553c21

「頻那夜迦天真言曰： ^553c23

「唵〔引〕兀#CB03313;〔二合〕誐拏鉢多曳
〔引〕娑嚩〔二合引〕賀〔引〕」 ^553c24

「日天真言曰： ^553c25

「唵〔引〕室哩〔二合〕薩賀娑囉枳囉尼娑嚩
〔二合引〕賀〔引〕」 ^553c26

「羅睺真言曰： ^553c27

「唵〔引〕贊捺囉〔二合〕野設訖囉〔二合〕波囉
〔引〕訖囉〔二合〕摩〔引〕野吽發吒〔半音〕」 ^553c28

「曩致濕嚩囉天真言曰： ^554a1

「唵〔引〕曩致〔引〕濕嚩〔二合〕囉〔引〕野曩吒紇哩
〔二合〕娑嚩〔二合引〕賀〔引〕」 ^554a2

「復說天女根本心真言。
底路怛摩天女真言曰： ^554a4

「唵〔引〕塞蜜哩〔二合〕布曩莫室哩〔二合〕禰麼也
〔二合〕唵〔引〕室哩〔二合〕曩莫〔入〕」 ^554a6

「月天女真言曰： ^554a8

「唵〔引〕室哩〔二合引〕倪也〔二合〕曩莫〔入〕」 ^554a9

「藍婆女天真言曰： ^554a10

「唵〔引〕室哩〔二合〕莎曩莫〔入〕」 ^554a11

「辯才女天真言曰： ^554a12

「唵〔引〕娑囉莎帝曳〔二合引〕誐〔引〕野怛哩
〔二合〕薩哩 #CB03948;〔二合〕
娑嚩〔二合〕賀〔引〕」 ^554a13

「酥囉遜那哩夜叉女真言曰： ^554a15

「唵〔引〕藥翅濕嚩〔二合〕哩翅孕〔二合〕娑嚩
〔二合〕賀〔引〕」 ^554a16

「大部多女真言曰： ^554a17

「唵〔引〕阿部底紇哩〔二合〕」 ^554a18

「復說八部多女守門真言曰： ^554a19

「唵〔引〕惡室哩〔二合〕嚩〔引〕摩娑嚩〔二合〕賀
〔引〕」 ^554a20

「餘七真言如前所說。
如是部多女根本心真言，能降伏一切部多曼拏羅成就儀軌已。」 ^554a21

爾時金剛手復說降伏諸部多大教王印相法。
「以二手相交，竪二頭指如針。
此印能除一切業障。
復用二手作合拳，以二頭指相交。
此是忿怒明王覺悟印，於剎那間悉能覺悟三界眾生。
復以二手作合拳，以二中指直竪，此是前想六字身分印。
復用二手作合拳，以二中指直竪，此是前安頭上真言印。
復用二頭指竪如針，此是前安頂上真言印。
復用大母指捻頭指節，以右手印安字右眼上，左手印安字左眼上。
復以二手作合拳，以二小指相交，二頭指直竪安於心上。
復用二手各作拳，以左頭指安左臂上，
右大母指捏小指甲，餘指並舒安右臂上，此是前結界真言印。 ^554a23

「復說諸天印相。以二手平仰，以二頭指二無名指並屈入掌中，
此是大自在天最上真言印。
復用二手平仰，以二頭指相交復如鉤，此是那羅天真言印。 ^554b7

「復用二手相交作拳，舒二小指，此是大梵天真言印。
復用左手作拳，舒中指，此是迦哩底迦天真言印。
復用左手作拳，舒頭指中指，以中指復屈一節，此是頻那夜迦印。
復用二手平仰，大母指捻頭指，此是日天印。
復用右手舒頭指及無名指，復屈指節，此是羅睺印。
復用右手作金剛拳作舞勢，復用左手作拳，
舒頭指中指，以大母指捏無名指及小指，此是那致濕嚩囉印。
復用二手作平掌安自頂上，此是烏摩女天印。
復用二手作合掌，向虛空擲散，此是吉祥女天印。
復用二手合拳，小指與頭指相交，此是月女天印。
復用二手合拳，舒二頭指，以二頭指相捻如寶形，
安在額上，此是寶莊嚴夜叉女印。
復用二手各各作拳，以二小指相捻，此是月天印。
誦此月天真言曰： ^554b11

「唵〔引〕羅怛曩〔二合〕室哩〔二合〕娑嚩〔二合引〕
賀〔引〕」 ^554b27

「復說辯才女天印。
以二手相交，舒二頭指安口上。
復用二手右旋舞安頂上，此是底路怛摩女天印。
復用二手平安心上，此是藍婆女天印。 ^554b28

「爾時復說外曼拏羅中安賢聖位真言曰： ^554c3

「唵〔引〕設訖囉〔二合引〕野娑嚩〔二合引〕賀
〔引〕」 ^554c4

「此是帝釋真言，安東方。」 ^554c5

「唵〔引〕阿誐曩〔二合〕曳〔引〕娑嚩〔二合引〕賀
〔引〕」 ^554c6

「此是火天真言，安東南隅。」 ^554c7

「唵〔引〕野摩〔引〕娑嚩〔二合〕賀〔引〕」 ^554c8

「此是夜摩天真言，安南方。」 ^554c9

「唵〔引〕囉〔引〕叉娑〔引〕地波多曳惹野娑嚩
〔二合引〕賀〔引〕」 ^554c10

「此是羅叉主真言，安西南隅。」 ^554c11

「唵〔引〕嚩嚕拏曩〔引〕誐地波多曳賀曩賀曩娑嚩
〔二合引〕賀〔引〕」 ^554c12

「此是水天龍主真言，安西方。」 ^554c14

「唵〔引〕嚩〔引〕野吠也〔二合〕左羅左羅娑嚩
〔二合引〕賀」 ^554c15

「此是風天真言，安西北隅。」 ^554c16

「唵〔引〕俱吠〔引〕囉〔引〕野藥叉地波多曳〔引〕
娑嚩〔二合引〕賀〔引〕」 ^554c17

「此是毘沙門天王真言，安北方。」 ^554c19

「唵〔引〕贊捺囉〔二合〕野娑嚩〔二合引〕賀〔引〕」 ^554c20

「此是月天真言，安東北隅。」 ^554c21

爾時金剛手菩薩復說諸夜叉女主印相。
「用二手合掌，小指如環，此是酥囉遜那哩印。
復用二手合拳，以二小指相交，頭指亦如環，此是一切部多女主印。
復用二手作拳，以二頭指相交，此是八守門部多女印。
復說曼拏羅賢聖位印。
以右手平仰，以大母指捏小指甲，餘指各相離，此是帝釋印。
以左手平仰微動，此是火天印。
用右手作拳舒頭指，此是夜摩印。
用右手作拳，舒頭指中指，此羅剎主印。
用左手作拳，舒頭指復如環，此是水天印。
用左手作拳，舒頭指中指，此是風天印。
用右手作拳，舒大母指，此是毘沙門天王印。
用二手各作拳，以二頭指相捻，此是月天印。
用左手作拳，以大母指捻小指甲，餘指並舒，此是三叉印。
用二手作合拳，此是圓滿印。
真言曰： ^554c22

「唵〔引〕悉地嚩日囉〔二合〕布囉野布囉野吽
〔引〕」 ^555a8

「復用二手作拳，以二小指相交，頭指如環，此是句召印。
即誦此句召成就真言曰： ^555a9

「唵〔引〕嚩日囉〔二合〕嚕沙摩賀〔引〕骨嚕〔二合〕
馱悉馱迦哩沙〔二合〕野吽#CB00763;
〔入〕悉馱〔引〕迦哩沙〔二合〕拏滿怛囉〔二合〕
骨嚕〔二合〕馱悉地摩賀囉〔引〕惹悉地三摩野娑
〔引〕誐囉悉馱覩怛娑〔二合〕禰〔引〕嚩多尸伽囉
〔二合〕悉地滿努多囉〔引〕」 ^555a11

「誦此真言時擲金剛杵。
復說部多獻座印相。
用左手平仰，竪立母指，復拳右手執左母指，
竪立右母指，此無能勝部多主，在金剛手菩薩雙足下，
捧足而坐，是名獻座。
誦此真言曰： ^555a16

「唵〔引〕惹野惹野摩賀〔引〕骨嚕〔二合〕馱〔引〕
地波底骨嚕〔二合引〕馱囉〔引〕惹伊難部多
〔引〕娑喃捺哩舍〔二合〕野囉叉野娑嚩〔二合引〕
賀〔引〕」 ^555a20

「復說賢聖座印。用二手作合掌，復離開十指，此是蓮華座印。
誦此真言曰： ^555a23

「唵〔引〕鉢訥謨〔二合引〕訥婆〔二合〕鑁儞始
〔引〕捺薩哩嚩〔二合〕禰嚩旦〔引〕娑嚩〔二合〕
賀〔引〕」 ^555a25

「誦此真言已，以前蓮華印，復搖動二母指，此是發送賢聖印。
即誦此真言曰： ^555a27

「唵〔引〕娑囉娑囉誐蹉誐蹉薩哩嚩〔二合〕
儞〔引〕嚩旦〔引〕室哩〔二合〕嚩日囉〔二合〕馱囉薩摩
〔引〕倪也〔二合〕波野帝娑嚩〔二合〕賀〔引〕」 ^555a29

「誦此真言已，即誦此偈曰：
　　「一切成就大忿怒，令得成就最上樂，
　　我今已得成就法，唯願聖眾歸真寂。」 ^555b3

爾時金剛手菩薩大忿怒主說如是言：
「若復有人於此曼拏羅得見隨喜，是人不久成就三界之主。
若復有人於此金剛手大教王受持供養，
是人不久與金剛手菩薩神通威力悉皆齊等；
設不齊等，即得受於轉輪王，領四天下。
若復有人持誦金剛手菩薩之名，能令一切部多來為僕從承事供給。
若誦忿怒明王真言，一切天、龍、夜叉、羅剎、
諸惡鬼神皆令命終，一切天人恐怖避走。」 ^555b6

爾時金剛手菩薩復說成就法。
「先於淨處精習法事，然後誦真言一洛叉，作自身擁護。
復於每月一日誦真言一千遍，至十五日隨力供養。
結忿怒印竟，夜持誦至明旦時，大地震動，
印現光明熾盛照曜，於剎那間與金剛手菩薩威力齊等，如天人相不老不死。」 ^555b15

復次金剛手菩薩說作天女成就法。
「先作天女形像，持誦者用左足踏天女像，即誦真言一阿庾多。
時彼天女即來現身，與持誦者種種聖藥及地藏珍寶等，復與持誦者為其妻子。
彼女不為成就，即用猪血塗天女像，復用左足踏之，
誦此忿怒真言曰： ^555b21

「唵〔引〕賀曩嚩日囉〔二合〕摩〔引〕囉野阿母劍吽發吒
〔半音〕」 ^555b27

「誦此真言八千遍，即時天女頭面破裂乾枯命終。
此真言亦能殺一切部多及諸冤結。 ^555b29

「復次吉祥天女成就法。
如前作天女像，時持誦者以左足踏之，亦誦真言一阿庾多。
彼女速來即獻華座。
告言：『善來善來！與我為妻。』
女即隨意無所違礙。 ^555c2

「復次持誦者用左足踏陪囉嚩天女像，
誦真言一阿庾多，彼女即來，一切所求無不成就。
如前作法持誦，令七摩底哩天女彼亦速來，所求成就。
如是名為降伏部多成就之法。 ^555c6

「復次金剛手菩薩調伏最上難調大惡成就之法。
持誦者往大自在天祠宮殿之內，以足踏自在天身，
誦前真言八千遍，至七日內彼天即來；
若不到來，即令命終。
如是那羅延亦以足踏之，誦真言八千遍，
至七日內彼即速來，降伏承事如僕從等。
降伏梵王，亦以足踏梵王身，誦真言八千遍，彼即速來承事供給亦如僕從。
降伏帝釋，亦以足踏帝釋身，誦真言八千遍，速來承事。
若彼不來，頭面破裂作於百分，及彼眷屬皆悉命終。 ^555c10

「降伏迦哩帝計野天，亦以足踏之，誦真言八百遍，至七日內與諸眷屬速來供給亦如僕從。
復次若彼持誦之者欲殺部多，如前作法稱彼名字，
復令還命亦稱彼名，即得成就。 ^555c20

「復次如前作法持誦之者，亦以足踏頻那夜迦身，
誦真言八千遍，彼頻那夜迦并諸眷屬速來給侍如僕從等，
若彼不來，即得命終。 ^555c24

「復次持誦者亦以足踏日天身，誦真言八千遍，至七日內能令持誦者所作自在。 ^555c27

「復次持誦者亦以足踏月天身，誦真言八千遍，
至七日後彼即速來，日留金一兩。 ^555c29

「復次持誦者亦以足踏陪囉嚩天身，誦真言八千遍，
然後作廣大供養，即獻人肉食、燃人脂燈、燒人肉為香。
時陪囉嚩天於夜分中作大惡聲而復大笑，
告持誦者言：『我今食汝。』
若聞此聲不得驚怖，如心怯懼但誦吽字即得無怖。
時陪囉嚩天而自降伏，令彼行人為三界主。
此之吽字若人持誦，一切世間人非人等皆生恐怖。 ^556a2

「復次持誦者以自足踏曩致濕嚩囉天身，
誦真言八千遍，至七日內速來降伏，供給承事如僕從等。
復次如前作法，足踏大黑神，誦真言八千遍，
并諸眷屬速來現前供給承事；若不來時，即得命終。 ^556a10

「復次往自在天祠四門殿內，亦以足踏自在天身，
誦真言一阿庾多，至七日內，時自在天與其眷屬即來現前，
凡有所須悉皆供給，即負背行人往詣諸天，復令烏哩摩尸天女承事供養及與種種聖藥。
如是金剛手菩薩降伏諸部多僕從成就之法。」 ^556a15

爾時三界無量無邊一切天人等皆悉歸命。
是時金剛手菩薩為利益一切諸眾生故，
說彼一切懈怠不信及造惡業種種有情亦得成就之法，令諸部多隨意承事利樂眾生。 ^556a21

「時持誦之人，先於淨室持法精熟，即得求於最上成就之法，
或求持明天地下寶藏如意寶珠，及賢瓶瓔珞等皆得成就。
若為利益一切眾生故，時阿闍梨依一切賢聖本尊持誦真言，
所有一切部多女、夜叉女、龍女、緊曩囉女乃至一切諸惡鬼等，
剎那中間速來成就。」 ^556a25

時金剛手菩薩言：「若後末世，或有破戒眾生、
不信佛法眾生、造諸惡業眾生乃至毀謗三寶，
如是之人若欲依法持誦，亦得成就，一切所求皆得滿願。
若復有人於金剛阿闍梨而行毀謗，所求之法定不成就。」 ^556b2

爾時金剛手菩薩復說降伏部多最上祕密真言曰： ^556b7

「唵〔引〕紇哩羯茶羯茶阿目劍吽吽吽#CB00763;
〔入〕」 ^556b9

「若持此真言八百遍，一切部多及其眷屬速來成就；
或彼不來，令彼部多及其眷屬悉皆破壞，不久命終。
復次持誦者用牛黃畫彼部多女及餓鬼女形像，
以自左足踏彼畫像，誦真言八千遍，剎那之間彼女即來，
作大怖之聲告言：『我欲命終。
我欲命終。持誦者汝呼我何作？』
持誦者言：『我要汝等為其僕從。』
即時彼女承事供給以盡百年。
復次用牛黃於樺皮上畫前部多等形，
持誦者以左足踏之，誦真言一千遍，剎那之間彼女速來。
如不速來，用白芥子加持打彼像口，時部多女高聲啼哭，
身生惡病四體乾枯，即得命終。
復用酥蜜加持打彼像口，速得還命，平復如故，
承事行人如僕從等，日給飲食衣服可贍三人有餘。
復次逐日於寺門內，夜分中持真言八千遍，時部多女名軍惹嚩帝速現人前。
彼女言曰：『呼我何作？』
持誦者言：『與我為母。』
女即允之，如子養育至盡形壽。」 ^556b11

復次金剛手大明王說彼降伏諸部多利益一切貧窮有情成就之法。
「有八大部多女：一名部底、二名尾沙尼、
三名星呬儞、四名訶悉儞、五名曩胝、六名囉帝、
七名迦彌濕嚩〔二合〕哩、八名禰吠。
此八部多女，能為持誦之者作成就故。
若有行人於夜分中往其樹下，持誦真言至第三日滿八千遍，
然後作大供養，燒安悉香，復誦真言至中夜時，
尾部沙尼部多女即現人前，用白檀香水獻閼伽，令彼歡喜。
若欲為母，彼即為母如子養育，日給衣服飲食可贍百人。
若欲為妻，忻悅和合，日給金錢一千。
若為姊妹，百由旬內所有端正女人即為將來，及與聖藥寶藏等悉充足。
復次於夜分中往尸陀林中誦真言一阿庾多，
時軍拏羅賀哩尼部多女即現人前，用血獻閼伽令彼歡喜。
時持誦者求彼為母，女即允之如子養育，一切所須悉令豐足。 ^556b29

「復次往空閑宮觀之內，誦真言一阿庾多，
時賀哩尼部多女即來現身，與彼為妻同作歡樂，
日給金錢二十五文、名衣百件，持誦人等一十二人豐足有餘。 ^556c17

「復次往大自在天宮觀之內，誦真言一阿庾多，時星呬儞部多女即來現前。
女云：『呼我何作？』持誦者曰：『求汝為妻。』
女即相允，日給金錢八文、名衣一對及種種聖藥等。 ^556c21

「復次於金剛手菩薩前畫部多女像，散迦囉尾囉花供養，誦真言至中夜。
時訶悉儞部多女即來現身，以白檀香水獻閼伽令彼歡喜。
女曰：『呼我何作？』行人言曰：『要為僕從。』
女即聽允，衣服飲食須者給足。
若畜積不使，女不復與。 ^556c25

「復次曩致部多女僕從成就法。
不作持誦不作護摩，亦不在先精熟法事，
但念金剛手菩薩名號，一切所用皆悉成就。 ^557a2

「復次持誦者夜分中於本舍門前，持誦真言至三日內，
彼囉帝部多女即來現前，一切承事而為僕從，乃至修補房舍及耕種等常自營辦。 ^557a5

「復次持誦者往寂靜之處，於夜分用酒肉食而復出生，
誦真言一千遍至第七日，彼迦彌濕嚩哩部多女即現人前，
以血獻閼伽。告言：『呼我何作？』
持誦者言：『汝為我妻。』
女即允之，滿一切願令得自在。 ^557a9

「復次往詣宮觀之內安置宿臥，用白檀香、
惹帝花等作供養，燒安悉香，彼部多女即來現身，
作童女相金色，一切莊嚴。
即為妻子同作歡樂，日給金錢八文、名衣一對及上味飲食等。
又此部多女往毘沙門天王宮內，取彼珍寶而以與之。」
如是金剛手說降伏八部多女成就之法已。
　　歸命金剛手，忿怒大威力，
　　說此祕密言，調此難調者。 ^557a14

爾時金剛手菩薩復說殺一切天龍夜叉諸部多等真言曰： ^557a23

「唵〔引〕賀曩賀曩薩哩嚩摩〔引〕囉野嚩日囉
〔二合〕入嚩〔二合引〕隷〔引〕吽發吒〔半音〕」 ^557a25

爾時菩薩說此真言之時，變為金剛熾焰，遍滿三千大千世界。
復說此真言曰： ^557a27

「吽賀曩發吒〔半音〕」 ^557a29

說此法時，所有梵天、那羅延天、大自在天，
及無數持明天、龍神、夜叉、必隷多、必舍左、
巘馱哩嚩、緊曩囉、摩護囉、誐誐嚕拏及一切天人，悉皆破壞俱獲命終。 ^557b1

爾時文殊師利菩薩摩訶薩覩斯神力，
怪未曾有，而唱是言：「善哉善哉！
金剛手大祕密主！
能為末法眾生作大利益，降伏一切天龍鬼等，令於有情廣行饒益。」
爾時會中彼諸天女即從座起，頭面禮金剛手足，
各各說自根本心真言曰： ^557b5

「唵〔引〕室哩〔二合引〕舍始禰〔引〕麼也〔二合引〕」 ^557b11

「唵〔引〕室哩〔二合引〕底路〔引〕多摩〔引〕」 ^557b12

「唵〔引〕室哩〔二合引〕建〔引〕左曩摩〔引〕攞〔引〕」 ^557b13

「唵〔引〕室哩〔二合引〕紇哩〔二合引〕軍拏攞賀
〔引〕哩〔引〕」 ^557b14

「唵〔引〕吽囉怛曩〔二合〕摩〔引〕攞〔引〕」 ^557b15

「唵〔引〕酥嚕〔二合〕烏哩嚩〔二合〕細〔引〕」 ^557b16

「唵〔引〕鑁〔引〕悉哩〔二合引〕部沙尼〔引〕」 ^557b17

「復說天女成就法。
時持誦者往山頂上結跏趺坐，誦真言一洛叉，必得成就。
復次於十五日隨力作供養及燃酥燈，
竟夜持誦至明旦，時彼女即來而現本身。
用白檀香水獻閼伽，女即問云：『欲何所作？』
行人言曰：『要汝為妻。』
女即聽允，復與聖物聖藥等。
食此藥者獲壽千歲。 ^557b18

「復次持誦者食白檀香并乳，然後誦真言一阿庾多，至第七日作廣大供養。
時底路怛摩天女即來現身，所求成就。
復次於初八日，往山頂上跏趺而坐，竟夜持誦至明旦，
時彼女現端嚴相於面前立，與持誦者默作歡樂，
復負行人往詣諸天，所為自在。 ^557b25

「復次持誦者往二河合流之岸，誦真言八千遍，
至第七日作廣大供養，燒安悉香，復持誦竟夜至旦。
彼建左曩摩攞天女即來現前，所求成就。 ^557c2

「復次持誦者不擇日月星辰，亦不持齋戒，
即往山頂上誦真言一阿庾多，復誦真言至中夜，
時彼軍拏攞賀哩尼天女即現人前，與彼為妻，
日給金錢十萬，復負行人詣四大洲，及與聖藥聖物等，所須滿願。 ^557c6

「復次持誦之者往宮觀內，誦真言八千遍至一月。
月盡日復誦至中夜，時囉怛曩摩攞天女即來現身，作鈴鐸聲即獻華座。
持誦者曰：『善來天女。』
彼女言曰：『呼我何作？』
持誦者曰：『我要為妻。』
女即聽允，盡心承事所求皆得，獲壽一千歲。 ^557c11

「復次持誦者於月一日，往寂靜處作供養，
用白檀香作曼拏羅，燒安悉香，日日三時誦真言八千遍。
至十五日作大供養，時#CB00771;婆天女至明旦時現身而來，
即得為妻同作歡樂，復與種種聖藥等；
若彼不來，即得命終。
復令行人壽命一萬歲，命終之後生於王宮。 ^557c17

「復次持誦者往宮觀內，燒白檀香，誦真言一阿庾多。
至一月盡日，隨力作供養，復誦真言夜至明旦，
彼烏哩嚩尸天女即現人前，與獻華座。
告言：『善來。』女言：『呼我何作？』
持誦者曰：『要汝為妻。』
女即允之，及與種種聖藥等，壽命一千歲。
復次於潔淨處，用樺皮上以恭俱摩香畫彼部沙尼天女形像，
燒白檀香誦真言一月。
至月盡日作廣大供養，復誦真言至中夜，
時彼天女即現人前用作歡樂，復與金銀真珠及種種聖藥等，
日給上妙飲食令其安隱。」
如是金剛手菩薩說八天女成就之法。 ^557c23

爾時金剛手菩薩復說是言：「若諸天女不為行人成就所求，
誦此忿怒明王真言曰： ^558a5

「唵〔引〕紇哩〔二合引〕阿〔引〕羯茶阿母劍吽#CB00763;
〔入〕發吒〔半音〕」 ^558a7

「誦此真言之時，彼諸天女皆令破壞，身為百分。
復誦此真言曰： ^558a9

「唵〔引〕滿馱滿馱賀賀吽發吒〔半音〕」 ^558a11

「唵〔引〕左攞左攞嚩舍摩〔引〕曩野吽發吒
〔半音〕」 ^558a12

「誦此真言令諸天女深生敬愛。」 ^558a13

爾時金剛手菩薩為利益眾生故，復說八天女成就之法。
「若復有人於此法教，信重三寶受持讀誦，得最上快樂所求成就。
彼部多女等，或為母、或為姊妹、或為妻子僕從等，
皆現本身，令彼有情悉獲利樂。
復說印相法。以二手作拳，以二手作旋舞，以二中指如針。
此時八天女印，能除一切苦惱。
復用二手如執劍，此印降伏一切天女，
句召現前，成就一切事。
復用二手作蓮華旋舞，此印能降一切天女令作僕從等。
真言曰： ^558a14

「唵〔引〕薩哩嚩〔二合引〕鉢蹉〔二合〕囉娑〔引〕
誐蹉吽#CB00763;〔入〕 #CB00763;
〔入〕」 ^558a24

「用此真言句召天女。
復誦此真言曰： ^558a26

「唵〔引〕薩哩嚩〔二合〕薩哩嚩〔二合〕悉提部儗濕嚩哩
〔引〕娑嚩〔二合引〕賀〔引〕」 ^558a27

「此亦名句召真言。
復說真言曰： ^558a29

「唵〔引〕迦〔引〕摩必哩〔二合〕夜〔引〕曳〔引〕娑嚩
〔二合引〕賀〔引〕」 ^558b1

「誦此真言，能令天女速得現前。
復說真言曰： ^558b2

「唵〔引〕鑁〔引〕暗〔引〕吽〔引〕吽〔引〕#CB00763;
〔引〕#CB00763;〔入〕」 ^558b3

「誦此真言，能降伏一切天女作種種事，持誦之者必得成就。」 ^558b4

爾時會中一切夜叉女即從座起，五體投地禮金剛手菩薩足，
各各說自根本真言曰： ^558b6

「唵〔引〕阿〔引〕誐蹉酥囉遜那哩〔引〕娑嚩〔二合引〕
賀〔引〕」 ^558b8

「此是羯諾羯嚩帝夜叉女真言。
復說迦彌濕嚩〔二合〕哩夜叉女真言曰： ^558b9

「唵〔引〕阿〔引〕誐蹉迦〔引〕彌濕嚩〔二合〕哩〔引〕
娑嚩〔二合〕賀〔引〕」 ^558b11

「復說囉底夜叉女真言曰： ^558b13

「唵〔引〕囉底必哩〔二合〕曳〔引〕娑嚩〔二合引〕
賀〔引〕」 ^558b14

「復說鉢訥彌儞夜叉女真言曰： ^558b15

「唵〔引〕鉢訥彌〔二合〕儞〔引〕娑嚩〔二合引〕賀
〔引〕」 ^558b16

「復說曩致夜叉女真言曰： ^558b17

「唵〔引〕曩致〔引〕摩賀〔引〕曩致〔引〕酥嚕波曩致
〔引〕娑嚩〔二合引〕賀〔引〕」 ^558b18

「復說阿努囉儗儞夜叉女真言曰： ^558b20

「唵〔引〕努囉〔引〕擬抳〔引〕每〔引〕度曩鉢哩〔二合〕
曳〔引〕娑嚩〔二合引〕賀〔引〕」 ^558b21

「是名夜叉女真言祕密之法。」 ^558b23

復說八大夜叉女成就法。
「持誦之人往金剛手菩薩宮殿之內，燒安悉香，
每日三時誦真言三千遍，至一月內彼夜叉女即來現身。
用白檀香水獻閼伽，時夜叉女或為母、
或為姊妹、或為妻子等，隨行人之意。
若令為妻，不得別行邪慾，彼即歡喜，日給金錢十萬，
及與種種聖藥，所作自在。
若為姊妹，亦與種種聖藥及聖物等，復取最上天女令其承事。
又彼姊妹，所有過去未來現在之事一一宣說，令彼行人獲得種種快樂之事。」
佛說金剛手菩薩降伏一切部多大教王經卷中
 ^558b24
