
other:: 根本說一切有部苾芻尼毘奈耶卷第二十
translator:: 三藏法師義淨奉　制譯
other:: 
##  168 以胡麻滓及水揩身學處
以胡麻滓及水揩身學處第一百六十八
緣處同前，如是應知，以胡麻滓及使他以水揩身，
二戒准前問答，結罪無異。
other:: 
##  169 先未容許輒問學處
先未容許輒問學處第一百六十九 ^1014c8

緣處同前。時有苾芻，持四阿笈摩詣尼寺中，
諸尼設座，苾芻便坐。
吐羅難陀作如是念：「此解四阿笈摩，我今試問。」
即便詰問。苾芻不解尼所問義，深懷羞恥。
尼即報言：「虛道持經如鳥亂響，無所詮表徒費心力。」
尼聞是語合眾皆嫌，共白苾芻，苾芻白佛。
佛問吐羅難陀：「汝實如此不求容許輒問苾芻？」
答言：「實爾。」世尊呵責，廣說乃至「制其學處，
應如是說： ^1014c11

「若復苾芻尼，不求容許輒詰問者，波逸底迦。」 ^1014c19

尼謂吐羅難陀等。
不求容許輒為詰問者，謂先未諮請輒為申問難。
問者，謂問佛所說義、聲聞說義。
釋罪相等，廣說如前。 ^1014c20

「然諸苾芻尼，我今為說請問之法。
若苾芻來先須設座，虔恭敬禮善言慰問，
『聖者頗習阿笈摩經及論、律等皆誦持不？
唯願聽許少有所問。』
彼許者問；若不許者莫問。
若違此者，得惡作罪。」
other:: 
##  170 著俗莊嚴具學處
著俗莊嚴具學處第一百七十 ^1014c22

緣處同前。時吐羅難陀尼因行乞食入婆羅門長者家，見長者妻著諸瓔珞俗莊嚴具。
尼便從借用自嚴身，問言：「我今端正可樂有妙相不？」
他便譏言：「徒剃頭髮為禿沙門女，猶被欲纏。」
尼白苾芻，苾芻白佛。
佛問吐羅難陀：「汝實如此著俗莊嚴具？」
答言：「實爾。」世尊呵責，廣說乃至「制其學處，
應如是說： ^1014c28

「若復苾芻尼，著俗莊嚴具者，波逸底迦。」 ^1015a6

尼謂吐羅難陀等。
著俗莊嚴具者，謂著諸瓔珞環玔耳璫等。
釋罪相等，廣說如前。 ^1015a7

第十八攝頌曰：
　　相牽舞歌樂、獨出大小行、
　　刷批梳三假、墮罪百八十。
other:: 
##  171 相牽洗浴學處
相牽洗浴學處第一百七十一 ^1015a9

緣處同前。時十二眾苾芻尼以手相牽，
於阿氏羅河而為洗浴，互相掉戲以水灒灑。
婆羅門長者見已譏嫌：「此非寂靜剃髮出家沙門女法。」
尼白苾芻，苾芻白佛。
佛問尼眾：「汝等實如此以手相牽河中洗浴？」
答言：「實爾。」世尊訶責，廣說乃至「制其學處，
應如是說： ^1015a13

「若復苾芻尼，以手相牽河中洗浴者，波逸底迦。」 ^1015a19

尼謂十二眾等。以手相牽而洗浴者，謂互相執手入河水中。
釋罪相等，廣說如前。
other:: 
##  172 自舞教他舞學處
自舞教他舞學處第一百七十二 ^1015a21

緣處同前。時吐羅難陀尼行乞食入他家，
長者妻言：「聖者！教我作舞。」
尼即教他，復告彼曰：「汝等家中若嫁娶時、
生男誕女有歡會時，如是應舞。」
人皆譏嫌：「此禿沙門女徒自剃頭情懷欲染。」
皆詣尼處說其所作。
尼白苾芻，苾芻白佛。
佛問吐羅難陀：「汝實如此教他作舞及自作舞？」
答言：「實爾。」世尊訶責，廣說乃至「制其學處，
應如是說： ^1015a24

「若復苾芻尼，自作舞、教他作舞者，波逸底迦。」 ^1015b3

尼謂吐羅難陀等。
自作舞者，謂自舞。
教他舞者，謂教他作。
釋罪相等，廣說如前。
other:: 
##  173 唱歌學處
唱歌學處第一百七十三 ^1015b4

緣處同前。時吐羅難陀尼詣婆羅門長者家，
諸婦人言：「聖者！教我唱歌。」
尼便教唱。俗旅見譏，如前所說。
尼白苾芻，苾芻白佛。
佛問吐羅難陀：「汝實如此教他唱歌？」
答言：「實爾。」世尊訶責，廣說乃至「制其學處，
應如是說： ^1015b7

「若復苾芻尼，唱歌者，波逸底迦。」 ^1015b12

尼謂吐羅難陀等。
唱歌者，謂唱歌詞音韻。
釋罪相等，廣說如前。
other:: 
##  174 作樂學處
作樂學處第一百七十四 ^1015b13

緣處同前。時吐羅難陀尼詣豪富家，與其女人歡娛相愛，
諸婦人言：「聖者！教我音樂。」
尼便教作，俗旅見譏。
尼白苾芻，苾芻白佛。
佛問吐羅難陀：「汝實如此教他作樂？」
答言：「實爾。」世尊訶責，廣說乃至「制其學處，
應如是說： ^1015b16

「若復苾芻尼，作樂者，波逸底迦。」 ^1015b21

尼謂吐羅難陀等。
作樂者，謂作音聲絃管。
釋罪相等，廣說如前。
other:: 
##  175 獨於空宅大小便學處
獨於空宅大小便學處第一百七十五 ^1015b22

緣處同前。時珠髻難陀苾芻尼獨出寺外，於空閑處為大小行。
時有耽色男子見尼入此，即來捉尼欲行非法。
尼曰：「放我，此處不淨，可於餘處。」
男子便捉尼行求淨處，既至露處，尼便大叫。
男子惶怖放尼，告言：「此禿沙門女多虛少實，喚我將來反自號叫。」
俗旅見譏。尼白苾芻，苾芻白佛。
佛問珠髻難陀：「汝實如此獨出寺外於空閑處為大小行？」
答言：「實爾。」世尊訶責，廣說乃至「制其學處，
應如是說： ^1015b25

「若復苾芻尼，獨出寺外，於空宅內大小行者，波逸底迦。」 ^1015c5

尼謂珠髻難陀等。
獨出寺外者，謂無第二尼。
於空宅內者，謂無人住舍牆匡等中。
大小行者，謂便轉事。
釋罪相等，廣說如前。
other:: 
##  176 畜香草刷學處
畜香草刷學處第一百七十六 ^1015c7

緣處同前。時吐羅難陀因乞食入他家，見諸婦人畜香草根刷梳髮嚴身。
時吐羅尼自畜嚴飾，復告諸婦人：「我今極有妙相。」
俗旅譏嫌。尼白苾芻，苾芻白佛。
佛問吐羅難陀：「汝實如此畜香草根刷？」
答言：「實爾。」世尊訶責，廣說乃至「制其學處，
應如是說： ^1015c11

「若復苾芻尼，畜香草根刷者，波逸底迦。」 ^1015c17

尼謂吐羅難陀等。
畜香草根刷者，謂畜香草刷。
釋罪相等，廣說如前。
other:: 
##  177 畜細篦學處
畜細篦學處第一百七十七 ^1015c18

緣處同前。時吐羅難陀尼因乞食入他舍，
取婦人細篦用梳，告言：「甚善！」
便即自畜。俗旅見譏。
尼白苾芻，苾芻白佛。
佛問吐羅難陀：「汝實如此畜細篦不？」
答言：「實爾。」世尊訶責，廣說乃至「制其學處，
應如是說： ^1015c21

「若復苾芻尼，畜細篦者，波逸底迦。」 ^1015c26

尼謂吐羅難陀等。
畜細篦者，謂畜篦梳。
釋罪相等，廣說如前。
other:: 
##  178 畜麤梳學處
畜麁梳學處第一百七十八 ^1015c27

緣處同前。尼畜麁梳，制戒如上。
other:: 
##  179 用前三事學處
用前三事學處第一百七十九 ^1016a1

吐羅難陀尼用前三事，制戒如上。
other:: 
##  180 畜假髻莊具學處
畜假髻莊具學處第一百八十 ^1016a3

緣處同前。時吐羅難陀尼作如是念：「我今有何戲樂之事而猶未作？」
遂見婬女畜假髻莊具，諸耽色男子之所圍遶。
尼往竊問曰：「汝今云何得為存濟？」
彼以事意具向尼說：「但由假髻眾人愛重，故得存濟。」
尼作是念：「斯亦好計，我所須者因此而得。」
即便作髻安於頭上嚴飾其身，同彼婬女一邊而住，
耽色男子來求歡會，高索價直不遣近身。
時有一人遂與其價便欲抱尼，婬女作念：
「我若不告此人，恐破苾芻尼戒。」
便即告曰：「且放，且放！
我今在此。」男纔放已，尼持財走男隨後趁，引手撮頭空髻在手。
尼將物去，便出大聲叫言：「禿沙門女！
行鄙惡法誑惑世間，取我衣直急走而去。」
尼白苾芻，苾芻白佛。
佛問吐羅難陀：「汝實如此畜假髻莊具？」
答言：「實爾。」世尊訶責，廣說乃至「制其學處，
應如是說： ^1016a5

「若復苾芻尼，畜假髻莊具者，波逸底迦。」 ^1016a21

尼謂吐羅難陀等。
畜假髻莊具者，謂畜偽頭髻。
釋罪相等，廣說如前。 ^1016a22

「諸大德！阿離移迦僧伽，我已說一百八十波逸底迦法。
今問諸大德！是中清淨不？」
〔如是三說〕 ^1016a24

「諸大德！是中清淨，默然故，我今如是持。」
other:: 
#  5 波羅底提舍尼法
第四部波羅底提舍尼法 ^1016a26

「諸大德！此十一波羅底提舍尼法，半月半月戒經中說。」 ^1016a28

攝誦曰：
　　乳酪及生酥、熟酥油糖蜜、
　　魚肉并乾脯、得法學人家。 ^1016b1

緣在室羅伐城。時十二眾苾芻尼，無病為身而行乞食，從他索乳隨意而飲。
諸外道不信敬長者婆羅門等共為譏嫌：
「諸苾芻尼非清淨行，但自養身從他索乳得便自飲，誰不樂欲精淳美味？」
諸尼聞此俗旅譏嫌，諸少欲尼具白苾芻，苾芻白佛。
佛問諸尼：「汝等如此實無有病為己身從他乞乳，便於俗家隨意而飲？」
答言：「實爾。」世尊訶責，廣說乃至「制其學處應如是說： ^1016b4

「若復苾芻尼，無病為己，詣白衣家乞乳、
若使人乞而飲用者，是苾芻尼應還村外住處，
詣諸苾芻尼所，各別告言：『大德！
我犯對說惡法，是不應為，今對說悔。』
是名對說法。」 ^1016b13

如是世尊為諸苾芻尼制學處已，後於異時苾芻尼病，
餘尼問疾：「聖者！病得損不？」
病尼報曰：「我先以乳用為飲食，病得除損。
世尊今制不許尼乞，病何能愈？」
即以此緣白諸苾芻，苾芻白佛。
佛言：「我今聽尼有病乞乳隨意當飲，先制不許、次復重開。
如上廣說，乃至是名對說法，除有病時。」 ^1016b17

尼謂此法中尼。無病為己詣白衣家乞乳者，謂身無病患從他求乳。
若使人乞而食用者，謂使餘人乞。
是苾芻尼者，謂犯此學尼。
應還村外住處者，謂往餘尼所。
各別告言者，謂各別說悔。
大德我犯對說惡法者，謂陳所犯罪相。
是不應為者，謂其非法。
今對說悔者，謂自發露不覆藏，是名對說。
法者，謂指其事。除病時者，謂有患苦。
若無病乞食者皆得惡作罪，是名對說法。 ^1016b24

有病者乞、無患者食，乞者得惡作，食者無犯。
無病者乞、有患者食，乞者得惡作罪，食者無犯。
為病者乞、無病者食，乞者無犯，食者應說悔。
為病者乞、病者食無犯。
苾芻尼乞得乳更索酪者，乞者惡作，食者應對說悔。
尼得酪更從索生酥，乞者惡作，食者應對說悔。
尼得生酥更從索熟酥，得罪同前。
尼得熟酥已更乞油者，亦如上說。
尼得油已更乞沙糖，罪亦同前。
尼得糖已更從索蜜肉，同前得罪。
得蜜肉已更乞魚，亦如上說。
得魚已更乞肉，亦同上。
得肉已乞乾脯，亦如上。
得乾脯已乞諸精食，亦如上說。
得精食已更乞麁食，咸得惡作。
無犯者，為眾營事，癡狂、心亂、痛惱所纏，此是最初對說悔法。
如是應知酪、生酥、熟酥、油、糖、蜜、魚、肉、乾脯，
是此十對說法，乞者皆犯，如上廣說。 ^1016c3

緣在廣嚴城。於此城中有一長者名曰師子，
得見諦理，於佛聲聞眾深生正信，所有貲財供養三寶，
如是奉施，家財罄盡資產悉空。
時具壽舍利子與大目連，因行人間至廣嚴城，
其時師子聞二尊至，速詣奉請明當就食。
俗旅譏嫌，作如是語：「師子長者衣不覆身、
食不充口，皆由供養。」
苾芻聞已白佛，佛言：「汝諸苾芻！
可與師子學家羯磨，更有斯類亦如是與。
如常集眾，令一苾芻作白羯磨，應如是作： ^1016c19

「『大德尼僧伽聽！此師子長者信心慇重意樂淳善，
隨其所有悉皆惠施佛法僧伽曾無悋心，
諸有求人亦皆給與，由是衣食悉皆罄盡。
若僧伽時至聽者，僧伽應許僧伽今與師子長者作學家羯磨。
白如是。』羯磨准白應作。
若苾芻尼知僧伽作學家羯磨已，不應往彼受其飲食床座臥具及為說法，
違者得惡作罪。」又因十二眾尼先不受請往此家食，
以緣白佛，佛問訶責「制其學處，應如是說： ^1016c28

「若復苾芻尼，知是學家僧伽與作學家羯磨，
苾芻尼先不受請，便詣彼家自手受食食。
是苾芻尼應還村外住處，詣苾芻尼所，
各別告言：『大德！我犯對說惡法，是不應為，今對說悔。』
是名對說法。」 ^1017a8

諸苾芻尼皆不往彼、悉不為受，佛言：「應為受床座上而食，
有餘菜茹及葉亦可為受，有小男女分與殘食。」
廣嚴城人皆聞師子為供養故今遭貧苦，躬為耕作收斂穀實倉庫豐盈。
是時師子詣世尊所，白言：「大德！
我先有物皆為供養佛法僧田致令罄盡，今者家中多收穀實。
唯願世尊，哀愍我故解學家法，聽諸僧尼受我供養。」
佛言：「諸苾芻應為將軍解學家法。
應如是與。僧伽悉集，令師子隨次禮敬，
在上座前蹲踞合掌作如是語：『大德僧伽聽！
我師子先於三寶所深起信心，意樂淳善常樂惠施，由施三寶故以至貧窮。
由此僧伽哀愍我故為作羯磨，令諸聖眾不入我家。
我今財食還復豐盈，然我師子先得眾法，今從大眾乞解羯磨。
唯願為我解羯磨法，慈愍故！』
三說。如是白已禮眾而去。
是時大眾應令一人准所為事作白二羯磨解。
既作解已，諸苾芻苾芻尼眾，如昔還往隨受供養，並皆無犯。」 ^1017a13

若復苾芻尼者，謂此法中尼，餘如上說。
學者，謂信三寶證得見諦。
家謂四姓。尼謂佛弟子。
羯磨者，謂白二法，於如是家先不受請輒往受食者得罪。
此中犯者，於如是處受二五食噉咽之時，
同前得罪，說悔如上。
若得解法，食皆無犯。
又無犯者，廣如前說。 ^1017b1

「諸大德！我已說十一波羅底提舍尼法。
今問諸大德！是中清淨不？」
〔如是三說〕「諸大德！
是中清淨，默然故，我今如是持。」
〔第四部了〕
other:: 
#  6 眾學法
第五部眾學法 ^1017b8

「諸大德！此眾學法，半月半月戒經中說。」 ^1017b12

總攝頌曰：
　　衣食形齊整、俗舍善容儀、
　　護鉢除病人、洟唾過人樹。 ^1017b13

爾時世尊為諸苾芻，制眾多學法，著衣噉食等所有軌儀，諸苾芻尼皆須依學。
時諸苾芻尼，雖聞教已未能依法，著衣太高。
淨信婆羅門等見不齊整，便生譏誚，作如是語：
「此諸苾芻尼衣不齊整，同無恥人。」
諸苾芻尼聞已白苾芻，苾芻白佛。
佛言：「不應太高著衣應當學。」
即著衣太下，俗復譏嫌，佛言：「不應太下著衣如新嫁婦女，應當學。」
或時當前長垂猶如象鼻，或時腰邊細襵如多羅葉。
諸俗譏嫌，佛言：「不應爾。」
或時撮聚一角反擪腰邊，猶如蛇頭，佛言：「不應爾。」
或時捉其上角團內腰邊，猶如豆團，佛言：
「不應如是著衣，應當學。」 ^1017b16

緣處同前。時吐羅難陀苾芻尼，著衣露腹事同婬女。
諸苾芻尼見共為譏嫌，告言：「聖者！
如是著衣應為淨法。」
吐羅尼曰：「我曾見諸宮內女人如是著衣。」
尼白苾芻，苾芻白佛。
佛言：「諸苾芻尼不應著衣露腹，應當學。」 ^1017b29

時諸苾芻尼，或時高視、或復高聲入白衣舍，
諸俗譏嫌，佛言：「不應高視入白衣舍，應當學。
齊整著五衣，應當學。」 ^1017c5

緣處同前。時十二眾苾芻尼，於婆羅門長者家乞食，
顧視四方不為庠序，諸根掉動不觀前行，
入他舍時見諸端正男子，欲心熾盛不淨流下，乞得不得速便出外。
俗眾見已譏嫌：「禿沙門女實非淨行詐言淨行。」
尼白苾芻，苾芻白佛。
佛言：「苾芻尼若月期將至，不應往他舍，應當學。」 ^1017c8

時十二眾苾芻尼，覆頭、偏抄衣、雙抄衣、
叉腰、拊肩入白衣舍，同無恥人及新嫁女。
諸苾芻尼聞見譏嫌，問言：「諸具壽！
豈合如此？」彼便答言：「諸耽色男女皆如是作，然我等不知欲求相學。」
白佛，佛言：「不覆頭、不偏抄衣、不雙抄衣、
不叉腰、不拊肩入白衣舍，應當學。」 ^1017c15

時十二眾苾芻尼，蹲行、足指行、跳行、仄足行、
努身行，乃至諸人譏嫌，彼答同前。
佛言：「不蹲行、不足指行、不跳行、不仄足行、
不努身行入白衣舍，應當學。」 ^1017c20

時十二眾苾芻尼，搖身、掉臂、搖頭、排肩、連手入白衣舍。
諸人見譏亦同前說。
佛言：「不搖身、不掉臂、不搖頭、不排肩、不連手入白衣舍，應當學。」 ^1017c25

時鄔波難陀，於小食時著衣持鉢，入室羅筏城乞食。
時有婆羅門性樂清淨，家有床座，鄔波難陀入坐床上。
婆羅門見譏嫌，佛言：「在白衣舍，未請坐不應坐，應當學。」 ^1017c29

時具壽鄔陀夷有淨信婆羅門，屈請就座而坐，
不善觀察輒爾便坐，於其床上有一孩兒遂便壓死。
佛言：「在白衣舍，不善觀察不應坐，應當學。」 ^1018a4

爾時世尊與聲聞眾，受淨飯大王宮中供養。
時具壽鄔陀夷不善歛身，令瞿卑夫人怪其非法。
後於異時獨至宮中，夫人令坐朽床，放身而坐，
床破倒地因致譏醜，廣說乃至佛言：「苾芻尼，
若於俗家坐時，不應放身而坐，可善觀察，應當學。」 ^1018a8

或於俗舍壘足而坐、或重內外踝而坐、
或急歛足、或長舒足、或露身坐，諸俗譏嫌，
佛言：「不應如是，當制學處。
在白衣舍不壘足、不重內踝、不重外踝、
不急歛足、不長舒足、不露身，應當學。」 ^1018a14

時有施主，請佛及僧尼就舍而食。
其行食者，不善用心摋放美團。
苾芻尼於鉢不恭敬護，遂多損破，佛言：
「恭敬受食，應當學。」 ^1018a18

時十二眾苾芻尼，入菩提長者舍乞食。
長者與食滿鉢受飯，復受羹臛，鉢便溢滿流出污地，因生譏恥。
以事白佛，佛制學處應如是說：「不得滿鉢受飯，
更安羹菜令食流溢，於鉢緣邊應留屈指，
用意受食，應當學。」 ^1018a21

或食未至預申其鉢，如乞索人現饕餮相，
因生譏恥，佛言：「為制學處，應如是說：行食未至勿預舒鉢，應當學。 ^1018a26

「不安鉢在食上，應當學。」 ^1018a29

或復食時現憍慢相，猶如小兒及諸婬女。
佛言：「不應如是憍慢而食，應恭敬食，應當學。」 ^1018b1

或復食時極小、入口極大、入口如貧乞人。
佛言：「不應如是，不極小摶、不極大摶，圓整而食，應當學。」 ^1018b3

時有施主，請佛及僧就舍而食。
時鄔波難陀苾芻與摩訶羅苾芻隣次而坐。
時摩訶羅大開其口向上而望，時鄔波難陀便以土塊遙擲口中，
報言：「且食此物。」佛言：「不應如是預張其口，
若食未至不張口待，應當學。」 ^1018b6

時十二眾苾芻尼，含食言語，諸俗譏嫌。
佛言：「不應如是。不含食語，應當學。」 ^1018b11

或復至施主家，見羹菜少恐不充足，先請得羹，以飯蓋覆更望多得。
諸俗譏嫌。佛言：「不應如是，不得以飯覆羹菜、
不將羹菜覆飯更望多得，應當學。」 ^1018b14

時有施主請苾芻食。
其食過甜，十二眾即便彈舌相告：「謂食大醋，或復過醋。」
十二眾即便 #CB01121;#CB01023;相告，
謂食大甜。或有施主，請二眾僧伽食，其食過熱，
十二眾即便呵氣，相告云：「食大冷。」
呵熱方食。或其食過冷，十二眾即便吹氣，
相告云：「食大熱。」吹氣方食。
此等皆是倒說其事故惱施主，佛言：「不應爾，
應制學處：不彈舌食、不#CB01121;#CB01023;食、
不呵氣食、不吹氣食，應當學。」 ^1018b18

或時六眾受請食時，以手爬散飯食，猶如鷄鳥，
或云：「食惡。」共相毀訾，或復以食填頰細細取食、
或復食時齧半留半、或復舒舌舐掠脣口。
佛言：「應制學處：不手散食、不毀訾食、不填頰食、
不齧半食、不舒舌食，應當學。」 ^1018b26

時有露形外道鄔波索迦，近生敬信歸佛法僧，
遂請佛就舍而食，行諸飲食及以#CB00595;團薄餅蘿菔。
是時六眾欲譏施主，便以#CB00595;團作窣覩波像，
上安蘿菔覆以薄餅，遂相告曰：「此是惡趣中露形外道脯剌拏塔。」
漸取食之，蘿菔便倒，更相告曰：「此是露形外道作窣覩波，今便崩倒。」
施主見已息歸敬心。
佛言：「應制學處，不作窣覩波形食，應當學。」 ^1018c2

或時六眾受他請食，其美好者有餘著手中，
即便以舌重舐其手，鉢亦如是；或是振手、
或復振鉢，謂以鉢水振灑餘人，污彼衣服，見他好衣生嫉妬故。
佛言：「如是等皆不應作，應當學。」 ^1018c10

時有施主飯食眾僧，報言：「聖者！
多有好食，莫多請#CB00595;。」
六眾不信便多受#CB00595;，
後見好食欲棄其#CB00595;，
比座有一摩訶羅苾芻，四顧而望。
于時六眾苾芻便持#CB00595;團置彼鉢內，遂令溢滿不暇受餘。
佛言：「常看鉢食，應當學。」 ^1018c15

時有苾芻食時鉢滿，六眾傍觀共生輕慢，
云：「此摩訶羅能噉食。」
佛言：「不輕慢心觀比坐鉢中食，應當學。」 ^1018c20

時六眾苾芻，以不淨手捉淨水瓶，遂令諸蠅競來附近，招致譏醜。
佛言：「不以污手捉淨水瓶，應當學。」 ^1018c23

時苾芻尼在江猪山，於菩提長者高樓上食，
以洗鉢水棄在好地，施主生嫌。
佛言：「應制學處，在白衣舍不棄洗鉢水，
除問主人，應當學。」 ^1018c26

緣在室羅伐城。時有婆羅門孩兒遇病，
有鄔波索迦是彼知識，來告之曰：「孩子若病，
宜往僧處從諸苾芻乞鉢中水，令其洗沐必得平善。」
時婆羅門即往求水，見鄔波難陀從乞鉢水。
鄔波難陀便以殘#CB00595;餅，內置鉢水中而授與彼。
彼見雜水起穢惡心，作如是語：「我兒寧死，誰能用此鄙惡之物而洗浴耶？」
以事白佛，佛言：「不應以此穢水持施於人，
若人來乞鉢水時，應淨洗鉢置清淨水，
誦經中要頌阿利沙伽他，呪之三遍授與彼人，或洗或飲能除萬病。」 ^1018c29

佛言：「不得以殘食置鉢水中，應當學。」
時有苾芻，安鉢地上，下無儭替，招致譏醜，令疾損壞。
佛言：「應制學處，地上無替不應安鉢，應當學。」 ^1019a17

時有尼立洗鉢，失手墮地打破其鉢。
佛言：「不得立洗鉢，應當學。」 ^1019a20

時有尼於危險崖岸置鉢，佛言：「不應爾，
不於危險岸處置鉢，應當學。」 ^1019a22

河水急流逆以鉢#CB01084;遂令鉢破，
佛言：「不應爾，不得逆流酌水，應當學。」 ^1019a24

十二眾尼，前人坐、自己立，為其說法。
時有敬信三寶婆羅門居士等譏訶。
佛言：「不應爾，人坐己立不為說法，應當學。」 ^1019a26

時有病人不能久立聽法，佛言：「若是病人坐臥高下，
於道非道及以車乘，著靴覆頭、冠花瓔珞，持蓋刀仗并著甲冑等。
若是病者，隨何威儀為說無犯。
非病不合。為制學處當如是說：人坐、己立，
不得為說法，除病，應當學。 ^1019a29

「人臥、己坐，不得為說法，除病，應當學。
「人在高座、己在下座，不得為說法，除病，應當學。 ^1019b5

「人在前行、己在後行，不得為說法，除病，應當學。 ^1019b7

「人在道、己在非道，不得為說法，除病，應當學。 ^1019b9

「不為覆頭者、不為偏抄衣、不為雙抄衣、
不為叉腰者、不為拊肩者說法，除病，應當學。 ^1019b10

「不為乘象者、不為乘馬、不為乘輿、不為乘車者說法，
除病，應當學。 ^1019b12

「不為著屐靴鞋及履屨者說法，除病，應當學。 ^1019b14

「不為戴帽著冠及作佛頂髻，或纏頭或冠花者說法，
除病，應當學。 ^1019b15

「不為持蓋者說法，除病，應當學。」 ^1019b17

緣在劫比羅城。時吐羅難陀立大小便，諸俗人見共作譏嫌。
佛言：「不應爾，不立大小便，除病，應當學。」 ^1019b18

時吐羅尼持己故衣，令浣衣人洗。
彼不肯洗，便起瞋心，於彼洗衣水中故放不淨。
佛言：「不應爾，不得水中大小便洟唾，除病，應當學。」 ^1019b21

緣在室羅伐城。時有施主請僧受食，時看寺人怪其遲晚恐日時過，
遂上高樹望彼歸來。
時有俗旅見而譏笑：「沙門釋子昇上高樹，與俗何殊？」
佛言：「不應爾，不上過人樹。」
時有苾芻尼，為繫染繩不敢昇樹，復有虎狼難至亦不敢昇，
因被殘害，佛言：「不得上過人樹，除為難緣，應當學。」
other:: 
#  7 七滅諍法
七滅諍法 ^1019b24

攝頌曰：
　　現前并憶念、不癡與求罪、
　　多人語自言、草掩除眾諍。 ^1019c3

佛告諸苾芻尼：「有七滅諍法，應當修學。
　　「應與現前毘奈耶，當與現前毘奈耶。
　　應與憶念毘奈耶，當與憶念毘奈耶。
　　應與不癡毘奈耶，當與不癡毘奈耶。
　　應與求罪自性毘奈耶，
　　當與求罪自性毘奈耶。
　　應與多人語毘奈耶，當與多人語毘奈耶。
　　應與自言毘奈耶，當與自言毘奈耶。
　　應與草掩毘奈耶，當與草掩毘奈耶。」 ^1019c6

若有諍事起，當以此七法，順大師教，如法如律而殄滅之。
　　「忍是勤中上，能得涅槃處；
　　出家惱他人，不名沙門尼。」 ^1019c15

此是毘鉢尸如來等正覺說是戒經。
　　「明眼避險途，能至安隱處；
　　智者於生界，能遠離諸惡。」 ^1019c19

此是尸棄如來等正覺說是戒經。
　　「不毀亦不害，善護於戒經；
　　飲食知止足，受用下臥具；
　　勤修增上定，此是諸佛教。」 ^1019c22

此是毘舍浮如來等正覺說是戒經。
　　「譬如蜂採花，不壞色與香；
　　但取其味去，尼入聚落然。」 ^1019c26

此是俱留孫如來等正覺說是戒經。
　　「不違逆他人，不觀作不作；
　　但自觀身行，若正若不正。」 ^1019c29

此是羯諾迦如來等正覺說是戒經。
　　「勿著於定心，勤修寂靜處；
　　能救者無憂，常令念不失；
　　若人能惠施，福增怨自息；
　　修善除眾惡，惑盡至涅槃。」 ^1020a3

此是迦攝波如來等正覺說是戒經。
　　「一切惡莫作，一切善應修；
　　遍調於自心，是則諸佛教。
　　護身為善哉，能護語亦善；
　　護意為善哉，盡護最為善。
　　尼若護一切，能解脫眾苦；
　　善護於口言，亦善護於意。
　　身不作諸惡，常淨三種業；
　　是則能隨順，大仙所行道。」 ^1020a8

此是釋迦如來等正覺說是戒經。
　　毘鉢尸式棄，毘舍俱留孫，
　　羯諾迦牟尼，迦葉釋迦尊，
　　如是天中天，無上調御者。
　　七佛皆雄猛，能救護世間，
　　具足大名稱，咸說此戒法。
　　諸佛及弟子，咸共尊敬戒，
　　恭敬戒經故，獲得無上果。
　　汝當求出離，於佛教勤修，
　　降伏生死軍，如象摧草舍。
　　於此法律中，常為不放逸，
　　能竭煩惱海，當盡苦邊際。
　　所為說戒經，廣釋戒要義，
　　當共尊敬戒，如犛牛愛尾。
　　我已說戒經，眾僧長淨竟，
　　福利諸有情，皆共成佛道。
根本說一切有部苾芻尼毘奈耶卷第二十
w::  ^1020a17

此卷十九張，第二十行：污手捉淨水之下，
丹本有「瓶應當學。」
〔乃至〕佛言：「不等。」凡五十九行文，國本、宋本並無者食撿，若無彼文則文義斷絕。
又違前略攝頌云：「俗舍善容儀、護鉢除病人。」
之言，遂令眾學闕二十餘法，故今依丹足之。
 ^1020b5
