
other:: 佛祖歷代通載卷第二
collector:: 嘉興路大中祥符禪寺住持華亭念常集
太古諸君〔太至極也。
古兆今也。君主也。
白虎通。群也。群下之歸心也〕 ^490b22

〔一〕　盤古首君治一萬八千歲。 ^490b23

〔二〕　天皇氏。一身十三頭。
韋昭曰。兄弟十三人。
分地治化。各一萬八千歲。
古今記曰。天皇一身。
上十三首也。 ^490b27

〔三〕　地皇氏。一身十一頭。
韋昭曰。兄弟十一人。
治一萬一千年。帝王甲子云。
九千年也。有云三皇皆一萬八千年。 ^490c1

〔四〕　人皇氏。一身九頭。
韋昭曰兄弟九人。
分治九州。帝王甲子云。
四千五百年。人皇六十五代。
四萬五千六百年。 ^490c4

〔五〕　五紀 ^490c7

五龍紀五姓。在位二十七萬三千六百年。
時人食葉居巢。 ^490c8

攝提紀七十二姓。
在位六十四萬九千五百二十年。
始分晝夜日時月朔。
月為玉兔蝦蟆。金烏三足。
出扶桑沒咸池也。 ^490c10

合熊紀三姓。在位六萬三千年也。 ^490c13

連逕紀六姓在位六萬九千年。
韋昭曰。三萬二千年。 ^490c14

敘命紀四姓。在位四萬年也。 ^490c16

〔六〕　有巢氏。百代不記年。
禮曰。昔者先王未有宮室。
冬則塋窟。夏則居櫓巢。
未有火化。食草木之實鳥獸之肉。
飲血茹毛也。 ^490c17

〔七〕　燧人氏。鑽木出火。
禮曰。燔黍擘豚。注曰。
中古未有釜甑。擇米脾肉加于燒石之上食矣。
古今記曰。以木德王。
治八萬年。 ^490c20

大古以還。四時既序。
晝夜長短。分至斯興。
書曰。朞三百有六旬有六日。
以閏月定四時成歲。 ^490c23

三皇〔中庸子曰。皇大也。
內外無為。以道化民者也〕。 ^491a8

雷氏曰〔上古洪荒起自三皇羲農軒轅〕。 ^491a9

〔八〕　太昊伏羲氏木德都陳留〔令兗州小黃縣界〕在位。
一百一十年。始畫八卦。
造書契制嫁娶〔女適曰嫁男婚曰娶〕設網罟以取魚造二十五絃瑟
〔長七尺二寸廣一尺八寸〕女媧氏〔姓風。
伏羲之妹。能變化萬物也〕造笙簧鍊五色石以補天缺。
斷鼇足以立四極。
在位一百四十年。 ^491a10

共工氏　大庭氏　柏皇氏　中央氏　陸栗氏　驪連氏　#CB06199;胥氏　尊盧氏　混沌氏　昊英氏　葛天氏　朱襄氏　陰康氏　無懷氏。
凡一十五代。通一萬七千七百八十七年。
經史不載。 ^491a18

〔九〕　社神。 ^491a23

〔十〕　炎帝神農氏王火德。
都陳遷曲沃。在位一百四十年。
葬長沙。易曰。神農氏。
斵木為耜。柔木為耒。
始教天下播種五穀。
又甞百味為本草治醫藥演八卦為六十四。
作市井貨易。作祭#CB06120;製五絃琴。
象五行也。自下帝承帝臨魁帝明帝直帝來帝哀帝揄罔。
凡八代。五百四十年。 ^491a25

〔十一　丁亥〕　黃帝有熊氏在位一百年。
臣左徹造合宮製衣服。
使魯班造舟車建屋宇制棺槨以送死。
始有葬禮。作咸池樂。
用天老力牧太山稽為相。 ^491b6

〔甲子　一〕　風后定甲子容成造曆隷首算數。
問道廣成子。蒼頡為史。
岐伯辨草木。俞附定脈經。
伶倫制律呂〔以調律呂。
管長九寸以竹為之。
或損或益。以定五音〕置九州凡十八代。
一千五百二十年。 ^491b15

五帝〔中庸子曰。帝者體也。
內心無為而迹涉有為。
以德教化民也。德象天地曰帝〕。 ^491b22

雷氏曰〔少顓嚳唐堯虞舜傳夏〕。 ^491b23

〔十二　甲子　二〕　少昊金天氏丁卯立。
在位八十四年。王金德。
都窮桑。又遷曲阜。
立坊市。用度作樂置一百二十行。
以鳥紀官。鳳皇至。
凡十代。四百九十年。 ^491b24

〔十三　甲子　三〕　顓頊高陽氏辛卯立。
在位七十八年。王水德。
都帝丘〔今濮陽縣〕作曆以孟春為元。
造平冠冕制三公九。
儀二十四司。養材任地。
戴時象天。神人不雜。
萬物有序。生八才子謂之八凱。
平九黎之亂。制氣以教化。
潔誠以祭祀。辨君臣之道。
作五莖之樂〔合為五行之根基也〕凡八代五百二十年。 ^491c1

〔十四　甲子　四〕　帝嚳高辛氏己酉立。
在位七十九年。王木德。
都亳師赤。松子置五行官。
以勾芒為木正祝融為火正〔顓頊之子〕
蓐收為金正〔少昊之子〕玄冥為水正〔亦少昊子〕
后土為土正〔高陽之子〕生八才子。
謂之八元。造鐺鑊鞞鼓鐘磬塤篪凡九代。
三百五十年。 ^491c9

〔十五　甲子　五〕　帝堯陶唐氏甲辰立。
在位九十八年。王火德。
都平陽〔今晉州〕又遷安邑。
通舜為政。一百一十八年號年曰載。
師具英先生。命羲和曆象日月星辰。
敬授民時。天降牝羊立衡室作圍棊〔三百六十路象三十六旬。
教丹朱矣〕作大樂章。
嘉禾茂鳳皇來。有賢人三十二人〔未詳名姓〕
立敢諫鼓洪水九年〔命鯀及禹治之〕十日並現。 ^491c19

〔十六　甲子　六〕　帝舜有虞氏王土德。
都蒲坂〔今河中府〕堯時攝政二十八年。
通治五十年詠南風詩。
舉十六相〔謂八凱八元也〕去四兇。
臣倕造漆器。使皐陶斷獄定五刑作韶樂造總章立十二州。
葬用瓦棺。 ^492a3

三王謂夏商周三代。 ^492a24

夏　雷氏曰。 ^492a25

〔十七　甲子　七〕　夏后氏王金德。
都安邑〔今均州遷陽翟〕為堯司徒治水十二年。
乘四載〔陸行車。水行舡。
泥行橇。山行輦〕開九州在位十六年號年曰歲。
建寅為正。作大夏樂。
葬用#CB06028;。 ^492b1

〔甲子　八〕　啟禹之子〔母化為石一云生石中〕
癸未立在位九年〔一云十年〕郊禘祖宗
〔禘黃帝　文祖　郊鯀　配天祖　祖顓頊　配文祖　太祖　宗禹　父〕
啟祀立廟祧壇　太祖禹〔二昭二穆〕五廟。 ^492b12

〔甲子　九〕　太康〔啟之子。
畋于洛十旬不返。
五子作歌風之。遂失其位〕壬辰立。
治二十九年。 ^492b15

仲康〔太康之弟〕辛酉即位。 ^492b17

帝相。 ^492b18

〔甲子　十〕　少康〔相之子。
母曰有仍氏。有田一成。
有眾一旅。滅于獟#CB06091;。
還禹舊邦。是為中興〕。 ^492b20

癸未立。治四十九年〔作箕#CB00416;秣酒〕
宁〔少康子〕癸卯立。
治十七年。 ^492b21

槐〔宁之子〕庚申立。
在位二十六年。 ^492b23

芒〔槐之子〕丙戌立。
治十八年。 ^492b24

〔甲子　十一〕　泄〔芒之子〕甲辰立。
在位十六年。 ^492b25

不降〔泄之子〕庚申即位。
治五十九年。 ^492b26

扃〔不降弟〕己未立。
在位二十一年。 ^492b27

〔甲子　十二〕　廑〔扃之子〕庚辰即位。
治二十年。 ^492c1

孔甲〔不降子。好事鬼神。
淫亂。夏氏德衰。諸侯叛之〕幸丑立。
在位三十一年〔湯王始生〕。 ^492c2

〔甲子　十三〕　皐〔孔甲之子〕壬申立。
治十一年。 ^492c4

發〔皐之子〕癸未即位。
治十年〔一云十一〕。 ^492c5

桀。 ^492c6

〔甲子　十四〕　壬寅即位。
都安邑。治五十二年。 ^492c8

凡十七代。通四百三十二年。 ^492c10

〔十八〕　殷　雷氏曰。 ^492c11

〔甲子　十五〕　湯〔姓子氏。
其先高辛子契十四世孫。
始祖#CB05326;為堯司徒官〕王水德。
都亳〔今偃師縣即毅熟也〕昭明○相土○昌生○曹圍○冥○振○微○報丁○報乙○報丙○主壬○主癸
〔生子履也〕王名履夏桀不道。
舉伊尹為相。伐之承祚。
東征西怨南征北怨。
大旱七年。自責六過燒身。
乃雨。乙未立。大治十三年。
壽一百歲建丑為正。
號年曰祀代有彭祖。 ^492c14

外丙〔湯次子〕治三年○仲壬〔外丙弟〕治四年。 ^492c23

太甲治三十三年。
立廟六〔#CB05326;二昭湯二穆〕太甲郊祀祖宗太甲祀。 ^492c24

〔甲子　十六〕　沃丁〔太甲子〕辛巳立。
治三十年〔八年伊尹卒〕。 ^492c27

太庚〔沃丁弟〕治三十年〔一云二十五年。
古今紀三十五年〕。 ^492c28

〔甲子　十七〕　小甲〔太庚子〕治十七年〔七年二月甲申朔起曆〕。 ^493a1

雍己〔小甲之弟殷道廢〕治十二年。 ^493a2

〔甲子　十八〕　太戊〔雍己弟。
初立不道。諸侯叛之。
以伊尹子陟為相。
殷道復興〕治七十五年。 ^493a3

仲丁〔太戊子自亳遷開封陳留〕治一十七年〔一云十一〕。 ^493a5

〔甲子　十九〕　外壬〔仲丁弟〕治十五年○河亶甲治九年。 ^493a6

祖乙〔亶甲子又遷于耿。
今河東皮氏縣。巫賢任職興〕治一十九年。 ^493a8

〔甲子　二十〕　祖辛〔乙之子〕治十六年○沃甲
〔祖辛弟〕治二十五年。 ^493a9

祖丁〔沃甲兄祖辛弟〕治二十五年○南庚
〔沃甲子〕治二十九年。 ^493a11

陽甲〔祖丁子〕治十七年。 ^493a13

〔甲子　二一〕　盤庚〔陽甲弟。
改殷曰商。復遷都于亳〕治十八年。 ^493a14

小辛〔盤庚弟〕治二十一年〔殷道衰。
百姓思先帝。作盤庚三篇〕。 ^493a15

〔甲子　二二〕　小乙〔小辛之弟〕治二十二年。 ^493a16

武丁治五十九年。
壽一百歲。廟號高宗。 ^493a17

〔甲子　二三〕　祖庚〔武丁子〕治七年○祖甲
〔祖庚弟商道廢〕治十六年。 ^493a19

廩辛〔祖甲子〕治六年○庚丁〔廩辛弟。
遷于朝歌。今衛州界〕治二十一年。 ^493a21

武乙〔庚丁子。不道慢神虐民。
獵河渭間。暴雷震死〕治四年。 ^493a23

〔甲子　二四〕　太丁〔武乙子〕治三年○帝乙
〔太丁子商道衰〕治三十七年。 ^493a24

〔甲子　二五〕　紂辛。
一名受治三十一年殷有三仁〔箕子微子叔比干也〕丁位即位。 ^493a26

凡三十主通六百二十九年。 ^493b3

周　雷氏曰。 ^493b4

〔十九　甲子　二六〕　文王〔姓姬氏至武王都于鎬。
今京兆〕王木德。其先起于后稷不窋○鞠○公劉○慶節○皇僕○差弗○毀渝○公非○高圉○亞圉○公祖類○太王亶父
〔一曰古公〕生三子太伯虞仲季歷王名昌在位五十年重八卦之爻為周易[fg_../figures/T/T49p0493_01.gif]乾六宮數有九三十六老陽也[fg_../figures/T/T49p0493_02.gif]坎一宮七數二十二少陽也 [fg_../figures/T/T49p0493_03.gif]艮八宮七數二十八少陽也[fg_../figures/T/T49p0493_04.gif]震三宮七數二十八少陽也[fg_../figures/T/T49p0493_05.gif]巽四宮八數三十二少陰也[fg_../figures/T/T49p0493_06.gif]離九宮八數三十二少陰[fg_../figures/T/T49p0493_07.gif]坤二宮六數二十四老陰[fg_../figures/T/T49p0493_08.gif]兌七宮八數三十二少陰。
每卦有六爻六神名。
主吉凶之事。謂青龍朱雀白虎玄武騰蛇勾陳。 ^493b6

〔甲子　二七〕　伯夷叔齊〔姓墨。
孤竹君子〕聞西伯善養老。
歸之〔虞芮有爭愬于西伯。
又請紂去炮烙之刑〕。 ^493b23

〔二十〕　武王發〔文王子周公兄〕既立。
以太公望為師。周公旦為輔。
召畢之徒為左右。
同謀伐紂。起兵洧水。
諸侯不期會者八百。
皆云。紂可伐矣。戊午日兵臨孟津。
癸亥夜陳于商郊。
甲子戰于牧野。前徒倒戈血流漂杵。
既克殷。大定天下〔歸馬華山之陽。
放牛桃林之下〕倒載干戈。
在位七年禮曰。天下有王。
分地建國置都立邑葬之以翣乙卯立。
建子為正。 ^493b25

十四國諸侯〔隨王代封各出其次〕雷氏曰。 ^493c7

吳太伯列子曰。昔吳太宰問孔子曰。 ^493c9

齊太公望管仲鮑叔甯戚晏子之徒〔景公之前後也〕。 ^493c17

陳胡公滿。 ^493c23

祀東樓公。 ^493c26

曹叔振鐸。 ^494a2

蔡叔度。 ^494a5

魯周公旦。 ^494a7

燕召公奭。 ^494a13

〔二十一〕　成王誦〔武王子都于洛〕年十三即位。
周公攝政。制禮作樂。
天下和睦。七年歸政于王。
卜世三十。卜年七百。
治四十七年。周公定君臣禮樂成王褒之。
制三公九卿二十七大夫〔九品各三〕八十一元士。
重定五刑立七廟制。
禮曰。 ^494a17

 [fg_../figures/T/T49p0494_01.gif] ^494b1

祭法曰郊禘祖宗〔禘帝嚳文祖配文祖太祖○郊稷配天亦祖文王　宗武王　父也〕
成王祭三〔天曰祭。
地曰祀。人鬼曰享也〕明堂制制冕旒袞服
〔有十二章〕○○[fg_../figures/T/T49p0494_02.gif]日月星辰
〔三象其明〕龍華蟲〔雉也象其文也〕[fg_../figures/T/T49p0494_03.gif]藻
〔水草也象其潔〕粉米〔為米而粉象其養人〕
山〔貴靜取其性不取其勢也〕火 [fg_../figures/T/T49p0494_04.gif]
〔白與黑謂之黼。為之斧形取其善斷〕[fg_../figures/T/T49p0494_05.gif]丙戌即位。 ^494c1

〔二十二〕　稷神。 ^494c14

〔二十三〕　宋晉衛楚四國成王封。 ^494d2

宋微子啟。 ^494d4

晉叔虞。 ^494d9

衛康叔。 ^494d13

楚熊繹。 ^495a2

〔二十四〕　康王釗〔成王子〕召畢二公。
受顧命而相之。二世安寧。
刑錯不用四十餘年。
治五十二年。癸亥即位。
佛祖歷代通載卷第二
 ^495a4
