般若波羅蜜多心經
罽賓國三藏般若共利言等譯
jing:: 
如是我聞：
一時佛在王舍城耆闍崛山中，與大比丘眾及菩薩眾俱。
時佛世尊即入三昧，名廣大甚深。 ^849b26

爾時眾中有菩薩摩訶薩，名觀自在，行深般若波羅蜜多時，
照見五蘊皆空，離諸苦厄。
即時舍利弗承佛威力，合掌恭敬白觀自在菩薩摩訶薩言：
「善男子！若有欲學甚深般若波羅蜜多行者，云何修行？」
如是問已。 ^849b28

爾時觀自在菩薩摩訶薩告具壽舍利弗言：「舍利子！
若善男子、善女人行甚深般若波羅蜜多行時，應觀五蘊性空。
舍利子！色不異空，空不異色。
色即是空，空即是色。
受、想、行、識亦復如是。
舍利子！是諸法空相，不生不滅、不垢不淨、不增不減。
是故空中無色，無受、想、行、識，無眼、耳、鼻、
舌、身、意，無色、聲、香、味、觸、法，無眼界乃至無意識界。
無無明亦無無明盡，乃至無老死亦無老死盡。
無苦、集、滅、道，無智亦無得。
以無所得故，菩提薩埵依般若波羅蜜多故心無罣礙。
無罣礙故，無有恐怖，遠離顛倒夢想，究竟涅槃。
三世諸佛依般若波羅蜜多故，得阿耨多羅三藐三菩提。
故知般若波羅蜜多是大神呪、是大明呪、
是無上呪、是無等等呪，能除一切苦，真實不虛。
故說般若波羅蜜多呪。」 ^849c4

即說呪曰： ^849c19

「#CB00754;諦　#CB00754;諦　波羅#CB00754;諦　波羅僧#CB00754;諦　菩提　娑
〔蘇紇反〕婆訶 ^849c20

「如是，舍利弗！諸菩薩摩訶薩於甚深般若波羅蜜多行，應如是行。」
如是說已。 ^849c22

即時，世尊從廣大甚深三摩地起，讚觀自在菩薩摩訶薩言：
「善哉，善哉！善男子！
如是，如是！如汝所說。
甚深般若波羅蜜多行，應如是行。
如是行時，一切如來皆悉隨喜。」 ^849c23

爾時世尊說是語已，具壽舍利弗大喜充遍，觀自在菩薩摩訶薩亦大歡喜。
時彼眾會天、人、阿修羅、乾闥婆等，聞佛所說，
皆大歡喜，信受奉行。
般若波羅蜜多心經
 ^849c27
