文殊師利菩薩無相十禮
other:: 
清涼山中大聖文殊師利菩薩。
端坐政看心。心亦不可得。
至心歸命敬禮。真如法身佛。
無色無形像。無根無住處。
不生不滅故。敬禮無數觀。
不來亦不去。不取亦不捨。
遠離六入故。出過於三界。
等如虛空。諸慾不染故。
於諸威儀中。去來及睡悟。
常在三昧故。去來悉平等。
已住於平等。不壞平等故。
入諸無相定。見諸法寂淨。
離諸寂淨故。諸佛虛空相。
虛空亦無相。離諸因果故。
虛空無中邊。諸佛身亦然。
心同虛空故。佛常在世間。
而不染勢法。不分別世間故。
諸法由如幻。如幻不可得。
離諸幻法故。一切平等禮。
無禮無不禮。一禮遍含識。
同歸實相體。普為四恩三有及法界眾生同如如。
歸命懺悔至心懺悔。
我於三時求罪性。
內外中間心實無。
已無心故諸法寂。
三毒四倒悉皆如。
懺悔已歸命禮法身如來至心勸請。
一切諸法本不生。
已無生故何有滅。
不生不滅性常住。
唯願諸佛莫涅槃。
令諸眾生照本性。
自然遊戲涅槃城。
行者但能照五蘊。
無我無人兩邊空。
勸請已歸命禮法身如來。
至心隨喜。法本不貪亦不畏。
勿我不一亦不異。
同觀一實證無生。
無緣等觀盡隨喜。
觀空照有如如性。
唯願眾生勤照心。
心體由來性清淨。
妄色虛空同智真。
隨喜已歸命禮法身如來至心迴向。
迷於一室隨明想。
執明想故我塵生。
今照我塵無自性。
迴向無住涅槃城。
五法包含於政智。
八識清淨淨心王。
迴此蔭身成佛道。
四儀一向現前行。
迴向已歸命禮法身如來至心發願。
令諸眾生妨六賊。
悲智二照現前行。
不斷不常離無量。
非空非有惶了行。
四智三身緣彼體。
五眼常照浪三明。
三眾意生無障礙。
菩提樹下度群萠。
發願已歸命禮法身如來一切恭敬。
歸佛德菩提。道心恒不退。
願共諸眾生。同入真如體。
歸法薩般若。得大總持門。
願共諸眾生。同入真如海。
歸僧息諍論。同入和合海。
願諸眾生等。悉發菩提心。
三業恒清淨。和南眾法身佛。
諸眾等聽說寅朝清淨偈。
欲求寂滅樂。當學沙門法。
衣食之身命。精麁隨眾等。
諸眾等今日寅朝清淨上中下坐各記六念。
諸眾等聽說午時無常偈。
人生不精進。□若樹無根。
葉花至日終。能得已時新。
花亦不久鮮。色亦非常好。
人命如剎那。須臾難可報。
今勸諸眾等。懃修無上道。
諸眾等聽說黃昏無常偈。
此日已過命。即隨減如少。
 ^1296b9
