
pin:: 
## 2
大方廣菩薩藏文殊師利根本儀軌經卷第十
translator:: 西天譯經三藏朝散大夫試鴻臚少卿明教大師臣天息災奉　詔譯
第四淨行觀想護摩成就法品第十一之二
「如是阿闍梨於彼王城聚落乞食歸已，
於清淨處安置其鉢，即出房外用無蟲淨水，舉其左手以洗雙足。
足既淨已，復取淨土以洗於手，持誦真言七遍而為加持，
然用清淨器物盛新退下黃牛糞，以無蟲淨水相和調合，
於其佛前作七曼拏羅，四方平正或一肘或半肘。
第一曼拏羅廣闊一肘獻釋迦牟尼佛；
第二曼拏羅獻菩薩；第三曼拏羅獻本尊真言；
第四曼拏羅獻辟支佛；第五曼拏囉獻三寶；
第六曼拏羅獻一切賢聖；第七曼拏羅獻一切眾生令獲利益。
如是儀法，日日修作不得缺犯。
作曼拏羅已，復於寂靜之處，密誦真言而重懺悔。
懺訖而起，令彼淨人於河於泉等取無蟲淨水盛淨器內，一心洗手。
復洗頭面耳鼻等皆令潔淨，然漱口三二遍，
持誦五遍或七遍，即捧空鉢往詣流泉河#CB00589;等處，
如法洗鉢。洗已歸院，以鉢盛前所求之飯少許，
而供養佛及本尊法教，復誦真言，所受用鉢或金作銀作、
銅作或瓦作、或樹葉，皆可為其應器。 ^869b28

「所持鉢飯作供養已，復分一分與後來者，
或客人，或貧苦者，不得多與量力施之，
恐自不足減於氣力，有妨持誦及焚修事。 ^869c18

「若是獻佛之食自不得喫，轉施貧人或飛禽等。
若自喫食，不得傷飽持誦成患，餘剩之食施諸貧苦，
如是佛說一切眾生，以食為命皆依食住。
假使天人、阿修羅、乾闥婆、龍、夜叉、緊那羅、
羅叉、餓鬼、毘舍左、部多、烏娑哆囉迦及諸星曜等，
未有不依食住而不食者，或自然飲食或造作段食。
若欲界人天唯是段食，若色界諸天飲食細妙以禪定為食，
若無色四空香為食故，是故佛說令諸眾生依食資身進修道法。 ^869c20

「持誦法教修諸梵行，恭敬聖賢孝養父母，乃至無上佛道成就不難。
譬如有人食所資故，勇猛強力擔負重擔，遠行前路不以為難。
行者亦然，身力安健，上求菩提下度有情，作大利樂亦不為難。
是故，於過去世有佛世尊，名曰迦葉如來、
應、正等覺，為彼一切貧苦眾生，於其飲食恒所乏少，
令心逼迫常受飢苦，利益彼等而為宣說最上真言，令得具足種種飲食消除飢病。」 ^870a1

佛言：「一切聲聞之輩，有菩提行而欲進修，
須假段食以支身命，汝今諦聽，當為汝說。」
是時，會中聲聞之眾皆大歡喜，而白佛言：「世尊法王！
甚為希有！慈愍眾生三界第一，唯願饒益我等，說此最上真言。」
是時，釋迦牟尼即受其請，發迦陵頻伽聲響如雷鼓，
告部多眾言：「汝今諦聽，所有十方世界現在會者，
二足、四足、多足、無足，及過去未來一切眾生，我今利樂於彼令得飲食豐足。」
即說往昔迦葉世尊所說真言： ^870a9

「曩莫三滿哆沒馱〔引〕　喃〔引〕　阿鉢囉
〔二合〕　底賀哆舍〔引〕　娑曩〔引〕　喃怛儞野
〔二合〕　他唵〔引〕　誐誐儞〔引〕　誐誐曩巘#CB03129;
〔引〕　阿〔引〕　曩野薩哩縛〔二合〕　護盧護盧三摩野摩努娑摩
〔二合〕　囉阿〔引〕　迦里沙〔二合〕　尼摩
〔引〕尾楞嚩摩〔引〕　尾楞嚩野體〔引〕　悉弭
〔二合〕　旦弭〔引〕　三波〔引〕　捺野娑嚩
〔二合〕　賀〔引〕」 ^870a19

「爾時，迦葉世尊正等正覺說此廣大真言法時，
於虛空中起大飲食雲，遍覆三千大千世界。
於其雲中降彼種種美食，令彼眾生隨意取食，皆獲飽滿離諸飢苦。
復有渴者，於其雲中降八功德水，於剎那間普皆充足。
時彼會中一切大眾歎未曾有：『何故雲中有斯美膳？
是佛世尊所說微妙祕密真言威力所置，我得隨喜頂戴奉行。』
即從坐起五體投地，禮足歡喜而退一面。 ^870a25

「我釋迦世尊亦為饒益愍念眾生說此儀軌王最上真言，令彼一切飢渴眾生充足飲食。
若持誦者先須依法求成真言勝妙之行，
於山頂上安置聖妙吉祥中品#CB01251;像，
以種種香花飲食獻大供養，持誦者每日喫三白食，
或只乳食亦得，即誦迦葉如來正等正覺所說真言七洛叉，
然用佉禰囉濕木、優曇鉢濕木、吉祥果濕木皆長一尺，
以酥酪蜜搵令滋潤，誦前真言作於護摩八千遍。
於夜半已來於其天中起黑風雲。
彼持誦者不得怕怖亦不得起，但誦聖妙吉祥八字心真言，
與彼同伴法事之者作其擁護，彼黑風雲即便自散。 ^870b5

「又於空中現女人相，一切莊嚴光明照耀，
向誦者言：『我得成就，汝上人起。』
誦者用惹帝花香獻閼伽水，作此法時女人不現。
如是自身與其同伴二十五人，所求飲食天自雨下，及隨意受用之物皆得充足。
持誦者獻閼伽水發遣賢聖，旋繞#CB01251;像三匝畢已，
作禮諸佛一切菩薩。 ^870b16

「復次，作虛空行等成就法，如先所說種種清淨之地，
或山、或海等地。持誦者及同伴人，依前儀則持誦真言作其擁護，
用中品#CB01251;面西安置。
持誦者面東坐吉祥草座，用佉禰囉木為柴，
以白蓮華、酥酪蜜合和為團作八千護摩，每日三時而作護摩。
如是至二十一日，到夜半時作護摩法畢，
持誦者即見聖妙吉祥所求皆得，或虛空中行、
或隱沒身形、或大福長壽、或王所愛敬，
乃至成就聲聞、辟支佛、菩薩之地，於五神通亦得成就。
今此壇法有大勝力所欲皆得，請召聖賢發遣神鬼呪成仙藥，
及無智愚迷作種種過失以真言威力亦得解脫。」 ^870b24

復次，釋迦牟尼說：「中品成就法，如前所說清淨勝地，
面西安置#CB01251;像，持誦者面東坐吉祥草座，
以香花供養廣作法事，每日三時志念真言。
如是數滿六洛叉，念誦畢已以迦尼迦囉花、
白檀、恭俱摩香合和為團作百千護摩，
其數足已#CB01251;自振動，
復出光明普遍照耀，不久之間得三十三天帝釋之位。
若以此#CB01251;頂戴受持，
得入三地具五神通，為生說法復至七地，乃至未來得成正覺。
若持誦者依前儀軌作法，持誦皆得成就。
如迦葉世尊所說真言依法持誦，所求美食八功德水，決定成就隨意豐足。 ^870c8

「若依妙吉祥根本儀軌結界持誦，所求金銀珍寶摩尼珠寶，
上妙仙藥等無不成就。
如上儀軌法行，若彼阿闍梨勤誦修習常得成就。
又持誦者若依法持誦，所乞得者種種飲食，
若欲食時先供聖賢，深生慚愧然可自食。
若有餘食送在河中或無人淨處，施諸畜類有情，施已洗鉢一心專注。
若是瓦鉢洗已熏乾，其餘木鉢金銀等鉢，洗淨無垢即得受用。
若稍不淨不得使用，如佛教勅若乞食之鉢，
不得雜用盛物亦不得喫食，乃至香藥菓子等皆不得盛。 ^870c19

「又諸比丘如無應器，或用荷葉喫食，或用蓮華葉、
優鉢羅葉、妙香華葉、最上華葉、布羅叉葉、
優曇鉢葉、若尼俱陀樹葉及根莖枝條俱不得用；
娑羅樹葉、阿沒羅樹葉、波吒羅樹葉、室里沙樹葉、
菩提樹葉，並不得於葉中盛食喫食。
復有釋迦如來行住坐臥之處，所有華菓樹木並不得受用，
若有違犯破自三昧；離前葉外其餘樹葉許用喫食。
若瓦器、銅器、銀器、金器、水精、瑠璃之器，及鐵石等器皆得喫食。
又若蓮華、若諸樹葉，或以供養諸佛菩薩及聲聞緣覺者亦不得用。
若持誦者如前所說樹葉，及供獻佛眾聖者華葉樹葉，並不得受用喫食。
若有求法持誦者，受用供佛之葉喫食之時，
下品成就之法決定不成，何況中品上品！
吉祥增益息災降伏，一切所願之事定不成就。
若有樂修淨行精勤持戒，得成就一切真言者，許其同食。
若非此輩不得同食，亦不得互相招喚往來同食，
如所乞之食雖少，須作豐足之想。 ^870c29

「若諸持誦之者依此儀軌如是而行，於一切真言求成就法，
如觀掌中必得成就。
汝等諦聽，我今復說潔淨真言威力廣大。
若持誦者念此真言七遍，所有一切飲食以手按之，
成潔淨食可得自喫，天人及部多眾於彼身上，以手摩觸按之皆成潔淨。
真言曰： ^871a19

「曩莫三滿哆沒馱〔引〕　喃〔引〕　阿鉢囉
〔二合〕　底賀哆舍〔引〕　娑曩〔引〕　喃〔引〕
　怛儞野〔二合〕　他〔引〕　唵〔引〕　薩里嚩
〔二合〕緊唧沙曩〔引〕　舍儞曩〔引〕　舍野曩
〔引〕　舍野薩里嚩〔二合〕　訥瑟吒〔二合〕
　鉢囉〔二合〕　喻訖旦〔二合〕　三摩野努娑摩
〔二合〕　囉吽#CB00763;娑嚩
〔二合引〕　賀」 ^871a25

「此真言，若喫食已，復誦七遍，以手摩觸自身及頭頂上，
然經頃刻之間，於彼#CB01251;前讀誦一切經典：
《佛母般若經》、《聖月燈經》、《三摩地經》、《十地經》、
《金光明經》、《孔雀王經》、《寶幢陀羅尼經》，如是等經早辰讀誦，
至於午時隨讀多少，即時迴向收經案上，
以淨衣蓋覆作禮經卷，往於河岸手捻淨土。
誦此真言七遍，然後洗浴，復說真言曰： ^871b1

「曩莫三滿哆沒馱〔引〕　喃〔引〕　阿鉢囉
〔二合〕　底賀哆舍〔引〕　娑曩〔引〕　喃〔引〕
　怛儞野〔二合〕　他〔引〕　唵〔引〕　薩里嚩　訥瑟站
〔二合引〕　鉢囉〔二合〕　訥瑟站〔二合〕　娑旦
〔二合〕　婆野吽印儞達囉達里尼俱摩囉吉里
〔二合〕　拏嚕閉尼滿馱滿馱三摩野摩拏娑摩
〔二合〕　囉頗吒娑嚩〔二合引〕　賀」 ^871b9

「今此真言於曼拏羅能結界，擁護降伏一切障難。
若以線上加持七遍，繫在身上，一切處行、作一切事皆得擁護。
若結五髻大印誦一浴叉，所求之事無不成就。
若以瞿摩夷淨土用無蟲水，持誦者洗浴身上及塗壇地，
兼所用器物並成潔淨，不得用不流死水惡水，亦不得戲論眾生。
又須觀想自身為苦為空，無常、無我、無主、
無宰、無救、無歸，輪迴無已，深懷苦想，如入深水一心專注，若離此觀如鴛鴦去伴恒增痛苦。 ^871b15

「又彼誦者恒須觀想諸佛境界七寶蓮池，
青黃赤白蓮華荷葉滿池開敷，於池四邊種種嚴飾。
世尊於彼坐師子座，金色光明圓滿相好悉皆具足。
於佛右邊有聖妙吉祥，諸相莊嚴坐蓮華座手執白拂，
或坐、或立、或紅、或白、或金色如是觀想。
彼佛左邊有聖觀自在，如中秋月色，手執白拂。
復有八菩薩：慈氏、普賢、地藏、虛空藏、除蓋障、
滅罪、金剛手、妙財，并前為十菩薩。
右邊八辟支佛：贊那曩辟支佛、巘摩那曩辟支佛、
計都辟支佛、妙計都辟支佛、白計都辟支佛、
哩瑟吒辟支佛、烏波哩瑟吒辟支佛、儞彌辟支佛；
及八大聲聞：大目乾連、舍利弗、憍梵波提、
賓頭盧、頗羅墮畢陵、伽婆娑、羅睺羅、大迦葉、阿難陀如是觀想。 ^871b24

「又彼大聲聞相近有無邊比丘眾，於辟支佛相近有無邊辟支佛眾，
八大菩薩相近有無邊菩薩眾，乃至大眾遍虛空界，如是作其觀想。
又持誦者復觀自身在池水之中水至於臍，
以天上人間種種名華，曼陀羅華、大曼陀羅華、
馱覩瑟迦里華、雨華、印儞嚩囉華、蓮華、
大蓮華，如是之華積如妙高山，及種種幢幡寶蓋天衣妙香，
燃百千那由他俱胝燈，而用供養一切諸佛及諸菩薩聲聞緣覺，
兼與一切眾生施食供養。
復想世尊眉間放白毫光照一切有情。
若持誦者如是依法儀軌作此觀行，不久成就菩提大果。 ^871c9

「又佛說此觀行法則，利益一切眾生，於持誦者勝行第一。
又如佛說三種曼拏羅、三品成就法、三等 #CB01251;像儀則，
彼持誦者依法次第，審用淨心作其觀想，
能斷一切根隨煩惱，然後獻閼伽水發遣賢聖。
復想自身却出水中，方得觀行周圓，汝誦真言者恒令修習無復忘失。
若欲持誦如前儀軌，還於淨處安排#CB01251;像，
結界請召供養加持，作護摩求其擁護一如前說，今此儀中更令讚歎諸佛菩薩賢聖。 ^871c20

「若欲大小便利，遠離壇場無風密處，白日面東夜間面南，亦不得思惟佛法等事。
非潔淨處如是事訖，用淨土無蟲淨水洗手，
誦前真言三十遍，小便誦七遍，或#CB03833;鼻涕唾去壇不近不遠，
亦須洗淨兩手，然於每日洗足，先洗右足後洗左足，
不得兩足相觸，然以塗香結淨。 ^871c29

「又持誦者復有五種清淨：第一身業清淨；
第二口業清淨；第三意業清淨；第四行真實清淨；第五說真實清淨法。
復能通達微妙第一甚深之法，遠離殺生、
偷盜、邪婬、妄語、惡口、兩舌、貪、瞋、邪見、破戒非法。
若行非法殺生偷盜、愚癡邪見謗毀正法，
是人永劫墮彼焰魔羅界為傍生餓鬼，
或入黑繩、等活乃至阿鼻大地獄中受種種大苦，
設得人身諸根不具愚迷闇鈍，何能成就最上之法？
是故持誦之者，遠離諸惡親近善友，依法勤修於諸真言，必得成就最上之法。 ^872a6

「又此儀軌有上中下，若持誦者一一依其儀軌志心行法，
法事和合人法具足，所求之事一切成就。
又真言之行所成之果全在儀軌，儀軌圓滿是事相應，
即真言有力功利殊常，所欲所求決定成就。
雖誦真言若虧儀軌行不相應，即真言法無其勝用，若求大果必不成就。 ^872a18

「又此三品儀軌，一一依法不得雜用。
若上品中用中品儀，若中品內用上品法，
若下品中行中品事，若下品中行上品法，
如是互有雜用三品，所求皆不成就。
若彼行者起首作法，如法行儀如儀作法心無二緣，
是行正法成就真言，復能利樂一切眾生。
若異此儀而行於法，法成非法真言不成，行有唐捐福無所獲。
過去諸佛說此三昧福利群生，若彼佛子於此儀軌王，
善能通達依法持誦，即真言相為菩提道，此人不久而坐道場圓成大覺。 ^872a24

「復次，誦法之者，於真言法則深妙之事、
祕密之行雖得成就，亦須恒持戒品長作禪觀不斷持誦，
如壇法未成闕少供物可得暫住，壇法周足勇猛精進，
課誦相讀三昧不間，累劫之罪而得除滅，一切眾生皆獲功德。
譬如大轉輪王一切財寶悉皆具足，隨意受用而無有盡。
今此真言如來所說，一切功德皆悉具足，隨諸有情利樂無盡。」
大方廣菩薩藏文殊師利根本儀軌經卷第十
 ^872b5
