
pin:: 
## 4
阿毘達磨俱舍論實義疏卷第四
author:: 尊者安惠造
一剎那，頌曰：
　　內五有熟養，聲無異熟生，
　　八無礙等流，亦異熟生性，
　　餘三實唯法，剎那唯後三。 ^326c27

內五即是眼之五界。
十八界中幾是見、幾非見？
頌曰：
　　眼法界一分，八種說名見，
　　五識俱生惠，非見不度故。
　　眼見色同分，非彼能依識，
　　傳說不能觀，被障諸色故。 ^327a2

論曰：眼全是見故。
法界一分八種是見，餘皆非見。
論：今當略辯此決定相。
頌曰：
　　眼不下於身，色識非上眼，
　　色於識一切，二於身亦然。
　　如眼耳亦然，次三皆自地，
　　身識自下地，意不定應知。 ^327a8

論：又經中說二十二根，謂眼根、耳根、鼻根、
舌根、身根、意根、女根、男根、命根、樂根、苦根、
喜根、憂根、捨根、信根、勤根、念根、定根、惠根、
未知當知根、已知根、具知根。 ^327a14

釋曰：此是何經所說？
謂有梵志名曰生測，來詣佛所，歡喜問訊，
在一面坐，而白佛言：施設幾根攝諸根盡？
佛言：我說二十二根攝諸根盡。
若有遮此更說餘根，當知彼說有言無義。
 ^327a18
