
jing:: 
# 佛說灌頂呪宮宅神王守鎮左右經
佛說灌頂呪宮宅神王守鎮左右經卷第五
translator:: 東晉天竺三藏帛尸梨蜜多羅譯
聞如是：
一時，佛在摩竭國，與千二百五十比丘俱，
菩薩萬七千人、清信士三萬人、清信女萬二千人，
諸天人民鬼神龍王不可稱計，皆悉來集聽佛說法，莫不樂聞。 ^508c6

佛語目連：「波羅閱國去城千里有七百餘家，
未覩聖化不識真道，多事神鬼山川樹神及日月五星二十八宿水火神等，
舉村奉事以為真正，殺生祭祠以此為常。」 ^508c10

是時，村民宗王名曰迦羅那，門室大小一百餘人，春分之中為惡鬼神所共嬈觸。
此迦羅那居山谷之邊，或言：「山神嬈我。」
或言：「樹神嬈我。」或言：「水、火、日、月星宿神嬈我。」
作是念已，生大愁苦。 ^508c14

爾時，惡魔明旦復將五方鬼魅，悉共并力摑地大呼，恐怖迦羅那家室大小。
或有鬼神身如師子，或如熊羆、虎狼、象龍、
牛馬、犬狗、猴猨之形不可具說。
或虫頭人身蚖蛇之形黿龜之手，或六目三頭，
或一頭而三面齒牙爪距，或擔山吐火雷電霹靂，村民聞之莫不助憂。
然迦羅那心中煩憒，語諸宗族：「卿等當佐我作方計。」 ^508c19

爾時，村中有學梵志道者語迦羅那言：「汝可請大學淨信梵志。」
迦羅那答言：「可爾。」
便擇良日吉時設大供辦。
諸梵志集來迦羅那大客堂上，迦羅那自行澡水，
行水已訖，飯食竟，便敷小卑座從坐而起，
白諸大德淨信梵志：「我等從春分以來，
常為諸魔之所嬈觸，願諸梵志各出聖術，以却鬼神災惡之變。」 ^508c27

諸大梵志各各皆言：「善哉，善哉！
當為汝說先師之法。
昔時，波羅 #CB00178;國亦有此變，
汝可於村中平淨之地，謝四山諸神及日月星宿神等，
當得百頭種種眾生各各異類，并二小兒殺以祠天。
汝將家中大小眷屬，詣於村中平淨地處祠祀壇所，
使人人跪拜請命求護，然後乃安。」 ^509a4

爾時，迦羅那即如其言，明旦具兩小兒及異類眾生種種各百頭，
平治村中，便將家大小及諸眾生往彼祠壇所，
象馬牛羊隨道悲鳴震動大地，從東門出當就祭壇。 ^509a10

於是，世尊大悲普濟一切眾生，愍是迦羅那頑愚之甚，云何興大惡意殺眾生命欲救一家？
便勅弟子大目揵連：「汝可往為迦羅那說辟鬼神呪，護迦羅那。」 ^509a14

目連受教，便承佛威神，即為迦羅那召五方諸善神以衛護迦羅那門戶左右悉獲安隱，
辟除邪惡往來鬼神。
「為汝作害者從今以去，遠汝村舍不使為害。」 ^509a18

迦羅那見目連現神飛來，歡喜踊躍頭面禮目連足下，
作是念言：「尊者不以我愚賤，現神顧我度我災難，
令得蘇息無復愁惱，我今便是蒙尊者威靈救度我危厄，使諸惡魔隱藏不現。」 ^509a21

迦羅那說此語已，諸梵志輩悉見目連現神化來，
為迦羅那說大神呪，當呪之日天地大動。
諸梵志輩使迦羅那祭祀鬼神，飲食之具并其座席，
悉皆飛颺在於虛空，諸眾生輩各得解脫，無人留斷隨行而去。 ^509a25

諸梵志輩見目連現呪術變化威德如是。
四眾咸然稽首目連足下而問訊言：「尊者目連！
宗事何師，其法真妙乃如是乎？
摧滅我等鬼神災變，令一村人悉得蘇息，皆尊者恩使之然也。」 ^509b1

目連語迦羅那梵志四眾等：「今我師者天人之尊，
智慧弘廣靡所不通，深知來今過去之事，
身長丈六紫磨金色，三十二相而自莊嚴，度人厄難無不解脫。」
四眾聞說大聖威神，無不欲見世尊身者。 ^509b5

迦羅那白目連言：「今佛世尊可得見不？」
目連語言：「今佛世尊近在羅閱祇，為諸天人四部弟子說真妙法。」 ^509b10

迦羅那語大目揵連：「我今便欲相隨往見世尊。」 ^509b12

目連語言：「佛神通聖達，自見汝心，不須去也；
但燒香散華，世尊今日現神化來亦爾不久。」 ^509b13

迦羅那但燒香散華靜心念佛，須臾之頃佛現神來，
將從千二百五十比丘四輩弟子，諸菩薩無央數，悉來集會迦羅那大客堂上。
客堂自然廣博嚴好變為殿舍，悉以瑠璃為柱梁，
七寶莊嚴懸雜幡蓋，四面皆有諸小菩薩，執持幢蓋侍立左右。 ^509b15

迦羅那及梵志四眾等見佛，心中歡喜踊躍無量，頭面接佛足下稽首作禮。
迦羅那前進長跪，叉手白佛言：「世尊！
我從歷劫以來，信邪倒見不識真正，有危厄之日輒殺眾生請求福祐。
今者世尊大慈普濟，救度眾生危厄之患，
皆蒙解脫離諸恐怖，皆天中天、目連恩也，室家大小及村中人悉獲度脫。」 ^509b21

迦羅那及梵志四眾等，從佛乞受戒法，佛為廣說業行因緣得法眼淨。
宗室大小及村中人，聞法音歡喜各發善心，
有受戒者有生天者，各隨業行得道不同。 ^509b27

爾時，坐中有一菩薩名曰普觀，從坐而起前白佛言：
「世尊已為迦羅那說五方辟鬼神呪，營護門戶鎮守左右竟，
惟願更演向者目連所說章句，為未來世諸眾生輩若有如迦羅那比惡鬼神所嬈者，
我當書持讀誦經文示於後世，廣宣流傳遠近使聞，普得度脫無復憂懼。」 ^509c2

佛告普觀菩薩：「汝能為未來濁惡之世，
重問灌頂無上章句神名字者，諦聽憶念，我當重演如是章句。」 ^509c9

普觀菩薩言：「唯唯，天尊！
四眾渴仰唯願速說。」 ^509c11

佛言：「灌頂章句其名如是： ^509c12

「神名阿修呵比丘尼槃頭荷。 ^509c13

「神名波梨梨波斯離次離。 ^509c14

「神名優唦知具利揵陀離。 ^509c15

「神名何泥梨移波泥梨羅。 ^509c16

「神名阿吼羅迷比路波祇。 ^509c17

「神名氣利彌提波羅彌提。 ^509c18

「神名陀羅住留富那佉尼。 ^509c19

「神名師阿羅陀羅慢陀羅。 ^509c20

「神名具利揵陀利闍吒羅。 ^509c21

「神名住利旃唦利嘻摩陀。 ^509c22

「神名阿波提梨摩那斯爾。 ^509c23

「神名脂波弗夢懼頭摩醯。 ^509c24

「神名嘻蕪夢羅呵梨彌醯。 ^509c25

「神名多遮枝嘻遮惟留賴。 ^509c26

「神名差陀離遮難頭謣難。 ^509c27

「神名貨樓差陀輸柔羅彌。 ^509c28

「神名丘波題金波羅優候。 ^509c29

「神名東波須摩羅提迦波。 ^510a1

「神名伊提牟羅嘻遲佉。 ^510a2

「神名阿提嘻惒遲比難邏。 ^510a3

「神名沙摩頭伽優頭摩陀。」 ^510a4

佛告普觀菩薩摩訶薩：「東方有七千大神，
其上首者有三七鬼神之王守護東方，不令邪惡觸犯萬姓。
若有鳥鳴野獸變怪災禍起時，種種不吉惡夢眾衰，
橫羅縣官枷鎖著身，危厄之人眾所憎賤，
當以此三七神王辟除東方如是災厄，使諸邪橫不得妄生。
此諸神王守護東方，除去七十億雜魅之鬼為人作害者，
聞有善男子、女人讀誦呼是七千鬼神上首名者，七十億魅鬼馳走而去一萬由旬不害人也。
當說其名獲吉祥福，灌頂章句其名如是，汝善持之。 ^510a5

「神名那頭化提阿梨鳩梨。 ^510a16

「神名提多瞿佉難阿梨加。 ^510a17

「神名迦梨波梨金摩多尼。 ^510a18

「神名波奈羅迦荼支由羅。 ^510a19

「神名沙彈吒迦勒迦摩夜。 ^510a20

「神名校坻細耶般遮戒提。 ^510a21

「神名坻梨提梨摩梨摩梨。 ^510a22

「神名師佉准沙差尼河藍。 ^510a23

「神名辟師霧耶欝次彌次。 ^510a24

「神名雞頭貨#CB04169;蒲恥瘖浮。 ^510a25

「神名突迦多極那于陀伎。 ^510a26

「神名陀含屈兒沙門多頭。 ^510a27

「神名伊梨寐提薜荔迦移。 ^510a28

「神名鳩舍羅#CB04372;迦拘多 #CB04169;。 ^510a29

「神名因樓賴天沙伊多耨。 ^510b1

「神名甄尼烏厨遮摩多梨。 ^510b2

「神名摩隷吒遮夫樓擥俱。 ^510b3

「神名羅闍迦提阿銖迦隷。 ^510b4

「神名摩尼摩尼遮樓旃陀。 ^510b5

「神名俱波樓閱叉阿羅域。 ^510b6

「神名那羅那移閻那阿梨。 ^510b7

「神名沙善般遮壚梨波梨。 ^510b8

「神名旃遮賴摩休迦設樓。 ^510b9

「神名遮梨架阿擥烏遲。 ^510b10

「神名羅摩奴遮#CB04372;迦壚遮。 ^510b11

「神名波羅斯奴遮斯叉奴。 ^510b12

「神名遮羅揵波頭那爐遮。 ^510b13

「神名乾提于呵梨攎闍。」 ^510b14

佛告普觀菩薩摩訶薩：「南方有九千大神，
其上首者有二十八神王，能為一切辟除眾惡守持南方，
除去五瘟疫毒之病，飛尸邪忤殃咎之注。
口舌亂鬪災火變怪，毒蛇蚖蝮熱氣惡病悉出南方，
是二十八神王有人知其名字諷誦宣傳，
是二十八神王即為佐助，消滅邪惡使一切毒厭笮不得行。
以知神王名字力故，南方魅鬼七千億數，一去萬由旬不能為害。
灌頂章句其名如是，汝善持之。 ^510b15

「神名呵婁薩叉尸遮那。 ^510b24

「神名藍波藍波貨那名。 ^510b25

「神名蘇貨迦羅闍烏那陀。 ^510b26

「神名摩奴羅摩遮檀樓迦。 ^510b27

「神名劍浮者梨惒迦羅博。 ^510b28

「神名惟舍羅遮繩迦陀羅。 ^510b29

「神名遮稜迦移陀那羅浮。 ^510c1

「神名迦俱絺闍羅給迦。 ^510c2

「神名多羅舍脂慢鳩梨。 ^510c3

「神名臀頭梨阿多四惒伎。 ^510c4

「神名阿耆尼羅鵄祇迦遮。 ^510c5

「神名菩提尼菩提多菩提。 ^510c6

「神名恒多羅夜尼耶迷。 ^510c7

「神名陀優陀優富阿陀羅。」 ^510c8

佛告普觀菩薩摩訶薩：「西方有六千大神，
其上首者有二七神王，主持西方。
怨家逆賊伐王國土、偷竊之人懷惡心者，
聞有男子、女人等輩呼二七神王名字之者，
即便退散惶惑而去，五億魔魅退萬由旬不復害人也。
此二七神王灌頂章句其名如是，汝善持之。 ^510c9

「神名那葉提樓比舍慢破。 ^510c15

「神名沙伊摩陀阿仇伊陀。 ^510c16

「神名破仇摩至多羅和架。 ^510c17

「神名比牟坻羅泥架那紫。 ^510c18

「神名迦蘭脾留波摩迦羅。 ^510c19

「神名耶頭破舍羅首梨沙。 ^510c20

「神名拘陀利比呵梨茤陀。 ^510c21

「神名慢陀波沙多陀周留。 ^510c22

「神名阿知和知阿那波提。 ^510c23

「神名那知鳩那知提我沙。 ^510c24

「神名摩呵迦和尼羅闍摩。 ^510c25

「神名阿佉尼波陀那迦利。 ^510c26

「神名阿比羅慢多羅波陀。 ^510c27

「神名羅那多羅摩羅提離。 ^510c28

「神名耽波羅提梨吼樓壽。 ^510c29

「神名樓壽闍輦叉輦善叉。 ^511a1

「神名魔呵留羅迦利區惒。 ^511a2

「神名舍洹陀越阿耨三菩。 ^511a3

「神名迦三耶魔呵阿輪。 ^511a4

「神名拔陀沙羅慢陀羅阿。 ^511a5

「神名迦柰國舍嘻遲比遲。」 ^511a6

佛告普觀菩薩摩訶薩：「北方九千大神，
其上首者有三七神王，主持北方。
五萬億魅鬼及詐稱之神、求人飲食者故氣之魔，
聞有男子女人等輩呼三七神王名號，
是諸魅鬼退散馳去不能為害，遠百千由旬移置無人之處還其所在。
灌頂章句其名如是，汝善持之。」 ^511a7

佛告普觀菩薩摩訶薩：「我說四方諸神王竟，
今復更演中央神王，有二十萬以為眷屬，
其上首者有十二神王，能為一切無量眾生除去四方災惡諸變、
鳥鳴惡夢縣官之厄、口舌鬪亂五溫之病，
毒氣蛇蚖怨家債主、逆賊侵陵壞王國土、他餘雜鬼厭禱呪咀。
魔邪鬼神及諸精魅，見有男子、女人等輩讀誦宣說此十二神王名字之時，
四方妖邪惡鬼等類無不弭伏，復能為人作鎮護故。
我今演說如是章句，示諸未聞普使受持此十二神王名字，
為人守鎮辟除凶惡。
灌頂章句其名如是，汝善持之。 ^511a13

「神名優婆參那仙嬭。 ^511a25

「神名優婆僧那涅坻賒。 ^511a26

「神名跋臭修婆羅毘坻。 ^511a27

「神名多婆斯阿修羅婆履。 ^511a28

「神名摩薩羅波拘蘭荼。 ^511a29

「神名坻摩阿修羅婆履那。 ^511b1

「神名佛亶坻和婆娑斯。 ^511b2

「神名伽施陀膩為氏仇陀。 ^511b3

「神名多羅浮多鞞闍曳。 ^511b4

「神名婆視涅槃伽羅呵衍。 ^511b5

「神名毘真那貳娑坻衍。 ^511b6

「神名多羅哆斯陀尼波。」 ^511b7

佛告普觀菩薩摩訶薩：「我今已說五方逐魔鬼竟，
取中央三萬大神上首者十二神王名字為守鎮法，
當以好函盛之，題四天王名字書函四邊，
稱吾釋迦名號而封印之，綵傘覆蓋安淨潔處。
若有邪神惡鬼往來人宮宅中者，見此神王名字鎮函之處，
莫不退散馳走者也。」 ^511b8

佛告普觀菩薩摩訶薩：「若後末世遭災禍者，為諸魔魅之所傷犯。
當淨身口意不噉雜食五辛之屬，齋戒一心禮敬十方三世諸佛。
然十方燈燒雜名香、膠香、婆香、安息香等，
懸五方逐魔神幡，各長一丈四尺，上作鬼神之形怖諸浮遊魔鬼精魅。
當在人定之時，露出中庭讀此神呪，以青銅之鏡照曜五方，
使諸魔魅不得隱藏其形。
向五方燒香散諸名華，師當專心一意說是五方守護神名，
一方至四十九遍誦是章句。
是諸惡魔聞見之者，莫不驚惶馳走而去不復為害，遠百千由旬不嬈人也。」 ^511b15

普觀菩薩白佛言：「世尊向所說幡蓋作鬼神形像者，出何法中？
云何驅魔令其退散？」 ^511b26

佛語普觀菩薩摩訶薩言：「善男子！
我所說幡蓋作鬼神形像者，取上五方諸神之中第一者耳。」 ^511b28

又問：「云何馳逐眾魔？」
答言：「當以好淨器先呪五龍之水以灑五方。
諸魅魔邪無不退散馳走而去，部伍營從形體裸露莫知藏匿。
此大章句至真致重，能消滅諸鬼神災橫之變，使誦持者獲得無上吉祥之福。」 ^511c1

普觀菩薩復白佛言：「作諸雜術種種相貌不似耶也。」 ^511c5

佛言：「不也。我若在世不須如是相貌法也；
我既涅槃，未來惡世五濁眾生信正者少，
多習邪見不識真正，為此等輩說是章句雜法之術以化群生，
故我出此雜碎章句非邪法也。
以化萬姓諸比丘輩不解我意，見有書持讀誦之者，
謂此法言非佛真說，起邪見想誹謗不信。
我已於前護比丘章，說諸誹謗愆咎之過。
若見聞者唯應專修勿生不信，見有行者恭敬禮拜如大師想，
可獲大福至得佛道。」 ^511c7

佛又告普觀菩薩：「汝當宣布流傳此經至吾法沒，莫效外道誹謗我法。
若起慢心即墮惡道，況復毀呰墮阿鼻地獄億劫無救，今故宣示勿有謗毀。」 ^511c16

佛說如是。阿難長跪叉手，白佛言：「演說此經當何名之？」 ^511c19

佛語阿難：「此法名為『灌頂章句宮宅神呪守鎮左右辟除邪惡使獲吉祥魔鬼敢當經』。
阿難！汝好宣傳，使諸四輩廣宣流布利益萬姓，得入正法無諸邪曲。」 ^511c20

佛說此經已，會中人民外道梵志，天龍八部悉得解悟，
各隨本願得道不同，聞佛所說，歡喜奉行。
灌頂經卷第五
 ^511c24
