金剛經疏
jing:: 
念無。舉。須菩提。於意云何。
斯陀含。我得斯陀含果不。
是第二問也。須陀洹人。
尚不生念。斯陀含人。
豈敢生念。斯陀含人。
進斷六品煩惱。生□二家。
即證得二果。我得斯陀含果。
無問竟也。答。舉。須菩提言。
不也。世尊。是直答也。
不能生念。何以故徵。
徵以何故。從以下。
斯陀含疎。舉。斯陀含名一往來。
而實無往來。是名斯陀含。
斯陀含者。是此西音。
此名往來。亦名薄貪嗔。
貪嗔邪見賊菴儞也。
故薄貪嗔欲。似如來大圓鏡智。
名一反往來。得無餘故。
喻趙老停査。合家總滅門。
趙老兒。從西征迴。
改業治畜。生其大富。
後有査還來。趙云。
且脫菴儞也。斯陀含名。
結得成名。上來諸文不同。
斯陀含斯陀含了既不生念。
問陀那含人生念無。
舉。須菩提於意云何。
阿那含。能作是念。
我得阿那含果不者。
是第三問也。若一來。
若一間。總名斯陀含。
修斷九品。名阿那含。
問竟也。須菩提答。
舉。須菩提言。不也世尊。
是正答也。不能生念。
何以故徵。徵以何故。
從此以下釋。看舉。
阿那含名為不來。
而實無來。是名阿那含者。
譯語釋也。臭身者。
漏身也。虫身者。一切虫身也。
食身者。阿那含人。
不食五穀之類也。
毒身者。龍蛇蝎等也。
更不還來欲界受身。
欲界攝不得。故名不來。
經云不來相而來。
不見相而見。若來以更不來。
若去以更不去。西方名阿那含。
此名不來。是名阿那含。
從實立名。名阿那含阿那含人既不生念。
問阿羅漢人生念無。
舉。須菩提。於意云何。
阿羅漢。能作是念。
我得阿羅漢道不。
是第四問也問竟。
舉。須菩提言。不也世尊。
是直答也。不能生念。
何以故釋。看舉。實無有法。
名阿羅漢。西方名阿羅漢。
此名無生。亦名無著。
我生以盡。不受後有。
誦曰。無量劫來為恩愛。
不能割捨離舉緣還復將身歸惡趣。
貪財競色受諸愆。
阿羅漢三名。無賊。
賊有三義。一密入人家。
二偷人財物。三共主啾唧。
從此以下番釋。阿羅漢分疎看舉。
世尊若羅漢。作是念。
即著我相。人相眾生相。
受者相者。此番顯也。
總名離一切相。故名羅漢。
從此以下引證看舉。
世尊。佛說我得無諍三昧人中最為第一。
是第一離欲阿羅漢者。
用已證成過去諸佛。
未來諸佛。現在諸佛。
入無諍三昧。是羅漢引證成。
諍者啾唧義。羅漢人故名。
無諍三昧者。西方音。
此名等持。平等持心。
一境性故。欲界煩惱。
故名為諍。沙彌愛味。
被海龍之災。比丘愛花。
被河神之所罵五欲者。
色聲香味觸。非唯離欲。
欲而得離欲名。從此下引成。
舉。我不作是念。是離欲阿羅漢。
世尊者。稱佛所說也。
但有證智。無妄念故。
從此以下證成。看舉。
若我作是念。我得阿羅漢道。
世尊則不說。佛如實知。
無妄語故。從此已下。
釋成是羅漢無。舉。
須菩提。是樂阿蘭那行者。
以須菩提。實無所行。
而名須菩提。是樂阿蘭那行。
自念我得阿羅漢道。
即未離欲。非阿蘭那行者。
是此西音。此名寂靜行也。
上來諸文不同。四沙門果並了。
從此以下。降伏正報相依報相。
事在明朝。從此以下。
說然燈佛。以廣所聞。
於中有二。先舉初文。
舉。佛告須菩提。如來昔在燃燈佛所。
於法有所得不。問所解也。
如來昔在然燈佛所。
有法得無法得。仰答也。
從此以下。止陳實狀。
須菩提分疎。舉。世尊。
如來在燃燈佛所。
於法實無所得。以解仰答也。
釋迦曾供養百萬恒沙諸佛。
不得佛。何以故。以有所得故。
所以不得佛。後於然燈佛。
乃蒙受記。何以故。
以無所得故。此名真得。
喻有一小兒覓度。
處處求阿師。處處求索。
即敬不得度。何以故。
以有覓心。於後自讀經即得　然燈者會須自然。
即得成佛。摩納仙人者。
然燈佛與受記。今釋迦者是也。
四緣者。一因緣。二無上緣。
三等無間緣。四所緣緣。
一切法。具此四緣。
然可成佛言於者。
於自身中。十八界中。
求其定主。竟不可得。
然可得記。上來諸不同。
降伏正報相了。從此以下。
降伏依報相。於中有三問答。
先舉。初文。舉。須菩提。
於意云何。菩薩莊嚴佛土不。
問所解也。菩薩莊嚴佛土。
無問竟也。答。不也世尊。
以意正答也。何以故者。
自徵自釋。若也不莊嚴。
如得淨土。從此以下釋。
看舉。莊嚴佛土者。
增益心謗。則非莊嚴。
損陷心謗。是名莊嚴者。
離有離無。啟會中道。
謂取形相。計為清淨。
則非莊嚴。取於妄說。
實嚴故。此莊嚴是名莊嚴。
不依形相。但依實體。
名真莊嚴。維摩經云。
以其心淨。佛土淨故。
此名真莊嚴。所見有四。
各見不同。且如諸天。
見水喚作瑠璃。餘者三種。
以廣所聞。從此以下釋迦一一教真莊嚴。
舉。是故須菩提。菩薩摩訶薩。
應如是生清淨心。
教真莊嚴也　以我生清淨心即得成佛。
須三業清淨。一切者。
總名菩薩。大者是摩訶薩。
小者是菩薩。眾生有疑。
若為生清淨心。舉。
不應住色生心。不應住聲香味觸法生心。
若住諸塵。非淨心故。
不應住色生心者。
有外界內界。內外俱捨。
故名不住色生心。
聲香味觸法生心。
於六塵境界。元無染著。
若住諸塵。非淨心故　從以下結勸修學。
舉　應無所住。而生其心。
即得解脫。不取下塵界。
無所住者。心自淨也　上來諸文不同。
降伏依報相了　從此以下。
第六降伏勝身相。
佛為末代眾生。妄情執著。
富者陵貧。故須降伏　為遣此疑。
依喻審。問。於中有兩問答。
先舉初文。舉　須菩提。
譬如人身。如須彌山王。
於意云何。是大不。
問所解也。於諸山中最大。
故名山王。為遣此疑。
依喻審問。問竟也。
答。舉　須菩提言。
甚大。世尊是領答也。
須彌山縱廣八萬四千由旬。
故以為喻。須菩提言甚大世尊　何以故徵。
從此以下。釋成大義。
舉　佛說大身。是名大身者。
須彌山雖高。心無分別。
佛身亦爾。不分別眾生佛身。
世間八法。所不能動。
八法者生老病死。
地水火風。故名世間八法　衢師羅長者。
見三尺身。應持菩薩。
見千尺身。阿修羅大身無智慧。
舍利弗身子小智慧大。
可向身量理看。須菩提。
上來諸佛不同。第六降伏勝身相了。
從以下第七降伏染福相。
於中有三四五禮。
先舉初文。舉　須菩提。
如恒河中。所有沙數。
如是沙等恒河。於意云何。
是諸恒河沙。寧為多不。
於意云何者。問彼所解。
是諸恒河者。因神立稱。
故名恒河。東面流出。
遶阿耨大池。流入東海。
京州真諦法師。其河初初水出處。
闊一由旬。滿中細沙。
與水同流。取一河內所有諸沙。
以沙計河。一沙一河為甚多。
如是諸河沙。可說為多不。
釋迦問敬也。須菩提答。
舉　須菩提言。甚多世尊。
是略答也。為多須菩提兩迴答。
前略答。後釋答釋答看舉。
但諸恒沙。尚多無數。
何況其沙。是釋答也。
從此以下。釋迦實答。
舉　須菩提。我今實言告汝者。
合信也。若有善男子善女人。
以七寶滿。貴財多也。
爾所恒河沙數。三千世界。
以用布施。起行勝也。
得福多不。問彼所解也。
得福多釋迦。問須菩提多少。
舉　須菩提言。甚多世尊。
是領答也。從此以下。
釋迦教量。看舉。佛告須菩提。
若善男子善女人者。
亦取發心向大乘也。
於此經中。乃至受持四句偈等。
為他人說。事業勝也。
而此福德。勝前福德。
勝前福德者。正校量也。
勝有四種。一攝授勝福。
持經勝布施。二堪受敬養。
三難作能作。四能生勝想。
聽金剛經者。得此四箇勝。
勝前福德者。攝授福勝也　誦曰　表知持經四句偈。
勝施恒沙七寶因。
是故顯示諸眾生。
普令勸知實相義　施非菩提因。
法得菩提故。從此以下。
說校量。舉　復次須菩提。
隨說是經乃至四句偈等。
當知此處。一切世間。
天人阿脩羅。皆應供養者。
隨說是經者。不簡取眾生。
諸勝劣也。即與隨說一切世間者。
俱是眾生類也。間者輪迴六趣也。
皆應供養者。堪受敬養也。
為勿事天人供應。
舉　如佛塔廟如佛塔廟者。
類令解也西方本音。
名窣堵波傳者訛略。
而云塔也。譯就中言。
名高勝處三界不能動得。
廟者貌也。是此中言塔者。
勝者所居。皆應供養。
從此難作能作。舉。
何況有人。盡能授持讀。
誦。須菩提當知是人。
成就最上第一希有之法者。
又般若勝相前之五度。
故名第一希有之法。
總授持讀誦得何勿。
舉　若是經典。所在之處。
則為有佛。若尊重弟子。
尊重弟子者。真菩薩也。
三乘弟子。菩薩為尊。
此名結文　外器者天親釋也。
故名外器也。上來諸文不同。
是第二讚深生信。
并降伏七箇相並了。
從此第三當立名勸學。
於中有二問答。先舉初文。
舉　須菩提。白佛言世尊。
當何名此經。我等云何奉持者。
當何名此經者。問前所說經之總名。
我等云何奉持者。
問得名已受持軌範。
範是則也　此是須菩提。
索經名。須菩提言。
我所得惠眼。未曾得聞如是深經。
敬法希奇。伏望世尊。
與我說名。喻隱士撫琴。
愸半道索名。為此希奇。
所以半道。問名其琴所撫曲。
名青磎。幽澗嚮山。
石一非泉　須菩提請問敬。
釋迦答。舉。佛告須菩提。
是經名金剛般若。
波羅蜜。答前問也。
以是名字。汝當奉持。
答後問也。此是略答答敬。
所以者何者。徵問。
廣釋。舉　須菩提。
佛說般若波羅蜜〔名句味也是智慧〕則非般若波羅蜜者。
遮取著也。依名言取非實故。
所以不言。是名般若波羅蜜。
是到彼岸也。喻昏定晨省。
即是孝養。於意云何下。
四問。顯示是金剛義。
即般若波羅蜜故。
第一。於意云何。破說法相。
第二於意云何。破世間微塵相。
第三於意云何。破三十二見。
如來相。若善男子善女人。
破有身命懈怠相。
無說法者。空斷相。
從此以下。第一破說法相。
舉。須菩提。於意云何。
問何解也。如來有所說法不。
是第一問問敬也。
答舉。須菩提。白佛言世尊。
如來無所說者。是第一答。
正說法時。無能所故。
夫說法者。無說無示。
其聽法者。無聞無得。
但以方便。曉悟眾生。
實無有法。如來可說此。
破說聽能行等相。
故名金剛。從此以下。
第二破世間微塵。
舉。須菩提。於意云何。
問所解也。三千大千世界。
名一佛剎。所有微塵凡夫妄計。
喻煩惱是為多不。
是第二問問敬也。
答舉須菩提言甚多世尊。
是第二答。然是失旨故。
須如來重自正說。
從此以下。釋迦正釋。
舉。須菩提。諸微塵。
取彼所解。如來說非微塵。
示現正義。是名微塵貪嗔等相乃是實塵。
從此以下。破世界。
舉。如來說世界非世界。
凡夫妄計。是名世界。
此破微塵及世界名相。
世界總是喻也。從此以下。
第三破三十二相舉。
須菩提。於意云何。
問所解也。不可以三十二相。
得見如來不。是第三問。
最可敬者。所謂如來。
觀如來者多觀妙相能破此相故。
問可以見如來不　不也世尊。
是真答也　何以故徵。
不敢自決。引佛言成　舉。
如來說三十二相。
是隨俗相。即非三十二相。
能破此相。故名金剛。
從此以下。破我我等相舉。
須菩提。若善男子善女人。
以恒河沙等身命布施者。
破我我所。身命上捨知復何慳。
知身非身。命是假命。
放捨身命。施與眾生。
破無說法。空斷相也。
舉　若復有人。於此經中。
乃至受持四句偈等。
為他人說。其福甚多者。
破無說法空斷相也。
此是結文。前頭破空取有。
後破有取空。上來諸文不同。
立名勸學了。明朝領解修行。
此下第四領解修行。
於中有二。先舉初文舉　爾時須菩提聞說經者。
簡昔曾聞。顯希有也。
深解義趣〔者。善相句義。
得意趣也。對除無失。
向大乘故〕涕淚悲泣〔者。
喜極曰悲。自鼻曰涕。
自目曰淚。含啼曰泣。
舍利不聞說法經懽喜勇躍〕而白佛言。
希有世尊〔者從〕佛說。
如是甚深經典我從昔來。
所得惠眼。未曾得聞如是之經〔者。
未聞而聞。成希有也。
聞思修惠。俱名惠眼〕此是須菩提領解修行文。
從此以下。須菩提勸修。
舉　世尊若復有人者。
不簡貴賤得聞是經者。
勤當時也。信心清淨者。
於正聞時。信無疑故。
則生實相者。於思修時。
如實解故。當知是人。
成就第一希有功德者。
得法利也。三惠所成。
皆名功德。依難聞法。
得希有名。喻如意珠。
所求皆得。眾生不免落地獄。
此般若經。能究眾生地獄苦。
此下教實相。舉　世尊是實相者〔信心清淨之所生也〕則非實相者。
無相實相。非言說等。
所有相故。是故如來。
說名實相〔者。有巧方便。
顯示眾生〕從此以下。
須菩提著哭。舉　世尊我今得聞如是經典。
信解受持。不足為難者。
判令為易也。已得惠眼。
親從佛聞。理在不疑。
有何難處。此以下說愁意。
看舉　若當來世〔者。
現前無佛也〕後五百歲。
其有眾生〔者。謂有持戒及修福也〕得聞是經〔者。
展轉傳聞也〕信解受持是人則為第一希有〔者。
斷後為難也。於難信解處時難信解故。
故名希有〕何以故。
此釋迦徵。以下有三徵釋。
先舉初文。舉。從以下。
須菩提分疎。此人無我相人相。
眾生相壽者相。極顛倒時。
能離四倒故。喻畫師修壁。
不久即有形像。此名第一希有　所以者何。
第二徵也。徵何所以。
無我等相故。名第一希有。
緣何勿事無顛倒。
舉。我相即是非相。
人相眾生相受相者。
即是非相者。以彼到相非真實故。
無無相倒　何以故者。
第三徵也。徵敬也。
舉。離一切諸相〔者。
想不現也〕則名諸佛者。
離諸到相。即實相故。
是故說言離一切相。
則名諸佛。總是須菩提勸修了。
從此以述勸文。有三節。
先舉初文。舉　若復有人。
得聞是經。不驚不怖不畏。
當知是人。甚為希有者。
驚怖五。不驚怖有五。
當知是人。甚為希有　何以故者。
徵。緣何勿事不驚怖舉　須菩提。
如來說第一波羅蜜。
非第一波羅蜜。是名第一波羅蜜者。
顯示此法門。為大波羅蜜因故。
喻第一邪郎賣奴。
更喻饆羅　更喻嫁女媒人。
更喻靴楦　尋文得義。
是第一故。上來諸文不同。
離著教果了。從此以下。
第三於修行時。離嗔慳過。
舉。須菩提。忍辱波羅蜜〔者。
眾所謂也〕如來說非忍辱波羅蜜〔者。
欲斷所疑也〕此於修行時。
離嗔慳過也。從此證成　何以故。
徵其義也　何勿是真辱。
舉　須菩提。如我昔為哥利王〔者。
事證也〕割截身體。
我於爾時〔者。世流布語〕無我相人相〔者。
離報著言。照見五蘊皆空。
一一無我〕無眾生相。
無壽者相此引事證成。
哥利羅王者。是烏#CB06919;利城人也。
為者作也為者被也。
以空無相故。無嗔害　何以故下。
重徵番釋。看舉。我於往昔。
節節支解時〔者。刖足截手。
各於節節。分四支故〕若有我相人相。
眾生相受者相。應生嗔恨。
無我相無人相。多少時去來。
從此以下結者。止陳實狀。
舉　須菩提又念過去。
於五百世。作忍辱仙人。
於爾所世。無我相無人相。
無眾生相。無壽者相。
為明為劫。久聞此經以曾多劫。
堪忍眾苦。即得成佛。
但須修已。無嗔恨心。
故列此文。以為永施。
釋迦成道。先度驕陳如。
是釋迦大善知識。
前文以釋。以上三果並了。
第四於傳法時。離取相過舉　是故須菩提。
菩薩應離一切相。
發阿耨多羅三藐三菩提心者。
於傳法時。離取相過也。
前文以說離一切相。
則名諸佛。此文又說。
離一切相。發菩提心。
即是菩薩轉相。勸發因果。
相承即得解脫　滅度一切眾生。
是佛大事作。勿生。
離一切相。舉　不應住色生心不應住色生心。
不應住聲香味觸法生心者。
皆是生死故說。不應住色生心者。
五蘊空寂。不應住聲香味觸法生心者。
不染六塵境界。住六塵者。
起或業故有。或業者當受苦故。
作勿生住心。即得成佛。
舉　應生無所住心者。
一切諸法性無住。
住乃是真住是真住者。
即心自住。實無所住。
即得涅槃。離一切相。
即名真住。離有無。
啟會中道。即得成佛。
住少許得無。舉　若心有住。
則為非住者。不知外性非性。
不是自覺聖智住故不得。
從此以下引證。看舉　是故佛說。
菩薩心不應住色布施。
須菩提。菩薩為利益一切眾生。
應如是布施者。此引佛正言。
以為法也。凡一切者。
總名菩薩。作如是見。
即解此經　上求菩提。
下化薩埵。此西音譯就中言故。
名道心眾生　誦曰。
菩提子由如底。埿從他踏納心頭。
念念低緣何勿事。
舉　如來說。一切諸相。
即是非相。又說。一切眾生。
則非眾生者。所執我人。
相無性故。但隨妄情。
而施設故。不知實恒遍不離者。
是正趣生。不知如來施設。
依者是二無我。次下第五於佛所說。
離不信過。舉　須菩提。
如來是真語者。實語者。
如語者。不誑語者。
不異語者第五於佛所說。
離不信過也　如來昔說小乘。
且令脫苦。今說大乘。
乃令得樂。從此以下。
釋迦得佛。用何勿法得佛。
舉　須菩提如來所得法。
此法無實無虛者。
善分別相自心現。
知外性非性。於法實無所得。
故名無實。次下第六於行施時。
離道過舉　須菩提。
若菩薩。心住於法。
而行布施。如人入闇。
則無所見者。第六於行施時。
離障道過。誦曰　身雖處世明足仍闇中行。
直知檐外事豈憶#CB06966;來迎。
參差神貌朽恍惚夢還驚。
但令善根熾示死亦如生。
從此出能斷道。看舉　若菩薩。
心不住法而行布施。
如人有目。日光明照。
見種種色者。出能斷道也。
明闇不相捨離。前頭六段。
總是祇樹給孤獨園。
勸當座下徒眾。後勸末代。
已上六文。教利六道。
從此以下喻勸末代弘經。
舉　須菩提。當來之世。
若有善男子善女人。
能於此經。受持讀誦。
則為如來。以佛智慧。
悉知是人。悉見是人者。
出弘經者。攝授正法。
成熟眾生。乃可名為善男子善女人。
佛慧悉知悉見者。
佛無礙智慧攝授也。
佛知見德。何功德。
舉　皆德成就無量無邊功德者。
以利誘也。長短言之則無量佛智。
不能知分劑故。上來諸文不同。
利過勸並了。次下第二得勸。
舉　須菩提。若有善男子善女人。
初日分。以恒河沙等身布施。
中日分。復以恒河沙等身布施。
後日分。亦以恒河沙等身布施者。
一九時。放捨身命布施。
夜三時不論。各以恒沙身命布施者。
其數多也。經多少時布施。
舉　如是無量百千萬億劫以身布施者。
時分長也。此樂福宜多。
問何處得有爾所身命布施。
答假設為言。示應語也。
喻孝順兒。孝養阿孃頂戴母遶須彌山千匝。
由無足日。菩薩亦然　何勿定得舉。
若復有人聞此經典信心不逆。
其福勝彼。何況書寫受持讀誦。
為人解說者。依本宣傳曰說。
開闡意義曰解。功德多少。
說相貌將來。舉　須菩提。
以要言之。是經有不可思議。
不可稱量無邊功德者。
若廣別說。窮劫不盡故巧方便。
略要言之。何誰合聞。
此第二向勝乘。舉　如來為發大者說。
為發最上乘者說者。
向勝乘也。聲聞緣覺是小乘者。
不聞此經。有漸悟者。
迴心向大。是發大者。
佛乃為說。漸悟者。
一千二百阿羅漢是也。
阿誰悉知悉見。舉　若復有人。
能受持讀誦。廣為人說。
如來悉知是人。悉見是人。
皆成就不可量不可稱。
無有邊。不可思議功德者。
即以上利。勸行法行。
悉知見等義。同前釋　緣何勿事合得聞。
舉　如是人等。則為荷擔如來。
阿耨多羅三藐三菩提者。
當重住也。如理天下。
是天子事。委任大臣。
臣荷重住。阿耨菩提。
是如來事。付囑菩薩即荷如來重擔菩薩即荷如來重擔　何以故釋。
看舉　須菩提。若樂小法者。
著我見人見。眾生見受者見。
則於此經。不能聽受讀誦。
為人解說者。謂二乘人。
則此經不能聽受。
及自讀誦　三昧樂。
不樂言說故。小乘者。
縱聞此經。亦不得成佛。
得成佛敬一切皆應供養無舉　須菩提。
在在處處。若有此經。
一切世間。天人阿修羅。
所應供養者。得尊貴也。
隨何時分。說為在在。
持此經者。故名在在。
緣何勿事得供養。
舉　當知此處。則為是塔。
皆應恭敬。作禮圍遶。
以諸花香。而散其處者。
花則光色鮮榮。見者悅預。
香則美氣氳馥聞者安樂。
以財表敬莫此為先。
上來諸文不同。得利勸了。
次下釋滅罪勸。先勸即會。
次勸末代於中有兩段經文。
先舉初文。舉。復次須菩提。
若善男子善女人。
受持讀誦此經。若為人輕賤。
是人先世罪業。應墮惡道。
以今世人輕賤故。
先世罪業。則為消滅。
當得阿耨多羅三藐三菩提者。
滅業過。何徒滅罪。
亦能善。諸所作業。
略有二種。一者定受。
二者不定受。不定受中。
有業時定。而時不定　業前方便。
及業後起。此之一段勸即會。
後勸末代。有四句經。
先舉初文。舉　須菩提我念過去無量阿僧祇劫。
於燃燈佛前。得值八百四千萬億那由他諸佛。
悉皆供養承事。無空過者。
精懃無間。不虛度也。
此問文。念昔多福也。
會自然燈照。故名。
然燈佛。從此以下。
以經校量。舉　若復有人。
於末世。能受持讀誦此經。
所得功德。於我所。
供養諸佛功德。百分不及一。
千萬億分。乃至算數譬喻。
所不能及者。以經校量也。
無勝多法。可為喻故。
從此以下。將護彼意。
舉　須菩提。若善男子善女人。
於後末世。有受持讀誦此經。
所得功德。我若具說者。
或有人聞心。則狂亂。
狐疑不信者。將護彼意也。
佛若具說末世受持所得功德。
唯佛與佛。乃能具知。
亦能具說。狐疑則不能趣入。
不信則起穢濁心。
從此以下。勸彼令知。
結。看舉　須菩提。
當知是經義。不可思議。
果報亦不可思議者。
勸彼令知也。佛說此經。
欲以一切諸佛功德。
施與一切學法眾生。
如是深經。時乃說之。
甚為難得。名不可思議。
一切諸佛　喻興易廣得錢財。
後與子孫。還得富貴菩薩教眾生。
亦復如是。令佛種不斷故。
上來諸文不同。念昔多福四句經並了　誦曰　佛常在世間。
不染世間法。不分別世故敬禮無所觀　又曰。
著儞世間衣。喫儞世間食。
共儞和光塵。儞見自不識　已前上中兩卷了。
從此以後入卷。 ^120a5

次下當釋趣究竟地。
無住般若。如來功德。
於此分中。初善現略問。
次如來廣說。於中有二。
先舉初文。舉　爾時須菩提。
白佛言世尊。善男子善女人。
發阿耨多羅三藐三菩提心。
云何應住。云何降伏其心者。
初略問也。善男子者。
是發心人。發阿耨多羅三藐三菩提者。
是發大心。此為依也。
發心有四。一發信心。
二發解心。三發行心。
四發證心。前三發心。
前文以說。從此入證。
釋迦答。舉　佛告須菩提。
善男子善女人。發阿耨多羅三藐三菩提者。
當生如是心。我應滅度一切眾生者。
眾生不能自滅度故。
菩薩應作滅度眾生。
是佛大事。是故菩薩。
應住此心。如來廣說。
作何等度。若為度脫。
舉　滅度一切眾已。
而無有一眾生實滅度者。
答降伏心也。於中有三。
一行菩薩行。降伏我相。
心入無我故。二於如來地。
降伏法相心入於法空故。
三於生死涅槃地。
降伏有住。心得無住故。
證了我空。如來不滅故　何以故徵。
於徵隱文。未得義故。
據何事不得名眾生舉　若菩薩。
有我相人相。眾生相受者相。
則非菩薩者。是可滅度非實眾生也　所以者何者。
以未證真。不了俗故。
從此示現證義。舉　須菩提。
實無有法。發阿耨多羅三藐三菩提者。
無一眾實滅度故。
十八界聚。名一眾生。
十八界中。無一定主。
不可謂有一眾生故。
十八界法。無一獨用。
不可說有實法發心。
說有眾生。及發心者。
皆是方便。隨俗說也。
上來諸文不同。降伏我相。
心入於我空智了。
從此以下。降伏法相。
於中三段經文。先舉初文。
舉　須菩提。於意云何。
如來於然燈佛所。
有法得阿耨多羅三藐三菩提不。
為表聖賢知證同故。
有法得不言言。無實法也。
有法得無法得。不也世尊。
善現此答為成佛義。
故言不也。從此須菩提釋答。
看舉　如我解佛所說義。
佛於然燈佛所。無有法得阿耨多羅三藐三菩提。
阿耨多羅三藐三菩提者。
一切法性無住。住尚不自得。
何能得餘。況然燈佛時。
釋迦未有。既無所得。
能得亦無為釋迦時。
然燈已滅。能得已無所得。
寧有不道法都無。
但無能所得。從此釋迦聊述。
舉　佛言如是。如是。
須菩提。實無有法。
如來得阿耨多羅三藐三菩提者。
實無有法。如來得菩提者述彼所說。
言當義故。從此以下辨。
看舉　須菩提。若有如來。
得阿耨多羅三藐三菩提者。
然燈佛。則不與我受記。
汝於來世。當得作佛。
號釋迦牟尼者。辨也　先番後順。
此即番也。若有法得菩提者。
即應與法記。不合與我記。
我謂世俗假者。如終一性故。
得與記法。謂執持念念不住。
無受記者。故名與記。
釋迦是性。釋之為能。
上代先祖能為王故。
又明現在能化眾生。
善療眾病。得已利故。
牟尼者寂滿義。身口意滿大寂靜故　釋迦牟尼佛。
是西音譯。就中言能人寂滿覺。
釋迦者能人也。種種捨施。
故名能人。現在者所以不能人捨施。
故名不能人。從此順釋。
看舉　以實無有法。
得阿耨多羅三藐三菩提。
然燈佛。與我受記。
作是言。汝於來世。
當得作佛。號釋迦牟尼者。
順辨也。十八界中。
無得記者。是故然燈。
不受法記。佛語無有不如我故。
是故然燈。與我受記者。
知有假者。無斷滅故。
諸有所說皆如實故。
汝於來世者。以非常故。
雖念念滅。無失懷故。
當作佛者。於受記時。
未得作故。所化根機。
當成覺道。後當滿故。
號釋迦牟尼者。佛眼明見。
無錯謬故。會須自然燈。
即得成佛。看他然燈。
無有是處。會須自照。
何以故者。徵也。若全無佛。
落斷滅見。未曾審如來。
是義故如來者。如諸法義。
即如來故。是何勿義。
舉　如來者。即諸法如義者。
釋也。十號號人而不號法。
法無名號。不可與記。
即諸法如義者。是如諸法義。
西方語法。與此不同。
遂令譯者到智。其義法有何義。
令如來如應知諸法。
有不動義。喻草束取。
亦不生嗔。不取亦不生喜。
若如是見解。即得成佛。
得作心。覓佛得無。
舉　若有人。言如來得阿耨多羅三藐三菩提者。
斥妄也。言有所得。
非如來故。從此以下。
顯真。看舉　須菩提。
實無有法。佛得阿耨多羅三藐三菩提者。
顯真也。知無所得。
即如法故。如來有法得無法得。
舉　須菩提。如來所得。
阿耨多羅三藐三菩提。
於是中無實無虛者。
令住也。於所得中。
離二障故。法則無實。
不可得故。智乃無虛。
稱法知故。此結人如法。
一切法是佛法不是舉　是故如來。
說一切法皆是佛法者。
攝法屬人也。一切眾生。
三乘聖者。但有法忍。
未有法智。所以不成佛。
實知諸法。非彼有故。
唯諸如來。住成自性。
同有法智。已超法忍。
有如實智法。是佛有知一切法無實即得成佛。
恐眾生一切法理。
覓佛去遮却。舉　須菩提。
所言一切法者。即非一切法。
是故名一切法者遮也。
言所言者。非佛法也。
不依言而取法。故知。
一切法離言性故。
是故名一切法。所言一切法。
是言一切故。離言非一切。
是施設處施設處者。
一法即是一切法故。
此第一菩提果了　誦曰　或復曾修戒定惠。
不知諸法本元由。
妄執我見。以為真。
所作違於無我理。
以違利故名顛倒。
還被業知之所牽。
常生三界牢獄中。
縱得生天。不脫苦。
從此第二法身果。
文有三句。先舉初文。
舉　須菩提。譬如人身長大者。
如來密言也。從此善現說。
看舉　須菩提言。
世尊。如來說人身長大。
則為非大身。是名大身者。
入真也。不被三界纏縛。
解脫。是如來身。智惠是如來身。
具一切智。是如來身。
從此以下。菩薩證得大身無。
舉　須菩提。菩薩亦如是者。
如來類明也。菩薩亦爾。
證得大身。菩薩若為化眾生。
舉　若作是言。我當滅度無量眾生。
則不名菩薩者。菩薩有此相者。
非淨果也。菩薩雖度眾生不立眾生相。
菩薩說法。不立說法相。
喻女官著衣女官立少許相得無。
何以故者。如來自徵也。
從此以下釋。看舉　須菩提。
實無有法。名為菩薩者。
義釋也。無一定法。
名菩薩故。但豈方便教化眾生。
故名菩薩。據何勿道理。
不立眾生相。舉　是故佛說。
一切法無我。無人無眾生。
無受者。法自無我。
何得名人。上來諸文不同。
法身果了。次釋淨土果。
文有四句。謂立徵釋結。
先舉初文。舉　須菩提若菩薩。
作是言。我當莊嚴佛土。
是不名菩薩者。立也。
或者疑云。菩薩有此二相。
非真菩薩。若菩薩。
莊嚴佛土。在何以故者。
是徵句也。徵竟也釋。
看舉　如來說莊嚴佛土者。
即非莊嚴。是名莊嚴者。
即是釋句。遮增益也。
是名莊嚴。遮損滅也。
心淨則佛淨土淨。
妙境者淨土是也。
但修菩提。即得於此生長。
從此以下結。看舉　須菩提。
若菩薩。通達無我法者。
如來說名真是菩薩者。
結也。離妄想相。得真知故。
瑜伽論說。菩薩有五功德。
又五希奇。疏文廣釋。
上來諸文。不同。淨土果了。
以下當釋功德清淨。
於中有四。先舉初文。
舉　須菩提。於意云何。
如來有肉眼不。於功德清淨中有四。
一眼智清淨。二身相清淨。
三境界清淨。四心行清淨。
此四清淨。攝一切淨。
是第一問也。問敬也。
舉。如是世尊。如來有肉眼者。
是菩提隨俗答也。
如來有肉眼。無障隔處。
見者。是肉眼見。此言見者。
非正見也是第六意識生分別故第六識者。
心是也。法花經云。
應以種種身得度者。
即現種種身。而為說法。
此下第二問如來有天眼無。
舉　須菩提。於意云何。
如來有天眼天眼不。
有二。具在疏中。問敬也。
舉。如是世尊。如來有天眼。
是第二答也。第四禪者。
五淨居天是也。天眼者。
亦以肉團為體。發光見色。
法花經云。若能受持讀誦。
見障外色。此名現世見。
從此第三問。有惠眼無。
舉　須菩提。於意云何。
如來有惠眼不。是第三問敬也。
舉　如是世尊。如來有惠眼。
是第三答也維摩經云。
佛以一音演說法。
眾生隨類各得解。
觀察決擇。稱之為惠。
喻大圓鏡智。種種皆見。
從此以下。第四問有法眼無。
舉　須菩提。於意云何。
如來有法眼不。是第四問敬。
問敬也。舉　如是世尊。
如來有法眼。是第四答。
眼者是勇泉義。證濟一切。
故名勇泉。泉水不分別。
一切眾生自分別泉水。
喻海水盤理。著盤理。
海水椀理。著椀理。
海水。水皆一等。器有差別不同。
水皆一等。從此以下。
第五問有佛眼無。
舉　須菩提。於意云何。
如來有佛眼不。是第五問。
問敬也。舉　如是世尊。
如來有佛眼。是第五答也。
以前諸文。皆有遮立。
何為此文。何不遮邪。
此文是第一義諦。
所以不遮。從此以下。
釋智清淨有三。先舉初文。
舉　須菩提。於意云何。
恒河中所有沙。佛說是沙不　從此以下。
須菩提答。舉　如是世尊。
如來說是沙□□□□此第三問恒河中有多少沙。
舉　須菩提。於意云何。
如恒河中所有沙。
如是等恒河。是諸恒河所有沙數。
佛世界如是。寧為多不□□□□□□□從此第四答。
看舉。甚多世尊□□□□□此須菩提問。
釋迦答。看舉。佛告須菩提。
爾所土中。所有眾生。
若干種心者。種難計故名若干　從此以下。
顯能知舉。如來悉知者。
此顯能知也　此下兩徵兩釋。
作何勿心想　何以故。
是初徵也　從此以下。
釋迦分疎。知眾生心無。
舉。如來說諸心。皆為非心。
是名為心者。貪嗔邪見心取。
作罪者發者。不簡不信者。
簡却為勿妄相顛倒　所以者何　是第二徵也。
第二釋。看舉。須菩提。
過去心不可得。現在心不可得。
未來心不可得者。
三心之中。是何心造罪。
過去心已過。未來心未到。
現在心不住。何須一一妄豈執著　第三讚染生信相中有三。
先舉初文。舉　須菩提。
於意云何。若有人。
滿三千大千世界。
七寶以用布施。是以是因緣。
得福多不。從此須菩提述答。
看舉。如是世尊。此人以是因緣。
得福甚多者。第二述答也。
何勿是多。舉。須菩提。
若福德有實。如來不說得福德多。
以福德無故。如來說得福德多者。
此釋成也。三事不空者。
見乞人。見財勿見。
自身施。此不空三事。
體空者。不見乞人。
不見財。勿不見自身施者。
此三事體空　從此眼智。
有兩問答。先舉初文舉　須菩提。
於意云何。佛可以具足色身見不　問敬也。
答。看舉　不也尊。
如來不應以具足色身見　色身不是如來。
何以故者。欲明義也。
從此明。看。舉　如來具足色身。
即非具足色身。是名具足色身者。
由身不具。令身闕故　第二如來可以諸相無。
舉　須菩提。於意云何。
如來可以具足諸相見不。
是第二問也　如來不可諸相見。
不也世尊。以理正答　如來不應以具足諸相見　何以故徵。
徵敬也。舉　如來說。
諸相具足。即非具足。
是名諸相具足者。
文勢同前。義准可知無勞廣釋。
上來諸文不同。身相清淨了。
次下釋境。清淨相中。
有兩三箇徵詰。先舉初文。
舉　須菩提。汝勿謂如來作念。
我當有所說法者。
遮彼所有。佛無此念。
不應謂故　我當有所說法。
莫作是念者。莫作謂如來作是念也　何以故。
徵其遮意。從此以下。
徵遮意。看舉　若人言如來有所說法。
即為謗佛。不能解我所說故。
釋遮意也。謗佛即有罪。
不解即無利。已遮妄計。
須教實解。解即有益。
無謗罪故　從此以下。
示現正義。看舉　須菩提。
說法者無法可說。
是名說法者。法不受教。
眾生受教。佛為眾生。
隨根異說。根有種種。
說亦如之。上來諸文不同。
境界清淨了　次釋心行清淨。
文有四。先舉初文。
舉。須菩提。白佛言世尊。
佛得阿耨多羅三藐三菩提。
為無所得邪者。如來顯說中。
有四字句。一印成二出體。
三立法。四遮。從此無印。
看舉如是如是者即也。
印敬也。從此成。看舉　須菩提。
我相阿耨多羅三藐三菩提。
乃至無有少法可得。
是名阿耨多羅三藐三菩提者。
成也。不可以身得。
不可以心得。從此出體看舉　復次須菩提。
是法平等。無有高下。
是名阿耨多羅三藐三菩提者。
出體也。 ^124b21

是法平等有三。一者事平等。
二者相平等。三者性平等。
從此第三法。舉　以無我無人。
無眾生無受者。立也。
法有我眾生。是修皆到。
縱有善法。則分別俱行。
所以不得。無人無受者。
所修皆正。不與分別俱。
所以別得。從此以下。
何勿名善法。舉修一切善者。
如來說非善法者。
遮也　作勿生名善。
舉則得阿耨多羅三藐三菩提者。
修一切善。則得阿耨多羅三藐三菩提。
大寬遮却。舉。須菩提。
所言善者。如來說則非善法。
是名善法者。遮也。
意令離文字故　喻女兒作莊。
空說不得莊會須開鏡。
合然始得莊　次施大利。
以法教量。舉　須菩提。
若三千大千世界中。
所有諸須彌山王。
如是等七寶聚。有人持用布施。
以俗譬喻方便顯多。
須彌山王。最大故名山王。
其山縱橫八萬四千由旬。
因地論說。一四天下。
有一須彌山須彌山外有七重金山金山之中。
有七由海水。水皆八得。
八得者。一輕。二冷。
三軟。四美。五清淨。
六不臭。七飲時條適。
八飲以無患。是中輕冷軟三種。
是觸塵。美一種。是味塵。
清淨一種。是色塵。
不臭一種。是香塵。
條適無患。是具世力。
是八和合。假名為水。
故知。諸大亦是假名　從此以下。
教量。看舉　若人以此般若波羅蜜經。
乃至四句偈等。受持讀誦。
為他人說。相前福德。
百分不及一。百千萬億分。
乃至算數譬喻。所不能及者。
是謂此經。為利大也　從此以下。
釋第三無妄失念。
舉　須菩提。於意云何。
汝等勿謂如來作是念。
我當度眾生者。顯佛無此念也。
釋迦遮須菩提。舉　須菩提。
莫作是念者。正遮疑者之所疑也　何以故。
自徵遮意。緣何勿事不念。
舉　實無有眾生如來度者。
佛以平智知。平等法平等法界中。
無實眾生故。意不立眾生相。
設使有眾生度無。
舉　若有眾生如來度者。
如來則有我人眾生受者。
就彼解也據佛法。
有眾生無舉　須菩提。
如來說有我者。則非有我者。
但有我相。非實我故。
何誰有我。舉。而凡夫之人。
以為有我者。是彼外道到見。
雖有我見。不見我有。
不見佛性。無般若故　誦曰。
凡夫人妄相起貪嗔。
日日憂他死。寧愁自己身。
又曰。眾生福業薄。
不堪受法藥。破袋盛真珠。
出門還漏却　凡夫有無。
舉　須菩提。凡夫者。
如來說則非凡夫者。
是佛真智也。以凡夫見如來。
亦凡夫謂佛為惡人。
共佛事利故　誦曰。
凡夫相何似。總是淨虛無。
識心除妄想。捨報利凡夫。
次釋現見法身。有六字句。
先舉初文。舉　須菩提。
於意云何。可以三十二相。
觀如來不者。審問也　妙相者即智深智深者四智菩提也審問竟。
舉　須菩提言。如是如是。
以三十二相。觀如來者。
誤答也。餘類無此相。
是不共法　從此以下。
釋迦呵須菩提。舉　佛言須菩提。
若以三十二相。觀如來者。
轉輪聖王。則是如來者。
阿難也。呵令捨邪難。
令入正。此相望例。
出不定過　從此以下。
正解。看舉　須菩提。
白佛言世尊。如我解佛所說義。
不應以三十二相。
觀如來者。正解也。
得正難已。正解生故　從此須菩提伏也　相貌理無如來。
從此第五示現令見。
舉　爾時世尊。而說偈言。
若以色見我。以音聲。
求我。是人行邪道。
不能見如來。偈言者。
示現令見也　色見我者。
相好觀也　音聲求我者。
說法觀也　行邪道者。
相非如來。生如來想。
此妄想心。非正見故。
不能見如來者。不如來妙法身故　觀有二種。
一正觀。二邪觀。正觀有五。
一色蘊如聚末。二受蘊如浮泡。
三相蘊如陽焰。四行蘊如巴椒。
五識蘊如幻化　從此以下。
拔彼疑心。看舉。須菩提。
須若作是念。如來不以具足相故。
得阿耨多羅三藐三菩提者。
拔彼疑心也。語稍難解者。
以相言中少一。豈字又相語末。
少一。邪字實生如是疑。
舉　須菩提。莫作是念者。
遮彼疑也　從此以下。
示現正義看舉　如來不以具足相故。
得阿耨多羅三藐三菩提者。
教令解也。阿耨菩提。
當不可得。云何修具。
能為得因　次下當釋生死涅槃地。
降伏有住心。得無住處。
相中有二。先說不住無為。
後說不住有為。不住有為文有一訟。
不住染。五欣佛妙智。
六熾然精進。相中有二。
先舉初文。舉　須菩提。
汝若作是念。發阿耨多羅三藐三菩提者。
說法斷滅者。呵也。
說諸法斷滅無。舉。
莫作是念者。教也。
除相取故。莫立相趣　何以故。
徵也。求正義故。從此以下。
釋迦分疎。舉。發阿耨多羅三藐三菩提者。
相法不說斷相者。
釋迦也　一切總是法身作。
如何簡辨。須菩提。
不捨生死。不入涅槃。
眾生界無盡。菩薩願亦然　從此以下。
第二了知諸行。舉　須菩提。
若菩薩。以滿恒河沙等界。
七寶布施者。第二了知諸行也　從此以下。
功德大小。舉　若復有人。
知一切法無我。得成於忍。
此菩薩。勝前菩薩所得功德者。
了知諸行無染著故。
從此釋勝所由。緣何勿事勝。
舉　須菩提。以諸菩薩。
不受福德故。釋知勝所由也。
知無我以不受福德故。
菩薩行有二。一自利行二利他行。
故云菩薩不受福德。
受敬不受。是菩薩行不受非菩薩行。
受敬不捨。非菩薩行。
菩薩行行由如大地故。
名不受福德　從此善現　生疑菩薩不受福得。
舉　須菩提。白佛言世尊。
云何菩薩。不受福德者。
善現生疑也。未能了達不受義故　從此釋看。
為何勿不受福得。
舉　須菩提。菩薩所作福德。
不應貪著。是故說不受福德。
如來重釋也。知法無我者。
不著我所故。菩薩退果不退行　凡夫人行果俱退。
聲聞人行果俱不退　從此第三。
入佛威儀。舉　須菩提若有人言。
如來若來若去。若坐若臥。
是人不解我所說義。
第三入佛威儀也。
闕住威儀。所以大人。
不合住威儀。立亦如之。
不解如來所說義　何以故者。
如來自徵。現見威儀。
云何不解。舉　如來者。
無所從來。亦無所去。
故名如來者。佛還自解。
坐不離行。行不離坐。
意諸法無定相　從此以下。
第四輪迴不染相中有二。
先舉初文。舉　須菩提。
若善男子善女人。
以三千大千世界。
碎為微塵。於意云何。
是微塵眾。寧為多不。
第四輪迴不染也。
相中有二。先遣細相。
無塵即不染。後遣麁相。
無麁即不著。問微塵眾。
寧為多不　甚多世尊。
是略答　何以故釋。
舉　若是微塵眾實有者。
佛則不說是微塵眾者。
先自是塵不須拆故。
實塵能染　不可離故。
既無實塵　所以者何　更重徵起　釋迦分疎。
舉。佛說微塵眾。則非微塵眾者。
假想分拆。無實塵故　從此破相。
看舉。世尊如來所說。
三千大千世界。則非世界。
是名世界者遣麁相也。
先遣次釋後印。初破微塵。
喻無所蘊　次破世界。
喻無思蘊　初破微塵。
喻器不實。次破世界。
喻無眾生。初破微塵。
喻無煩惱。次破世界。
喻無身心。初說微塵。
喻佛化身。遍周法界。
教化眾生。次說世界。
喻諸眾生。得聞佛法。
苦身以盡。總不實　何以故　從此以下番釋。
舉　若世界實有者。
則是一合相。番釋也。
意一切勿無實世界者。
亦復如是　從此引佛言成。
舉。如來說一合相。
則非一合相。是名一合相者。
引佛所說成。已所解　一切物不是無不實　從此以下。
明一合相。舉　須菩提。
一合相者。則是不可說。
但凡夫之人。貪著其事者。
如來印也。一切物皆不可說。
即得成佛。所以一切相。
是不可說。恒沙諸佛。
參羅萬象。一法印也。
皆到不可說。即得成佛。
上來諸文不同。總是輪迴不染了　次下第五欣佛妙智。
文有三句。先舉初聞舉。
須菩提。若人言。佛說我見。
人見。眾生見受者見。
須菩提。於意云何。
是人解我所說義。
是初審問也　喻父設客不共。
家內平章。直喚客來。
大兒少多解。以下。
小者總不解。父意亦如須菩提。
須菩提喻大兒。小者喻末代凡品。
問敬也。須菩提答。
舉。世尊是人不解如來所說義者。
正答也。為成如來智深妙故。
為成如來智深妙故。
何以故。釋。從此以下。
須菩提分疎。舉　世尊說。
我見人見。眾生見受者見。
即非我見人見。眾生見受者見。
是名我見人見。眾生見受者見者。
彼但有見無我等故所見既無能非見故。
意不生法相。生法相不可成佛。
從此以下。第三如來仰勸。
舉　須菩提。發阿耨多羅三藐三菩提心者。
於一切法。應如是知如是見。
如是信解。不生法相者。
□勸也。知從無始法相如是。
見遣未來法亦如是。
信解現在法皆如是　立少法相得無。
舉　須菩提。所言法相者。
凡所有相也。如來說即非法相者。
知彼諸相皆虛妄也。
是名法相者。若見諸相非相。
即見如來無相之相。
是實也。此一段便消文却。
請勿怪之　從此以下。
釋第六識然精進。
舉　須菩提。若有人。
以滿無量阿僧祇世界七寶。
持用布施者。第六熾然精進也。
財法二種。攝養眾生。
勸一不可。此則財攝也。
從此法攝。看舉　若有善男子善女人。
發菩提心者。持於此經。
及至四句偈等。受持讀誦。
為人演說。其福勝彼者。
此則法攝也。法攝勝財攝。
財攝生勝法攝。生智。
生智即解脫。生福有染故　釋迦牟尼佛。
若為為人演說舉　云何為人演說者。
請說法儀。從此以下。
釋迦示傳法軌則。
舉　不取相於如如不動者。
亦傳法無說說無聽無聽同說同能善分數諸法於相第一義。
而不動故。放捨身命。
任眾生用。即是如如不動　不取於相。
如如不動。何以故者。
乘前問起　此經六義。
以如前釋。後有一訟。
此即當宗。舉。若為一切有為法。
如夢幻泡影。如露亦如電。
應作如是觀。一切有為法。
是所觀境　如夢亦如電。
喻示境相。應作如是觀。
結勸修學。然依論釋。
訟有九喻。如星翳燈幻露泡夢電雲　誦曰　親同宿林鳥。
曉即隨緣去。恩愛當頭栖。
相看如陌路　合殺父將知。
妻奴子非君。已有萬貨。
豈我常珍。自非十善菩提。
自外蓋非身寶。所恨生生貪悋。
不以善善為懷。一旦墮落三塗。
臨急將何憑託後悔。
悔之不及。更求求亦無由。
自然甘羅。其中進退欲何遊越。
此經一部。約有三文。
一經前由敘分。二當根正說分。
三受流行分。此文當宗。
即其是也。舉。若為　佛說是經已。
長老須菩提。及諸比丘比丘尼。
優婆塞優婆夷。一切世間。
天人阿修羅。聞佛所說。
皆大歡喜。信受奉行。
文相皎然。無勞廣說。
 ^127a10
