
xu:: 
# 翻譯之記
不必定入定入印經翻譯之記
出世智道，亦名為印。
此經印義，或然不然，私情有指，未許官用。
何者私情？今且當向發心修行，證會名入。
所乘強劣，有定不定，聖說定入、說不定入，言義如是！
決定名印。說如是故，名如是經，其門要密，通必有寄。 ^699b11

魏尚書令儀同高公，深知佛法，出自中天，
翻為此典，萬未有一。
採挾集人，在第更譯。
沙門曇林，瞿曇流支，興和四年歲次降婁，
月建在戌，朔次甲子，壬午之日，出此如左九千一百九十三字。
不必定入定入印經
translator:: 元魏婆羅門瞿曇般若流支譯
jing::  ^699b15

如是我聞：
一時婆伽婆住王舍城耆闍崛山中，與大比丘眾一千二百五十人俱，
六十億百千那由他菩薩，其名曰：文殊師利童子、
觀世自在菩薩摩訶薩、得大勢菩薩、藥王菩薩、
藥上菩薩、常雷音王菩薩，如是等上首六十億百千那由他菩薩，
一切皆得寂靜論義神通三昧、遊首楞嚴勇伏三昧、
得深海水潮不過限三昧，得受位陀羅尼、得集無邊諸佛身色究竟陀羅尼。 ^699b26

爾時文殊師利童子白佛言：「世尊！
惟願世尊為諸菩薩說必定、不必定入智印法門。
以彼印故，令我得知此菩薩必定，此菩薩不必定，此不定阿耨多羅三藐三菩提退無上智道。」 ^699c5

佛言：「文殊師利！此中則有五種菩薩。
何等為五？一者羊乘行，二者象乘行，三者月日神通乘行，
四者聲聞神通乘行，五者如來神通乘行。
文殊師利！如是名為五種菩薩。
文殊師利！初二菩薩，不必定阿耨多羅三藐三菩提，退無上智道。
後三菩薩，必定阿耨多羅三藐三菩提，不退無上智道。」 ^699c9

文殊師利言：「世尊！
何者二菩薩不必定阿耨多羅三藐三菩提，退無上智道？
世尊！何者三菩薩必定阿耨多羅三藐三菩提，不退無上智道？」 ^699c16

佛言：「文殊師利！羊乘行菩薩、象乘行菩薩，
此二菩薩不必定阿耨多羅三藐三菩提，退無上智道。
文殊師利！月日神通乘行菩薩、聲聞神通乘行菩薩、
如來神通乘行菩薩，此三菩薩必定阿耨多羅三藐三菩提，
不退無上智道。 ^699c19

「文殊師利！應云何知羊乘行菩薩？
文殊師利！譬如有人，他方五百佛之世界微塵等數世界之外，
彼有因緣有大因緣、彼有所作有大所作、
彼有所重有大所重，為彼事故，欲過如是微塵世界到於彼處。
如是思惟：『我乘何乘而能得過如是世界得到彼處？』
如是之人即便思惟：『若我今者乘於羊乘，則應得過如是世界到於彼處。』
文殊師利！如是之人既思惟已，即乘羊乘發行彼道。
經長久時到百由旬，大風輪起，吹令迴還八十由旬。
文殊師利！於意云何？
如是之人乘彼羊乘，於彼世界能過到不？
若經一劫若一百劫，若一千劫、億百千劫，
若不可說不可說劫，彼人能過一世界不？」 ^699c24

文殊師利答言：「世尊！
彼若能過一世界者，無有是處。
如是之人乘彼羊乘，若經一劫若一百劫、
若一千劫億百千劫、若不可說不可說劫，
若能得過一世界者，無有是處。」 ^700a8

佛言：「如是。文殊師利！
若善男子若善女人，發阿耨多羅三藐三菩提心已，
聲聞乘人相隨止住，近聲聞人、習聲聞人、
恭敬供養聲聞乘人，共為知識，財物交通，
與共同住；若在林中、若在寺舍、若經行處，
同一處行；讀聲聞乘、誦聲聞乘、思聲聞乘、
信聲聞乘，復教他人讀誦思信。
如是之人住聲聞乘，攝聲聞乘種善根行，
聲聞所牽故得鈍智，退無上智道。
如是菩薩，修菩提心慧根慧眼，而復後時住聲聞智種善根行，
則還愚鈍破壞不成。 ^700a12

「文殊師利！譬如有人，若患眼病、若有目瞑，
如是之人為開眼故，一月療治勤不休息，過一月已眼得少開。
彼有怨惡常伺其便，把碎蓽茇著其眼中，令彼人眼轉闇更閉不得開明。
如是，如是。文殊師利！
若彼菩薩修菩薩心慧根慧眼，而復後時住聲聞智種善根行，
則還愚鈍破壞不成。
文殊師利！此羊乘行菩薩應知。 ^700a22

「文殊師利！應云何知象乘行菩薩？
文殊師利！譬如有人，如是微塵世界之外，
彼有因緣有大因緣、彼有所作有大所作、
彼有所重有大所重，為彼事故，欲過如是微塵世界到於彼處。
如是思惟：『我乘何乘而能得過如是世界到於彼處？』
如是之人即便思惟：『若我今者八分相應乘象乘者，則應得過如是世界到於彼處。』
文殊師利！如是之人既思惟已，即乘八分相應象乘發行彼道，
百年常行二千由旬，大風輪起，吹令迴還一千由旬。
文殊師利！於意云何？
如是之人乘彼象乘，於一世界為能過不？
若經一劫若一百劫、若一千劫億百千劫、
若不可說不可說劫，彼人能過一世界不？」 ^700a29

文殊師利答言：「世尊！
彼若能過一世界者，無有是處。
如是之人乘彼象乘，若經一劫若一百劫、
若一千劫億百千劫、若不可說不可說劫，
若能得過一世界者，無有是處。」 ^700b13

佛言：「如是。文殊師利！
若善男子若善女人，發阿耨多羅三藐三菩提心已，
聲聞乘人相隨止住，近聲聞人、習聲聞人，
共為知識、與共同住；若在林中、若在寺舍、
若經行處，同一處行；讀聲聞乘、誦聲聞乘、
思聲聞乘、信聲聞乘，復教他人讀誦思信。
如是之人住聲聞智，攝聲聞乘種善根行，
聲聞所牽故得鈍智，退無上智道。
如是菩薩修菩提心，種善根行安住大乘，
而復後時住聲聞智種善根行，則還愚鈍破壞不成。 ^700b17

「文殊師利！譬如大木廣千由旬，大海所漂，於大海中濟渡眾生。
空行夜叉出置陸地，繫縛在於五百由旬大鐵塊上。
文殊師利！於意云何？
如是大木，彼大海水復能漂不？
復能海中濟眾生不？」 ^700b26

文殊師利答言：「不能。」
佛言：「如是。文殊師利！
若彼菩薩修菩提心種善根行，修行一切智智海道，
牽迴令退，則不能向一切智智大海之道，不能救拔生死大海一切眾生。
文殊師利！此象乘行菩薩應知。 ^700c2

「文殊師利！應云何知月日神通乘行菩薩？
文殊師利！譬如有人，如是微塵世界之外，
彼有因緣有大因緣、彼有所作有大所作、
彼有所重有大所重，為彼事故，欲過如是微塵世界到於彼處。
如是思惟：『我乘何乘而能得過如是世界到於彼處？』
如是之人即便思惟：『若我今者乘於月日神通乘者，則應得過如是世界到於彼處。』
文殊師利！如是之人既思惟已，即乘月日神通之乘發行彼道。
文殊師利！於意云何？
如是之人乘於月日神通之乘，於彼世界能過到不？」 ^700c6

文殊師利答言：「世尊！
久時則能。」 ^700c16

佛言：「如是。文殊師利！
若善男子若善女人，發阿耨多羅三藐三菩提心已，
不與一切聲聞乘人相隨止住，不近一切聲聞乘人、
不習一切聲聞乘人，不作知識、財物不交、
不共同住；若在林中、若在寺舍、若經行處，
不同處行；亦不讀誦聲聞乘法、不思不信聲聞乘法，
不教他人讀誦信學，乃至一偈亦不學習、不讀不誦。
彼人若讀則讀大乘，彼人若誦則誦大乘，若有所說則說大乘乃至一偈。
文殊師利！此是月日神通乘行菩薩應知。 ^700c17

「文殊師利！譬如有大迦樓羅王大力少壯，隨意所念須彌山頂能到異處。
如是如是。文殊師利！
月日神通乘行菩薩，戒聞深心大力少壯，
勇健能得，隨心所念佛佛世界皆能過到，於諸如來眾會輪中皆能示身。 ^700c27

「文殊師利！應云何知聲聞神通乘行菩薩？
文殊師利！譬如有人，如是微塵世界之外，
彼有因緣有大因緣、彼有所作有大所作、
彼有所重有大所重，為彼事故，欲過如是微塵世界到於彼處。
如是思惟：『乘何神通而能得過如是世界到於彼處。』
如是之人即便思惟：『我今若乘聲聞神通，則應得過如是世界到於彼處。』
文殊師利！如是之人既思惟已，即爾便乘聲聞神通發行彼道。
文殊師利！於意云何？
如是之人聲聞神通，於彼世界能過到不？」 ^701a3

文殊師利答言：「能過。」
佛言：「如是。文殊師利！
若善男子若善女人發阿耨多羅三藐三菩提心已，
不與一切聲聞乘人相隨止住，不近一切聲聞乘人，
不習一切聲聞乘人，不作知識、財物不交、
不同修行、不共語說、不共同住；若在林中、
若在寺舍、若經行處，不同處行；不讀不誦聲聞乘法、
不思不信聲聞乘法、不教他讀不教他誦乃至一偈，
於聲聞乘不相應誦，亦不教他。
彼人若讀則讀大乘，彼人若誦則誦大乘，
亦教他人讀誦大乘，若有所說則說大乘。
彼於信解大乘菩薩摩訶薩等，讀大乘人、
誦大乘人、攝大乘人，敬重正信隨順修學，
與共相應隨逐不捨，依附親近、如法供養，
共為知識、與共同住；若在林中、若在寺舍、
若經行處，與共同行。
於大乘人、攝大乘人、受大乘人、持大乘人，
第一敬重最勝供養，所謂燈明，種種華香、
末香、塗香、妙鬘塗身，如是供養。
如是之人讀誦大乘，第一喜心為他人說，
心不輕蔑未學菩薩，正面言語先意問訊，
不作惡語、不麁獷語，常說愛語、說美妙語。
如是之人乃至失命身死因緣不捨大乘，
常攝一切行大乘人、學大乘人、讀大乘人、
誦大乘人、攝大乘人，如力攝取、如法攝取、如心所堪。
彼人如是，無人憎惡、無與諍對，常求一切未曾聞經，
心常敬重所從聞者；心不輕蔑未學菩薩。
於他人過若實不實，不說不抂、不求他便，常勤修學慈悲喜捨。
文殊師利！此是聲聞神通乘行菩薩應知。 ^701a13

「文殊師利！應云何知如來神通乘行菩薩？
文殊師利！譬如有人，如是微塵世界之外，
彼有因緣有大因緣、彼有所作有大所作、
彼有所重有大所重，為彼事故，欲過如是微塵世界到於彼處。
如是思惟：『乘何神通而能得過如是世界到於彼處？』
如是之人即便思惟：『我今若乘如來神通，則應得過如是世界到於彼處。』
文殊師利！如是之人既思惟已，即爾便乘如來神通發行彼道。
文殊師利！於意云何？
如是之人，如來神通於彼世界能速過不？」 ^701b11

文殊師利答言：「能過。」 ^701b21

佛言：「如是。文殊師利！
若善男子若善女人，發阿耨多羅三藐三菩提心已，
不與一切聲聞乘人相隨止住，不近一切聲聞乘人、
不習一切聲聞乘人，不作知識、財物不交、
不同修行、不共語說、不共同住；若在林中、
若在寺舍、若經行處，不同處行；不讀不誦聲聞乘法、
不思不信聲聞乘法，不教他讀不教他誦乃至一偈。
於聲聞乘不相應讀、不相應誦，亦不教他。
彼人若讀則讀大乘，彼人若誦則誦大乘，
亦教他人讀誦大乘，若有所說則說大乘。
如是之人身口意淨，善持戒法，亦令他人身口意淨令住善法。
彼於修行大乘菩薩摩訶薩等讀大乘人、
誦大乘人、攝大乘人，敬重正意隨順修學，
與共相應隨逐不捨，依附親近、如法供養，
共為知識、與共同住；若在林中、若在寺舍、
若經行處，與共同行。
於大乘人、攝大乘人、受大乘人、持大乘人，
第一敬重最勝供養，所謂燈明，種種華香、
末香、塗香、妙鬘塗身，如是供養。
如是之人讀誦大乘，第一喜心教他人讀教他人誦，心不輕蔑未學菩薩。
於餘菩薩安住令學，常說愛語、說美妙語。
如是之人乃至失命身死因緣不捨大乘，
常攝一切行大乘人、學大乘人、讀大乘人、
誦大乘人、攝大乘人，第一敬重，心生大喜設大供養，亦令他人如是修學有大深心。
彼人如是，無人憎惡、不與諍對，常求一切未曾聞經，
第一深心慇重心求，心常敬重所從聞者。
於彼人所生於師心，亦令他人如是修學，心不輕蔑未學菩薩。
於他人過若實不實，不說不抂、不求他便，亦教他人如是修學。 ^701b22

「文殊師利！如是菩薩恒自觀察失菩提心諸眾生界，
亦常教他如是觀察失菩提心諸眾生界；
如是菩薩恒自觀察失菩薩行諸眾生界，
亦常教他如是觀察失菩薩行諸眾生界；
如是菩薩恒自觀察失菩提業諸眾生界，
亦常教他如是觀察失菩提業諸眾生界；
如是菩薩恒自觀察失菩薩道諸眾生界，
亦常教他如是觀察失菩薩道諸眾生界；
如是菩薩恒自觀察失於一切菩薩威儀諸眾生界，
亦常教他如是觀察失於一切菩薩威儀諸眾生界；
如是菩薩恒自觀察失菩薩取諸眾生界，
亦常教他如是觀察失菩薩取諸眾生界；
如是菩薩恒自觀察失於一切菩薩方便諸眾生界，
亦常教他如是觀察失於一切菩薩方便諸眾生界；
如是菩薩恒自觀察失菩薩意諸眾生界，
亦常教他如是觀察失菩薩意諸眾生界；
如是菩薩恒自觀察失於菩薩有為行力諸眾生界，
亦常教他如是觀察失於菩薩有為行力諸眾生界；
如是菩薩恒自觀察失於如法住菩薩行諸眾生界，
亦常教他如是觀察失於如法住菩薩行諸眾生界；
如是菩薩恒自觀察失於菩薩慈悲喜捨諸眾生界，
亦常教他如是觀察失於菩薩慈悲喜捨諸眾生界；
如是菩薩恒自布施，亦教他施；如是菩薩自不抂他，
亦教他人令不抂他；如是菩薩恒自觀察失於佛法諸眾生界，
亦常教他如是觀察失於佛法諸眾生界；
如是菩薩恒自觀察離善法欲諸眾生界，
亦常教他如是觀察離善法欲諸眾生界；
如是菩薩恒自觀察縛眾生界，亦常教他如是觀察縛眾生界；
如是菩薩恒自觀察長久遠時病眾生界，
亦常教他如是觀察長久遠時病眾生界；
如是菩薩恒自觀察失正法行諸眾生界，
亦常教他如是觀察失正法行諸眾生界；
如是菩薩恒自觀察失於具足福德智等諸眾生界，
亦常教他如是觀察失於具足福德智等諸眾生界；
如是菩薩恒自觀察失於如來善根種子諸眾生界，
亦常教他如是觀察失於如來善根種子諸眾生界；
如是菩薩恒自觀察一切孤獨諸眾生界，
亦常教他如是觀察一切孤獨諸眾生界；
如是菩薩恒自觀察一切久睡諸眾生界，
亦常教他如是觀察一切久睡諸眾生界；
如是菩薩恒自觀察下劣種姓諸眾生界，
亦常教他如是觀察下劣種姓諸眾生界；
如是菩薩恒自觀察失大乘信諸眾生界，
亦常教他如是觀察失大乘信諸眾生界；
如是菩薩恒自觀察失於持戒諸眾生界，
亦常教他如是觀察失於持戒諸眾生界；
如是菩薩恒自觀察失順入法諸眾生界，
亦常教他如是觀察失順入法諸眾生界；
如是菩薩恒自觀察失忍樂行諸眾生界，
亦常教他如是觀察失忍樂行諸眾生界；
如是菩薩恒自觀察失奢摩他、毘婆舍那諸眾生界，
亦常教他如是觀察失奢摩他、毘婆舍那諸眾生界；
如是菩薩恒自觀察失施調御持戒樂行諸眾生界，
亦常教他如是觀察失施調御持戒樂行諸眾生界；
如是菩薩恒自觀察失念意行知足慚愧諸眾生界，
亦常教他如是觀察失念意行知足慚愧諸眾生界；
如是菩薩恒自觀察失次第入波羅蜜道諸眾生界，
亦常教他如是觀察失次第入波羅蜜道諸眾生界；
如是菩薩恒自觀察失佛善根諸眾生界，
亦常教他如是觀察失佛善根諸眾生界；
如是菩薩恒自觀察失善知識諸眾生界，
亦常教他如是觀察失善知識諸眾生界；
如是菩薩恒自觀察失於利益一切眾生諸眾生界，
亦常教他如是觀察失於利益一切眾生諸眾生界；
如是菩薩恒自觀察失法隨順諸眾生界，
亦常教他如是觀察失法隨順諸眾生界；
如是菩薩恒自觀察失智隨順諸眾生界，
亦常教他如是觀察失智隨順諸眾生界；
如是菩薩恒自觀察失義隨順諸眾生界，
亦常教他如是觀察失義隨順諸眾生界；
如是菩薩恒自觀察失於了義修多羅義諸眾生界，
亦常教他如是觀察失於了義修多羅義諸眾生界；
如是菩薩恒自觀察失四正勤諸眾生界，
亦常教他如是觀察失四正勤諸眾生界；
如是菩薩恒自觀察失實法律語說善行諸眾生界，
亦常教他如是觀察失實法律語說善行諸眾生界；
如是菩薩恒自觀察貧眾生界，亦常教他如是觀察貧眾生界；
如是菩薩恒自觀察一切世界慈心普遍，亦常教他如是觀察一切世界慈心普遍。 ^701c22

「有如是心：『彼諸眾生無主無歸；彼諸眾生一切焰然；
彼諸眾生一切無舍；彼諸眾生一切無救；彼諸眾生一切無明。
我於何時能為作主，與作歸依、與作舍宅、
與作救護、與作燈明？』 ^702c18

「文殊師利！譬如有大迦樓羅王少壯多力，
隨心憶念何所悕望，則能飛上須彌山頂，
爾乃下入大海之中，取龍婦女舉在虛空。
如是，如是。文殊師利！
如來神通乘行菩薩，有大福德善根勢力，
速疾奮迅，隨何等處如來眾會，隨心欲往則能疾到。
一切惡道惡業眾生所生之處，皆悉能到，
能與作主、作歸依處，令離諸惡，與作舍宅、
與作救護、與作燈明。
文殊師利！此是如來神通乘行菩薩應知。 ^702c22

「文殊師利！若善男子若善女人，以天妙衣、
天百味食，於日日中施與十方一切世界微塵等數諸佛如來，
一一如來日日如是。
復持珠寶滿於恒河沙等世界，以用布施。
如是乃至恒河沙劫常如是施，所有福德；文殊師利！
若復更有若善男子若善女人，教一眾生令其得住須陀洹果，
此福勝彼過阿僧祇。 ^703a2

「文殊師利！若善男子若善女人，能安十方一切世界微塵等數一切眾生，
悉令得住須陀洹果，所有福德；文殊師利！
若復更有若善男子若善女人，教一眾生令其得住斯陀含果，
此福勝彼過阿僧祇。 ^703a9

「文殊師利！若善男子若善女人，能安十方一切世界微塵等數一切眾生，
悉令得住斯陀含果，所有福德；文殊師利！
若復更有若善男子若善女人，教一眾生令其得住阿那含果，
此福勝彼過阿僧祇。 ^703a14

「文殊師利！若善男子若善女人，能安十方一切世界微塵等數一切眾生，
悉令得住阿那含果，所有福德；文殊師利！
若復更有若善男子若善女人，教一眾生令其得住阿羅漢果，
此福勝彼過阿僧祇。 ^703a18

「文殊師利！若善男子若善女人，能安十方一切世界微塵等數一切眾生，
悉令得住阿羅漢果，所有福德；文殊師利！
若復更有若善男子若善女人，教一眾生令其得住辟支佛道，
此福勝彼過阿僧祇。 ^703a23

「文殊師利！若善男子若善女人，能安十方一切世界微塵等數一切眾生，
悉令得住辟支佛道，所有福德；文殊師利！
若復更有若善男子若善女人，令一眾生住羊乘行菩提之心，
此福勝彼過阿僧祇。 ^703a27

「文殊師利！若善男子若善女人，能安十方一切世界微塵等數一切眾生，
住羊乘行菩提之心，所有福德；文殊師利！
若復更有若善男子若善女人，令一眾生住象乘行菩提之心，
此福勝彼過阿僧祇。 ^703b3

「文殊師利！若善男子若善女人，能安十方一切世界微塵等數一切眾生，
住象乘行菩提之心，所有福德；文殊師利！
若復更有若善男子若善女人，令一眾生住於月日神通乘行菩提之心，
此福勝彼過阿僧祇。 ^703b7

「文殊師利！若善男子若善女人，能令十方一切世界微塵等數一切眾生，
悉住月日神通乘行菩提之心，所有福德；文殊師利！
若復更有若善男子若善女人，令一眾生住於聲聞神通乘行菩提之心，
此福勝彼過阿僧祇。 ^703b12

「文殊師利！若善男子若善女人，能安十方一切世界微塵等數一切眾生，
悉住聲聞神通乘行菩提之心，所有福德；文殊師利！
若復更有若善男子若善女人，令一眾生得住如來神通乘行菩提之心，
此福勝彼過阿僧祇。 ^703b17

「文殊師利！若善男子若善女人，能以天衣、
天百味食，於日日中施與十方一切世界微塵等數一切眾生，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一優婆塞，信入三歸受持五戒、
於佛法中清淨心者，此福勝彼過阿僧祇。 ^703b22

「文殊師利！若善男子若善女人，能以天衣天百味食，
於日日中施與十方一切世界微塵等數諸優婆塞，
信入三歸受持五戒、於佛法中信清淨者，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與八輩僧中最初一人，此福勝彼過阿僧祇。 ^703b29

「文殊師利！若善男子若善女人，能以天衣、
天百味食，於日日中施與十方一切世界微塵等數八輩僧中初第一人，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一須陀洹，此福勝彼過阿僧祇。 ^703c6

「文殊師利！若善男子若善女人，能以天衣、
天百味食，於日日中施與十方一切世界微塵等數須陀洹人，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一斯陀含，此福勝彼過阿僧祇。 ^703c12

「文殊師利！若善男子若善女人，能以天衣、
天百味食，於日日中施與十方一切世界微塵等數斯陀含人，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中一時施與一阿那含，
此福勝彼過阿僧祇。 ^703c18

「文殊師利！若善男子若善女人，能以天衣、
天百味食，於日日中施與十方一切世界微塵等數阿那含人，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一阿羅漢，此福勝彼過阿僧祇。 ^703c24

「文殊師利！若善男子若善女人，能以天衣、
天百味食，於日日中施與十方一切世界微塵等數阿羅漢人，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一辟支佛，此福勝彼過阿僧祇。 ^703c29

「文殊師利！若善男子若善女人，能以天衣、
天百味食，於日日中，施與十方一切世界微塵等數辟支佛人，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一羊乘行菩薩眾生，此福勝彼過阿僧祇。
何以故？文殊師利！
菩薩何時何所攀緣發菩提心，彼心生時，
乃至無有一不善業而不捨離，無一佛法而不生者。
文殊師利！菩薩如是不可思議功德成就。
文殊師利！譬如世間迦羅頻迦可喜鳥王，
在卵藏中#CB00592;未開時，深響美音已勝一切群眾諸鳥。
如是，如是。文殊師利！
菩薩初發菩提心者，在無明#CB00592;，
雖業煩惱闇翳障礙蔽覆其眼，而勝一切聲聞緣覺，已能攝取善根願行妙音聲說。 ^704a6

「文殊師利！若善男子若善女人，能以天衣、
天百味食，於日日中施與十方一切世界微塵等數諸羊乘行菩薩眾生，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施與一象乘行菩薩眾生，此福勝彼過阿僧祇。 ^704a20

「文殊師利！若善男子若善女人，能以天衣、
天百味食，於日日中施與十方一切世界微塵等數諸象乘行菩薩眾生，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施一月日神通乘行菩薩，此福勝彼過阿僧祇。 ^704a26

「文殊師利！若善男子若善女人，能以天衣、
天百味食，於日日中施與十方一切世界微塵等數月日神通乘行菩薩，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施一聲聞神通乘行菩薩，此福德勝彼過阿僧祇。 ^704b4

「文殊師利！若善男子若善女人，能以天衣天百味食，
於日日中施與十方一切世界微塵等數聲聞神通乘行菩薩，
如是乃至恒河沙劫，常如是施，所有福德；文殊師利！
若復更有若善男子若善女人，惟以一食於一日中，
一時施一如來神通乘行菩薩，此福勝彼過阿僧祇。 ^704b10

「文殊師利！若善男子若善女人，能以天衣、
天百味食，於日日中施與十方一切世界微塵等數如來神通乘行菩薩，
如是乃至恒河沙劫，常如是施，所有福德；文殊師利！
若復更有若善男子若善女人聞此法門，
聞已生信，此福勝彼過阿僧祇。 ^704b16

「文殊師利！若善男子若善女人，能作十方一切世界微塵等寺，
一一寺中皆悉安置百萬三千大千世界微塵等數諸辟支佛令住其中，
以天閻浮那陀金寶電摩尼珠及真珠寶，
作瓔珞形莊嚴房舍，竪立寶幢懸繒幡蓋。
以自在王珠寶網簾周遍懸鈴，龍堅栴檀處處塗治。
曼陀羅華、摩訶曼陀羅華、曼殊沙華、摩訶曼殊沙華、
婆離師迦華、多羅尼華、葋多羅尼華、婆羅華、
善香華、檀奴師迦離迦華、天須摩那華、
優鉢羅華、鉢頭摩華、拘物頭華、分陀離迦華，散如是等種種妙華。
於日日中以天妙衣、天百味食與辟支佛。
如是乃至恒河沙劫，於一切時如是供養，所有福德。
文殊師利！若復更有若善男子若善女人，
若聞佛名一切智名、若如來名世間主名，
若自稱說；或見畫像、或見乃至土木等像，
此福勝彼過阿僧祇，何況復有合十爪掌？
此福尚多過阿僧祇，何況復有若與燈明，
華香、塗香，乃至口說一切德者，所有福德轉勝轉多。
於是次第受大富樂，乃至終得到一切智。 ^704b22

「文殊師利！譬如一渧極微細水墮大海中，
不盡不減，乃至劫盡大火燒時。
如是，如是。文殊師利！
若種極少如來善根不盡不減，乃至一切智智火生。
文殊師利！譬如月輪勝一切星，第一端嚴有多光明其體圓滿，
所謂高廣增上寬大。
如是，如是。文殊師利！
極細微少如來善根，諸餘一切善根中勝，
有多光明其體圓滿，所謂高廣增上寬大。
文殊師利！如是如來、應、正遍知不可思議功德成就。 ^704c12

「文殊師利！若善男子若善女人，能以天衣、
天百味食，於日日中施與十方一切世界微塵等數，
一切諸佛、一切菩薩、一切聲聞，如是乃至恒河沙劫，
常如是施、所有福德；文殊師利！
若復更有若善男子若善女人聞此法門，
聞已生信，此福勝彼過阿僧祇。
何況復有若自書寫、令他書寫，此福轉勝過阿僧祇；
以此福德證佛智因，是故為勝。 ^704c21

「文殊師利！若有男子若有女人，若奪、若偷無量無數聲聞、
緣覺，若衣、若食，所有罪聚；文殊師利！
若復更有若是男子若是女人，以瞋惡心若奪、
若偷信大乘人，若一小食、若一中食，此罪多彼過阿僧祇。
何以故？文殊師利！
一切過去未來現在聲聞緣覺，於無量億阿僧祇劫，
修行布施、持戒、忍辱、精進、禪、慧，皆為自斷己身煩惱。
菩薩不爾！乃至微少捨一揣食施於畜生，皆為不斷三寶種子。 ^704c29

「文殊師利！若有男子若有女人，瞋心破壞無量無數聲聞、
緣覺，所有戒聚、定聚、慧聚及解脫聚，破其解脫知見之聚，
如是破壞乃經劫數，所有罪聚。
文殊師利！若復更有若是男子若是女人，
以瞋惡心破信大乘一菩薩戒，若令他破乃至一戒，此罪多彼過阿僧祇。
何以故？文殊師利！
所有一切聲聞、緣覺，布施、持戒、忍辱、精進、
禪、慧、解脫、解脫知見如是等聚，皆為自斷己身煩惱。
菩薩不爾！乃至一日乃至一戒所有福聚，
皆為斷除一切眾生墮惡道因一切惡業，乃至為證一切智智。 ^705a9

「文殊師利！若有男子若有女人，繫縛十方一切世界一切眾生在牢獄中，
所有罪聚；文殊師利！
若復更有若是男子若是女人，於菩薩所起瞋惡心，
不用眼看捩身迴面，此罪多彼過阿僧祇。 ^705a20

「文殊師利！若有男子若有女人，拔出十方一切世界一切眾生所有眼目，
所有罪聚；文殊師利！
若復更有若是男子若是女人，以瞋惡心不看菩薩信大乘者，
此罪多彼過阿僧祇。 ^705a24

「文殊師利！若有十方一切世界一切眾生劫數眼闇。
文殊師利！若善男子若善女人，慈心憐彼一切眾生令其得眼，
乃經劫數，所有福德；文殊師利！
若復更有若善男子若善女人，以清淨心看於菩薩信大乘者，
此福勝彼過阿僧祇。 ^705a28

「文殊師利！若善男子若善女人，能使十方一切世界一切眾生，
開獄繫縛令得出已，復令得作轉輪聖王王國安樂，復令得住帝釋王樂所有福德。
文殊師利！若復更有若善男子若善女人，
以清淨心欲見菩薩信大乘者，以清淨心讚彼菩薩，此福勝彼過阿僧祇。 ^705b4

「文殊師利！若善男子若善女人，能安十方一切世界、
一切眾生住緣覺道，所有福德；文殊師利！
若復更有若善男子若善女人，令一菩薩信大乘者增長佛種至一善根，
此福勝彼過阿僧祇。 ^705b10

「文殊師利！若有菩薩信大乘者，能安十方一切世界一切眾生住菩提心，
所有福德；文殊師利！
若復更有其餘菩薩信大乘者，不求資生，
乃至誦一無餘伽他，此福勝彼過阿僧祇。 ^705b14

「文殊師利！若有男子若有女人，能令十方一切世界微塵等數緣覺之人，
劫數墮於地獄畜生所有罪聚；文殊師利！
若復更有若是男子若是女人，斷一菩薩發菩提心，
菩提心斷，此罪多彼過阿僧祇。 ^705b18

「文殊師利！若有男子若有女人，能斷十方一切世界微塵等數一切眾生發菩提心，
菩提心斷，所有罪聚；文殊師利！
若復更有若是男子若是女人，斷一眾生信於大乘不作菩薩，
大乘行斷，此罪多彼過阿僧祇。 ^705b23

「文殊師利！若有十方一切世界一切眾生生，
於地獄、畜生、餓鬼、閻魔羅處。
文殊師利！若有菩薩能令如是一切眾生，
出於地獄、畜生、餓鬼、閻魔羅處，住菩提心，
所有福德；文殊師利！
若復更有其餘菩薩，令一眾生，信於大乘、
入於大乘，此福勝彼過阿僧祇。 ^705b28

「文殊師利！若有男子若有女人，能令十方一切世界微塵等數緣覺退還，
所有罪聚；文殊師利！
若復更有若是男子若是女人，令信大乘一菩薩退，此罪多彼過阿僧祇。 ^705c4

「文殊師利！若有男子若有女人，若於十方一切世界微塵等數諸辟支佛，
供養財利生嫉妬心，斷其供養財利因緣，
四方四維惡說毀呰，彼辟支佛而不讚說，
所有罪聚；文殊師利！
若復更有若是男子若是女人，於一菩薩信大乘者，
供養財利生嫉妬心，斷其供養財利因緣而不讚說，此罪多彼過阿僧祇。 ^705c8

「文殊師利！若善男子若善女人，為攝正法，
乃至微少一小瓶水，淨心施與信大乘者，
至一菩薩所得善根業因果報，得阿僧祇轉輪聖王國土富樂，
何況施與精勤讀誦大乘經典菩薩之人，此福勝彼過阿僧祇。」 ^705c15

爾時世尊說此經已，文殊師利法王之子，
彼諸菩薩、諸大聲聞，諸天及人并阿修羅、
乾闥婆等，聞世尊說，歡喜奉行。
不必定入定入印經
 ^705c19
