
pin:: 佛說大悲空智金剛大教王儀軌經卷第五
translator:: 宋西天三藏銀青光祿大夫試光祿卿普明慈覺傳梵大師法護奉　詔譯
金剛王出現品第十五之餘
「復次，金剛藏菩薩！
是諸明妃右半跏趺，立如舞勢，二臂、三目、
竪忿怒髻皆用如前五印莊嚴：遨哩明妃黑色、
陬哩明妃紅色、尾多哩明妃黃赤色、渴三摩哩明妃綠色、
卜葛西明妃帝青珠色、設嚩哩明妃珂月色、
贊拏哩明妃虛空青色、努彌尼明妃具種種色。 ^599b26

「又，諸明妃足履八魔——謂梵釋、那羅延、
大自在、吠濕、嚩多尾怛那、乃哩底、毘摩質、
多羅天等——各以最上供具於金剛部生適悅心，尊重供養。」 ^599c2

復次，無我菩薩問言：「是大祕密及信愛法鉤召諸龍、
天、阿蘇羅，以何等真言期剋摧伏諸難調者？」 ^599c6

時金剛王答如是言：「汝聽我說。
是妙樂輪，諸佛、菩薩、我及餘處不妄開示。
若有如實金剛薩埵等，於是真言無少悋惜。
如是慇懃當為汝說：先以熾盛華鬘周遍間錯粉布曼拏羅已，
於金剛藏為授灌頂，用上妙黑色脂麻厲聲加持，
念發吒一萬遍，於空智金剛相應即得鉤召一切；
念十萬遍，是人諸有所作於瑜伽相應，離諸疑惑。」 ^599c8

即說真言曰： ^599c15

「唵〔引〕尾捺〔引〕喃〔引〕阿〔引〕#CB00576;載嚩
〔引〕哩馱〔二合〕贊涅哩〔二合〕訥普始耽鉢室左
〔二合引〕捺瑟吒〔二合引〕那那〔引〕曳底氷
〔卑孕切〕吳哩馱〔二合〕計設末哩多〔二合〕
摩泥拶覩哩吻〔二合下尾頴切〕設底泥怛囉
〔二合引〕野怛捺弩數痆〔尼轄切〕設普惹
〔引〕野訖哩〔二合〕瑟拏〔二合〕薺〔仁際切〕牟怛嚩補熾
〔引〕葛播〔引〕羅摩〔引〕賴〔引〕歌馱〔引〕哩尼阿馱摩
〔二合〕怛骨嚕〔二合引〕囉唧多〔引〕野阿哩提
〔二合引〕耨能瑟致哩〔二合〕尼摩〔引〕囉野摩
〔引〕囉野歌〔引〕囉野歌〔引〕囉野怛哩惹〔二合〕
野怛哩惹〔二合〕野戌〔引〕沙野戌〔引〕沙野薩鉢多
〔二合〕娑〔引〕誐囉〔引〕那滿馱滿馱那〔引〕誐
〔引〕瑟吒〔二合〕歌那屹哩〔二合〕恨拏〔二合〕
屹哩〔二合〕恨拏〔二合〕設咄嚕〔二合〕那喝訶
〔引〕呬醯〔引〕虎呼〔引〕奚〔引〕孩胡#CB03333;
〔引〕憾〔引〕憾郝發吒〔半音〕薩嚩〔二合〕訶〔引〕」 ^599c16

復次，無我菩薩聞是智所至處相應，起適悅意，問是最上堅固祕密妙曼拏羅。 ^600a1

爾時，大智調御師生大歡喜，住三摩呬多：
「以金剛蓮華大相應門而自粉畫其曼拏羅，
一重四門、四峯樓閣、五色界道，金剛智線正等相應，周遍光明種種嚴飾。
八大賢瓶如次粉畫，以寶末或五粉末、
寒林塼炭末，中位畫八葉蓮，於臺蘂中粉畫白色三分葛波羅相、
伊舍那方畫師子、火天方苾芻像、乃哩底方畫輪、
風天方金剛杵，東門寶刀、南門奎樓鼓、
西門畫龜、北門畫龍，明妃色相已如前說，是名八種幖幟。
中位白色畫善巧金剛杵，別置一瓶名曰最勝，
頸繫妙繒，插鉢羅嚩吉祥樹枝，入五寶末及五穀等。
一切圓滿廣說如真實攝曼拏羅儀軌當如是知。 ^600a2

「入是曼拏羅者，觀想八種大明，如十二、
或十六童子相，瓔珞、妙繒殊勝嚴飾——謂惹那末仡哩訥呬多末仡尼摩摩寫末哩耶摩覩末仡尼，
是名八種大明。 ^600a15

「修瑜伽者，先以龍腦水散灑供養已，於是八種速獲成就。 ^600a18

「復次，曼拏羅中以上妙法食及妙衣服為解脫故，
以金剛蓮華歌詠舞戲而供養之，如實相應，
然後於中夜分引諸弟子入火壇中，除去面衣，視曼拏華所隨處為作灌頂。 ^600a20

「爾時，灌頂阿闍梨如其為說別別行相稱讚供養，
亦說是為牟尼如來清淨學者，如是遠離貪等邊際，
顯示真實，於諸儀軌少分開示。」 ^600a24

復次，無我菩薩問言：「彼金剛相應作供養已，一剎那頃云何如是說名本尊？」 ^600a27

以偈答曰：
　　「是法非三世、非輪迴、涅槃，
　　無自亦無他，斯最上大樂。
　　如人自舉手，拇指及無名，
　　二指竪相捻，二報斯決定。
　　如本無是相，云何生有想？
　　設後智生時，如啞所受夢。
　　此最勝邊際，由遠離貪故，
　　依空實際中，是即名空智。」
pin:: 
#  16 金剛空智熾盛拏吉尼畫像儀式品
金剛空智熾盛拏吉尼畫像儀式品第十六 ^600a28

「復次，五印我今當說：謂頂相寶輪者，唯常敬禮教授阿闍梨及自師尊；
耳寶鐶者，不樂聞說持金剛者及自師尊一切過失、
麁惡語故；頸寶鬘者，唯常誦持大明呪故；
手寶釧者，乃至不殺蠕動諸眾生故；腰寶帶者，遠離一切欲邪行故。
以五佛印常所印身是則清淨。 ^600b9

「復次，空智金剛畫像儀式我當開示：求成就者，受三昧耶戒。
彼工畫師亦受三昧，畫像繒帛清淨細密，
擇去髮毛，以蓮華器成五彩色，於像#CB01251;下畫自師尊，
或先以絲線加持供養，如其大小織作#CB01251;樣。 ^600b15

「復以廣大三昧耶相應加持，於黑月分十四日、
或空寂舍中日分時起勇悍心，以上味法食、服妙繒綵——為解脫故——眾寶嚴飾。
住是三昧者，設飲食已，不須漱滌塵穢，故作淨相。 ^600b19

「然後求一具相童子，性行調柔，眾所愛敬，
住於左邊，散妙香華為成就者。」
pin:: 
#  17 飲食品
飲食品第十七 ^600b23

「復次，書寫愛持我今當說：用樺皮葉等長十二指書此經者，
亦令受三昧耶戒，用最上香墨、或復刺血、以骨為筆。
又，此經及前#CB01251;像，
或不受三昧耶戒及餘惡人若令見者，
不能成就，乃至他世墮諸惡趣。
又，此經法而常頂戴，或置餘部大乘經中密令護持。 ^600b27

「復次，飲食我今當說：或眼目修廣，如是人來於曼拏羅所以上味法食而供養者，
於諸義利而獲成就。 ^600c3

「或塚壙間、清淨山林、眾所住處及大海岸，
如是飲食布座九位，以虎皮為座、或寒林衣，
中位分布空智金剛、諸瑜儗尼等，隨知方隅安虎皮座，
以三昧耶食或供王者饌一心供養，於眷屬曼拏羅廣大成就。 ^600c6

「又復用一蓮華器滿中盛酪，作蓮華印契手奉自師尊，
作大禮敬，取已自食獲大福報，求成就者當如是恭敬。」
pin:: 
#  18 教授品
教授品第十八 ^600c10

「復次，於世俗相擇法弟子我今當說：身不狹長、
亦不矬陋，不白、不黑，如蓮華敷，具諸相好，
或出入息如青蓮香，身腋汗濡如出微妙栴檀、
沈水、悉羅訶等及妙華香，智者如實應善觀察。
又復尊重，不樂戲笑，出言慈愛，意慮寂靜，
髮紺殊妙，諸相具足，於如是法器速獲成就。」 ^600c14

時無我菩薩問言：「於俱生喜及自本誓云何奉行？」 ^600c20

佛言：「謂常行三昧，無諸過失，金剛空智及自師尊大悲憐愍，
生勝族中，執金剛鈴誦持深法。」 ^600c21

復次，無我菩薩重白佛言：「是惡人輩多諸弊惡，云何教授？」 ^600c24

佛言：「應先布薩淨住律儀，教授經法《瑜伽觀行》、
《大毘婆沙》及《中論》等，一切真言理趣如實知已，然後為說吉祥金剛空智。 ^600c25

「復次，欲作降伏法者，向佛如來及自師尊先作白已，
如其所見極惡眾生毀佛形像、破滅聖教，
令生意樂，作彼觀想頂踵顛倒。
是人首飾速生顫動，行道路中思入火聚，心火種子應時現行。
如是見已，剎那降伏，是大儀軌不須護摩及印縛法，三昧呪句隨念成就。 ^600c28

「又，此所說清淨最上最勝祕密，於其成就不應分別，得大罪咎。
猶如大寶光明鬘聚，於此通達、或未通達、
及不相應，悉生愛樂。
若於三寶功德著世五欲是不清淨，譬如得淨甘露轉成毒藥，
眾生輪迴及佛彼岸體無二故。 ^601a4

「復次，聽我所說，於祕密乘出生行相：謂信愛眼者，
即大悲所生；身黑色者，慈心所現；四足者，
四攝事所生；八面者，八解脫所生；一十六臂者，
一十六空所顯；五印者，即五如來所生；
忿怒相者，摧伏諸難調者所起；乃至皮、
骨、脂、肉、血、脈等相即四明妃。 ^601a9

「七等覺支及四真諦所生諸八部真言曰： ^601a15

「唵〔引〕阿吽〔引〕發吒〔半音〕薩嚩〔二合引〕賀」
pin:: 
#  19 持念品
持念品第十九 ^601a17

「復次，金剛薩埵！說諸法律儀持念境界我今開示：
禁止法，用乳汁，以水精為念珠；信愛法，
用璨拏摩藥，以赤栴檀為念珠；二種降伏法，
並用悉羅訶香，以木槵子或水牛角為念珠；
忿怒法，用白米飯，以真珠為念珠；鉤召法，
用四種妙香，以末囉多木為念珠；發遣，
用麝香、或自止出入息，以碼碯為念珠；
又，求雨法及忿怒法，並真珠為念珠。」
pin:: 
#  20 俱生義品
俱生義品第二十 ^601a19

「復次，於此薩埵部中安住，是謂八輻輪。
或般若波羅蜜多梵夾求成就者，無名指節如九鈷杵黑色相者，
於阿閦如來部而為本尊；手如輪相大白色者，
毘盧遮那如來部而為本尊；如蓮華文紅色相者，
無量壽如來部而為本尊；如寶劍相大綠色者，
不空成就如來部而為本尊；如妙寶珠金色相者，
寶生如來部而為本尊；淡黃色者，金剛薩埵部而為本尊。
修瑜伽者或無是相，具大知見，慈心相應，
不生悔慢，即諸如來之所建立。」 ^601a28

時無我菩薩聞是說已，得大了悟，作諸供養，於勝園林寂靜方所而自安住。 ^601b8

若諸求成就者，依如上說，飲食、衣服、及諸法具清淨莊嚴，
常修禮敬，悉獲如來廣大成就。 ^601b10

爾時，金剛藏菩薩說灌頂四種伽陀曰：
　　「善哉金剛阿闍梨，普令攝受諸學者，
　　執大金剛、大妙鈴，安住金剛大壇界。
　　以我祕密灌諸頂，由灌頂故心所持，
　　如佛菩提大導師，成就無邊真法子。
　　哀愍哀愍大薩埵，極哀愍故受供養，
　　善巧無邊色相中，隨其意樂皆圓滿。
　　金剛輪圍若虛空，離諸塵染體清淨，
　　是稱慈父解脫門，斯大智中希少分。 ^601b12

「加持金剛蓮華真言曰： ^601b22

「唵〔引〕鉢訥摩〔二合〕蘇珂〔引〕馱〔引〕囉摩訶
〔引〕囉〔引〕誐蘇龕捺捺拶覩囉〔引〕喃捺婆
〔引〕摩葛尾說吽〔引〕吽〔引〕歌哩也酤嚕薩嚩
〔二合〕彌唵〔引〕嚩惹囉〔二合〕摩訶〔引〕按〔奴回切〕
沙拶覩囉〔引〕難捺拏〔引〕野各渴誐目鎧葛囉素
〔引〕那〔引〕他吽〔引〕吽〔引〕歌〔引〕哩閻〔二合〕酤囉薩嚩
〔二合〕彌尸囉細唵〔引〕歌〔引〕囕緊拶梨計
〔二合〕阿〔引〕歌犖〔力角切〕」 ^601b23

復說伽陀曰：
　　「若不知空智，超勝諸儀軌，
　　希求染欲心，順世間輪轉。
　　彼彼部出生，隨現諸色相，
　　是故瑜伽者，供養悉明了。
　　若親近一切，彼成就吉祥，
　　迴向大深心，自他俱利樂。」
佛說大悲空智金剛大教王儀軌經卷第五
 ^601c1
