大方廣菩薩藏文殊師利根本儀軌經卷第八
translator:: 西天譯經三藏朝散大夫試鴻臚少卿明教大師臣天息災奉　詔譯
pin:: 
#  7 第四#CB01251;像儀則品
第四#CB01251;像儀則品第七
爾時，妙吉祥童子即從坐起繞佛三匝，
頂禮佛足而白佛言：「善哉，善哉！
如來、應供、正等正覺，為利益世間一切眾生，
善能說此正法真言一切明義，令諸有情依此道法方便修習，
成就一切菩薩真言行，當得最上菩提涅槃。
今此真言甚深祕密，拔濟世間利益廣大。
若佛滅後惡世之中，一切聲聞、緣覺、菩薩、
聖賢普皆隱沒，是時眾生懈怠放逸，不信經法親近惡友，
虛妄姦詐邪見顛倒，若聞此法驚怖疑惑，
此人命終入阿鼻獄，流浪生死永不解脫。
唯願世尊慈悲憐愍，方便解說真言相應 #CB01251;像儀則，
令諸眾生降伏其心到無畏地。」 ^863b8

爾時，釋迦如來告妙吉祥童子言：「善哉，善哉！
妙吉祥！汝能為於末世眾生問於如來最上祕密真言行義成就#CB01251;像要妙儀則。
汝等諦聽，當為汝說。
我有六字真言名微妙心，是一切真言最上祕密大義藏，汝等信受無復疑惑。
若彼眾生成就此法降伏其心，決定成就佛果菩提，
過去七十六俱胝佛同所宣說，我今為汝及末世眾生略而說之。 ^863b20

「唵〔引〕　嚩〔引〕　#CB03818;
〔切身〕　替〔引〕　惹藥」 ^863b28

「唵〔引〕　嚩〔引〕　#CB03818;
〔切身〕　世〔引〕　詵〔引〕　娑嚩」 ^863b29

「唵〔引〕　嚩〔引〕　#CB03818;
〔切身〕　欠惹藥」 ^863c1

「唵〔引〕　嚩〔引〕　#CB03818;
〔切身〕　儞瑟致〔二合引〕　藥」 ^863c2

「唵〔引〕　嚩〔引〕　#CB03818;
〔切身〕　捺摩諾」 ^863c3

「唵〔引〕　嚩〔引〕　#CB03818;
〔切身〕　摩曩索」 ^863c4

爾時，世尊說此真言已，告妙吉祥言：「此六道六字微妙心真言，
具足大力大精進最上無等，一切諸佛同所宣說最勝殊妙。
若此真言流布世間，利樂眾生如佛住世而無有異。
又此法教有上中下，今微妙心最上第一，
開菩提道入如來族，成正覺乘得無上果。
若如來法教將欲滅時，今此真言能為擁護，令得久住。
若復有人依此軌儀志心持誦，求於世間最上福德無不成就。
設復有人心未諦信，於此壇儀試驗建置，所求之事亦得成就。
何況志誠依法持誦！」 ^863c5

爾時，世尊說此#CB01251;像儀則真言法教，
為未來世五濁眾生，短命貧窮懈怠癡愚、
不能精進修廣大行，隨彼淺機而略說之：
「先令修合白線或一兩或半兩，以線織#CB01251;。
#CB01251;長一肘、闊半肘，
下留少許線脚，或以絹帛為#CB01251;亦得。
如要 #CB01251;大，或長二肘四肘六肘八肘至十肘亦得，
所有髮毛等並須去之，潔淨護持無令黠污，
用白檀、龍腦、恭俱摩等香熏裛其#CB01251;。
然於淨潔之地安置一清淨器物，以#CB01251;盛彼器中，
然後用白檀、恭俱摩、龍腦等香，入無蟲淨水之內相和，
灑裛線#CB01251;，依法安置三日作其擁護。 ^863c16

「阿闍梨志心清淨，於白月十五日向#CB01251;前，
面東坐吉祥草座，誦此真言八千遍。 ^863c27

「怛儞也〔二合〕　他〔引〕　唵〔引〕　呬〔引〕　呬
〔引〕　婆誐鑁嚩護嚕鉢馱囉尾儞也〔二合〕
　作芻詵〔引〕　阿嚩路〔引〕　迦野阿嚩路
〔引〕　迦野#CB00805;〔引〕　三摩野摩努娑摩
〔二合〕　俱摩〔引〕囉嚕波馱哩尼摩賀〔引〕
　冒地薩怛嚩〔二合〕　緊進囉〔引〕　野細吽頗吒頗吒」 ^863c29

「阿闍梨持此真言足已，只於#CB01251;邊眠睡，
如夢中見好祥端，#CB01251;法必成堪令畫像；
如所夢不祥#CB01251;法未成，
復於器中取出#CB01251;身而令陰乾，
其#CB01251;乾已別用圓滿潔淨之器，
盛#CB01251;在中，於清淨之地祕密之處依法安置，
令持誦者復念六字微妙心真言一洛叉，
作其擁護，彼#CB01251;決定成就。
滿三日後取出#CB01251;身，就三長月令畫此#CB01251;。
若欲別月修建之時，須就白月吉日，復得吉星曜直日仍至夜半子時，
令彼畫人持受戒品，至於天明就清淨之地燒龍腦香，然令畫#CB01251;。 ^864a5

「先畫聖妙吉祥童子，作小童子相頭有五髻，
金色嚴身體著青衣，復以青仙衣披挂身上，
於師子座上半跏趺坐，右足踏於寶座，
寶座之下復有白蓮華，作說法相上下端嚴諸相圓滿，
面戴喜怒之相，觀視持誦之者。
右邊聖普賢坐白蓮華，諸相具足一切莊嚴，
身紫緣色著於青衣，真珠瓔珞以為絡腋，
左手執如意寶珠、右手執白拂。
妙吉祥左邊畫聖觀自在，亦坐白蓮身如中秋月色，
諸相具足一切莊嚴亦著青衣，還以真珠瓔珞以為絡腋，
左手執白蓮華、右手執金柄拂，面戴喜相瞻仰於妙吉祥。 ^864a15

「又此所坐白蓮從池水生，於一莖幹有三枝蓮華，
中枝白蓮華坐妙吉祥，兩邊白蓮華右坐普賢、
左坐觀自在，其蓮華莖作大綠寶色。
於大無熱惱池出二大龍王：一名難陀、二名跋難陀。
身作白色一切莊嚴，各於頭上戴七龍頭，上半如人相下半如蛇形。
於此池中捧白蓮華莖，舉頭瞻視妙吉祥菩薩，
其池之內無數蓮華，或開未開而用莊嚴。
又於聖妙吉祥右邊，近#CB01251;角畫持誦者，
如彼相儀畫之，右膝著地手執香爐瞻仰道場會。 ^864a26

「又於聖妙吉祥上近#CB01251;二角，
畫二天子乘雲空中，往來飛行作雨花相，
雨下殊妙之花遍於#CB01251;上，種種開敷如前儀則。 ^864b7

「所有聖妙吉祥、普賢、觀自在及彼執持之物，
兼持誦阿闍梨並須依法周足畫之，如不依法闕少一事，壇法不成所求無就。
若人無力或可隨緣建置其法不定，如所得造#CB01251;匹帛，
或一尺或一肘，或半肘亦得為#CB01251;；
畫人或信法、或不信法、或持戒、或不持戒、
或淨、或不淨，亦可得畫。 ^864b9

「若彼持誦者或自或他，須信重佛法、持戒清淨、
發菩提心，如是彼人於真言行必得成就。
若人於外道邪論及彼小乘而不樂著，
於此大乘信樂修習，必得成於無上佛道。
若於白法而不信者，於菩提種終無出生之用。
譬如焦穀永絕其芽。
若人信受依法持誦，所有世間出世間一切真言及諸賢聖無不成就。
我今所說上中下品，及彼小#CB01251;法則之事，
一切所求皆得成就。」
pin:: 
#  8 第一成就最上法品
第一成就最上法品第八 ^864b16

爾時，世尊釋迦牟尼佛告妙吉祥童子言：
「我為眾生說此廣大殊勝#CB01251;像法則，
能令少善眾生成就廣大功德，今欲為汝分別較量福德業報，
汝今諦聽，善思念之。」 ^864b26

爾時，妙吉祥童子白佛言：「世尊！
善哉，善哉！今為我等分別較量真言法行所得功德。
唯願世尊慈悲憐愍方便解說。」 ^864c1

爾時，釋迦如來於其面門放大光明，其光四色青黃赤白，
普照大眾復照三千大千世界，一切魔王失大威力，
所有摩尼珠寶一切宿曜日月光明，皆所映蔽而無照燭，於是佛光却入面門。 ^864c4

爾時，金剛手菩薩摩訶薩在大眾中，即從坐起頭面禮足，
白佛言：「世尊！以何因緣放大光明，普照三千一切世界？
必有因緣，願佛為說。」 ^864c9

世尊告言：「金剛手！
如是，如是。如來現瑞必有所因。
今為汝等說此妙吉祥根本儀軌真言經王，
令彼有情所作所求皆得成就，一切平等令入法行。
若有信敬受持讀誦書寫禮拜，以龍腦香、
塗香及燒香、花鬘、繖蓋、幢幡、伎樂螺鈸妙音，
如是隨緣供養發迴向心欲求大福，或聞法教依法奉行、
或隨喜恭敬，我與彼人皆受阿耨多羅三藐三菩提記，如是放光而宣此事。 ^864c13

「若有先入三昧淨持戒品受灌頂者，於此儀軌王根本心真言外心真言，
或別真言及一字真言，却曠野處以水果子及藥等根葉，
用充齋食潔淨身心，隨意誦前真言三十洛叉。
復上山峯上，面西安置前第四#CB01251;像，
阿闍梨面東坐吉祥草座，用白檀、恭俱摩香水，
浸白蓮華一洛叉，向#CB01251;前獻釋迦牟尼佛及諸佛、
菩薩、緣覺、聲聞、一切賢聖，又以龍腦香、
諸雜名花，隨緣供獻天龍神等。
於#CB01251;前作護摩爐如蓮華相，
就三長月十五日夜半子時，用白檀為柴燒火。
復用恭俱摩、龍腦和合作團數可八千，用作護摩而為擁護。
時釋迦牟尼佛遍身出光猶如火聚，即時阿闍梨以恭俱摩、
白檀水，淹白蓮華獻閼伽水，速繞 #CB01251;三匝，
即頂禮一切諸佛菩薩聲聞緣覺。
既頂禮已即收#CB01251;受持，
不久之間速得神通，經一彈指頃過梵天界到開花佛剎，
得見開花王如來及無數百千菩薩供養恭敬，
於妙吉祥前親得聽法，住彼佛會壽命一劫，所持#CB01251;像亦在彼處。
諸佛菩薩恒為護念，諸佛法藏皆悉通達，
復得無量神通大力，入千佛剎遍現千身，
與妙吉祥而為善知識，此人決定成無上覺。」
pin:: 
# 9 第二成就最上法品
第二成就最上法品第九 ^864c21

爾時，一切大眾安詳而坐，世尊釋迦牟尼佛於大眾中告彼天眾言：
「汝等諦聽，聖妙吉祥童子所行結壇真言成就法，若有持誦之者能作擁護。
今最上祕密微妙心大明王真言一切佛說，若誦此明如誦一切真言。
汝等天眾不得違犯此明王真言，若依法持誦請召降伏，
假使聖妙吉祥尚不敢違，何況別諸菩薩？
能破一切障難，亦能破一切世間出世間真言。
今一字真言具大精進有大勢力，唯一字真言於一切真言中最上無畏而得第一。」 ^865a16

天眾問言：「今此真言，云何名為一字？
復有何力？」 ^865a26

世尊說言：「今此一字，能具一切義、能作一切事、
能斷一切呪、能破一切罪業，亦能圓滿一切真言。
於一切世間出世間真言中而為最上，
為一切如來心，圓滿一切願，更無能勝此真言者。 ^865a27

「唵〔引〕　瑟致陵〔三合〕」 ^865b3

「此為聖者最上祕密，能作一切事，名為一字明王不得違犯，
能藏護眾生身，令一切部多不能得見無能得便。
為一切佛之吉祥，能成就一切真言，能作一切世間師，
能作一切自在心，能悲愍一切有情，能破壞一切障難，如意所作皆得成就。
一切真言先所未念，亦得精熟而不忘失，
自著衣服誦此真言，衣上加持見者愛敬，
加持齒木刷牙無患，白迦囉尾囉木加持七遍，
若用刷齒，所欲之者不求自得。
如有眼病，用其鹽粖加持七遍然將點眼，速得除差。 ^865b4

「若患耳病，用象糞內所生菌子，及吉沒迦樹葉，用慢火燒。
燒已，去皮令溫和更入鹽粖，都共合和一處加持七遍，
以藥點耳，剎那中即差。 ^865b15

「若女人難產生者而受痛苦，用阿吒嚕沙迦藥根，
以無蟲淨水磨藥塗於臍上，自然生下母子俱安。 ^865b19

「若人傷刀箭惡瘡，用陳酥加持八遍，喫此酥兼塗瘡上，彼瘡立差。 ^865b22

「若患氣病及瀉痢，青鹽或紅鹽或別鹽加持七遍然喫此鹽，
彼病立差。 ^865b24

「若人患吐逆，用麼覩籠誐藥根，以無蟲淨水磨，
誦此真言加持，或加持一遍二遍俱得除差。 ^865b26

「又女人難產，用阿濕嚩巘馱藥根，以黃牛酥煎已，
復用黃牛乳同磨，加持二十五遍，女人月水後三日喫，
不得邪染夫自亦然，若行邪染其藥無力。
若所生子於母腹內，或一年二年三年五年或多年不生，
或被他人禁呪不生，或藥法制伏不生，
或自有病不生，或所患病進退不恒令不產生，
如是種種障礙生產不得，以加持力皆得產生俱獲安樂。
若是冤家作法障礙難生，用陳酥、孔雀尾加持二十七遍，
合和同研細研已，丸如訶子大，復用白乳糖酥加持二遍然後同喫，
服食七日而得平善。
若患頭疼，用烏翅加持七遍，以翅拂患人頭速得安樂。
若男女孩子所患諸病，用阿囕謨根、儞梨迦根，
使乳汁同磨，加持八百遍然後服食，即得安樂。 ^865b29

「若有患隔四日瘧病，或三日二日恒日如是惡病，
用乳粥與酥同和，加持八百遍與喫，即得安樂。
若值捺吉儞鬼執者，自口念八百遍觀視病人，即得安樂。
若一切人所值惡鬼執者，所謂摩多囉、
布單曩、吠多拏、童子鬼等，加持自手八百遍，
以自手摩患人頂，即得安樂。 ^865c15

「若誦一遍自身得擁護，若誦兩遍同行者得擁護，
若誦三遍一家得擁護，誦四遍聚落得擁護，
若誦五遍一州得擁護，如是若誦千遍一國得擁護，
如是皆能擁護，及彼調伏一切能作，若有忘失文句還得明記。
今此真言雖具調伏逼害之力，佛不許作恐害情物。 ^865c21

「又復建壇之法，於彼無人淨處，或近河岸海岸，
或恒河岸，或別餘江河之岸，所有清淨之處，
持誦者一日三時洗浴換衣，默然乞食以菜菓為食，食已志心念真言三十洛叉。
如有祥瑞時即所求成就，便於加持之處，
安置第一#CB01251;像排列供養，
或用金器，或銀器，或銅器，或瓦器，或磁器等，陳列香花而用供養。
復令一洛叉人燃燈一洛叉，用都嚕瑟
〔二合〕香油盞內滿盛，以白#CB00626;布等為其燈心，
於彼像前普遍燃之，照曜一切相次之間，
#CB01251;出光焰猶如火聚，
即時空中忽有鼓聲，讚言：『善哉持誦阿闍梨。』
若聞此聲速向#CB01251;前，
獻閼伽水旋繞三匝，頂禮一切諸佛賢聖，
即收捧#CB01251;像而作受持，
不久之間及然燈之人得大神通，於虛空中有一洛叉一天宮來迎此人。
復有諸天伎樂歌舞作唱天女讚歎，復得持明輪王與彼持誦之者受於灌頂，
諸然燈者種種天衣而得嚴身，遍體光明喻如日出住一大劫。
若阿闍梨為天輪王壽命延長，得諸同行及諸天人以為侍者，
身體細妙下位難見，於一切賢聖之中最上最尊，
天人愛敬於剎那中過於梵天，持一切物供養諸佛及眾菩薩，
天帝之德亦不可及，何況別諸天人！
與聖妙吉祥為善知識，於未來世當得成佛。 ^865c27

「復有成就之法，先須於大曠野寂靜之地，離諸喧鬧人物之類。
復有蓮華池，池畔須有山，於此山上所有妙吉祥儀軌經中一字真言，
及諸佛菩薩所說真言，彼人隨意受持作法者，
食蓮華根為齋，志心誦持真言三十六洛叉。
課誦畢已，持執前儀軌所說第一#CB01251;安置山上，
用蓮華、白檀、恭俱摩香水，浸佉禰囉木柴，
先安置蓮華三萬六千莖於爐內，以所浸佉禰囉木同作護摩。
若護摩畢已，世尊釋迦牟尼佛像於#CB01251;中放光照持誦者，
照已復入 #CB01251;內，
令持誦者得五神通，入菩薩地光淨如日，
隨意自在壽三十六劫，復過三十六洛叉佛剎。
彼佛威力令得見三十六俱胝佛持彼教法，
於彼佛所而作供養，與聖妙吉祥為善知識，於未來世得無上菩提究竟涅槃。」
大方廣菩薩藏文殊師利根本儀軌經卷第八
 ^866a22
