
jing:: 阿那邠邸化七子經
translator:: 後漢安息國三藏安世高譯
聞如是：
一時，婆伽婆在舍衛祇樹給孤獨園。
爾時，阿那邠邸有七子，無篤信於佛法眾，
彼不歸命佛、歸命法、歸命比丘僧，亦不改殺生，
亦不改不與取，亦不改他婬，亦不改妄語，亦不改飲酒。
爾時，阿那邠邸長者告彼七子言：「汝等今可自歸命佛、
歸命法、歸命比丘僧，亦莫殺生，莫不與取，
莫他妻婬，莫妄語，莫飲酒，皆悉莫犯。」
彼子作是語：「我不堪任歸命佛、歸命法、
歸命比丘僧，莫殺、亦不與取、他婬、妄語、
飲酒，皆不堪任。」阿那邠邸長者言：「我當賜汝千兩金，
汝等可歸命佛、歸命法、歸命比丘僧，改莫殺生、
不與取、他婬、妄語、飲酒，皆悉改之。」
爾時，七子已得千兩金，便歸命佛、歸命法、
歸命比丘僧，改不殺生、不盜、不他婬、不妄語、不飲酒。 ^862a7

時阿那邠邸長者，與彼七子各賜千兩金已，
授三自歸、受五戒，便往園至世尊所，頭面禮足在一面坐。
時阿那邠邸白世尊言：「我於此間有七子，
無篤信意，亦無歡喜心於佛法眾，不自歸命佛、
歸命法、歸命比丘僧，亦不改殺生，不改盜，
不改他婬，不改妄語，不改飲酒。
世尊！時七子各各賜千兩金，便使歸命佛、
歸命法、歸命比丘僧，而授五戒。
云何世尊？彼七子頗有福善諸功德，使後有所獲不？」 ^862a21

世尊告曰：「善哉善哉！
長者！多饒益眾生，欲安隱眾生天人得安。
長者！彼七子緣是功德，諸善功德皆悉具足，
諦聽彼七子所因功德諸善所獲果報，我今當說。
此北方有國，城名石室，國土豐熟人民熾盛，
彼有伊羅波多羅藏，無數百千金銀、珍寶、
車 #CB00006;、馬瑙、真珠、
琥珀、水精、瑠璃、及諸眾妙寶。
彼揵陀賴國人，七歲中七月七日，或以裓盛抱戴，
隨其所欲皆悉費用，然彼伊羅鉢多羅藏無所減少。
若復長者！彼七子及此伊羅鉢多羅大寶藏，
彼七千兩金，百倍、千倍、百千倍、無數倍，皆悉不及汝七子所獲功德。
長者！復有國名迦陵#CB00006;，
有城名蜜絺羅，穀米豐熟人民熾盛，彼有寶藏名般籌，
無數珍寶金銀、車#CB00006;、
馬瑙、真珠、水精、琉璃、珊瑚、琥珀，乃至迦陵#CB00006;國人民，
七歲七月七日中，隨意所欲擔負多少，
無所減少，然彼迦陵#CB00006;國有所減少。
若復長者七子，所有七千兩金，及般籌大寶藏，
於彼七千兩金，百倍、千倍、百千倍、無數倍，
皆悉不及七子七千兩金，所獲功德而無與等。
復有長者！鞞提師國，城名須賴吒，賓伽羅大寶藏，
無數百千珍寶藏，金銀、車#CB00006;、
馬瑙、真珠、琥珀、水精、琉璃，於彼鞞提師國，
七歲七月七日中，隨其所欲擔負多少，
皆負持去，於彼賓迦羅寶藏無所減少。
若復長者七子七千兩金，及賓迦羅寶藏，
此七子七千兩金，百倍、千倍、百千倍、無數倍，
皆悉不及七子所獲功德，不可稱計。
復有長者！加尸國波羅奈城，彼有藏名蠰伽
〔龍名〕，無數金銀、珍寶、車#CB00006;、
馬碯、水精、琉璃、真珠、琥珀，彼七子七千兩金，
及此蠰伽大寶藏，彼七子七千兩金所獲功德，
百倍、千倍、百千倍、無數倍不如也。
長者！置此乾陀越國人，捨此迦陵#CB00006;人，
捨此鞞提施人，捨此迦尸人，猶如此閻浮提十六大國男女大小，
彼盡隨其所欲擔負取此四大寶藏，金銀、
珍寶、車#CB00006;、馬瑙、真珠、
琥珀、水精、瑠璃，彼於七歲七月七日中，
隨其所欲皆悉擔負持去，彼四大藏無所減少。
長者！彼七子七千兩金，及此四大寶藏，
百倍、千倍、百千倍、無數倍皆悉不及。」 ^862b1

是時世尊，便說偈言：
　　「伊羅鉢乾陀，蜜絺及般籌，
　　賓伽及須賴，蠰伽波羅奈。
　　如此四寶藏，種種珍寶滿，
　　無數不相及，所作功德果。」 ^862c10

爾時，世尊與阿那邠邸，說微妙法勸令歡喜。
時阿那邠邸長者，已從如來聞微妙法，
即從座起偏露右肩右膝著地，叉手向佛白世尊言：
「願世尊，當受我請及比丘僧，欲設甘露飲食，為彼七子故。」
時世尊默然受阿那邠邸請。
時阿那邠邸已見世尊默然受請，頭面禮足便退而去，
還家即其日，施設甘露飲食，施設甘饌飲食已即敷坐具，
為佛比丘僧故而白時到，「今正是時，願世尊臨顧。」
是時世尊知時已到，便著衣持鉢，比丘僧前後圍繞，
入舍衛城詣阿那邠邸家，即就座坐及比丘僧。
時，阿那邠邸長者及七子便至世尊所，
頭面禮足在一面坐，時，阿那邠邸長者白世尊言：
「我有此七子，各賜千兩金，使自歸命佛、
歸命法、歸命比丘僧，使受五戒。
今願世尊，與此等說法，使我等七子，於如來所使逮等見。」
時，世尊告阿那邠邸長者言：「如是長者！
如是長者！」時阿那邠邸長者，見佛比丘僧坐定，及七子以甘饌飲食而供養之。
時阿那邠邸長者及七子，甘饌飲食飯佛比丘僧，
見世尊食竟除去鉢，時，阿那邠邸長者便至世尊所，頭面禮足在一面坐。
時彼七子，如來與說微妙法，而世尊知阿那邠邸七子至心聽法，
諸佛世尊常應所說法苦習盡道，時世尊與彼阿那邠邸長者七子，
說如是法，各於坐上諸塵垢盡，無有瑕穢得法眼生。
彼已見法，逮得深法無有狐疑，亦無猶預想得無所畏，
以解了如來深法，自歸命佛、歸命法、歸命眾，而受五戒。
時世尊與阿那邠邸長者及七子，復重說法已，便從座起而去。 ^862c15

是時，阿那邠邸長者及彼七子，聞佛所說，歡喜奉行。
阿那邠邸化七子經
 ^863a15
