
hui:: 
pin:: 大般若波羅蜜多經卷第四百一十八
三藏法師玄奘奉　詔譯
第二分超勝品第二十之二
「復次，善現！若種姓法是實有，非非有者，
則此大乘非尊非勝、非上非妙，不能超勝一切世間天、
人、阿素洛等。善現！
以種姓法非實有，是非有性故，此大乘是尊是勝、
是上是妙，超勝一切世間天、人、阿素洛等。 ^96b17

「善現！若第八法、預流法、一來法、不還法、
阿羅漢法、獨覺法、菩薩法、如來法是實有，
非非有者，則此大乘非尊非勝、非上非妙，
不能超勝一切世間天、人、阿素洛等。
善現！以第八法乃至如來法非實有，是非有性故，
此大乘是尊是勝、是上是妙，超勝一切世間天、
人、阿素洛等。 ^96b21

「復次，善現！若種姓補特伽羅是實有，非非有者，
則此大乘非尊非勝、非上非妙，不能超勝一切世間天、
人、阿素洛等。善現！
以種姓補特伽羅非實有，是非有性故，
此大乘是尊是勝、是上是妙，超勝一切世間天、
人、阿素洛等。 ^96b27

「善現！若第八、預流、一來、不還、阿羅漢、獨覺、
菩薩、如來補特伽羅是實有，非非有者，
則此大乘非尊非勝、非上非妙，不能超勝一切世間天、
人、阿素洛等。善現！
以第八乃至如來補特伽羅非實有，是非有性故，
此大乘是尊是勝、是上是妙，超勝一切世間天、
人、阿素洛等。 ^96c3

「復次，善現！若一切世間天、人、阿素洛等是實有，
非非有者，則此大乘非尊非勝、非上非妙，
不能超勝一切世間天、人、阿素洛等。
善現！以一切世間天、人、阿素洛等非實有，
是非有性故，此大乘是尊是勝、是上是妙，
超勝一切世間天、人、阿素洛等。 ^96c9

「復次，善現！若菩薩摩訶薩從初發心，乃至安坐妙菩提座，
其中所起無量種心是實有，非非有者，
則此大乘非尊非勝、非上非妙，不能超勝一切世間天、
人、阿素洛等。善現！
以菩薩摩訶薩從初發心，乃至安坐妙菩提座，
其中所起無量種心非實有，是非有性故，
此大乘是尊是勝、是上是妙，超勝一切世間天、
人、阿素洛等。 ^96c14

「復次，善現！若菩薩摩訶薩金剛喻智是實有，
非非有者，則此大乘非尊非勝、非上非妙，
不能超勝一切世間天、人、阿素洛等。
善現！以菩薩摩訶薩金剛喻智非實有，
是非有性故，此大乘是尊是勝、是上是妙，
超勝一切世間天、人、阿素洛等。 ^96c22

「復次，善現！若菩薩摩訶薩金剛喻智是實有，
非非有者，則菩薩摩訶薩不應用此金剛喻智達一切法自性皆空，
永斷一切煩惱習氣相續，證得一切智智，
亦不能超勝一切世間天、人、阿素洛等。
善現！以菩薩摩訶薩金剛喻智非實有，
是非有性故，諸菩薩摩訶薩用此金剛喻智達一切法自性皆空，
永斷一切煩惱習氣相續，證得一切智智，
亦能超勝一切世間天、人、阿素洛等。 ^96c28

「復次，善現！若諸如來、應、正等覺三十二大士相、
八十隨好所莊嚴身是實有，非非有者，
則諸如來、應、正等覺威光妙德，不能超勝一切世間天、
人、阿素洛等。善現！
以諸如來、應、正等覺三十二大士相、八十隨好所莊嚴身非實有，
是非有性故，諸如來、應、正等覺威光妙德超勝一切世間天、
人、阿素洛等。 ^97a7

「復次，善現！若諸如來、應、正等覺所放光明是實有，
非非有者，則諸如來、應、正等覺所放光明，
不能普照十方各如殑伽沙界，亦不能超勝一切世間天、
人、阿素洛等。善現！
以諸如來、應、正等覺所放光明非實有，
是非有性故，諸如來、應、正等覺所放光明皆能普照十方各如殑伽沙界，
亦能超勝一切世間天、人、阿素洛等。 ^97a14

「復次，善現！若諸如來、應、正等覺所具六十美妙支音是實有，
非非有者，則諸如來、應、正等覺所具六十美妙支音，
不能遍告十方無量無數世界所化有情，
亦不能超勝一切世間天、人、阿素洛等。
善現！以諸如來、應、正等覺所具六十美妙支音非實有，
是非有性故，諸如來、應、正等覺所具六十美妙支音皆能遍告十方無量無數世界所化有情，
亦能超勝一切世間天、人、阿素洛等。 ^97a21

「復次，善現！若諸如來、應、正等覺所轉法輪是實有，
非非有者，則諸如來、應、正等覺所轉法輪非極清淨，
亦非一切世間沙門、婆羅門等所不能轉，
亦不能超勝一切世間天、人、阿素洛等。
善現！以諸如來、應、正等覺所轉法輪非實有，
是非有性故，諸如來、應、正等覺所轉法輪最極清淨，
一切世間沙門、婆羅門等皆無有能如法轉者，
亦能超勝一切世間天、人、阿素洛等。 ^97a29

「復次，善現！若諸如來、應、正等覺所化有情是實有，
非非有者，則諸如來、應、正等覺所轉法輪，
不能令彼諸有情類於無餘依妙涅槃界而般涅槃，
亦不能超勝一切世間天、人、阿素洛等。
善現！以諸如來、應、正等覺所化有情非實有，
是非有性故，諸如來、應、正等覺所轉法輪，
皆能令彼諸有情類於無餘依妙涅槃界而般涅槃，
亦能超勝一切世間天、人、阿素洛等。 ^97b8

「善現！由如是等種種因緣故，說大乘是尊是勝、
是上是妙，超勝一切世間天、人、阿素洛等。」
pin:: 
##  21 無所有品

### 1
第二分無所有品第二十一之一 ^97b16

「復次，善現！汝說『大乘與虛空等。』
者，如是！如是！如汝所說。
所以者何？ ^97b20

「善現！譬如虛空東西南北四維上下一切方分皆不可得，
大乘亦爾，東西南北四維上下一切方分皆不可得，故說大乘與虛空等。 ^97b21

「善現！又如虛空長短、高下、方圓、邪正一切形色皆不可得，
大乘亦爾，長短、高下、方圓、邪正一切形色皆不可得，故說大乘與虛空等。 ^97b24

「善現！又如虛空青黃赤白紅紫碧綠縹等顯色皆不可得，
大乘亦爾，青黃赤白紅紫碧綠縹等顯色皆不可得，故說大乘與虛空等。 ^97b27

「善現！又如虛空非過去非未來非現在，
大乘亦爾，非過去非未來非現在，故說大乘與虛空等。 ^97c1

「善現！又如虛空非增非減、非進非退，大乘亦爾，
非增非減、非進非退，故說大乘與虛空等。 ^97c3

「善現！又如虛空非染非淨，大乘亦爾，非染非淨，故說大乘與虛空等。 ^97c5

「善現！又如虛空無生、無滅、無住、無異，大乘亦爾，
無生、無滅、無住、無異，故說大乘與虛空等。 ^97c6

「善現！又如虛空非善非非善、非有記非無記，
大乘亦爾，非善非非善、非有記非無記，故說大乘與虛空等。 ^97c8

「善現！又如虛空無見、無聞、無覺、無知，大乘亦爾，
無見、無聞、無覺、無知，故說大乘與虛空等。 ^97c11

「善現！又如虛空非所知、非所達、非遍知、
非永斷、非作證、非修習，大乘亦爾，非所知、
非所達、非遍知、非永斷、非作證、非修習，故說大乘與虛空等。 ^97c13

「善現！又如虛空非果非有果法、非異熟非有異熟法，
大乘亦爾，非果非有果法、非異熟非有異熟法，故說大乘與虛空等。 ^97c16

「善現！又如虛空非有貪法非離貪法、非有瞋法非離瞋法、
非有癡法非離癡法，大乘亦爾，非有貪法非離貪法、
非有瞋法非離瞋法、非有癡法非離癡法，故說大乘與虛空等。 ^97c19

「善現！又如虛空非有初發心可得乃至非有第十發心可得，
大乘亦爾，非有初發心可得乃至非有第十發心可得，故說大乘與虛空等。 ^97c23

「善現！又如虛空非有淨觀地、種姓地、第八地、
具見地、薄地、離欲地、已辦地、獨覺地、菩薩地、
如來地可得，大乘亦爾，非有淨觀地乃至如來地可得，故說大乘與虛空等。 ^97c26

「善現！又如虛空非墮欲界、非墮色界、非墮無色界，
大乘亦爾，非墮欲界、非墮色界、非墮無色界，故說大乘與虛空等。 ^97c29

「善現！又如虛空非有預流向預流果、一來向一來果、
不還向不還果、阿羅漢向阿羅漢果、獨覺向獨覺果、
菩薩如來可得，大乘亦爾，非有預流向乃至如來可得，故說大乘與虛空等。 ^98a3

「善現！又如虛空非有聲聞地、獨覺地、菩薩地、
如來地可得，大乘亦爾，非有聲聞地、獨覺地、
菩薩地、如來地可得，故說大乘與虛空等。 ^98a7

「善現！又如虛空非有色非無色、非有見非無見、
非有對非無對、非相應非不相應，大乘亦爾，
非有色非無色、非有見非無見、非有對非無對、
非相應非不相應，故說大乘與虛空等。 ^98a10

「善現！又如虛空非常非無常、非樂非苦、
非我非無我、非淨非不淨，大乘亦爾，非常非無常、
非樂非苦、非我非無我、非淨非不淨，故說大乘與虛空等。 ^98a14

「善現！又如虛空非空非不空、非有相非無相、
非有願非無願，大乘亦爾，非空非不空、
非有相非無相、非有願非無願，故說大乘與虛空等。 ^98a17

「善現！又如虛空非寂靜非不寂靜、非遠離非不遠離，
大乘亦爾，非寂靜非不寂靜、非遠離非不遠離，故說大乘與虛空等。 ^98a20

「善現！又如虛空非闇非明，大乘亦爾，非闇非明，故說大乘與虛空等。 ^98a23

「善現！又如虛空非可得非不可得，大乘亦爾，
非可得非不可得，故說大乘與虛空等。 ^98a24

「善現！又如虛空非蘊界處非離蘊界處，
大乘亦爾，非蘊界處非離蘊界處，故說大乘與虛空等。 ^98a26

「善現！又如虛空非可說非不可說，大乘亦爾，
非可說非不可說，故說大乘與虛空等。 ^98a28

「善現！由如是等種種因緣，故說大乘與虛空等。 ^98b1

「復次，善現！汝說『猶如虛空普能容受無量無數無邊有情，
大乘亦爾，普能容受無量無數無邊有情。』
者，如是！如是！如汝所說。
所以者何？善現！有情無所有故，當知虛空亦無所有；
虛空無所有故，當知大乘亦無所有。
由此因緣，故說大乘普能容受無量無數無邊有情。
何以故？善現！若有情、若虛空、若大乘，如是一切皆無所有不可得故。 ^98b2

「復次，善現！有情無量無數無邊故，當知虛空亦無量無數無邊；
虛空無量無數無邊故，當知大乘亦無量無數無邊。
由此因緣，故說大乘普能容受無量無數無邊有情。
何以故？善現！若有情無量無數無邊，若虛空無量無數無邊，
若大乘無量無數無邊，如是一切皆無所有不可得故。 ^98b10

「復次，善現！有情無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若有情、若虛空、若大乘、若無量、
若無數、若無邊、若一切法，如是一切皆無所有不可得故。 ^98b16

「復次，善現！我無所有故，當知有情亦無所有。
有情無所有故，當知命者亦無所有。
命者無所有故，當知生者亦無所有。
生者無所有故，當知養者亦無所有。
養者無所有故，當知士夫亦無所有。
士夫無所有故，當知補特伽羅亦無所有。
補特伽羅無所有故，當知意生亦無所有。
意生無所有故，當知儒童亦無所有。
儒童無所有故，當知作者亦無所有。
作者無所有故，當知受者亦無所有。
受者無所有故，當知知者亦無所有。
知者無所有故，當知見者亦無所有。
見者無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若虛空、若大乘、
若無量、若無數、若無邊、若一切法，如是一切皆無所有，不可得故。 ^98b25

「復次，善現！我乃至見者無所有故，當知法界亦無所有。
法界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若法界、若虛空、
若大乘、若無量、若無數、若無邊、若一切法，如是一切皆無所有不可得故。 ^98c15

「復次，善現！我乃至見者無所有故，當知真如、
實際、不思議界、安隱界等展轉亦無所有。
真如、實際、不思議界、安隱界等無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若真如、實際、
不思議界、安隱界等，若虛空、若大乘、若無量、
若無數、若無邊、若一切法，如是一切皆無所有不可得故。 ^98c25

「復次，善現！我乃至見者無所有故，當知色亦無所有。
色無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若色、若虛空、
若大乘、若無量、若無數、若無邊、若一切法，如是一切皆無所有不可得故。 ^99a8

「復次，善現！我乃至見者無所有故，當知受、
想、行、識展轉亦無所有。
受、想、行、識無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若受、想、行、
識，若虛空、若大乘、若無量、若無數、若無邊、
若一切法，如是一切皆無所有不可得故。 ^99a18

「復次，善現！我乃至見者無所有故，當知眼處亦無所有。
眼處無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若眼處、若虛空、
若大乘、若無量、若無數、若無邊、若一切法，如是一切皆無所有不可得故。 ^99a29

「復次，善現！我乃至見者無所有故，當知耳、
鼻、舌、身、意處展轉亦無所有。
耳、鼻、舌、身、意處無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若耳、鼻、舌、
身、意處，若虛空、若大乘、若無量、若無數、
若無邊、若一切法，如是一切皆無所有不可得故。 ^99b10

「復次，善現！我乃至見者無所有故，當知色處亦無所有。
色處無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若色處、若虛空、
若大乘、若無量、若無數、若無邊、若一切法，如是一切皆無所有不可得故。 ^99b20

「復次，善現！我乃至見者無所有故，當知聲、
香、味、觸、法處展轉亦無所有。
聲、香、味、觸、法處無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若聲、香、味、
觸、法處，若虛空、若大乘、若無量、若無數、
若無邊、若一切法，如是一切皆無所有不可得故。 ^99c2

「復次，善現！我乃至見者無所有故，當知眼界亦無所有。
眼界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有；無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若眼界、若虛空、
若大乘、若無量、若無數、若無邊、若一切法，如是一切皆無所有不可得故。 ^99c13

「復次，善現！我乃至見者無所有故，當知耳、
鼻、舌、身、意界展轉亦無所有。
耳、鼻、舌、身、意界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若耳、鼻、舌、
身、意界，若虛空、若大乘、若無量、若無數、
若無邊、若一切法，如是一切皆無所有不可得故。 ^99c24

「復次，善現！我乃至見者無所有故，當知色界亦無所有。
色界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若色界、若虛空、
若大乘、若無量、若無數、若無邊、若一切法，如是一切皆無所有不可得故。 ^100a5

「復次，善現！我乃至見者無所有故，當知聲、
香、味、觸、法界展轉亦無所有。
聲、香、味、觸、法界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若聲、香、味、
觸、法界，若虛空、若大乘、若無量、若無數、
若無邊、若一切法，如是一切皆無所有不可得故。 ^100a15

「復次，善現！我乃至見者無所有故，當知眼識界亦無所有。
眼識界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若眼識界、
若虛空、若大乘、若無量、若無數、若無邊、
若一切法，如是一切皆無所有不可得故。 ^100a26

「復次，善現！我乃至見者無所有故，當知耳、
鼻、舌、身、意識界展轉亦無所有。
耳、鼻、舌、身、意識界無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若耳、鼻、舌、
身、意識界，若虛空、若大乘、若無量、若無數、
若無邊、若一切法，如是一切皆無所有不可得故。 ^100b8

「復次，善現！我乃至見者無所有故，當知眼觸亦無所有。
眼觸無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若眼觸、若虛空、
若大乘、若無量、若無數、若無邊、若一切法，如是一切皆無所有不可得故。 ^100b18

「復次，善現！我乃至見者無所有故，當知耳、
鼻、舌、身、意觸展轉亦無所有。
耳、鼻、舌、身、意觸無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若耳、鼻、舌、
身、意觸，若虛空、若大乘、若無量、若無數、
若無邊、若一切法，如是一切皆無所有不可得故。 ^100b28

「復次，善現！我乃至見者無所有故，當知眼觸為緣所生諸受亦無所有。
眼觸為緣所生諸受無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若眼觸為緣所生諸受、
若虛空、若大乘、若無量、若無數、若無邊、
若一切法，如是一切皆無所有不可得故。 ^100c10

「復次，善現！我乃至見者無所有故，當知耳、
鼻、舌、身、意觸為緣所生諸受展轉亦無所有。
耳、鼻、舌、身、意觸為緣所生諸受無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若耳、鼻、舌、
身、意觸為緣所生諸受，若虛空、若大乘、
若無量、若無數、若無邊、若一切法，如是一切皆無所有不可得故。 ^100c22

「復次，善現！我乃至見者無所有故，當知布施波羅蜜多亦無所有。
布施波羅蜜多無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若布施波羅蜜多、
若虛空、若大乘、若無量、若無數、若無邊、
若一切法，如是一切皆無所有不可得故。 ^101a4

「復次，善現！我乃至見者無所有故，當知淨戒、
安忍、精進、靜慮、般若波羅蜜多展轉亦無所有。
淨戒、安忍、精進、靜慮、般若波羅蜜多無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若淨戒、安忍、
精進、靜慮、般若波羅蜜多，若虛空、若大乘、
若無量、若無數、若無邊、若一切法，如是一切皆無所有不可得故。 ^101a15

「復次，善現！我乃至見者無所有故，當知內空亦無所有。
內空無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若內空、若虛空、
若大乘、若無量、若無數、若無邊、若一切法，如是一切皆無所有不可得故。 ^101a28

「復次，善現！我乃至見者無所有故，當知外空、
內外空、空空、大空、勝義空、有為空、無為空、
畢竟空、無際空、散無散空、本性空、自共相空、
一切法空、不可得空、無性空、自性空、無性自性空展轉亦無所有。
外空乃至無性自性空無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若外空乃至無性自性空，
若虛空、若大乘、若無量、若無數、若無邊、
若一切法，如是一切皆無所有不可得故。 ^101b9

「復次，善現！我乃至見者無所有故，當知四念住亦無所有。
四念住無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若四念住、
若虛空、若大乘、若無量、若無數、若無邊、
若一切法，如是一切皆無所有不可得故。 ^101b22

「復次，善現！我乃至見者無所有故，當知四正斷、
四神足、五根、五力、七等覺支、八聖道支展轉亦無所有。
四正斷乃至八聖道支無所有故，當知虛空亦無所有。
虛空無所有故，當知大乘亦無所有。
大乘無所有故，當知無量亦無所有。
無量無所有故，當知無數亦無所有。
無數無所有故，當知無邊亦無所有。
無邊無所有故，當知一切法亦無所有。
由此因緣，故說大乘普能容受無量無數無邊有情。
何以故？善現！若我乃至見者，若四正斷乃至八聖道支，
若虛空、若大乘、若無量、若無數、若無邊、
若一切法，如是一切皆無所有不可得故。
大般若波羅蜜多經卷第四百一十八
 ^101c4
