
jing:: 說矩里迦〔唐作尊勅〕龍王像法
其形如蛇，作雷電之勢，身金色，繫如意寶，
三昧焰起，四足蹴蹹之形。
背張竪七金剛利針，額生一支玉角，纏繞劍上畫阿字，兼用觀心一一分明。
若作人相者，面目喜怒，遍身甲冑，猶如毘嚕博叉王。
左托腰把索、右臂屈肘向上執劍，頂上置龍王蟠，立金剛山。
別本云：迦里龍王，如天神熙怡之相，頭上畫出七頭龍，
胡跪仰視如來，合捧寶蓮華。
阿字變成此龍使者，此字是重菩提種子，
凡持誦者皆有此心，希求無上菩提故。
劍上觀此字，從此生一切法也，即菩提心也。
行點者成就福智故。
大空者是成菩提也。
涅槃點者是除遣義，諸垢入涅槃也。
重字猶如大龍王有大威德，興雲致雨一切自在故。
阿字亦復如是，如來作事皆從此字出生。 ^38a17

次龍王法身印真言。
左右無名小指掌內相叉，二中指直竪相拄，
以二食指拄中指背上節，以二大指少曲各拄二食指內中節頭來去。
在肘樣如後。真言曰。 ^38b3

「曩莫三漫多勃馱喃唵〔一〕　布祇〔二〕　步醯布伽跛底吽莎訶
〔上音〕〔四〕」 ^38b7

一切龍王法身印。
以右羽頭在左內，以右後四指少曲，母指博頭指少曲之，
左手返曲向右手上亦如是，兩手相向狀如蛇口，以二手四指開令來去。
真言〔如前〕。 ^38b9

次華座印。二手八指似曲不曲皆向上竪，
二小指相去二寸，二無二中各相去二寸，
二頭指去四寸，並竪大指，二指相著。 ^38b13

次牙印。屈右肘向上，屈無名小指在掌，
中指直竪，屈頭指側著中指節，以大指捻頭指側。
若作壇供養時節，作此印誦真言，用前喚入壇中，即得一切皆悉歡喜。
若欲祈雨，當具作壇供養，即得降雨，三五七八九一寸等〔云云〕。
法具在別文。 ^38b16

次根本真言曰： ^38b22

「曩莫三滿多勃馱喃俱迦耶迦囉若銘伽扇儞曳娑嚩
〔二合〕訶」 ^38b23

用前印，若有病患者，當結龍王身印加持。
即執劍，上上運心，觀想婀字變成金色龍，
忿怒光曜之貌，令觀病人，即得除差。
若有蘖#CB00069;訶魅魂之著、
誐#CB00069;行疫病鬼之持，
位在南方，及瘧病種種苦惱事，當作一肘水壇，
四角置瓶，口插生華用綵華；亦得四方置四器，盛滿香水。
諸供具物布列莊嚴，即勸請龍王安住壇上。
壇中方置劍，啟白事由，禮拜供養，誦真言加持百八遍，
執刀加被病人，即得消滅。
即發遣，誦破壇明。 ^38b25

次觀風輪破壇了，不獲令久住，是法祕中祕也，莫專輒傳。
俱哩迦龍者，諸龍之中王。
具出文殊師利法等。
矩里迦龍王像法
 ^38c6
