
fen:: 舍利弗阿毘曇論卷第十八
translator:: 姚秦罽賓三藏曇摩耶舍共曇摩崛多等譯
pin:: 
##  11 煩惱品

### 1
非問分煩惱品第十一之一
有一人出世，如來、無所著、等正覺，斷惡不善法、
生諸善法，斷苦法、得樂法，寂靜諸漏、滅諸漏、
除諸所作業，能得寂靜第一義清涼，究竟盡、
究竟梵行、究竟安樂、究竟苦際得涅槃。
以是因緣故，今當集諸不善法門。 ^646a10

恃生、恃姓、恃色、恃財、恃貴、恃尊勝、恃豪族、
恃無病、恃年壯、恃命、恃功巧、恃多聞、恃辯才、
恃得利養、恃得恭敬、恃尊重、恃備足、恃師範、
恃戒、恃徒眾、恃黨侶、恃長宿、恃力、恃神足、
恃禪、恃無求、恃知足、恃獨處、恃阿蘭若、
恃乞食、恃糞掃衣、恃我能離荒食、恃一受食、
恃塚間、恃露處、恃樹下、恃常端坐、恃隨敷坐、恃但三衣。
諛諂、邪敬、現相求利、依使、歎索、以利求利、
我勝、嗜味、不護戒瞋相變、忿尊教、違尊教、
戾尊教、欺陵、捶打。
斛斗欺、稱欺、財物欺、傷害、繫閉、#CB00798;摸、
侵奪、故作、長語、橫語。
輕謗、迫愶、欺善、隱藏、共畜。
好說官事、世間事、兵諍事、鬪戰事、大臣事、
車乘事、婦女事、華鬘事、酒肉事、婬欲事、
床臥事、衣服事、飲食事、沽酒處事、親里事。
若干語、思惟世間事、說海事。
不知法、不知義、不知時、不知足、不知自身、
不知眾生、不知人、不知勝劣人。
如邪見、邊見、倒見、求覓見、求覓戒、求覓戒道。
身見躁動、自讚、無信、不覺、慳惜、面譽、遮惜、
不信業報、毀施、毀學、自歎、譽怨、虛歎、不自在、
屬他、事他。不怨憎、怨憎。
沈沒、心悲、不厭足、不勤進、不忍辱、非威儀、不受教。
近惡知識、惡親厚、取惡行、惡行、親近怯弱者、
受怯弱法、知怯弱、持怯弱法、不順思惟、親近怯弱道。
心亂、喜諍、寬禁戒、敬邪法、退善法、掉、嚴身、
險、耐恥、狂言、不記、外念、隨憂喜、自高、毀他、
不敬、不自卑、不實敬、難滿、難養、窳惰、懈怠、
中退、後善。欲勤、苦勤、貪、貪勤、纏、惱、悲、苦、
憂念、眾苦、恐怖、弱顏、強顏、疑惑、無親、善障礙、
不相可、善妨、邊實、不親近、近離、卑下、自強、
耐辱、隨貪、自舉、自放、無持、離禪、不悔、含忿、
悋惜、邪教、諍訟、非遜、敬失、災喜、求失、非行、
求禪、無益禪。不知恩、不知己恩、輕毀、瞋恚、
性惡、剛強、斷修學、呵諫反責、呵已亂說橫生瞋恚、
所呵不成、呵不自明。
取身見、身見餓、舉身見幢、憂身見、求身見、
親近身見、身慢見、遊戲、惜身見、我身見。
欲染、共欲染、悲、不親、增樂欲。
悕望、不足重悕望、究竟悕望。
不足、不滿、礙著、灑散、如水津流、沈沒、愛支、
能生苦本、欲得、嗜著、燋渴居宅、堪忍塵瘡愛法。 ^646a15

失念、不正智、不護諸根門、食不知足。
無明、有愛、有見、非有見、欲漏、有漏、欲求、
有求、害戒、害見、戒衰、見衰、衰命、衰儀、衰行、
作惡、不作善。親近在家、親近出家、以二緣生欲染、
以二緣生邪見、瞋恚、伺怨、懷恨、燋熱、嫉妬、
慳惜、幻變、多姦、無慚、無愧、矜高、諍訟、貢高、
放逸、慢、增上慢，二法內和合、外和合、內外合。
悕望、大悕望、惡悕望。
貪、惡貪、非法欲染。 ^646b27

三不善根、三難伏、三闇、三荒、三纏、三動、
內三垢、內三競、內三怨、內三網力、內三害、
內三憎、三毒、三勝、三闇聚、三力、復有三力、
三愛、三不攝、三惡行、身三惡行、意三惡行、
三不淨、三不覺、三不直、三痰陰、三欲、三想、
三覺、三求、三火、三熅、三煖、三炙、三熱、三燋、
三惡、三有、三漏、三不輕、三不軟、三不除。 ^646c6

四流、四扼、四取、四染、口四惡行、四結、四箭、
四識住處、四緣生愛、四愛和合、四惡道行、
四業煩惱、四顛倒、四怖、復有四怖、復有四退轉。 ^646c13

五欲、五蓋、五下分煩惱、五上分煩惱五道、
五心荒、五心纏、五怖、五怨、五無間、五犯戒、
五非法語、五不樂、五相憎、五瞋恨法、五憂根法、
五嫉妬、五緣生、睡眠犯戒、五過患緣犯戒故。
復有五過患，不敬父母、不敬沙門婆羅門、不敬親長。 ^646c16

六依貪喜、六依貪憂、六依貪捨、六染、六樂、
復有六樂、六愛、六恚、六鉤、六不護、六諍根〔六法竟〕。 ^646c22

七共染、七共欲染、七識住處、七慢、七不敬、
七漏、七御弱法、七動、七自恃、七求、七摸、
七作、七生〔七法竟〕。 ^646c24

八世間法、八非聖語、八懈怠事、八難處妨修梵行〔八法竟〕。 ^647a1

九若干法、九愛根法、九眾生居、九犯戒過患〔九法竟〕。 ^647a2

十煩惱使、十煩惱結、十想十覺十邪十惱事、
十不善業道、十法成就墮地獄速如 #CB01037;鉾
〔十法竟〕。十一心妬。
二十種身見、二十法成就墮地獄速如#CB01037;鉾。
二十一心垢。三十法成就墮地獄速如#CB01037;鉾。
三十六愛行。三十法成就墮地獄。
四十法成就墮地獄速如#CB01037;鉾。
六十二見。 ^647a4

何謂恃生？眾生貴生，以生自高、以生為境界。
若心憶念，謂生妙好而以自高，是名恃生。
復次恃生，我生勝彼中生，彼生卑，世間諸生中我生最勝。
眾生重於生、常敬於生，若心憶念諸生妙好而以自高，是名恃生。
恃姓、恃色、恃財貴、恃尊勝、恃豪族、恃無病、
恃年壯、恃命壯、恃功巧、恃多聞、恃辯才、
恃得利養、恃得恭敬、恃尊重、恃備足、恃師範、
恃徒眾、恃黨侶、恃長宿、恃力、恃神足、恃禪、
恃無求、恃知足、恃獨處、恃阿蘭若、恃乞食、
恃糞掃衣、恃我能離荒食、恃一受食、恃塚間、
恃露處、恃樹下、恃常端坐、恃隨敷坐、恃但三衣，亦如上廣說。 ^647a11

何謂諛諂？若依他求利，改變儀式現攝諸根，是名諛諂。 ^647a23

何謂邪敬？若依他求利，飾辭美言，將順他意詐現巧便，
以是行敬，是名邪敬。 ^647a24

何謂現相求利？若依他求利，見有衣食臥具醫藥諸物，
心希欲得現相稱好，是名現相求利。 ^647a26

何謂依使？為人役使，雖復輕賤，以利故隨逐不息，是名依使。 ^647a28

何謂歎索？若依他求利，見有衣服飲食臥具湯藥諸物，
心希欲得，先歎其善，復言我須，是名歎索。 ^647a29

何謂以利求利？心希欲得，若從彼人得利，
以示此人；若從此人得利，以示彼人。
此所得利，向彼歎譽此施主；彼所得利，向此歎譽彼施主。
若如是得利，是名以利求利。 ^647b2

何謂我勝？若以慢自高謂身勝，是名我勝。 ^647b7

何謂嗜味？貪食多求種種味，是名嗜味。
何謂不護戒？若捨出家威儀，是名不護戒。 ^647b8

何謂瞋相變？若起不善心，令諸根變異；
若以十惱一一發起，令諸根變異，是名瞋相變。 ^647b9

何謂忿尊教？尊謂佛佛弟子，若教授便拒違瞋忿，
或多語或嚬蹙現瞋；若教令慎護重禁，
便拒逆瞋忿，或多說或復嚬蹙現瞋，是名忿尊教。 ^647b12

何謂違尊教？尊謂佛、佛弟子，若教授令順護重禁，
違返，是名違尊教。 ^647b15

何謂戾尊教？若世尊所制，莫作是說、莫作是作、
莫作是言、莫作是分別，彼不作是說故說、
不應作是作故作、不應作是言故言、不應作是分別故分別，
是名戾尊教。 ^647b16

何謂欺陵？若於眾生觸惱輕蔑，不欲斷害其命，是名欺陵。 ^647b21

何謂捶打？若輕易手拳捶打，是名捶打。 ^647b22

何謂斗欺？若不等心受出多少，是名斗欺。 ^647b23

何謂稱欺？若不等心受出輕重，是名稱欺。 ^647b24

何謂財物欺？若好物中雜惡物、若分種種物、
若以繩界定移本處，是名財物欺。 ^647b25

何謂傷？若侵破他人身，是名傷。
何謂侵害？若輕蔑眾生，瞋恚希害，欲斷其命，是名侵害。 ^647b27

何謂繫閉？若眾生為生死纏縛常處幽闇，是名繫閉。 ^647b29

何謂#CB00798;摸？
若起不善心，以手求覓，是名#CB00798;摸。 ^647c1

何謂侵奪？若起不善心，於他財物侵欺劫奪，是名侵奪。 ^647c2

何謂故作？若心起不寂靜行，心知而造，是名故作。 ^647c3

何謂長語？若橫言輕謗，是名長語。 ^647c4

何謂橫言？若無義語，是名橫言。 ^647c5

何謂輕謗？若無實誑他，是名輕謗。
何謂迫愶？若國王、國王臣吏，若蹴蹋、困苦取他財物，是名迫愶。 ^647c6

何謂詐善？若欲欺誑、若取財物而現親附，是名詐善。 ^647c8

何謂隱藏？若人共物未分，私取好者覆匿，是名隱藏。 ^647c9

何謂共畜？若人已行籌分物，以物不善強擇取好者，是名共畜。 ^647c10

何謂好說官事？常以官法言首、或言籌算、
或言長短，染樂其事，是名好說官事。
世間事、兵甲事、鬪戰事、車乘事、婦女事、
華鬘事、酒肉事、婬欲事、床臥事、衣服事、
飲食事、沽酒事、親里事，亦復如是，若染樂其事。 ^647c12

何謂若干語？除上樂說事，若餘事，眾生異、
物異、境界異、自然異，是名若干語。 ^647c16

何謂思惟世間事？
若憶念為首，思惟世間成壞，是名思惟世間事。 ^647c18

何謂說海事？若以海為言首，或說諸寶、
或說真偽，染樂其事，是名說海事。 ^647c20

何謂不知法？若於善、不善、無記法，不知自相、
不觀相、不分別相，是名不知法。 ^647c22

何謂不知義？若於諸法今世後世義，不知自相、
不觀相、不分別相，是名不知義。 ^647c23

何謂時不知？若不知時節應入聚落、應出聚落，
應誦讀、應受學、應思惟，於此時不知自相、
不觀相、不分別相，是名不知時。 ^647c25

何謂不知足食？不知足、言不知足，不知自相、
不觀相、不分別相，是名不知足。 ^647c28

何謂不知自身？不知我應有如是信、如是戒、
如是學問、如是施、如是慧、如是應答，若於此法不知自相、
不觀相、不分別相，是名不知自身。 ^648a1

何謂不知眾生？剎利眾、婆羅門眾、居士沙門眾，
應如是往反、應如是坐起、應如是言默，
若於眾中不知自相、不觀相、不知分別相，是名不知眾。 ^648a4

何謂不知人？若持戒毀戒人、若可觀人，
若於此人不知自相、不觀相、不分別相，是名不知人。 ^648a7

何謂不知勝劣人？
若尊卑人，不知自相、不觀相、不分別相，是名不知勝劣人。 ^648a9

何謂邪見？或有人起如是見：無施、無與、
無祠、無善惡業報、無今世後世、無父母無天、
無化生眾生、無世間沙門婆羅門正趣正至、
若今世後世自知證分別說，是名邪見。 ^648a12

何謂邊見？若見一切有、見一切無、見一切一、
見一切異、若見一切種種，是名邊見。 ^648a15

何謂倒見？若見正覺謂非正覺、若非正覺謂是正覺，
若見善法謂非善法、若見不善法謂是善法，
若見正趣沙門婆羅門謂非正趣、若非正趣沙門婆羅門謂是正趣。
若有作是見：我樂世樂，後生當樂，恒常、
不斷、不變易法、常當定住，是名倒見。 ^648a17

何謂求覓見？若於諸見中選擇選擇己，是名求覓見。 ^648a22

何謂求覓戒？若以戒為淨，若貪求#CB00798;摸，
是名求覓戒。 ^648a24

何謂求覓道？若以道為淨，貪求#CB00798;摸，是名求覓道。 ^648a25

何謂求覓戒道？若俱以為淨，若貪求#CB00798;摸，
是名求覓戒道。 ^648a26

何謂身見？若我見。
何謂我見？或有人謂色是我、色中有我、
色是我有、我是色有，見受想行識亦如是，是名身見。 ^648a27

何謂躁？若動止輕速疾，是名躁。
何謂自稱？若歎美過能，是名自稱。 ^648b2

何謂無信？若不信、不入信、不勝信、不真信，
若心不信，是名無信。 ^648b3

何謂不覺？若無慧，是名不覺。 ^648b4

何謂慳惜？若貪不捨，是名慳惜。
復次慳惜，憎他施與利養所須，是名慳惜。 ^648b5

何謂面譽？不求他財利，隨順他意對稱其善，是名面譽。 ^648b7

何謂遮惜？若慳悋財物，令人防護門戶，
恐沙門婆羅門得入乞求，是名遮惜。 ^648b8

何謂不信業？若於善、不善、無記業中，不解、
重不解、究竟不解，是名不信業。 ^648b11

何謂不信業報？善、不善業有報，若於此報不解、
重不解、究竟不解，是名不信業報。 ^648b12

何謂毀施？若非法行施者，是名毀施。 ^648b14

何謂毀學？若非學者，是名毀學。 ^648b15

何謂自勝？若自高我有信、戒、施、聞、智慧、
辯才，是名自勝。 ^648b16

何謂譽怨？若人有怨家，欲現其惡反稱其善，
有信、戒、施、聞、慧、辯才，是名譽怨。 ^648b17

何謂虛歎？心有邪悔，若無信戒施聞慧辯才歎說言有，是名虛歎。 ^648b19

何謂不自在？若煩惱心起，所作眾善不得隨意，是名不自在。 ^648b21

何謂屬他？若業不淨，若欲現親、或作奴僕侍從，是名屬他。 ^648b22

何謂事他？若與貴勝遨遊戲笑，恃為形勢，是名事他。 ^648b23

何謂不怨憎？若愛喜，是名不怨憎。 ^648b24

何謂怨憎？若瞋忿，是名怨憎。 ^648b25

何謂沈沒？若善法廢退，是名沈沒。 ^648b26

何謂心悲？若心不善悲，是名心悲。
何謂無厭？若於生活具多欲不止，是名無厭。 ^648b27

何謂不勤進？若於善法意不專樂，是名不勤進。 ^648b28

何謂不忍辱？若於善法不能堪忍受，是名不忍辱。
復次不忍辱，或有不耐飢渴、寒熱風雨、
蚊虻蟆子、不適意語、若身心苦痛酸楚、
終時刀風解形，不能堪忍受，是名不忍辱。 ^648b29

何謂非威儀？若毀佛結戒，是名非威儀。 ^648c4

何謂不受教？若如法教授，心不敬順，是名不受教。 ^648c5

何謂近惡知識？若殺生、盜竊、邪婬、妄語、
飲酒放逸處，若近此人作知識、重知識、
究竟知識相敬念，是名近惡知識。 ^648c7

何謂惡親厚？若殺生、盜竊、邪婬、妄語、飲酒放逸處，
若共此人親厚、重親厚、究竟親厚相敬不離，是名惡親厚。 ^648c9

何謂取惡行？依殺生者學殺生，心向彼、
尊上彼、傾向彼，以彼為解。
依盜竊者學盜竊、依邪婬者學邪婬、依妄語者學妄語、
依飲酒放逸處者學飲酒放逸處，心向彼、
尊上彼、傾向彼，以彼為解，是名取惡行。
何謂惡行？若不善境界行，是名惡行。 ^648c12

何謂親近怯弱者？
若不信者、無慚無愧者、不學問者、懈怠者、
失念者、無慧者，若親近此人恭敬承事，是名親近怯弱。 ^648c18

何謂受怯弱法？若怯弱者所說法恭敬受行，是名受怯弱法。 ^648c20

何謂知怯弱？若怯弱者所說法、惡法，善聽受心能分別，是名知怯弱法。 ^648c21

何謂持怯弱法？若怯弱者所說法，若持此法正持住不忘相續念不失，
是名持怯弱法。 ^648c23

何謂不順思惟？若不順善思惟，是名不順思惟。 ^648c26

何謂親近怯道？謂邪見乃至邪定，若親近多修學，是名親近於怯道。 ^648c27

何謂劣心？若心懈怠，是名劣心。 ^648c28

何謂亂心？若心散在五欲色聲香味觸，是名亂心。 ^648c29

何謂喜諍？若諍訟、若繫閉、常相違返，是名喜諍。 ^649a1

何謂寬禁戒？若缺、若荒、若垢、離禁戒，是名寬禁戒。 ^649a2

何謂敬邪法？若惡不善法，以此為尊能得定，是名敬邪法。 ^649a3

何謂退善法？若出世間法，於此法廢退，是名退善法。 ^649a4

何謂掉？若掉動心亂，不寂靜、不正寂靜，是名掉。 ^649a6

何謂嚴身？若自捫飾，是名嚴身。 ^649a7

何謂險？若身口意業起動不順，是名險。 ^649a8

何謂耐恥？若在眾，不問妄說，是名耐恥。
何謂狂言？若縱語不攝，是名狂言。 ^649a9

何謂不記？若失念善，是名心不記。 ^649a10

何謂外念？若念在五欲色聲香味觸，是名外念。
復次外念，若念外道、若敬念外道，心在彼法，是名外念。 ^649a11

何謂隨憂喜？若俗間有種種喜樂、種種憂苦，
心有希求隨順和同，是名隨憂喜。 ^649a13

何謂自高？若歎身相是多能，是名自高。 ^649a15

何謂毀他？若說他長短，是名毀他。 ^649a16

何謂不敬？若輕慢尊長無有敬畏，是名不敬。 ^649a17

何謂不自卑？若不下人，是名不自卑。 ^649a18

何謂不實敬？若於淨行者種種稱美虛偽不真，是名不實敬。 ^649a19

何謂難滿？若飲食無厭，是名難滿。 ^649a20

何謂難養？求美味，是名難養。
何謂窳惰？若懈怠，是名窳惰。 ^649a21

何謂懈怠？若窳惰，是名懈怠。 ^649a22

何謂中止？若求上利則易緣，懈怠故便息，是名中止。 ^649a23

何謂後善？若於善法中失滅沒，是名後善。 ^649a24

何謂欲勤？若樂著於欲，是名欲勤。 ^649a25

何謂勤苦？若種種苦身，但非聖法，無儀、
無益、無義，是名勤苦。 ^649a26

何謂貪？若愛廣大極於彼岸，是名貪。 ^649a27

何謂貪纏？若愛廣大極於彼岸，是名貪纏。 ^649a28

何謂惱？若眾生若干苦所逼，若惱、重惱、
究竟惱，內燋熱、內心#CB00574;瞢，是名惱。 ^649a29

何謂悲心？若眾生為苦惱所逼、惱箭入心，
若哭泣口說追憶不捨，是名悲心。 ^649b2

何謂苦？若身不忍受眼觸苦受、耳鼻舌身觸苦受，是名苦。 ^649b4

何謂憂？若心不忍受苦，是名憂。 ^649b5

何謂眾苦？若為種種苦所逼，心無停息，是名眾苦。 ^649b6

何謂恐怖？若心驚動，是名恐怖。
何謂弱顏？若作善法耽闇喜著，是名弱顏。 ^649b7

何謂強顏？如小兒言無忌難，是名強顏。 ^649b8

何謂疑惑？二心猶豫不能斷結，是名疑惑。 ^649b9

何謂無親？若遠離善法，是名無親。 ^649b10

何謂善障礙？若背善法，是名障礙。 ^649b11

何謂不相可？若喜鬪諍繫纏共相言訟，是名不相可。 ^649b12

何謂善妨？若作善法，因生自高，是名善妨。 ^649b13

何謂邊實？若邊見者執所見為堅實，是名邊實。 ^649b14

何謂不親近？若不親近佛、佛弟子，不供養恭敬禮拜，是名不親近。 ^649b15

何謂近離？若曾親近佛、佛弟子，供養恭敬禮拜，
後便廢退不復親近供養恭敬禮拜，是名近離。 ^649b17

何謂卑下？身口意業作欺詭不實卑劣法，是名卑下。 ^649b19

何謂自強？若起不善心現身口意，是名自強。 ^649b20

何謂耐辱？若貪著世俗法，希求往來不息，是名耐辱。 ^649b21

何謂隨貪？若貪逐利養不息，失善人相，是名隨貪。 ^649b22

何謂自舉？若身口意業共掉，是名自舉。 ^649b23

何謂自放？若心涌散不攝，是名自放。 ^649b24

何謂無持？若手足煩惱無有定操，縱橫畫地，是名無持。
復次無持，若好行來，是名無持。 ^649b25

何謂離禪？若不親近寂靜處，是名離禪。 ^649b27

何謂不悔？若起不善心，歡喜踊躍無有變失，是名不悔。 ^649b28

何謂含忿？若有不可常使不息因增煩惱，是名含忿。 ^649b29

何謂悋惜？若於財法護念不捨，是名心悋惜。 ^649c2

何謂邪教？若說邪法，是名邪教。
若邪見者集聲音句言語口教，是名邪教。 ^649c3

何謂諍訟？求他長短不生和順，是名諍訟。 ^649c4

何謂非遜？若所作業心高無有敬順，是名非遜。 ^649c5

何謂敬失？若敬自下非法，是名敬失。 ^649c6

何謂災喜？若見他衰失，反生喜快，是名災喜。 ^649c7

何謂求失？若有怨嫌常伺缺漏，是名求失。 ^649c8

何謂非行？若比丘犯失威儀作非威儀行，是名非行。 ^649c9

何謂求禪？若人聚集處，心求名利，便現坐禪相，是名求禪。 ^649c10

何謂無益禪？若人坐禪無儀，是名無益禪。 ^649c12

何謂不知恩？若從他得財施、法施，不知分別正分別、
不緣分別，是名不知恩。 ^649c13

何謂不知己恩？若曾從他得財物施、法施，
不受恩，是名不知己恩。 ^649c14

何謂輕毀？若說他過失心不忌難，是名輕毀。 ^649c16

何謂瞋恚？若忿怒不護他意，是名瞋恚。 ^649c17

何謂性惡？若身口意卒暴，是名性惡。 ^649c18

何謂 #CB02223;#CB00468;？
若無有忍辱行，是名#CB02223;#CB00468;。 ^649c19

何謂斷修學？若遮他作善，是名斷修學。
何謂呵諫反生譏責？
若人作惡，善諫不受，是名呵諫反生譏責。
何謂呵諫亂語生恚、何謂呵諫不成、何謂呵諫不明，皆如上說。 ^649c20

何謂取身見？緣身見故取身見，身見惡故取身見。
如險難道有草木叢林覆上，趣彼道者不知高下深淺。
如是取身見者，不識是非好惡，是名取身見。
何謂身見餓？緣身見故身見餓。
身見惡故身見餓，令眾生處諸苦難。
如是中渴餓禽獸惡虫餓、人非人餓。
如是趣彼道者，受無量種種苦。
如是取身見，受諸苦痛不至彼岸，是名身見餓。
何謂立身見幢？若樂起身見，是名立身見幢。 ^649c24

何謂憂身見？若緣身見故生憂惱，重生、
究竟生憂惱，是名憂身見。 ^650a3

何謂求身見？若緣身見故，邪求色受想行識，是名求身見。 ^650a5

何謂親近身見？若緣身見故，親近色受想行識，是名親近身見。 ^650a6

何謂身慢見？若緣身見故，身慢嚴飾己身，是名身慢見。 ^650a7

何謂遊戲身見？若緣身見、若緣身見故，
取愛色受想行識，是名惜身見。
若緣身見故，取我受想行識，是名我身見。 ^650a9

何謂欲染？若欲界欲、色無色界欲，是名欲染。
共欲染、悲、不親、增樂欲，亦如是。 ^650a12

何謂悕望？若愛初觸，是名悕望。 ^650a13

何謂重悕望？愛若廣大未極彼岸，是名重悕望。 ^650a14

何謂究竟悕望？愛若廣大以極彼岸，是名究竟悕望。 ^650a15

何謂難足？若欲界不足、色無色界不足，是名難足。
難滿、著、灑津、流沒、枝網生、本希嗜、燋渴宅、
忍塵瘡受，亦如上說〔一法竟〕。 ^650a16

何謂失念？若捨善念，是名失念。
何謂不正知？或有比丘，不以正知去來屈伸迴轉、
服僧伽梨、執衣持鉢、飲食便利、解息睡眠、
行住坐臥，眠時覺時默時不自護行，是名不正知。 ^650a20

何謂不護根門？若見色取，是名不護根門。 ^650a23

何謂食不知足？若不量食，是名食不知足。 ^650a24

何謂無明？若癡不善根，是名無明。
何謂有愛？若色無色界愛，是名有愛。 ^650a26

何謂有見？若常見，是名有見。
何謂非有見？若斷見，是名非有見。 ^650a27

何謂欲漏？若貪著欲界法，是名欲漏。
何謂有漏？若貪著色無色界法，是名有漏。 ^650a29

何謂欲求？若欲界未度、欲界未知、欲界未斷，
欲界陰界入色聲香味觸法，若求覓聚集，是名欲求。
何謂有求？若色界無色界未度、色無色界未知、
色無色界未斷，色無色界陰界入禪解脫定入定，
若求覓聚集，是名有求。 ^650b1

何謂不持戒？若破戒、若不持戒，是名不持戒。 ^650b6

何謂害見？若六十二見及邪見，是名害見。 ^650b7

何謂戒衰？若毀戒不護持，是名戒衰。 ^650b8

何謂見衰？若六十二見及邪見，是名見衰。 ^650b9

何謂衰命？若邪命，是名衰命。 ^650b10

何謂衰儀？若非威儀行，是名衰儀。
何謂衰行？若比丘非自境界行，是名衰行。 ^650b11

何謂作惡？不善法成就，是名作惡。 ^650b12

何謂不作善？出世間善法，若不作不成就，是名不作善。 ^650b13

何謂親近在家？若順世間、違於正行，是名親近在家。
何謂親近出家？若不順在家法、違於世行，是名親近出家。 ^650b14

何謂二緣欲染？若緣淨色、緣不順思惟生欲染，是名二緣欲染。 ^650b17

何謂二緣瞋恚？緣怨憎、緣不順思惟，是名二緣生瞋恚，熏如烟荒。 ^650b18

何謂二緣生邪見？
緣他邪說、緣不順思惟生邪見，是名二緣生邪見。 ^650b20

何謂瞋恚？若忿怒、重忿怒，是名瞋恚。
何謂伺怨？若欲報仇，纏、究竟纏，心行癡業，
究竟忿怒若瞋恚，是名伺怨。 ^650b22

何謂懷恨？若心垢穢煩惱所污，是名懷恨。 ^650b24

何謂燋熱？若不適意而生憂惱，是名燋熱。 ^650b25

何謂嫉妬？若他得利養尊重恭敬禮拜，
而生嫉妬、重嫉妬、究竟嫉妬，是名嫉妬。 ^650b26

何謂慳惜？若財施、法施貪悋，不捨、聚集、
樂著，是名慳惜。 ^650b28

何謂幻變？若於尊勝及餘人前，為名聞虛譽故，
自覆過失、詭譎他人。 ^650b29

何謂姦欺？若心邪曲不正，是名姦欺。 ^650c2

何謂無慚？若自作惡內心不悔，是名無慚。
復次無慚，若人無慚，於可恥法不恥、於惡不善法不恥，是名無慚。 ^650c3

何謂無愧？若自作惡，不羞他人，是名無愧。
復次無愧，若人不愧，於可羞法不羞、於惡不善法不羞，是名無愧。 ^650c5

何謂矜高？慢他自譽，是名矜高。
何謂諍訟？若起身口意不善，掉動麁言忿惱，是名諍訟。 ^650c8

何謂貢高？若起不善心，嚴飾己身、稱歎己善，
意不開解，是名貢高。 ^650c9

何謂放逸？若不攝亂念，是名放逸。 ^650c11

何謂慢？若言我勝，是名慢。
何謂增上慢？言我與勝等、是名增上慢〔二法竟〕。
舍利弗阿毘曇論卷第十八
 ^650c12
