
xu:: 
# 重刻藥師七佛供養儀軌經序
重刻藥師七佛供養儀軌經序
昔我佛在廣嚴城，以梵音聲說藥師七佛本願功德經。
傅至唐特，西藏王頌藏剛布譯為番文，以便彼國誦習。
迨至國朝，王輩達賴喇嘛製供養儀軌經，
體制尊嚴，儀文周密，後人如法修持，內具誠懇、
外修節目，能令解脫世間眾苦，速證無上菩提，益莫大焉。
顧西番文字華人多以未諳，後見顯親王傅儀賓公工布查布所譯漢本，
文字允當與經旨相符，惜其原板無存，
其中亦無布壇法儀，與供養佛相方位二事，
謹錄珍襲不敢自祕，久欲公之大眾，因力未逮以致稽遲。
今逢大檀越宗室祐容齋少宰，見刻此經，
指示添繪壇儀各方位佛相，與三十五佛之相，
及救度佛母二十一相，並以寫梵天文字數#CB03615;，
尤為莊重。復有檀越理藩院正郎定君，
聞此刻經，欣然共濟，既得二大檀越偶善捐資，
贊成斯舉，〔什〕遂將譯成漢文，諸品經數卷，
凡諸佛號，悉書二體字，同付剞劂，裝成卷帙，
期傳不朽，奉諸蘭若，分諸信士，凡我同志共步善因。
是役也不輕，予之夙願克完，而諸善友之財施即法施也，
不可不為誌之，因為之序云。 ^62c15

　　旹 ^63a7

大清道光歲次甲申嘉平月吉日淨住寺 ^63a8

　　住持　　特授 ^63a9

盛京實勝寺掌印喇嘛阿旺查什書 ^63a10

 [fg_../figures/T/T19p0063_01.gif] ^63a11

 [fg_../figures/T/T19p0063_02.gif] ^63a16

 [fg_../figures/T/T19p0063_03.gif] ^63a25

 [fg_../figures/T/T19p0063_04.gif] ^63b6

 [fg_../figures/T/T19p0063_05.gif] ^63b16

 [fg_../figures/T/T19p0063_06.gif] ^63b25

 [fg_../figures/T/T19p0063_07.gif] ^63c6

 [fg_../figures/T/T19p0063_08.gif] ^63c16

 [fg_../figures/T/T19p0064_01.gif] ^63c25

 [fg_../figures/T/T19p0064_02.gif] ^64a6

 [fg_../figures/T/T19p0064_03.gif] ^64a16

 [fg_../figures/T/T19p0064_04.gif] ^64a25

 [fg_../figures/T/T19p0064_05.gif] ^64b6

 [fg_../figures/T/T19p0064_06.gif] ^64b16

 [fg_../figures/T/T19p0064_07.gif] ^64b25

 [fg_../figures/T/T19p0064_08.gif]
other:: 修藥師儀軌布壇法
translator:: 北京淨住寺住持阿旺扎什補譯 ^64c6

修習藥師七佛儀軌者有三：前行、正宗、末賽。
前行者，如《七佛本願廣大功德總持儀軌經》
攝念誦法云：敬禮七如來，欲修儀軌者，
當沐浴身，著新淨衣，食潔淨食，染污煩惱等心悉皆屏除，
於三寶功德本經利益深生恭敬信解，觀修四無量心。
行者若是在家，受持齋戒，白月八日起。
於如意處，掃除潔淨，廣設幢幡，以為嚴飾。
內建大香曼查拉，或以顏料細麫，或以花米布之，
其上安置佛相，或鑄畫塑皆可，如有舍利者更佳，
及世出世間一切眷屬之座位，皆如法設。
諸供養者，亦皆盡力安置。
七佛相前，各燃七燈，懸七首五色旛，復陳香花末香食藥及七珍八吉祥寶瓶等物俱備。 ^64c23

如是布設供養已，大眾坐安穩座，各入空性禪定，
量力諷誦《七佛本願功德經》，及《般若》等廣大深密一切經典，
然後盡力誦此總持儀軌，至少以七日為度，
或二十一日、三十五日，至四十九日更妙，此他本儀軌中說也。
予今宗其意，而造是儀軌者，其法有二：
一布壇法、二修習法。
布壇法者，於殊勝如意之處，上下四維潔淨莊嚴，
中設一几，若無几者，立一淨台，上以香藥塗之亦可，
其上繪無比宮殿，四方四門，除去牌坊，
其殿儀式準繩，雖不按密部彈線法，而殿中八大乘之座位起，
以至門曲，須不失度為要。
其分色法，無比宮殿內，中立四方台，三層階級，
上層白色；中下二層，東方青色，南方黃色，
西方紅色，北方綠色，上台上面安八瓣蓮華，
中台上面安十六瓣蓮華，下台上面安二十四瓣蓮華。
上台中心及方隅蓮華瓣上各安獅子寶座，
中台各安月輪寶座，下台自東門起右繞十護方神及日月天皆安山座，
左繞十二藥叉大將皆安錦緞座，四門中四王天皆安蓮花月輪座。
以上座位，或用顏料布之。
其外地面，寶沙布之，以烏#CB03610;拉花等而為嚴飾，
如極樂勝境之最妙莊嚴。
外有垣牆，似鐵山圍繞，牆上升斗擎之寶簷，
非同密儀牆上把簷，亦如廣大園中梵地宮殿，其總義應知。 ^65a7

凡製儀軌雖多，今遵佛子無著賢德師所著之式，
上台中央獅子寶座上，安几如曼資形，
其上鋪經幅，幅上住八百頌經夾；東方安釋迦牟尼佛，
黃色，右手鎮地印，左手正定印；南方威音王如來，
黃色，右手施願印，左手正定印；西方無憂最勝如來，
淺紅色，二手等持印；北方善名稱吉祥王如來，
黃色，右手施無畏印，左手正定印；東北隅藥師琉璃光王如來，
藍色，右手施願印，持阿嚕喇菓〔即訶子也〕，
左手正定印，上安鉢盂；東南隅金色無垢如來，
黃色，二手說法印；西南隅法海雷音如來，
淺紅色，二手說法印；西北隅法海勝慧遊戲神通如來，
紅色，右手施願印，左手正定印。
以上八如來相，俱披金紅法衣，相好莊嚴結金剛跏趺坐。 ^65b3

中台蓮華瓣上，東方正座，安文殊菩薩相，
金紅色，左手持經，右手執劍；其右邊救脫菩薩，
白色，二手金剛拳印，按于兩#CB03437;，
微慢相而坐；東北隅日光遍照菩薩，金紅色，
右手執烏 #CB03610;拉花，
花上安梵夾，上嚴日輪相，左手金剛拳印，按于#CB03437;上。
文殊之左金剛手菩薩，綠色，右手執杵當胸，
左手持寶鬘；東南隅月光遍照菩薩，白色，
右手執烏#CB03610;拉花，
花上安梵夾，上嚴月牙相，左手金剛拳印，按于#CB03437;上。
此外十一大持菩薩，依本經序所載者，
南方正坐安觀世音菩薩相，白色，手執蓮華，
其左大慧菩薩，黃色，手執蓮華，上嚴一目；
其右慈氏菩薩，黃色，手執龍華樹，上嚴軍遲
〔即澡瓶也〕；西南隅辯積菩薩，白色，手執劍；
西方正坐不空超越菩薩，白色，手執劍；
其左妙端菩薩，白色，手執蓮華樹，上嚴梵夾其上嚴寶珠；
其右破冥慧菩薩，白色，手執杖；西北隅善思維菩薩，
白色，手持寶瓶；北方正座須彌積菩薩，
白色，手執蓮華樹，上嚴月牙相；其左微妙音菩薩，
淺藍色，手執烏#CB03610;拉花，
上嚴杵及焰寶珠；其右持妙高峯王菩薩，
黃色，手執寶穗。此十一尊菩薩相，右手各結自印當胸，
左手金剛拳印扶 #CB03437;，
眾寶莊嚴，身著各色天衣，具柔善相，菩薩跏趺而坐。 ^65b18

下台蓮華瓣座上，自東門內，左列極畏藥叉大將，
黃色，持杵；其右金剛藥叉大將，青色，持劍；
次執嚴藥叉大將，黃色，持捧；東北隅執星藥叉大將，
淺藍色，持捧；北方執風藥叉大將，紅色，
持三股叉；居處藥叉大將，烟色，持劍；執力藥叉大將，
紅色，持捧；執飲藥叉大將，黃色，持捧；西北隅執言藥叉大將，
黃色，持斧；西方執想藥叉大將，黃色，持索；
執動藥叉大將，藍色，持捧；圓作藥叉大將，
紅色，持輪。以上藥叉大將，右手各結自印當胸，
左手皆持寶鼠，口吐寶珠，眾寶莊嚴，身著天衣，
腹大體胖，形相可畏，皆猶帝王遊戲而坐。 ^65c13

東門內右列車坐上，日光天子，紅色，二手擎日輪；
其左鵝座上，月光天子，白色，手持月輪；
次鵝座上梵天，四面黃色，右手持輪，左手持寶瓶；
東南隅象座上，帝釋天，白色，持杵；南方山羊座上火天，
紅色，手持火爐；水牛座上閻摩天，藍色，
持捧；起屍座上囉叉天，青色，持劍；水獸座上水天，
白色；二手持蛇索；西南隅鹿座上風天，
淺藍色，持風旛；西方馬座上藥叉天，黃色，
持捧；牛座上自在天，白色，持叉；猪座上地天母，
黃色，二手持瓶。彼等諸天，頭戴寶冠身著天衣。 ^65c25

東門中持國天王，白色，二手持琵琶；南門中增長天王，
藍色，持劍；西門中廣目天王，紅色，持蛇索；
北門中多聞天王，黃色，持寶鼠。
以上四天王，頭戴寶冠，身著天衣，兩足並立。
如是等相，不論香藥木泥畫塑皆可，金銀造之尤妙，
惟須宗儀軌布列為要，皆面向中央。 ^66a7

按古本，原無繪畫之說，期為方便之用，
若無畫相，以曼查拉照前儀軌用花米布之亦可。
雖如是說于彼非作佛想，其處亦不可亂為，
要須冀諦實攝授，自成廣大座，上請諸佛降臨，非入前所布也。
必依經言造相七軀之力，實為真要，七佛並其眷屬，
亦乘此力而現，自請眾賓之智慧至旋逝者，
亦不應疑，皆由諸賢智者之能量所作而然。 ^66a13

安置畢，然後陳設供養。
其供養中，每一佛前，各燃七燈，各懸七首彩旛，
此為要供，因救脫菩薩願文所載也。
又以各品香藥所製功德水、塗香、或鮮花、
或造花、栴檀香、阿嘠嚕香、都嚕嘠香等燒香，
乃至諸品香麵所作香供，以各品美味為食供，
諸藥為藥供，幢旛、衣服、七珍、八寶、八吉祥等，
供物豐足，每作七分尤善。
藥叉大將、護方土地等諸神前，無供亦可。
今按本經儀軌，應獻食供，每類一分，然後將香藥水盈滿總持寶瓶，
以絹帛繫項，瓶口插以菓枝而為莊嚴惟。
施主須虔懇恭敬在會之比丘大眾，誦八百頌及
《般若》等深密修多羅以為助法。 ^66a20

此儀軌雖隨時皆可修，若擇七吉日修之，功德勝常日百千萬倍。
何者為七？一佛處胎日，係己未仲夏十五日。
二佛降生日，係庚申四月七日。
三佛出家日，係戊子暮春八日。
四佛成道日，係甲午四月十五日。
五佛於鹿苑轉四諦法輪日，係成道本年季夏六月四日。
六佛從忉利天下還日，係庚子仲秋二十二日。
七佛般涅槃日，係庚辰四月十五日。
此等吉日，記定無差。
若以薩佳瓦法師所說，降生日期係丁卯歲暮春八日；
若依普解子大師所說，降生於甲午歲；
若依喀切班禪及輟普羅匝斡二師說，下還日係婁月二十二日。
彼等明賢所說之義，深密難量，不能盡述。 ^66b4

我所說者，于常行者同，又見《雜阿含經》
及《涅槃》等經所說佛現神變日〔二月二日〕、
得證菩提日、初轉法輪日，及下還日。
此四大吉日，凡作善事者，勝常日千百億倍，功德無量矣。
修藥師儀軌布壇法竟
 ^66b17
