聖六字增壽大明陀羅尼經
translator:: 西天譯經三藏朝散大夫試鴻臚卿傳法大師臣施護奉　詔譯
jing:: 
如是我聞：
一時佛在舍衛國祇樹給孤獨園。
爾時尊者阿難有大疾病，佛自知已，即詣彼所，
敷座而坐，告阿難曰：「汝今諦聽。
我有六字大明陀羅尼，能消災患、增益壽命。
汝若受持，非但自身，復令四眾，苾芻、苾芻尼、
優婆塞、優婆夷，長夜安隱，遠離眾苦。 ^46b19

「復次阿難！此六字大明陀羅尼，七十七俱胝佛并六大威德師同所宣說。
六大師者：一如來應正等覺、二帝釋天主、
三多聞天王、四持國天王、五增長天王、六廣目天王。
如是聖賢異口同音說陀羅尼曰： ^46b25

「難底黎難底黎難覩哩〔去〕都摩哩半拏哩俱#CB01836;致
〔引〕摩度摩帝〔引〕娑嚩〔二合引〕賀〔引〕」 ^46c1

佛告阿難：「此六字大明章句，有大威力。
若復有人王法難中驚怖、大水難中驚怖、
大火難中驚怖、賊劫難中驚怖、冤家難中驚怖、
眾惡難中驚怖、鬪戰難中驚怖、惡曜難中驚怖，
如是諸難害身之時，一心稱念大明章句，擁護某甲令得解脫。
作是語已，是諸眾難速得消除。 ^46c3

「復次阿難！若諸有情患諸疼痛，頭痛項痛、
眼耳鼻痛、牙齒舌痛、脣口頰痛、胸脇背痛、
心痛肚痛、腰痛胯痛、遍身疼痛，及瀉痢痔瘻、
風黃痰癊諸惡重病，如前稱念大明章句，
佛大威德令一切日月星曜、羅漢聖賢發真實言，
與某甲弟子應作擁護，息除災患令得安樂。
所有刀劍毒藥、虎狼師子蚖蛇蝮蝎、諸惡禽獸皆不為害，瘧病不著亦不中夭。
乃至阿波娑摩囉、部多、毘舍左、鳩盤茶等一切鬼將，
悉皆遠離，不敢為患。 ^46c9

「復次阿難！若諸有情鬼魅所著，連年積月而不捨離。
以此真言加持於線繫患人手，時金剛手大藥叉主以忿怒力破鬼魅頭令作七分。
又令大智舍利弗、大神通目乾連、持戒羅睺羅及汝阿難陀，
皆來擁護令得安隱。
若不爾者，須彌山王離於本處，大海枯竭，
日月墮落，大地崩裂。
如來應正等覺無有妄語。
阿難！此六字大明陀羅尼，神通威德得未曾有。
若隨喜聽聞，是人恒得長壽無病眾惡不侵，
何況受持讀誦書寫供養，是名成就最上增益之法。」
阿難聞已，信受奉行。
聖六字增壽大明陀羅尼經
 ^46c19
