
other:: 
other:: 
other:: 
other:: 
other:: 
other:: 景德傳燈錄卷第十三
懷讓禪師及曹溪別出共七十七人懷讓第七世一十一人
〔七世一作九世〕郢州芭蕉山慧清禪師法嗣四人郢州興陽清讓禪師洪州幽谷山法滿禪師
〔已上二人見錄〕郢州興陽義深禪師芭蕉山第二世住遇禪師
〔已上二人無機緣語句不錄〕吉州資福如寶禪師法嗣四人吉州資福貞邃禪師吉州福壽和尚潭州鹿苑和尚
〔已上三人見錄〕潭州報慈德韶大師〔一人無機緣語句不錄〕
汝州寶應和尚法嗣一人汝州風穴延沼禪師汝州西院思明禪師法嗣一人見錄郢州興陽歸靜禪師韶州慧林鴻究禪師法嗣一人見錄韶州靈瑞和尚懷讓第八世六人汝州風穴延沼禪師法嗣四人汝州廣慧真禪師汝州首山省念禪師
〔已上二人見錄〕鳳翔長興和尚潭州靈泉和尚
〔已上二人無機緣語句不錄〕潭州報慈歸真大師德韶法嗣二人蘄州三角山志謙禪師郢州興陽詞鐸禪師懷讓第九世一人汝州首山省念禪師法嗣一人見錄汾州善昭禪師
〔一人見錄讚頌附卷末〕曹谿別出第二世三十人羅浮山定真和尚法嗣一人羅浮山靈運禪師
〔一人無機緣語句不錄〕制空山道進和尚法嗣荊州玄覺禪師
〔一人無機緣語句不錄〕韶州下回田善快和尚法嗣一人善悟禪師
〔一人無機緣語句不錄〕司空山本淨和尚法嗣一人中使楊光庭
〔一人無機緣語句不錄〕緣素和尚法嗣二人韶州小道進禪師韶州遊寂禪師
〔已上二人無機緣語句不錄〕祇陀和尚法嗣一人衡州道倩禪師
〔一人無機緣語句不錄〕南陽慧忠國師法嗣五人
〔一人見錄〕吉州耽源山真應禪師唐肅宗皇帝唐代宗皇帝開封孫知古鄧州香嚴惟戒禪師
〔已上四人無機緣語句不錄〕洛陽荷澤神會大師法嗣一十八人
〔二人見錄〕黃州大石山福琳禪師沂水蒙山光寶禪師磁州法如禪師懷安郡西隱山進平禪師澧陽慧演禪師河陽懷空禪師南陽圓震禪師宜春廣敷禪師江陵行覺禪師五臺山神英禪師五臺山無名禪師南嶽皓玉禪師宣州志滿禪師涪州朗禪師廣陵靈坦禪師寧州通隱禪師益州南印禪師河南尹李常
〔已上一十六人無機緣語句不錄〕曹谿別出第三世九人下回田善悟禪師法嗣潭州無學禪師
〔一人無機緣語句不錄〕衡州道倩和尚法嗣湖南如寶禪師
〔一人無機緣語句不錄〕耽源山真應和尚法嗣吉州貞遂禪師
〔一人無機緣語句不錄〕磁州法如和尚法嗣荊南惟忠禪師
〔一人無機緣語句不錄〕河陽懷空和尚法嗣蔡州道明禪師
〔一人無機緣語句不錄〕烏牙山圓震禪師法嗣吳頭陀四面山法智禪師
〔已上二人無機緣語句不錄〕五臺山無名禪師法嗣一人五臺華嚴澄觀大師
〔一人無機緣語句不錄〕益州南印和尚法嗣一人義俛禪師
〔一人無機緣語句不錄〕曹谿別出第四世五人荊南惟忠禪師法嗣四人
〔忠禪師亦名南印〕道圓禪師益州如一禪師奉國神照禪師廬山東林雅禪師
〔已上四人無機緣語句不錄〕吳頭陀法嗣一人玄固禪師
〔一人無機緣語句不錄〕曹谿別出第五世四人遂州道圓禪師法嗣一人見錄終南山圭峯宗密禪師奉國神照禪師法嗣鎮州常一禪師滑州智遠禪師鹿臺玄邃禪師
〔已上三人無機緣語句不錄〕曹谿別出第六世一十一人圭峯宗密禪師法嗣圭峯溫禪師慈恩寺太恭禪師興善寺太錫禪師萬乘寺宗禪師瑞聖寺覺禪師化度寺仁瑜禪師
〔已上六人無機緣語句不錄〕鹿臺玄邃禪師法嗣龍興念禪師
〔一人無機緣語句不錄〕滑州智遠禪師法嗣彭門審用禪師圓紹禪師上方真禪師東京法志禪師
〔已上四人無機緣語句不錄〕
###### 第七世
懷讓禪師第七世
other:: 
####### 前郢州芭蕉山慧清禪師法嗣
前郢州芭蕉山慧清禪師法嗣
other:: 
######## 郢州興陽山清讓禪師
 ^300c9

郢州興陽山清讓禪師僧問。
大通智勝佛十劫坐道場。
佛法不現前不得成佛道時如何。
師曰。其問甚諦當。
僧曰。既是坐道場。
為什麼不得成佛道。
師曰。為伊不成佛。
other:: 
######## 洪州幽谷山法滿禪師
 ^301c28

洪州幽谷山法滿禪師。
僧問。如何是道。師良久曰。
會麼。僧曰。學人不會。
師曰。話道語下無聲。
舉揚奧旨丁寧。禪要如今會取。
不須別後消停。
other:: 
####### 前吉州資福如寶禪師法嗣
前吉州資福如寶禪師法嗣
other:: 
######## 吉州資福貞邃禪師
 ^302a3

吉州資福貞邃禪師〔第二世住〕僧問。
和尚見古人得何意旨便歇去。
師作圓相示之。問如何是古人歌。
師作圓相示之。問如何是最初一句。
師曰。未具世界時闍梨亦在此。
問百丈卷席意如何師。
良久。問古人道前三三後三三意如何。
師曰。汝名什麼。曰某甲。
師曰。喫茶去。師謂眾曰。
隔江見資福剎竿便迴去。
脚跟也好與三十棒。
豈況過江來時。有僧才出師曰。
不堪共語。問如何是古佛心。
師曰。山河大地。
other:: 
######## 吉州福壽和尚
 ^302a8

吉州福壽和尚。僧問。
祖意教意同別。師乃展手。
問文殊騎師子普賢騎象。
未審釋迦騎什麼。
師舉手云。邪邪。
other:: 
######## 潭州鹿苑和尚
 ^302a18

潭州鹿苑和尚。僧問。
餘國作佛還有異名也無。
師作圓相示之。問如何是鹿苑一路。
師曰。吉嘹舌頭問將來。
問如何是。閉門造車。
師曰。南嶽石橋。僧曰。
如何是出門合轍。
師曰。拄杖頭鞋。師上堂展手云。
天下老和尚諸上座命根總在遮裏。
有一僧出曰。還收得也無。
師曰。天台石橋側。
僧曰某甲不恁麼。
師曰。伏惟尚饗。問如何是世尊不說說。
師曰。須彌山倒。曰如何是迦葉不聞聞。
師曰。大海枯竭。
other:: 
####### 前汝州寶應和尚法嗣
前汝州寶應和尚法嗣〔亦曰南院〕
other:: 
######## 汝州風穴延沼禪師
 ^302a21

汝州風穴延沼禪師餘杭人也。
初發迹於越州鏡清順德大師。
未臻堂奧。尋詣裏州華嚴院。
遇守廊上坐。即汝州南院侍者也。
乃密探南院宗旨。
後至南院初見不禮拜。
便問曰。入門須辨主。
端的請師分。南院以左手拊膝。
師喝。南院以右手拊膝。
師又喝。南院舉左手曰。
遮箇即從闍梨。又舉右手曰。
遮箇又作麼生。師曰瞎。
南院擬拈拄杖次。
師曰。作什麼。奪拄杖打著老和尚。
莫言不道。南院曰三十年住持。
今日被黃面浙子上門羅織。
師曰。和尚大似持鉢不得詐道不饑。
南院曰。闍梨幾時曾到南院來。
師曰。是何言歟。曰老僧端的問汝。
師曰也不得放過。
南院曰。且坐喫茶。
師方敘師資之禮。
自後應溈仰之懸記出世聚徒。
南院法道由是大振諸方矣。
師上堂謂眾曰。夫參學眼目。
臨機直須大用現前。
勿自拘於小節。設使言前薦得。
猶是滯#CB00592;迷封。
縱然句下精通。未免觸途狂見。
觀汝諸人。應是向來依他作解。
明昧兩岐與爾一時掃却。
直教箇箇如師子兒吒呀地哮吼一聲壁立千仞。
誰敢正眼覷著。覷著即瞎却渠眼。
師又赴郢州衙內。
昇座示眾云。祖師心印。
狀似鐵牛之機。去即印住。
住即印破。秖如不去不住。
印即是不印即是。
還有人道得麼。時有盧陂長老出問。
學人有鐵牛之機。
請師不搭印。師云。
慣釣鯨鯢澄巨浸。
却嗟蛙步#CB03060;泥沙陂佇思。
師喝云。長老何不進語。
陂擬議。師打一拂子云。
還記得話頭麼。試舉看。
陂擬開口。師又打一拂子。
牧主云。信知佛法與王法一般。
師云。見什麼道理。
牧主云。當斷不斷返招其亂。
師便下座。上堂僧問。
師唱誰家曲宗風嗣阿誰。
師曰。超然逈出威音外。
翹足徒勞讚底沙問古曲無音韻。
如何和得齊。師曰。
木雞啼子夜芻狗吠天明。
問如何是一稱南無佛。
師曰。燈連鳳翅當堂照。
月影娥眉 #CB00376;〔匹迷切傾頭也〕面看。
問如何是佛。師曰。
如何不是佛。問未曉。
玄言。請師直指。師曰。
家住海門洲。扶桑最先照。
問朗月當空時如何。
師曰。不從天上輥。
任向地中埋。問如何是佛。
師曰。嘶風木馬緣無絆。
背角泥牛痛下鞭。
問如何是廣慧劍。
師曰。不斬死漢。問古鏡未磨時如何。
師曰。天魔膽裂僧曰。
磨後如何。師曰。軒轅無道。
僧問。朗月當空時如何。
師曰。不在團天〔一作圓天〕且居羑里。
問矛盾本成雙翳病。
帝網明珠事若何。
師曰為山登九仞。
捻土定千鈞。僧曰。
如何。師曰。如何。問干木奉文侯。
知心有幾人。師曰。
少年曾決龍蛇陣。
潦倒還聽稚子歌。
問如何是清涼山中主。
師曰。一句不遑無著問。
迄今猶作野盤僧。
問句不當機如何顯道。
師曰。大昴縱同天。
日輪不當午。問如何是和尚家風。
師曰。鶴有九皐難翥翼。
馬無千里漫追風。
問如何是佛。師曰。
勿使異人聞。問未有之言請師試道。
師曰。入市能長嘯。
歸家著短衣問夏終今日師意如何。
師曰。不憐鵝護雪。
且喜蠟人氷。問歸鄉無路時如何。
師曰。平窺紅爛處。
暢殺子平生。師赴州衙請上堂。
有僧問人王與法王相見時如何。
師曰。大舞遶林泉。
世間無憂喜〔或作有喜〕。
僧曰。共譚何事。師曰。
虎豹巖前曾宴坐。
隼旟光裏播真宗。
問摘葉尋枝即不問。
如何是直截根源。
師曰。赴供凌晨。入開堂〔或作塘〕帶雨歸。
問凡有所問盡是揑怪。
請師直截根源。師曰。
罕逢穿耳客。多遇刻舟人。
問正當恁麼時如何。
師曰。盲龜值木雖優穩。
枯木生華物外春。
問如何是密室中事。
師曰。出袖〔當作就〕譚今古。
迴顏獨皺眉。問驪龍頷下珠如何取得師曰。
曾向海邊乾竹刺。
直至如今治素琴。
問大舸搖空如何舉櫂。
師曰自在不點胸。
渾家不喜見問追風難把促前程事若何。
師曰。波斯衣#CB06320;〔丘畏〕解。
問誕生王子還假及第否。
師曰。一句擬光禪子問〔或作訝〕。
三緘恐負古人機。
問隨緣不變者。急遇知音人時如何。
師曰。披莎側笠千峯裏。
引水澆蔬五老前。
問刻舟求不得當體事如何。
師曰。大勳不立賞。
柴扉草自深。問從上古人印印相契。
如何是印底眼。師曰。
輕囂道者知機變。
拈與霑魂拭淚巾。
問九夏賞勞請師言薦。
師曰。出岫拂開龍洞雨。
汎波僧涌鉢囊華。
問最初自恣合對何人。
師曰。一把香芻拈未下。
六環金錫響搖空。
問西祖傳來請師端的。
師曰。一犬吠虛千猱啀實〔猱當作#CB06346;奴刀功。
惡犬長毛也。猱猴也非義。
啀音崖犬鬪也〕。問王道與佛道相去幾何。
師曰。芻狗吠時天地合。
木雞啼後祖燈輝。
問祖師心印請師拂拭。
師曰。祖月凌空圓聖智。
何山松檜不青青。
問大眾雲集請師說法。
師曰。赤脚人趁兔。
著鞾人喫肉。問不曾博覽空王教。
略借玄機試道看師曰白玉無瑕卞和刖足。
問如何是無為之句。
師曰。寶燭當軒顯。
紅光爍太虛。問如何是臨機一句。
師曰。因風吹火用力不多。
問素面相呈時如何。
師曰。拈却蓋面帛。
問如何是衲僧氣息。
師曰。膝行肘步大眾見之。
問紫菊半開秋已至。
月圓當戶意如何。
師曰。月生蓬島人皆望。
昨夜遭霜子不知。
問如何是直截一路。
師曰。直截迂曲。問如何是師子吼。
師曰。阿誰要汝野干鳴。
問如何是諦實之言。
師曰。心懸壁上。問心不能緣口不能言時如何。
師曰。逢人但恁麼舉看。
問龍透清潭時如何。
師曰。印#CB00681;捺尾。
問任性浮沈時如何。
師曰。牽牛不入欄。
問有無俱無去處時如何。
師曰。三月懶遊華下路。
一家愁閉雨中門。
問語默涉離微如何通不犯。
師曰。常憶江南三月裏。
鷓鴣啼處野華香。
問百了千當時如何。
師曰。不許夜行投明須到。
問無地容身時如何。
師曰。熊耳塔開無叩客。
僧曰。如何即是。師曰。
快須斷却。問盡大地人來一時致問如何秖對。
師曰。伯牙〔或作子期〕琴韻少知音。
問央堀逼佛時如何。
師曰。大家保護。萬迴憨問。
心印未明如何得入。
師曰。雖聞酉帥投歸款。
未見牽羊納璧來。
問如何是臨濟下事。
師曰。桀犬吠堯。問如何是齧鏃事。
師曰。孟浪借辭論馬角。
問不修定慧為什麼成佛無疑。
師曰。金雞專報曉。
漆桶黑光生。問一念萬年時如何。
師曰。拂石仙衣破。
問洪鍾未擊時如何。
師曰。充塞大千無不韻。
妙含幽致豈能分。
僧曰。擊後如何。師曰。
石壁山河無障礙。
翳消開後好沾聞。
問如何是西來意。
師曰。尋山水盡山無盡。
問大人相為什麼不具足。
師曰。鴟梟夜半欺鷹隼。
問古今才分請師密要。
師曰。截却重舌。問如何是大人相。
師曰。赫赤窮。僧曰未審和尚二時如何。
師曰。携籮挈杖。問如何是賓中主。
師曰。入市雙瞳瞽。
曰如何是主中賓。
師曰。迴鑾兩曜新。
曰如何是賓中賓。
師曰。攢眉坐白雲。
曰如何是主中主。
師曰。磨礱三尺刃。
待斬不平人。問如何是钁頭邊事。
師曰。山前一片青。
問如何是佛。師曰。
杖林山下竹筋鞭。 ^302b2

師於大宋開寶六年癸酉八月旦日。
昇座說偈。至十五日跏趺而化。
前一日手書別檀越。
壽八十七。臘五十九。
other:: 
####### 前汝州西院思明禪師法嗣
前汝州西院思明禪師法嗣
other:: 
######## 郢州興陽歸靜禪師
 ^303c23

郢州興陽歸靜禪師。
初參西院乃問曰。
擬問不問時如何。
西院便打。師良久。
西院云。若喚作棒眉鬚墮落。
師言下大悟。僧問。
師唱誰家曲。宗風嗣阿誰。
師曰。少室山前無異路。
other:: 
####### 前韶州慧林鴻究禪師法嗣
前韶州慧林鴻究禪師法嗣
other:: 
######## 韶州靈瑞和尚
 ^303c27

韶州靈瑞和尚有人問如何是佛。
師喝云。汝是村裏人。
問如何是西來意。
師曰。十萬八千里。
問如何是本來心。
師曰。坐却毘盧頂。
出沒太虛中。
other:: 
###### 第八世

other:: 
####### 前風穴延沼禪師法嗣
前風穴延沼禪師法嗣
other:: 
######## 汝州廣慧真禪師
 ^304a3

汝州廣慧真禪師。
僧問。如何是廣慧境。
師曰。小寺前頭資慶後。
問如何是和尚家風。
師曰。杴爬钁子。
other:: 
######## 汝州首山省念禪師
 ^304a8

汝州首山省念禪師。
萊州人也。姓狄氏。
受業於本部南禪院。
得法於風穴。初住首山為第一世。
開堂日有僧問曰。
師唱誰家曲。宗風嗣阿誰。
師曰。少室巖前親掌視。
僧曰。更請洪音和一聲。
師曰。如今也要大家知。
師謂眾曰。佛法付與國王大臣有力檀越。
令燈燈相然相續不斷至于今日。
大眾且道。相續箇什麼。
師良久又曰。今日須是迦葉師兄始得。
僧問如何是和尚家風。
師曰。一言截斷千江口。
萬仞峯前始得玄。
問如何是首山境。
師曰。一任眾人看。
僧曰。如何是境中人。
師曰。喫棒得也未。
僧禮拜。師曰。且待別時。
問如何是祖師西來意。
師曰。風吹日炙。問從上諸聖向什麼處行履。
師曰。牽犁拽杷。問古人拈槌竪拂意旨如何。
師曰。孤峯無宿客。
僧曰。未審意旨如何。
師曰。不是守株人。
問如何是菩提路。
師曰此去襄縣五里。
僧曰。向上事如何。
師曰。往來不易。問諸聖說不盡處請師舉唱。
師曰。萬里神光都一照。
誰人敢並日輪齊。
問一樹還開華也無。
師曰。開來久矣。僧曰。
未審還結子也無。
師曰。昨夜遭霜了。
問臨濟喝德山棒。
未審明得什麼邊事。
師曰。汝試道看。僧喝。
師曰瞎。僧再喝。師曰。
遮瞎漢只麼亂喝作麼。
僧禮拜。師便打。問四眾圍繞師說何法。
師曰。打草蛇驚。僧曰。
未審怎麼生下手。
師曰。適來幾合喪身失命。
問二龍爭珠誰是得者。
師曰。得者失。僧曰。
不得者又如何。師曰。
珠在什麼處。問維摩默然文殊贊善。
未審此意如何。師曰。
當時聽眾必不如是。
僧曰。未審維摩默然意旨如何。
師曰。知恩者少負恩者多。
問一切諸佛皆從此經出。
如何是此經。師曰。
低聲低聲。僧曰。如何受持。
師曰。切不得污染。
問世尊滅後法付何人。
師曰。好箇問頭無人答得。
問見色便見心。諸法無形將何所見。
師曰。一家有事百家忙。
僧曰。學人不會。乞師再指。
師曰。三日看取。問如人入京朝聖主。
只到潼關便却迴時如何。
師曰。猶是鈍漢。問路逢達道人不將語默對。
未審將什麼對。師曰。
瞥爾三千界。問一句了然超百億。
如何是一句。師曰。
到處舉似人。僧曰。
畢竟事如何。師曰。
但知恁麼道。問如何是古佛心。
師曰。鎮州蘿蔔重三斤。
問虛空以何為體。
師曰。老僧在汝脚底。
僧曰。和尚為什麼在學人脚底。
師曰。知汝是箇瞎漢。
問如何是玄中的。
師曰。有言須道却。
僧曰。此意如何。師曰。
無言鬼也瞋。問如何是衲僧眼。
師曰。此問猶不當。
僧曰。當後如何。師曰。
堪作麼。問如何得離眾緣去。
師曰。千年一遇。僧曰。
不離時如何。師曰。
立在眾人前。問如何是大安樂人。
師曰。不見有一法。
僧曰。將何為人。師曰。
謝闍梨領話。問如何是常在底人。
師曰。亂走作麼。問一毫未發時如何。
師曰路逢穿耳客。
僧曰。發後如何。師曰。
不用更遲疑。問無絃琴請師音韻。
師良久曰。還聞麼。
僧曰。不聞。師曰。何不高聲聞著。
問學人久處沈迷請師一接。
師曰。老僧無恁麼閑功夫。
僧曰。和尚為什麼如此。
師曰。要行即行要坐即坐。
問如何是離凡聖底句。
師曰。嵩山安和尚。
僧曰。莫便是和尚極則處否。
師曰。南嶽讓禪師。
問學人乍入叢林乞師指示。
師曰。闍梨到此多少時也。
僧曰。已經冬夏。師曰。
莫錯舉似人。問有一人蕩盡來時師還接否。
師曰。蕩盡即不無。
那箇是誰。僧曰。今日風高月冷。
師曰。僧堂內幾人坐臥。
僧無對。師曰。賺殺老僧。
問如何是梵音相。
師曰。驢鳴狗吠。問如何是徑截一路。
師曰。或在山間或在樹下。
問曹谿一句天下人聞。
未審和尚一句什麼人得聞。
師曰。不出三門外。
僧曰。為什麼不出三門外。
師曰。舉似天下人。
僧問。如何是和尚不欺人眼。
師曰。看看冬到來。
僧曰。究竟如何。師曰。
即便春風至。問遠聞和尚寸絲不掛。
及至到來為什麼有山可守。
師曰。道什麼。僧喝。
師亦喝。僧禮拜。師曰。
放汝二十棒。師次住寶安山廣教院亦第一世。
後徇眾請入城下寶應院〔即南院第三世〕三處法席海眾常臻。
淳化三年十二月四日午時上堂說偈示眾曰。
　　今年六十七　老病隨緣且遣日　今年記却來年事
　　來年記著今朝日 ^304a11

至四年月日與時無爽前記。
上堂辭眾。仍說偈曰。
　　白銀世界金色身　情與非情共一真
　　明暗盡時俱不照　日輪午後見全身 ^305a1

言訖安坐。日將昳而逝。
壽六十有八。茶毘收舍利。
other:: 
####### 前潭州報慈歸真大師德韶法嗣
前潭州報慈歸真大師德韶法嗣
other:: 
######## 蘄州三角山志謙禪師
 ^305a5

蘄州三角山志謙禪師。
僧問如何是佛。師曰。
速禮三拜。
other:: 
######## 郢州興陽詞鐸禪師
 ^305a8

郢州興陽詞鐸禪師〔第三世住〕僧問。
佛界與眾生界相去多少。
師曰。道不得。僧曰。
真箇那。師曰。有些子。
問傘蓋忽臨於寶坐。
師今何異鵲巢時。
師曰。道不得。僧曰。
即今底。師曰。輸汝一佛法。
other:: 
###### 第九世

other:: 
####### 前汝州首山省念禪師法嗣
前汝州首山省念禪師法嗣
other:: 
######## 汾州善昭禪師
 ^305a10

汾州善昭禪師上堂謂眾曰。
凡一句語須具三玄門。
每一玄門須具三要。
有照有用。或先照後用。
或先用後照。或照用同時。
或照用不同時。先照後用且要共爾商量。
先用後照爾也須是箇人始得。
照用同時爾作麼生當抵。
照用不同時爾又作麼生湊泊。
僧問。如何是大道之源。
師曰。掘地覓青天。
曰何得如此。師曰。
識取幽玄。問如何是賓中賓。
師曰。合掌庵前問世尊。
曰如何是賓中主。
師曰。對面無儔侶。
曰如何是主中賓。
師曰。陣雲橫海上。
拔劍攪龍門。曰如何是主中主。
師曰。三頭六臂驚天地。
忿怒那吒撲帝鍾。
other:: 
##### 曹谿禪師法嗣

other:: 
###### 曹谿別出第二世
曹谿別出第二世
other:: 
####### 前南陽慧忠國師法嗣
前南陽慧忠國師法嗣
other:: 
######## 吉州耽源山真應禪師
 ^305a16

吉州耽源山真應禪師。
為國師侍者時。一日國師在法堂中。
師入來。國師乃放下一足。
師見便出。良久却回。
國師曰。適來意怎麼生。
師云。向阿誰說即得。
國師曰。我問爾。師云什麼處見某甲。
師又問。百年後有人問極則事如何。
國師曰。幸自可憐生。
須要覓箇護身符子作麼。
異日師携籃子歸方丈。
國師問。籃裏什麼物。
師曰。青梅。國師曰。
將來何用。師曰。供養。
國師曰。青在爭堪供養。
師曰。以此表獻。國師曰。
佛不受供養。師曰。
某甲只恁麼。和尚如何。
國師曰。我不供養。
師曰。為什麼不供養。
國師曰。我無果子。
百丈海和尚在泐潭山牽車次。
師曰。車在遮裏牛在什麼處。
海斫額。師乃拭目。
麻谷問。十二面觀音豈不是聖。
師曰是。麻谷與師一摑。
師曰。想汝未到此境。
國師諱日設齋。有僧問曰。
國師還來否。師曰。
未具他心。曰又用設齋作麼。
師曰。不斷世諦。
other:: 
####### 洛陽荷澤神會大師法嗣
洛陽荷澤神會大師法嗣
other:: 
######## 黃州大石山福琳禪師
 ^305b1

黃州大石山福琳禪師荊州人也。
姓元氏。木儒家子。
幼歸釋氏。就玄靜寺謙著禪師剃度登戒。
遊方遇荷澤師。示無念靈知不從緣有。
即煥然見諦。後抵黃州大石山結庵而居。
四方禪侶依之甚眾。
唐興元二年入滅。
壽八十有二。
other:: 
######## 沂水蒙山光寶禪師
 ^305b19

沂水蒙山光寶禪師并州人也。
姓周氏。初謁荷澤和尚服勤左右。
荷澤一日謂之曰。
汝名光寶。名以定體。
寶即己有光非外求。
縱汝意用而無少乏。
長夜蒙照而無間歇。
汝還信否。師曰。信則信矣。
未審光之與寶同耶異耶。
荷澤曰。光即寶寶即光。
何有同異之名乎。
師曰。眼耳緣聲色時為復抗行為有迴互。
荷澤曰。抗互且置。
汝指何法為聲色之體乎。
師曰。如師所說。即無有聲色可得。
荷澤曰。汝若了聲色體空。
亦信眼耳諸根及與凡聖平等如幻。
抗行迴互其理昭然。
師由是領悟禮辭而去。
初隱沂水蒙山。唐元和二年圓寂。
壽年九十。
other:: 
###### 曹谿別出第五世
曹谿別出第五世
other:: 
####### 前遂州道圓禪師法嗣
前遂州道圓禪師法嗣
other:: 
######## 終南山圭峯宗密禪師
 ^305b25

終南山圭峯宗密禪師果州西充人也。
姓何氏。家本豪盛髫齓通儒書。
冠歲探釋典。唐元和二年將赴貢舉。
遇造圓和尚法席欣然契會遂求披削。
當年進具。一日隨眾僧齋于府吏任灌家居下位。
以次受經。得圓覺十二章。
覽未終軸感悟流涕。
歸以所悟之旨告于圓。
圓撫之曰。汝當大弘圓頓之教。
此諸佛授汝耳。行矣無自滯於一隅也。
師涕泣奉命禮辭而去。
因謁荊南張禪師〔南印〕張曰。
傳教人也。當宣導於帝都。
復見洛陽照禪師〔奉國神照〕照曰。
菩薩人也誰能識之。
尋抵襄漢。因病僧付華嚴疏。
即上都澄觀大師之所撰也。
師未嘗聽習一覽而講。
自欣所遇曰。向者諸師述作罕窮厥旨。
未若此疏辭源流暢幽賾煥然。
吾禪遇南宗教逢圓覺。
一言之下心地開通。
一軸之中義天朗耀。
今復偶茲絕筆罄竭于懷。
暨講終思見疏主。
時屬門人太恭斷臂醻恩。
師先齎書上疏主。
遙敘師資往復慶慰。
尋太恭痊損。方隨侍至上都執弟子之禮。
觀曰。毘盧華藏能隨我遊者其汝乎。
師預觀之室雖日新其德。
而認筌執象之患永亡矣。
北遊清涼山迴住鄠縣草堂寺。
未幾復入寺南圭峯蘭若。
大和中微入內賜紫衣。
帝累問法要。朝士歸慕。
惟相國裴公休深入堂奧。
受教為外護。師以禪教學者互相非毀。
遂著禪源諸詮。寫錄諸家所述。
詮表禪門根源道理。
文字句偈集為一藏〔或云。
一百卷〕以貽後代。
其都序略曰。禪是天竺之語。
具云禪那。翻云思惟修。
亦云靜慮。皆是定慧之通稱也。
源者。是一切眾生本覺真性。
亦名佛性。亦名心地。
悟之名慧。修之名定。
定慧通名為禪。此性是禪之本源。
故云禪源。亦名禪那。
理行者。此之本源是禪理。
忘情契之是禪行。
故云理行。然今所集諸家述作。
多譚禪理少說禪行。
故且以禪源題之。
今時有但目真性為禪者。
是不達理行之旨。
又不辨華竺之音也。
然非離真性別有禪體。
但眾生迷真合塵即名散亂。
背塵合真名為禪定。
若直論本性。即非真非妄無背無合無定無亂。
誰言禪乎。況此真性非唯是禪門之源。
亦是萬法之源。故名法性。
亦是眾生迷悟之源。
故名如來藏藏識〔出楞伽經〕亦是諸佛萬德之源。
故名佛性〔涅槃等經〕亦是菩薩萬行之源。
故名心地〔梵網經心地法門品云。
是諸佛之本源。行菩薩道之根本。
是大眾諸佛子之根本也〕萬行不出六波羅蜜。
禪門但是六中之一。
當其第五。豈可都目真性為一禪行哉。
然禪定一行最為神妙。
能發起性上無漏智慧。
一切妙用萬行萬德。
乃至神通光明皆從定發故。
三乘學人欲求聖道必須修禪。
離此無門離此無路。
至於念佛求生淨土。
亦修十六觀禪及念佛三昧般舟三昧。
又真性即不垢不淨凡聖無差。
禪則有淺有深階級殊等。
謂帶異計欣上厭下而修者。
是外道禪。正信因果亦以欣厭而修者是凡夫禪。
悟我空偏真之理而修者。
是小乘禪。悟我法二空所顯真理而修者。
是大乘禪〔上四類皆有四色四空之異也〕若頓悟自心。
本來清淨元無煩惱。
無漏智性本自具足。
此心即佛畢竟無異。
依此而修者。是最上乘禪。
亦名如來清淨禪。
亦名一行三昧。亦名真如三昧。
此是一切三昧根本。
若能念念修習。自然漸得百千三昧。
達磨門下展轉相傳者。
是此禪也。達磨未到。
古來諸家所解。皆是前四禪八定。
諸高僧修之皆得功用。
南嶽天台令依三諦之理修三止三觀。
教義雖最圓妙。然其趣入門戶次第。
亦只是前之諸禪行相。
唯達磨所傳者。頓同佛體逈異諸門。
故宗習者難得其旨。
得即成聖疾證菩提。
失則成邪速入塗炭。
先祖革昧防失故。
且人傳一人。後代已有所憑故。
任千燈千照。洎乎法久成弊。
錯謬者多故。經論學人疑謗亦眾。
原夫佛說頓教漸教。
禪開頓門漸門。二教二門各相符契。
今講者偏彰漸義。
禪者偏播頓宗。禪講相逢胡越之隔。
宗密不知宿生何作薰得此心。
自未解脫欲解他縛。
為法亡於軀命。愍人切於神情每歎人與法差法為人病。
故別撰經律論疏。
大開戒定慧門。顯頓悟資於漸修。
證師說符於佛意。
意既本末而委示。
文乃浩博而難尋。
汎學雖多乘志者少。
況迹涉名相誰辨金鍮。
徒自疲勞未見機感。
雖佛說悲增是行。
而自慮愛見難防。
遂捨眾入山習定均慧。
前後息慮相繼十年微細習情起滅彰於靜慧。
差別法義羅列現於空心。
虛隙日光纖埃擾擾。
清潭水底影像昭昭。
豈比夫空守默之癡禪。
但尋文之狂慧者也。
然本因了自心而辨諸教故。
懇情於心宗。又因辨諸教而解修心故。
虔誠於教義。教也者諸佛菩薩所留經論也。
禪也者諸善知識所述句偈也。
但佛經開張羅大千八部之眾。
禪偈撮略就此方一類之機。
羅眾則莽蕩難依。
就機則指的易用。
今之纂集意在斯焉。
裴休為之序曰。諸宗門下皆有達人。
然各安所習通少局多。
數十年中師法益壞。
以承稟為戶牖各自開張。
以經論為干戈互相攻擊。
情隨函〔音含〕矢而遷變法逐人我以高低。
是非紛拏莫能辨析。
則向者世尊菩薩諸方教宗。
適足以起諍。後人增煩惱病。
何利益之有哉。圭山大師久而歎曰。
吾丁此時不可以默矣。
於是以如來三種教義。
印禪宗三種法門。
融瓶盤釵釧為一金。
攪酥酪醍醐為一味。
振綱領而舉者皆順〔荀子云。
如振裘領屈五指。
而頓之順者不可勝數〕據會要而來者同趣尚恐學者之難明也。
又復直示宗源之本末。
真妄之和合。空性之隱顯。
法義之差殊。頓漸之異同。
遮表之迴互。權實之深淺。
通同之是非。若吾師者。
捧佛日而委曲迴照疑噎盡除。
順佛心而橫亘大悲窮劫蒙益。
則世尊為闡教之主。
吾師為會教之人。
本末相符道近相照。
可謂畢一代時教之能事矣〔自世尊演教至今日會而通之。
能事方畢〕或曰。自如來未嘗大都而通之。
今一旦違宗趣而不守。
廢關防而不據。無乃乖祕藏密契之道乎。
答曰。如來初雖別說三乘。
後乃通為一道故涅槃經。
迦葉菩薩曰。諸佛有密語無密藏。
世尊讚之曰。如來之言開發顯露清淨無翳。
愚人不解謂之祕藏。
智者達了則不名藏。
此其證也。故王道興則外戶不閉。
而守在戎夷。佛道備則諸法總持。
而防在魔外不當復執情攘臂於其間也師會昌元年正月六日於興福塔院坐滅二十二日道俗等奉全身于圭峯。
二月十二日荼毘得舍利明白潤大。
後門人泣而求之。
皆得於煨燼乃藏之石室。
壽六十有二。臘三十四。
遺誡令舁屍施鳥獸焚其骨而散之。
勿得悲慕以亂禪觀。
每清明上山必講道七日。
其餘住持儀則當合律科。
違者非吾弟子。持服四眾數千百人哀泣喧野。
暨宣宗再闢真教。
追諡定慧禪師。塔曰青蓮。
蕭俛相公呈己見解請禪師注釋曰。
荷澤云。見清淨體於諸三昧八萬四千諸波羅蜜門。
皆於見上一時起用。
名為慧眼。右當真如相應之時〔善惡不思。
空有不念〕萬化寂滅此時更無所見〔照體獨立夢智亡階〕三昧諸波羅蜜門亦一時空寂。
更無所得不審此是見上一時起用否望於此後示及俛狀答史山人十問
〔問答各是一本。今參而寫之〕一問。
云何是道。何以修之。
為復必須修成。為復不假功用。
答無礙是道。覺妄是修。
道雖本圓妄起為累。
妄念都盡即是修成。
二問。道若因修而成即是造作。
便同世間法虛偽不實。
成而復壞何名出世。
答造作是結業名虛偽世間。
無作是修行即真實出世。
三問。其所修者為頓為漸。
漸則忘前失後。何以集合而成。
頓則萬行多方。豈得一時圓滿。
答真理即悟而頓圓。
妄情息之而漸盡。
頓圓如初生孩子。
一日而肢體已全。
漸修如長養成人。
多年而志氣方立。
四問。凡修心地之法。
為當悟心即了。為當別有行門。
若別有行門何名南宗頓旨。
若悟即同諸佛何不發神通光明。
答識氷池而全水。
籍陽氣而鎔消。悟凡夫而即真。
資法力而修習。氷消則水流潤。
方呈溉滌之功。妄盡則心靈通。
始發通光之應。修心之外無別行門。
五問。若但修心而得佛者。
何故諸經復說。必須莊嚴佛土教化眾生方名成道。
答鏡明而影像千差。
心淨而神通萬應。
影像類莊嚴佛國。
神通則教化眾生。
莊嚴而即非莊嚴。
影像而亦色非色。
六問。諸經皆說度脫眾生。
眾生且即非眾生。
何故更勞度脫。答眾生若是實度之則為勞。
既自云。即非眾生。
何不例度而無度。
七問。諸經說佛常住。
或即說佛滅度。常即不滅。
滅即非常。豈不相違。
答離一切相即名諸佛。
何有出世入滅之實乎。
見出沒者在乎機緣。
機緣應則菩提樹下而出現。
機緣盡則娑羅林間而涅槃。
其猶淨水無心無像。
不現像非我有。蓋外質之去來相非佛身。
豈如來之出沒。八問。
云何佛化所生吾如彼生。
佛既無生生是何義。
若言心生法生心滅法滅。
何以得無生法忍耶。
答既云。如化化即是空。
空即無生。何詰生義。
生滅滅已寂滅為真。
忍可此法無生。名曰無生法忍。
九問。諸佛成道說法秖為度脫眾生。
眾生既有六道。佛何但住在人中現化。
又佛滅後付法於迦葉以心傳心。
乃至此方七祖每代秖傳一人。
既云於一切眾生皆得一子之地。
何以傳授不普。答日月麗天六合俱照。
而盲者不見。盆下不知。
非日月不普。是障隔之咎也。
度與不度義類如斯。
非局人天揀於鬼畜。
但人道能結集傳授不絕故。
秖知佛現人中也。
滅度後委付迦葉。
展轉相承一人者。
此亦蓋論當代為宗教主。
如土無二王。非得度者唯爾數也。
十問。和尚因何發心。
慕何法而出家。今如何修行得何法味。
所行得至何處地位。
令住心耶修心耶。
若住心妨修心。若修心則動念不安。
云何名為學道。若安心一定。
則何異定性之徒。
伏願大德。運大慈悲如理如如次第為說。
答覺四大如坏幻。
達六塵如空華。悟自心為佛心。
見本性為法性。是發心也。
知心無住即是修行。
無住而知即為法味。
住著於法斯為動念。
故如人入闇則無所見。
今無所住。不染不著。
故如人有目及日光明見種種法。
豈為定性之徒。既無所住著何論處所。
又山南溫造尚書問。
悟理息妄之人不結業。
一期壽終之後靈性何依者。
答一切眾生無不具有覺性。
靈明空寂與佛無殊。
但以無始劫來未曾了悟。
妄執身為我相。故生愛惡等情。
隨情造業。隨業報。
生老病死長劫輪迴。
然身中覺性未曾生死。
如夢被驅役而身本安閑。
如水作氷而濕性不易。
若能悟此性即是法身。
本自無生何有依託。
靈靈不昧了了常知。
無所從來亦無所去。
然多生妄執習以性成喜怒哀樂微細流注。
真理雖然頓達。此情難以卒除。
須長覺察損之又損。
如風頓止波浪漸停。
豈可一生所修便同諸佛力用。
但可以空寂為自體。
勿認色身。以靈知為自心。
勿認妄念。妄念若起都不隨之。
即臨命終時自然業不能繫。
雖有中陰所向自由。
天上人間隨意寄託。
若愛惡之念已泯。
即不受分段之身。
自能易短為長易麁為妙。
若微細流注一切寂滅。
唯圓覺大智朗然獨存。
即隨機應現千百億身度有緣眾生。
名之為佛。謹對釋曰。
馬鳴菩薩撮略百本大乘經宗旨。
以造大乘起信論。
論中立宗。說一切眾生心有覺義不覺義。
覺中復有本覺義始覺義。
上所述者。雖但約照理觀心處言之。
而法義亦同彼論。
謂從初至與佛無殊。
是本覺也。從但以無始下。
是不覺也。從若能悟此下。
是始覺也。始覺中復有頓悟漸修。
從此次至亦無所去。
是頓悟也。從然多生妄執下。
是漸修也。漸修中從初發心乃至成佛有三位自在。
從此至隨意寄託者。
是受生自在也。從若愛惡之念下。
是變易自在。從若微細流注下至末。
是究竟自在也。又從但可以空寂為自體至自然業不能繫。
正是悟理之人朝暮行心。
修習止觀之要節也。
宗密先有八句之偈顯云此意。
曾於尚書處誦之。
奉命解釋。今謹注釋。
如後偈曰。 ^305c11

作有義事是惺悟心作無義事是狂亂心狂亂隨情念臨終被業牽惺悟不由情臨終能轉業。
景德傳燈錄卷第十三
w::  ^308b6

師上堂曰。祖師心印此日全提。
去即印住住即印破。
只如不去不住。印即是不印即是。
眾中還有道得者麼。
時有盧陂長老問曰。
學人有鐵牛之機。
請師不搭印。師曰。
慣釣鯨鯢澄巨浸。
却嗟蝸步#CB03060;泥沙。
盧陂擬進語。師以拂子驀口打乃曰。
記得前語麼。盧陂曰。
記得。師曰。試舉看。
盧陂欲開口。師又打一拂。
上堂謂眾曰。夫參學眼目臨機直須大用見前。
莫自拘於小節。設使言前薦得。
猶是滯殼迷封。縱然句下精通。
未免觸途狂見。觀汝諸人。
從前依他學解迷昧兩蹊。
而今與汝一齊掃却。
箇箇作大師子兒。
吒呀地哮吼一聲壁立千仞。
誰敢正眼覷著。若覷著即瞎却渠眼。
問師唱誰家曲。宗風嗣阿誰。
師曰。超然逈出威音外。
翹足徒勞讚底沙。
 ^308b19
