
pin:: 
###  3
大般若波羅蜜多經卷第三百三十九
三藏法師玄奘奉　詔譯
初分巧便學品第五十五之三
「世尊！若菩薩摩訶薩為四念住盡故學，是學一切智智不？
為四正斷、四神足、五根、五力、七等覺支、
八聖道支盡故學，是學一切智智不？
若菩薩摩訶薩為四念住離故學，是學一切智智不？
為四正斷乃至八聖道支離故學，是學一切智智不？
若菩薩摩訶薩為四念住滅故學，是學一切智智不？
為四正斷乃至八聖道支滅故學，是學一切智智不？
若菩薩摩訶薩為四念住無生故學，是學一切智智不？
為四正斷乃至八聖道支無生故學，是學一切智智不？
若菩薩摩訶薩為四念住無滅故學，是學一切智智不？
為四正斷乃至八聖道支無滅故學，是學一切智智不？
若菩薩摩訶薩為四念住本來寂靜故學，是學一切智智不？
為四正斷乃至八聖道支本來寂靜故學，是學一切智智不？
若菩薩摩訶薩為四念住自性涅槃故學，是學一切智智不？
為四正斷乃至八聖道支自性涅槃故學，是學一切智智不？ ^737c7

「世尊！若菩薩摩訶薩為空解脫門盡故學，是學一切智智不？
為無相、無願解脫門盡故學，是學一切智智不？
若菩薩摩訶薩為空解脫門離故學，是學一切智智不？
為無相、無願解脫門離故學，是學一切智智不？
若菩薩摩訶薩為空解脫門滅故學，是學一切智智不？
為無相、無願解脫門滅故學，是學一切智智不？
若菩薩摩訶薩為空解脫門無生故學，是學一切智智不？
為無相、無願解脫門無生故學，是學一切智智不？
若菩薩摩訶薩為空解脫門無滅故學，是學一切智智不？
為無相、無願解脫門無滅故學，是學一切智智不？
若菩薩摩訶薩為空解脫門本來寂靜故學，是學一切智智不？
為無相、無願解脫門本來寂靜故學，是學一切智智不？
若菩薩摩訶薩為空解脫門自性涅槃故學，是學一切智智不？
為無相、無願解脫門自性涅槃故學，是學一切智智不？ ^737c25

「世尊！若菩薩摩訶薩為極喜地盡故學，是學一切智智不？
為離垢地、發光地、焰慧地、極難勝地、現前地、
遠行地、不動地、善慧地、法雲地盡故學，是學一切智智不？
若菩薩摩訶薩為極喜地離故學，是學一切智智不？
為離垢地乃至法雲地離故學，是學一切智智不？
若菩薩摩訶薩為極喜地滅故學，是學一切智智不？
為離垢地乃至法雲地滅故學，是學一切智智不？
若菩薩摩訶薩為極喜地無生故學，是學一切智智不？
為離垢地乃至法雲地無生故學，是學一切智智不？
若菩薩摩訶薩為極喜地無滅故學，是學一切智智不？
為離垢地乃至法雲地無滅故學，是學一切智智不？
若菩薩摩訶薩為極喜地本來寂靜故學，是學一切智智不？
為離垢地乃至法雲地本來寂靜故學，是學一切智智不？
若菩薩摩訶薩為極喜地自性涅槃故學，是學一切智智不？
為離垢地乃至法雲地自性涅槃故學，是學一切智智不？ ^738a14

「世尊！若菩薩摩訶薩為五眼盡故學，是學一切智智不？
為六神通盡故學，是學一切智智不？
若菩薩摩訶薩為五眼離故學，是學一切智智不？
為六神通離故學，是學一切智智不？
若菩薩摩訶薩為五眼滅故學，是學一切智智不？
為六神通滅故學，是學一切智智不？
若菩薩摩訶薩為五眼無生故學，是學一切智智不？
為六神通無生故學，是學一切智智不？
若菩薩摩訶薩為五眼無滅故學，是學一切智智不？
為六神通無滅故學，是學一切智智不？
若菩薩摩訶薩為五眼本來寂靜故學，是學一切智智不？
為六神通本來寂靜故學，是學一切智智不？
若菩薩摩訶薩為五眼自性涅槃故學，是學一切智智不？
為六神通自性涅槃故學，是學一切智智不？ ^738b4

「世尊！若菩薩摩訶薩為佛十力盡故學，是學一切智智不？
為四無所畏、四無礙解、大慈、大悲、大喜、
大捨、十八佛不共法盡故學，是學一切智智不？
若菩薩摩訶薩為佛十力離故學，是學一切智智不？
為四無所畏乃至十八佛不共法離故學，是學一切智智不？
若菩薩摩訶薩為佛十力滅故學，是學一切智智不？
為四無所畏乃至十八佛不共法滅故學，是學一切智智不？
若菩薩摩訶薩為佛十力無生故學，是學一切智智不？
為四無所畏乃至十八佛不共法無生故學，是學一切智智不？
若菩薩摩訶薩為佛十力無滅故學，是學一切智智不？
為四無所畏乃至十八佛不共法無滅故學，是學一切智智不？
若菩薩摩訶薩為佛十力本來寂靜故學，是學一切智智不？
為四無所畏乃至十八佛不共法本來寂靜故學，是學一切智智不？
若菩薩摩訶薩為佛十力自性涅槃故學，是學一切智智不？
為四無所畏乃至十八佛不共法自性涅槃故學，是學一切智智不？ ^738b19

「世尊！若菩薩摩訶薩為無忘失法盡故學，是學一切智智不？
為恒住捨性盡故學，是學一切智智不？
若菩薩摩訶薩為無忘失法離故學，是學一切智智不？
為恒住捨性離故學，是學一切智智不？
若菩薩摩訶薩為無忘失法滅故學，是學一切智智不？
為恒住捨性滅故學，是學一切智智不？
若菩薩摩訶薩為無忘失法無生故學，是學一切智智不？
為恒住捨性無生故學，是學一切智智不？
若菩薩摩訶薩為無忘失法無滅故學，是學一切智智不？
為恒住捨性無滅故學，是學一切智智不？
若菩薩摩訶薩為無忘失法本來寂靜故學，是學一切智智不？
為恒住捨性本來寂靜故學，是學一切智智不？
若菩薩摩訶薩為無忘失法自性涅槃故學，是學一切智智不？
為恒住捨性自性涅槃故學，是學一切智智不？ ^738c10

「世尊！若菩薩摩訶薩為一切智盡故學，是學一切智智不？
為道相智、一切相智盡故學，是學一切智智不？
若菩薩摩訶薩為一切智離故學，是學一切智智不？
為道相智、一切相智離故學，是學一切智智不？
若菩薩摩訶薩為一切智滅故學，是學一切智智不？
為道相智、一切相智滅故學，是學一切智智不？
若菩薩摩訶薩為一切智無生故學，是學一切智智不？
為道相智、一切相智無生故學，是學一切智智不？
若菩薩摩訶薩為一切智無滅故學，是學一切智智不？
為道相智、一切相智無滅故學，是學一切智智不？
若菩薩摩訶薩為一切智本來寂靜故學，是學一切智智不？
為道相智、一切相智本來寂靜故學，是學一切智智不？
若菩薩摩訶薩為一切智自性涅槃故學，是學一切智智不？
為道相智、一切相智自性涅槃故學，是學一切智智不？ ^738c26

「世尊！若菩薩摩訶薩為一切陀羅尼門盡故學，是學一切智智不？
為一切三摩地門盡故學，是學一切智智不？
若菩薩摩訶薩為一切陀羅尼門離故學，是學一切智智不？
為一切三摩地門離故學，是學一切智智不？
若菩薩摩訶薩為一切陀羅尼門滅故學，是學一切智智不？
為一切三摩地門滅故學，是學一切智智不？
若菩薩摩訶薩為一切陀羅尼門無生故學，是學一切智智不？
為一切三摩地門無生故學，是學一切智智不？
若菩薩摩訶薩為一切陀羅尼門無滅故學，是學一切智智不？
為一切三摩地門無滅故學，是學一切智智不？
若菩薩摩訶薩為一切陀羅尼門本來寂靜故學，是學一切智智不？
為一切三摩地門本來寂靜故學，是學一切智智不？
若菩薩摩訶薩為一切陀羅尼門自性涅槃故學，是學一切智智不？
為一切三摩地門自性涅槃故學，是學一切智智不？ ^739a14

「世尊！若菩薩摩訶薩為預流果盡故學，是學一切智智不？
為一來、不還、阿羅漢果盡故學，是學一切智智不？
若菩薩摩訶薩為預流果離故學，是學一切智智不？
為一來、不還、阿羅漢果離故學，是學一切智智不？
若菩薩摩訶薩為預流果滅故學，是學一切智智不？
為一來、不還、阿羅漢果滅故學，是學一切智智不？
若菩薩摩訶薩為預流果無生故學，是學一切智智不？
為一來、不還、阿羅漢果無生故學，是學一切智智不？
若菩薩摩訶薩為預流果無滅故學，是學一切智智不？
為一來、不還、阿羅漢果無滅故學，是學一切智智不？
若菩薩摩訶薩為預流果本來寂靜故學，是學一切智智不？
為一來、不還、阿羅漢果本來寂靜故學，是學一切智智不？
若菩薩摩訶薩為預流果自性涅槃故學，是學一切智智不？
為一來、不還、阿羅漢果自性涅槃故學，是學一切智智不？ ^739b3

「世尊！若菩薩摩訶薩為獨覺菩提盡故學，是學一切智智不？
若菩薩摩訶薩為獨覺菩提離故學，是學一切智智不？
若菩薩摩訶薩為獨覺菩提滅故學，是學一切智智不？
若菩薩摩訶薩為獨覺菩提無生故學，是學一切智智不？
若菩薩摩訶薩為獨覺菩提無滅故學，是學一切智智不？
若菩薩摩訶薩為獨覺菩提本來寂靜故學，是學一切智智不？
若菩薩摩訶薩為獨覺菩提自性涅槃故學，是學一切智智不？ ^739b20

「世尊！若菩薩摩訶薩為一切菩薩摩訶薩行盡故學，是學一切智智不？
若菩薩摩訶薩為一切菩薩摩訶薩行離故學，是學一切智智不？
若菩薩摩訶薩為一切菩薩摩訶薩行滅故學，是學一切智智不？
若菩薩摩訶薩為一切菩薩摩訶薩行無生故學，是學一切智智不？
若菩薩摩訶薩為一切菩薩摩訶薩行無滅故學，是學一切智智不？
若菩薩摩訶薩為一切菩薩摩訶薩行本來寂靜故學，是學一切智智不？
若菩薩摩訶薩為一切菩薩摩訶薩行自性涅槃故學，是學一切智智不？ ^739c1

「世尊！若菩薩摩訶薩為諸佛無上正等菩提盡故學，是學一切智智不？
若菩薩摩訶薩為諸佛無上正等菩提離故學，是學一切智智不？
若菩薩摩訶薩為諸佛無上正等菩提滅故學，是學一切智智不？
若菩薩摩訶薩為諸佛無上正等菩提無生故學，是學一切智智不？
若菩薩摩訶薩為諸佛無上正等菩提無滅故學，是學一切智智不？
若菩薩摩訶薩為諸佛無上正等菩提本來寂靜故學，是學一切智智不？
若菩薩摩訶薩為諸佛無上正等菩提自性涅槃故學，是學一切智智不？ ^739c12

「世尊！若菩薩摩訶薩為有情盡故學，是學一切智智不？
若菩薩摩訶薩為有情離故學，是學一切智智不？
若菩薩摩訶薩為有情滅故學，是學一切智智不？
若菩薩摩訶薩為有情無生故學，是學一切智智不？
若菩薩摩訶薩為有情無滅故學，是學一切智智不？
若菩薩摩訶薩為有情本來寂靜故學，是學一切智智不？
若菩薩摩訶薩為有情自性涅槃故學，是學一切智智不？ ^739c23

「世尊！若菩薩摩訶薩為菩薩盡故學，是學一切智智不？
若菩薩摩訶薩為菩薩離故學，是學一切智智不？
若菩薩摩訶薩為菩薩滅故學，是學一切智智不？
若菩薩摩訶薩為菩薩無生故學，是學一切智智不？
若菩薩摩訶薩為菩薩無滅故學，是學一切智智不？
若菩薩摩訶薩為菩薩本來寂靜故學，是學一切智智不？
若菩薩摩訶薩為菩薩自性涅槃故學，是學一切智智不？ ^740a3

「世尊！若菩薩摩訶薩為如來盡故學，是學一切智智不？
若菩薩摩訶薩為如來離故學，是學一切智智不？
若菩薩摩訶薩為如來滅故學，是學一切智智不？
若菩薩摩訶薩為如來無生故學，是學一切智智不？
若菩薩摩訶薩為如來無滅故學，是學一切智智不？
若菩薩摩訶薩為如來本來寂靜故學，是學一切智智不？
若菩薩摩訶薩為如來自性涅槃故學，是學一切智智不？」 ^740a12

佛言：「善現！如汝所說『若菩薩摩訶薩為色盡故學，是學一切智智不？
為受、想、行、識盡故學，是學一切智智不？
若菩薩摩訶薩為色離故學，是學一切智智不？
為受、想、行、識離故學，是學一切智智不？
若菩薩摩訶薩為色滅故學，是學一切智智不？
為受、想、行、識滅故學，是學一切智智不？
若菩薩摩訶薩為色無生故學，是學一切智智不？
為受、想、行、識無生故學，是學一切智智不？
若菩薩摩訶薩為色無滅故學，是學一切智智不？
為受、想、行、識無滅故學，是學一切智智不？
若菩薩摩訶薩為色本來寂靜故學，是學一切智智不？
為受、想、行、識本來寂靜故學，是學一切智智不？
若菩薩摩訶薩為色自性涅槃故學，是學一切智智不？
為受、想、行、識自性涅槃故學，是學一切智智不？』
者，善現！於汝意云何？
色真如盡、滅、斷不？」 ^740a21

善現答言：「不也！世尊！
不也！善逝！」 ^740b7

佛言：「善現！於汝意云何？
受、想、行、識真如盡、滅、斷不？」 ^740b8

善現答言：「不也！世尊！
不也！善逝！」 ^740b9

佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^740b10

佛言：「善現！如汝所說『若菩薩摩訶薩為眼處盡故學，是學一切智智不？
為耳、鼻、舌、身、意處盡故學，是學一切智智不？
若菩薩摩訶薩為眼處離故學，是學一切智智不？
為耳、鼻、舌、身、意處離故學，是學一切智智不？
若菩薩摩訶薩為眼處滅故學，是學一切智智不？
為耳、鼻、舌、身、意處滅故學，是學一切智智不？
若菩薩摩訶薩為眼處無生故學，是學一切智智不？
為耳、鼻、舌、身、意處無生故學，是學一切智智不？
若菩薩摩訶薩為眼處無滅故學，是學一切智智不？
為耳、鼻、舌、身、意處無滅故學，是學一切智智不？
若菩薩摩訶薩為眼處本來寂靜故學，是學一切智智不？
為耳、鼻、舌、身、意處本來寂靜故學，是學一切智智不？
若菩薩摩訶薩為眼處自性涅槃故學，是學一切智智不？
為耳、鼻、舌、身、意處自性涅槃故學，是學一切智智不？』
者，善現！於汝意云何？
眼處真如盡、滅、斷不？」 ^740b14

善現答言：「不也！世尊！
不也！善逝！」 ^740c2

佛言：「善現！於汝意云何？
耳、鼻、舌、身、意處真如盡、滅、斷不？」 ^740c3

善現答言：「不也！世尊！
不也！善逝！」 ^740c4

佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^740c5

佛言：「善現！如汝所說『若菩薩摩訶薩為色處盡故學，是學一切智智不？
為聲、香、味、觸、法處盡故學，是學一切智智不？
若菩薩摩訶薩為色處離故學，是學一切智智不？
為聲、香、味、觸、法處離故學，是學一切智智不？
若菩薩摩訶薩為色處滅故學，是學一切智智不？
為聲、香、味、觸、法處滅故學，是學一切智智不？
若菩薩摩訶薩為色處無生故學，是學一切智智不？
為聲、香、味、觸、法處無生故學，是學一切智智不？
若菩薩摩訶薩為色處無滅故學，是學一切智智不？
為聲、香、味、觸、法處無滅故學，是學一切智智不？
若菩薩摩訶薩為色處本來寂靜故學，是學一切智智不？
為聲、香、味、觸、法處本來寂靜故學，是學一切智智不？
若菩薩摩訶薩為色處自性涅槃故學，是學一切智智不？
為聲、香、味、觸、法處自性涅槃故學，是學一切智智不？』
者，善現！於汝意云何？
色處真如盡、滅、斷不？」 ^740c9

善現答言：「不也！世尊！
不也！善逝！」
佛言：「善現！於汝意云何？
聲、香、味、觸、法處真如盡、滅、斷不？」 ^740c26

善現答言：「不也！世尊！
不也！善逝！」
佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^740c28

佛言：「善現！如汝所說『若菩薩摩訶薩為眼界盡故學，是學一切智智不？
為耳、鼻、舌、身、意界盡故學，是學一切智智不？
若菩薩摩訶薩為眼界離故學，是學一切智智不？
為耳、鼻、舌、身、意界離故學，是學一切智智不？
若菩薩摩訶薩為眼界滅故學，是學一切智智不？
為耳、鼻、舌、身、意界滅故學，是學一切智智不？
若菩薩摩訶薩為眼界無生故學，是學一切智智不？
為耳、鼻、舌、身、意界無生故學，是學一切智智不？
若菩薩摩訶薩為眼界無滅故學，是學一切智智不？
為耳、鼻、舌、身、意界無滅故學，是學一切智智不？
若菩薩摩訶薩為眼界本來寂靜故學，是學一切智智不？
為耳、鼻、舌、身、意界本來寂靜故學，是學一切智智不？
若菩薩摩訶薩為眼界自性涅槃故學，是學一切智智不？
為耳、鼻、舌、身、意界自性涅槃故學，是學一切智智不？』
者，善現！於汝意云何？
眼界真如盡、滅、斷不？」 ^741a4

善現答言：「不也！世尊！
不也！善逝！」
佛言：「善現！於汝意云何？
耳、鼻、舌、身、意界真如盡、滅、斷不？」 ^741a21

善現答言：「不也！世尊！
不也！善逝！」
佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^741a23

佛言：「善現！如汝所說『若菩薩摩訶薩為色界盡故學，是學一切智智不？
為聲、香、味、觸、法界盡故學，是學一切智智不？
若菩薩摩訶薩為色界離故學，是學一切智智不？
為聲、香、味、觸、法界離故學，是學一切智智不？
若菩薩摩訶薩為色界滅故學，是學一切智智不？
為聲、香、味、觸、法界滅故學，是學一切智智不？
若菩薩摩訶薩為色界無生故學，是學一切智智不？
為聲、香、味、觸、法界無生故學，是學一切智智不？
若菩薩摩訶薩為色界無滅故學，是學一切智智不？
為聲、香、味、觸、法界無滅故學，是學一切智智不？
若菩薩摩訶薩為色界本來寂靜故學，是學一切智智不？
為聲、香、味、觸、法界本來寂靜故學，是學一切智智不？
若菩薩摩訶薩為色界自性涅槃故學，是學一切智智不？
為聲、香、味、觸、法界自性涅槃故學，是學一切智智不？』
者，善現！於汝意云何？
色界真如盡、滅、斷不？」 ^741a28

善現答言：「不也！世尊！
不也！善逝！」 ^741b16

佛言：「善現！於汝意云何？
聲、香、味、觸、法界真如盡、滅、斷不？」 ^741b17

善現答言：「不也！世尊！
不也！善逝！」 ^741b18

佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^741b19

佛言：「善現！如汝所說『若菩薩摩訶薩為眼識界盡故學，是學一切智智不？
為耳、鼻、舌、身、意識界盡故學，是學一切智智不？
若菩薩摩訶薩為眼識界離故學，是學一切智智不？
為耳、鼻、舌、身、意識界離故學，是學一切智智不？
若菩薩摩訶薩為眼識界滅故學，是學一切智智不？
為耳、鼻、舌、身、意識界滅故學，是學一切智智不？
若菩薩摩訶薩為眼識界無生故學，是學一切智智不？
為耳、鼻、舌、身、意識界無生故學，是學一切智智不？
若菩薩摩訶薩為眼識界無滅故學，是學一切智智不？
為耳、鼻、舌、身、意識界無滅故學，是學一切智智不？
若菩薩摩訶薩為眼識界本來寂靜故學，是學一切智智不？
為耳、鼻、舌、身、意識界本來寂靜故學，是學一切智智不？
若菩薩摩訶薩為眼識界自性涅槃故學，是學一切智智不？
為耳、鼻、舌、身、意識界自性涅槃故學，是學一切智智不？』
者，善現！於汝意云何？
眼識界真如盡、滅、斷不？」 ^741b23

善現答言：「不也！世尊！
不也！善逝！」
佛言：「善現！於汝意云何？
耳、鼻、舌、身、意識界真如盡、滅、斷不？」 ^741c12

善現答言：「不也！世尊！
不也！善逝」
佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^741c14

佛言：「善現！如汝所說『若菩薩摩訶薩為眼觸盡故學，是學一切智智不？
為耳、鼻、舌、身、意觸盡故學，是學一切智智不？
若菩薩摩訶薩為眼觸離故學，是學一切智智不？
為耳、鼻、舌、身、意觸離故學，是學一切智智不？
若菩薩摩訶薩為眼觸滅故學，是學一切智智不？
為耳、鼻、舌、身、意觸滅故學，是學一切智智不？
若菩薩摩訶薩為眼觸無生故學，是學一切智智不？
為耳、鼻、舌、身、意觸無生故學，是學一切智智不？
若菩薩摩訶薩為眼觸無滅故學，是學一切智智不？
為耳、鼻、舌、身、意觸無滅故學，是學一切智智不？
若菩薩摩訶薩為眼觸本來寂靜故學，是學一切智智不？
為耳、鼻、舌、身、意觸本來寂靜故學，是學一切智智不？
若菩薩摩訶薩為眼觸自性涅槃故學，是學一切智智不？
為耳、鼻、舌、身、意觸自性涅槃故學，是學一切智智不？』
者，善現！於汝意云何？
眼觸真如盡、滅、斷不？」 ^741c19

善現答言：「不也！世尊！
不也！善逝！」 ^742a7

佛言：「善現！於汝意云何？
耳、鼻、舌、身、意觸真如盡、滅、斷不？」 ^742a8

善現答言：「不也！世尊！
不也！善逝！」 ^742a9

佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^742a10

佛言：「善現！如汝所說『若菩薩摩訶薩為眼觸為緣所生諸受盡故學，
是學一切智智不？
為耳、鼻、舌、身、意觸為緣所生諸受盡故學，是學一切智智不？
若菩薩摩訶薩為眼觸為緣所生諸受離故學，是學一切智智不？
為耳、鼻、舌、身、意觸為緣所生諸受離故學，是學一切智智不？
若菩薩摩訶薩為眼觸為緣所生諸受滅故學，是學一切智智不？
為耳、鼻、舌、身、意觸為緣所生諸受滅故學，是學一切智智不？
若菩薩摩訶薩為眼觸為緣所生諸受無生故學，是學一切智智不？
為耳、鼻、舌、身、意觸為緣所生諸受無生故學，是學一切智智不？
若菩薩摩訶薩為眼觸為緣所生諸受無滅故學，是學一切智智不？
為耳、鼻、舌、身、意觸為緣所生諸受無滅故學，是學一切智智不？
若菩薩摩訶薩為眼觸為緣所生諸受本來寂靜故學，是學一切智智不？
為耳、鼻、舌、身、意觸為緣所生諸受本來寂靜故學，是學一切智智不？
若菩薩摩訶薩為眼觸為緣所生諸受自性涅槃故學，是學一切智智不？
為耳、鼻、舌、身、意觸為緣所生諸受自性涅槃故學，是學一切智智不？』
者，善現！於汝意云何？
眼觸為緣所生諸受真如盡、滅、斷不？」 ^742a13

善現答言：「不也！世尊！
不也！善逝！」 ^742b6

佛言：「善現！於汝意云何？
耳、鼻、舌、身、意觸為緣所生諸受真如盡、
滅、斷不？」 ^742b7

善現答言：「不也！世尊！
不也！善逝！」 ^742b8

佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^742b9

佛言：「善現！如汝所說『若菩薩摩訶薩為地界盡故學，是學一切智智不？
為水、火、風、空、識界盡故學，是學一切智智不？
若菩薩摩訶薩為地界離故學，是學一切智智不？
為水、火、風、空、識界離故學，是學一切智智不？
若菩薩摩訶薩為地界滅故學，是學一切智智不？
為水、火、風、空、識界滅故學，是學一切智智不？
若菩薩摩訶薩為地界無生故學，是學一切智智不？
為水、火、風、空、識界無生故學，是學一切智智不？
若菩薩摩訶薩為地界無滅故學，是學一切智智不？
為水、火、風、空、識界無滅故學，是學一切智智不？
若菩薩摩訶薩為地界本來寂靜故學，是學一切智智不？
為水、火、風、空、識界本來寂靜故學，是學一切智智不？
若菩薩摩訶薩為地界自性涅槃故學，是學一切智智不？
為水、火、風、空、識界自性涅槃故學，是學一切智智不？』
者，善現！於汝意云何？
地界真如盡、滅、斷不？」 ^742b14

善現答言：「不也！世尊！
不也！善逝！」
佛言：「善現！於汝意云何？
水、火、風、空、識界真如盡、滅、斷不？」 ^742c2

善現答言：「不也！世尊！
不也！善逝！」 ^742c4

佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」 ^742c5

佛言：「善現！如汝所說『若菩薩摩訶薩為無明盡故學，是學一切智智不？
為行、識、名色、六處、觸、受、愛、取、有、生、老死盡故學，是學一切智智不？
若菩薩摩訶薩為無明離故學，是學一切智智不？
為行、識、名色、六處、觸、受、愛、取、有、生、老死離故學，是學一切智智不？
若菩薩摩訶薩為無明滅故學，是學一切智智不？
為行、識、名色、六處、觸、受、愛、取、有、生、老死滅故學，是學一切智智不？
若菩薩摩訶薩為無明無生故學，是學一切智智不？
為行、識、名色、六處、觸、受、愛、取、有、生、老死無生故學，是學一切智智不？
若菩薩摩訶薩為無明無滅故學，是學一切智智不？
為行、識、名色、六處、觸、受、愛、取、有、生、老死無滅故學，是學一切智智不？
若菩薩摩訶薩為無明本來寂靜故學，是學一切智智不？
為行、識、名色、六處、觸、受、愛、取、有、生、老死本來寂靜故學，是學一切智智不？
若菩薩摩訶薩為無明自性涅槃故學，是學一切智智不？
為行、識、名色、六處、觸、受、愛、取、有、生、老死自性涅槃故學，是學一切智智不？』
者，善現！於汝意云何？
無明真如盡、滅、斷不？」 ^742c8

善現答言：「不也！世尊！
不也！善逝！」 ^742c28

佛言：「善現！於汝意云何？
行、識、名色、六處、觸、受、愛、取、有、生、老死真如盡、
滅、斷不？」 ^742c29

善現答言：「不也！世尊！
不也！善逝！」
佛言：「善現！若菩薩摩訶薩於真如如是學，是學一切智智。
善現當知！真如無盡、無滅、無斷、不可作證，
若菩薩摩訶薩於真如如是學，是學一切智智。」
大般若波羅蜜多經卷第三百三十九
 ^743a2
