^bk1378a【】
jing:: 佛說玄師颰陀所說神呪經
translator:: 東晉天竺三藏竺曇無蘭譯
聞如是：
一時佛遊於羅閱祇國中鸚鵡樹間。
是時有一異比丘，於竹園去羅閱祇國，
適在中間為蛇所齧，復為鬼神所著，復為賊所劫。
見佛爾時即往到是比丘所，時玄師颰陀隨佛俱往。
玄師颰陀即白佛言：「我有術甚神，今欲為呪。」
佛言：「止止！颰陀！汝所呪莫令有傷害。」
颰陀白佛言：「後當國國相攻伐，賊賊更相劫，
相增者復為相劫，鬼神更劫，毒毒更相害。
若有比丘在山中樹下坐，被五納衣若露地坐，
四輩弟子當令無有害我者，皆令安隱無有病痛如是。」 ^901c6

「僧深味尼欝遮梨首利拔提　珊于兮披拔陀泥」 ^901c17

「如是呪，斷口語、斷諸迷、斷諸病痛。
是諸閱叉皆作是迷　須摩菟　摩呵
〔一〕　曜沙難　摩訶〔二〕　閱叉梵　摩曜摩訶
〔三〕　閱叉　因呵羅　其摩呵〔四〕　閱叉呵祇槃摩呵
〔五〕」 ^901c19

「是諸閱叉在鬼神中尊。
我字因偷諸欲病者、害人者，我皆使不知人處，
障蔽汝眼令不見一切人，皆使不得其便。」
當爾之時便呼言： ^901c22

「來。邏持鬼神摩呵　邏持鬼神來。
兜勒　摩訶兜勒　因持兜羅　來梵　摩訶兜羅　摩訶梵摩　兜羅　來閱叉兜羅　訶多　得　兜勒　首羅俱沙　兜勒　摩訶首羅沙兜勒」 ^901c26

「我字因偷諸怨家　相求便者，我皆救之覆蔽兩不相見。
為繩索所縛、鎖械所縛、亂意所縛，俱歸命佛一切皆解脫。
歸命佛　時南無佛大吉。」
佛說玄師颰陀所說神呪經
 ^902a1
