金剛頂經一字頂輪王瑜伽一切時處念誦成佛儀軌一卷
translator:: 特進試鴻臚卿大興善寺三藏沙門大廣智不空奉　詔譯
other:: 
　　稽首禮普賢，諸佛轉輪王，
　　現證大菩提，受名金剛界。
　　為轉教勅輪，從自頂流出，
　　大金輪明王，威光逾眾日，
　　七寶具圍繞，為一切佛頂。
　　輪王之輪王，纔現奇特身，
　　諸聖眾皆沒，顯勝絕不共，
　　唯佛一體故。　則彼婆伽梵，
　　以自性智光，成威曜日輪，
　　遍照無餘界，摧壞諸暗暝，
　　令菩提心生。　復以身口意，
　　一切金剛界，成佛事業輪。
　　其量同虛空，遍諸有情界，
　　爍斷彼罪障，妄執諸結使。
　　為演不共法，賜髻珠七寶，
　　令頓證菩提，是故當歸依。
　　我依金剛頂，瑜伽大教王，
　　為修瑜伽者，纂集此微妙，
　　成佛理趣門，自心成等覺，
　　深奧穿能量，具以善詮示，
　　無相無言法，毘盧遮那佛，
　　一字頂輪王，殊勝祕密法。
　　瑜伽念誦儀，修此三昧者，
　　現證佛菩提。　傳法阿闍梨，
　　先簡擇弟子，淨信決定者，
　　宿殖諸善根，族姓具相好，
　　孝忠義德備，深教重三寶，
　　渴愛於大乘，聞覩諸菩薩，
　　順世諸方便，隨機化度事，
　　不生疑惑心，樂修菩薩行，
　　勇進不怯弱，護法行六度，
　　捐捨身命財，無厭悔顧悋。
　　求學瑜伽教，恒被大精進，
　　大慈誓願鎧，欣三解脫門。
　　樂心四無量，哀愍諸有情，
　　拔濟心無間，乃至令成佛。
　　灌頂師若見，如此勝法器，
　　以種種方便，慰誘先為說，
　　大乘祕密門，三世諸如來，
　　皆因入此法，速獲一切智。
　　種種開示已，教發菩提心，
　　授與佛性戒，金剛堅固禁。
　　當引入輪壇，灌頂受職已，
　　令瞻覩聖會，告示三麼耶。
　　從今至成佛，莫捨菩提心，
　　敬仰阿闍梨，如諸佛世尊。
　　所有言教誨，應當盡奉行，不尋求師短，隨見煩惱行。
　　觀貪染本淨，於諸同學處，
　　不生嫌恨心，敬如執金剛。
　　乃至諸含識，亦不應輕惱，
　　諸天神仙等，皆不應禮事。
　　勿不敬淩蔑，所覩一切物，
　　不應故騎驀，為有同壇內，
　　諸聖所執持。　親從阿闍梨，
　　對受諸儀軌，印契及密言，
　　微妙三麼地，輪金剛杵鈴，
　　及餘諸道具，為求成就故，
　　乃至登佛位，恒持不暫捨。
　　於此教法中，一字不應向，
　　未灌頂者說，本尊諸教法。
　　除本受法師，設諸同行人，
　　亦不得為說。　縱已得成就，
　　纔說便散失，現招諸殃禍，
　　中夭墮地獄。　是故常守護，
　　此三麼耶禁。　諸佛共演說，
　　眾聖皆保持，應學勿違越。
　　及修外儀式，洗瀨嚼齒木，
　　噉豆#CB03736;塗香，令身口香潔。
　　不應食葷雜，酒肉諸殘觸，
　　常潔身淨服，令內外無垢。
　　不應長爪甲，居穢違教處，
　　內所謂六根，用三密淨除。
　　外謂諸儀軌，法香水灌沐，
　　或外緣不備，即以法淨除。
　　此理趣最勝，當觀念囕字，
　　如下文廣明，淨除內外垢，
　　不沐而成浴。　常服當淨衣，
　　蕩滌等虛空，無垢如法界，
　　事理俱相應，如來最稱讚。
　　修習喻迦者，從師受本尊，
　　瑜伽儀軌已，明了無疑惑，
　　然乃勇進修，於一切時處，
　　念誦皆成就。　若於閑靜處，
　　名山隨意樂，高峰最殊勝，
　　或諸教所說，諸佛稱讚處。
　　若舊塔殿宇，或創建精室，
　　依教淨治地，以牛糞遍塗，
　　極令細滑已，又磨白檀香，
　　泥拭曼荼羅，方圓隨大小，
　　羅列諸聖位，散時花莊嚴。
　　隨力辦供具，塗香閼伽水，
　　焚香飲食燈，幡蓋鈴珮等，
　　陳設壇四邊。　若有本尊像，
　　室內面西安，瑜伽者面東。
　　每初入道場，想佛常住世，
　　以五輪著地，如教歸命禮。
　　復諦觀諸佛，遍滿虛空界，
　　側塞如胡麻，即應發是心：
　　我今普禮獻，即取香塗手，
　　結一切供養，最勝出生印。
　　先如常合掌，當自心即以，
　　諸指右押左，初分互相交，
　　成金剛合掌。　一切諸密印，
　　無非從此生，故名虛空庫。
　　結印誦密言，安頂上運心，
　　想自身遍禮，一一如來足。
　　復捨身奉獻，誦捨身真言，
　　諸佛菩薩眾，求請念加持。
　　誦一切金剛，不空三摩耶，
　　諸佛事業心：
「^mc-DA42唵^mc-A67A薩^mc-B7A3嚩亡可反
〔下同〕^mc-A658勿微一反」
　　由此印密言，等流自身遍，
　　十方無邊界，微塵剎土中，
　　諸佛大海會，咸皆有自身，
　　如羯磨菩薩，於一一尊前，
　　持諸供養具，捨身奉獻事，
　　皆蒙受加持。　悔喜勸請向，
　　依普賢行願，瑜伽花嚴等。
　　即結跏趺坐，全半或輪跏，
　　皆以右押左，端身定支節。
　　左手仰跏上，仰右手安左，
　　即發大悲心，拔濟利安樂，
　　盡無餘有情，以此性成就。
　　菩提心密言，隨意念誦之，
　　發菩提勝心： ^321c11

「^mc-CFC5婀」
　　由適誦密言，發菩提心故，
　　摧滅諸罪障，獲諸悅意樂。
　　等同一切佛，超勝眾魔羅，
　　不能為障礙，應受諸世間，
　　廣大之供養。　復次應諦觀，
　　根塵識諸法，自性本皆空。
　　又思伽他義，一切如虛空，
　　虛空亦無相，諸法相應故，
　　舒遍於一切。　誦此四句偈，
　　所覩彼彼境，皆照空亦空。
　　由勝解空體，自徹見本心，
　　皎潔如滿月，離能取所取，
　　自性光明成，菩提體堅固。
　　復從月輪內，踴出大法輪，
　　金剛之所成，輻輞皆鋒銳。
　　其色如檀金，遍流大威光，
　　過聚塵數日，依住月輪面。
　　金剛表極堅，圓顯福智滿，
　　利為無戲論，斷壞諸妄執。
　　光表一切智，除破諸愚瞑，
　　以是現輪形，量同虛空故。
　　虛空諸如來，盡入於輪內，
　　即觀此智輪，變成金輪王。
　　遍照如來身，形服如素月，
　　以一切相好，用莊嚴法身。
　　戴金剛寶冠，輪鬘為首飾，
　　眾寶莊嚴具，種種拔飾身。
　　持智拳大印，處於師子座，
　　日輪白蓮臺。　智拳印所謂：
　　中小名掘梅，頭指柱大背，
　　金剛拳乃成，右握左頭指，
　　一節面當心，是名智拳印。
　　當誦此密言： ^321c27

「^mc-CFBF勃嚕唵三合，以此國無字同故，
以三字聲成一字急呼之」
　　三密纔相應，自身同本尊，
　　能遍入佛智，成佛猶不難。
　　獲智壽力年，得一切遍行，
　　現證大菩提，故名覺勝印。
　　若修此瑜伽，設現造無量，
　　極重諸罪障，必能超惡趣，
　　剋疾證菩提。　為顯此最上，
　　甚深微密義，故住此大印。
　　拳能堅執持，諸佛智法海，
　　堅固不散失，能成一切印，
　　故名金剛拳，右執左頭指。
　　十方剎土中，唯有一佛乘，
　　如來之頂法，等持諸佛體，
　　是故名智拳。　復觀金剛輪，
　　莊嚴心月輪。　次結頂輪王，
　　勝身三摩耶，印心額喉頂。
　　其印如前作，堅金剛合掌，
　　即並竪中指，由如青蓮葉，
　　屈頭指各安，中指背上節。
　　當知印相義，大指為結跏，
　　中指像佛身，名小成光焰，
　　二掌日月輪，腕表師子座，
　　是故名如來，勝身三摩耶。
　　當誦此密語： ^322b4

「^mc-DA42唵^mc-E1A5僕^mc-A456欠」
　　此毘盧遮那，佛三字密言，
　　共一字無異，適以印密言。
　　印心成鏡智，速獲菩提心，
　　金剛堅固體。　印額應當知，
　　成平等性智，速獲灌頂地，
　　福聚莊嚴身。　密語印口時，
　　成妙觀察智，即能轉法輪，
　　得佛智慧身。　誦密言印頂，
　　成成所作智，證佛變化身。
　　能伏難調者，由此印密言，
　　加持自身成，法界體性智，
　　毘盧遮那佛，虛空法界身。
　　即分印為二，金剛拳從額，
　　等引至腦後，則竪二頭指，
　　每處三相繞，從小指歷散，
　　如垂下天衣。　誦一切灌頂，
　　三麼耶寶心： ^322c1

「^mc-E1C5怛囕二合引」
　　由此印密言，即蒙虛空界，
　　一切佛世界，以金剛寶冠，
　　輪鬘繒綵等，與具足灌頂，
　　為悅聖眾故。　二手當心前，
　　平掌三相拍，應誦此密言： ^322c20

「^mc-E05F穀」
　　由此拍掌儀，輪王及眷屬，
　　適悅而愛順，速滿瑜伽者，
　　意願悉地果，當獲堅固體。
　　次陳供養儀，奉尊并聖眾，
　　作金剛合掌，儀式如前說。
　　安於自頂上，誦虛空庫藏，
　　大菩薩密言，當作是思惟。
　　從印中流出，諸供養雲海，
　　閼伽眾香水，諸天妙伎樂，
　　歌舞嬉戲等，塗香花燒香，
　　飲食燈賢瓶，劫樹諸寶類。
　　白拂繖臺閣，寶幢幡鈴珮，
　　珠瓔帳花鬘，宮殿天男女，
　　及人天所有，一切受用物。
　　於此瞻部洲，及十方佛土，
　　水陸諸花等，人天意樂者，
　　福感并變化，嬋娟花馝馞。
　　又以諸天人，所有本體香，
　　和合變易香，燒香塗抹香，
　　種種差別類，氣馥妙悅意。
　　復獻諸人天，所有本體光，
　　自性及差別，殊勝悅意光。
　　三世三界中，一切天供養，
　　眾多種差別，如《金剛頂經》，
　　及諸祕密教，一切眾大乘，
　　契經等所說。　廣大供養具，
　　先奉獻本尊，并眷屬等已。
　　次等引周遍，十方諸世界，
　　盡虛空法界，微塵剎土中，
　　諸佛大海會，一一聖眾前，
　　普供養而住。　復觀察十方，
　　發如是願言：　「我今請諸佛，
　　未轉法輪者，願速轉法輪，
　　欲入涅槃者，願常住在世。」
　　復興如是念：　「無邊諸含識，
　　淪溺於六趣，由自心虛妄。
　　感種種業報，壞佛性不知，
　　深可悲傷愍，我今云何救？」
　　復作是思惟：　「我所積福業，
　　應用拯濟彼，我由獻塗香，
　　當獲五法身。　願從此等流，
　　五無漏塗香，磨瑩熱惱者，
　　奮破諸地獄，一切劇炎承。
　　獻花故當得，四八大人相，
　　復迴向此福，成妙覺花臺。
　　舒光遍照觸，驚覺人天趣，
　　耽著諸欲境，八苦所纏逼，
　　天樂變化苦。　願彼諸天人，
　　菩提心敷榮，獲普賢常樂。
　　我由奉焚香，得佛無礙智，
　　悅澤具端嚴。　迴施此香雲，
　　氛馥寒水苦，獻食獲法喜，
　　禪悅解脫味。　迴施餓鬼趣，
　　普雨諸微妙，天甘露飲食。
　　願食加持食，皆悉得充足，
　　永離飢渴苦，慳貪惡習業。
　　獻燈得五眼，以為般若燈，
　　照曜阿修羅，永斷矯誑心。
　　恚癡好鬪諍，傍生鞭撻逼，
　　互相害食噉。　願得慈悲心，
　　常生人天路。　色無色界天，
　　耽著三昧味，願脫此惑纏。
　　獻閼伽香水，證平等性智，
　　三界法王位。　迴施此降注，
　　金剛甘露水，灌沐水居者，
　　永離傍生趣，速獲淨法身。
　　及下徹無間，一切諸地獄，
　　苦具碎如塵，皆成清涼地，
　　受苦諸群品，解脫生淨土。
　　奉嬉常受悅，獻笑佛憐念，
　　奏歌得法音，供舞得神通，
　　奉瓶得賢瓶，能滿悅意願。
　　進寶獲眾寶，由貢莊嚴樹，
　　得佛衣覺樹。　奉幢得雨寶，
　　能遍濟貧乏，供幡超勝魔，
　　獻鈴眾歸從。　奉瓔獲嚴具，
　　進鬘得寶冠，上花得佛容。
　　復以此福聚，迴施於無盡，
　　無餘有情界，六趣四生等。
　　乃至以自身，心口三金剛，
　　地水火風界，周遍於無邊，
　　等虛空法界，與一切含識，
　　悅意受用之。　住此無緣悲，
　　常拔濟利樂，共彼同迴向，
　　願成大菩提，應一切智智。」
　　復作是觀察，一切法皆空，
　　三輪體非有，當知無所得。
　　住是三摩地，能真實拔濟，
　　獲無限福利，所作速成就。
　　作是觀念時，誦最勝出生，
　　種種供養藏，廣大儀如來，
　　一切供養心。 ^322c27

「^mc-DA42唵」
　　由此密語印，加持威力故。
　　縱觀想不成，於諸佛海會，
　　皆有如上等，諸供養雲海，
　　真實具成就。　由諸佛誠諦，
　　法爾所成故。　次當誦本尊，
　　一百八名讚，作金剛合掌，
　　當心左低身，是為敬禮儀。
　　應以美韻調，唱此金剛歌，
　　次誦嬉戲密，言印用前印。 ^324a5

「^mc-DA42唵^mc-A656嚩^mc-A9BD日羅二合薩埵^mc-A6A6僧上^mc-A95F蘖囉二合^mc-DA40賀」
　　不改金剛掌，合臂舒安額，
　　即是獻花鬘，清雅調稱此。 ^324a16

「^mc-A656嚩^mc-A9BD日羅二合^mc-A5FD囉^mc-B448怛曩二合^mc-A5E5麼^mc-A5AD弩跢上^mc-AA68囕」
　　前印從於臍，漸上至口寫，
　　是奏歌即誦。 ^324a20

「^mc-A656嚩^mc-A9BD日羅二合^mc-A57B達^mc-E1BA磨^mc-A459誐去^mc-A5F1也^mc-A56F奈」
　　當心右旋轉，金剛合掌已，
　　復安於頂上，名進金剛舞。
　　如前誦復唱： ^324a24

「^mc-A656嚩^mc-A9BD日羅二合^mc-A440羯^mc-E1BA磨迦^mc-A642路^mc-A5D9婆^mc-A656嚩」
　　由陳是祕密，瑜伽歌詠讚，
　　歎揚如來故，成佛尚不難，
　　況求諸成就。　應知何以故？
　　所謂一切樂，不如婆伽梵，
　　金剛薩埵樂，是故速成就。
　　次以本部母，佛眼印密言，
　　當心誦七遍，印四或五處，
　　四心額喉頂，五額左右肩，
　　心喉頂上散，處各誦一遍。
　　其印如前作，金剛合掌已，
　　並屈二頭指，甲合並竪大，
　　各押頭指側，謂佛眼密言： ^324b1

「^mc-A5A9曩^mc-A5F0莫^mc-A67A三^mc-A5E5滿^mc-CA56跢^mc-E3AD沒^mc-D9FA馱引^mc-E040南^mc-E074唵^mc-E3AD沒^mc-D9FA馱引^mc-A642路^mc-A47C者^mc-A5AB儞^mc-B065娑嚩二合^mc-A6A9訶」
　　由部母加持，本尊并眷屬，
　　皆共喜愛念。　瑜伽者縱有，
　　違犯闕法等，矜愍不見過，
　　亦不凌逼他。　持諸密語者，
　　若不作此法，不得微闕少，
　　況犯三麼耶。　若不依瑜伽，
　　作事法念誦，不對壇舍利，
　　非時處不淨，輒結印念持，
　　決定獲殃咎。　修行諸尊者，
　　五百由旬內，尊皆不降赴，
　　亦不賜悉地，以輪王威德，
　　斷壞諸法故。　所以一切時，
　　先作是加持，何故事法儀，
　　不許非時處，念誦求成就？
　　為輪王威德，最勝無極尊，
　　不應無限約，降赴非時處。
　　純淨無戲論，教命不可犯，
　　是故不失期，輒稱誦啟請。
　　瑜伽理趣門，自心所建立，
　　自身為本尊，集諸如來體。
　　加持為己身，盡以虛空界，
　　為宮殿安住，自身處於中。
　　住本尊瑜伽，聖眷屬圍繞，
　　成大曼荼羅，由是故無礙。
　　又為諸行者，不達空無相，
　　如來體性故，瑜伽中教王，
　　唯一平等淨。　觀身知空相，
　　即是自本尊，由此勝解故，
　　於一切時處，念誦獲成就。
　　又作前智拳，誦一字密語，
　　身觀如前說，心月中輪臍。
　　現一字金色，舌端亦如是，
　　則是字為輪，其輪為轉輪。
　　持色如金容，備七珍圍繞，
　　寶輪寶在前，餘寶右旋置。
　　珠寶與無量，摩尼眾圍繞，
　　次寶女亦與，無邊婇女俱。
　　馬寶及象寶，主庫藏神寶，
　　各領自眷屬，無量眾待立。
　　兵寶持金剛，無能勝為師，
　　佛眼如來母，共寶居八方。
　　如世金輪王，具七寶眷屬，
　　如來頂輪王，以佛無上寶，
　　為眷屬圍繞。　作是觀念時，
　　誦本尊密語，一一遍諦觀，
　　從自成佛身，遍體毛孔中，
　　等流出一切，世界微塵數。
　　如來身舒遍，盡諸有情界，
　　拔濟利安樂，為轉正法輪，
　　現神通遊戲，摧伏一切魔，
　　令現證悉地，悅意受用等，
　　還來入自身，住三摩地念。
　　乃至疲倦已，或百八七三，
　　復結勝身印，誦三字密言，
　　三七隨所宜。　即取菩提珠，
　　盤置合掌內，當心誦密語。
　　菩提心密語，三遍或七遍，
　　捧珠安頂上，誦金剛語心： ^324b15

「^mc-A648囕」
　　由以此密語，加持念珠故，
　　所誦尊密語，掐一珠過已。
　　一成一千遍，二手當心前，
　　各撮聚五指，從母初珠起。
　　一誦掐一遍，與密言齊平，
　　至母珠却迴，不應越母珠，
　　驀過越法罪。　萬千或百八，
　　一數為常定，不應有增減，
　　數限既終畢，還捧合加持，
　　放置於淨處，敬珠由如佛，
　　不應輕棄觸。《　瑜伽珠經》云：
　　「珠表菩薩果，中絕為斷漏，
　　線貫表觀音，母為彌陀佛。」
　　以是不應越。　由珠積功德，
　　速獲成就故。　次陳前供養，
　　復結智拳印，入前三摩地，
　　觀念於一字，思惟其字義。
　　諸法本無壞，無塵亦無染，
　　清淨如虛空，清淨如空故。
　　一切法無壞，諸法不壞故。
　　一切法本淨，諸法本淨故。
　　一切法無染，諸法非染故。
　　空淨不可得，觀字義相應，
　　心緣住於理，不緣於其字。
　　同一體清淨，遍周於法界，
　　獲得無戲論，輪王實相定。
　　乃至於一念，淨心相應故，
　　獲無上正智，無始積罪障，
　　頓滅無有餘，十方諸如來，
　　本尊皆現前，滿所希求願。
　　世間出世間，一切皆與思，
　　乃至於現生，成就本尊身。
　　復結身勝印，誦三字密言，
　　即觀菩提心，思惟阿字門。
　　諸法本不生，每作觀念時，定慧應俱運，
且如觀婀字，纔觀即了知。
　諸法本不生，知本不生故，　是名奢摩地。
　　諦觀於字體，是毘婆舍那，
　　此名為雙運，諸觀皆如是。
　　又結勝身印，於心額喉頂，
　　各一掣印開，誦此解脫心： ^325a19

「^mc-E0EF勃嚕唵二合目」
　　由此印密言，聖眾得離縛，
　　各歸於本宮，修習瑜伽者，
　　至於解脫地。　復結佛眼印，
　　誦佛母密言，如前加持身。
　　又用本部中，無能勝明王，
　　密言印自身，五處如前法。
　　八指右指左，掌內各交合，
　　大指開微屈，少離頭指側。
　　誦此心密言： ^325c2

「^mc-E060吽短呼」
　　由作此加持，於一切時處，
　　魔冤不能侵，虎狼諸毒虫，
　　惡心人非人，盡無能陵屈。
　　如來初成佛，於菩提樹下，
　　以此印密言，摧壞天魔軍。
　　若入便易處，用觸身忿怒，
　　烏芻瑟摩印，右手如常拳，
　　翹大指加持，五處如先說。
　　誦此心密言： ^325c13

「^mc-DA42唵^mc-A9E5特嘞二合^mc-A440迦」
　　由作此加持，入一切穢處，
　　魔障不得便。　次明念誦時，
　　瑜伽教王中，如來所稱讚，
　　無有時方處。　當知不令間，
　　四時或三時，二時乃至一。
　　無間一切時，三謂晨午昏，
　　加夜半成四，二時謂晨暮。
　　一時隨得暇，從初乃至終，
　　皆依此儀軌。　或無壇淨室，
　　隨處作念誦，先當觀囕字，
　　淨身及淨處，安字於頂上，
　　發智火焚燒，身處無灰燼。
　　清淨如虛空。　纔住此三昧，
　　百劫積重罪，一念頓蕩除。
　　夫人三摩地，不計身心相，
　　及分別色等，但諦觀一境。
　　由是法加持，淨二界空空，
　　即於虛空中，觀婀字成殿。
　　如忉利天宮。　又於寶殿內，
　　如前初觀念，婀字成心月，
　　次第不復殊，是佛不空體。
　　所疑不淨者，皆觀覽字焚，
　　由此法界心，密言威力故，
　　所淨如法界。　當知囕字義，
　　所謂一切法，本淨無垢染，
　　諸法清淨故，淨染不可得。
　　阿字菩提心，種智之本源，
　　是一切字母。　十方三世佛，
　　所說一切法，無非此字體，
　　纔念即同稱，一切如來法。
　　於眼觀此字，即能成天眼，
　　餘四悉具足，諸根例可知。
　　乃至於鐵石，安布諦觀念，
　　能動及成金。　此性成密言，
　　三世佛法教，皆廣明此字。
　　其義說難窮，粗陳其大略，
　　所謂餘諸字，皆瞻於梵字，
　　非是隨方文。　念誦既終畢，
　　迴於其福聚，普令諸有情，
　　如我無有異。　復敬禮三寶，
　　悔喜勸請向，出外轉大乘，
　　乃至一四句。　印塔修眾善，
　　以此積福業，加持資糧故，
　　悉地速現前。　又演略儀軌，
　　如先誦婀字，用發菩提心，
　　左趺押右股，右足安左股，
　　是如來結跏。　即結智拳印，
　　身勝及灌頂。　拍掌已又陳，
　　金剛合掌儀。　誦唵字供養，
　　又部母加持，住智拳念誦，
　　終畢如前儀。　又說略儀軌，
　　先用一切佛，部心印密言，
　　印五處或四。　其印以八指，
　　右押左相叉，交合於掌內，
　　並竪二大指，著右頭指側，
　　誦一切佛心： ^325c24

「^mc-DA42唵^mc-A4B9爾^mc-A5A9曩^mc-A4B8仍入聲而孕反」
　　適以印此明，加持自身時，
　　便同諸佛身，即部母加持。
　　作智拳念誦，坐如前全跏，
　　或作輪王坐，交脚或垂一，
　　乃至獨膝竪，輪王三種坐。
　　或作普賢跏，左掌承右腿，
　　右趺鎮左髀，普賢跏乃成。
　　是等坐隨意，即金剛合掌，
　　誦唵字供養，數限畢復陳。
　　智拳誦一字，晝用部心印，
　　夜以佛眼印，印五處作護。
　　復次又開演，極略念誦儀，
　　為修瑜伽者，不好樂多法，
　　或眾世務迫，用廣法恐闕。
　　先結智拳印，即勝身加持，
　　次陳供養儀，即便作念誦，
　　亦無所闕少。　若更極驅迫，
　　恐間闕時分，但作智拳印，
　　誦本尊密言，七遍或三遍，
　　即任行住坐，隨意作念誦。
　　若執珠記數，一百八未滿，
　　中間不應語。　若要語當觀，
　　囕字於舌上，縱語不為間。
　　或唯結身勝，大三摩耶印，
　　便念誦亦得，支分皆不闕。
　　何故此二印，獨用成具法？
　　以纔結智拳，能攝諸如來，
　　入住處隨順，勝身三麼耶。
　　適結此印時，一切印已成，
　　十方三世佛，所說之密印，
　　盡在此印中。　又一切如來，
　　同一聚密合，成此一法身，
　　更無有二相。　諸佛皆隨喜，
　　菩薩咸敬奉，天龍人非人，
　　攝伏而歸命。　由如是義故，
　　不待諸印助，一成一切印。
　　若如常念誦，當依廣儀軌，
　　不應執此義，而生懈怠心。
　　我於諸瑜伽，大祕密經中，
　　搜括至綱要，略集金輪王，
　　速成佛理趣，瑜伽儀軌竟。
一字頂輪王瑜伽念誦儀軌一卷
w:: 　　長寬三秊五月十三日 ^326b24

　　於勸修寺西明院書了　　範乘 ^327a11

　　　　　　　　一交了
 ^327a12
