
hui:: 
pin:: 大般若波羅蜜多經卷第四百二十六
三藏法師玄奘奉　詔譯
第二分帝釋品第二十五之二
爾時，諸天子復作是念：「尊者善現於此般若波羅蜜多，
雖復種種方便顯說欲令易解，然其義趣轉深轉妙難可測量。」 ^139a17

具壽善現知諸天子心之所念，便告彼言：「諸天子！
色乃至識非深非妙，色自性乃至識自性亦非深非妙；
眼處乃至意處非深非妙，眼處自性乃至意處自性亦非深非妙；
色處乃至法處非深非妙，色處自性乃至法處自性亦非深非妙；
眼界乃至意界非深非妙，眼界自性乃至意界自性亦非深非妙；
色界乃至法界非深非妙，色界自性乃至法界自性亦非深非妙；
眼識界乃至意識界非深非妙眼識界自性乃至意識界自性亦非深非妙；
眼觸乃至意觸非深非妙，眼觸自性乃至意觸自性亦非深非妙；
眼觸為緣所生諸受乃至意觸為緣所生諸受非深非妙，
眼觸為緣所生諸受自性乃至意觸為緣所生諸受自性亦非深非妙；
布施波羅蜜多乃至般若波羅蜜多非深非妙，
布施波羅蜜多自性乃至般若波羅蜜多自性亦非深非妙；
內空乃至無性自性空非深非妙，內空自性乃至無性自性空自性亦非深非妙；
四念住廣說乃至十八佛不共法非深非妙，
四念住自性廣說乃至十八佛不共法自性亦非深非妙；
一切三摩地門、一切陀羅尼門非深非妙，
一切三摩地門自性、一切陀羅尼門自性亦非深非妙；
乃至一切智、道相智、一切相智非深非妙，
一切智自性、道相智、一切相智自性亦非深非妙。」 ^139a19

時，諸天子復作是念：「尊者善現所說法中，
不施設色乃至識，不施設眼處乃至意處，
不施設色處乃至法處，不施設眼界乃至意界，
不施設色界乃至法界，不施設眼識界乃至意識界，
不施設眼觸乃至意觸，不施設眼觸為緣所生諸受乃至意觸為緣所生諸受，
不施設布施波羅蜜多乃至般若波羅蜜多，
不施設內空乃至無性自性空，不施設四念住廣說乃至十八佛不共法，
不施設一切三摩地門、一切陀羅尼門，
不施設一切智、道相智、一切相智，不施設預流及預流果，
乃至不施設阿羅漢及阿羅漢果，不施設獨覺及獨覺菩提，
不施設菩薩及菩薩地，不施設三藐三佛陀及三藐三菩提，
亦不施設文字言說。」 ^139b16

具壽善現知諸天子心所念法，便告之言：「如是！
如是！如汝所念。色等諸法乃至無上正等菩提，
皆離文字咸不可說，故於般若波羅蜜多無說、無聽亦無解者。
是故汝等於諸法中，應隨所說修深固忍。
諸有欲住欲證預流、一來、不還、阿羅漢果，
亦因此忍方能住證；諸有欲住欲證獨覺所得菩提，
亦因此忍方能住證；諸有欲住欲證無上正等菩提，要因此忍乃能住證。
如是，諸天子！諸菩薩摩訶薩從初發心至得無上正等菩提，
應住無說、無聽、無解甚深般若波羅蜜多，常勤修學。」
pin:: 
##  26 信受品
第二分信受品第二十六 ^139b29

時，諸天子復作是念：「尊者善現今者欲為何等有情樂說何法？」 ^139c13

具壽善現知彼所念便告之言：「諸天子！
我今欲為如幻、如化、如夢有情樂說如幻、
化、夢之法。何以故？
諸天子！如是聽者於所說中，無聞、無解、無所證故。」 ^139c14

時，諸天子尋復問言：「能說、能聽及所說法，
皆如幻、如化、如夢耶？」 ^139c17

善現答言：「如是！如是！
如汝所說。如幻有情為如幻者說如幻法，
如化有情為如化者說如化法，如夢有情為如夢者說如夢法。
諸天子！我乃至見者如幻、如化、如夢所見，
色乃至識如幻、如化、如夢所見，眼乃至意如幻、
如化、如夢所見，色乃至法如幻、如化、如夢所見，
眼識乃至意識如幻、如化、如夢所見，眼觸乃至意觸如幻、
如化、如夢所見，眼觸所生受乃至意觸所生受如幻、
如化、如夢所見，布施波羅蜜多乃至般若波羅蜜多如幻、
如化、如夢所見，內空乃至無性自性空如幻、
如化、如夢所見，四念住廣說乃至十八佛不共法如幻、
如化、如夢所見，如是乃至預流果乃至阿羅漢果如幻、
如化、如夢所見，獨覺菩提及無上正等菩提如幻、
如化、如夢所見。」 ^139c19

時，諸天子問善現言：「今尊者為但說我等、
色等乃至無上正等菩提如幻、如化、如夢所見，
為亦說涅槃如幻、如化、如夢所見？」 ^140a5

善現答言：「諸天子！
我不但說我等、色等乃至無上正等菩提如幻、
如化、如夢所見，亦說涅槃如幻、如化、如夢所見。
諸天子！設更有法勝涅槃者，我亦說為如幻、
如化、如夢所見。何以故？
諸天子！幻、化、夢事與一切法乃至涅槃，悉皆無二無二處故。」 ^140a7

爾時，舍利子、大目連、執大藏、滿慈子、大迦多衍那、
大迦葉波等諸大聲聞，及無量百千菩薩摩訶薩，
問具壽善現言：「所說般若波羅蜜多，如是甚深，
如是難見，如是難覺，如是寂靜，如是微細，
如是沈密，如是殊妙，誰能信受？」 ^140a14

時，阿難陀聞彼語已，白大聲聞及諸菩薩摩訶薩言：
「有不退轉諸菩薩摩訶薩，於此所說甚深、
難見、難覺、寂靜、微細、沈密、殊妙般若波羅蜜多能深信受。
復有無量已見聖諦，於諸深法能盡源底，
諸阿羅漢所願已滿，於此所說甚深、難見、
難覺、寂靜、微細、沈密、殊妙般若波羅蜜多亦能信受。
復有無量菩薩摩訶薩，已於過去多俱胝佛所親近供養，
發弘誓願植眾德本，於此所說甚深、難見、
難覺、寂靜、微細、沈密、殊妙、般若波羅蜜多亦能信受。
復有無量諸善男子、善女人等，已於過去無數佛所發弘誓願種諸善根，
聰慧利根善友所攝，於此所說甚深、難見、
難覺、寂靜、微細、沈密、殊妙、般若波羅蜜多亦能信受。 ^140a19

「所以者何？如是人等，不以空、無相、無願、
無生、無滅、寂靜、遠離分別色乃至識；亦不以色乃至識，
分別空、無相、無願、無生、無滅、寂靜、遠離。
如是不以空、無相、無願、無生、無滅、寂靜、
遠離，分別眼乃至意，色乃至法，眼識乃至意識，
眼觸乃至意觸，眼觸為緣所生受乃至意觸為緣所生受，
布施波羅蜜多乃至般若波羅蜜多，內空乃至無性自性空，
四念住廣說乃至十八佛不共法，一切三摩地門、
一切陀羅尼門，預流果乃至阿羅漢果、
獨覺菩提，一切菩薩摩訶薩行、諸佛無上正等菩提，
一切智、道相智、一切相智，有為界、無為界。
亦不以眼乃至無為界，分別空、無相、無願、
無生、無滅、寂靜、遠離。
由此因緣，如是人等於此所說甚深、難見、
難覺、寂靜、微細、沈密、殊妙般若波羅蜜多皆能信受。」 ^140b3

時，具壽善現告諸天子言：「如是所說甚深、
難見難覺、寂靜微細、沈密殊妙般若波羅蜜多，
非所尋思，超尋思境，其中實無能信受者。
何以故？諸天子！此中無法可顯可示，既實無法可顯可示故，
信受者實不可得。」 ^140b19

爾時，具壽舍利子問善現言：「豈不於此所說般若波羅蜜多甚深教中，
廣說三乘相應之法，謂聲聞乘、獨覺乘、無上乘法？
廣說攝受諸菩薩摩訶薩從初發心乃至十地諸菩薩道，
所謂布施波羅蜜多乃至般若波羅蜜多，
四念住廣說乃至十八佛不共法，一切三摩地門、一切陀羅尼門？
廣說攝受諸菩薩摩訶薩神通勝事，謂菩薩摩訶薩於此般若波羅蜜多勤修行故，
隨所生處常受化生，不退神通自在遊戲，
能善通達無量法門，從一佛國至一佛國，
供養恭敬、尊重讚歎諸佛世尊，隨所願樂種種善根皆能修集速得圓滿，
於諸佛所聞持正法乃至無上正等菩提常不忘失，
恒居勝定離散亂心，由此為緣得無礙辯、
無斷盡辯、應辯、迅辯、無踈謬辯、諸所演說豐義味辯、一切世間最勝妙辯？」 ^140b25

善現答言：「如是！如是！
誠如所說。於此般若波羅蜜多甚深教中，
以無所得而為方便，廣說三乘相應之法，
乃至廣說攝受諸菩薩摩訶薩神通勝事，
乃至令得一切世間最勝妙辯，以無所得為方便者，此於何法無所得為方便？
謂於我乃至見者無所得為方便，於色乃至識無所得為方便，
於眼乃至意無所得為方便，於色乃至法無所得為方便，
於眼識乃至意識無所得為方便，於眼觸乃至意觸無所得為方便，
於眼觸為緣所生受乃至意觸為緣所生 " resp=受無所得為方便，
於布施波羅蜜多乃至般若波羅蜜多無所得為方便，
於內空乃至無性自性空無所得為方便，
於四念住廣說乃至十八佛不共法無所得為方便，
如是乃至於一切智、道相智、一切相智無所得為方便。」 ^140c11

時，舍利子問善現言：「何因緣故，於此般若波羅蜜多甚深教中，
以無所得而為方便，廣說三乘相應之法？
何因緣故，於此般若波羅蜜多甚深教中，
以無所得而為方便，乃至廣說攝受諸菩薩摩訶薩神通勝事，
乃至令得一切世間最勝妙辯？」 ^140c27

善現答言：「舍利子！
由內空乃至無性自性空故，於此般若波羅蜜多甚深教中，
以無所得而為方便，廣說三乘相應之法。
舍利子！由內空乃至無性自性空故，於此般若波羅蜜多甚深教中，
以無所得而為方便，乃至廣說攝受諸菩薩摩訶薩神通勝事，
乃至令得一切世間最勝妙辯。」
pin:: 
##  27 散花品
第二分散花品第二十七之一 ^141a3

爾時，天帝釋及此三千大千世界四大王眾天乃至色究竟天，
咸作是念：「今尊者善現承佛威力，為一切有情雨大法雨，
我等今者各宜化作天妙音花，奉散供養釋迦如來及諸菩薩摩訶薩眾并苾芻僧、
尊者善現，亦散供養甚深般若波羅蜜多，豈不為善？」 ^141a11

時，天帝釋及諸天眾作是念已，便各化作天妙音花，
持以奉散釋迦如來及諸菩薩摩訶薩眾并苾芻僧、
具壽善現、甚深般若波羅蜜多，而為供養。
是時，於此三千大千佛之世界花悉充滿，
以佛神力，於虛空中合成花臺，莊嚴殊妙，量等三千大千世界。 ^141a16

爾時，善現覩斯事已作是念言：「今所散花於諸天處曾未見有，
是花微妙定非草樹水陸所生，應是諸天為供養故從心化出。」 ^141a22

時，天帝釋既知善現心之所念，謂善現言：
「此所散花實非草樹水陸所生，亦不從心實能化出，但是變現。」 ^141a25

爾時，善現語帝釋言：「憍尸迦！
汝言此花實非草樹水陸所生，亦不從心實能化出，既非生法則不名花。」 ^141a27

時，天帝釋問善現言：「大德！
為但是花不生，為餘法亦爾？」 ^141a29

善現答言：「非但是花不生，餘法亦無生義。
何謂也？憍尸迦！色亦不生，此既不生則非色；
受、想、行、識亦不生，此既不生則非受、想、
行、識。眼乃至意，色乃至法，眼識乃至意識，
眼觸乃至意觸，眼觸為緣所生受乃至意觸為緣所生受亦如是。
憍尸迦！布施波羅蜜多亦不生，此既不生則非布施波羅蜜多；
淨戒、安忍、精進、靜慮、般若波羅蜜多亦不生，
此既不生則非淨戒、安忍、精進、靜慮、般若波羅蜜多。
內空乃至無性自性空，四念住廣說乃至十八佛不共法，
如是乃至一切智、道相智、一切相智，皆亦如是。」 ^141b2

時，天帝釋竊作是念：「尊者善現智慧甚深，不違假名而說法性。」 ^141b13

佛知其念便告彼言：「如憍尸迦心之所念，
具壽善現智慧甚深，不違假名而說法性。」 ^141b14

時，天帝釋即白佛言：「尊者善現於何等法不違假名而說法性？」 ^141b16

佛言：「憍尸迦！色但是假名，具壽善現不違色假名而說色法性；
受、想、行、識但是假名，具壽善現不違受、
想、行、識假名而說受、想、行、識法性。
所以者何？色等法性無違順故，善現所說亦無違順。
於眼乃至意，色乃至法，眼識乃至意識，
眼觸乃至意觸，眼觸為緣所生受乃至意觸為緣所生受亦如是。 ^141b18

「憍尸迦！布施波羅蜜多但是假名，具壽善現不違布施波羅蜜多假名而說布施波羅蜜多法性；
淨戒、安忍、精進、靜慮、般若波羅蜜多但是假名，
具壽善現不違淨戒、安忍、精進、靜慮、般若波羅蜜多假名而說淨戒、
安忍、精進、靜慮、般若波羅蜜多法性。
所以者何？布施波羅蜜多等法性無違順故，善現所說亦無違順。
於內空乃至無性自性空，四念住廣說乃至十八佛不共法，
如是乃至預流果，乃至阿羅漢果、獨覺菩提，
乃至無上正等菩提，一切智、道相智、一切相智，
預流乃至阿羅漢、獨覺、菩薩、如來，皆亦如是。 ^141b24

「憍尸迦！具壽善現於如是法不違假名而說法性。」 ^141c7

爾時，具壽善現語天帝釋言：「憍尸迦！
如是！如是！如佛所說，諸所有法無非假名。
憍尸迦！諸菩薩摩訶薩知一切法但假名已，應學般若波羅蜜多。
憍尸迦！諸菩薩摩訶薩如是學時，不於色學，
不於受、想、行、識學。
何以故？憍尸迦！是菩薩摩訶薩不見色可於中學，
不見受、想、行、識可於中學故。
於眼乃至意，色乃至法，眼識乃至意識，
眼觸乃至意觸，眼觸為緣所生受乃至意觸為緣所生受亦如是。 ^141c9

「憍尸迦！諸菩薩摩訶薩如是學時，不於布施波羅蜜多學，
不於淨戒、安忍、精進、靜慮、般若波羅蜜多學。
何以故？憍尸迦！是菩薩摩訶薩不見布施波羅蜜多可於中學，
不見淨戒、安忍、精進、靜慮、般若波羅蜜多可於中學故。
於內空乃至無性自性空，四念住廣說乃至十八佛不共法，
如是乃至預流果，乃至阿羅漢果、獨覺菩提，
乃至無上正等菩提，一切智、道相智、一切相智，皆亦如是。」 ^141c17

時，天帝釋問善現言：「諸菩薩摩訶薩何因緣故，
不見色，乃至不見一切相智？」 ^141c26

善現答言：「憍尸迦！
色，色空；乃至一切相智，一切相智空。
憍尸迦！諸菩薩摩訶薩由此因緣，不見色乃至一切相智。
憍尸迦！諸菩薩摩訶薩不見色故不於色學，乃至不見一切相智故不於一切相智學。
何以故？憍尸迦！不可色空見色空，乃至不可一切相智空見一切相智空，
亦不可色空於色空學，乃至亦不可一切相智空於一切相智空學故。 ^141c28

「憍尸迦！若菩薩摩訶薩不於空學，是菩薩摩訶薩為於空學。
何以故？以無二故。
憍尸迦！諸菩薩摩訶薩不於色空學為於色空學，
以無二故，乃至不於一切相智空學為於一切相智空學，以無二故。
憍尸迦！若菩薩摩訶薩以無二為方便於色空學，
乃至以無二為方便於一切相智空學，
是菩薩摩訶薩能以無二為方便學布施波羅蜜多乃至般若波羅蜜多，
能以無二為方便學內空乃至無性自性空，
能以無二為方便學四念住廣說乃至十八佛不共法，
如是乃至能以無二為方便學預流果乃至阿羅漢果，
能以無二為方便學獨覺菩提乃至無上正等菩提，
能以無二為方便學一切智、道相智、一切相智。
憍尸迦！若菩薩摩訶薩能以無二為方便學布施波羅蜜多乃至一切相智，
是菩薩摩訶薩能以無二為方便學無量、
無數、無邊不可思議清淨佛法。 ^142a7

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為色增故學，
亦不為色減故學，乃至不為一切相智增故學，亦不為一切相智減故學。
憍尸迦！若菩薩摩訶薩不為色增故學，
亦不為色減故學，乃至不為一切相智增故學，
亦不為一切相智減故學，是菩薩摩訶薩不為攝受色故學，
亦不為壞滅色故學，乃至不為攝受一切相智故學，亦不為壞滅一切相智故學。」 ^142a24

爾時，具壽舍利子問善現言：「諸菩薩摩訶薩如是學時，
不為攝受色故學，亦不為壞滅色故學，
乃至不為攝受一切相智故學，亦不為壞滅一切相智故學耶？」 ^142b5

善現對曰：「如是！如是！
舍利子！諸菩薩摩訶薩如是學時，不為攝受色故學，
亦不為壞滅色故學，乃至不為攝受一切相智故學，亦不為壞滅一切相智故學。」 ^142b8

時，舍利子問善現言：「何因緣故，諸菩薩摩訶薩不為攝受色故學，
亦不為壞滅色故學，乃至不為攝受一切相智故學，亦不為壞滅一切相智故學？」 ^142b12

善現對曰：「諸菩薩摩訶薩不見有色是可攝受及可壞滅，
亦不見有能攝受色及壞滅者，乃至不見有一切相智是可攝受及可壞滅，
亦不見有能攝受一切相智及壞滅者。
何以故？舍利子！以色等法若能若所內外空故。
舍利子！若菩薩摩訶薩於一切法，不見是可攝受及可壞滅，
亦不見有能攝受及壞滅者而學般若波羅蜜多，是菩薩摩訶薩能成辦一切智智。」 ^142b15

時，舍利子問善現言：「諸菩薩摩訶薩如是學般若波羅蜜多，
能成辦一切智智耶？」 ^142b23

善現對曰：「舍利子！
諸菩薩摩訶薩如是學般若波羅蜜多，
能成辦一切智智，於一切法不為攝受不為壞滅為方便故。」 ^142b25

舍利子言：「若菩薩摩訶薩於一切法不為攝受不為壞滅為方便者，
云何能成辦一切智智耶？」 ^142b28

善現對曰：「舍利子！
是菩薩摩訶薩修行般若波羅蜜多時，
不見色若生若滅、若取若捨、若染若淨、
若增若減，乃至不見一切相智若生若滅、
若取若捨、若染若淨、若增若減。
何以故？以色乃至一切相智皆自性無所有不可得故。
如是，舍利子！諸菩薩摩訶薩修行般若波羅蜜多時，
於一切法不見若生若滅、若取若捨、若染若淨、
若增若減，以無所學無所成辦為方便故而學般若波羅蜜多，
則能成辦一切智智。」 ^142c1

爾時，天帝釋問舍利子言：「大德！
諸菩薩摩訶薩所學般若波羅蜜多，當於何求？」 ^142c11

舍利子言：「憍尸迦！
諸菩薩摩訶薩所學般若波羅蜜多，當於善現所說中求。」 ^142c12

時，天帝釋謂善現言：「大德神力為依持故，令舍利子作是說耶？」 ^142c14

善現告言：「憍尸迦！
非我神力為依持故，令舍利子作如是說。」 ^142c15

天帝釋言：「是誰神力為所依持？」 ^142c17

善現報言：「是佛神力為所依持。」
天帝釋言：「大德！諸法皆無依持，如何可言是佛神力為所依持？」 ^142c18

善現告言：「憍尸迦！
如是！如是！如汝所說。
一切法無依持，是故如來非所依持，亦無依持，但為隨順世俗施設說為依持。 ^142c20

「憍尸迦！非離無依持如來可得，非離無依持真如如來可得，
非離無依持法性如來可得，非離無依持如來真如可得，
非離無依持如來法性可得，非離無依持真如如來真如可得，
非離無依持法性如來法性可得。 ^142c22

「憍尸迦！非無依持中如來可得，非如來中無依持可得；
非無依持真如中如來可得，非如來中無依持真如可得；
非無依持法性中如來可得，非如來中無依持法性可得；
非無依持中如來真如可得，非如來真如中無依持可得；
非無依持中如來法性可得，非如來法性中無依持可得；
非無依持真如中如來真如可得，非如來真如中無依持真如可得；
非無依持法性中如來法性可得，非如來法性中無依持法性可得。 ^142c27

「憍尸迦！非離色如來可得，非離受、想、行、
識如來可得；非離色真如如來可得，非離受、
想、行、識真如如來可得；非離色法性如來可得，
非離受、想、行、識法性如來可得；非離色如來真如可得，
非離受、想、行、識如來真如可得；非離色如來法性可得，
非離受、想、行、識如來法性可得；非離色真如如來真如可得，
非離受、想、行、識真如如來真如可得；非離色法性如來法性可得，
非離受、想、行、識法性如來法性可得。 ^143a8

「憍尸迦！非色中如來可得，非如來中色可得，
非受、想、行、識中如來可得，非如來中受、
想、行、識可得；非色真如中如來可得，非如來中色真如可得，
非受、想、行、識真如中如來可得，非如來中受、
想、行、識真如可得；非色法性中如來可得，
非如來中色法性可得，非受、想、行、識法性中如來可得，
非如來中受、想、行、識法性可得；非色中如來真如可得，
非如來真如中色可得，非受、想、行、識中如來真如可得，
非如來真如中受、想、行、識可得；非色中如來法性可得，
非如來法性中色可得，非受、想、行、識中如來法性可得，
非如來法性中受、想、行、識可得；非色真如中如來真如可得，
非如來真如中色真如可得，非受、想、行、
識真如中如來真如可得，非如來真如中受、
想、行、識真如可得；非色法性中如來法性可得，
非如來法性中色法性可得，非受、想、行、
識法性中如來法性可得，非如來法性中受、
想、行、識法性可得。 ^143a17

「憍尸迦！乃至非離一切智如來可得，非離道相智、
一切相智如來可得；非離一切智真如如來可得，
非離道相智、一切相智真如如來可得；
非離一切智法性如來可得，非離道相智、
一切相智法性如來可得；非離一切智如來真如可得，
非離道相智、一切相智如來真如可得；
非離一切智如來法性可得，非離道相智、
一切相智如來法性可得；非離一切智真如如來真如可得，
非離道相智、一切相智真如如來真如可得；
非離一切智法性如來法性可得，非離道相智、一切相智法性如來法性可得。 ^143b6

「憍尸迦！非一切智中如來可得，非如來中一切智可得，
非道相智、一切相智中如來可得，非如來中道相智、
一切相智可得；非一切智真如中如來可得，
非如來中一切智真如可得，非道相智、
一切相智真如中如來可得，非如來中道相智、
一切相智真如可得；非一切智法性中如來可得，
非如來中一切智法性可得，非道相智、
一切相智法性中如來可得，非如來中道相智、
一切相智法性可得；非一切智中如來真如可得，
非如來真如中一切智可得，非道相智、
一切相智中如來真如可得，非如來真如中道相智、
一切相智可得；非一切智中如來法性可得，
非如來法性中一切智可得，非道相智、
一切相智中如來法性可得，非如來法性中道相智、
一切相智可得；非一切智真如中如來真如可得，
非如來真如中一切智真如可得，非道相智、
一切相智真如中如來真如可得，非如來真如中道相智、
一切相智真如可得；非一切智法性中如來法性可得，
非如來法性中一切智法性可得，非道相智、
一切相智法性中如來法性可得，非如來法性中道相智、一切相智法性可得。 ^143b17

「憍尸迦！如來於色非相應非不相應，於受、
想、行、識亦非相應非不相應；如來於色真如非相應非不相應，
於受、想、行、識真如亦非相應非不相應；
如來於色法性非相應非不相應，於受、
想、行、識法性亦非相應非不相應；如來真如於色非相應非不相應，
於受、想、行、識亦非相應非不相應；如來真如於色真如非相應非不相應，
於受、想、行、識真如亦非相應非不相應；
如來法性於色非相應非不相應，於受、
想、行、識亦非相應非不相應；如來法性於色法性非相應非不相應，
於受、想、行、識法性亦非相應非不相應。 ^143c10

「憍尸迦！如來於離色非相應非不相應，
於離受、想、行、識亦非相應非不相應；如來於離色真如非相應非不相應，
於離受、想、行、識真如亦非相應非不相應；
如來於離色法性非相應非不相應，於離受、
想、行、識法性亦非相應非不相應；如來真如於離色非相應非不相應，
於離受、想、行、識亦非相應非不相應；如來真如於離色真如非相應非不相應，
於離受、想、行、識真如亦非相應非不相應；
如來法性於離色非相應非不相應，於離受、
想、行、識亦非相應非不相應；如來法性於離色法性非相應非不相應，
於離受、想、行、識法性亦非相應非不相應。 ^143c22

「憍尸迦！如是乃至如來於一切智非相應非不相應，
於道相智、一切相智亦非相應非不相應；
如來於一切智真如非相應非不相應，
於道相智、一切相智真如亦非相應非不相應；
如來於一切智法性非相應非不相應，
於道相智、一切相智法性亦非相應非不相應；
如來真如於一切智非相應非不相應，
於道相智、一切相智亦非相應非不相應；
如來真如於一切智真如非相應非不相應，
於道相智、一切相智真如亦非相應非不相應；
如來法性於一切智非相應非不相應，
於道相智、一切相智亦非相應非不相應；
如來法性於一切智法性非相應非不相應，
於道相智、一切相智法性亦非相應非不相應。 ^144a5

「憍尸迦！如來於離一切智非相應非不相應，
於離道相智、一切相智亦非相應非不相應；
如來於離一切智真如非相應非不相應，
於離道相智、一切相智真如亦非相應非不相應；
如來於離一切智法性非相應非不相應，
於離道相智、一切相智法性亦非相應非不相應；
如來真如於離一切智非相應非不相應，
於離道相智、一切相智亦非相應非不相應；
如來真如於離一切智真如非相應非不相應，
於離道相智、一切相智真如亦非相應非不相應；
如來法性於離一切智非相應非不相應，
於離道相智、一切相智亦非相應非不相應；
如來法性於離一切智法性非相應非不相應，
於離道相智、一切相智法性亦非相應非不相應。 ^144a19

「憍尸迦！舍利子所說，是於一切法非即非離、
非相應非不相應，如來神力為所依持，以無依持為依持故。
大般若波羅蜜多經卷第四百二十六
 ^144b4
