
jing:: 佛說普法義經
translator:: 後漢安息國三藏安世高譯
聞如是：
一時，佛在舍衛國祇樹給孤獨園。
是時，賢者舍利弗，請比丘聽說法，上頭亦善，
中央亦善，要亦善，善解分別具淨除，聽賢者行，
名具法行，當為聽，善心諦念。
比丘應如賢者言，從賢者舍利弗聽。 ^922b8

賢者舍利弗，便說十二時聚會，能致賢者道。
「何等為十二？一為自能教身，二為亦能教餘，
三為隨人中，四為隨賢者中，五為根足，
六為不隨世間業，七為見賢者喜，八為佛亦有，
九為亦說法，十為已說法能受，十一為能聽外受，十二為如得能依方施。
是為賢者十二時聚會。
為得賢者道，從是行。 ^922b13

「若經欲說異人者，當為是二十品說。
何等為二十？一為善說，二為多說，三為前後說，
四為次第說，五為歡喜說，六為可說，七為解意說，
八為除慚說，九當為莫訶失說，十為調說，
十一為應說，十二為莫散說，十三為法說，
十四為隨眾說，十五為等意說，十六為助護意說，
十七為莫窮名聞故說，十八為莫利事故說，
十九為莫從說自現，二十莫從說調餘。
若賢者比丘，欲為餘人說，當為是二十品說。」 ^922b20

舍利弗復謂比丘：「欲聞法者，當有十六業。
何等為十六？一當為有時可聞，二當為多聞，
三當為向耳聽，四當為事，五當為莫平訶，
六當為莫訶失，七當為莫求長短，八當為法恭敬，
九當為說法者恭敬，十當為莫易法，十一亦莫易說法者，
十二亦莫自易身，十三一向心，十四莫餘意，
十五正持心，十六覺一切念可聞法正。 ^922c1

「若賢者欲得聞法，當為案是十六行可聞法。
何等為十六？一為時時可聞法，二為可多聞法，
三為耳聽可聞法，四為事可聞法，五為不得訶可聞法，
六為莫求短可聞法，七為敬法可聞法，
八為敬說經者可聞法，九為莫易法可聞法，
十為莫易說法者可聞法，十一為莫易自身可聞法，
十二為一向心可聞法，十三為莫有餘意可聞法，
十四為正橫意可聞法，十五為一切一意可聞法，十六為念定意可聞法。 ^922c9

「若賢者欲得聞法，當為案是十六比可聞法。
已聞法如上說，便生信可意，從是致到無為。
已聞如是法，便生賢者愛無所欲，最從是致無為。
已聞如是法，便生喜意愛，為從是致無為。
已聞如是法，便捨惡著意為定意，為從是致無為。
已聞如是法，得捨疑見復明，為最將至無為。
已聞如是法，便見陰無所有，便見陰空，
便見陰輕，以見便意解、便意淨、便意止、
便意解脫，如是為從是致無為。
已聞法如是，一切世間行見空，不復往住，
便愛盡離滅，便可無為意轉意止得解脫，為從是致無為。
已聞法如是，意欲行相從行獨坐斷妄，
得第一願，為從是致無為。
已聞如是法，為淨眼見四諦，為從是致無為。
已聞如是法，為滿行，為從是致無為。
已聞如是法，賢者道弟子為不惱說者，
亦從聞得樂，亦不犯教法，亦隨安隱，自所求欲滿便，
為是十法，所從#CB00834;行致。
何等為十？一為若善知識，二為若善戒，
三為若善同學，四為若知受意，五為若受教，
六為若問，七為若聞經，八為若聚說經，
九為若驚怖因緣得驚怖，十為己羞驚怖本觀是時本觀。
便斷一切惡法，能斷從本觀已能却是法，
便定意得自在，皆從本觀故，如是諦從本已捨道弟子。 ^922c19

「便可行十思想。何等為十？
一為念不淨思想，二為非常思想，三為以非常為苦思想，
四為以苦為非身思想，五為穢食思想，
六為一切天下不欲樂思想，七為念死思想，
八為不明思想，九為却意思想，十為滅思想。 ^923a14

「念不淨思想，賢者！
為隨十四邪法。何等為十四？
一為本聚共居失意，二為本聚見貪，三為疾欲，
四為不淨思想不知義行，五為不能得觀不淨，
六為行惡業人共從事，七為不識是者，
八為不事，九為不問，十為不守根，十一為食不知足，
十二為上夜後夜不墮行，十三為不能獨坐思想，十四為如有不能得觀非常思想。 ^923a19

「賢者！為隨世間欲非常苦思想者，為隨六惡法。
何等為六？一為不足，二為不精進，三為不信，
四為欲，五為不欲閑處坐，六為不得如有觀苦非身思想者。
見身雜穢食思想者，為味愛不行著；一切天下不欲樂思想者，
以世間萬物貪欲可行為耶；死思想，為隨命離行明思想。
賢者！為隨十一邪，何等為十一？
一為疑，二為不念，三為麁身，四為睡瞑，
五為過精進，六為離精進，七為妄喜，八為怖，
九為非一思想，十為無有計，十一為熟觀色。
却思想者為欲令離道，滅思想者，若意在法令離道。
是所，賢者！令離道，未壞欲壞，為三法多。
何等為三？一為欲，二為斷，三為坐行。 ^923a26

「不淨思想，賢者！為行十四法多。
何等為十四？一為本聚不共居，二為止意，
三為不見本聚，四為自守，五為不疾欲，
六為淨思想不想隨，七為淨思想不觀，
八為世間行人不欲共，九為不欲受世間行，
十為自守根，十一為食知足，十二為上夜後夜行不睡瞑，
十三為厭欲獨坐，十四為如有觀不淨想行多作。
賢者！從是行為斷愛欲。
非常想行多作為，從是斷愛欲；非常苦想，
已習已行已多作為，從是斷瞢瞢；苦非身想，
已習已行已多作為，從是所見身斷；穢食想，
已習已行已多作為，從是斷愛；所世間不樂想，
已習已行已多作為，從是斷世間；端正死想，
已習已行已多作意，著壽從是斷；明想，
已習已行已多作，從是致#CB00834;見。
却想，已習已行已多作，從是斷愛；滅想，
已習已行已多作，從邪得離。
如是諦受，賢者！道弟子。 ^923b11

「賢者！道弟子為有二十法，令不得隨道。
何等為二十？一為不行道共居，二為不問，
三為所行不知所應，四為瞢瞢，五為惡行，
六為貪意，七為多事，八為寡精進，九為相壞自歸，
十為形，十一為求矜，十二為顛倒，十三為失意，
十四為貪，十五為不善群共居，十六為不守根門，
十七為飯食不知足，十八為上夜後夜不應行，
十九為不喜思惟獨坐，二十為如有不觀。
是二十事，賢者！令離道。
未斷欲斷者，有十一法為多，何等為十一？
一為欲，二為得，三為見便，四為有瞻，五無有費，
六為勝，七為得法相，八為隨，九為問，十為獨自守，十一為如有觀。
如是正已合。 ^923b28

「賢者！道弟子為二十法多。
何等為二十？一為行道共居，二為問，三為所行知所應，
四為不瞢瞢，五為互行，六為不在貪，七為少事，
八為不捨精進，九為無有橫，十為不隨形，
十一為不求矜，十二為不顛倒，十三為守意，
十四為不貪，十五為善群共居，十六為守根門，
十七為飯食知足，十八為上夜後夜能行，
十九為喜思惟獨坐，二十為如有觀。 ^923c11

「若已是，賢者！當復二十二時處，已作沙門行道者為疾是處當為觀。
何等為二十二？一為已受不端正，二為已為異業，
三為我命依他人，四為至命盡當為求衣飯食病瘦藥臥具，
五為至命欲已覆，六為至命人間身欲樂，
已作沙門為疾觀是；七為莫為我身傷壞，
八為能得獨樂空中，九為不隨罪受食，
十為莫為我身失戒，十一為莫為我#CB00834;、
同道為我論議；十二為令我道應四德課中，
得令我命盡時，設同道者有問，令我得說，
莫令我即時暫欲行道者當觀是；十三為令我得觀陰非常，
十四為令我得觀陰無所有，十五為令我得觀陰不重為意還依止脫，
行道者急觀是；十六為令我世間行空、
不著、愛盡、離、滅、無為，為意觀，喜受止、得脫，
已離形疾時處當為觀；十七為生者從生未得度，
十八為老從老未得度，十九為病從病未得度，
二十為法當死從死法未得度避形急當觀是；
二十一為一切我愛，共會當別離、或亡或人取去或死、
不得久住，已避形當為急時處分別觀；
二十二為各自從行得、各自從行本、各自從行受苦、
各自作善惡，從所行受，已避形當為急時處觀。
以是二十二行，已習已行已多作，為滿沙門，亦行者所思。」 ^923c20

「已沙門所行者思滿，便能滿七思。
何等為七？一為常行不止得入，二為不轉，
三為不爭，四為直念，五為不起憍慢意，
六為但在世間求衣食，七為止意得自在。
是為，賢者！所意心識從長無有數日夜，
為色聲香味細滑，為在世間不能得制故，
已能制得止，便入甘露種。 ^924a15

「已當為是，賢者！二十種行，未得道者，當為恐意。
何等為二十種？一者無有入空，二為不學死，
三為投渚，四為信畏方，五為不知不畏方，
六為不知道，七為不得定意，八為後世苦，
九為賢者難得會，十為開世間門世間人無有異，
十一為未作橋梁令得中避獄，十二為未解惡處，
十三為普疑無有數，十四為未得作世間要，
十五為不#CB00834;癡時死，
十六為甲不能為乙故作，十七為不作者亦不應作，
十八為不作亦無有吉凶，十九為已作不得忘，
二十為但自行有、但自行隨、但自行本、但自行歸也已。
若人自行善惡在所有，但當為受行，器世間人，當從是恐意。 ^924a20

「已從是二十因緣，意惡復惡、恐復恐、却離復却離，為有二十種行意疾止。
何等為二十？一為念意想意便疾止，二為意中知意疾止，
三為意已一意疾止，四為正想知意疾止，
五為正止想意疾止，六為從正起想意疾止，
七為攝想意疾止，八為助想意疾止，九為守想意疾止，
十為行四意止意疾止，十一為四斷意意疾止，
十二為四神足意疾止，十三為離不可行意疾止，
十四為當近行處意疾止，十五為當有依從學意疾止，
十六為當諷誦亦有解意疾止，十七為當有悲傷意意疾止，
十八為當有多道喜意疾止，十九為當識事意疾止，二十為當行是意疾止。
如是正使，賢者！道弟子，為當有十一橫，當識是。
何等為十一？一為聚會，二為多食，三為多事，
四為多說，五為多睡瞑，六為喜部行，七為樂共居，
八為助樂身，九為輕，十為貪婬，十一為不善郡縣。
居是，賢者！所橫未斷，當為斷已。 ^924b4

「當復學十互。何等為十？
一為定意互，二為定止互，三為定起互，
四為止互，五為制互，六為護互，七為本互，
八為護橫互，九為方便互，十為入互。
如是入互者，道弟子為有十三德，何等為十三？
一為已念如來便得喜信故生喜，二為法亦爾，
三為學者亦爾，四為自持戒亦爾，五為他人持戒亦爾，
六為自身得亦爾，七為他人得亦爾，八為自身施亦爾，
九為他人施亦爾，十為道多除苦，十一為世間多說經令得思，
十二為從無有數行惡還，十三為從無有數善法行令入生喜，
已信能有喜種。如是喜，道弟子當依四法行，令五法滿。
何等為四法依？一為法依，二為欲依，三為更進依，四為獨坐依莫餘欲著。 ^924b23

「何等為五法滿為道用？
一者為喜，二者為愛，三者為依，四者為樂，五者為定。 ^924c9

「如是喜行者，道弟子為能得滅八瘡。
何等為八？一為欲瘡，二為瞋恚瘡，三為愚瘡，
四為憍慢瘡，五為愛瘡，六為癡瘡，七為利恭敬名聞瘡，八為疑不了了瘡。
行者已為是，八瘡能沒能滅，便為得度世。」 ^924c10

「不學十法。何等為十？
一為不學直見，二為直治，三為直聲，四為直行，
五為直有，六為直方便，七為直念，八為直定，
九為直度，十為直 #CB00834;。
以是十不學法，從是因緣，得直相逢，便捨五種，
直六種，隨一守，四猗，不少諦，已捨厄，不著求止，
身行止、聲行止、心行止，意慮度，最#CB00834;度，
無有餘，已行足，名為最。
賢者！是所賢者，後意心識，從遠來不作不聚不復會便盡，是要斷苦。 ^924c16

「上頭所說，賢者聽說法，上亦善中亦善要亦善，
有利有入，最具淨并淨說要道，名為具利法因緣是。
所上頭說，為是故說。」 ^924c25

賢者舍利弗說如是。
比丘至心受，如是念所說。
佛說普法義經
 ^924c27
