^bk1255b【】佛說摩利支天經
translator:: 唐三藏沙門大廣智不空奉　詔譯
jing:: 
如是我聞：
一時薄伽梵在室羅筏城逝多林給孤獨園。
爾時世尊告諸苾芻：「有天女名摩利支，
有大神通自在之力，常行日月天前，日天月天不能見彼、
彼能見日，無人能見、無人能知、無人能捉、
無人能縛、無人能害、無人能欺誑、無人能債其財物、
無人能責罰，不為怨家能得其便。」
佛告諸苾芻：「若有知彼摩利支天名常憶念者，
彼人亦不可見亦不可知、亦不可捉亦不可縛、
亦不可害亦不可欺誑、亦不為人債其財物亦不為人之所責罰，
亦不為怨家能得其便。
若有善男子善女人，知彼摩利支天名求加護者，
應作是言：『我〔某甲〕知摩利支天母有大神力，
我今歸命，願護我身，無人能見我、無人能知我、
無人能捉我、無人能縛我、無人能害我、
無人能欺誑我、無人能債我財物、無人能責罰我，亦不為怨家能得其便。』」
爾時世尊說陀羅尼曰： ^260b6

「曩謨〔引〕囉怛曩〔二合〕怛囉〔二合〕夜野〔一〕
　怛儞也〔二合〕他〔去聲引〕〔二〕　遏迦麼枲
〔三〕　沫迦麼枲〔四〕　阿〔上聲〕度〔引〕麼枲
〔五〕　紫〔精以切引〕鉢囉麼枲〔六〕　摩訶紫鉢囉麼枲
〔七〕　頞怛馱〔引〕曩麼枲〔八〕　麼哩〔引〕紫野麼枲
〔九〕　曩謨〔引〕娑覩〔二合〕帝〔十〕　囉〔轉舌〕
乞灑〔二合〕囉乞灑〔二合〕#CB00805;
〔引〕〔十一〕　薩嚩薩怛嚩〔二合引〕難〔上聲〕
左〔十二〕　薩嚩怛囉〔二合〕〔十三〕　薩嚩婆
〔去聲〕喻〔引〕鉢捺囉〔二合〕吠〔引〕毘藥〔二合〕
娑嚩〔二合引〕賀〔引〕」 ^260b24

「心真言曰： ^260c4

「娜莫三〔去聲〕滿多沒馱〔引〕南〔一〕　唵〔引〕
〔二〕　摩〔鼻聲引〕哩〔引〕唧〔引〕娑嚩〔二合〕賀
〔引〕〔三〕」 ^260c5

爾時世尊說此陀羅尼已，告諸苾芻：「若有受持此經法者，
應作是願：『王難中護我、賊難中護我、行路難中護我、
於失道曠野中護我、水火難中護我、刀兵軍陣難中護我、
鬼神難中護我、毒藥難中護我、惡獸難中護我、
毒蟲難中護我、一切怨家惡人難中護我，
佛實語護我、法實語護我、僧實語護我、
天實語護我、仙人實語護我。
一切處一切時，願常護我弟子〔某甲〕莎嚩
〔二合引〕賀〔引〕。』」 ^260c7

佛告諸苾芻：「若善男子善女人、苾芻、苾芻尼、
鄔波索迦、鄔波斯迦、國王大臣一切人等有諸難時，
但當至心誦此摩利支陀羅尼，不待加功隨誦隨成，遠離諸難除不至心。
持誦之時并結本印，以香塗手，先結三部心印，
二手內相叉為拳並竪二大拇指，是一切如來心印。
真言曰： ^260c16

「唵〔引〕〔一〕　爾〔惹以切〕曩爾迦〔半音〕〔二〕」 ^260c23

「次結蓮部心印。即前印以左大拇指屈入掌，直竪右大拇指。
真言曰： ^260c24

「唵〔引〕〔一〕　阿〔去聲引〕嚕〔引〕力迦〔半音〕〔二〕」 ^260c26

「次結金剛部心印。
即前印以右大拇指屈入掌直竪左大拇指。
真言曰： ^260c27

「唵〔引〕〔一〕　嚩日囉〔二合〕地力〔二合〕迦〔半音〕
〔二〕」 ^260c29

「次結護身如來拳印。
以右手屈大拇指橫於掌中，便以四指握大拇指為拳。
以此拳印加持自身五處，先額、右肩、左肩、
心、喉，每處各誦真言一遍。
真言曰： ^261a1

「唵〔引〕〔一〕　僕〔引〕入嚩〔二合〕羅吽〔引〕〔二〕」 ^261a5

「次結摩利支菩薩根本印。
二小指二無名指右押左內相叉，直竪二頭指相捻，
以二中指各繳頭指背向前頭相拄，二大指並竪即成。
結印當心，誦前摩利支身陀羅尼及心各七遍，
每遍屈二大拇指招之，亦名迎請印。
兼以此印加持身五處，頂上散印。 ^261a6

「次結大三昧耶印，辟除結界。
以右手大指捻小指甲上，餘三指直竪如三股杵形，
左手作金剛拳按於心上，隨誦真言以右手印於頂上左轉三匝辟除一切作障難者。
便右旋三匝并揮上下，即成結十方界，一切天龍人非人等不能附近。
真言曰： ^261a13

「唵〔引〕〔一〕　商迦#CB00942;
〔輕舌〕〔二〕　摩訶〔引〕三〔去聲〕麼〔鼻聲〕琰娑嚩賀」 ^261a19

「次結摩利支安怛袒那印〔此言隱形〕。
以左手虛掌作拳，大指微捻頭指甲如環，已下三指握拳令密。
又令掌中作孔，安自心前，想自身入此印孔中藏。
以右手平掌，右旋摩此印便蓋孔上。
想此印即是摩利支天菩薩身，我自身隱藏於摩利支天菩薩心中。
一心專注不間斷誦前根本及心真言，
不限遍數，但虔誠至心，必獲菩薩威神加護，
一切怨家惡人悉不能見，一切災難皆得解脫。
若欲供養摩利支菩薩者，應用金或銀或赤銅、
或白檀香木或紫檀木等刻作摩利支菩薩像，
如天女形，可長半寸或一寸二寸已下，
於蓮花上或立或坐，頭冠瓔珞種種莊嚴極令端正。
左手把天扇，其扇如維摩詰前天女扇；
右手垂下揚掌向外，展五指作與願勢。
有二天女各執白拂侍立左右。
作此像成，戴於頂上或戴臂上或置衣中，
以菩薩威神之力不逢災難，於怨家處決定得勝，鬼神惡人無得便。
若欲成驗願見摩利支天真身求勝願者，
誦此陀羅尼滿十萬遍，依法建立曼荼羅，
畫摩利支菩薩像，安置壇中種種供養，
并作護摩火壇，摩利支天女必現其身，
所求勝願決定成就，除不至心。」
佛告諸苾芻：「我為當來惡世苦難恐怖有情，略說摩利支天法。
此菩薩有大悲願，常於苦難恐怖之處護諸有情，不令天龍鬼神人及非人怨家惡獸所能為害。
汝當受持廣宣流布饒益有情。」
諸苾芻等及天龍八部一切大眾聞佛所說，
皆大歡喜，信受奉行。
佛說摩利支天經
 ^261a21
