
other:: 佛祖統紀卷第五十二
author:: 宋咸淳四明福泉沙門志磐撰
歷代會要志第十九之二
宿命前身　　放生禁殺　　祈禱災異 ^455a28

國朝典故　　諸國朝貢
other:: 
## 宿命前身
宿命前身 ^455a29

晉武帝。羊祜前身造武當山寺。
今供給偏重〔云云〕。 ^455b2

梁武帝。岳陽王蕭察鎮越。
知前身是許詢與曇彥造塔〔云云〕。 ^455b4

北齊文宣。使人乘駝出城。
奄然如夢。至山腹寺取經函。
群沙彌曰。高洋駝來。
引見老僧。問曰。高洋作天子何如〔云云〕。 ^455b6

唐太宗。威禪師前身是陳徐陵。
聽智者講經立五願。
後生縉雲朱氏。投章安為師○栽松道者。
託生周氏女。遇四祖出家。
是為五祖忍○玄宗。
房琯與道士邢和璞過夏。
入廢寺使人掘地。
得甕中所藏婁師德與永禪師書。
悅然悟前身為永○沙門法秀有異僧引入終南山。
見朱門榜曰回向。
老宿指宮房曰。此唐天子舊室。
命侍者取玉簫曰。
向居此好聲樂。謫為人間主。 ^455b9

○德宗。西川節度韋臯初生。
有梵僧曰。此諸葛武侯後身。 ^455b18

○憲宗。齊君佐梵僧與一棗食之。
即悟前身是講經僧。
乃投靈隱出家名鑑空。 ^455b20

○僖宗。知玄國師見一珠入左股痛甚。
上有晁錯二字。玄知宿業即右脇而逝。
世稱玄是袁盎後身〔云云〕。 ^455b22

宋仁宗。參政張方平出知滁州。
至僧舍見楞伽經。
手迹宛然。知前身為書經僧○宰相曾公亮。
前身是禪門青草堂○頴州官妓。
口作蓮華香。蜀僧曰。
此女前為尼。誦法華三十年○哲宗。
蘇軾前身五祖戒禪師。
other:: 
## 放生禁殺
○放生禁殺 ^455b25

隋文帝。詔天下正五九月及六齋日。
不得殺生命○智者禪師至岳州講金光明經。
化一郡五縣。一千餘所咸捨漁捕。 ^455c2

梁武帝。勅太醫不得以生類為藥。
郊廟牲牷。皆代以麪。
宗廟用蔬果。 ^455c5

北魏獻文。勅祭天地宗社勿用牲。
歲活七萬五千牲命。 ^455c7

北齊文宣。受戒不食肉。
禁境內屠殺。 ^455c9

唐高祖。詔正五九及月十齋日。
不得行刑屠釣○武后。
勅斷天下屠釣○肅宗。
詔天下立放生池。
凡八十一所。顏真卿撰碑。 ^455c10

宋太祖。詔民間二月至九月。
不許採捕彈射。著於令○真宗。
詔天下州郡放生池悉與興復。
無池之處沿江淮州郡近城五里。
並禁漁捕○諸暨令潘華。
依普賢懺法不令捕江湖間魚。
及奉詔還闕。夢魚為人形者數萬。
號哭沸天。皆云長者去矣。
吾輩不免烹矣。云云○天竺慈雲法師奏請西湖為放生池。
每歲四月八日。郡人會湖上縱魚鳥。
為主上祝壽。仁宗。
四明延慶法智法師。
每歲佛生日放魚鳥祝聖壽。
郡以上聞。勅樞密劉筠撰碑立於寺門。
other:: 
## 祈禱災異
祈禱災異 ^455c13

晉簡文。有烏巢太極殿。
召尼道容授八關齋戒。
烏運巢而去○妖星為變。
召沙門法曠行懺。
星為之沒○孝武。
西天涉公至長安。
常呪龍致雨。秦主尊事之。 ^455c25

齊武帝不豫。召諸沙門祈佛。
感天香滿殿聖僧振錫　北魏節閔國子博士盧景祐通佛法。
從兄作亂累及景祐。
至心誦經枷鎖自脫。 ^455c29

隋文帝。亢旱。曇延法師升御座。
帝及群臣受八關齋戒。
俄而雨注。 ^456a4

唐太宗。詔京城諸郡僧道。
轉經行道七日夜。
祈保秋成。每歲正七月為式○詔京城沙門。
每月二十七日行道。
轉仁王經。為國祈福○詔淨禪師至京祈雨。
感白虹晝見。大雨通濟○中宗。
詔菩提流志結壇祈雨。
三日大澍。 ^456a6

玄宗。康居入#CB02480;安西。
詔不空誦仁王呪。
感北天王子神兵現。
五國奔潰○代宗。
吐蕃逼京師。內出仁王經。
詔不空置百高座講經。
寇平○勅灌頂道場。
選沙門二七員。為國長誦佛頂呪○彗星見於東方。
詔不空行法。星為殞。
春夏不雨。建壇祈禱。
大雨沾足○當陽節度張昭。
請沙門自覺曰。聞龍神依師聽經忘其行雨。
願起大悲。師焚香遙祝。
雲起大雨。 ^456a12

宋太祖。幸相國寺祈雨。
設千僧齋○上幸相國寺祈雨。
進蔬食雨大濟○將郊天雨不止。
遣使禱無畏真身塔。
及期而霽○真宗。
亢旱梵僧於金明池立壇呪龍。
須臾雨至○神宗。
夏旱。上於禁中齋禱。
夢神僧空中吐霧。
覺而大雨。勅求其像。
得之相國寺閣第十三尊羅漢○哲宗昇法師居興福。
趙清獻公帥越。亢旱大疫。
迎大士懇禱。一夕雨注疫病亦息。
因奏所居曰圓通○高宗。
孟后去國南向。奉摩利支天像以護身○李玨避虜遇乘車人。
教持摩利支天尊號。
獲免兵厄○金虜入杭。
上親詣上竺大士殿恭禱。
為戰沒者修水陸供。
有夢戰死者相慶得生善趣○大旱。
詔道法師祈雨。師呪四鮮鯽投諸江。
雨大洽○淫雨不止。
遣內侍禱上竺大士。
施玉器七寶冠。
other:: 
## 國朝典故
國朝典故〔聖節　內道場　功德院　國諱〕 ^456a21

北魏太武。誕生之節。
始詔天下佛寺建祝壽道場。 ^456b9

唐玄宗。詔天下寺觀建天長節祝壽道場。 ^456b11

勅僧道遇千秋節。
開元寺行道散齋○德宗誕節。
詔澄觀法師。入內殿講經○文宗。
詔聖節宰臣百僚詣寺設千僧齋○昭宗。
聖節。勅兩街僧道。
入內殿談論○景宗聖節。
勅寺觀設齋禁屠釣。 ^456b12

梁太祖大明節。勅百官詣寺行香祝壽。 ^456b17

唐莊宗聖節。勅僧錄雲辯與道士入內談論。 ^456b18

周太祖聖節。宰臣百僚詣寺觀建祝壽道場。 ^456b19

宋太祖長春節。宰相范質製祝壽齋疏云云。 ^456b21

長春節。詔沙門殿試經律論義十條○欽宗詔道君聖節仍就道觀。
若乾龍節仍就佛寺。
一依祖宗舊法。 ^456b22

晉孝武內殿奉佛。
召沙門居中行道。 ^456b25

唐代宗。勅百沙門於禁中念誦。
謂之內道場○勅大明宮建道場。
感佛光現。 ^456b26

宋太宗。贊寧僧統入見滋福殿。
其處安佛像經藏。
立剎聲鍾。即內道場○詔兩街供奉僧於內殿建道場為民祈福○孝宗建內觀堂。
詔上竺訥法師。領五十僧入修金光明懺。
歲以為常。 ^456b28

唐睿宗。勅貴妃公主。
始建功德院○代宗詔輔相大臣。
始建功德院。 ^456c4

宋徽宗。勅照祖宗舊法。
應勳臣戚里功德墳寺自造屋置田。
止賜額蠲免科敷。
聽本家請住持。不許指占有額寺院○高宗。
司諫陳公輔上疏。
應臣僚前曾陳乞有額寺院充墳寺功德者。
乞照祖宗成法。並與改正○理宗。
臣僚言。乞將宰執指占有額寺院。
並與追正。 ^456c6

宋孝武。勅文帝忌日。
於中興寺建八關齋。
從臣袁敏孫更進魚肉。
帝怒免官。 ^456c13

唐太宗。勅先朝忌辰。
於章敬寺行香設齋中宗。
詔七朝忌辰。於內殿設齋行香○玄宗。
勅僧道遇國忌。就龍興寺行道散齋○宣宗。
勅列聖忌辰。並詣僧寺行香如舊典〔時當武宗沙汰之後〕○勅州郡國忌行香。
不得携酒肉入寺。 ^456c15

晉天福。勅國忌。宰臣百僚詣寺行香飯僧。 ^456c21

宋太宗。詔國忌。宰相已下。
詣寺觀行香禁腥酒。
other:: 
## 諸國朝貢
諸國朝貢 ^456c22

晉武帝。扶南國遣使。
進金佛象牙塔○安帝。
師子國進玉佛像。
高四尺二寸。 ^456c25

宋文帝。迦毘羅國。
師子國。訶羅陀國訶羅單國。
闍婆國。五國咸遣使入貢。 ^456c27

齊東昏侯。扶桑國僧惠深來京師。 ^456c29

梁武帝。于陀利國入貢云。
東土有聖王出○扶南國沙門進珊瑚佛像○盤盤國遣使進佛牙○丹丹國遣使進佛像○扶南國遣使朝貢。
請佛像經論○百濟國遣使朝貢請經論○于闐國遣使貢玉佛像。 ^457a1

唐太宗。高麗三國沙門僧願。
入中國學佛法。 ^457a6

德宗。吐蕃遣使乞賜沙門善講佛理者。
上令良琇往赴。 ^457a8

宋太祖。高麗沙門諦觀。
持天台論疏。至中國謁螺溪法師○高麗國君遣三十六僧來中國。
學永明壽禪師。至今法眼一宗盛行海外○西天沙門可智等來朝○西天沙門蘇葛陀來貢佛舍利文殊華○西天沙門彌羅來貢梵經○于闐國沙門善名七人來○高昌國遣僧法淵。
貢辟支佛牙○太宗。
西天沙門吉祥來進梵經○沙門繼縱自西天還。
貢梵經舍利塔○中天竺沙門鉢納摩來。
貢舍利塔○天竺沙門護羅來貢梵經○沙門光遠遊西天還。
進西竺王子表。貢釋迦舍利○沙門法遇自西天還。
貢佛頂舍利梵經○沙門重達自西天還。
進佛舍利梵經○中天竺沙門補陀來。
進舍利梵經○占城國沙門淨戒詣闕貢金銅鈴杵○高麗國王遣使。
乞賜大經藏御製佛乘文集。
詔給○日本國沙門奝然來朝。
言其國傳襲六十四世。
隋開皇中。遣使入中國求法華經。
唐永徽四年。遣僧道照。
入中國從奘法師傳法〔云云備在通塞志〕。
奝然歸國。乞賜藏經。
詔給○日本國法濟大師奝然。
遣弟子嘉因祈乾來朝○真宗祥符九年。
北天竺沙門天覺。
南天竺沙門妙德。
西天竺沙門等。各進舍利梵經。
中天竺沙門童壽來進梵經。
東天竺沙門普積來進梵經。
一歲之中五竺咸貢○日本國沙門寂照來。
進無量壽佛像金字法華經○中天竺沙門儞尾抳來。
進舍利梵經○西天竺沙門佛護來進梵經○西天三藏法護來。
進舍利梵經○北天沙門戒賢來進梵經○迦濕彌羅國沙門目羅失稽來進梵經○西天沙門達磨波來進梵經○西天沙門眾德來朝。
進舍利梵經○中天竺沙門覺稱法戒來。
進舍利梵經金剛座真容○般尼國沙門寂賢來進梵經○西天沙門知賢來。
進舍利梵經○東女真國入貢。
乞賜藏經○西天沙門愛賢進舍利梵經○西天沙門智吉祥來進梵經○西夏國奏。
國內新建伽藍。乞賜藏經○神宗。
日本國沙門成尋來朝○哲宗。
高麗王子僧統義天來朝。
蘇軾館伴。勅楊傑送往錢唐。
受法於源法師。傳天台教於天竺諫法師。
傳律於靈芝照律師○孝宗。
日本國遣使致書。
四明郡庭棲心維那對使宣讀。
斥其文義疎繆者。
凡七處。佛祖統紀卷第五十二〔終〕
w:: 
## 聖祖開先
聖祖開先 ^457a10

宋大宗天神降張守真家云。
國祚延永過於有唐。
詔封翊聖保德真君。
○真宗方士王中立遇道人姓趙。
自稱司命真君。九有瑞異。
必先告中立○天神降于寢殿謂上曰。
天書將降宜齋戒以受之。
皇城司奏右承天門有帛書曳鴟吻上。
內侍捧取視其文云。
趙受命興於宋世七百九九。
啟封宣文。其名大中祥符。
凡三篇○登封泰山畢。
詔司命真君為九天司命保生天尊。
○昭三司使丁謂起玉清昭應宮。
前殿曰太初。以奉玉皇。
建閣以奉天書。後殿曰明慶。
以奉聖祖〔即九天司命天尊〕。
○詔天下建天慶觀。
以奉三清玉皇及增設聖祖殿。
○天神降于禁中謂上曰。
吾人皇九人之一。
是趙姓之始祖再降。
乃軒轅黃帝。吾以後唐時下降。
總治下方生趙氏之族今已百年。
皇帝善撫育群生。
乃乘黃雲而去。是月大赦。
上尊號聖祖上靈高道九天司命保生天尊。
聖祖后曰元天大聖后。
聖祖諱玄朗。詔中外不得斥犯。
勅諸郡天慶觀增建聖祖殿。
○遣李溥於建安軍監鑄玉皇聖祖二像。
詔丁謂奉迎至京。
奉安玉清昭應宮。
○舍利見于玉清昭應宮聖祖明慶殿。
○詔於大內丙地建景靈宮。
以奉聖祖。
w:: 
## 歷朝讖瑞
歷朝讖瑞 ^457b26

北齊居士陸法和。
甞題壁云。十年天子猶尚可〔文宣十年〕
百日天子急如火〔廢帝百日〕。
周年天子遞代坐〔孝昭□及二人〕。 ^457c23

懼塗削之不能滅。 ^457c26

隋文帝西天闍提斯那來上言。
天竺獲石碑說。東方震旦國名大隋。
城名大興。王名堅意。
建立三寶。 ^457c27

唐大宗。原州奏。鴻池谷有五石。
青質白文曰。太平天子李世民太子李治七佛八菩薩。
勅遣使祭謝○帝得祕讖云。
唐三世後。女主武王代有天下。
太史令李淳風曰。
其兆已成今在宮中。
上曰疑似者殺之。
對曰。天命不可易。
遂止○肅宗詔沙門元皎建藥師道場。
忽生李樹四十九莖○尼真如升天見天帝。
授天寶十三枚。以鎮下方。
乃改元寶應〔自肅宗至昭宗為十三代〕○睿宗為相王。
每出萬回告人曰。
天子來矣。玄宗在藩謁之。
撫其背曰。五十年太平天子。 ^458a1

宋太祖。生於洛陽。
神光滿室。金色被體。
甞過長壽寺枕殿砥寢。
僧守嚴見赤蛇出入上鼻。
宋城有異僧指州地曰。
不二十年當有帝王。
由此建號○大宗太平四年。
嘉州夾江縣民得玄石二。
皆丹文。一曰君王萬歲。
一曰趙二十一帝。
緘其石來獻〔本朝通鑑〕○太平七年舒州奏貢端石。
刻梁誌公記云。吾觀四五朝後次丙子年趙號太平二十一帝。
忽一日誌公降禁中。
上親聞訓語。乃遣使詣鐘山奉齋。
賜號道林真覺菩薩。
○真宗取瑞石誌公記以示近臣。
宰相王且曰。國家啟運在梁陳隋唐及五代後。
太宗即位歲在丙子。
今天尊臨降事皆符合。
則知天命我宋其來久矣。
上說○日本國入貢稱。
國東祥光見中國天子聖明則應此瑞。
詔日本建神光寺。
○駐輦國來貢言。
四十年海無風濤。
意中國有聖人出。
w:: 
## 先聖出家
先聖出家 ^458a12

漢高祖。過魯祠孔子。
封九代孫騰為奉祠君。
○元帝封孔子後#CB00649;為褒成君。
○平帝封孔子後孔均為褒成侯○光武幸魯祠孔子。
封其後志為褒成侯。
○明帝幸闕里祠孔子。
封十九代孫僖為褒成侯。
○幸魯祠孔子。拜孔僖為郎中。 ^458b2

魏文帝封孔子二十一代孫羨為崇聖侯唐太宗詔以孔子為先聖。
封其後為褒聖侯。 ^458b8

宋太宗。詔封孔子四十四代孫宣襲封文宣公。
○真宗詔孔聖佑襲封文宣公。
○仁宗詔孔宗愿龔封文宣公。
○勅封四十六代孫宗愿為愆聖公。
○神宗詔四十七代孫若蒙封愆聖公。
○徽宗詔四十八代孫端友封愆聖公。
○高宗詔寓衢州四十九代孫衍聖公#CB05972;卒。
子搢襲封衍聖公是為五十代。
w:: 
## 大儒名世
大儒名世 ^458b11

周曾子。名參。學孔子。
為孝經。○子思孔子之孫。
名伋。學於曾子。作中庸。
○孟子。名軻。學於子思著書七篇。
述堯舜之道。距楊墨言人性善。
○荀卿。名況。著書名荀子。
尊王黜#CB00649;。
言人性惡。 ^458b20

漢哀帝。楊雄放易作太玄。
放論語作法言。言人性善惡混。 ^458b25

隋文帝。王通續六經。
門人諡曰文中子。
弟子集問答之言。
名曰中說。 ^458b27

唐太宗正觀二十一年。
詔孟軻左丘明〔魯太史。
孔子同時。用魯史為春秋。
作傳。及作國語〕穀梁赤〔周魯人傳春秋〕
公羊高〔周齊人傳春秋。
赤高皆子夏門人〕伏勝毛莨〔漢河間獻王傅士。
師子夏。作毛詩故訓〕高堂生孔安國戴聖〔漢九江太守。
學禮於后倉。〕劉向何休鄭眾馬融盧植〔後漢中郎尚書師馬融。
作尚書章句。三禮解詁〕鄭康成服虔〔後漢九江大守作春秋傳〕
賈達杜子春范寗〔晉豫章太守。
注穀梁傳〕杜預王肅〔魏衛將軍蘭亭侯。
注尚書禮喪服論語孔子家語。
述詩注作聖證論。
難鄭康成〕王弼〔魏尚書郎注周易〕二十二人皆從祝先聖廟。 ^458b29

宋神宗元豐六年。
詔封孟子鄒國公。
七年詔以鄒國公陪享至聖文宣王。
位于兗國公之次。
苟況楊雄韓愈皆發明先聖之道。
以世次從祀於二十二賢之間。
w:: 
## 興建儒學
興建儒學 ^458c16

漢武帝。議立明堂。
遣使者安車蒲輪徵魯申公置五經博士。
○魯共主壞孔子舊宅。
於壁中得所藏古文虞夏商周之書論語孝經。
皆科斗文字○宣帝詔諸儒論五經同異。
○成帝使謁者陳農求遺書於天下。
○詔劉歆典領五經。
敘諸子為九流。○明帝上幸辟雍。
尊養三老五更。上自為說。
諸儒執經問難。觀聽者億萬計。
皇太子諸侯王功臣子弟外戚莫不受經。
期門羽林之士悉通孝經。
匈奴亦遣子入學○章帝詔校定東觀五經諸子傳記。
○靈帝詔諸儒正五經文字。
刻石太學。 ^458c21

唐太宗幸國子監。
命孔頴達講孝經。
大徵名儒。增築學舍。
學生至三千二百六十員。
自屯營飛騎亦給博士授經。
高麗吐蕃皆遣子弟入學。
升講筵者八千人。
命頴達撰定五經疏。
宋仁宗詔天下立郡學。
w:: 
## 天師世次
天師世次 ^459a7

後漢永壽二年。天師張道陵在閬州雲臺山。
老君遣使授正一真人。
與夫人雍氏弟子王長趙昇同升天。
陵本居餘杭天目山。
七歲能誦道德經。
後入嵩山得九鼎丹經。
乃入蜀隱鶴鳴山。
鍊丹三年。丹成乃攝伏魔鬼。
奪二十四治化為福庭。
老君授以天師印綬。
雌雄二釰。正一盟威祕籙。
眾經符圖。人有受其道者。
出米五斗。陵傳子衡。
衡傳子魯。拜鎮夷中郎將。
漢寧太守封閬中侯。
卒子富嗣○獻帝時嗣天師第四代張盛至鄱陽。
鍊丹解化。人名其居曰龍虎山。 ^459a14

宋真宗。召二十五代嗣天師張乾曜至京師。
傳籙度人○仁宗召嗣天師張乾曜赴闕。
賜號澄素先生。○詔二十六代嗣天師張嗣宗賜號沖靜先生。
○徵宗詔三十代嗣天師張繼先至闕。
賜號虛靜先生○勅封漢天師正一靜應真君。
○高宗勅三十二代嗣天師張守真賜號正應先生。
w:: 
## 仙真顯迹
仙真顯迹 ^459a26

周穆王。駕八駿升崑崙。
西王母觴于瑤池之上。
○靈王太子王子喬吹笙作鳳鳴。
道士浮丘公接上嵩山。
○宋大夫墨翟服朱英丹為地仙。
著書十篇。○顯聖王莊周著書十餘萬言。
服北育火丹白日升天。 ^459b6

秦始皇。茅盈得道。
治江南句曲山。二弟固衷從兄亦成真。
老君遣使拜盈為司命真君。
固為定錄君。衷為保命君。
世號三茅君。○始皇聞鬼谷先生云。
東海祖洲有不死草。
之遣除福將童男童女三千人入海。
尋祖洲不返。 ^459b12

漢高祖。商山四皓從太子遊○文帝從河上公受老子道德經章句。
○武帝時淮南王劉安著書號淮南子。
與八公登山。白日升天○上登嵩高起道宮。
西王母至賜五岳真形圖六甲靈飛符。
奉安柏梁臺。常朝拜之○東方朔至吉雲澤。
得五色甘露。以獻武帝。
遍賜群臣。 ^459b18

○昭帝。郴人蘇耽得仙道。
辭母曰。明年郡有疫。
可取庭前井水橘葉以救人。
言畢升天。世稱蘇仙君○安帝陰長生師馬明生學道。
煮黃土為金。作黃金數十萬斤。
以施窮乏。白日升天○順帝上虞魏伯陽作參同契五將類論。
作丹後服丹而化○桓帝王遠過吳召麻姑。
進行厨金槃王杯璧麟晡。
姑云。見東海三變桑田。
○獻帝左慈入天柱山學道。
與弟子葛玄入霍山。
合丹仙去。 ^459b25

魏明帝。葛玄委衣在床尸解而去。
老君賜金簡。命為太極左仙公。 ^459c6

晉成帝。葛洪止羅浮山鍊丹。
著書號抱朴子。尸解得仙○穆帝許邁入餘杭西山。
與弟謐男玉斧皆得道登天○哀帝南岳魏夫人授楊羲上清真經太洞黃庭十餘篇。
○孝武西山許真君受天詔四十二口。
拔宅升天。 ^459c8

梁武帝。陶弘景告化香氣不散。
著書曰真誥○桓闓修默朝上帝法太上召升天。 ^459c14

北魏太武道士冠謙之遇太上老君。
命繼張陵為天師。
又遇李普文授圖#CB06108;。 ^459c16

唐玄宗。葉法善見老君。
入西山修道。尸解仙去○李筌遇驪山老母為說陰符經義。
後入名山訪道○召方士張果入見。
與董汁三巵〔附子酒也〕。
醺然如醉曰。非嘉酒也。
後入恒山○司馬承禎上遣使迎至京。
受法#CB06108;。
有仙女謂焦靜曰。
子可謁東華青童君受三皇法。
歸而謁之。先生欣然以授○敬宗崔元亮修黃籙道場。
有鶴三百六十五隻。
翔集壇所。一朱頂皓白竟集虛皇座。
後元亮入室。誦黃庭經而化○宣宗召羅浮軒轅集入見。
問臨天下之數。集橫書四十。
乃十四年也○懿宗鐘離權自稱。
漢時遇王玄得長生之道。
呂巖者遇權授露寶畢法。
謂曰。吾朝元有期。
即有仙人迎之升天。
洞賓客遊江淮。度何仙姑郭上竈施肩吾。
○景宗呂洞賓過鄂州黃龍山見機禪師述偈〔云云〕。 ^459c18

周世宗。召華山隱士陳摶。
問飛升之術○隱士譚景升與陳摶為友。
著化書百十篇。久之仙去〔宋齊丘竊用此書作自名行世〕。 ^460a7

宋太祖。陳摶聞太祖即位大笑曰。
天下自此定矣○陳摶受易於麻衣道者。
得正易心法河圖洛書之訣。
○錢若水謁陳摶見老僧云。
但可作貴公卿。於急流勇退耳○大宗詔陳摶入見
〔云云〕○仁宗召藍元道舘于芳林園。
賜號養素先生。藍師劉海蟾○何仙姑逢洞賓〔云云〕。
焦浚明見仙姑。姑言受金枉殺事○神宗天台張平叔遇異人得金丹之訣。
著悟真篇。傳於世。
讀雪竇祖英集頓明心地。
後坐化。焚之得舍利千百。
平叔傳丹法於石泰。
泰傳薛道源。○呂仙見淨慈本禪師師曰。
黃龍舊話何不舉似〔云云〕○徽宗召海陵除神翁入見○上與林靈素講道。
有青巾升殿留詩。
上知洞賓之來為之歎息○孝宗賜何蘘衣為通神先生。
上將立謝妃為后。
遣內侍求一語。何曰。
為天下母。妃遂位中宮○唐仙姑逢呂仙與之丹。
上皇召入賜寂靜先生號。
w:: 
## 道流知名
道流知名 ^460a10

周靈王。太子晉道士浮丘公接上嵩山。 ^460b1

漢明帝。五岳八山道士褚善信等。 ^460b3

宋明帝。召廬山道士陸脩靜問道。 ^460b4

北魏太武。道士寇謙之〔云云〕。 ^460b5

唐高宗。道士潘師正上問所須對曰。
茂松青泉山中不乏○玄宗祕書監賀知章請為道士以宅為千秋觀。 ^460b6

宋太祖。勅道士劉若拙充右街道錄試道士事業。
未至者罷之○仁宗召道士朱自英詣闕。
賜號觀妙先生。○徽宗道士林靈素入見〔云云〕。
w:: 
## 修學道科
修學道科 ^460b9

唐玄宗。詔諸州習道德經列子莊子文子。
置助教一人。時姚子彥試策入第○詔封莊子南華真人列子文子庚桑子四真人。
四子書為真經。置博士助教各一員。
學生百人。 ^460b14

宋太宗。命徐鉉王禹稱校正道經。
刪去重複。為三千三百三十七卷。
○真宗命王欽若定羅天醮儀。
選道士十人。校錄道藏經御製序。
○神宗詔道門職事試道德南華度人三經。
○徽宗詔老君名字士庶不得犯○詔列子莊子陪享太上。
○詔建道學科。治老莊列子書。
置道階十士。○詔封莊子列子為真君。
○詔罷黃老學。
 ^460b19
