
hui:: 
pin:: 
### 35
大般若波羅蜜多經卷第一百三十七
三藏法師玄奘奉　詔譯
初分校量功德品第三十之三十五
「復次，憍尸迦！若善男子、善女人等為發無上菩提心者，
說八解脫若常若無常，說八勝處、九次第定、
十遍處若常若無常；說八解脫若樂若苦，
說八勝處、九次第定、十遍處若樂若苦；
說八解脫若我若無我，說八勝處、九次第定、
十遍處若我若無我；說八解脫若淨若不淨，
說八勝處、九次第定、十遍處若淨若不淨。
若有能依如是等法修行般若，是行般若波羅蜜多。
復作是說：行般若者，應求八解脫若常若無常，
應求八勝處、九次第定、十遍處若常若無常；
應求八解脫若樂若苦，應求八勝處、九次第定、
十遍處若樂若苦；應求八解脫若我若無我，
應求八勝處、九次第定、十遍處若我若無我；
應求八解脫若淨若不淨，應求八勝處、
九次第定、十遍處若淨若不淨。
若有能求如是等法修行般若，是行般若波羅蜜多。 ^743b23

「憍尸迦！若善男子、善女人等，如是求八解脫若常若無常，
求八勝處、九次第定、十遍處若常若無常；
求八解脫若樂若苦，求八勝處、九次第定、
十遍處若樂若苦；求八解脫若我若無我，
求八勝處、九次第定、十遍處若我若無我；
求八解脫若淨若不淨，求八勝處、九次第定、十遍處若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^743c9

「復次，憍尸迦！若善男子、善女人等為發無上菩提心者，
說四念住若常若無常，說四正斷、四神足、
五根、五力、七等覺支、八聖道支若常若無常；
說四念住若樂若苦，說四正斷、四神足、
五根、五力、七等覺支、八聖道支若樂若苦；
說四念住若我若無我，說四正斷、四神足、
五根、五力、七等覺支、八聖道支若我若無我；
說四念住若淨若不淨，說四正斷、四神足、
五根、五力、七等覺支、八聖道支若淨若不淨。
若有能依如是等法修行般若，是行般若波羅蜜多。
復作是說：行般若者，應求四念住若常若無常，
應求四正斷乃至八聖道支若常若無常；
應求四念住若樂若苦，應求四正斷乃至八聖道支若樂若苦；
應求四念住若我若無我，應求四正斷乃至八聖道支若我若無我；
應求四念住若淨若不淨，應求四正斷乃至八聖道支若淨若不淨。
若有能求如是等法修行般若，是行般若波羅蜜多。 ^743c20

「憍尸迦！若善男子、善女人等，如是求四念住若常若無常，
求四正斷乃至八聖道支若常若無常；
求四念住若樂若苦，求四正斷乃至八聖道支若樂若苦；
求四念住若我若無我，求四正斷乃至八聖道支若我若無我；
求四念住若淨若不淨，求四正斷乃至八聖道支若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^744a8

「復次，憍尸迦！若善男子、善女人等為發無上菩提心者，
說空解脫門若常若無常，說無相、無願解脫門若常若無常；
說空解脫門若樂若苦，說無相、無願解脫門若樂若苦；
說空解脫門若我若無我，說無相、無願解脫門若我若無我；
說空解脫門若淨若不淨，說無相、無願解脫門若淨若不淨。
若有能依如是等法修行般若，是行般若波羅蜜多。
復作是說：行般若者，應求空解脫門若常若無常，
應求無相、無願解脫門若常若無常；應求空解脫門若樂若苦，
應求無相、無願解脫門若樂若苦；應求空解脫門若我若無我，
應求無相、無願解脫門若我若無我；應求空解脫門若淨若不淨，
應求無相、無願解脫門若淨若不淨。
若有能求如是等法修行般若，是行般若波羅蜜多。 ^744a18

「憍尸迦！若善男子、善女人等，如是求空解脫門若常若無常，
求無相、無願解脫門若常若無常；求空解脫門若樂若苦，
求無相、無願解脫門若樂若苦；求空解脫門若我若無我，
求無相、無願解脫門若我若無我；求空解脫門若淨若不淨，
求無相、無願解脫門若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^744b4

「復次，憍尸迦！若善男子、善女人等為發無上菩提心者，
說五眼若常若無常，說六神通若常若無常；
說五眼若樂若苦，說六神通若樂若苦；
說五眼若我若無我，說六神通若我若無我；
說五眼若淨若不淨，說六神通若淨若不淨。
若有能依如是等法修行般若，是行般若波羅蜜多。
復作是說：行般若者，應求五眼若常若無常，
應求六神通若常若無常；應求五眼若樂若苦，
應求六神通若樂若苦；應求五眼若我若無我，
應求六神通若我若無我；應求五眼若淨若不淨，應求六神通若淨若不淨。
若有能求如是等法修行般若，是行般若波羅蜜多。 ^744b13

「憍尸迦！若善男子、善女人等，如是求五眼若常若無常，
求六神通若常若無常；求五眼若樂若苦，
求六神通若樂若苦；求五眼若我若無我，
求六神通若我若無我；求五眼若淨若不淨，求六神通若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^744b25

「復次，憍尸迦！若善男子、善女人等為發無上菩提心者，
說佛十力若常若無常，說四無所畏、四無礙解、
大慈、大悲、大喜、大捨、十八佛不共法若常若無常；
說佛十力若樂若苦，說四無所畏、四無礙解、
大慈、大悲、大喜、大捨、十八佛不共法若樂若苦；
說佛十力若我若無我，說四無所畏、四無礙解、
大慈、大悲、大喜、大捨、十八佛不共法若我若無我；
說佛十力若淨若不淨，說四無所畏、四無礙解、
大慈、大悲、大喜、大捨、十八佛不共法若淨若不淨。
若有能依如是等法修行般若，是行般若波羅蜜多。
復作是說：行般若者，應求佛十力若常若無常，
應求四無所畏乃至十八佛不共法若常若無常；
應求佛十力若樂若苦，應求四無所畏乃至十八佛不共法若樂若苦；
應求佛十力若我若無我，應求四無所畏乃至十八佛不共法若我若無我；
應求佛十力若淨若不淨，應求四無所畏乃至十八佛不共法若淨若不淨。
若有能求如是等法修行般若，是行般若波羅蜜多。 ^744c4

「憍尸迦！若善男子、善女人等，如是求佛十力若常若無常，
求四無所畏乃至十八佛不共法若常若無常；
求佛十力若樂若苦，求四無所畏乃至十八佛不共法若樂若苦；
求佛十力若我若無我，求四無所畏乃至十八佛不共法若我若無我；
求佛十力若淨若不淨，求四無所畏乃至十八佛不共法若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^744c23

「復次，憍尸迦！若善男子、善女人等為發無上菩提心者，
說無忘失法若常若無常，說恒住捨性若常若無常；
說無忘失法若樂若苦，說恒住捨性若樂若苦；
說無忘失法若我若無我，說恒住捨性若我若無我；
說無忘失法若淨若不淨，說恒住捨性若淨若不淨。
若有能依如是等法修行般若，是行般若波羅蜜多。
復作是說：行般若者，應求無忘失法若常若無常，
應求恒住捨性若常若無常；應求無忘失法若樂若苦，
應求恒住捨性若樂若苦；應求無忘失法若我若無我，
應求恒住捨性若我若無我；應求無忘失法若淨若不淨，應求恒住捨性若淨若不淨。
若有能求如是等法修行般若，是行般若波羅蜜多。 ^745a4

「憍尸迦！若善男子、善女人等，如是求無忘失法若常若無常，
求恒住捨性若常若無常；求無忘失法若樂若苦，
求恒住捨性若樂若苦；求無忘失法若我若無我，
求恒住捨性若我若無我；求無忘失法若淨若不淨，求恒住捨性若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^745a17

「復次，憍尸迦！若善男子、善女人等為發無上菩提心者，
說一切智若常若無常，說道相智、一切相智若常若無常；
說一切智若樂若苦，說道相智、一切相智若樂若苦；
說一切智若我若無我，說道相智、一切相智若我若無我；
說一切智若淨若不淨，說道相智、一切相智若淨若不淨。
若有能依如是等法修行般若，是行般若波羅蜜多。
復作是說：行般若者，應求一切智若常若無常，
應求道相智、一切相智若常若無常；應求一切智若樂若苦，
應求道相智、一切相智若樂若苦；應求一切智若我若無我，
應求道相智、一切相智若我若無我；應求一切智若淨若不淨，
應求道相智、一切相智若淨若不淨。
若有能求如是等法修行般若，是行般若波羅蜜多。 ^745a26

「憍尸迦！若善男子、善女人等，如是求一切智若常若無常，
求道相智、一切相智若常若無常；求一切智若樂若苦，
求道相智、一切相智若樂若苦；求一切智若我若無我，
求道相智、一切相智若我若無我；求一切智若淨若不淨，
求道相智、一切相智若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^745b11

「復次，憍尸迦！若善男子、善女人等為發無上菩提心者，
說一切陀羅尼門若常若無常，說一切三摩地門若常若無常；
說一切陀羅尼門若樂若苦，說一切三摩地門若樂若苦；
說一切陀羅尼門若我若無我，說一切三摩地門若我若無我；
說一切陀羅尼門若淨若不淨，說一切三摩地門若淨若不淨。
若有能依如是等法修行般若，是行般若波羅蜜多。
復作是說：行般若者，應求一切陀羅尼門若常若無常，
應求一切三摩地門若常若無常；應求一切陀羅尼門若樂若苦，
應求一切三摩地門若樂若苦；應求一切陀羅尼門若我若無我，
應求一切三摩地門若我若無我；應求一切陀羅尼門若淨若不淨，
應求一切三摩地門若淨若不淨。
若有能求如是等法修行般若，是行般若波羅蜜多。 ^745b21

「憍尸迦！若善男子、善女人等，如是求一切陀羅尼門若常若無常，
求一切三摩地門若常若無常；求一切陀羅尼門若樂若苦，
求一切三摩地門若樂若苦；求一切陀羅尼門若我若無我，
求一切三摩地門若我若無我；求一切陀羅尼門若淨若不淨，
求一切三摩地門若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^745c7

「復次，憍尸迦！若善男子、善女人等為發無上菩提心者，
說預流向預流果若常若無常，說一來向一來果、
不還向不還果、阿羅漢向阿羅漢果若常若無常；
說預流向預流果若樂若苦，說一來向一來果、
不還向不還果、阿羅漢向阿羅漢果若樂若苦；
說預流向預流果若我若無我，說一來向一來果、
不還向不還果、阿羅漢向阿羅漢果若我若無我；
說預流向預流果若淨若不淨，說一來向一來果、
不還向不還果、阿羅漢向阿羅漢果若淨若不淨。
若有能依如是等法修行般若，是行般若波羅蜜多。
復作是說：行般若者，應求預流向預流果若常若無常，
應求一來向乃至阿羅漢果若常若無常；
應求預流向預流果若樂若苦，應求一來向乃至阿羅漢果若樂若苦；
應求預流向預流果若我若無我，應求一來向乃至阿羅漢果若我若無我；
應求預流向預流果若淨若不淨，應求一來向乃至阿羅漢果若淨若不淨。
若有能求如是等法修行般若，是行般若波羅蜜多。 ^745c17

「憍尸迦！若善男子、善女人等，如是求預流向預流果若常若無常，
求一來向乃至阿羅漢果若常若無常；
求預流向預流果若樂若苦，求一來向乃至阿羅漢果若樂若苦；
求預流向預流果若我若無我，求一來向乃至阿羅漢果若我若無我；
求預流向預流果若淨若不淨，求一來向乃至阿羅漢果若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^746a7

「復次，憍尸迦！若善男子、善女人等為發無上菩提心者，
說一切獨覺菩提若常若無常，說一切獨覺菩提若樂若苦，
說一切獨覺菩提若我若無我，說一切獨覺菩提若淨若不淨。
若有能依如是等法修行般若，是行般若波羅蜜多。
復作是說：行般若者，應求一切獨覺菩提若常若無常，
應求一切獨覺菩提若樂若苦，應求一切獨覺菩提若我若無我，
應求一切獨覺菩提若淨若不淨。
若有能求如是等法修行般若，是行般若波羅蜜多。 ^746a18

「憍尸迦！若善男子、善女人等，如是求一切獨覺菩提若常若無常，
求一切獨覺菩提若樂若苦，求一切獨覺菩提若我若無我，
求一切獨覺菩提若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^746a27

「復次，憍尸迦！若善男子、善女人等為發無上菩提心者，
說一切菩薩摩訶薩行若常若無常，說一切菩薩摩訶薩行若樂若苦，
說一切菩薩摩訶薩行若我若無我，說一切菩薩摩訶薩行若淨若不淨。
若有能依如是等法修行般若，是行般若波羅蜜多。
復作是說：行般若者，應求一切菩薩摩訶薩行若常若無常，
應求一切菩薩摩訶薩行若樂若苦，應求一切菩薩摩訶薩行若我若無我，
應求一切菩薩摩訶薩行若淨若不淨。
若有能求如是等法修行般若，是行般若波羅蜜多。 ^746b6

「憍尸迦！若善男子、善女人等，如是求一切菩薩摩訶薩行若常若無常，
求一切菩薩摩訶薩行若樂若苦，求一切菩薩摩訶薩行若我若無我，
求一切菩薩摩訶薩行若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。 ^746b16

「復次，憍尸迦！若善男子、善女人等為發無上菩提心者，
說諸佛無上正等菩提若常若無常，說諸佛無上正等菩提若樂若苦，
說諸佛無上正等菩提若我若無我，說諸佛無上正等菩提若淨若不淨。
若有能依如是等法修行般若，是行般若波羅蜜多。
復作是說：行般若者，應求諸佛無上正等菩提若常若無常，
應求諸佛無上正等菩提若樂若苦，應求諸佛無上正等菩提若我若無我，
應求諸佛無上正等菩提若淨若不淨。
若有能求如是等法修行般若，是行般若波羅蜜多。 ^746b24

「憍尸迦！若善男子、善女人等，如是求諸佛無上正等菩提若常若無常，
求諸佛無上正等菩提若樂若苦，求諸佛無上正等菩提若我若無我，
求諸佛無上正等菩提若淨若不淨。
依此等法行般若者，我說名為行有所得相似般若波羅蜜多。
憍尸迦！如前所說，當知皆是說有所得相似般若波羅蜜多。」 ^746c5

時，天帝釋復白佛言：「世尊！
云何諸善男子、善女人等說有所得靜慮波羅蜜多名說相似靜慮波羅蜜多？」 ^746c13

佛言：「憍尸迦！若善男子、善女人等為發無上菩提心者，
說色若常若無常，說受、想、行、識若常若無常；
說色若樂若苦，說受、想、行、識若樂若苦；
說色若我若無我，說受、想、行、識若我若無我；
說色若淨若不淨，說受、想、行、識若淨若不淨。
若有能依如是等法修行靜慮，是行靜慮波羅蜜多。
復作是說：行靜慮者，應求色若常若無常，
應求受、想、行、識若常若無常；應求色若樂若苦，
應求受、想、行、識若樂若苦；應求色若我若無我，
應求受、想、行、識若我若無我；應求色若淨若不淨，
應求受、想、行、識若淨若不淨。
若有能求如是等法修行靜慮，是行靜慮波羅蜜多。 ^746c16

「憍尸迦！若善男子、善女人等，如是求色若常若無常，
求受、想、行、識若常若無常；求色若樂若苦，
求受、想、行、識若樂若苦；求色若我若無我，
求受、想、行、識若我若無我；求色若淨若不淨，
求受、想、行、識若淨若不淨。
依此等法行靜慮者，我說名為行有所得相似靜慮波羅蜜多。
憍尸迦！如前所說，當知皆是說有所得相似靜慮波羅蜜多。 ^746c28

「復次，憍尸迦！若善男子、善女人等為發無上菩提心者，
說眼處若常若無常，說耳、鼻、舌、身、意處若常若無常；
說眼處若樂若苦，說耳、鼻、舌、身、意處若樂若苦；
說眼處若我若無我，說耳、鼻、舌、身、意處若我若無我；
說眼處若淨若不淨，說耳、鼻、舌、身、意處若淨若不淨。
若有能依如是等法修行靜慮，是行靜慮波羅蜜多。
復作是說：行靜慮者，應求眼處若常若無常，
應求耳、鼻、舌、身、意處若常若無常；應求眼處若樂若苦，
應求耳、鼻、舌、身、意處若樂若苦；應求眼處若我若無我，
應求耳、鼻、舌、身、意處若我若無我；應求眼處若淨若不淨，
應求耳、鼻、舌、身、意處若淨若不淨。
若有能求如是等法修行靜慮，是行靜慮波羅蜜多。 ^747a6

「憍尸迦！若善男子、善女人等，如是求眼處若常若無常，
求耳、鼻、舌、身、意處若常若無常；求眼處若樂若苦，
求耳、鼻、舌、身、意處若樂若苦；求眼處若我若無我，
求耳、鼻、舌、身、意處若我若無我；求眼處若淨若不淨，
求耳、鼻、舌、身、意處若淨若不淨。
依此等法行靜慮者，我說名為行有所得相似靜慮波羅蜜多。
憍尸迦！如前所說，當知皆是說有所得相似靜慮波羅蜜多。 ^747a19

「復次，憍尸迦！若善男子、善女人等為發無上菩提心者，
說色處若常若無常，說聲、香、味、觸、法處若常若無常；
說色處若樂若苦，說聲、香、味、觸、法處若樂若苦；
說色處若我若無我，說聲、香、味、觸、法處若我若無我；
說色處若淨若不淨，說聲、香、味、觸、法處若淨若不淨。
若有能依如是等法修行靜慮，是行靜慮波羅蜜多。
復作是說：行靜慮者，應求色處若常若無常，
應求聲、香、味、觸、法處若常若無常；應求色處若樂若苦，
應求聲、香、味、觸、法處若樂若苦；應求色處若我若無我，
應求聲、香、味、觸、法處若我若無我；應求色處若淨若不淨，
應求聲、香、味、觸、法處若淨若不淨。
若有能求如是等法修行靜慮，是行靜慮波羅蜜多。 ^747a28

「憍尸迦！若善男子、善女人等，如是求色處若常若無常，
求聲、香、味、觸、法處若常若無常；求色處若樂若苦，
求聲、香、味、觸、法處若樂若苦；求色處若我若無我，
求聲、香、味、觸、法處若我若無我；求色處若淨若不淨，
求聲、香、味、觸、法處若淨若不淨。
依此等法行靜慮者，我說名為行有所得相似靜慮波羅蜜多。
憍尸迦！如前所說，當知皆是說有所得相似靜慮波羅蜜多。 ^747b12

「復次，憍尸迦！若善男子、善女人等為發無上菩提心者，
說眼界若常若無常，說色界、眼識界及眼觸、
眼觸為緣所生諸受若常若無常；說眼界若樂若苦，
說色界、眼識界及眼觸、眼觸為緣所生諸受若樂若苦；
說眼界若我若無我，說色界、眼識界及眼觸、
眼觸為緣所生諸受若我若無我；說眼界若淨若不淨，
說色界、眼識界及眼觸、眼觸為緣所生諸受若淨若不淨。
若有能依如是等法修行靜慮，是行靜慮波羅蜜多。
復作是說：行靜慮者，應求眼界若常若無常，
應求色界乃至眼觸為緣所生諸受若常若無常；
應求眼界若樂若苦，應求色界乃至眼觸為緣所生諸受若樂若苦；
應求眼界若我若無我，應求色界乃至眼觸為緣所生諸受若我若無我；
應求眼界若淨若不淨，應求色界乃至眼觸為緣所生諸受若淨若不淨。
若有能求如是等法修行靜慮，是行靜慮波羅蜜多。 ^747b21

「憍尸迦！若善男子、善女人等，如是求眼界若常若無常，
求色界乃至眼觸為緣所生諸受若常若無常；
求眼界若樂若苦，求色界乃至眼觸為緣所生諸受若樂若苦；
求眼界若我若無我，求色界乃至眼觸為緣所生諸受若我若無我；
求眼界若淨若不淨，求色界乃至眼觸為緣所生諸受若淨若不淨。
依此等法行靜慮者，我說名為行有所得相似靜慮波羅蜜多。
憍尸迦！如前所說，當知皆是說有所得相似靜慮波羅蜜多。 ^747c9

「復次，憍尸迦！若善男子、善女人等為發無上菩提心者，
說耳界若常若無常，說聲界、耳識界及耳觸、
耳觸為緣所生諸受若常若無常；說耳界若樂若苦，
說聲界、耳識界及耳觸、耳觸為緣所生諸受若樂若苦；
說耳界若我若無我，說聲界、耳識界及耳觸、
耳觸為緣所生諸受若我若無我；說耳界若淨若不淨，
說聲界、耳識界及耳觸、耳觸為緣所生諸受若淨若不淨。
若有能依如是等法修行靜慮，是行靜慮波羅蜜多。
復作是說：行靜慮者，應求耳界若常若無常，
應求聲界乃至耳觸為緣所生諸受若常若無常；
應求耳界若樂若苦，應求聲界乃至耳觸為緣所生諸受若樂若苦；
應求耳界若我若無我，應求聲界乃至耳觸為緣所生諸受若我若無我；
應求耳界若淨若不淨，應求聲界乃至耳觸為緣所生諸受若淨若不淨。
若有能求如是等法修行靜慮，是行靜慮波羅蜜多。 ^747c19

「憍尸迦！若善男子、善女人等，如是求耳界若常若無常，
求聲界乃至耳觸為緣所生諸受若常若無常；
求耳界若樂若苦，求聲界乃至耳觸為緣所生諸受若樂若苦；
求耳界若我若無我，求聲界乃至耳觸為緣所生諸受若我若無我；
求耳界若淨若不淨，求聲界乃至耳觸為緣所生諸受若淨若不淨。
依此等法行靜慮者，我說名為行有所得相似靜慮波羅蜜多。
憍尸迦！如前所說，當知皆是說有所得相似靜慮波羅蜜多。 ^748a7

「復次，憍尸迦！若善男子、善女人等為發無上菩提心者，
說鼻界若常若無常，說香界、鼻識界及鼻觸、
鼻觸為緣所生諸受若常若無常；說鼻界若樂若苦，
說香界、鼻識界及鼻觸、鼻觸為緣所生諸受若樂若苦；
說鼻界若我若無我，說香界、鼻識界及鼻觸、
鼻觸為緣所生諸受若我若無我；說鼻界若淨若不淨，
說香界、鼻識界及鼻觸、鼻觸為緣所生諸受若淨若不淨。
若有能依如是等法修行靜慮，是行靜慮波羅蜜多。
復作是說：行靜慮者，應求鼻界若常若無常，
應求香界乃至鼻觸為緣所生諸受若常若無常；
應求鼻界若樂若苦，應求香界乃至鼻觸為緣所生諸受若樂若苦；
應求鼻界若我若無我，應求香界乃至鼻觸為緣所生諸受若我若無我；
應求鼻界若淨若不淨，應求香界乃至鼻觸為緣所生諸受若淨若不淨。
若有能求如是等法修行靜慮，是行靜慮波羅蜜多。 ^748a17

「憍尸迦！若善男子、善女人等，如是求鼻界若常若無常，
求香界乃至鼻觸為緣所生諸受若常若無常；
求鼻界若樂若苦，求香界乃至鼻觸為緣所生諸受若樂若苦；
求鼻界若我若無我，求香界乃至鼻觸為緣所生諸受若我若無我；
求鼻界若淨若不淨，求香界乃至鼻觸為緣所生諸受若淨若不淨。
依此等法行靜慮者，我說名為行有所得相似靜慮波羅蜜多。
憍尸迦！如前所說，當知皆是說有所得相似靜慮波羅蜜多。
大般若波羅蜜多經卷第一百三十七
 ^748b5
