
hui:: 
pin:: 
### 3
大般若波羅蜜多經卷第八十四
三藏法師玄奘奉　詔譯
初分受教品第二十四之三
「如是人等，終不以空不空分別極喜地法，
亦不以極喜地法分別空不空；不以空不空分別離垢地法、
發光地法乃至善慧地法、法雲地法，亦不以離垢地法、
發光地法乃至善慧地法、法雲地法分別空不空。
不以有相無相分別極喜地法，亦不以極喜地法分別有相無相；
不以有相無相分別離垢地法、發光地法乃至善慧地法、
法雲地法，亦不以離垢地法、發光地法乃至善慧地法、法雲地法分別有相無相。
不以有願無願分別極喜地法，亦不以極喜地法分別有願無願；
不以有願無願分別離垢地法、發光地法乃至善慧地法、
法雲地法，亦不以離垢地法、發光地法乃至善慧地法、法雲地法分別有願無願。
不以生不生分別極喜地法，亦不以極喜地法分別生不生；
不以生不生分別離垢地法、發光地法乃至善慧地法、
法雲地法，亦不以離垢地法、發光地法乃至善慧地法、法雲地法分別生不生。
不以滅不滅分別極喜地法，亦不以極喜地法分別滅不滅；
不以滅不滅分別離垢地法、發光地法乃至善慧地法、
法雲地法，亦不以離垢地法、發光地法乃至善慧地法、法雲地法分別滅不滅。
不以寂靜不寂靜分別極喜地法，亦不以極喜地法分別寂靜不寂靜；
不以寂靜不寂靜分別離垢地法、發光地法乃至善慧地法、
法雲地法，亦不以離垢地法、發光地法乃至善慧地法、法雲地法分別寂靜不寂靜。
不以遠離不遠離分別極喜地法，亦不以極喜地法分別遠離不遠離；
不以遠離不遠離分別離垢地法、發光地法乃至善慧地法、
法雲地法，亦不以離垢地法、發光地法乃至善慧地法、法雲地法分別遠離不遠離。 ^468a13

「如是人等，終不以空不空分別異生地，
亦不以異生地分別空不空；不以空不空分別種姓地、
第八地、具見地、薄地、離欲地、已辦地、獨覺地、
菩薩地、如來地，亦不以種姓地、第八地乃至菩薩地、如來地分別空不空。
不以有相無相分別異生地，亦不以異生地分別有相無相；
不以有相無相分別種姓地、第八地乃至菩薩地、
如來地，亦不以種姓地、第八地乃至菩薩地、如來地分別有相無相。
不以有願無願分別異生地，亦不以異生地分別有願無願；
不以有願無願分別種姓地、第八地乃至菩薩地、
如來地，亦不以種姓地、第八地乃至菩薩地、如來地分別有願無願。
不以生不生分別異生地，亦不以異生地分別生不生；
不以生不生分別種姓地、第八地乃至菩薩地、
如來地，亦不以種姓地、第八地乃至菩薩地、如來地分別生不生。
不以滅不滅分別異生地，亦不以異生地分別滅不滅；
不以滅不滅分別種姓地、第八地乃至菩薩地、
如來地，亦不以種姓地、第八地乃至菩薩地、如來地分別滅不滅。
不以寂靜不寂靜分別異生地，亦不以異生地分別寂靜不寂靜；
不以寂靜不寂靜分別種姓地、第八地乃至菩薩地、
如來地，亦不以種姓地、第八地乃至菩薩地、如來地分別寂靜不寂靜。
不以遠離不遠離分別異生地，亦不以異生地分別遠離不遠離；
不以遠離不遠離分別種姓地、第八地乃至菩薩地、
如來地，亦不以種姓地、第八地乃至菩薩地、如來地分別遠離不遠離。 ^468b16

「如是人等，終不以空不空分別異生地法，
亦不以異生地法分別空不空；不以空不空分別種姓地法、
第八地法乃至菩薩地法、如來地法，亦不以種姓地法、
第八地法乃至菩薩地法、如來地法分別空不空。
不以有相無相分別異生地法，亦不以異生地法分別有相無相；
不以有相無相分別種姓地法、第八地法乃至菩薩地法、
如來地法，亦不以種姓地法、第八地法乃至菩薩地法、如來地法分別有相無相。
不以有願無願分別異生地法，亦不以異生地法分別有願無願；
不以有願無願分別種姓地法、第八地法乃至菩薩地法、
如來地法，亦不以種姓地法、第八地法乃至菩薩地法、如來地法分別有願無願。
不以生不生分別異生地法，亦不以異生地法分別生不生；
不以生不生分別種姓地法、第八地法乃至菩薩地法、
如來地法，亦不以種姓地法、第八地法乃至菩薩地法、如來地法分別生不生。
不以滅不滅分別異生地法，亦不以異生地法分別滅不滅；
不以滅不滅分別種姓地法、第八地法乃至菩薩地法、
如來地法，亦不以種姓地法、第八地法乃至菩薩地法、如來地法分別滅不滅。
不以寂靜不寂靜分別異生地法，亦不以異生地法分別寂靜不寂靜；
不以寂靜不寂靜分別種姓地法、第八地法乃至菩薩地法、
如來地法，亦不以種姓地法、第八地法乃至菩薩地法、如來地法分別寂靜不寂靜。
不以遠離不遠離分別異生地法，亦不以異生地法分別遠離不遠離；
不以遠離不遠離分別種姓地法、第八地法乃至菩薩地法、
如來地法，亦不以種姓地法、第八地法乃至菩薩地法、如來地法分別遠離不遠離。 ^468c16

「如是人等，終不以空不空分別有為界，
亦不以有為界分別空不空；不以空不空分別無為界，亦不以無為界分別空不空。
不以有相無相分別有為界，亦不以有為界分別有相無相；
不以有相無相分別無為界，亦不以無為界分別有相無相。
不以有願無願分別有為界，亦不以有為界分別有願無願；
不以有願無願分別無為界，亦不以無為界分別有願無願。
不以生不生分別有為界，亦不以有為界分別生不生；
不以生不生分別無為界，亦不以無為界分別生不生。
不以滅不滅分別有為界，亦不以有為界分別滅不滅；
不以滅不滅分別無為界，亦不以無為界分別滅不滅。
不以寂靜不寂靜分別有為界，亦不以有為界分別寂靜不寂靜；
不以寂靜不寂靜分別無為界，亦不以無為界分別寂靜不寂靜。
不以遠離不遠離分別有為界，亦不以有為界分別遠離不遠離；
不以遠離不遠離分別無為界，亦不以無為界分別遠離不遠離。」 ^469a20

時，具壽善現告諸天子言：「如是甚深難見難覺，
非所尋思超尋思境，微妙寂靜最勝第一，
唯極聖者自內所證，世聰慧人所不能測，
所說般若波羅蜜多，其中實無能信受者。
所以者何？此中無法可顯可示，由無有法可顯示故，實信受者亦不可得。」 ^469b10

時，舍利子問善現言：「豈不於此般若波羅蜜多甚深教中廣說三乘法，
所謂聲聞、獨覺、無上乘法？
廣說攝受菩薩摩訶薩從初發心乃至十地諸菩薩道，
所謂布施波羅蜜多、淨戒、安忍、精進、靜慮、
般若波羅蜜多，若內空、外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
若真如、法界、法性、不虛妄性、不變異性、
平等性、離生性、法定、法住、實際、虛空界、
不思議界，若苦聖諦、集、滅、道聖諦，若四靜慮、
四無量、四無色定，若八解脫、八勝處、九次第定、
十遍處，若四念住、四正斷、四神足、五根、
五力、七等覺支、八聖道支，若空解脫門、
無相、無願解脫門，若五眼、六神通，若佛十力、
四無所畏、四無礙解、大慈、大悲、大喜、大捨、
十八佛不共法，若無忘失法、恒住捨性，
若一切智、道相智、一切相智，若一切陀羅尼門、一切三摩地門？
廣說攝受菩薩摩訶薩功德勝事，所謂菩薩摩訶薩於此般若波羅蜜多勤修行故，
隨所生處常受化生，於不退神通能自在遊戲，
從一佛土趣一佛土，供養恭敬、尊重讚歎諸佛世尊，
隨所願樂種種善根皆能修習速得圓滿，
於諸佛所聞持正法乃至無上正等菩提，
能不忘失亦無懈廢，恒居勝定離散亂心，
由此為緣得無礙辯、無斷盡辯、無踈謬辯、
迅辯、應辯、凡所演說豐義味辯、一切世間最妙勝辯？」 ^469b16

善現答言：「如是！如是！
誠如所說。於此般若波羅蜜多甚深教中廣說三乘法，
所謂聲聞、獨覺、無上乘法；廣說攝受菩薩摩訶薩從初發心乃至十地諸菩薩道，
所謂布施波羅蜜多乃至一切三摩地門；
廣說攝受菩薩摩訶薩功德勝事，所謂菩薩摩訶薩於此般若波羅蜜多勤修行故，
隨所生處常受化生，乃至得一切世間最妙勝辯，
如是深教諸有所說，以無所得而為方便。」 ^469c13

舍利子言：「此於何法以無所得為方便耶？」 ^469c22

善現言：「舍利子！此於我，以無所得而為方便；
此於有情、命者、生者、養者、士夫、補特伽羅、
意生、儒童、作者、受者、知者、見者，以無所得而為方便。 ^469c23

「舍利子！此於色，以無所得而為方便；此於受、
想、行、識，以無所得而為方便。 ^469c26

「舍利子！此於眼處，以無所得而為方便；
此於耳、鼻、舌、身、意處，以無所得而為方便。 ^469c28

「舍利子！此於色處，以無所得而為方便；
此於聲、香、味、觸、法處，以無所得而為方便。 ^470a1

「舍利子！此於眼界，以無所得而為方便；
此於色界、眼識界及眼觸、眼觸為緣所生諸受，以無所得而為方便。 ^470a3

「舍利子！此於耳界，以無所得而為方便；
此於聲界、耳識界及耳觸、耳觸為緣所生諸受，以無所得而為方便。 ^470a5

「舍利子！此於鼻界，以無所得而為方便；
此於香界、鼻識界及鼻觸、鼻觸為緣所生諸受，以無所得而為方便。 ^470a8

「舍利子！此於舌界，以無所得而為方便；
此於味界、舌識界及舌觸、舌觸為緣所生諸受，以無所得而為方便。 ^470a10

「舍利子！此於身界，以無所得而為方便；
此於觸界、身識界及身觸、身觸為緣所生諸受，以無所得而為方便。 ^470a12

「舍利子！此於意界，以無所得而為方便；
此於法界、意識界及意觸、意觸為緣所生諸受，以無所得而為方便。 ^470a15

「舍利子！此於地界，以無所得而為方便；
此於水、火、風、空、識界，以無所得而為方便。 ^470a17

「舍利子！此於苦聖諦，以無所得而為方便；
此於集、滅、道聖諦，以無所得而為方便。 ^470a19

「舍利子！此於無明，以無所得而為方便；
此於行、識、名色、六處、觸、受、愛、取、有、生、老死愁歎苦憂惱，以無所得而為方便。 ^470a21

「舍利子！此於內空，以無所得而為方便；
此於外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，以無所得而為方便。 ^470a24

「舍利子！此於真如，以無所得而為方便；
此於法界、法性、不虛妄性、不變異性、平等性、
離生性、法定、法住、實際、虛空界、不思議界，以無所得而為方便。 ^470a29

「舍利子！此於布施波羅蜜多，以無所得而為方便；
此於淨戒、安忍、精進、靜慮、般若波羅蜜多，以無所得而為方便。 ^470b4

「舍利子！此於四靜慮，以無所得而為方便；
此於四無量、四無色定，以無所得而為方便。 ^470b6

「舍利子！此於八解脫，以無所得而為方便；
此於八勝處、九次第定、十遍處，以無所得而為方便。 ^470b8

「舍利子！此於四念住，以無所得而為方便；
此於四正斷、四神足、五根、五力、七等覺支、
八聖道支，以無所得而為方便。 ^470b10

「舍利子！此於空解脫門，以無所得而為方便；
此於無相、無願解脫門，以無所得而為方便。 ^470b13

「舍利子！此於五眼，以無所得而為方便；
此於六神通，以無所得而為方便。 ^470b15

「舍利子！此於佛十力，以無所得而為方便；
此於四無所畏、四無礙解、大慈、大悲、大喜、
大捨、十八佛不共法，以無所得而為方便。 ^470b16

「舍利子！此於無忘失法，以無所得而為方便；
此於恒住捨性，以無所得而為方便。 ^470b19

「舍利子！此於一切陀羅尼門，以無所得而為方便；
此於一切三摩地門，以無所得而為方便。 ^470b21

「舍利子！此於一切智，以無所得而為方便；
此於道相智、一切相智，以無所得而為方便。 ^470b23

「舍利子！此於聲聞乘，以無所得而為方便；
此於獨覺乘、無上乘，以無所得而為方便。 ^470b25

「舍利子！此於預流，以無所得而為方便；
此於一來、不還、阿羅漢，以無所得而為方便。 ^470b27

「舍利子！此於預流向預流果，以無所得而為方便；
此於一來向一來果、不還向不還果、阿羅漢向阿羅漢果，以無所得而為方便。 ^470b29

「舍利子！此於獨覺，以無所得而為方便；
此於獨覺向獨覺果，以無所得而為方便。 ^470c3

「舍利子！此於菩薩摩訶薩，以無所得而為方便；
此於三藐三佛陀，以無所得而為方便。 ^470c5

「舍利子！此於菩薩摩訶薩法，以無所得而為方便；
此於無上正等菩提法，以無所得而為方便。 ^470c7

「舍利子！此於極喜地，以無所得而為方便；
此於離垢地、發光地、焰慧地、極難勝地、
現前地、遠行地、不動地、善慧地、法雲地，以無所得而為方便。 ^470c9

「舍利子！此於極喜地法，以無所得而為方便；
此於離垢地法、發光地法、焰慧地法、極難勝地法、
現前地法、遠行地法、不動地法、善慧地法、
法雲地法，以無所得而為方便。 ^470c12

「舍利子！此於異生地，以無所得而為方便；
此於種姓地、第八地、具見地、薄地、離欲地、
已辦地、獨覺地、菩薩地、如來地，以無所得而為方便。 ^470c16

「舍利子！此於異生地法，以無所得而為方便；
此於種姓地法、第八地法、具見地法、薄地法、
離欲地法、已辦地法、獨覺地法、菩薩地法、
如來地法，以無所得而為方便。 ^470c19

「舍利子！此於有為界，以無所得而為方便；
此於無為界，以無所得而為方便。」 ^470c23

時，舍利子問善現言：「何因緣故，於此般若波羅蜜多甚深教中，
以無所得而為方便，廣說三乘法，所謂聲聞、
獨覺、無上乘法？何因緣故，於此般若波羅蜜多甚深教中，
以無所得而為方便，廣說攝受菩薩摩訶薩從初發心乃至十地諸菩薩道，
所謂布施波羅蜜多乃至一切三摩地門？
何因緣故，於此般若波羅蜜多甚深教中，
以無所得而為方便，廣說攝受菩薩摩訶薩功德勝事，
所謂菩薩摩訶薩於此般若波羅蜜多勤修行故，
隨所生處常受化生，乃至得一切世間最妙勝辯？」 ^470c25

善現答言：「舍利子！
由內空故，於此般若波羅蜜多甚深教中，
以無所得而為方便，廣說三乘法，所謂聲聞、
獨覺、無上乘法。舍利子！
由外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空故，於此般若波羅蜜多甚深教中，
以無所得而為方便，廣說三乘法，所謂聲聞、
獨覺、無上乘法。 ^471a6

「舍利子！由內空故，於此般若波羅蜜多甚深教中，
以無所得而為方便，廣說攝受菩薩摩訶薩從初發心乃至十地諸菩薩道，
所謂布施波羅蜜多、淨戒、安忍、精進、靜慮、
般若波羅蜜多，若內空、外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
若真如、法界、法性、不虛妄性、不變異性、
平等性、離生性、法定、法住、實際、虛空界、
不思議界，若苦聖諦、集、滅、道聖諦，若四靜慮、
四無量、四無色定，若八解脫、八勝處、九次第定、
十遍處，若四念住、四正斷、四神足、五根、
五力、七等覺支、八聖道支，若空解脫門、
無相、無願解脫門，若五眼、六神通，若佛十力、
四無所畏、四無礙解、大慈、大悲、大喜、大捨、
十八佛不共法，若無忘失法、恒住捨性，
若一切智、道相智、一切相智，若一切陀羅尼門、一切三摩地門。
舍利子！由外空乃至無性自性空故，於此般若波羅蜜多甚深教中，
以無所得而為方便，廣說攝受菩薩摩訶薩從初發心乃至十地諸菩薩道，
所謂布施波羅蜜多，乃至一切三摩地門。 ^471a15

「舍利子！由內空故，於此般若波羅蜜多甚深教中，
以無所得而為方便，廣說攝受菩薩摩訶薩功德勝事，
所謂菩薩摩訶薩於此般若波羅蜜多勤修行故，
隨所生處常受化生，於不退神通能自在遊戲，
從一佛土趣一佛土，供養恭敬、尊重讚歎諸佛世尊，
隨所願樂種種善根皆能修習速得圓滿，
於諸佛所聞持正法乃至無上正等菩提，
能不忘失亦無懈廢，恒居勝定離散亂心，
由此為緣得無礙辯、無斷盡辯、無謬亂辯、
迅辯、應辯、凡所演說豐義味辯、一切世間最妙勝辯。 ^471b8

「舍利子！由外空乃至無性自性空故，於此般若波羅蜜多甚深教中，
以無所得而為方便，廣說攝受菩薩摩訶薩功德勝事，
所謂菩薩摩訶薩於此般若波羅蜜多勤修行故，
隨所生處常受化生，乃至得一切世間最妙勝辯。」
pin:: 
##  25 散花品
初分散花品第二十五 ^471b18

爾時，天帝釋及此三千大千世界所有四大王眾天、
三十三天、夜摩天、覩史多天、樂變化天、
他化自在天、梵眾天、梵輔天、梵會天、大梵天、
光天、少光天、無量光天、極光淨天、淨天、
少淨天、無量淨天、遍淨天、廣天、少廣天、
無量廣天、廣果天、無繁天、無熱天、善現天、
善見天、色究竟天，咸作是念：「今尊者善現承佛神力，
為一切有情雨大法雨，我等今者為供養故，
宜各化作天諸妙華，奉散釋迦如來及菩薩摩訶薩并苾芻僧、
尊者善現，亦散所說甚深般若波羅蜜多，而為供養。」 ^471b25

時，諸天眾作是念已，各化種種微妙香花，
奉散如來、諸菩薩等。
是時，於此三千大千佛之世界花悉充滿，
以佛神力，於虛空中合成花臺，莊嚴殊妙，遍覆三千大千世界。 ^471c7

具壽善現覩斯事已，作是念言：「今所散花於諸天處，
未曾見有是花殊妙，定非草木水陸所生，應是諸天為供養故從心化出。」 ^471c10

時，天帝釋，既知善現心之所念，謂善現言：
「此所散華，實非草木水陸所生，亦不從心實能化生，但變現耳！」 ^471c13

具壽善現語帝釋言：「是花不生，則非花也！」 ^471c16

時，天帝釋問善現言：「為但是花不生，為餘法亦爾？」 ^471c17

善現答言：「非但是花不生，諸餘法亦爾。
何謂也？ ^471c18

「憍尸迦！色亦不生，此既不生則非色；受、
想、行、識亦不生，此既不生則非受、想、行、識。
何以故？以不生法離諸戲論，不可施設為色等故。 ^471c19

「憍尸迦！眼處亦不生，此既不生則非眼處；
耳、鼻、舌、身、意處亦不生，此既不生則非耳、
鼻、舌、身、意處。何以故？
以不生法離諸戲論，不可施設為眼處等故。 ^471c22

「憍尸迦！色處亦不生，此既不生則非色處；
聲、香、味、觸、法處亦不生，此既不生則非聲、
香、味、觸、法處。何以故？
以不生法離諸戲論，不可施設為色處等故。 ^471c25

「憍尸迦！眼界亦不生，此既不生則非眼界；
色界、眼識界及眼觸、眼觸為緣所生諸受亦不生，此既不生則非色界乃至眼觸為緣所生諸受。
何以故？以不生法離諸戲論，不可施設為眼界等故。 ^471c29

「憍尸迦！耳界亦不生，此既不生則非耳界；
聲界、耳識界及耳觸、耳觸為緣所生諸受亦不生，此既不生則非聲界乃至耳觸為緣所生諸受。
何以故？以不生法離諸戲論，不可施設為耳界等故。 ^472a4

「憍尸迦！鼻界亦不生，此既不生則非鼻界；
香界、鼻識界及鼻觸、鼻觸為緣所生諸受亦不生，此既不生則非香界乃至鼻觸為緣所生諸受。
何以故？以不生法離諸戲論，不可施設為鼻界等故。 ^472a8

「憍尸迦！舌界亦不生，此既不生則非舌界；
味界、舌識界及舌觸、舌觸為緣所生諸受亦不生，此既不生則非味界乃至舌觸為緣所生諸受。
何以故？以不生法離諸戲論，不可施設為舌界等故。 ^472a13

「憍尸迦！身界亦不生，此既不生則非身界；
觸界、身識界及身觸、身觸為緣所生諸受亦不生，此既不生則非觸界乃至身觸為緣所生諸受。
何以故？以不生法離諸戲論，不可施設為身界等故。 ^472a17

「憍尸迦！意界亦不生，此既不生則非意界；
法界、意識界及意觸、意觸為緣所生諸受亦不生，此既不生則非法界乃至意觸為緣所生諸受。
何以故？以不生法離諸戲論，不可施設為意界等故。 ^472a21

「憍尸迦！地界亦不生，此既不生則非地界；
水、火、風、空、識界亦不生，此既不生則非水、
火、風、空、識界。何以故？
以不生法離諸戲論，不可施設為地界等故。 ^472a26

「憍尸迦！苦聖諦亦不生，此既不生則非苦聖諦；
集、滅、道聖諦亦不生，此既不生則非集、
滅、道聖諦。何以故？
以不生法離諸戲論，不可施設為苦聖諦等故。 ^472a29

「憍尸迦！無明亦不生，此既不生則非無明；
行、識、名色、六處、觸、受、愛、取、有、生、老死愁歎苦憂惱亦不生，此既不生則非行乃至老死愁歎苦憂惱。
何以故？以不生法離諸戲論，不可施設為無明等故。 ^472b4

「憍尸迦！內空亦不生，此既不生則非內空；
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空亦不生，此既不生則非外空乃至無性自性空。
何以故？以不生法離諸戲論，不可施設為內空等故。 ^472b8

「憍尸迦！真如亦不生，此既不生則非真如；
法界、法性、不虛妄性、不變異性、平等性、
離生性、法定、法住、實際、虛空界、不思議界亦不生，此既不生則非法界乃至不思議界。
何以故？以不生法離諸戲論，不可施設為真如等故。 ^472b14

「憍尸迦！布施波羅蜜多亦不生，此既不生則非布施波羅蜜多；
淨戒、安忍、精進、靜慮、般若波羅蜜多亦不生，
此既不生則非淨戒、安忍、精進、靜慮、般若波羅蜜多。
何以故？以不生法離諸戲論，不可施設為布施波羅蜜多等故。 ^472b20

「憍尸迦！四靜慮亦不生，此既不生則非四靜慮；
四無量、四無色定亦不生，此既不生則非四無量、四無色定。
何以故？以不生法離諸戲論，不可施設為四靜慮等故。 ^472b25

「憍尸迦！八解脫亦不生，此既不生則非八解脫；
八勝處、九次第定、十遍處亦不生，此既不生則非八勝處、
九次第定、十遍處。
何以故？以不生法離諸戲論，不可施設為八解脫等故。 ^472b28

「憍尸迦！四念住亦不生，此既不生則非四念住；
四正斷、四神足、五根、五力、七等覺支、八聖道支亦不生，此既不生則非四正斷乃至八聖道支。
何以故？以不生法離諸戲論，不可施設為四念住等故。 ^472c4

「憍尸迦！空解脫門亦不生，此既不生則非空解脫門；
無相、無願解脫門亦不生，此既不生則非無相、無願解脫門。
何以故？以不生法離諸戲論，不可施設為空解脫門等故。 ^472c9

「憍尸迦！五眼亦不生，此既不生則非五眼；
六神通亦不生，此既不生則非六神通。
何以故？以不生法離諸戲論，不可施設為五眼等故。 ^472c12

「憍尸迦！佛十力亦不生，此既不生則非佛十力；
四無所畏、四無礙解、大慈、大悲、大喜、大捨、
十八佛不共法亦不生，此既不生則非四無所畏乃至十八佛不共法。
何以故？以不生法離諸戲論，不可施設為佛十力等故。 ^472c16

「憍尸迦！無忘失法亦不生，此既不生則非無忘失法；
恒住捨性亦不生，此既不生則非恒住捨性。
何以故？以不生法離諸戲論，不可施設為無忘失法等故。 ^472c20

「憍尸迦！一切智亦不生，此既不生則非一切智；
道相智、一切相智亦不生，此既不生則非道相智、一切相智。
何以故？以不生法離諸戲論，不可施設為一切智等故。 ^472c24

「憍尸迦！一切陀羅尼門亦不生，此既不生則非一切陀羅尼門；
一切三摩地門亦不生，此既不生則非一切三摩地門。
何以故？以不生法離諸戲論，不可施設為一切陀羅尼門等故。 ^472c28

「憍尸迦！預流亦不生，此既不生則非預流；
一來、不還、阿羅漢亦不生，此既不生則非一來、
不還、阿羅漢。何以故？
以不生法離諸戲論，不可施設為預流等故。 ^473a3

「憍尸迦！預流向預流果亦不生，此既不生則非預流向預流果；
一來向一來果、不還向不還果、阿羅漢向阿羅漢果亦不生，
此既不生則非一來向一來果、不還向不還果、阿羅漢向阿羅漢果。
何以故？以不生法離諸戲論，不可施設為預流向預流果等故。 ^473a6

「憍尸迦！獨覺亦不生，此既不生則非獨覺；
獨覺向獨覺果亦不生，此既不生則非獨覺向獨覺果。
何以故？以不生法離諸戲論，不可施設為獨覺等故。 ^473a12

「憍尸迦！菩薩摩訶薩亦不生，此既不生則非菩薩摩訶薩；
三藐三佛陀亦不生，此既不生則非三藐三佛陀。
何以故？以不生法離諸戲論，不可施設為菩薩摩訶薩等故。 ^473a16

「憍尸迦！菩薩摩訶薩法亦不生，此既不生則非菩薩摩訶薩法；
無上正等菩提亦不生，此既不生則非無上正等菩提。
何以故？以不生法離諸戲論，不可施設為菩薩摩訶薩法等故。 ^473a19

「憍尸迦！聲聞乘亦不生，此既不生則非聲聞乘；
獨覺乘、無上乘亦不生，此既不生則非獨覺乘、無上乘。
何以故？以不生法離諸戲論，不可施設為聲聞乘等故。」
大般若波羅蜜多經卷第八十四
 ^473a23
