阿毘達磨俱舍論實義疏卷第五
author:: 尊者安惠造
pin:: 
#  2 分別根品
分別根品第二之一〔論卷第三〕
頌曰：
　　傳說五於四，四根於二種，
　　五八染淨中，各別為增上。 ^327a28

論曰：眼等五根至聞聲別故。
頌云：
　　譬如明眼人，能避現險難，
　　世有聰明者，能離當苦惠。
　　多聞能知法，多聞能離罪，
　　多聞捨無義，多聞得涅槃。 ^327b2

頌曰：
　　身由食住，命託食存，食已令心，
　　適悅安泰。 ^327b7

若男入胎，於母生愛、於父生恚。
若女入胎，於父生愛、於母生恚。
由如故知能續後有，皆是染心。
是以意根於續後有。 ^327b10

經云：父母精血入胎者，識所攝持方能成就羯剌藍也。 ^327b13

釋曰：此顯身語隨心轉義。
如契經言：心能導世間，心能遍攝受，如是心一法，皆自在隨行。
頌曰：
　　了自境增上，惣立於六根，
　　從身立二根，女男情增上。
　　於同住雜住，清淨增上，
　　應知命五受，信等立為根。
　　未當知已知，具知根亦爾，
　　於得後後道，涅槃等增上。 ^327b15

論頌云：
　　身不悅名苦，即此悅名樂，
　　及三定心悅，餘處此名喜，
　　心不悅名憂，中捨二無別，
　　見修無學道，依九立三根。 ^327b24

頌曰：
　　唯無漏後三，有色命憂苦，
　　常知唯有漏，通二餘九根。 ^327b29

言最後三根定是無漏，除此三根之外不通無漏。
契經言：爾時世尊成正覺已，作是思惟：
我所證法甚深微妙，難見難解、不可思議，
非尋思境，是智者所知，非凡愚所及。
斯諸眾生久習邪教，愛著諸有，諸見所惑亂故不能解了。
以不了故不能信受，及生嬈惱。
我所言說無所利益，唐沒劬勞。
不如寂法受解脫樂。
作是念已默然而住。
爾時娑婆世界主大梵天王知佛世尊作如是念，
即自思惟：此世界中諸眾生等多所失壞。
今佛世尊證無上法，深廣微妙慮諸眾生不能信受，遂處閑寂受現法樂。
我應詣彼勸請世尊轉妙法輪。
作是念已，譬如壯士屈申臂頃，從梵宮沒，至於佛所。
頂禮佛足，遶三匝已，却住一面，合掌恭敬而白佛言：世尊！
此世界中諸眾生等久習異教，見惑縈纏，
流轉生死，無所歸依、無所救護。
世尊曠劫為諸眾生修行 #CB02231;引，
今者得成無上正覺證無上法，出現於世如優曇花。
不為有情隨機演說，處於閑寂靜默而住。
唯願世尊降大悲心哀愍世間，為諸有情說正法要。
有諸眾生諸結微薄，機宜成熟、利根易化，不聞法故自然損減失大法利。
唯願世尊為諸眾生開甘露門、說微妙法，令諸有情利益安樂。
爾時大梵天王勸請世尊而說偈言：
　　世尊出現為優曇，曠劫難逢今一遇，
　　普為有情獲法利，唯願廣開甘露門。 ^327c3

爾時世尊聞梵天王勸請偈已，起大悲心，
即以道眼觀諸有情，或有鈍根執著諸有，
或有中根少厭生死，或有利根而不放逸。
如是世尊觀諸世間一切有情，處在世間或生或長，
根有利鈍，或有易化得道。
如實知已，受梵王請，許轉法輪，而說偈言：
　　大梵天王善諦聽，我所得法甚微妙，
　　今為汝等廣開演，令於長夜獲安樂。 ^327c29

頌曰：
　　命唯是異熟，憂及後八非，
　　色意餘四受，一一皆通二。 ^328a8

論：唯一命根定是異熟。
釋曰：無一命根非是異熟。
頌曰：
　　北洲定千年，西東半日減，
　　此洲壽不定，後十初叵量。 ^328a11

等世間有情所餘福業，咸發願言：願我長壽。
亦不願言：願我住壽至於百年或住九十八十年等。
或有尊人及親友等恒祝之言：願汝長壽。
亦不定言爾所時等。
以此洲人所作諸業，與貪心俱，作是願。
契經中說：苾芻當知，毘婆尸佛時人壽八萬歲，乃至迦葉波佛時人壽二萬歲。
我今出世，人壽百歲。
少出多減等。壽若無定限者，世尊何故作如是說？
劫初諸根大種殊勝，壽即延長。
今時漸劣，故壽難至于十歲。
福盡即死，不因命也。
修故塔寺能延其壽。
頌曰：
　　梵行妙成立，聖道已善修，
　　壽盡時歡喜，猶如捨眾病。

 ^328a15
