佛為心王菩薩說投陀經卷上
author:: 五陰山室寺惠辨禪師註
jing:: 
若夫至道圓明虛無湛極。
慈悲普攝濟生死之深。
河浮大寶舟廣度四生之難。
恩霑大道逈秡三界之牢。
惠鏡長懸照無明之巨夜。
法王慈愍接引多方。
眾苦之病無窮。設藥之途非一。
故有照大士垂音五濁之中。
悲愍群生歡請如來設教遵首。
稱佛為心王菩薩說投陀經者。
以為王心為身之主耳目處。
其外任持六根。不壞善惡種子。
使之亡乍來無有限。
礙自在如王。言心王菩薩。
解脫之別。得道之異名。
以覺合機故。稱佛說投陀者。
西國之語。此土往翻名為椒#CB06894;。
煩惱不生。寂然無相。
故曰投陀經者常也。
人能悟道求難死故號為常。
爾時〔時無有二。行人發意之時。
故云爾時〕佛在大林藪山〔五陰煩惱是大林藪。
無明厚重不能覺察。
名之為山〕山形大小。
縱廣八萬四千由延其山四方有無量夜叉羅剎虎狼師子毒蛇惡鬼殺害眾生。
噉人精氣其山四維有無量賢善大士。
修學大乘於佛法中決定生信護持禁戒如淨明殊
〔清淨心是〕守護心城。
摧伏外道〔涅槃為城。
城諸妄想不令漏失。
經曰。以無心意無受行。
而悉能摧伏諸外道〕五峯神仙最居山頂仙人我慢。
五欲自恣。不悟無常佛與迦葉諸大菩薩側塞虛空。
前後圍繞四部弟子。
一時共會爾時世尊。
在大眾中坐寶蓮華結跏趺坐〔此為入定也。
端其身心真一心其命即慮靜〕嬉怡微笑〔悟道性情美。
名之嬉怡之言。忱忱樂心神故微笑也〕
威德光明普照一切佛告心王菩薩〔告之言發發開生死心。
見法身相虛凝不動自在無礙。
即是心王菩薩也〕汝當為諸大眾宣說甚深無上妙法令諸眾生識煩惱性空無所有
〔眾生迷故為有煩惱。
覺已知無故言空無所有〕令投陀一心法苦樂一相〔生死是苦。
涅槃為樂。生死既空。
涅槃非有。平等無生故言一相〕心王菩薩。
承佛神力。身昇虛空。
變現自在於大眾中放大智光。
光如百千萬億日月。
清涼調適隨諸眾生所求皆得〔聖化無礙故云皆得〕普照十方招集有緣諸來大眾天龍八部護法善神天王等上至有頂。
下極空際六道死生蒙光喜悅大眾雲集〔言此妄身由如雲集。
暫有還散究竟無實也〕菩薩摩訶薩。
大慈所薰復放六百萬億最勝光明其光明中宣說一切眾生本性清淨
〔了眾生相即是實相故言本性清淨〕無生無滅〔妄想不起。
是名無生。善法常住。
是名不滅〕無垢無淨無生死際。
無涅槃際〔生死性空。
涅槃非有〕二際平等。
等諸法空故〔二際俱空空。
故平等。諸法亦然也〕閑居靜住。
即是投陀〔因成果就故曰閑居。
淳一無離名為靜住〕寂然念道。
絕斷攀緣〔見道性空攀緣即滅〕不生分別
〔誠性體空本無分別〕何以故。
以生死涅槃不一不二〔法身不動離諸名數。
故云不一不二也〕俱假名說說侫引愚夫上品眾生體達法相。
不入涅槃。不出生死〔法性體空空無出入〕
中品眾生求涅槃〔捨生死是聲聞行。
貪求涅槃是凡夫。
不捨不求是菩薩行也〕無方便惠。
實際為家下品眾生無明癡住〔心無智惠名曰無明。
不能發起心故言癡住也〕不覺不知沈淪苦海諸菩薩等。
汝當諦了。如是光明從何而來。
內外推求都無生處〔內外根塵空無自姓。
故都無生處也〕從心化生。
湛然常一一想光明觸眾生身。
從毛孔入眾生愚者入無量定〔入諸言觸。
觸此身心。由如虛空本來不動也〕光觸眼者。
入妙色三昧〔眼雖見色妄識不起。
與物合故名為妙色三昧〕光觸耳者。
入音聲三昧〔耳雖聞聲不得聲相識。
不分別名曰音聲三昧也〕光觸鼻者。
入香林三昧〔鼻雖聞香不得香體。
即是空空無分別。
故言香林三昧〕光觸舌者。
入法喜三昧〔舌雖觸味不得味相。
味相自空識無分別。
名為法喜三昧〕光觸身者。
入智明三昧〔身雖知寒熱澁滑等。
不得觸相。識不分別故名為智明三昧〕光觸身者。
入法明三昧〔六識體空無能分別狀。
若韻音六根。是一根故名為法明三昧〕光遍十方。
仙人蒙光。我慢即除身心清淨。
悟無生忍〔清淨之心是無生死〕惡鬼毒蛇夜叉羅剎噉人精氣者。
皆發菩提心二見牛頭鬪諍心息波旬魔王開地獄門。
施清淨涼水飢餓眾生自然飽滿發清淨心。
飡法喜食。身心解脫〔味道心和名為法喜。
不住有無。自然解脫〕深入法性自在無為雖得無為察心不住
〔不住而住住於不住也〕學方便故〔所化之緣曰方。
能化之智曰便〕法為妻化生一子。
處在深宮正念思惟學大方便。
不捨有為。不住無為〔性理有無平等不二。
是大方便〕二惠方便念念具足其年雖小常樂出家。
學無上道不樂世事。
常修少欲知足之行〔端心自守。
五陰消亡故不樂世尊意滿無求。
名為知足〕修六和敬。
眼與色和〔心滅境亡。
體無分別。色心不二。
合一相理也〕何以故。
心不緣色。妄識不生。
即是和義〔和者合也。
合一切空。空故名義。
義即是佛〕餘如上說。
動靜常一〔耳鼻舌身意等。
此之五根義同眼識。
故言餘如上說也〕守護心城不令賊入語王子言。
世有極樂。自歎娛長養王身既受樂已。
天上伎樂種種饌饈。
自然來至五欲天女巧轉五心所求皆得〔心迷五欲。
本空愚夫不了妄生染著心。
名為天女。執情取相。
任意即造故云皆得也〕王子聞已似悲復喜〔心迷故悲。
悟解還喜〕我從昔來只為愛網。
網我身心〔昔者古也。
從古已來五欲羅網籠罕佛性不能得出。
故曰愛網也〕不能自拔。
何能救他〔為無惠眼不見本來。
故曰不能自拔。佛性既不顯現。
煩惱云何能遣。故曰不能救他〕今日何緣復作斯語。
誑惑於我。
 ^1401c22
